
Sauniajam devintukui 


PAOLOGAS 


Kia Dievui, jis tebemiegojo. 

Nubusti ir apsižiūrėti, kad esi lovoje su Džėjumi Burdže- 
su, ne taip jau smagu, - gerai nors tiek, kad nereikia pažvelg- 
ti jam į akis. Na, bent jau tol, kol ji susiruoš. 

Ji kuo atsargiausiai, neskubėdama, pasislinko prie lovos 
krašto ir išsmuko iš po antklodės, stengdamasi nenutraukti 
jos nuo miegančiojo. Prisėdo ant čiužinio kraštelio ir žvilg- 
telėjo sau per petį. Virš lovos kabantis oro gaivintuvas pūtė 
šaltą vėjelį, ir jai pašiurpo rankų oda. Tačiau Džėjaus, nuogo 
ir apsiklojusio tik iki juosmens, plūstantis šaltas oras nepa- 
budino. Ji atsargiai kėlėsi nuo lovos ir vis stipriau rėmėsi pė- 
domis, kol atsistojo. 

Kambarys pasviro. Kad nepargriūtų, ji instinktyviai siek- 
telėjo atramos. Pliaukštelėjo delnu į sieną, tarsi būtų liuobu- 
si lėkštėmis, - toks garsas nuaidėjo per tuščius namus. Jau 
ne tiek sukdama sau galvą, kaip nepažadinti jo, kiek min- 
tyse stebėdamasi, kaip, po galais, vakar vakare galėjo šitiek 
prisiplempti, ji taip ir liko stovėti atsišliejusi sienos, giliai 
kvėpuodama ir žiūrėdama į vieną tašką, kol pagaliau atgavo 
pusiausvyrą. 

Keista, jos nerangumas Džėjaus nepažadino. Pamačiusi 
savo kelnaites, ji nuslinko prie lovos kojūgalio ir jas išsitrau- 
kė, o paskui ant pirštų galų ėmė tykinti per kambarį pakeliui 

rinkdama išmėtytus savo drabužius ir droviai spausdama 
kiekvieną prie krūtinės, nors tas drovumas dabar buvo gana 
juokingas. 

Gėdos žygis. Šis koledžo laikų posakis labai tiko. Tai užuo- 
mina apie koledžo studentę, paslapčia išsmunkančią iš vai- 
kino miegamojo, kuriame kartu su juo praleido naktį. Ji jau 
toli gražu ne koledžo studentės amžiaus, nei ji, nei Džėjus 
neturi šeimos ir galėjo nesivaržydami drauge praleisti naktį, 
jei jau taip nusprendė. 

Jei taip nusprendė. 

Šie žodžiai nudiegė nelyginant skaudus įtemptos ir paleis- 
tos guminės juostos pliaukštelėjimas. 

Nuogąstį, kad pabudo Džėjaus lovoje, staiga pakeitė neri- 
mą keliantis suvokimas, jog neprisimena, kaip joje atsidūrė. 
Ji negalėjo prisiminti sąmoningai nusprendusi su juo per- 
miegoti. Neprisiminė svarsčiusi „už ar „prieš ir apsispren- 
dusi teigiamai. Neprisiminė buvusi įkalbinėjama tol, kol 
geidulingumas nustūmė į šalį blaivų protą. Ji neprisiminė 
mintyse gūžtelėjusi pečiais ir pagalvojusi: „Po velnių, na ir 
kas? Juk mudu - suaugę žmonės. 

Ji nieko neprisiminė. 

Apsidairė, apžvelgė miegamąjį, baldus. Kambarys jaukus, 
skoningai dekoruotas ir pritaikytas vyrui, kuris gyvena vie- 
nas. Bet miegamajame jai niekas nebuvo pažįstama. Niekas. 
Atrodė, kad šį kambarį mato pirmą kartą. 

Akivaizdu, čia tikrai Džėjaus namai; aplink mėtėsi jo nuo- 
traukos, - daugiausia momentiniai atostogų kadrai, kuriuo- 
se jis su draugais ir draugėmis. Bet ji niekada anksčiau ne- 
buvo nei šiame kambaryje, nei šiame name. Ji netgi nebuvo 
tikra, koks šių namų adresas, nors miglotai prisiminė atėjusi 
čia iš... iš kažkur. 

Taip, iš „Vairinės“. Jiedu su Džėjumi ten susitiko išlenkti 
po taurelę. Kai ji atėjo, jis kelias burneles jau buvo išmetęs, 
bet tai įprasta. Džėjus mėgo išgerti ir pakeldavo stebėtinai 

didelius alkoholio kiekius. Ji užsisakė taurę baltojo vyno. 
Jiedu sėdėjo, gurkšnojo gėrimus ir šnekučiavosi pasakodami 
vienas kitam, kas įvyko jų gyvenime. 

Tada jis pasakė... 

Prisiminusi, ką jis pasakė, ji sudrebėjo, bet ne nuo šalčio. 
Delnu užsidengė burną stengdamasi sulaikyti besiveržian- 
čią duslią aimaną ir atsisukusi vėl pažvelgė į jį miegantį. Ir 
sušnabždėjo: „Ak, Džėjau“, - pakartojo tuos pat žodžius, 
kuriuos ištarė iškart po to, kai jis vakar vakare pranešė jai 
siaubingą naujieną. 

„Ar galėtume pratęsti pokalbį mano namuose? - paklausė 
jis. - Nuo to laiko, kai paskutinį kartą matėmės, persikėliau 
gyventi kitur. Mat mirė senutė teta ir paliko man visus savo 
žemiškuosius turtus. Daugybę porceliano, krištolo, senovi- 
nių baldų ir panašių daikčiukų. Visus juos pardaviau preky- 
bos agentui ir už gautus pinigus nusipirkau mieste namą. 
Čia, netoli.“ 

Jis buvo šnekus, elgėsi taip, tarsi tai, apie ką jiedu kalbasi, 
yra toks įprastas dalykas kaip ir artėjantis uraganų sezonas, 
bet iš tiesų jo pranešta naujiena buvo tiesiog stulbinanti. 
Siaubinga. Neįmanoma patikėti. Sukrėtė ją iki širdies gel- 
mių. Vadinasi, užuojauta virto meile? Gal tai paaiškina, ko- 
dėl paskui jiedu mylėjosi? 

Viešpatie, ir kodėl ji negali prisiminti? 

Ieškodama atsakymų ir savo drabužių, ji nuėjo į svetainę. 
Jos suknelė ir megztukas buvo išdriekti ant krėslo, sandalai 
ant grindų. Priešais sofą ant stalelio stovėjo atkimštas bu- 
telis škotiško viskio ir du stiklai. Viskio butelyje likę vos per 
colį. Sofos pagalvėlės sujauktos ir įduobtos, tarsi ant jų kas 
nors būtų raičiojęsis. 

Akivaizdu - ji ir Džėjus. 

Ji paskubomis vėl perėjo per miegamąjį, kitame jo gale 
buvo durys į vonios kambarį. Jai pavyko užsidaryti nesukė- 
lus nė menkiausio garso, bet po kelių akimirkų ėmė garsiai 

žiaukčioti ir vemti į klozetą, tad atsargumas nuėjo perniek. 
Skausmingų spazmų tampomas skrandis, rodės, atsikratė 
net kelių galonų škotiško viskio. Ji niekada nebuvo didelė 
viskio mėgėja ir dabar davė sau žodį daugiau neimti į burną 
nė lašelio. 

Veidrodinėje spintelėje virš kriauklės ji rado dantų pas- 
tos, smiliumi nusišveitė apnašas nuo dantų ir panaikino iš 
burnos sklindantį blogą kvapą. Tai padėjo, bet ji tebesijautė 
šlykščiai ir nutarė palįsti po dušu. Jei bus švari, žvelgdama 
Džėjui į akis labiau pasitikės savimi ir jausis ne tokia sutri- 
kusi dėl to, kad vakar vakare gerokai padaugino. 

Dušo kabina buvo išklijuota plytelėmis, lubose įmontuota 
apskrita dušo galvutė. Stovėdama po šiuo dirbtiniu lietumi ji 
kelis kartus išsitrynė dušo žele ir nusiplovė putas. Rūpestin- 
gai išsiprausė tarpkojį. Tada išsitrinko plaukus. 

Išėjusi iš dušo, laiko negaišo. Nuo jos keliamo triukšmo 
jis, be abejo, jau bus pabudęs. Ji apsirengė, jo šepečiu susišu- 
kavo šlapius plaukus, o tada giliai įkvėpė ir, sukaupusi drąsą, 
atidarė vonios kambario duris. 

Džėjus vis dar miegojo. Kaip čia gali būti? Jis patyręs gė- 
rikas, bet vakar vakare suvartoto alkoholio, matyt, per daug 
netgi jam. Kiek viskio buvo butelyje, kai jiedu pradėjo jį ger- 
ti? Nejaugi jie dviese išmaukė beveik visą litrą? 

Tikriausiai. Kaip kitaip paaiškinti, kodėl ji neprisimena, 
kaip nusirengė ir mylėjosi su Džėjumi Burdžesu? Prieš daug 
metų jiedu turėjo trumpą meilės romaną, bet jis netrukus 
išblėso ir baigėsi daug anksčiau, nei peraugo į tikrą draugys- 
tę. Nė vieno iš jų širdis neliko sudaužyta. Nebuvo nei triukš- 
mingo aiškinimosi, nei oficialaus santykių nutraukimo. Jie- 
du tiesiog liovėsi susitikinėję ir liko draugai. 

Bet kai tik jų keliai susikirsdavo, Džėjus, žavusis, nieka- 
da nenusimenantis Džėjus, vis bandydavo įsivilioti ją į lovą. 
„Juk kartais permiegoti ir likti draugais nėra nesuderinami 
dalykai“, - kuo žaviausiai šypsodamasis sakydavo jis. 

Jos patirtis rodė ką kita. Ji taip ir pasakydavo jam kas- 
kart, kai tik jis mėgindavo ją įkalbėti dėl senų gerų laikų su 
juo pasivartyti lovoje. 

Bet vakar vakare jam, matyt, pavyko ją įtikinti. 

Ji vylėsi, jog šį rytą jis nubus anksti, kad galėtų akimis go- 
džiai ryti savo grobį, pažadins ją bučiniu ir erzinančiu kvieti- 
mu papusryčiauti lovoje. Vaizduotėje ji jau girdėjo jį sakant: 
„Jeigu jau esi čia, tai galėtum atsipalaiduoti ir pasimėgauti 
visomis Burdžeso teikiamomis paslaugomis.“ 

Arba kodėl jis neprisidėjo prie jos, besimaudančios po 
dušu? Toks žingsnis Džėjui būdingas. Būtų galėjęs įžengti 
pas ją į dušo kabiną ir pasakyti: „Nenusitrynei plotelio ant 
nugaros. Oi, ir priekyje vieną praleidai ar panašiai. Bet du- 
šas jo neprikėlė. Nepažadino netgi dar kartą nuleisto klozeto 
vandens šniokštimas. 

Ir kaip jis gali taip kietai miegoti? Jis netgi ne... 

Nekrustelėjo. 

Jos skrandis vėl sutrūkčiojo, pakilo tarsi vandenyno ban- 
ga. Gerklė prisipildė rūgštaus viskio, ir ji išsigando, kad vėl 
ims lupti ožius. Ji sunkiai nurijo seiles. 

— Džėjau, - nedrąsiai pratarė. Ir pakartojo garsiau: - Džė- 
jau! 

Nieko. Nė garselio, nė šnarpštelėjimo. Nė menkiausio 
krustelėjimo. 

Ji stovėjo kaip įbesta, o širdis dabar jau smarkiai trankėsi. 
Paskui prisivertė pajudėti iš vietos, nusvirduliavo iki lovos, 
ištiesusi ranką palietė jo petį, stipriai papurtė ir sušuko: 

— Džėjau! 


Pirmas skyrius 


Naiis trūktelėjo ir atidarė surūdijusias įstiklintas duris. Jų 
vyriai gailiai girgžtelėjo. 

— Ei! Tu namie? 

— O ką, ar dažniausiai manes nebūna? 

Ralis įžengė į vieno kambario trobelę. Jam už nugaros 
taukštelėjo ir užsitrenkė durys, nuo jų medinio rėmo atšoko 
apiblukusių raudonų dažų garankštis. Viduje atsidavė skru- 
dinta kiaulienos šonine ir kariuomenės antklode, kuri pelių 
apgraužta gulėjo ant kampe stovinčios sulankstomos lovos. 

Prireikė šiek tiek laiko, kol jo akys apsiprato su prieblan- 
da ir susirado senį. Šis sėdėjo prie trikojo stalo palinkęs virš 
kavos puodelio tarsi sunkiai iškovotą kaulą saugantis šuo, 
įbedęs žvilgsnį į sniegišką nespalvoto televizoriaus ekraną. 
Jame šmėsteldavo ir vėl pradingdavo vaiduokliški pavidalai. 
Garso nebuvo, tik eterio šnypštesys. 

— Labas rytas. 

Senis atsakė į pasveikinimą šnarpštelėdamas plaukų pri- 
žėlusia nosimi. 

— Vaišinkis. - Ir mostelėjo galva į emaliuotą kavinuką ant 
krosnies. - Grietinėlės geriau nesiūlysiu. Per naktį sugižo. 

Ant grindų nė nekrustelėdami gulėjo trys šunys, Ralis 
peržengė juos ir priėjo prie šaldytuvo. Šis buvo įgrūstas tarp 
senovinio šriftinio seifo, dabar tapusio podėliu, ir braižymo 

stalo, kuris apskritai niekam nebereikalingas, tik rinko dul- 
kes ir užėmė vietą ir taip jau visko prigrūstoje trobelėje. 

Šaldytuvo durelių rankena buvo nulūžusi tikriausiai jau 
prieš kelis dešimtmečius, bet jei pirštais įsikirsdavai į minkš- 
tą sandarinimo gumą ir kaip reikiant paspausdavai, šiaip 
taip jas atplėšdavai. 

— Atnešiau tau gabalėlį šamo. 

Ralis padėjo laikraštin suvyniotą ryšulėlį ant aprūdijusios 
vielinės lentynos, o tada greitai uždarė dureles, kad nepa- 
sklistų surūgusios grietinėlės ir kitų sugedusių maisto pro- 
duktų dvokas. 

— Labai dėkoju. 

— Nėr už ką. 

Kava tikriausiai buvo virinta kelis kartus ir, ko gero, tiršta 
kaip sirupas. Ralis pamanė, kad be grietinėlės, kuria būtų 
galėjęs ją atskiesti, kavos verčiau atsisakys. 

Jis žvilgtelėjo į begarsį televizorių. 

— Tau reiktų susireguliuoti „zuikio ausis“. 

— Čia ne „zuikio ausys kaltos. Aš išjungiau garsą. 

— O kodėl? 

Senis atsiliepė keliais jam įprastais nepritarimą reiškian- 
čiais krenkštelėjimais, iš kurių buvo aišku, kad atsakyti į 
klausimą jis nesivargins. Pasiskelbęs atsiskyrėliu, jis gyveno 
savanoriškoje tremtyje nuo pat „karo , nors nuo kurio karo, 
taip niekada ir nepaaiškino. Su kitais homo sapiens stengėsi 
turėti kuo mažiau reikalų. 

Netrukus po to, kai į šias apylinkes atsikėlė Ralis, abu 
vyrai atsitiktinai susitiko miške. Raliui spoksant į mažas ir 
blizgias kaip karoliukai negyvo oposumo akis, miško traku 
keldamas nemenką traškesį prie jo priėjo senis ir tarė: 

— Net negalvok. 

— Apie ką? 

— Apie tai, kaip pasiimti mano oposumą. 

Ko jau ko, o liestis prie šio išputusio, musių apdėto, sugle- 
busio ir dar siaubingai dvokiančio kūno rožine beplauke uo- 

dega Ralis tikrai neketino. Jis iškėlė rankas rodydamas, kad 
pasiduoda, ir pasitraukė į šalį, kad basas ir nešvariu kombi- 
nezonu vilkintis senis iš metalinių nedidukų spąstų žiočių 
galėtų išsitraukti savo laimikį. 

— Kai šitaip maklinėji aplink, stebiuosi, kaip neįkliuvai 
vietoj oposumo, - subumbėjo jis. 

Ralis nė nepagalvojo, kad per kelias mylias aplink neseniai 
jo įsigytą trobelę dar kas nors gyvena. Jam būtų labiau pati- 
kę apskritai neturėti jokio kaimyno, - ypač tokio, kuris seka 
kiekvieną jo žingsnį. 

Kai senis stojosi, jo kelių sąnariai pasipriešino garsiu poš- 
kėjimu ir traškesiu, o tai privertė jį susiraukti ir pusbalsiu 
paleisti keiksmų tiradą. Persimetęs per ranką tabaluojantį 
oposumo kūnelį, senis atidžiai nužvelgė Ralį nuo beisbolo 
kepuraitės ir barzdoto veido iki pat žygio batų nosių. Baigęs 
apžiūrą, tarsi išreikšdamas savo nuomonę apie tai, ką pama- 
tė, išspjovė ant žemės su kramtomojo tabako syvais susimai- 
šiusių seilių šlakelį. 

- Žmogus turi teisę vaikštinėti po mišką, - pratarė jis. — 
Tik nelįsk prie mano spąstų. 

— Būtų pravartu žinoti, kur jie yra. 

Suskeldėjusios senio lūpos prasiskyrė plačiai šypsenai, 
parodydamos tabako dėmėmis išmargintus kadaise turėtų 
dantų likučius. 

- Tikrai? - Kiknodamas jis apsisuko eiti. - Galiu lažintis, 
kad tu juos rasi. 

Seniui pradingus tankioje miško lapijoje, Ralis dar ilgai 
girdėjo jo juoką. 

Per keletą mėnesių jiedu dar kelis kartus atsitiktinai su- 
sitiko miške. Bent jau Raliui tie susitikimai būdavo visiškai 
netikėti. Jo manymu, senis pasirodydavo tuomet, kai pano- 
rėdavo, ir neišlįsdavo, kai nebūdavo nusiteikęs net trumpu 
burbtelėjimu pasisveikinti su savo naujuoju kaimynu. 

Vieną kaitrią popietę jiedu susitiko artimiausiame mieste- 
lyje, universalinės parduotuvės tarpduryje. Ralis ėjo į vidų, o 

senis - laukan. Jie pasveikino vienas kitą galvos linktelėjimu. 
Kiek vėliau, išėjęs iš parduotuvės su keliais maišeliais maisto 
produktų, Ralis pamatė senį sėdintį parduotuvės prieangy- 
je pastatytame krėsle ir besivėduojantį šiaudine skrybėle. 
Impulso pagautas Ralis iš plastikinės pakuotės išlupo šalto 
alaus skardinę ir švystelėjo ją seniui, o šis, demonstruoda- 
mas puikią reakciją, viena ranka ją sugavo. 

Ralis sukrovė pirkinius į savo pikapo priekabą ir įlipo į ka- 
biną. Su neslepiamu įtarumu senis žiūrėjo, kaip jis paleidžia 
sunkvežimiuką atbuline eiga ir nuvažiuoja, bet Raliui nepra- 
slydo pro akis, kad alaus skardine jis atsidarė. 

Rytojaus rytą kažkas smarkiai pasibeldė į Ralio trobelės 
duris. Kadangi tai buvo pirmas kartas, prie durų šeimininkas 
prisiartino atsargiai. Užjų stovėjo senis, rankose laikydamas 
nudaužtą keramikinį dubenį, kuriame kūpsojo krūva žalios 
kažkokio Raliui nepažįstamo gyvūno mėsos. Jis baiminosi, 
jog tai - dvėsena, kurios neėdė nė visi trys senio šunys. 

— Už alų. Nemėgstu likti skolingas. 

Ralis paėmė jam brukamą dubenį. 

— Ačiū. - Jo svetys apsisuko ir ėmė leistis laiptais. Ralis jo 
nueinančio paklausė: - Kuo tu vardu? 

— O kas nori žinoti? 

— Ralis Ganonas. 

Šiek tiek padvejojęs, senis burbtelėjo: 

— Delnas Pikensas. 

Nuo to ryto jiedu užmezgė kažką panašaus į draugystę, 
pagrįstą vienišumu ir nenoru bendrauti su kitais žmonėmis. 

Bendra Delno turto vertė nesiekė nė šimto dolerių. Jis 
nuolat tempdavo namo dievaižin iš kur ištrauktus daiktus, - 
tokius, iš kurių neturėjo jokios praktinės naudos. Jo trobelė 
buvo suręsta ant polių, kad Kombahio upei išsiliejus iš kran- 
tų jos neapsemtų vanduo. Visas šlamštas buvo grūdamas 
tarp namo ir žemės, tarsi norint sutvirtinti pamatus. Teri- 
torija aplink trobelę irgi buvo prišnerkšta visokių rakandų, 

kurie, Ralio nuomone, nė karto nebuvo panaudoti. Atrodė, 
Delnui svarbiausia ne daiktai, o jų rinkimas. 

Senis važinėjo sunkvežimiuku, kurį Ralis praminė „Fran- 
kenšteinu“, mat buvo sukonstruotas iš paties Delno sujung- 
tų, kabeliais ir lipnia izoliacine juosta sutvirtintų detalių. 
Raliui atrodė stebuklas, kad senis apskritai užveda šios keis- 
tos mašinos variklį, bet Delnas sakydavo: „Ji nėra graži, bet 
nugabena mane visur, kur tik noriu. 

Ir valgydavo jis viską. Tiesiog viską. Tai, ką numušdavo 
nuo medžio, išlupdavo iš spąstų ar ištraukdavo iš upės. Bet, 
kadir ką valgomo prasimanydavo, užsimezgus jųdviejų drau- 
gystei visuomet būdavo linkęs maistu pasidalyti. 

Net keista, Delnas buvo labai išprusęs ir išmanė tokius 
dalykus, apie kuriuos - pamanytum vos pažvelgęs - jis nega- 
lėtų nutuokti. Ilgainiui Ralis ėmė įtarti, kad šiurkščią prasta- 
kalbę Delnas vartoja tyčia. Skurdas, kuriame gyveno, kalbos 
tonas ir vartojami žodžiai buvo senio protestas prieš savo 
ankstesnį gyvenimą. 

Ir vis dėlto, kad ir kokį įspaudą paliko praeitis, ji taip ir 
liko Delno paslaptimi. Senis niekada neužsimindavo apie 
savo gimtąjį miestą, vaikystę ar tėvus, profesiją, vaikus ar 
žmoną. Be savo šunų, jis daugiau su niekuo nesikalbėdavo, 
tik su Raliu. Senio asmeninis gyvenimas apsiribojo stirta 
senų erotinių žurnalų gerokai nučiupinėtais puslapiais ant 
grindų po sudedama lova. 

Ralis irgi nepasakodavo Delnui apie asmeniškus dalykus. 
Pirmuosius dvejus jų pažinties metus - nė sykio. Ir štai vieną 
vakarą, saulei leidžiantis, Delnas išdygo prie Ralio trobelės 
nešinas dviem konservavimo stiklainiais, pripiltais drumzli- 
no jo paties išrauginto skysčio. 

— Jau gerą savaitę tavęs nemačiau. Kur buvai? 

— Čia. 

Draugijos Ralis nepageidavo, bet Delnas vis tiek alkūnė- 
mis prasiskynė kelią į trobelę. 

— Pamaniau, tau gali prireikti gurkšnio kito. - Sau būdingu 
pašaipiu ir tiriamu žvilgsniu nudėbęs Ralį pridūrė: - Dabar, 
žiūrėdamas į tave, sakyčiau, kad nuojauta manęs neapgavo. 
Atrodai ne kažin kokios formos. Jau lipdamas laiptais užuo- 
džiau nuo taves sklindantį dvoką. 

— Labai jau tu greitas kritikuoti kitų išvaizdą ir asmeninę 
higieną. 

— Kam skambinai? 

— Ką? 

— Gal tai parduotuvėje prie kasos aparato dirbančiai ilga- 
liežuvei? Na tai, kuri plaukus šukuojasi aukštyn ir susuka į 
kuodą, ir segi ilgus tabaluojančius auskarus? Ji man sakė, 
kad praeitą savaitę buvai atėjęs, išsikeitei saują monetų ir 
sušėrei jas lauko telefonui automatui. Sakė, kelias minutes 
pakalbėjęs pakabinai ragelį ir atrodei taip, lyg ketintum ką 
nužudyti. Sėdai į savo pikapą ir išdūmei net nesusimokėjęs 
už pirkinius. 

Nuo vieno stiklainio jis nuėmė dangtelį ir stumtelėjo jį Ra- 
liui, šis pauostė jo turinį, papurtė galvą ir stiklainį grąžino. 

- Tai aš ir klausiu, - gurkštelėjęs gerą mauką iš stiklainio 
kalbėjo Delnas, - kam skambinai? 

Kol Ralis baigė pasakoti, ėmė švisti. Per tą laiką Delnas iš- 
maukė abu stiklainius. Ralis jautėsi visiškai išsekęs - ir emo- 
ciškai, ir protiškai, ir fiziškai. Katarsis buvo skausmingas, 
bet gydantis. Ralis atvėrė gal tuziną savo žaizdų. 

Daugiau neturėdamas ką pasakyti ir jausdamas, kad pra- 
tarti dar bent žodį jam pritrūktų kvapo, Ralis pakėlė akis 
į senį, kuris valandų valandas klausėsi jo neįterpdamas nė 
trumputės pastabos. Raukšlėtame įdiržusiame jo veide at- 
sispindėjo gilus liūdesys. Pirmą kartą per visą tą laiką, kai 
Ralis jį pažinojo, senio žvilgsnis buvo atviras ir tiesus, ir Ra- 
lis suprato žvelgiąs tiesiai į sielą žmogaus, patyrusio neapsa- 
komą širdgėlą. Atrodė, tarsi Delnas Pikensas būtų surinkęs 
visą pasaulio vargą ir neteisybę ir sudėjęs juos į tą vieną be- 


viltišką žvilgsnį. 

Paskui Delnas atsiduso ir tuomet tarp vyrų įvyko vienas 
labai retas fizinis kontaktas: senis ištiesė ranką ir patapšno- 
jo Raliui kelį. 

— Eik ir išsiplauk pažastis, kol neapsikentęs nuo tavęs 
sklindančios smarvės neišvėmiau viso to gero gėrimo. Patai- 
sysiu tau ką nors pusryčiams. 

Ir nė vienas iš jų daugiau niekada neužsiminė apie tai, ką 
tąnakt Ralis jam papasakojo. Tarsi tos ilgos nakties nė ne- 
buvo. Bet Ralis niekad nepamiršo to paryčiais į jį mesto niū- 
raus Delno žvilgsnio. O šį rytą, kai ilgai stebeilijęsis į savo 
kavos puodelį Delnas pakėlė galvą ir pažvelgė į Ralį, jo veide 
vėl atsispindėjo ta pati neviltis. 

— Kas nutiko? - Raliui staiga kaip pašėlusi ėmė daužytis 
širdis ir jis nejučia pagalvojo: „Katastrofa. Keleivių pilnas 
„Boeing 747" įsirėžė į kalno šlaitą. Nužudytas prezidentas. 
Teroristai surengė rugsėjo 11-osios masto išpuolį.“ 

— Tik dabar neišeik ir neiškrėsk kokios kvailystės, gerai? — 
perspėjo Delnas. 

— Kas atsitiko? 

Burblendamas baisias pranašystes, girdi „nieko gero iš to 
nebus“, Delnas smakru mostelėjo į televizorių. 

Ralis priėjo prie seno kaip pasaulis televizoriaus, paspau- 
dė garso mygtuką ir ėmė žargstyti zuikiaausę anteną tikėda- 
masis pagauti aiškesnį vaizdą. 

Vaizdas taip ir liko neįžiūrimas, o garsas nešvarus, bet po 
kelių akimirkų jis jau aiškiai suprato, kas atsitiko ir kodėl 
Delnas bijojo jam tai pasakyti. 

Mirė Džėjus Burdžesas. 


Antras skyrius 


- Jie manimi netiki, tiesa? 

Britos klausimas buvo skirtas nepažįstamajam, kurį ji pa- 
sisamdė advokatu. Nuo tos akimirkos, kai Brita suprato, kad 
Džėjus negyvas, dabar jau buvo praėjusi visa para, bet ji vis 
dar vylėsi, jog tai - siaubingas sapnas, iš kurio ji netrukus 
nubus. 

Deja, viskas pernelyg tikroviška. 

Tuoj po jos siaubo persmelkto skambučio pagalbos tele- 
fonu 911 į Džėjaus namus atvyko greitosios pagalbos briga- 
da ir du policijos pareigūnai. Jiems įkandin pasirodė teismo 
medicinos ekspertas ir du detektyvai, prisistatę Klarku ir 
Chavjė. Jie apklausė ją Džėjaus namų svetainėje, o jo kūnas 
miegamajame buvo apžiūrimas ir ruošiamas išvežti į lavoni- 
nę. Ji kartu su detektyvais nuvyko į policijos nuovadą duoti 
oficialių parodymų. Padėjusi paskutinį taškelį ir suraičiusi 
paskutinį parašą ji pamanė, kad reikalas baigtas, dabar jai 
belieka gedėti. 

Tačiau šį rytą jai į namus paskambino Klarkas. Atsiprašė 
už trukdymą, bet pareiškė, kad jiedu su Chavjė norėtų pa- 
tikslinti kelias smulkmenas, ir paklausė, gal ji būtų tokia ma- 
loni ir dar kartą užsuktų į policijos nuovadą. 

Prašymas buvo išsakytas paprastu, draugišku tonu, bet 
Brita pasijuto nesmagiai, - taip nesmagiai, kad ją apniko 

nuojauta, jog būtų pravartu turėti policijos nuovadoje jos 
laukiantį advokatą. Iki šiol reikalų su teisininkais ji turėjo 
tik rūpindamasi mokesčių, nekilnojamojo turto, sutarčių ir 
iš tėvų paveldėtos nuosavybės reikalais. Ir suabejojo, ar tuos 
reikalus tvarkantys advokatai kada nors buvo įkėlę koją į po- 
licijos nuovadą. 

Jai reikėjo patarimo, ir ji paskambino generaliniam televi- 
zijos kanalo direktoriui. 

Žinoma, vakar vakare visų be išimties televizijos kanalų 
žinių laidose pirmiausia buvo pranešama apie sukrečiančią 
Džėjaus Burdžeso mirtį. Jos kolegos žinių redakcijos žur- 
nalistai savo reportažuose apie jos vaidmenį šiame įvykyje 
užsiminė labai taktiškai, bet ši informacija, nesvarbu, ko- 
kiais žodžiais pateikta, virto tikra sensacija: viena labiausiai 
vertinamų žurnalisčių, Brita Šeli, dabar pati tapo žinių lai- 
dos heroje. 

Kaip objektyvi televizijos profesionalė ji turėjo pripažinti, 
kad tai, kas nutiko, buvo ir pikantiškai ironiška, ir sensacinga. 

Generalinis direktorius pasakė užjaučiąs ją, atsidūrusią 
tokioje padėtyje. 

— Tau tai buvo siaubinga nelaimė, Brita. 

— Taip, buvo. Tiesą sakant, ir tebėra. Kaip tik dėl to ir ry- 
žausi paskambinti jums į namus. 

— Aš tavo paslaugoms. Padėsiu kuo galėsiu, - tarė jis. 

Brita paprašė jo rekomenduoti advokatą. 

— Kriminalinių bylų advokatą? 

Ji suskubo jį patikinti norinti apsidrausti ir kad pokalbis 
policijos nuovadoje - ji netgi nepavadino jo apklausa - tėra 
įprastas formalumas. 

— Vis tiek, manau, turėčiau pasisamdyti advokatą. 

Jis mielai pritarė ir pažadėjo paskambinti vienam kitam 
žmogui dėl jos paklausinėti. 

Į policijos nuovadą Bilas Aleksanderis atskubėjo uždusęs 
ir atsiprašė, kad dešimt minučių pavėlavo. 

- Įstrigau automobilių spūstyje. 

Ji tikėjosi, kad advokatas bus įspūdingo stoto, valdingas 
ir charizmatiškas vyras, tad sunkiai nuslėpė nusivylimą, kai 
smulkutis, kuklutis ir šiek tiek apšepęs Aleksanderis padavė 
jai savo vizitinę kortelę, - vos keliomis akimirkomis anks- 
čiau, negu prie jųdviejų priėjo abu detektyvai. 

Kitaip negu Aleksanderis, aktorių atrankoje Klarkas ir 
Chavjė būtų nesunkiai gavę kietų farų vaidmenis. 

Vakar atvykę į Džėjaus namus ir supratę, jog kalbasi su 
pačia Brita Šeli iš Septintojo kanalo žinių, abu detektyvai iš 
pradžių neteko žado ir sumišo, pasijuto lygiai taip pat, kaip 
pasijunta dauguma žmonių, pamatę televizijos garsenybę. 

Detektyvai atsiprašė jos už sutrukdymą ir už tai, kad ver- 
čia ją, ką tik patyrusią tokį sukrėtimą, atlikti policijai būti- 
nus formalumus, bet, girdi, išsiaiškinti, kas atsitiko, esąs jų 
darbas. Ji kiek galėdama išsamiau atsakė į pareigūnų klausi- 
mus, ir jos pasakojimu jie, atrodė, liko patenkinti. 

O šįryt jų klausimų turinys pasikeitė, - nedaug, bet vis 
dėlto pastebimai. Dabar būdami šalia televizijos žvaigždės 
jie jau neatrodė sutrikę. Jų užduodami klausimai įgavo at- 
spalvį, kurio vakar dar nebuvo. 

Brita geranoriškai atsakinėjo suprasdama, kad vengimas 
bendradarbiauti su valdžios atstovais paprastai, bent jau 
tam tikruose visuomenės sluoksniuose, tik patvirtina kal- 
te. O jos kaltė buvo tik ta, kad praleido naktį su vyru, kuris 
miegodamas netikėtai mirė. Ir tai buvo penas nešvankiems 
juokeliams apie Džėjaus ir jos seksualinį pajėgumą. 

„Prieš išeidamas jis kaip reikiant driokstelėjo“ Mirkt, 
mirkt. 

„Lažinuosi, kad mirė su šypsena veide: Mirkt, mirkt. 

„Jis baigė ir viena, ir kita tuo pat metu.“ Mirkt, mirkt. 

Jei tie detektyvai tikėjosi sužinoti su seksu susijusių 
smulkmenų, tai laimė jiems nenusišypsojo. Brita prisiminė 
tik tiek, kad pabudo ir šalia rado gulintį mirusį Džėjų. Nepri- 

siminė nieko, kas vyko lovoje. Po valandą trukusio intensy- 
vaus pokalbio Brita suprato, kad detektyvai ja nepatikėjo. 

Prieš kelias minutes pareigūnai pasiūlė padaryti pertrau- 
ką ir paliko ją vieną su ką tik pasisamdytu advokatu, tad jai 
atsirado proga geriau su juo susipažinti, o svarbiausia, išsi- 
aiškinti, ką jis mano apie procesinius veiksmus. 

- Jie manimi netiki, tiesa? - pakartojo ji, nes kai paklausė 
pirmą kartą, jis užsikirto ir nieko neatsakė. 

Šį kartą advokatas vangiai šyptelėjo. 

— Aš apskritai nesuprantu šio klausimo prasmės, panele 
Šeli. - Iš Aleksanderio kalbos tono galėjai pamanyti, kad jis 
ką tik glostė nervingą katę. - Jie dirba įprastą darbą, kurį 
turi atlikti, kai žmogus miršta neįprastomis aplinkybėmis. 

— Džėjaus Burdžeso vėžys buvo mirtinas. 

— Taip, bet... 

- Jis daug išgėrė. Galbūt alkoholis susimaišė su stipriais 
vaistais, kuriuos jis vartojo. 

— Be abejonės. 

— Juk žmonės labai dažnai sumaišo gydytojo paskirtus 
vaistus su alkoholiu, ir tai juos pražudo. Džėjus mirė susto- 
jus širdžiai ir dėl kvėpavimo funkcijos nepakankamumo. 

— Esu tikras, kad jūs teisi. 

— Tuomet paaiškinkite, kodėl mane taip smulkmeniškai 
kvočia? 

— Iš dalies tai - natūrali reakcija į staigią vieno iš saviškių 
mirtį, - paaiškino jis. - Džėjus Burdžesas - ne kartą apdo- 
vanotas policijos pareigūnas, ir šioje, ir ne tik šioje nuova- 
doje dirbančių žmonių didvyris. Tad visiškai suprantama, 
kad kolegos nori žinoti, kas nutiko per tas kelias valandas 
iki jo mirties. 

Brita ne kartą buvo rengusi reportažus apie žuvusių poli- 
cininkų laidotuves ir jai visuomet didžiulį įspūdį palikdavo 
visuotinis teisėsaugos pareigūnų broliškumo jausmas, - Žu- 
vus kuriam nors kolegai, jie visi suremdavo pečius. 


Dūmų vidanga * 23 


Pirštais trindamasi kaktą ji sunkiai atsiduso ir nusileido. 

— Ko gero, jūs teisus. Bet juk tai ir yra esmė. Net nežinau! 
Papasakojau jiems viską, ką prisimenu. Nemanau, kad jie pa- 
tikėjo, bet prisiekiu, jog tai - tiesa. 

- Ir toliau taip tvirtinkite, - energingai, tarsi žavėdamasis 
jos balse slypinčia narsa, patarė jis. - Arba, dar geriau, aps- 
kritai nieko nesakykite. 

Pervėrusi advokatą rūsčiu žvilgsniu, Brita ėmė žingsniuo- 
ti po nediduką apklausų kambarį. 

— Visi, ypač teisininkai, tvirtina, kad geriausia nieko ne- 
sakyti. Bet kaip žurnalistė aš žinau, jog kai žmonės atsisako 
kalbėti, atrodo, kad jie kažką slepia. 

— Tuomet laikykitės savo papasakotos istorijos. 

Ji apsisuko ir grįžo ketindama paprieštarauti advokatui — 
jos pasakojimas apie Džėjaus mirtį nėra „istorija ,- bet kaip 
tik tuo metu įžengė abu detektyvai. 

— Arjums reikia pertraukos nueiti į tualetą, panele Šeli? — 
paklausė Klarkas. 

— Ne, viskas gerai. 

— Galjums atnešti ko nors atsigerti? 

— Ne, ačiū. 

Jis buvo aukštas, prakaulus, jo plaukai rausvi ir gerokai 
praretėje. O Chavjė neaukštas, tamsaus gymio, juodais, tan- 
kiais kaip kilimas plaukais. Savo išvaizda jiedu vienas nuo 
kito labai skyrėsi, ir Brita atsargiai žvelgė į abu. Ji nepasi- 
tikėjo Klarko mandagumu manydama, kad jis gali būti ap- 
simestinis ir skirtas paslėpti jo prasčiokiškoms manieroms. 
O pakėlusi akis į raupų duobelėmis nusėtus Chavjė skruos- 
tus, nejučia pagalvojo apie žūtbūtinės dvikovas su peiliais. 
Klarko akys buvo mėlynos, o Chavjė - tokios tamsios, kad 
net neįmanoma įžiūrėti vyzdžių, tačiau ir vieno, ir kito akys 
atrodė vikrios ir budrios. 

Nuo mandagybių Chavjė grįžo prie apklausos. 

— Prieš mums išeinant sakėte, kad po to, kai „Vairinėje“ 
išgėrėte taurę vyno, jums susidrumstė atmintis. 

— Būtent. - Visa, kas vyko jai išgėrus tą „Chardonnay“ tau- 
rę, tebuvo miglotas ir padrikas prisiminimas. Iki tam tikros 
akimirkos. O vėlesni įvykiai jai apskritai išsitrynė iš atmin- 
ties. Bet kaip nuo vienos nekaltos taurės vyno gali visiškai 
užtemti atmintis? Negali. Nebent... Nebent... - Pasimatymų 
narkotikas. 

Visi trys vyrai iš netikėtumo suakmenėjo, ir tik tada Brita 
suvokė tai ištarusi garsiai. Ji atitoko, pažvelgė į save tarsi 
iš šalies, apsvarstė ką tik pasakytus žodžius ir pamanė, kad 
labai tikėtina - dabar ji jau beveik neabejojo, - jog yra teisi. 

— Matyt, man buvo įberta medžiagos, vadinamos pasima- 
tymų narkotiku. - Abu detektyvai ir advokatas tebestovėjo 
nejudėdami ir spoksojo į Britą taip, tarsi ji kalbėtų užsienio 
kalba. - Nuojo laikinai aptemsta atmintis, - šiek tiek nekan- 
traudama pridūrė ji. - Kartą apie juos rengiau išsamią laidą. 
Nelaimingas atsitikimas Klemsone sukėlė susirūpinimą dėl 
to, kad ši medžiaga vis dažniau vartojama vakarėliuose ir ba- 
ruose, kur dažnai lankosi jaunimas. Nuo šio narkotiko trum- 
pam prarandama atmintis. Būna, kad ji taip ir negrįžta. Bet 
tai neturi reikšmės, nes kol jos sukeltas poveikis nuslopsta, 
žala jau būna padaryta. 

Ji paeiliui nužvelgė visus tris vyrus tikėdamasi, kad ir jie, 
išgirdę tokį įtikinamą paaiškinimą, kodėl jai aptemo atmin- 
tis, pajus panašų susijaudinimą, kokį jautė ji. Tada šiurkščiai 
mestelėjo: 

- Jei mane girdite, sumirksėkite. 

— Mesjus girdime, panele Šeli, — atsiliepė Klarkas. 

— Tai kodėl tylite? Argi nesuprantate? Man į vyną buvo 
įberta kurio nors iš tų narkotikų. Jie veikia greitai. Štai ko- 
dėl negaliu prisiminti nieko, kas vyko man įžengus į Džėjaus 
namus. 

— O ką pasakysite apie tuščią viskio butelį? — paklausė 
Chavjė. 

— Aš viskio nemėgstu. Niekada jo negeriu. Jei Džėjus būtų 
pasiūlęs, būčiau atsisakiusi, juolab kad prastai jaučiausi. 

— Bet ant vieno iš stiklų, iš kurių jis buvo gertas, yra jūsų 
pirštų atspaudai. O ant jo krašto - jūsų lūpų dažų pėdsakai, - 
ėmė ją spausti Chavjė. 

— Jūs jau ištyrėte stiklus, iš kurių buvo gertas viskis? 
O kam? 

Detektyvai susižvalgė. Klarkas tarė: 

— Dar kartą pradėkime viską nuo pradžių. Papasakokite 
mums viską, kas atsitiko. 

— Visko aš nežinau. Galiu papasakoti tik tai, ką prisimenu. 

— Gerai, tuomet pasakokite, ką prisimenate. Tikiuosi, ne- 
prieštarausite, jei šį kartą jus filmuosime, ar ne? 

Atsainus Klarko tonas Britai iš karto pasirodė įtartinas, ir 
ji paklausė: 

— O kam jums to reikia? 

— Tiesiog norime turėti įrašą, kad prireikus galėtume dar 
kartą peržiūrėti juostą ir įsidėmėti reikalingas smulkmenas. 

Nepatikėjusi nei šiuo paaiškinimu, nei jo slidžia kaip preky- 
bos agento šypsena, ji pažvelgė į Aleksanderį, o šis paaiškino: 

- Tai įprasta procedūra, panele Šeli. Bet jūs ir toliau turite 
teise neatsakinėti į klausimus, į kuriuos atsakyti nenorite. 

- Bet aš noriu atsakyti į klausimus. Pati noriu sužinoti at- 
sakymus. Galbūt net labiau neijie. 

Nuo tada, kai surinko numerį 911,ją užgriuvo visos nema- 
lonios su netikėta mirtimi susijusios smulkmenos - teismo 
medicinos eksperto pareiškimas, kad Džėjus iš tiesų miręs, 
policijos apklausa ir visas tas popierizmas. Ji net neturėjo 
laiko pagalvoti apie asmenišką šios tragedijos aspektą. Ji net 
nepradėjo gedėti dėl bičiulio netekties. 

Be to, dar negalėjo pasiduoti sielvartui. Pirma privalėjo 
sutvarkyti šiuos nemalonius formalumus. Ji dar kartą pa- 
tvirtino savo ryžtą tarusi: 

— Labai norėčiau sužinoti, kas atsitiko Džėjui. 

— Tuomet turėtume nesunkiai tai išsiaiškinti. - Chavjė at- 
sisėdo prie mažo stalelio ir rankos mostu pakvietė ją sėstis 

ant kėdės priešais filmavimo kamerą. - Nė neabejoju, jog 
prie kameros jūs pripratusi. 

Jo šypsnys Britą ir vėl privertė pagalvoti apie aštrius aš- 
menis, skrodžiančius minkštą kūno audinį. Ji nusigręžė nuo 
pareigūno ir atsisėdo. Klarkas patikrino, ar gerai nustatytas 
objektyvas, pasakė laiką ir datą, išvardijo, kas dalyvauja ap- 
klausoje, o tada įsitaisė prie stalo kampo ir sėdėdamas ėmė 
supti savo liesą koją. 

— Kuris kuriam paskambino? 

— Ką turite omenyje? 

— Kas paskyrė pasimatymą? 

— Džėjus. Aš jums jau sakiau. 

- Galime patikrinti telefoninių pokalbių įrašus. — Šis 
Chavjė pareiškimas nebuvo toks jau nekaltas. Veikiau slap- 
tas grasinimas. 

Žiūrėdama tiesiai jam į akis ji tarė: 

— Tą pačią dieną, tik šiek tiek anksčiau, Džėjus man pa- 
skambino ir pakvietė susitikti „Vairinėje“ išgerti taurelę kitą. 
Sakė, kad nori su manimi pasikalbėti. 

— O prieš tai kada paskutinį kartą judu matėtės? 

— Tiksliai nepamenu. Prieš kelis mėnesius. Kai buvo suim- 
tas vyras, apkaltintas viename Nort Čarlstono vaikų darže- 
lyje tvirkinęs mažamečius. Džėjus dalyvavo spaudos konfe- 
rencijoje ir atsakinėjo į klausimus apie policijos vykdomą by- 
los tyrimą. O aš rengiau reportažą televizijos kanalui. Mudu 
vienas kitam pamojavome, bet nesišnekėjome. Paėmiau in- 
terviu iš įtariamąjį suėmusio pareigūno, o ne iš Džėjaus. 

— Bet judu su Burdžesu buvote draugai. 

— Taip. 

— Ir - daugiau negu tik draugai? 

— Ne. 

Abu detektyvai vėl iškalbingai susižvalgė. Ant kėdės sė- 
dintis Aleksanderis pasislinko į priekį, tarsi norėdamas per- 
spėti klientę, kad būtų atsargi. 

— Niekada? - paklausė Chavjė. 

- Prieš daug metų, - visiškai ramiai atsakė ji. Trumpas jos 
romanas su Džėjumi nebuvo jokia paslaptis. - Persikėliau 
gyventi į Čarlstoną, kad galėčiau dirbti Septintajame kanale. 
Džėjus buvo vienas iš pirmųjų, su kuriais susipažinau. Mudu 
porą kartų drauge praleidome vakarą, bet mūsų draugystė 
visuomet buvo daugiau ar mažiau platoniška. 

- Tai daugiau ar mažiau? - Pakelti Chavjė antakiai rodė 
įtarimą, kad daugiau. 

— Kelerius pastaruosius metus mudu buvome tik draugai. 

— Iki užvakar vakaro, kai vėl tapote meilužiais. 

— Aš... —- sutrikusi pratarė Brita. Aleksanderis kilstelėjo 
smilių tarsi perspėdamas ją, kad į šią repliką neatsakytų. Ji 
nudūrė akis sau į sterblę. - Aš nežinau, ar tą naktį mes turėjo- 
me intymių santykių, ar ne. Nesu tikra. Negaliu prisiminti. 

Klarkas atsiduso taip, tarsi, jo nuomone, tuo neįmanoma 
patikėti, ir tęsė apklausą. 

- Taigi susitikote „Vairinėje“. 

— Atėjau septintą, kaip buvo sutarta. Džėjus ten jau sėdė- 
jo, spėjęs išgerti kelias taures. 

— Iš kur žinote? 

— Ant stalo stovėjo tušti stiklai. Ar apklausėte kokteilius 
nešiojusią padavėją? 

Nekreipdamas dėmesio į šį klausimą Klarkas pasakė: 

— Užsisakėte taurę baltojo vyno. 

— Taip. Bet vynas nebuvo pats geriausias. - Ir, atsisukusi 
veidu tiesiai į filmavimo kameros objektyvą, pridūrė: - Ma- 
nau, kad į jį buvo kažko įberta. 

— Ar tai padarė Džėjus? 

Tą akimirką Brita visiškai pritarė akivaizdžiam Chavjė 
skepticizmui. 

— Neįsivaizduoju, kaip jis būtų galėjęs tai padaryti man ne- 
matant. Nemanau, kad jis išvis lietė mano vyno taurę. Šiaip 
ar taip, kam jam būtų reikėję apsvaiginti mane narkotikais? 

Klarkas patempė apatinę lūpą. Chavjė nė nekrustelėjo. Abu 
vyrai nesiliovė į ją spoksoję. Ji žinojo, kad filmavimo kamera 
fiksuoja kiekvieną mirktelėjimą, kiekvieną kvėptelėjimą. Ar 
tam, kuris vėliau žiūrės šį įrašą, ji atrodys kalta? Brita supra- 
to, jog tyrėjai ieško jos melą liudijančių ženklų. Todėl stengėsi 
likti visiškai santūri ir nutaisyti ramią veido išraišką. 

— Apie ką judu kalbėjotės? - paklausė Chavjė. 

— Jau sakiau, - pavargusiu balsu atsiliepė Brita. - Apie šį 
bei tą. „Kaip tau sekasi darbe? Puikiai. O tau? Ar jau supla- 
navai, ką veiksi per atostogas?“ ir panašiai. 

- Irjokių asmeniškų temų? 

— Džėjus domėjosi, ar su kuo nors susitikinėju. Pasakiau, 
kad rimtai nedraugauju su jokiu vyru. Jis atsakė: „Tai gerai. 
Man nepatiktų iškeliauti iš šio pasaulio palikus tave never- 
tam, bet sėkmės lydimam šunsnukiui. Tardamas tuos žo- 
džius jis šypsojosi, ir tai buvo pašaipus flirtas, kuriuo garsėjo 
Džėjus. Aš nusijuokiau. Paskui iki galo suvokiau jo žodžius, 
ir paklausiau, ką turėjo galvoje sakydamas, kad paliks šį pa- 
saulį. O jis tarė: „Aš mirštu, Brita. 

Prisiminusi tą akimirką ir niūrią Džėjaus veido išraišką, 
Brita susijaudino, ir jos balsas tapo duslus. 

— Tada jis man papasakojo apie vėžį. 

„Kasos. Jau išplitęs. Jokių galimybių jį išgydyti, tad neke- 
tinu pasmerkti savęs chemijos terapijai ir panašiam mėšlui. 
Kai mane laidos, noriu bent jau būti su plaukais.“ 

Trumpam įsivyravo tyla, o paskui prabilo Chavjė: 

— Pasak Džėjų gydžiusio onkologo, jam buvo likę gyventi 
vos kelios savaitės. Negulint ligoninėje - mėnuo ar du. Kai 
policijos nuovadoje jis apie tai pranešė, visus ištiko šokas. 
Kai kas verkė net kelias dienas. Džėjus pasisiūlė atiduoti po- 
licininko ženklelį, bet generalinis pareiškė, kad jis gali dirbti, 
kol... na, iki pat galo. 

Brita linktelėjo galva patvirtindama, kad tą patį jai sakė 
ir Džėjus. 

- Jis buvo toks energingas žmogus. Susikurdavo savo 
energijos lauką. Kai jis man tai pasakė, negalėjau patikėti. 

Klarkas krenkštelėjo. 

— Kaip manote, gal jis paskutinį kartą prieš mirtį norėjo 
pereiti per visas moteris, kurių geidė... 

— Ne, - ryžtingai nukirto Brita. - Kviesdamas mane susi- 
tikti jis užsiminė, kad jam reikia su manimi pasikalbėti. Man 
susidarė įspūdis, kad reikalas rimtas. 

Chavjė prunkštelėjo: 

— Rimtesnis negu nepagydomas vėžys? 

Britos kantrybė trūko. 

— Esminė mano darbo dalis - įvertinti žmones, detektyve. 
Ir karto jaučiu, kai žmonės slepia svarbią informaciją, nes 
nenori atsidurti žiniose, arba kai kas nors sureikšmina savo 
vaidmenį mėgindamas tapti svarbesniu istorijos herojumi, 
negu yra iš tiesų. Į mano užuojautos žodžius Džėjus tik ran- 
ka numojo ir pareiškė, kad turi pasikalbėti su manimi apie 
daug svarbesnį dalyką. Sakė, kad ketina suteikti man ypa- 
tingą informaciją, kurią turėdama padarysiu karjerą. Ir tai 
nebuvo nei flirtas, nei tuščia vilionė. Jei taip, būčiau supra- 
tusi. Džėjus kalbėjo rimtai. Tai, ką norėjo man papasakoti, 
jam buvo svarbu. 

Brita nutilo. Klarkas nekantraudamas pasilenkė į priekį. 

— Na? Ir kas gi tai? 

— Nežinau. Kaip tik tada Džėjus pasiūlė išeiti iš baro, kad 
galėtume pasišnekėti niekam negirdint. - Bet ji nenorėjo 
jiems prasitarti, kad kaip tik tada Džėjus lyg ir ėmė nervin- 
tis. Pareigūnai jau ir taip abejoja, ar ji sako tiesą. Tad argi kas 
nors patikės, kad Džėjus Burdžesas galėjo tapti nervingas? 

Detektyvai, matyt, pajuto, kad Brita kažką nutyli. Klarkas 
vėl pasilenkė arčiau jos. 

- Ir „Vairinėje“ galėjote pasikalbėti niekam negirdint, pa- 
nele Šeli. Judu su Džėjumi buvote įsitaisę jaukiame baro 
kamputyje. Žmonės jus matė. Liudytojai sako, kad sėdėjote 

suglaudę galvas, tarsi niekas daugiau pasaulyje jums nebūtų 
egzistavę. 

Liudytojai? Šiame žodyje šmėstelėjo nerimą kelianti kri- 
minalinė potekstė. 

- Šis tvirtinimas labai jau iškraipo tiesą, — pareiškė ji. — 
Mudu su Džėjumi sėdėjome palinkę vienas prie kito, kad per 
baro triukšmą galėtume vienas kitą girdėti. 

- Arba kad galėtumėte šnabždėti vienas kitam mielas 
švelnybes. 

Ji pervėrė Chavjė nuožmiu žvilgsniu. 

— Neketinu pagerbti jūsų ir atsakyti į šią repliką. 

— Gerai, gerai. Mano pastaba buvo netinkama. 

Ir tęsti apklausą jis paliko Klarkui. 

— Džėjus pakvietė jus į savo namus. 

— Taip, pratęsti pokalbio. 

— Ir jūs noriai ten ėjote? 

- Noriai?.. Žinoma. Maniau, tikrai ketina papasakoti man 
sensacingą istoriją. 

— Vadinasi, mielai einate į namus kiekvieno vyro, kuris pa- 
žada jums duoti išskirtinį interviu? 

— Pone Chavjė! - sušuko Aleksanderis. - Neleisiu jums ši- 
taip įžeidinėti mano klientės. 

— Tai tebuvo tęsinys to, ką ji pati ką tik pasakė. 

— Tiek to, - tarė Brita savo advokatui. Atvirai sakant, ji 
džiaugėsi, kad Aleksanderis dar neužmigo, mat jau kelias 
minutes nepratarė nė žodžio. Chavjė smūgis buvo stiprus ir 
žemiau juostos, bet dabar, pasiekusi svarbiausią pasakojimo 
dalį, Brita nekantravo kalbėti toliau. - Kai išėjome iš „Vairi- 
nės , jaučiausi apsvaigusi. 

— Ar prieš susitikdama su Džėjumi ko nors gėrėte? 

— Jau sakiau. Ne. 

— Ar gėrėte kokių nors... vaistų? Gal nuo peršalimo ar aler- 
gijos? 

— Ne. 

- Ir apgirtote nuo vienos taurės vyno? 

— Akivaizdu, jog taip ir buvo, pone Klarkai. Jums tai atro- 
do keista? 

— Nepasakyčiau. Šiaip ar taip, kalbame apie moterį, kuri 
negeria viskio. Galėjote apsvaigti ir nuo vienos taurės vyno. 

— Bet anksčiau išgėrusi vieną taurę vyno niekada šitaip 
nesijausdavau. 

— Visada būna pirmas kartas. - Ant lietos plastikinės kė- 
dės sėdintis Chavjė pasimuistė ir įsitaisė patogiau. 

Nekreipdama į jį dėmesio Brita atsisuko tiesiai į filmavi- 
mo kamerą ir tarė: 

— Kai išėjome iš „Vairinės į gatvę, aš jau nesijaučiau gerai. 

— Ką turite omenyje? Patikslinkite. 

— Na, jaučiausi apgirtusi. Mane pykino. Buvo sunku ri- 
kiuoti mintis. 

- Ar pakeliui iš baro į Džėjaus namus atsitiko kas nors ne- 
įprasta? 

— Kartoju, tą kelionę prisimenu labai miglotai, bet nema- 
nau, kad būtų nutikę kas nors ypatinga. 

— Ar pakeliui kalbėjotės dar su kuo nors? 

— Ne. 

— Ar Džėjus paprašė jūsų praleisti su juo naktį? 

Ji pažvelgė tiesiai Chavjė į akis. 

— Kiek prisimenu, ne. 

— Ar Džėjus žinojo, kad prastai jaučiatės? 

Tai buvo geras klausimas, ir ji pasigailėjo, kad negali į jį 
atsakyti. 

— Nesu tuo tikra. Nemanau, kad būčiau jam apie tai užsi- 
minusi. Nors... galbūt. Galbūt jis manęs paklausė, ar kartais 
nesergu. Nuoširdžiai prisipažinsiu, nepamenu, apie ką šne- 
kėjomės. Mes pasiekėme jo namą ir įėjome į vidų. 

— O tada? Ką pirmiausia padarėte įėjusi į vidų? 

— Prisimenu, kad buvo nesmagu dėl savo savijautos. 

— Dėl to, kad buvote apgirtusi? 

— Arba apsvaiginta narkotikais, - pabrėždama kiekvieną 
žodį pasakė ji. - Pamenu, kad nuėjau prie sofos. 

- Žinojote, kur stovi jo sofa? 

— Ne. Tame name anksčiau niekada nesilankiau. Pamačiau 
sofą ir supratau, kad man būtinai reikia ant jos prisėsti. 

— Ar prieš tai nusiavėte batus? 

— Ne. 

— Gal nusivilkote suknelę? 

— Ne. 

— Nusirengėte prieš ar po to, kai Džėjus ėmė pilstyti viskį? 

— Aš apskritai nenusirengiau. 

— Vadinasi, jus nurengė Džėjus. 

— Ne! 

Čia Klarkas ją pričiupo. 

— Iš kur žinote, juk nieko neprisimenate? 

Britai dar nespėjus atsakyti, įsiterpė Chavjė: 

— Jeigu pati nenusirengėte ir Džėjus jūsų nenurengė, tai 
kaip atsitiko, kad, kaip pati pripažinote, pabudote su juo vie- 
noje lovoje nuoga? O gal norite, kad dar kartą perskaityčiau 
parodymus, kuriuos davėte mums vakar rytą, kai išgabeno- 
me Džėjaus kūną į lavoninę? 

— Ne, ne! Prisimenu, kokius daviau parodymus, nes tai — 
gryna tiesa. Tik nepamenu, kaip mudu nusivilkome drabu- 
žius ir atsidūrėme lovoje. 

— Neprisimenate, kad nuo viskio visiškai nusitašėte? 

— Ne. 

— Kad nusivilkote drabužius? 

— Ne. 

— Kad mylėjotės? 

— Nežinau, ką mudu veikėme. 

Chavjė kyštelėjo ranką į savo sportinio švarko kišenę ir 
ištraukė plastikinį maišelį. Jame buvo drėgnas prezervatyvo 
pakelis. Tuščias. 

— Radome jį tarp sofos pagalvėlių. 

Brita spoksojo į jį mėgindama ką nors prisiminti, bet nie- 
ko nepešė. 

— Ar paprastai rankinėje nešiojatės prezervatyvą, pane- 
le Šeli? 

Atrėmusi itin iškalbingą žvilgsnį, ji ramiai atsakė: 

— Prezervatyvas turėjo būti Džėjaus. Jis galėjo panaudoti 
jį bet kada. 

Klarkas, kuris atrodė netgi šiek tiek susisielojęs, papurtė 
galvą. 

— Tą rytą buvo atėjusi jo kambarinė. Ji tvirtina kuo stro- 
piausiai sutvarkiusi namus ir netgi nuėmusi pagalvėles, kai 
siurbė sofos gobeleną. Ji mums prisiekė, kad pakelio ten ne- 
buvo. 

Brita paklausė: 

— Ar radote patį prezervatyvą? 

— Ne. Džėjus greičiausiai bus įmetęs jį į klozetą ir nuleidęs 
vandenį. 

— Tuo prezervatyvu jis galėjo pasinaudoti anksčiau. Po 
to, kai tarnaitė sutvarkė namus, bet prieš susitikdamas su 
manimi. 

Klarkas vėl papurtė galvą. 

— Visą dieną Džėjus praleido čia, nuovadoje. Nebuvo iš- 
ėjęs net priešpiečių. Darbą baigė šeštą. Vargu ar jam būtų 
pakakę laiko grįžti namo, ant sofos pasimylėti su kita mo- 
terimi, o paskui nusigauti į „Vairinę“ ir suspėti išlenkti kelis 
stiklus alkoholio prieš jums pasirodant, tai yra iki septintos 
valandos. - Jis kvailai išsiviepė, o Chavjė sukikeno nujaus- 
damas, ką dabar pasakys jo kolega. - Toks greitas nebuvo 
net Džėjus. 


Trečias skyrius 


Džordžas Makgovanas atidarė miegamojo duris kaip tik lai- 
ku, kad spėtų pamatyti, kaip jo žmona Miranda, su kuria 
gyvena jau ketverius metus, užsimeta kilpinį chalatą ir pri- 
sidengia juo savo nuogumą. Kambaryje jaunas vyras traukė 
nešiojamojo masažo stalo apvalkalo užtrauktuką. 

Nė trupučio nesutrikusi dėl to, kad į miegamąjį taip neti- 
kėtai įžengė sutuoktinis, ji tarė: 

— O, sveikas, mielasis. Nežinojau, kad tu namie. Gal norė- 
tum, kad Dreikas dar pasiliktų? Jis ką tik baigė mane masa- 
žuoti. - Jos blakstienos tingiai nusileido. - Šiandien jis tie- 
siog stebuklus daro. 

Džordžas pajuto, kaip jam kaista skruostai. Jis pirštais 
dar tvirčiau suspaudė rankoje „Kruvinosios Merės“ stiklą. 

— Ačiū, ne. 

Dreikas pakėlė savo stalą demonstratyviai parodydamas 
bicepsus. 

— Tai iki trečiadienio, ponia Makgovan? 

— Prateskime seansą nuo įprastos valandos iki pusantros. 

Jis įtaigiai nusišypsojo. 

— Galiu tęsti, kiek tik pageidaujate. 

Dviprasmiška Dreiko užuomina Džordžui nepraslydo 
pro ausis. Be to, jis užuodė įkaitusį, muskusinį sekso kva- 
pą, kuriuo buvo persigėręs visas kambario oras, o jo akys 

užkliuvo už sujauktų satino patalų ant plačios miegamo- 
jo lovos. Dreikas darbavosi ne ant masažo stalo, ir suktas 
žvilgsnis, kuriuo jis apdovanojo Džordžą praeidamas, tai 
patvirtino. 

Reikėjo nusekti paskui tą meilikaujantį šunsnukį, įlipdyti 
jam kelį į pilvą, sulaužyti rankas, sumalti snukį ir padaryti 
nedarbingą. Tas perdėtai saldus, iš Viduržemio jūros kraštų 
kilęs bybūnas buvo prisiauginęs raumenų, bet Džordžas vis 
tiek sugebėtų nutarkuoti jam subinę. Gal per pastaruosius 
metus jo liemuo tapo šiek tiek putlesnis, bet dar įstengtų 
priversti tą vyruką gailėtis, kad jo protėviai nepasiliko Sicili- 
joje ar kitame sumautame krašte, iš kurio kilę. 

Užuot taip ir padaręs, jis užtrenkė miegamojo duris ir at- 
sisukes piktai dėbtelėjo į žmoną. Tačiau nebylus priekaištas 
nedavė jokios naudos, nes žmona į jį tiesiog nežiūrėjo. Prisė- 
dusi prie tualetinio stalelio, ji šepečiu braukė sau per kašto- 
ninius plaukus ir gėrėjosi atvaizdu veidrodyje. 

Jai būtų labai patikę, jeigu vyras būtų iškėlęs sceną dėl to, 
kad ji jųdviejų miegamajame dulkinosi su masažuotoju. Po 
velnių, suteikti jai tokio malonumo Makgovanas neketino. 
Be to, yra ir svarbesnių reikalų. 

— Turi tai pamatyti. - Jis atidarė aukštos spintelės dureles 
ir įjungė viduje stovintį televizorių. - Tuoj prasidės Britos 
Šeli spaudos konferencija, ji kalbės apie save ir Džėjų. 

— Turėtų būti įdomu. 

- Ir bus. Ji tvirtina, kad ją apsvaigino vadinamaisiais pasi- 
matymų narkotikais. 

Pakelta Mirandos Makgovan ranka taip ir sustingo ore. 
Paskui lėtai nusviro. 

— Džėjus? 

Džordžas tik gūžtelėjo pečiais ir padidino garsą kaip tik tą 
akimirką, kai vietinio televizijos kanalo reporterė paklausė 
apie Britos ir neseniai mirusio Džėjaus Burdžeso santykius. 

— Mudu buvome draugai. 

— Kurgi ne! - nuo tualetinio stalelio nuėjusi prie nepaklo- 
tos lovos kojūgalio ir ten atsisėdusi, mestelėjo Miranda. 

- Šššl 

— Netildyk manęs. 

— Užsičiaupk ir paklausyk, gerai? 

Džordžas liko stovėti rankoje laikydamas nuotolinio val- 
dymo pultelį, visą dėmesį sutelkęs į plazminį televizoriaus 
ekraną ir stambiu planu rodomą Britą Šeli, viešai tikinančią, 
kad neprisimena, kas vyko prieš Džėjui mirštant. 

— Lyg per miglą pamenu, kaip su Džėjumi įėjome įjo namą. 
O daugiau - nieko. 

— Ar kaltinate Džėjų Burdžesą, kad apsvaigino jus narkoti- 
kais? — paklausė reporterė. 

— Ne. Bet manau, jog kažkas tai vis dėlto padarė. Tai, ką 
patyriau, visiškai sutampa su kitų moterų, kurioms buvo 
įberta pasimatymų narkotiko, patirtimi. 

Džordžas atsigręžęs pažvelgė į žmoną. Ji atplėšė žvilgsnį 
nuo televizoriaus ekrano ir pažvelgė tiesiai jam į akis, bet nei 
vienas, nei kitas nepratarė nė žodžio. 

Džordžas vėl įbedė akis į televizorių ir išgirdo, kaip į klau- 
simą atsako Britos Šeli advokatas. Vyras pakėlė kumštį sau 
prie burnos ir krenkštelėjo. Kaip buves policininkas Džor- 
džas žinojo, kad šis gestas išduoda susirūpinimą. Tas vyras 
ketino arba prabilti apie tai, dėl ko nėra tikras, arba įžūliai 
meluoti. 

— Panelė Šeli atidavė šlapimo mėginį, kuris bus tiriamas, 
bus ieškoma cheminių medžiagų pėdsakų. Tačiau žmogaus 
organizmas tokias medžiagas gana greitai pašalina. Tai pri- 
klauso ir nuo narkotikų, kuriais panelė Šeli buvo apsvaigin- 
ta, rūšies, tad gali būti, jog praėjo per daug laiko ir jų pėdsa- 
kų aptikti nepavyks. 

Pirmoje eilėje sėdintis reporteris paklausė: 

— Vadinasi, įrodyti, kad jai tikrai buvo įberta pasimatymų 
narkotiko, jūs negalite? 

— Kol negauti šlapimo tyrimo rezultatai, nieko negaliu pa- 
sakyti. 

- Deja, aš padariau daugybę klaidų, - įsiterpė Brita Šeli ir 
už tai buvo nudėbta nepatenkinto advokato žvilgsnio. 

Skubiai, kol nesuspėjo pasakyti dar ko nors, jis pertraukė 
savo klientę. 

- Iš pradžių panelė Šeli nesuprato tapusi auka. Jei būtų tai 
suvokusi, nebūtų maudžiusis po dušu ir naudojusis tualetu, 
kol nedavė tyrimui reikalingo šlapimo mėginio. 

- Kitaip sakant, - tarė Miranda, - ji svaidosi teiginiais, 
kurių negali įrodyti. 

Nė negrįžtelėjęs Džordžas rankos mostu parodė žmonai 
tylėti. 

— Nė nenutuokiu, nuo ko mirė Džėjus Burdžesas, - kalbėjo 
Brita Šeli atsakydama į kito žurnalisto klausimą. - Jam buvo 
nustatytas kasos vėžys, ir jo, kaip jam pasakė medikai, jau 
nebuvo įmanoma išgydyti. Galima numanyti, kad jo mirtis 
susijusi su vėžiu, bet bus daromas skrodimas ir... 

— Ar žinote, kada? 

— Šito turėtumėte klausti teismo medicinos eksperto. Ti- 
kiuosi, skrodimas bus atliktas netrukus. Aš, kaip ir visi, no- 
riu sužinoti, kodėl Džėjus mirė. 

— Ar policija įtaria, kad jis buvo nužudytas? 

Britai Šeli dar nespėjus atsakyti, advokatas kažką pa- 
šnabždėjo jai į ausį, ir ji pritariamai linktelėjo galvą. 

— Tai viskas, ką šį kartą norėjau pasakyti. 

— Ar policija... 

— Arjūs ir Burdžesas... 

— Ką gėrėte „Vairinėje ? 

Nuo pakylos lipančius juodu su advokatu žurnalistai vis 
dar atakavo klausimais. 

- Išjunk. 

Džordžas padarė, kaip prašė Miranda. Staiga stojusioje ty- 
loje jis pakėlė prie lūpų stiklinę „Kruvinosios Merės“, tarkš- 
telėjo ledo gabalėliai. 

— Kelintas stiklas šiandien?- paklausė Miranda. 

— Otau- rūpi? 

— Po velnių, tu teisus - rūpi! - atrėžė ji. - Rūpi, nes nuo 
tada, kai sužinojome, kas nutiko, taip ir neišsiblaivai. 

— Džėjus buvo mano draugas. Gėrimas - neatskiriama 
mano gedulo dalis. 

— Situacija nekokia. 

— Kam taip atrodo? 

— Kiekvienam, kuris atsitiktinai susidomi ir atkreipia dė- 
mesį į šią istoriją, - paaiškino ji, niršiai pabrėždama kiekvie- 
ną tariamą žodį. 

- Ja visi domisi ir visi kreipia dėmesį. Džėjaus mirtis - pa- 
grindinė žinių laidų naujiena. Jis buvo didvyris. 

- Tu irgi. 

Kelias sekundes jis stovėjo įbedęs žvilgsnį į savo stiklą, o 
tada susivertė, kas liko. 

— Aha. Tikras didvyris. Kaip tik dėl to už manes ir ištekėjai. 

Ji švelniai nusijuokė. 

- Teisingai, brangusis. Aš norėjau didvyrio, - ji praskleidė 
savo chalato skvernus ir apnuogino savo klubus bei kojas, - 
o tu norėjai šito. 

Anksčiau jis būtų puolęs ant kelių, prišliaužęs prie jos ir 
veidu įsikniaubęs į papilvę. Būtų liežuviu įsiskverbęs į jos lytį 
ir ieškojęs mažyčio jai į kūną įverto pakabučio, geismą žadi- 
nančio niekučio, kuris likdavo pasislėpęs tol, kol ji nesusijau- 
dindavo. Kai jis tai darydavo, ji tiesiog pamesdavo galvą. 

Bet paskui jis sužinojo, kas jai pakišo mintį įsiverti karulį. 
Ir tai žinodamas jau negalėjo patirti malonumo. 

Ji nusijuokė ir užsidengė. 

— Vargšelis Džordžas. Taip susikrimtęs dėl Džėjaus mir- 
ties, kad net negali pamylėti žmonos. 

— Ypač tuomet, kai ji dar dvokia Dreiku. 

— Ak, prašyčiau. Tik nereikia vaizduoti teisuolio. Pats ken- 
ti meilės kančias užmezgęs juokingą romaną su ta superma- 
dinga paaugle, pilstančia gėrimus užmiesčio klube. 

- Jai dvidešimt šešeri. Ji tik atrodo kaip aštuoniolikmetė. 

Jei Mirandą apskritai kas nors galėjo įžeisti, - o įžeisti 
ją Džordžui kaip tik dabar labai labai reikėjo, - tai būtent 
žodžiai, primenantys, kad ji toli gražu neina jaunyn. Trečia 
dešimtis atėjo ir pralėkė. Grėsmingai artinosi keturiasde- 
šimtmetis. Tiesa, iki jo dar buvo likę daug laiko, bet vien pa- 
galvojus apie tai ją apimdavo siaubas. 

Jaunystėje ji buvo Mis Čarlstono apygarda, Mis Pietų Ka- 
rolina, Mis Tas ir Mis Anas. Diademų ir trofėjų turėjo dau- 
giau, negu ūkvedė spėdavo išblizginti. Dabar šiuos titulus 
žėrėsi kitos merginos. Tos, kurių šlaunys tvirtesnės, o krū- 
tys stangresnės. Merginos, kurioms botokso injekcijos ne- 
daromos taip reguliariai kaip pedikiūras. 

Jis vangiai mintyse paklausė savęs, ar dabartinė Mis 
Čarlstono apygarda ryžtųsi abortui, kad išlaikytų stangrią 
pilvo odą. 

Šią niūrią jo mintį išblaškė skardus Mirandos juokas. 

— Ar tik ne dėl to apgailėtino romaniūkščio pastarosiomis 
dienomis saujomis ryji viagrą? - Džordžas pervėrė ją nuož- 
miu žvilgsniu. - O, taip. Radau ją vaistų spintelėje. 

— Stebiuosi, kad pastebėjai ją ten tarp visų savo piliulių. - 
Jis pastatė tuščią stiklą ant stumdomo baro ir jau ketino įsi- 
pilti dar šlakelį degtinės, bet apsigalvojo. Jau antra para jis 
be perstojo geria. Miranda teisi: situacija nekokia. 

— Jeigu tau reikia tabletės, kad pasistotų prieš naująją jau- 
nąją draugę, tai esi labiau apgailėtinas, negu maniau. 

Miranda kaip įmanydama stengėsi jį supykdyti, kad jis 
pradėtų konfliktą, tiksliau, tęstų. Paprastai jis įsiveldavo į 
ginčą, kuris trukdavo tol, kol ji laimėdavo. Miranda visuo- 
met laimėdavo. 

Bet šiandien žaisti žmonos primesto žaidimo jis nenorėjo. 
Jam rūpėjo visai kiti, gyvybės ir mirties klausimai, žymiai 
svarbesni už nesibaigiančias varžytuvės, kuris kurį skau- 
džiau sužeis. 

— Mes abu apgailėtini, Miranda. 

Jis priėjo prie lango ir pakėlė užuolaidą, - ši buvo visiškai 
nuleista, be abejonės, norint sukurti kambaryje romantiš- 
kesnę nuotaiką jai ir Dreikui. Pro antrojo aukšto langą Džor- 
džas žvelgė į žaliuojančią veją prie namo, būrys vyrų pjovė 
žolę, ravėjo ir karpė gyvatvores. Veją užbaigė iš akmenų su- 
mūryta tvorelė, o už jos tarsi žalias užklotas driekėsi laisto- 
mi akrai. Pievą, kurioje ganėsi jų lenktyniniai žirgai, juosė 
balta medinė tvora. 

Iš čia jis matė ir didžiulio garažo stogą, po kuriuo jo uoš- 
vis laikė klasikinių automobilių kolekciją, o jis pats - kelis 
savo, nupoliruotus, išblizgintus ir pripiltus degalų. 

Džordžas Makgovanas buvo kilęs iš darbininkų sluoksnio. 
Pinigai, tiksliau, jų trūkumas, jo giminaičiams buvo nuola- 
tinis galvos skausmas. Kad išlaikytų septynių asmenų šei- 
mą, jo tėtis Konvėjaus cemento ir statybos įmonėje dirbdavo 
viršvalandžius. Triūsė sekinančiame karštyje ir dulkėse, ir 
šis darbas anksti nuvarė jį į kapus. Vieną rugpjūčio popie- 
tę dirbdamas papildomą pamainą tiesiog susmuko negyvas. 
Gydytojas sakė, kad jis nesikankino. 

Ir kas būtų pagalvojęs, kad vyriausias jo sūnus Džordžas 
ves Mirandą Konvėj, vienturtę gamyklos savininko dukterį, 
labiausiai tose apylinkėse geidžiamą merginą, - ne tik gra- 
žiausią, bet ir turtingiausią iš visų. Ji buvo jaunutė, tik pra- 
dėjusi rodytis visuomenėje, grožio karalienė ir - paveldėtoja. 
Galėjo gauti bet kurį vyrą. Ji norėjo Džordžo Makgovano. 

— Negaliu grįžti atgal ir viską sugriauti, - tyliai pratarė 
jis, pro langą žiūrėdamas, kaip pievoje ganosi grynakraujai 
žirgai, turbūt manantys, jog šis privilegijuotas gyvenimas 
yra neginčijama jų teisė. Kaip ir Miranda. - Net jei galėčiau, 
negrįžčiau. Dieve, padėk man, bet negaliu viso šito atsisaky- 
ti. - Jis vėl nuleido užuolaidą ir atsigręžė į žmoną. - Negalė- 


jau tavęs atsisakyti. 

Ji atmetė plaukus ir susierzinusi į jį pažvelgė. 

- Liaukis šitaip niūrinėjęs, Džordžai. Dėl Dievo meilės. 
Džėjus Burdžesas mirė lovoje, su nuoga moterimi pašonėje. 
Ar nemanai, kad jam būtų labiau patikę numirti štai taip, o 
ne nuo vėžio? 

— Kadangi Džėjų puikiai pažinojau, turiu pripažinti, kad 
tikriausiai jam labiau būtų patikę mirti štai taip. 

Ji pamalonino jį šypsena, - tokia, už kurią bet kuris vyras 
būtų atidavęs jai sielą. 

- Štai mano berniukas. Mano didvyris. Mano stipruolis ir 
gražuolis Džordžas. - Ji atsistojo ir ėmė artintis prie jo ka- 
tiška eisena, palengva atsirišdama chalato diržą ir leisdama 
drabužiui nuslysti jai nuo pečių. 

Priėjusi prie Džordžo, ji prigludo prie jo visu savo kaip iš 
pieno plaukusiu kūnu ir per kelnes ėmė begėdiškai mastur- 
buotijo lytį. 

— Ar tu liūdnas, mažuti? Susirūpinęs? Žinau, ką daryti, 
kad pasijustum geriau. Su manimi tau niekada nereikėjo 
viagros, tiesa? 

Ji glamonėjo jį tokiais įgudusiais judesiais, kokių išmoks- 
tama tik praktikuojantis. Labai daug praktikuojantis. Su- 
kandęs dantis, jis pamėgino sustabdyti link jos glamonėjan- 
čio kumščio plūstelėjusį kraują, bet jai atsispirti buvo tiesiog 
neįmanoma. Jis pasiuntė ją po velnių ir vėl parsikvietė, bet ji 
tik nusijuokė ir atsegė jo kelnių užtrauktuką. 

— Džordžis Pordžis, gražuolis vaikinas. Bučiavo mergaites 
ir baisiai kankino... - Miranda pasistiebė ant pirštų galų, ap- 
sivijo jį savo ilga koja, dantimis grybštelėjo jam ausies spe- 
nelį ir sušnabždėjo: - Pakankink ir mane. 

Jis jau buvo praradęs valią, nuėjęs per toli, be vilties išsi- 
gelbėti. Tad, po galais, kodėl gi ne? 

Ir jis šiurkščiai į ją įsiskverbė. 

— Pone Fordaisai, dabar kartoja. 

— Ačiū. 

Asmeninė teisingumo ministro Kobo Fordaiso asistentė 
išėjo, palikusi jį kabinete vieną. Jis buvo prašęs pranešti, 
jeigu Britos Šeli spaudos konferencija bus transliuojama 
antrą kartą. 

Sėdėdamas krėsle jis apsisuko nugara į rašomąjį stalą, vei- 
du į raudonmedžio spintelę ir nuotolinio valdymo pulteliu 
įsijungė televizorių, mat norėjo pasižiūrėti per priešpiečius 
tiesiogiai transliuotą spaudos konferenciją, kurią dėl susi- 
rinkimo praleido. 

Asmeniškai Britos Šeli Kobas nepažinojo, tik kaip žurna- 
listę. Per rinkimus, kuriems pasibaigus jis užėmė šį postą, 
ji tebuvo jauna reporterė, bet karjeros laiptais kopė sparčiai 
kaip ir jis. Vietiniam Čarlstono televizijos kanalui ji rengda- 
vo reportažus iš valstijos valdžios rūmų, ir jis matydavo ją 
ten dirbančią tiesioginiame eteryje. 

Ji buvo kibi, bet sąžininga korespondentė, visa galva pra- 
našesnė už visus kitus to televizijos kanalo reporterius ir 
žinių skyriaus darbuotojus kartu sudėtus, ir jis mintyse ste- 
bėdavosi, kodėl jos dar nenusičiupo didesni ir platesnę audi- 
toriją turintys televizijos kanalai. 

Be to, jis klausdavo savęs, ar ji tyčia stengiasi užmaskuo- 
ti savo patrauklumą, kad neatitrauktų žiūrovų dėmesio nuo 
reportažo temos arba nesumenkintų savo, kaip profesiona- 
lės, patikimumo. Kai pernai per Čarlstoną keliavo uraganas, 
ji apie tai pasakojo tiesioginiame eteryje, vilkėdama švarką 
su gobtuvu, jo virvelės buvo stipriai užtrauktos ir surištos 
jai po smakru, o smarkus lietus nuo jos veido buvo nuplovęs 
visą visutėlį makiažą. Ne itin žavingas vaizdas. 

Ji nebuvo nei sužvaigždėjusi primadona, nei pilka pelytė. 
Tokia neatrodė ir dabar, kai atsidūrusi kitoje barikadų pusėje 
kolegoms drąsiai prisipažino nieko neprisimenanti, tik tiek, 

kad įėjo į Džėjaus Burdžeso namus. O tada pareiškė, kad jai 
paslapčia buvo sugirdyta pasimatymų narkotiko. 

Ji aiškiai dėstė mintis, kalbėjo nuoširdžiai ir įtikinamai. 
Bet jeigu jos šlapimo tyrimo rezultatas bus neigiamas, 
advokatui bus velnioniškai sunku įrodyti, kad į jos orga- 
nizmą buvo patekę narkotiko, nuo kurio visiškai užtemsta 
atmintis. 

Akivaizdu, advokatas irgi tai suprato. Jis atrodė neramus 
ir ne iki galo įsitikinęs savo klientės teiginio pagrįstumu. Jis 
atrodė tarsi sustingęs - kaip vienas iš tų baikščiųjų gynėjų, 
kurie iš esmės tik padeda prokurorui pasiekti, kad teismas 
priimtų apkaltinamąjį nuosprendį. 

Kita vertus, jai pačiai netrūko pasitikėjimo savimi. Tai 
suprantama: juk kalbėti žvelgdama į filmavimo kamerą ji 
buvo įpratusi. Kobas ir pats turėjo tokios patirties. Brita 
Šeli žinojo, kaip palenkti auditoriją savo pusėn. Šią gudrybę 
žinojo ir jis. 

Spaudos konferencija baigėsi Britai pareiškus, kad ir pati 
norėtų sužinoti Džėjaus Burdžeso mirties priežastį. Jos žo- 
džiai nuskambėjo taip įtaigiai, kad net Kobas Fordaisas, iš 
prigimties skeptikas, ja patikėjo. 

Jis jau ketino išjungti televizorių, tik štai tas pats TV ka- 
nalas ėmė tiesiogiai transliuoti šiai temai skirtą laidą. Čarls- 
tono policijos departamento spaudos atstovas į klausimą, 
ar Brita Šeli suimta, atsakė: „Žinoma, ne. Kol kas neturime 
jokių įrodymų, kad padarytas nusikaltimas. 

„Tipiškas trafaretinis pareiškimas“, - pagalvojo Kobas. 

„Džėjus Burdžesas mirė miegodamas. Kol kas nieko dau- 
giau nežinome. 

Kobas tuo abejojo. Jie tikrai žino daugiau. Jie tikrai už 
ko nors užsikabino. Galbūt dar tik įtaria. Bet kažkas Britą 
Šeli išgąsdino, kitaip ji nebūtų ryžusis smogti pirma, nebū- 
tų sušaukusi spaudos konferencijos ir pareiškusi, kad jiedu 
su Džėjumi Burdžesu tebuvo draugai, kad labai apgailestau- 

ja dėl tokios ankstyvos jo mirties, ir šitaip viešai paskelbusi 
esanti nekalta. 

Čarlstono policijos departamento vyrukai tikri vėplos, 
kad leido Britai įgyti tokį pranašumą. Jie neturėjo leisti Bri- 
tai laisvai veikti, galėjo bent jau liepti jai tylėti. Leidę jai pasi- 
naudoti žiniasklaida ir viešai gintis, kai kriminalinė byla dar 
net nepradėta, jie padarė didžiulę klaidą. 

Jis ir vėl buvo beišjungiąs televizorių, tik staiga ekrane 
pasirodė prie valstijos valdžios rūmų stovintis TV kanalo re- 
porteris. Jei Kobas būtų žvilgtelėjęs pro savo kabineto langą, 
tikriausiai būtų pamatęs prie bulvaro išrikiuotus žiniasklai- 
dos autobusiukus. 

Kaip tik šito jis bijojo ir tikėjosi kaip nors išvengti. 

- Šiandien popiet mėginome pakalbinti teisingumo mi- 
nistrą Kobą Fordaisą ir paklausti, ką jis mano apie mįslingą 
Džėjaus Burdžeso mirtį, bet su ponu Fordaisu susisiekti ne- 
pavyko. Dauguma išjūsų tikriausiai prisimena, kad Fordaisas 
ir Burdžesas buvo du iš tų keturių vyrų, kurie per Čarlstono 
policijos departamente kilusį gaisrą prieš penkerius metus 
narsiai gelbėjo žmonių gyvybes, rizikuodami žūti patys. 

Ir čia buvo parodyta filmuota medžiaga: liepsnose sken- 
dintis pastatas, apsuptas ugniagesių mašinų, liejančių vande- 
nį ant pragariškos, nevaldomai siautėjančios ugnies. Paskui 
ekrane pasirodė nuotrauka, kurioje buvo nufotografuotas 
jis pats, Džėjus Burdžesas, Patrikas Vikhamas ir Džordžas 
Makgovanas, - visi ant suodžiais išteptų ir dūmais aprūku- 
sių veidų užsidėję deguonies kaukes, apdegusiais drabužiais, 
apsvilusiais plaukais, nuleidę galvas, iš mirtino nuovargio 
nusvirusiais pečiais. 

Ši nuotrauka atsidūrė ne tik visų Jungtinių Valstijų pie- 
tuose išeinančių laikraščių, bet netgi „The New York Times“ 
pirmajame puslapyje. Amerikietiški žurnalai spausdino ją 
drauge su straipsniais, liaupsinančiais jų drąsą. Fotografas 
buvo pristatytas Pulitzerio premijai. 

- Tuomet teisingumo ministras Fordaisas dirbo Čarlsto- 
no apygardos prokuratūroje, - vėl atsidūręs kadre aiškino 
reporteris. - Kiti trys vyrai buvo policijos pareigūnai. Džėjus 
Burdžesas - antrasis tos dienos didvyris, kurio jau nėra tarp 
gyvųjų. Patrikas Vikhamas praėjus vos metams nuo gaisro 
buvo nužudytas tarnybos metu. Vakar kalbėjausi su Džor- 
džu Makgovanu, dabar Čarlstono verslininku. Paprašiau jo 
pasidalyti mintimis apie kolegos didvyrio mirtį. Filmuotis 
jis nesutiko, bet pasakė, kad Džėjus Burdžesas buvo geriau- 
sias draugas, apie kokį kiekvienas gali svajoti, ir kad visiems, 
kurie jį pažinojo, jo trūks. 

Tada reporteris perdavė žodį kolegoms televizijos studijo- 
je, šie toliau aptarinėjo dramatiškas, širdį spaudžiančias šio 
įvykio aplinkybes. Laida baigėsi ekrane pasirodžius legendi- 
nei nuotraukai: kamera pritraukė ir stambiu planu parodė 
Džėjaus Burdžeso veidą, jo akyse buvo matyti liepsnų at- 
spindžiai, o ant skruostų - per suodžių ir dūmų dėmes nu- 
bėgusių ašarų pėdsakai. 

Kobas paspaudė nuotolinio valdymo pultelio mygtuką, ir 
vaizdas televizoriaus ekrane užgeso. Tos sumautos fotogra- 
fijos jis negalėjo pakęsti. Ji labai padėjo jam daryti karjerą, 
ir daug kas tikėjosi, kad įrėmintą šios nuotraukos kopiją jis 
pasistatys savo kabinete. Bet kaip tik todėl Kobas tos nuo- 
traukos neturėjo. 

Jis pakilo nuo sukamojo krėslo ir žingtelėjo nuo rašomojo 
stalo prie lango. Kaip ir tikėjosi, žinių tarnybos autobusiukai 
stovėjo išsirikiavę prie šaligatvio, o iš visos apygardos suva- 
žiavę televizijos kanalų žurnalistai stovėjo valstijos valdžios 
rūmų fone ir filmavo reportažus iš įvykio vietos. 

Gaisras policijos nuovadoje. Tarsi nuolat besikartojantis 
košmaras. Pastaruoju metu jis aplankydavo vis dažniau. Šį 
kartą visų susidomėjimą juo atgaivino Džėjaus Burdžeso 
mirtis. O Kobas tetroško vieno - kad niekas niekada dau- 
giau apie tą gaisrą neužsimintų. Jis norėjo, kad šį įvykį ži- 

niasklaida užmirštų, bet kol kas ji, rodos, su malonumu vėl 
daugybę kartų rodė liepsnojantį pastatą, iš naujo pasakojo, 
kas tuomet įvyko, ir kaišiojo tą prakeiktą, nemirtinga tapu- 
sią nuotrauką. Jam būtų patikę, jei rinkėjams nebūtų nuolat 
primenama, kad jei ne gaisras, šiandien jis nedirbtų teisin- 
gumo ministru. 

O labiausiai Kobas nenorėjo, kad šis įvykis būtų primena- 
mas jam pačiam. 


Hotvirtas skyrius 


D. spaudos konferencijos likusią dienos dalį Brita praleido 
namie. 

Ji atsakinėjo į telefono skambučius. Jai skambino ir seni 
pažįstami, ir žurnalistai. Visi troško išskirtinės informaci- 
jos, norėjo sužinoti, kaip ji iš tiesų praleido naktį su Džėju- 
mi Burdžesu. Stengdamiesi patenkinti smalsumą jos pažįs- 
tami buvo tik trupinėlį subtilesni už akiplėšas žurnalistus. 
Jie sakėsi esantys šokiruoti, kokioje padėtyje Brita atsidūrė, 
ir piktinosi, kad ji priversta gintis. Tačiau, be užuojautos, 
ji jautė jų nežabotą smalsumą sužinoti, kaip viskas buvo iš 
tikrųjų. Pavargusi kartoti vis tą patį, ji liovėsi atsakinėjusi į 
skambučius. 

Ji troško, kad paskambintų vienas vienintelis žmogus — 
Bilas Aleksanderis ir praneštų, jog jos šlapime aptikta rohi- 
pnolio - labai stipraus pasimatymų narkotiko, kuris kartais 
žmogaus organizme lieka net tris paras. 

Tačiau sulaukusi išsvajotojo skambučio Brita išgirdo visai 
kitokią žinią. 

— Apgailestauju, - tarė advokatas, eidamas tiesiai prie rei- 
kalo. - Jūsų šlapime nenustatyta jokių įtartų cheminių me- 
džiagų pėdsakų. 

Ji susirietė sofos kamputyje, suspaudė rankoje mobilųjį 
telefoną ir garsiai atsiduso. 

— Tiesą sakant, nieko kito ir nesitikėjau. Tie narkotikai 
veikia greitai, smogia stipriai ir netrukus pasišalina iš or- 
ganizmo. To ir siekia tas šunsnukis, kuris įberia jų į moters 
gėrimą. 

— Taip, ką padarysi... 

Jis papasakojo, kad gavo gerokai pylos nuo policijos virši- 
ninko ir apygardos prokuratūros darbuotojų už organizuotą 
spaudos konferenciją. 

— Jie pareiškė, kad pirmiausia reikėjo viską suderinti su 
jais. Priminiau jiems, kad jūs netgi nesate įtariamoji, tiesą 
sakant, dar nenustatyta, ar apskritai buvo padarytas nusi- 
kaltimas, ir kad tiesiog pasinaudojote Pirmąja pataisa, sutei- 
kiančia piliečiui teisę laisvai reikšti savo nuomonę. 

— Oho!.. Neabejoju, kad tai juos labai išgąsdino. 

Advokatas, žinoma, suprato, kad Brita ironizuoja. 

- Blogiausia, - suirzęs kalbėjo jis, - kad Čarlstono policijos 
departamento pareigūnai, ypač detektyvai Klarkas ir Chavjė, 
simpatija jums tikrai netrykšta. Jie šnekėjo labai šiurkščiai 
ir leido man suprasti, kad jūs tyčia trukdote jų tyrimui. 

Šaukdama spaudos konferenciją Brita suprato, kuo rizikuo- 
ja. Ji žinojo, kad policijos departamentui tai tikriausiai nepa- 
tiks. Bet norėjo pareikšti - viešai pareikšti, - kad slapčia jai 
sugirdytas narkotikas yra pats įtikinamiausias paaiškinimas, 
kodėl tą naktį, kai mirė Džėjus, ji prarado atmintį. Dabar, kai 
šlapimo tyrimo rezultatai neigiami, ji dar labiau džiaugėsi 
prabilusi viešai ir pasidalijusi savo įtarimais su visuomene. 

- Jei būtinai reiks, sutiksiu ištverti netgi magnetinio re- 
zonanso tyrimus, kad tik būtų įrodyta, jog neturiu nei sme- 
genų auglio, nei kokio kito negalavimo, dėl kurio man galėjo 
sutrikti atmintis. 

Dabar atėjo advokato eilė mestelti ironišką pastabą. 

— Dėl atminties sutrikimo kaltas viskis. 

Brita žiojosi piktai paklausti, kieno jis pusėje, bet nenorė- 
jo veltui eikvoti ir taip jau nenumaldomai senkančių jėgų. 

— Džėjus buvo mano draugas ir aš gedžiu dėl jo mirties. 
Jis sirgo nepagydoma vėžio forma ir mirė miegodamas - 
tokia mirtis daugeliui atrodytų tikra palaima. Bet aš dirbu 
televizijoje, o jis didvyris, mudu kartu praleidome naktį, to- 
dėl ši mirtis žiniasklaidoje paversta didžiuliu įvykiu. Mane 
tai piktina, ypač kai pagalvoju apie Džėjų. Tai suteršė jo 
mirties orumą. 

- Bet juk suprantate, kad policijos departamento parei- 
ga - nustatyti, kas būtent jam nutiko? 

- Žinoma. Tik nesuprantu, kodėl išsiaiškinti, kas atsitiko 
man, jau nėra jų pareiga. 

- Skirtumas esminis, o atsakymas - aiškus kaip ant delno, 
argi ne? Jūs tebesate gyva. 

Šis pokalbis ją ir supykdė, ir prislėgė. Jeigu netgi jos advo- 
katas nelaiko jos auka, kaip jai pavyks įtikinti tuo policiją? 
Gal nereikėjo skubėti ir taip griežtai vertinti šiandien jai 
skambinusių bičiulių? Galjų susirūpinimas nuoširdus? Galji 
tik įsikalbėjo, kad jų skambučiai tebuvo menkai užmaskuo- 
tas bandymas sužvejoti nešvankių smulkmenų? 

Jai verkiant reikėjo ištikimų šalininkų, neabejojančių jos 
tvirtinimu, kad prarado atmintį, o svarbiausia - jos sąžinin- 
gumu. Įprastos „palaikymo komandos“ - tėvų, brolių ir se- 
serų ar sutuoktinio - Brita neturėjo. Neturėjo ir kapeliono, 
kuris būtų galėjęs ją padrąsinti ir duoti patarimą. 

Bet turėjo sąrašą garsių žmonių, kurie buvo skolingi jai 
paslaugą. Mat, be dalykinių, žinių laidoms skirtų reportažų, 
ji kurdavo ir biografines apybraižas arba laidas apie visuo- 
menei įdomias asmenybes. Tų laidų herojais tapdavo žmo- 
nės, kurie, jos nuomone, už puikiai atliktą darbą nusipelno 
sulaukti pripažinimo. Šiais asmeniniais ryšiais ji naudojosi 
itin retai, o tiksliau, dar nė karto. Tad dabar pats laikas. 

Ji paskambino pačioje sąrašo pradžioje įrašytam žmogui. 

— Teisėjos Melors kanceliarija. 

— Laba diena. Ar galėčiau pasikalbėti su teisėja? 

— Prašyčiau pasakyti, kas jos ieško. 

Brita prisistatė ir jos buvo paprašyta palaukti. Grįžusi prie 
pokalbio sekretorė ėmė perdėtai lipšniai atsiprašinėti. Girdi, 
visą likusią popietę teisėjos dienotvarkė esanti labai įtempta. 

— Po prezidento paskyrimo tiek visokių reikalų... 

— Suprantama, - atsakė Brita pajutusi, kad sekretorė tie- 
siog stengiasi ja atsikratyti. Prezidentui paskyrus Melors 
Jungtinių Valstijų Apygardos teismo teisėja, Brita paren- 
gė apie tai reportažą, kuriame buvo ir išsamus pokalbis su 
pareigūne. Ji baigė laidą žodžiais: „Teisėjos Melors pasky- 
rimui dar turi pritarti Senatas, bet tai, žinoma, tebus for- 
malumas. 

Matyt, teisėja troško daugiau formalumų - nepageidavo 
būti kaip nors siejama su asmeniu, įsivėlusiu į skandalingą 
istoriją, apie kurią pranešama per visas žinių laidas. 

Tuomet Brita pabandė pasikalbėti su privačios draudimo 
bendrovės savininku, atskleidusiu stambias tyčines apdraus- 
tųjų klaidas ir nuslėpto aplaidumo faktus. Jo įtarimus vaini- 
kavo teisme iškelti ieškiniai ir kontraieškiniai. Kai jis bylas 
pagaliau laimėjo, Brita žinių laidai parengė reportažą apie jį, 
išgyrė ir pavadino Dovydu, stojusiu prieš Galijotą. Ir tada jis 
jai pasakė: „Jei kada galėsiu jums kuo nors padėti...“ 

Bet kai Brita paskambino, jis, kaip ir teisėja, buvo per daug 
užsiėmęs ir negalėjo su ja pasikalbėti. Bent jau taip buvo pa- 
aiškinta. 

Chirurgas, pusę darbo laiko skiriantis neturtingiems pa- 
cientams. Sutuoktinių pora, po savo vaiko mirties įkūrusi 
paramos fondą diabetu sergantiems jauniems žmonėms. La- 
kūnas, saugiai nutupdęs sugedusį lėktuvą ir išgelbėjęs visus 
juo skrendančius keleivius. 

Ji perėjo visą sąrašą. Jokios naudos. Arba tą popietę visi 
Čarlstone buvo nepaprastai užimti, arba pabudusi lovoje su 
šalia gulinčiu mirusiu Džėjumi ji iš superžvaigždės staiga pa- 
virto raupsuotąja. 

Galų gale ji paskambino generaliniam televizijos kanalo 
direktoriui padėkoti, kad šį rytą jis taip greitai atsiliepė į jos 
pagalbos prašymą. 

— Ponas Aleksanderis man lyg Dievo siųstas. - Tai buvo 
gerokai perdėta, bet ji kaip įmanydama stengėsi, kad jos žo- 
džiai skambėtų kuo nuoširdžiau. 

— Tai bjaurus reikalas, Brita. 

- Taip, tikrai. Aš irgi nejaučiu jokio malonumo. 

— Leidau mūsų kanalui transliuoti spaudos konferenciją. 
Bet dabar jau abejoju, ar pasielgiau teisingai. 

Šie žodžiai ją nustebino. 

— Šit kaip! Kodėl? 

- Žmonės galėtų mus apkaltinti tendencingu informaci- 
jos pateikimu. 

— Mūsų žurnalistų klausimai buvo tokie pat tiesūs ir kibūs 
kaip kitų. 

— Bet kai kuriems žmonėms gali pasirodyti kitaip. 

— Pavyzdžiui, kam? 

— Policijos departamento darbuotojams. Vietinės valdžios 
atstovams. Džėjus Burdžesas buvo didvyris. Žmonėms ne- 
patiks, kad jis kaltinamas apsvaiginęs moterį narkotikais ir 
įsitempęs į lovą. 

— Aš kaip tik pabrėžiau, kad Džėjaus nekaltinu. 

— Taip, tu taip sakei, bet juk žmonės nekvaili. Jie moka 
skaityti tarp eilučių... 

— Aš niekada... 

— Beje, džiaugiuosi, kad paskambinai. Šįvakar ir pats keti- 
nau tau skambinti. 

— Dėkoju už rūpestį. 

Į jųdviejų pokalbį įsiterpė trumpa, bet reikšminga pauzė. 

— Tiesą sakant, Brita, ketinau tau paskambinti ir pasakyti, 
kad rytoj gali nesivarginti ir į darbą neiti. 

Šį kartą čia būtų labai tikęs populiarus palyginimas apie 
kilimėlį, staiga ištraukiamą žmogui iš po kojų. Vieną aki- 

mirką ji pasijuto tiesiog sunerimusi. O kitą - jau krintanti, 
mostaguojanti kojomis ir rankomis, suvokianti, kad kaž- 
kur apačioje - akmenuotas pagrindas ir kad ji sparčiai ar- 
tėja jo link. 

Brita buvo priblokšta: negalėjo nei kalbėti, nei atgauti žado, 
nei surikiuoti minčių. Ko jau ko, o išgirsti tokių žodžių iš ge- 
neralinio direktoriaus ji tikrai nesitikėjo. Turbūt klausa ją ap- 
gavo. Ar jis tikrai jos prašė - ne, nurodė! - nesirodyti darbe? 

Atgavusi kalbos dovaną, Brita tarė: 

— Jaučiuosi sujaudinta jūsų rūpestingumo, bet man vis- 
kas gerai. Tikrai. Noriu dirbti. Man reikia dirbti. 

Tai buvo gryna tiesa. Jeigu ji nedirbs kaip dirbusi, žmonės 
ims manyti, kad slapstosi ir kad turi ką slėpti. Tačiau Brita 
neturėjo ko slėpti ir nenorėjo, kad taip atrodytų. Be to, jei 
dar bent dieną praleis užsidariusi namuose laukdama, kol 
kas nors atsitiks, ji tiesiog išprotės. 

— Pasiimk kelias laisvas dienas, Brita, - pasakė generalinis 
direktorius. - Pasiimk atostogų. Į darbą grįši, kai tau prane- 
šiu, kad gali. 

Ji kelis kartus išsižiojo, susičiaupė ir tik tada įstengė pa- 
klausti: 

— Jūs mane atleidžiate? 

— Ne! Viešpatie, ne! Ar aš taip sakiau? 

„Aš ne kvaila. Moku skaityti tarp eilučių.“ 

— Kiek truks tos atostogos? 

— Tol, kol bus išnarpliota visa ši nemaloni painiava. Pa- 
laukime kelias dienas ir pažiūrėkime, kaip klostysis įvykiai. 
Tada iš naujo organizuosime darbus. 

Gelbėjimosi tunelis, kurį jis sau pasiliko, buvo platesnis už 
Didįjį kanjoną. Paskui jis ėmė elgtis tėviškai, tapo šnekus ir - 
jeigu jai ko prireiktų - nuoširdžiai pasiūlė visokeriopą savo ir 
televizijos kanalo pagalbą. 

— Kol atostogausi, tau bus mokamas visas atlyginimas, - 
patikino jis Britą. O prieš atsisveikindamas dar paragino ją 

gerai maitintis ir kuo daugiau ilsėtis. Jei pats būtų buvęs Bri- 
tos namuose, prieš sprukdamas dar būtų globėjiškai paglos- 
tęs jai galvą. 

Įsiutinta viršininko veidmainystės, ji išjungė telefoną. Bri- 
ta Šeli užklupta kompromituojančioje situacijoje. Šis faktas 
tapo vietinės reikšmės sensacija. Televizijos kanalas, kuria- 
me ji dirbo, turėjo neabejotiną pranašumą prieš konkuren- 
tus - žinių skyrius galėjo staigiai kilstelėti jo reitingus. 

Generalinis direktorius naudojosi Britos sukelto skandalo 
teikiama nauda, bet tuo pat metu stengėsi nuo jo atsiribo- 
ti. Jei nutiks kas nors tikrai nemalonaus, jo žinių redakcijos 
žurnalistai pirmieji atsidurs įvykio vietoje ir nušvies, kas ir 
kaip, bet jis nė už ką nenorėjo, kad ant jo televizijos kanalo 
kristų bent menkiausias nešlovės šešėlis. 

O Britajautėsi ne tik įpykusi, bet ir visų pamiršta. Be darbo 
ji iš tiesų pasijuto visiškai palaužta ir neturinti į ką atsirem- 
ti. Ji pažiūrėjo per vakaro žinias transliuojamas svarbiausias 
savo spaudos konferencijos ištraukas ir padarė išvadą, kad 
apgailestavimą dėl netikėtos Džėjaus mirties išreiškė nuo- 
širdžiai, o jos tvirtinimas, jog nieko negali prisiminti, nes 
buvo apsvaiginta narkotikais, irgi buvo įtikinamas. 

Tačiau ji ne naivuolė. Žmonės dažnai linkę įtarti blogiau- 
sia, o ne tikėtis geriausio. 

Sutemoms tirštėjant jos nuotaika darėsi vis niūresnė. Įsi- 
kalbėjusi sau, kad išalko, Brita pasišildė porciją „Liekninan- 
čios virtuvės“ užkandžių, bet neįveikė nė pusės. Paskui ilgai 
mirko vonioje, tik visiškai atsipalaiduoti taip ir nepavyko. 
Mintimis vis grįždavo į tą vakarą. Visa, kas nutiko nuo tos 
akimirkos, kai peržengė „Vairinės“ slenkstį, iki kol pabudo 
kitą rytą, ji jau buvo perkračiusi tūkstantį kartų. 

Jos atmintyje žiojėjo kelių valandų spraga, o per tas va- 
landas visko galėjo atsitikti. Brita neprisiminė, kad būtų my- 
lėjusis su Džėjumi, kita vertus, neprisiminė ir gėrusi viskį, o 
juk akivaizdu, kad gėrė. 

Jeigu narkotikų jai įbėrė ne Džėjus, tuomet - kas? Ir ko- 
dėl? Ji pasibjaurėjusi net nusipurtė. Ar tikrai nori viską pri- 
siminti? O gal tai buvo tokia palaima, kad neprisimena, ką 
patyrė po to, kai buvo nuogai išrengta ir jau neturėjo jėgų 
priešintis? 

Brita nuėjo pas ginekologe ir paprašė, kad ją apžiūrėtų. Ji 
pareikalavo, kad gydytoja pasiruoštų išprievartavimo fak- 
tui patvirtinti reikalingus įrankius, - dėl viso pikto, jei pri- 
reiktų. Gydytoja taip ir padarė, o tada brūkštelėjo tamponu 
jai per gimdos kaklelį, vaginą ir išeinamąją angą, tuo pat 
metu aiškindama Britai, jog tikimybė, kad ant tamponėlių 
bus rasta svarių išprievartavimą patvirtinančių įrodymų, 
labai menka. Juk ji maudėsi po dušu. Be to, praėjo pernelyg 
daug laiko. 

Brita bent jau galėjo lengviau atsipūsti sužinojusi, kad, jei 
sueitis ir įvyko, ji nebuvo smurtinė. Jokių aiškiai matomų 
fizinių sužalojimų ji nepatyrė. 

Net jeigu fiziškai ji nebuvo išprievartauta, vis tiek patyrė 
emocinį ir psichologinį smurtą, o kadangi negalėjo viso to 
prisiminti ir susitaikyti su tuo, kas įvyko, prievarta jos at- 
žvilgiu tebebuvo vykdoma. Sėdėdama vonioje ji surietė ko- 
jas, prisitraukė kelius ir padėjusi ant jų galvą prapliupo verk- 
ti. Rauda aidu atsimušė nuo vonios kambario sienų. Verkė 
tol, kol ašarų neliko. 

Pagaliau Brita išlipo iš vonios ir ėmė ruoštis į lovą, dar per- 
ėjo per namą ir visur išjungė šviesas. Žvilgtelėjo pro langus 
į gatvę norėdama patikrinti, ar koks nors gudrus reporteris 
neišsiaiškino, kur ji gyvena. Tai padaryti būtų buvę sunku, 
nes Brita Šeli yra jos profesinis slapyvardis, o ne tikras var- 
das ir pavardė. Visose jos mokesčių deklaracijose, dokumen- 
tuose, skolinių įsipareigojimų lakštuose ir panašiuose popie- 
riuose buvo įrašyta tikroji mergautinė pavardė. 

Jos telefono numeris į telefonų knygą apskritai nebuvo 
įtrauktas, o jai skirti laiškai atkeliaudavo į pašto skyriuje 

nuomojamą dėžutę. Britos namų adresą žinojo tik artimiau- 
si bičiuliai. Po paskutinės apklausos išėjusi iš policijos nuo- 
vados ji suklaidino reporterius, tad nemanė buvusi sekama. 
Ir vis dėlto, dėl šventos ramybės, nusprendė žvilgtelėti. 

Gatvėje buvo tamsu ir tuščia. 

Vėliau Brita stebėsis, kad jai apskritai pavyko sudėti bluos- 
tą, juolab — taip kietai įmigti, kad neišgirdo namo signaliza- 
cijos, kuri pradėjo kaukti nutraukus elektros grandinę, ne- 
pajuto jo, grėsmingai prisiartinusio prie jos lovos, ir negavo 
jokio apie įsibrovimą perspėjančio ženklo tol, kol jis delnu 
užspaudė jai burną. 

- Išjunk, - prikišęs lūpas Britai prie ausies, sukriokė jis. — 
Išjunk! 

Ir įbruko jai į rankas nešiojamą pagalbinę klaviatūrą. Persi- 
gandusi ji ėmė čiupinėti guma aptrauktus skaičių mygtukus 
mėgindama prisiminti pagalbos kodą, kurį surinkus saugos 
tarnyba gautų signalą, kad ji smurtu verčiama išjungti namo 
apsaugos sistemą. Bet negalėjo jo prisiminti, tik įprastą kodą. 

Ar ilgai ji kaukia? Ir kada įsijungs tikroji pagalbos prašanti 
signalizacija? Maldauju, Dieve. Gelbėk! Padėk! 

— Rink kodą. - Ji jautė karštą jo alsavimą, jautė, kaip jis 
kvėpuoja jai į sprandą. - Nagi. 

Virš juodos pirštinėtos jo rankos Brita įžiūrėjo apšviestus 
klaviatūros mygtukus. Surinko skaičius ir kaukimas liovėsi. 
Jis aprimo, bet delno jai nuo burnos neatitraukė. 

Laisva ranka nubloškė antklodę ir išvilko Britą iš lovos. Ji 
kluptelėjo ir parkrito - skaudžiai užsigavo, bet nebuvo pa- 
stumta. Jis jau nelaikė užspaudęs burnos. Brita sukliko, o 
tada ėmė repečkoti per kambarį. 

Jis pastvėrė ją už plaukų, ir ji vėl sukliko. 

— Užsičiaupk! - paliepė, trūktelėjo plaukus aukštyn, pri- 
vertė ją atsistoti ir vėl delnu užspaudė burną. 

Ji atgaliu judesiu iš visų jėgų niūktelėjo jam alkūne, ir iš- 
girdusi, kaip jis sudejavo, pajuto šiokį tokį pasitenkinimą. 

Tai buvo paskutinis Britos girdėtas garsas, nes tuomet jos 
pasaulis nugrimzdo į tamsą. 


Vėl atgavusi sąmonę pasijuto gulinti ant šono. 

Maudė visą kūną, o galva tiesiog tvinkčiojo. Negana to, 
nemaloniai perštėjo kiekvieno plauko svogūnėlį. Jai buvo 
supančiotos kojos, o rankos sudėtos už nugaros ir tvirtai 
surištos. Burna užkimšta kažkokiu audiniu - galbūt nosine, 
standžiai suvyta į virvę ir įsprausta jai tarp lūpų kaip arklio 
žąslai. Ji galėjo pasiekti kamšalą liežuviu, bet pajudinti žan- 
dikaulių neįstengė. 

Ant galvos buvo užmauta kažkas panašaus į budelio gob- 
tuvą. Arba į gobtuvą, kuris užmaukšlinamas ant galvos tam, 
kuriam bus vykdoma egzekucija. Ši siaubinga mintis ją su- 
kaustė. - 

Nuojauta kuždėjo, kad ji guli ant užpakalinės automobilio 
sėdynės, nors jis nejudėjo. Gal ji atsipeikėjo kaip tik tuomet, 
kai mašina sustojo? 

Matyt, taip ir buvo, nes jai atgavus sąmonę po kelių aki- 
mirkų kažkur prie jos galvos atsidarė automobilio durelės. 
Pro medžiaginį galvos gobtuvą ji pajuto gaivaus oro plūs- 
telėjimą ir su palengvėjimu godžiai įkvėpė nosimi. Per už- 
trauktą vaurą ne tik nieko nematė, bet ir jautė uždaros pa- 
talpos baimę. 

Brita tysojo nebyli, suglebusi ir apsimetė vis dar esanti be 
sąmonės. Be to, priešintis nebuvo prasmės. Juk ji visiškai 
negalėjo pajudinti nei rankų, nei kojų. 

Staiga kažkieno rankos slystelėjo jai po pažastimis, ištem- 
pė ją iš automobilio ir paguldė ant žemės. Basomis kojomis 
ji pajuto nugludintus akmenukus ir skurdžią išdžiūvusią au- 
gmeniją. Paskui išgirdo žingsnius, raktų dzingsėjimą ir atida- 
romas dar vienas automobilio dureles. Paskui jis grįžo, vieną 
ranką pakišo jai po mentėmis, kitą - po pakinkliais ir ją pa- 
kėlė. Ji pasijuto kažkur nešama, bet netoli. Šis automobilis 

už pirmąjį buvo erdvesnis, aukštesniu stogu; ji sprendė iš to, 
kad jis pamėgino pasodinti jos suglebusį kūną ant priekinės 
keleivio sėdynės. Brita tyčia nuvirto ant kairiojo šono. 

- Liaukis apsimetinėjusi, - tarstelėjo jis. - Žinau, kad at- 
gavai sąmonę. 

Bet ji vis tiek gulėjo visiškai tyli, įtempusi klausą, steng- 
damasi elgtis taip, kaip patariama tokioje situacijoje atsidū- 
rusioms moterims. 

Nesėskite į pagrobėjo automobilį. Ji jau automobilyje. 

Pamėginkite atimti iš jo raktus ir pasinaudokite jais kaip 
ginklu. Neįmanoma. 

Pasitelkite visus savo pojūčius ir pasistenkite kuo daugiau 
sužinoti apie aplinką, kurioje atsidūrėte. Už nugaros suriš- 
tomis rankomis ji negalėjo paliesti nieko, išskyrus sėdynės 
apmušalą. Oda. Bet tai ji galėjo pasakyti ir iš kvapo. Ničnieko 
nematė. Galėjo tik palaižyti burnos kamšalą, ir tai padariusi 
sužinojo tik tiek, kad medžiaga švari. Be to, burnoje pajuto 
nestiprų kažkokios dezinfekcinės priemonės skonį. 

Užtat galėjo girdėti, tad visą dėmesį sutelkė į garsus. 

Automobilio durelės užsitrenkė. Vėl žingsniai. Jai iš kairės 
durelės atsidarė, jis įlipo - matyt, sėdo prie vairo, - ir žemai 
jai po kojomis kažką padėjo. Tada užtrenkė vairuotojo du- 
reles. 

Staiga Brita pajuto, kaip jis visu svoriu ją užgulė, ir pagal- 
vojo: „Štai ir viskas“ 

Bet iš tiesų jis pasilenkė tik norėdamas pasiekti jos saugos 
diržą. Kita ranka apglėbęs ją, apgraibomis ieškojo prie kelei- 
vio durelių pritvirtintos kitos sagties dalies. 

— Viskas būtų daug lengviau, jeigu atsisėstum. 

Ji nekrustelėjo ir niekaip neišsidavė, kad jį išgirdo, mat 
buvo įsitikinusi, kad dabar pats tinkamiausias gynybos bū- 
das - nerodyti jokių gyvybės ženklų, net jei dėl to su ja bus 
šiurkščiai elgiamasi. 

— Na, kaip žinai... 

Jis dar pagrabinėjo. Galų gale, jai po kaire krūtimi užčiuo- 
pęs antrąją saugos diržo dalį, užsegė sagtį ir atšlijo. Brita iš- 
girdo, kaip jis prisisegė savo saugos diržą ir užvedė variklį. 

— Laukia sunki kelionė. 

Kelias buvo prastas. Važiuodamas per duobes ir iškilu- 
mas, automobilis kratėsi kaip reikiant. Jei ne saugos diržas, 
ji jau kelis kartus būtų nusiritusi nuo sėdynės. Jeigu jis būtų 
ketinęs ją tuoj pat nužudyti, nebūtų ėmęsis atsargumo prie- 
monių ir užsegęs saugos diržo. Argi ne? 

Kas jis? Ir kodėl pagrobė būtent ją? Gal reikalaus išpirkos? 

Vis dėlto ji šiokia tokia įžymybė. Gal jis pamišėlis, besi- 
stengiantis išgarsėti surengdamas dramatišką pagrobimo 
atomazgą - atims jai gyvybę ir nusižudys pats? O gal ji pa- 
grobta visiškai atsitiktinai? 

Jai atmintyje šmėstelėjo siaubingos istorijos, - apie kai 
kurias pati yra rengusi reportažus. Kartais psichopatai su 
savo įkaitais elgiasi žmoniškai, netgi meiliai, o paskui bruta- 
liai juos paskerdžia. 

Prakeikimas, nejaugi ji pražus nė nepamėginusi pasi- 
priešinti? 

Bet kaip priešintis? Deja, ji nežinojo, ar ilgai buvo prara- 
dusi sąmonę ir kiek laiko praėjo, kol jis sustojo persėsti į kitą 
automobilį. Gal kelios valandos, gal vos kelios minutės. Apie 
vietą, kur persėdo, ji ničnieko nenutuokė, - žinojo tik tiek, 
kad kelias į tą vietą nebuvo grįstas. 

Neatpažino Brita ir jokių ryškesnių garsų, galinčių padėti 
nustatyti tą vietą. Ji negirdėjo nei greitkeliu švilpiančių ma- 
šinų, nei krantą skalaujančių bangų šniokštimo, nei kylančių 
ar besileidžiančių lėktuvų, nei kokių kitų susivokti padedan- 
čių garsų. Ji net nenutuokė, kuria kryptimi jiedu važiuoja. 

Ir vis dėlto dabar, atgavusi sąmonę, ji galėjo įvertinti, 
kiek praėjo laiko, ir pagal tai apytikriai orientuotis, ar toli 
jie nukeliavo. Ji mintyse ėmė skaičiuoti pirmąsias penkio- 
lika minučių. 

Jai dar nespėjus suskaičiuoti, mašina iš duobėto kelio įsu- 
ko į kitą, lygesnį. 

Skaičiuoti laiką buvo sunku. Mat jis įjungė radiją ir surado 
stotį, kuri be jokių reklaminių intarpų transliavo kantri mu- 
ziką. Tačiau Brita susikaupusi skaičiavo nepaisydama skir- 
tingo dainų ritmo. 

Praėjo penkiolika minučių. Paskui - dar penkiolika. 

Jau gerokai pasistūmėjusi į trečiąjį valandos ketvirtį, ji pa- 
metė skaičių. Kūno sąstingis kėlė raumenų spazmus. Saugos 
diržo sagtis ją spaudė. Skaudėjo galvą. Sutriko kraujo apyta- 
ka, dėl to nutirpo rankos ir kojos. 

Galų gale ji nutarė ilgiau nebekęsti šių nepatogumų - jau 
ketino pasimuistyti ir išsiduoti, kad atgavo sąmonę, bet ma- 
šina padarė staigų posūkį, ir saugos diržas vėl stipriai įsirėžė 
jai į kūną. Dabar jie vėl riedėjo duobėtu keliu. Neilgai pava- 
žiavę sumažino greitį, o paskui ir visiškai sustojo. 

Nuo ilgo drybsojimo sustingusiai Britai dilgsėjo visa kairė 
pusė nuo peties iki pat gurnelio, bet ji vis dar nejudėjo, - ne- 
krustelėjo net tuomet, kai jo ranka vėl slystelėjo jos kūnu ir 
atsegė saugos diržą. 

Jis išlipo. Be jo žingsnių, jos ausys dar pagavo triukšmingą 
vabzdžių ir varliagyvių chorą. Jis atidarė priekines keleivio 
dureles. 

— Gal bent dabar atsisėsi? 

Ji nieko neatsakė. 

Jis atsiduso, o tada stipriai suėmė dešinįjį jos bicepsą, 
trūktelėjo ir pasodino jėga. Jos galva nusviro taip bejėgiš- 
kai, kad, atrodė, tuoj tuoj nusiris nuo pečių. Galūnės nutvil- 
kė skausmas. Ji suleido dantis į burnos kamšalą, kad nesu- 
dejuotų. 

Jis iškėlė ją iš mašinos ir trijų pakopų laiptais užnešė į vir- 
šų. Jam teko truputį pavargti, kol atidarė duris, paskui, vis 
dar laikydamas ją ant rankų, tarsi nuotaką nešantis jaunikis 
šonu įslydo pro jas. 

Oras viduje buvo karštas ir troškus. Nuo jo žingsnių grin- 
dys aidėjo taip, tarsi po jomis būtų buvusi tuštuma. Brita 
išgirdo, kaip kažkas nukrito ir dunkstelėjo. Paskui ji buvo 
šiurkščiai nuleista ant kietos kėdės. 

— Gali atsisėsti arba toliau vaidinti mirusią ir parkristi ant 
grindų. Galėsi ten tysoti iki pasaulio pabaigos, nes aš dau- 
giau tavęs nekelsiu. 

Ji liko sėdėti. Išgirdo pašaipų prunkštelėjimą ir švelnų 
jungiklio spragtelėjimą. Staiga jis vienu mostu nutraukė Bri- 
tai nuo galvos gobtuvą. Ją apakino ryški šviesa. Ji instinkty- 
viai užsimerkė, paskui palengva pramerkė akis ir kelis kartus 
sumirksėjusi pažvelgė į savo pagrobėją. 

Jis stovėjo tiesiai priešais ją, nepermaldaujamas ir rimtu 
veidu. 

- Ilgai nesimatėme, panele Šeli. 


Ponktas skyrius 


|: pradžių ją sutrikdė barzda. Bet paskui, atidžiau įsižiūrė- 
jusi į veidą, Brita jį atpažino. Užtruko, kol prisiminė vardą, 
bet galų gale iš atminties gelmių iškilo ir jis. Ganonas. Ralis 
Ganonas. 

Ji atpažino jį, bet baimės nesumažėjo. Priešingai, kai jis 
kilstelėjo ranką prie jos, ji atšlijo. Jis susiraukė. Padvejojo 
laukdamas, tarsi norėdamas pažiūrėti, ar ji labai įbauginta, 
o tada siektelėjo jai už galvos, atrišo ant pakaušio sumegztą 
burnos kamšalą ir jį nuėmė. 

Ji apsilaižė lūpas. Na, bent jau pamėgino. Liežuvis ir bur- 
na buvo išdžiūvę. Kai pabandė kalbėti, jos balsas priminė 
gargimą. 

— Gal išprotėjote? 

Netaręs nė žodžio jis nusisuko. Sportbačiu apauta koja 
stumtelėjo į šalį nediduką kelioninį krepšį, - matyt, šį ji gir- 
dėjo šleptelint, kai Ganonas įnešė ją į vidų. Priėjęs patraukė 
palubėje įtaisyto ventiliatoriaus virvelę. Varikliukas suūžė, 
ventiliatoriaus mentės ėmė suktis sklaidydamos šiltą orą ir 
po truputį jį vėsindamos. 

Atrodo, jiedu atsidūrė mažutėje trobelėje, kurios svetainė 
ir virtuvė buvo viena patalpa. Brita spėjo, kad atdaros vidaus 
durys veda į miegamąjį, bet už jų buvo tamsu. Baldai seni 
ir vienas su kitu nederėjo, bet trobelėje švaru ir tvarkinga. 

Visi langai atlapoti. Viliojami šviesos, iš lauko aplink stiklus 
pirpė vabzdžiai. Už langų tvyrojo tamsa - neįveikiama, ne- 
sklaidoma nei mėnesienos, nei dirbtinės šviesos, kurią būtų 
galėjusios užgriebti jos akys. 

Ji tebevilkėjo puošnią liemenėlę ir pižamines trumpikes, 
su kuriomis užmigo, bet buvo užsimetusi ir nailoninę vė- 
jastriukę. Paskutinį kartą šią striukę ji matė kabančią savo 
spintoje. Matyt, kol gulėjo be sąmonės, ją aprengė jis. 

Iš seno šaldytuvo jis išsiėmė butelį vandens, numetė dang- 
telį ir ėmė godžiai gerti: išmaukė jį visą ir švystelėjo į šiukšlių 
dėžę po kriaukle. 

Žvilgtelėjęs į Britą, iš šaldytuvo paėmė dar vieną butelį 
ir eidamas per kambarį atidarė. Palubėje besisukantis ven- 
tiliatorius plaikstė jam plaukus, ir ji atkreipė dėmesį į dar 
vieną svarbų jo išvaizdos pokytį. Anksčiau jis kirpdavosi 
trumpai - beveik kaip kariškis. O dabar plaukai per visą colį 
buvo apkritę jo apykaklę, dengė ausis ir natūraliai susiliejo 
su barzda. Tamsiose garbanotose sruogose ji pamatė ir ke- 
lias žilas gijas. 

Jis kyštelėjo butelį jai prie burnos. 

— Turėsite atrišti man rankas. 

— Pasvajok. 

— Aš negaliu... 

— Nori gerti ar nenori? - Jis prispaudė plastikinio butelio 
kaklelį jai prie burnos. Brita prasižiojo ir ėmė godžiai ryti, 
kol burna prisipildė vandens. Tada pakėlė galvą duodama 
ženklą, kad jau atsigėrė. 

Jis liovėsi pylęs vandenį, bet laiku sustoti nespėjo. Vanduo 
apliejo jai smakrą ir krūtinę. Dar šlakelis nuo butelio kaklelio 
nutiško ant nuogos šlaunies. Ji pažvelgė žemyn, ten, kur ant 
jos odos buvo matyti keli vandens lašeliai. Pakėlusi akis, pa- 
stebėjo jį žvelgiantį ten pat. Jųdviejų žvilgsniai susitiko. 

Jis sujudėjo taip staiga, kad ji net pašoko. 

— Gal nusiraminsi? - tarė jis. - Neketinu tavęs skriausti. 

— Jau nuskriaudėte. 

Jis vėl kilstelėjo ranką, delnu palietė jai pakaušį, suleido 
pirštus į plaukus, o tada nedrąsiai ėmė braukti per galvos 
odą, kol ji susiraukė. 

- Turi gumbą. 

— O kojūs tikėjotės? 

- Ašir tikėjausi, kad turėsi gumbą. Nes nesielgei taip, kaip 
tau liepiau. Jei būtum tylėjusi ir nesipriešinusi, nebūčiau tau 
kaukštelėjęs. 

Ji jau žiojosi sakyti, kad kitą kartą, kai įsibrovėlis vidury 
nakties ištemps ją iš lovos ir išsiveš, ji būtinai tai prisimins. 
Bet laiku prikando liežuvį. 

Tai, kad Ralis Ganonas pagrobė ją praėjus dviem dienoms 
po to, kai ji pabudo šalia negyvo Džėjaus Burdžeso, negalėjo 
būti atsitiktinumas. Ji dar nežinojo, kaip šie du įvykiai susi- 
ję, bet suprato, kad ryšys tikrai yra, ir visos galimos sąsajos 
ją baugino. 

Jis dingo tamsiame tarpduryje. Gretimame kambaryje 
užsidegė šviesa. Ji girdėjo šnarant, atidarant ir vėl uždarant 
kažkokias duris, ir netrukus jis grįžo nešinas buteliuku ta- 
blečių. Iškratė dvi ir padavė Britai. 

- Išgerk. 

— Kas čia? 

- Ibuprofenas. - Jis prikišo buteliuką, kad ji galėtų per- 
skaityti etiketę. - Be recepto parduodamas vaistas. 

— Negersiu. 

- Šit kaip! Bijai, kad pridėjau pasimatymų narkotiko? 

Ji pažvelgė jam į veidą ir mintyse nusistebėjo, kaip Ga- 
nonas suseno nuo to laiko, kai paskutinį kartą jį matė. Tai 
liudijo ne vien atsiradę keli žili plaukai. Jo veido oda buvo 
smarkiai įdegusi saulėje. Barzda ir ūsai juodi kaip tikro pirato 
ir dengė lūpas, kurios, bent jau Brita taip įsivaizdavo, buvo 


kietai sučiauptos ir sunkiai išspausdavo šypseną. 

Tačiau labiausiai jį sendino akys. Ir ne tik todėl, kad nuo jų 
kampučių tarsi spinduliai driekėsi aiškiai matomos raukšlės, 
bet dėl to, kad akių rainelės atrodė kietos ir šaltos, tarsi ra- 
mus, vasarą žalumoje skendintis tvenkinys ėmė ir užšalo. 

O galjos visada tokios? Šiaip ar taip, ji Ganoną matė vos 
keletą kartų ir tik iš tolo, sprunkantį nuo žurnalistų. Jei atvi- 
rai, Brita jį pažinojo tik kaip nuo filmavimo kameros bėgantį 
miglotą siluetą, sensacingo reportažo herojų. 

Jeigu jis trokšta atpildo, tai netrukus jau bus su ja atsi- 
skaites. 

— Kam mane čia atsitempėte? 

— Atspėk. 

— Dėl Džėjaus Burdžeso? 

— Tuoj tu man viską išklosi. 

Džėjaus mirtis išprovokavo šį... šį... kaip jį pavadinus. 
Džėjaus mirtis sugrąžino iš užmaršties Ralį Ganoną. Prieš 
penkerius metus jis dingo iš Čarlstono ir nuo tada apie jį nie- 
ko nebuvo girdėti. Bent jau ji negirdėjo. 

Jiedu su Džėjumi tikriausiai palaikė ryšį. Tačiau Džėjus 
apie jį nė karto neužsiminė, o jai nė į galvą nešovė paklausti 
jo apie Ralį Ganoną. Kai tik žiniasklaidos susidomėjimas nu- 
slūgo, Brita tą vyrą tiesiog pamiršo. 

Sugniaužes delną jis pakratė tabletes. 

— Tau ši naktis bus ilga ir nerami. Išgerk vaistus. 

Ji dvejojo tik akimirką, tada išsižiojo. 

— Nė velnio, neleisiu, kad man įkąstum. Iškišk liežuvį. 

Ji iškišo. Jis padėjo tabletes ant liežuvio ir vėl prispaudė 
jai prie lūpų butelio kaklelį. Šį kartą vandenį pylė atsargiau, 
o ji rijo ne taip godžiai ir išgėrė visą butelį. Jis apsisuko ir 
nuėjo į virtuvę jo išmesti. 

— Ar... - ištarė ji ir nutilo neradusi tinkamų žodžių, o tada 
pabandė paklausti iš naujo. - Ar jūs kaip nors susijęs su tuo, 
kas užvakar naktį atsitiko man ir Džėjui? 

— Kodėl klausi? 

— Ar susijęs? 

Grįždamas iš virtuvės nuo valgomojo stalelio jis atsitempė 
kėdę, pastatė ją daugiau kaip per dvi pėdas nuo jos. Apsuko, 
apžergęs atsisėdo ir susidėjo rankas ant atlošo. 

— Tu man pasakyk. 


Brita Šeli, kuri prieš televizijos kameras atrodydavo įsikūni- 
jusi ramybė, šaunumas ir susikaupimas, dabar žvelgė į savo 
pagrobėją irgi stebėtinai rami. O taip, žinoma, ji bijojo. Bet 
didvyriškai laikėsi. Šiaip ar taip, jis turbūt įvertino, kad jį at- 
pažinusi - o Brita jį atpažino, galima sakyti, iš karto, - į iste- 
riją ji nepuolė. Nors jo išvaizda pasikeitė, ji prisiminė. Bent 
jau jo veidą. 

— Prisimeni mano vardą ir pavardę? 

Ji linktelėjo galvą. 

— Tau ir derėtų prisiminti. 

Būtent ji įkalė paskutinę vinį į jo reputacijos karstą. Ga- 
lutinai nulėmė jo likimą. Nuo to laiko dar daug reputacijų 
nepataisomai sugadino. Ar jis turi jaustis pamalonintas, kad 
tarp daugybės tokių žmonių Brita jį prisimena? Tikriausiai 
ne. Galji niekada nepamiršta veidų ir pavardžių tų, kuriuos 
sužlugdo? 

— Prisimenu jus, pone Ganonai. 

— Prisimeni tai, kas buvo prieš penkerius metus. Bet tavo 
atmintis niekaip nesugeba atkurti užvakarykščios nakties 
įvykių. Bent jau taip tvirtini. 

— Tai tiesa. 

— Atrodo, ši amnezijos rūšis velnioniškai paranki. 

Jis pajuto, kad ji svarsto, kaip su juo elgtis. Jis beveik skai- 
tė jos mintis - kaip ji apmąsto vieną taktiką, o paskui jos 
atsisako ir pereina prie kitos. 

Ji tarė: 

— Pasakysiu jums viską, ką norite žinoti, jei nuplėšite man 
juostą nuo rankų ir kojų. 

Šit kaip, vadinasi, ji nusprendė derėtis. 

— Nieko nebus. Papasakok man, kas tą naktį nutiko Džė- 
jaus namuose. 

- Jei nuimsite... 

— Klok, kas tą naktį atsitiko Džėjaus namuose. 

— Ar nemanote, kad man ir pačiai labai patiktų, jei galė- 
čiau tai papasakoti? 

Planas derėtis žlugo. Derybos užleido vietą riksmams ir 
pykčiui. Gal ne tiek pykčiui, kiek baimei. Ganonas pamatė, 
kaip jos akies kamputyje sublizgėjo ašara, tačiau šis vaizdas 
jo nesujaudino. Kaip tik to jis ir laukė, šito ir tikėjosi. 

— Galėjote nesivarginti ir neorganizuoti šio dramatiško 
pagrobimo, pone Ganonai. Galėjote sutaupyti ir nedeginti 
benzino važinėdamas į Čarlstoną ir atgal, - būtumėte išven- 
gęs tų nelaisvės metų, kuriuos teismas jums skirs už šį žygį, 
nes iš šio pagrobimo jums nebus jokios naudos. Aš neprisi- 
menu nieko, kas įvyko mums su Džėjumi peržengus jo namų 
slenkstį. Mano atmintis tuščia kaip naujas popieriaus lapas. 

Brita maldaujamai pažvelgė į jį, pakreipusi galvą taip, kad 
atrodytų visiškai bejėgė, ir mirksėjo tol, kol ašara persirito 
per apatinio akies voko kraštą ir nubėgo skruostu. 

— Išlaisvinkite man rankas ir kojas. Prašau... 

Per minutę - ir derybos, ir įsiūtis, ir ašaringas maldavi- 
mas. Dama išties talentinga. 

— Ne. 

— Pasakysiu jums viską, ką žinau, - pažadėjo ji. - Prisiekiu. 
Bet man labai nepatogu. Prašau... 

— Ne. 

Ji galva mostelėjo į atdaras trobelės duris. 

— Kurgi aš dingsiu? Juk net nežinau, kur esu. 

— Papasakok, kas atsitiko Džėjaus namuose. 

Ji nuleido galvą, šviesūs plaukai uždengė jai pečius. Kelias 
akimirkas taip pasėdėjusi, ji pakėlė galvą ir pabrėžtinai aiš- 
kiai pratarė: 

— Neprisimenu. 

Ką gi, dabar - atviras nepaklusnumas. Matyt, buvo skai- 
čiusi knygą, kur patariama, kaip elgtis tokioje situacijoje. 

— Papasakok, ką prisimeni. 

Visą minutę, o gal ir dar ilgiau jie žvelgė vienas į kitą per 
visai nedidelį juos skiriantį atstumą. Būdama taip arti, ma- 
kiažo nepagražintu veidu ir palaidais plaukais, ji atrodė jau- 
nesnė negu per televiziją. Trapesnė. Jos mėlynų akių žvilgs- 
nis - ramus ir atviras, ir Ganonas suprato, kad šiuo savo pri- 
valumu ji naudojasi tiek stovėdama prieš filmavimo kamerą, 
tiek būdama toli nuo jos. 

Tačiau Britos žvilgsnyje atsispindintis nuoširdumas jo ne- 
paveikė. Jis buvo atsparus. Matyt, ji tai pajuto, nes pasidavė 
pirmoji. Ne, ji nenuleido akių, bet skubriai atsiduso. 

— Atvykau... Ne, leiskite pradėti nuo pat pradžių. Džėjaus 
pakviesta nuėjau į „Vairinę“. 

Brita jam papasakojo, kad tą dieną, tik gerokai anksčiau, 
jai paskambino Džėjus, pakvietė drauge išgerti ir užsiminė, 
kad nori su ja apie kažką pasišnekėti. 

- Jis nesakė, apie ką. Tik prasitarė, kad tai svarbu. 

Ji kalbėjo nerodydama jokių emocijų, tarsi visa, ką sako, 
moka mintinai. Jam dingtelėjo, kad policijai ji tai tikriausiai 
bus pasakojusi jau kokį tuziną kartų. 

— Ne, tai nebuvo pasimatymas, - pridūrė ji. - Kelis mėne- 
sius nebuvau jo mačiusi. Ir telefonu nesikalbėjome. Tai buvo 
pirmas mūsų pokalbis po labai ilgo laiko. Aš atsakiau: „Aišku, 
būtų puiku. Jis paskyrė susitikimą septintą valandą. Atvy- 
kau lygiai septintą. - Ji stabtelėjo norėdama atgauti kvapą, o 
tada paklausė: - Ar kada nors esate buvęs „Vairinėje'? 

— Vakar vakare. 

— Vakar vakare? Prieš įsilauždamas į mano namus ir mane 
pagrobdamas trumpam užsukote ten išgerti? Nors, manau, 
žmogui, planuojančiam sunkų nusikaltimą, tikrai turėtų 
džiūti burna. 

Praleidęs negirdomis šią pastabą, jis tarė: 

— „Vairinė atsidarė gerokai po to, kai išvykau iš Čarlstono, 
taigi ten lankytis man niekad neteko. Norėjau apsižvalgyti ir 
sužinoti, kaip ten viskas atrodo. 

— O kam? 

— Prie kurio stalelio sėdėjote? 

— Prie to, kuris stovi tolimiausiame kampe. 

— Kai įeini, iš dešinės? Prie lango? 

Ji papurtė galvą. 

— Iš kairės. 

— Na gerai. 

Jam besistengiant įtvirtinti atmintyje šį vaizdą, ji paklausė: 

— Kaip sužinojote, kur aš gyvenu? 

— Pasekiau tave iki namų. 

— Šiandien? 

— Prieš penkerius metus. 

Jis aiškiai matė, kad ji pasijuto nesmagiai. Brita sėdėdama 
ant kėdės sujudėjo, bet nieko neatsakė. 

— Žinojau, kad tavo name yra signalizacija, - toliau kalbė- 
jo jis. - Taip pat žinojau, kad dažniausiai naudojiesi užpaka- 
linėmis durimis tiesiai į virtuvę, ir tikėjausi, kad jose įtaisyta 
signalizacija veiks delsimo režimu. Taigi atrakinau spyną. 

— Jūs mokate be rakto atrakinti spynas? 

— Ėmė čirkšti signalizacija. Buvau apmetęs, kad, kol įsi- 
jungs tikroji signalizacija, turiu mažiausiai pusantros minu- 
tės. Kai kurie žmonės nustato netgi ilgesnį užlaikymo inter- 
valą, bet paskaičiavau, kad turiu per devyniasdešimt sekun- 
džių priversti tave surinkti reikiamą kodą. Taip pat tikėjausi, 
kad netekėjusi, viena gyvenanti moteris nuotolinio valdymo 
pultelį bus pasidėjusi kur nors prie lovos. 

— Iš kur žinojote, kad esu netekėjusi ir gyvenu viena? 

— Su ištekėjusiomis Džėjus nesusitikinėdavo. 

Užuot šokusi prieštarauti, ji nuleido šiuos žodžius negir- 
domis ir pasakė: 

— Devyniasdešimt sekundžių, kad surastumėte miegamąjį 
ir priverstumėte mane išjungti signalizaciją. Laiko tikrai ne- 
daug. Matyt, buvote visiškai įsitikinęs mano paklusnumu. 

— Tikėjausi, kad išsigąsi. 

- Ir išsigandau. Mirtinai. 

— Taigi spėjau teisingai. 

— Ojei nebūčiau išsigandusi? - paklausė ji. - O jei prie l0- 
vos būčiau turėjusi ne nuotolinio valdymo pultelį, bet gin- 
klą? Galėjau jus nušauti. 

Ganonas demonstratyviai apsidairė po trobelę, o tuomet 
vėl pažvelgė į ją. 

— Neturiu ko prarasti. 

Išgirdusi šiuos žodžius Brita ir vėl pasijuto nesmagiai. Jos 
žvilgsnis nuslydo į šalį, o paskui ji vėl pažvelgė į pagrobėją. 

— Gal galėtumėte atrišti man kojas? Tik kojas. 

Jis papurtė galvą. 

— Jos nutirpusios. 

— Anot laikraščio, - grįžo prie reikalo jis, - tą vakarą „Vai- 
rinėje“ buvo pilna žmonių. 

Po maištingos pauzės, kuri jo neišmušė iš vėžių, ji tęsė pa- 
sakojimą ir žodžiais apibūdino po darbo valandų bet kuria- 
me bare įprastą vaizdą. 

— Užeiga buvo sausakimša, bet Džėjų pamačiau vos įėjusi. 
Nuėjau... 

— Palauk. Ar prie baro buvo lankytojų? Kaip tik ten šian- 
dien sėdėjau. Stovi dvidešimt ar daugiau baro kėdžių. 

— Už jų dar stovėjo trys eilės žmonių. 

— Kiek barmenų dirbo? 

— Neskaičiavau. 

— Kiek kokteilius nešiojančių padavėjų? 

— Viena kita. Kelios. Keturios, penkios, gal daugiau. Ne- 
žinau. 

— Bet visos buvo užsiėmusios. 

— Ir dar kaip. Baras ūžė nuo šurmulio, garsiai grojo muzi- 
ka, žmonės... 

— Paklausei baro šeimininkės, ar Džėjus jau atėjęs? 

— Šeimininkės vieta buvo tuščia. Juk sakiau, kad iš karto 
Džėjų pastebėjau. 

— Tai gal kaip nors kitaip pranešei, kad atvykai? 

- Ne. 

— Ar prie tavęs kas nors priėjo? 

— Ne. 

— Gal atkreipei į save kieno nors dėmesį? 

— Ne. 

Ganonas pažvelgė tiesiai jai į akis, paskui demonstratyviai 
nuleido žvilgsnį jos krūtine ir dar žemiau - nuogomis šlauni- 
mis. Ilgokai ganęs akis, galų gale jis vėl pažvelgė jai į veidą ir 
tyliai pareiškė, girdi, sunku patikėti, kad niekas jos atėjusios 
nepastebėjo. 

Nuo jo žvilgsnio Brita pasimuistė. 

— Klausykite, apie tai, kas įvyko bare, daug kartų pasako- 
jau policijos nuovadoje. Nieko neįprasta neatsitiko. Nieko. 

— Tave kasdien rodo per televiziją. Nejaugi niekas tavęs 
nepažino? Ar, be Džėjaus, tavo žvilgsnis nesusitiko su nie- 
kieno kito žvilgsniu? 

Ji užsimerkė tarsi norėdama mintyse dar kartą perkratyti 
tą sceną ir iki paskutinio lašelio išsunkti savo atmintį. 

— Manau, galbūt... Galbūt... - Ji atmerkė akis, tačiau jai iš 
lūpų išsprūdo tik negarsus susierzinimo šūksnis. - Gali būti, 
kad susitiko mano ir prie baro sėdinčio vyro žvilgsniai, bet 
nežinau, ar tai prisimenu, ar tik įsivaizduoju. 

— Gal, kai labai nesistengsi, atmintis sugrįš. - Kelias akimir- 
kas jis įdėmiai žiūrėjo į Britą, o tada švelniu balsu pridūrė: - Ne- 
bent atminties užtemimas tėra apgaulė, ir tu viską prisimeni. 

Jeigu ne surištos kojos, pagalvojo Ganonas, ji tikrai būtų 
pašokusi nuo kėdės ir jį užsipuolusi. Jos veide atsispindėjo 
tiek pykčio, kad, jo manymu, būtų puolusi jį nė nepaisyda- 
ma, jog yra supančiota. 

— Kodėl turėčiau vaidinti, kad praradau atmintį, pone Ga- 
nonai? 

— Na, viena visai svari priežastis yra ta, kad nubudai šalia 
negyvo vyruko ir dabar bandai išsukti uodegą. 

— Aš nepadariau nieko, kas būtų lėmę Džėjaus mirtį. 

— Sakykime, gal seksas buvo per daug brutalus ir iškrypė- 
liškas. 

— Gal geriau nesakykime. 

— Tau nespėjus nė apsižiūrėti, meilužis jau nejudėjo. O gal 
tarp dviejų balandėlių kilęs kivirčas pakrypo bjauria vaga... 

— Mes nebuvome... 

— Gal Džėjų ištiko širdies priepuolis, o tu taip persigan- 
dai, kad niekuo nesugebėjai jam padėti. Visaip galėjo būti. 
Judu buvote gerai įčiupę viskio, apie tai irgi parašyta laikraš- 
tyje, bet gal viskis - ne tavo gėrimas? Gal išgėrusi jo tampi 
laukinė, agresyvi ir linkusi smurtauti? Tu... 

— Nieko tokio neįvyko! 

— Iš kur žinai, jei nieko neprisimeni? 

— Jei per neatsargumą arba tyčia būčiau nužudžiusi žmo- 
gų, aš tai prisiminčiau. 

— Tikrai? 

Ši kandi pašaipa tik dar labiau ją įsiutino. 

- Šitos juostos man jau nusibodo. Jūs - irgi. Atriškite 
mane! - suriko ji. 

— Gali klykti kiek nori, čia tavęs niekas neišgirs, tik užkim- 
dysi savo auksinę gerklytę. O juk šito tikrai nenori. 

Ji nutvilkė Ganoną liepsningu mėlynų akių žvilgsniu. 

— Už tai, ką dabar darote, įgrūsiu jus į kalėjimą. Nekan- 
triai laukiu, kada galėsiu rengti reportažą apie jūsų teismą. 
Tą dieną, kai jus tupdys už grotų, ateisiu su mikrofonu ir fil- 
mavimo kamera. 

— Ar žinai, nuo ko mirė Džėjus? 

— Nel 

— Ar tujį nužudei? 

— Ne! 

— Ar dulkinaisi su juo? 


Šeštas skyrius 


Die tiesmuki žodžiai kaipmat numaldė jos pyktį. 

— Ką?! 

— Nori, kad pakartočiau paraidžiui? 

Ji nusuko akis į šalį, o paskui įbedė žvilgsnį į grindis. 

— Man reikia į tualetą. 

Jis tyčia elgėsi taip grubiai. Mat pyktis kartais perauga į 
užsispyrimą. Jeigu ji užsispirs su juo nesikalbėti, jis nieko 
nepeš. 

Dabar, kai ji jau palaužta, jis gali būti nuolaidesnis. Tru- 
putėlį. Ralis priklaupė priešais Britą, kišeniniu peiliu per- 
pjovė lipnią juostą, kuria buvo apvyniotos jos kulkšnys, ir 
nuplėšė. 

— Ačiū. - Ji pamėgino atsistoti, bet tuoj pat klestelėjo ant 
kėdės. - Man pėdos nutirpo. 

Jis pirštais suėmė Britos alkūnę ir prilaikė, kol ji vėl atsi- 
stojo ir nedrąsiai žengė pirmą žingsnį. 

— Oil! 

— Pajudink kojų pirštus. 

Tik po kelių minučių jai pavyko atsistoti visu svoriu. Ga- 
nonas laikė suspaudęs jos alkūnę, kol ji sunkiai šlepsėjo link 
miegamojo, iš kurio galima patekti į vonios kambarį. 

— Ar išvykęs iš Čarlstono gyvenote čia? 

— Taip. 

— Vienas? 

- Kelis mėnesius aplink sukiojosi meškėnas. 

— Taip ir nevedėte? 

— Ne. 

Dabar jiedu jau buvo miegamajame. Jis ištiesė ranką pro 
atdaras vonios kambario duris ir įjungė šviesą. Šią popietę, 
prieš išvažiuodamas, visą vonios kambario įrangą peršluos- 
tė dezinfekciniu skysčiu. Ant laikiklio pakabino švarų rank- 
šluostį. Ant ritės užmovė naują tualetinio popieriaus ritinė- 
lį. Iš virtuvės atnešė lėkštutę ir ant jos padėjo dar nenaudotą 
muilo gabalėlį. 

Tvarkydamasis vonios kambaryje jis tylomis klausė savęs, 
kam taip vargsta. Juk ji atvyks čia anaiptol ne kaip viešnia. 
Bet dabar džiaugėsi, kad pasistengė. Vonios kambarys, o ir 
jis pats, atrodė reprezentatyvesni. 

- Argi nebuvote susižadėjęs? - paklausė ji. 

— Buvau. - Ganonas žingtelėjo į šalį ir mostu pakvietė ją 
į vonios kambarį. Jis pajuto klausiamą Britos žvilgsnį, bet 
kalbėtis apie nutrūkusias sužadėtuves neketino. Bent jau kol 
kas. - Paskubėk. Mums dar reikia apie daug ką pasišnekėti. 

— Jūs neatrišote man rankų. 

— Susitvarkysi ir surištomis. 

— Negaliu eiti į tualetą, kai rankos už nugaros. 

— Neabejoju, kad prispyrus bėdai susitvarkysi. 

Ji įžengė pro vonios kambario duris ir vienu spyriu jas 
užtrenkė. Jis pasuko bumbulo formos rankeną ir vėl jas 
atidarė. 

— Durys liks atidarytos. 

— Tai nebūtina. 

— Jei nori naudotis tualetu, jos liks atdaros. 

— Jūs mane baudžiate, ar ne? Dėl... dėl praeities. Iš pykčio 
mane žeminate, nors tuomet aš tik dirbau savo darbą. 

— Jei neketini myžti, tai marš atgal ant kėdės. 

Kelias akimirkas pamąsčiusi, ji paprašė: 

— Gal galite duris bent šiek tiek priverti? 

Patenkinti šį menką Britos prašymą jis sutiko. Kol ji tvar- 
kėsi savo reikalus, jis neramiai žingsniavo po miegamąjį. Pri- 
ėjęs prie lango pažvelgė į tamsią ir ramią naktį. Paskui pa- 
tampė naktinių žaliuzių diržą, piktai pabarbeno į jį ir priėjęs 
prie lovos atsisėdo. 

Po velnių, ji teisi: jis tebegriežia ant jos dantį. Ir leido jai 
pajusti pažeminimo skonį. „O tas skonis ne kažin koks, ar 
ne, panele Šeli?“ Jeigu ji pasijuto bejėgė ir nekontroliuojanti 
padėties, - puiku. Nes kaip tik taip prieš penkerius metus, 
kai ji linksmino žiūrovus pasakodama apie jį ištikusią asme- 
ninę krizę, jautėsi ir jis. Jo nuopuolį ji transliavo į televizijos 
eterį žvaliai nelyginant atrakcionų kvieslys. 

Pagalvojęs apie tai, jis sugniaužė kumščius. Ne, jis jos ne- 
lies, bet galėtų smogti į sieną ir apkulti ją niršdamas dėl pa- 
tirtos neteisybės ir dėl to, kiek prie jos prisidėjo Brita. 

Dabar, kai jis toks įsitempęs ir irzlus, užsiminusi apie Halę 
ji pasielgė nelabai išmintingai. „Argi nebuvote susižadėjęs?“ 
Ne, ne, labai neprotinga iš jos pusės vėl atverti tą žaizdą. 

Jam tebesėdint ant lovos krašto, Brita koja atsidarė vo- 
nios kambario duris. 

- Jūs... - Šis žodis taip ir sustingo jai lūpose. Iš Ganono 
veido išraiškos ji suprato, kad jam krūtinėje kyla pykčio ban- 
ga. Ir jis nebandė šito slėpti. 

Brita stabtelėjo ant durų slenksčio pasirengusi nerti atgal 
į vonios kambarį, kur manė būsianti saugesnė. Mėgaudama- 
sis jos išgąsčiu, jis neskubėdamas atsistojo. 

— Apsisuk. 

— O kam? 

— Apsisuk, - pabrėžtinai griežtai pakartojo jis. 

Jos veidą iškreipė sielvartinga grimasa. 

— Pone Ganonai, prašau. Žinau, jūs tikriausiai manote, 
kad aš... kad žinių reportažas... apie keblią padėtį, į kurią bu- 
vote patekęs, galbūt buvo... 

— Išnaudotojiškas? 

— Buvau jauna, visiškai žalia ir labai ambicinga. Stengiausi 
suburti savo žiūrovų auditoriją. 

— Mano sąskaita. - Ganonas ėmė artintis prie jos, o ji — 
trauktis. 

— Tai buvo labai seniai. 

- Viską prisimenu kaip šiandien. 

— Juk dabar nenorite padaryti to, kas įklampins jus į dar 
didesnę bėdą. 

Jis uždėjo rankas Britai ant pečių ir ją apgręžė. Ji sukliko. 

— O Dieve, - ėmė verkšlenti. - Prašau, neskriauskite ma- 
nęs. 

Prikišęs lūpas jai prie pat ausies, Ralis sušnabždėjo: 

- Nusiramink, panele Šeli. Tik norėjau patikrinti tavo ran- 
kas ir įsitikinti, ar nemėgini ko nors išsinešti. - Ir staiga jis 
Britą paleido. 

Ši atsigręžė, kelis kartus giliai atsiduso, nurijo seiles. Ralis 
stebėjo, kaip jos baimė virsta pykčiu. 

- Jūs tyčia mane įbauginote ir privertėte manyti, kad... 

— Kad - ką? Kad iš tiesų esu toks siaubūnas, kokį mane 
tada pavaizdavai? 

— Ką, jūsų nuomone, galiu slapta išsinešti? Skustuvą? 

Jis nieko neatsakė. Atsitempė ją čia ne tam, kad bartųsi. 

— Mes tik gaištame laiką. Sėskis. 

— Kiek mane čia laikysite? 

— Tol, kol išpešiu iš tavęs viską, ko man reikia. 

- Viską, ko jums reikia? O kam jums viso to reikia? Kuo 
visa tai baigsis? Pagrobimas, gestapiškas tardymas. Ką su- 
manėte? 

— Manau priversti tave atsisėsti. - Jis mostelėjo smakrą į 
svetainės pusę. - Jei neatsisėsi savo valia, pririšiu tave prie 
kėdės. 

Ji grįžo prie tos pačios kėdės. Kai atsisėdo, Ganonas pri- 
klaupė priešais ją ir iš juodo krepšio išsitraukė lipnios juos- 
tos ritinį. Ji patraukė kojas po kėde. 

— Prašau... Prižadu, kad nesikelsiu, kol nepasakysite, kad 
galima. Prašau... 

Po kelias akimirkas trukusio žvilgsnių karo jis nusileido ir 
vėl klestelėjo ant savo kėdės. 

— Taip ir neatsakei į mano klausimą. Ar judu su Džėjumi 
mylėjotės? 

Brita įsistebeilijo į jo marškinių sagą. Na, bent jau žvilgs- 
nis įsmigo į tą jo krūtinės vietą ir ten pasiliko. 

— Prisiekiu, nežinau. Ginekologė mane apžiūrėjo, bet nie- 
ko negalėjo pasakyti, tik nustatė, kad... audiniai nepažeisti. 

Ralis įtraukė skruostą ir sukando jį susimąstęs, mintyse 
klausdamas savęs, ar tiki Brita ir kodėl jam taip svarbu, ar 
jiedu su Džėjumi mylėjosi. 

— Priėjai prie jo stalelio baro kampe. Kaip jis atrodė, kaip 
elgėsi? 

Brita švelniai nusijuokė, bet jos balse galėjai jausti liūde- 
sio gaidelę. 

- Kaip įprasta Džėjui. Buvo gražus ir gerai apsirengęs. Ža- 
vus. Linkęs flirtuoti. 

— Taip, tai mūsų Džėjus. 

Brita smalsiai pažvelgė į jį. 

— Arjis visada toks buvo? Net vaikystėje? 

— Visada. Ko užsisakei išgerti? 

Ji žiojosi apie jųdviejų berniokišką draugystę paklausinėti 
daugiau, bet, užuot taip ir padariusi, atsakė į jo klausimą: 

- Jis gėrė degtinę, o gal džiną. Žodžiu, kažką skaidrų su 
ledu. Du ar tris stiklus jau buvo išmetęs. Kai užsisakiau vyno, 
jis paprašė atnešti dar vieną. 

— Kieno paprašė? Vienos iš padavėjų? 

— Taip, ji atėjo prie mūsų stalelio. 

— Ar ta padavėja atnešė ir tavo gėrimą, ar tai padarė kita? 

— Esu beveik tikra, kad ta pati. Pamenu, sulaukusi savo 
vyno ašjai padėkojau, bet buvau įsitraukusi į pokalbį su Džė- 
jumi, todėl, tiesą sakant, neatkreipiau į ją dėmesio. 

— Kas vyko po to, kai padavėja atnešė jums gėrimus? 

— Mes susidaužėme. 

— Ar manai, kad Džėjus kažko įbėrė tau į vyną? 

— Kam jam šito būtų reikėję? 

— Ar manai, kad jis tai padarė? 

— Ne. 

— O arjam buvo pasitaikiusi proga? 

— Ne. Mes... 

Staiga ji nutilo ir susimąstė. 

— Ką? 

— Aš... - Ji pažvelgė į Ganoną, apsilaižė lūpas. - Kai ką pri- 
siminiau. Aš turėjau pasiėmusi megztuką. Visuomet jį pasi- 
imu. Juk oras kondicionuojamas. 

— Nair kas? 

— Bare knibždėte knibždėjo žmonių, buvo šilta, todėl 
megztuko man nereikėjo. Pamenu, nusigręžiau nuo stalelio 
pasikabinti jo ant kėdės atlošo. O kėdės atlošas buvo medi- 
nis, išlenktas, panašus į jūsiškį, - paaiškino ji, galva mostel- 
dama į kėdę, ant kurios sėdėjo Ralis. - Mano megztukas nu- 
slydo ir nukrito ant grindų. Pasilenkiau jo paimti. 

— Ir Džėjus turėjo užtektinai laiko įberti ko nors į tavo 
vyno taurę, ar ne? 

— Nežinau. Tikriausiai. Bet jis būtų turėjęs veikti nepa- 
prastai greitai ir vikriai. - Ji papurtė galvą. - Netikiu, kad jis 
ko nors įbėrė. Be to, kam jam tai? 

— Teisybė. Juk žinojo, kad eisi su juo į lovą ir neapsvaigusi 
nuo narkotikų. 

Brita pažvelgė į jį su neslepiamu priešiškumu, bet į įžeidi- 
mą neatsakė. Ganonas neatsiprašė, tik tarė: 

— Aš irgi nemanau, kad Džėjus ko nors įbėrė į tavo gėri- 
mą. Jei būtų griebęsis tokios klastos, būtų nukentėjusi jo 
savigarba. Jis labai didžiuodavosi savo gebėjimu įsivilioti 
moteris į lovą. - Palaukęs, kol Brita įsisąmonins jo žodžius, 
pridūrė: - Bet jei ne Džėjus, tuomet kas? 

— Neįsivaizduoju. Gal kas nors tiesiog sumanė iškrėsti 
bjaurų pokštą. Bet esu įsitikinusi, kad tai nutiko „Vairinė- 
je“. Kai pakilome eiti, aš jau jaučiausi keistai. O kai atėjome į 
Džėjaus namą, man buvo visai prastai. 

— Ar pasakei Džėjui, kad blogai jautiesi? 

— Turbūt ne. Nekantravau išgirsti, ką jis ketina man papa- 
sakoti. Nenorėjau, kad jis staiga baigtų vakarą pareiškęs, jog 
visa tai gali palaukti. 

- Teisingai. Tu nebūtum leidusi, kad kas nors sukliudytų 
tau išpešti sensacingą informaciją. 

Ji atrėžė: 

- Jūs teisus, velniai griebtų, šito tikrai nebūčiau leidusi! 

Ralis galėjo pridurti puikiai žinąs, kad dėl geros istorijos ji 
pasiruošusi viskam, bet nutylėjo. 

— Džėjus tave atsiviliojo su... 

— Jis manęs neviliojo. Tik pasakė, kad jam reikia su manimi 
pasikalbėti. Kai papasakojo, jog serga vėžiu, pamaniau, kad 
būtent dėl to mudu ir susitikome. - Brita trumpam nutilo, o 
kai vėl prakalbo, jos balsas jau buvo pasikeitęs, švelnesnis. — 
Žinojote, kad jis serga? 

Raliui krūtinėje kažkas virptelėjo, bet jis susitvardė ir liko 
ramus. 

— Sužinojau tik tada, kai išgirdau, kad jis mirė gulėdamas 
lovoje su tavimi. 

- Arjums išvykus iš Čarlstono judu nepalaikėte ryšių? 

— Ne. 

— Suprantu... 

— Ne, nesupranti. 

- Jis buvo geriausias jūsų draugas. 

— Buvo. 

— Vadinasi, penkerius metus judu nei matėtės, nei kalbė- 
jotės? 

— Ne. 

— Tai kodėl ta draugystė nutrūko? Dėl to, kad išvykote? O 
gal dėl to, kas nutiko prieš tai? 

Kol kas jis nebuvo nusiteikęs apie tai šnekėtis. Prieš pra- 
dėdamas pasakoti, kaip Džėjus gyveno, Ralis turėjo išsiaiš- 
kinti, kaip jis mirė. 

— Džėjus tau pasakė, kad miršta. - Brita pritariamai link- 
telėjo. - Kaip manai, galjis tai pasakė norėdamas, kad iš gai- 
lesčio su juo pasidulkintum? 

Ji pervėrė Ralį žudančiu žvilgsniu. 

- Koks nebrandus klausimas! Tipiškai vyriškas! Šitaip 
pagalvojau ir tada, kai to paties manęs paklausė tie du de- 
tektyvai. 

— Ką jiems atsakei? 

— Pasakiau, kad taip nemanau. Džėjui nereikėjo nei ban- 
dyti sukelti kieno nors gailestį, nei juo labiau griebtis pasi- 
matymų narkotikų. 

— Tipiškai moteriška išvada... 

- Jis to nedarė. 

— Matyt, tavo lūpomis kalba patirtis. 

Ji jau buvo besižiojanti atsikirsti, bet apsigalvojo ir tik 
įbedė į jį akis - virte virdama pykčiu, bet nepratardama nė 
žodžio. 

- Taigi jis tave parsitempė namo ne tam, kad pasakytų, 
jog gyventi jam liko vos kelios savaitės. 

— Ne. - Ir Brita jam papasakojo, kad į jos užuojautą Džėjus 
tik ranka numojo. - Jis pareiškė neturįs laiko šnekėti apie 
vėžį ir laidotuves. Sakė, kad turi atskleisti man kai ką svar- 
besnio, ir kad ta istorija, kurią jis man papasakos, švystelės 
mane į televizinės karjeros aukštumas. 

Ralis laukė, jo širdis daužėsi iš nekantrumo. Po kelių se- 
kundžių neištvėrė ir paklausė: 

— Na, tai kokia gi ta karjeros aukštumas užtikrinanti is- 


torija? 

— Nežinau. 

— Nesąmonė! - Jis taip staiga pakilo nuo kėdės, kad ji išsi- 
gandusi net krūptelėjo. - Aš juk nesu konkuruojantis repor- 
teris. Neskambinsiu į jokį televizijos kanalą ir neužbėgsiu 
tau už akių. Gali turėtis savo brangiąją istoriją, aš tik noriu 
žinoti, ką Džėjus tau papasakojo. 

Brita pakilo nuo kėdės ir pažvelgė jam tiesiai į akis. 

— Nieko! Jis staiga tapo... 

— Koks? 

— Nervingas. Tarsi priėjęs ribą. 

Ralis garsiai nusikvatojo. 

— Džėjus? 

— Džėjus. 

— Plieninių nervų, visuomet susitvardantis, nepajudina- 
mas Džėjus? Kalbi apie tą Džėjų Burdžesą? 

— Taip. Suprantu, ką dabar sakau, skamba keistai... 

— Ne, tai skamba tiesiog absurdiškai. 

— Sakau jums, Džėjus staiga susinervino, jį ėmė pilti pra- 
kaitas. 

Ralis pirštais tarsi šukomis brūkštelėjo sau per plaukus, 
kelias sekundes palaikė juos pakėlęs nuo įkaitusio veido ir 
vėl paleido. Tada rankomis įsirėmė į klubus ir atidžiai pa- 
žvelgė į ją. 

— Tu reporterė iki kaulų smegenų, ar ne? Suuodi galimybę 
ir ją stveri. Laikai visus suėmusi už kiaušių ir tau tai patin- 
ka. Policiją. Mane. Po velnių, visus! Stengiesi išmelžti iš šio 
įvykio kuo daugiau naudos, išsigalvoji įmantrų paaiškinimą, 
girdi, tau dingo atmintis, o iš tikrųjų judu su Džėjumi pa- 
prasčiausiai prisigėrėte, o paskui tu jį negyvai užtratinai. 

— Man nusispjaut, ką apie mane manote! - springdama 
žodžiais pratrūko Brita. - Gyvenate čia, šitoje... šitoje... su- 
kiužusioje lūšnoje, nieko neišmanote apie ambicijas, todėl 
neturite teisės aiškinti, kaip kam gyventi. Galvokite apie 


mane ką norite. 

- Ačiū, pagalvosiu. Jau pagalvojau. 

— Kad ir kokia atrodau, nesu melagė. Jeigu atsitempėte 
mane čia tikėdamasis išmušti tiesą, tai padarėte visiškai be- 
prasmį nusikaltimą. Tą tiesą galėjote sužinoti ir atsivertęs 
laikraštį. Šiandien kalbėdama spaudos konferencijoje išklo- 
jau gryną tiesą. Ji gali jums patikti arba ne, galite priimti ją 
arba ne, galite tikėti arba netikėti. Man visiškai tas pat. 

Brita dar žingtelėjo į priekį, ir dabar jiedu stovėjo taip arti 
vienas kito, kad jų kojų pirštai beveik lietėsi. 

— Džėjus jau buvo beatskleidžiąs man kai ką labai svar- 
baus. Bet staiga ėmė nervintis ir blaškytis. Pradėjo žvilgčioti 
į žmones prie gretimų stalelių. Kelis kartus metė žvilgsnį į 
barą. Netgi kalbėdamas su manimi, žiūrėjo kažkur už ma- 
nęs, Man per... 

Ji nutilo per pusę žodžio ir dar kelias sekundes spoksojo 
Raliui į veidą, bet jam atrodė, kad iš tiesų Brita jo nemato. Ji 
atšlijo, šlumštelėjo ant kėdės ir nieko nematančiomis akimis 
įsistebeilijo kažkur priešais. 

Jis grįžo prie savo kėdės ir taip pat atsisėdo nenuleisdamas 
nuojos akių, bet tylėdamas, - mat nenorėjo išblaškyti Britai 
grįžtančios atminties. Jis tikėjosi, kad įkyrus jos bakštini- 
mas ir primygtinis reikalavimas padės iškilti prisiminimams 
iš sąmonės gelmių. Atrodo, jo planas pavyko. Jis laukė. 

Pagaliau ji prabilo: 

— Kartą ėmiau interviu iš vyro, kuris sutiko pasikalbėti 
su manimi apie darbininkų streiką, bet tik su sąlyga, kad 
nebus atskleista jo tapatybė. Mudu su garso operatoriumi 
elektroninėmis priemonėmis pakeitėme jo balsą ir per visą 
pašnekesį jis buvo užsitraukęs ant galvos gobtuvą. Bet netgi 
tuomet visą laiką, kol šnekėjomės, jis vengė į mane pažvelg- 
ti. Pro gobtuvo plyšį mačiau, kad jis žiūri kažkur už manęs, 
žvelgia man per petį, o jo akys neramiai laksto į šalis. Kartą 
netgi pasukau galvą norėdama pamatyti, į ką jis taip žiūri. 
Bet neišvydau nieko, ko būtų reikėję bijoti. O jis matė. 

Ji vėl pakėlė akis į Ralį. 

— Būtent taip elgėsi ir Džėjus. Pamaniau, jis toks nera- 
mus, nes blogai jaučiasi arba pilnutėliame bare jam pasidarė 
per šilta, arba, nepaisant pastangų nuvyti mintis apie vėžį, 
mudviem pradėjus apie tai kalbėtis, jis nusiminė. Bet dabar 
man atrodo, kad jis bijojo. 

— Bare buvusio žmogaus? 

— O ko gi daugiau? 

— Ar bent kartą atsigręžei pasižiūrėti, kas tau už nugaros? 

— Tiesą sakant, ketinau. Gal Džėjus tai pajuto, mat paėmė 
mano ranką ir paklausė, ar galėtume pratesti pokalbį jo na- 
muose. Pinigus jis paliko ant stalelio, ir mudu patraukėme 
link išėjimo. 

— Ar kuris nors iš jūsų išeidamas iš baro su kuo nors kal- 
bėjosi? 

— Ne. Tik skindamiesi kelią per žmones abu kelis kartus 
atsiprašėme. 

- Ir su niekuo neapsižodžiavote? Su niekuo nesusikirtote? 

— Netgi neapsikeitėme priešiškais žvilgsniais. 

— Gal atkreipei dėmesį į kokį įtartiną tipą? 

- Įtartiną?.. 

— Grėsmingai atrodantį. Tokį, iš kurio negali laukti nie- 
ko gero. 

— Atmintyje likę vaizdai gana migloti. - Po minutėlės ji 
papurtė galvą. - Ne, neprisimenu, kad būčiau atkreipusi 
dėmesį. 

— Ar išėjusius iš baro judu su Džėjumi kas nors sekė? 

— Ne. - Ir suabejojusi tuoj pat pasitaisė: - Nemanau. 

— Bet nesi tikra? 

— Atmintis lyg ir tvykstelėjo, bet... 

Ralis matė, kad Brita mėgina užsikabinti už to prisimini- 
mo ir jo laikytis, bet nesėkmingai. 

— Nemanau, kad mus kas nors sekė, bet nesu visiškai ti- 
kra. - Ji vėl pakėlė akis į Ralį. - Visa tai jau paaiškinau polici- 

jai. Nuo to laiko, kai pakilome nuo stalelio ir išėjome, nenu- 
tiko nieko neįprasta, visiškai nieko. 

- O einant į Džėjaus namus? Gal pakeliui ką nors sutikote? 

— Nemanau, nors tos kelionės aiškiai neprisimenu. Tuo 
metu jau buvau gerokai apsvaigusi. Lyg per miglą pamenu, 
kaip įėjau į jo namą ir iš karto nužingsniavau prie sofos, nes 
norėjau atsisėsti. Man reikėjo atsisėsti. Mintyse stebėjausi, 
kaip galėjau šitaip pasigerti nuo vienos taurės vyno, juolab 
kad jos net nebaigiau. 

— Taigi nuėjai prie sofos ir?.. 

- Ir viskas. Daugiau nieko nepamenu. 

— Ar Džėjus irgi prisėdo šalia? 

— Nesu tikra. 

- Ar ėmėte glamonėtis? 

— Ką tik pasakiau, kad netgi neprisimenu, ar jis šalia ma- 
nes atsisėdo. 

— Ar prisimeni, kaip gėrei viskį? 

— Ne. Bet, matyt, gėriau, nes rytą jį išvėmiau. 

— Džėjus mokėjo įkalbėti moteris daryti tai, ko jos nenori. 
Pavyzdžiui, per daug išgerti, nusirengti. Jis turėjo daug pa- 
tirties, kaip išlukštenti moteris iš drabužių. Ir tuo visiems 
girdavosi. - Ralis atidžiai žvelgė į Britą nekantraudamas iš- 
girsti, ką ji atsakys. 

— Net jei Džėjus savo triuką pritaikė ir man, aš šito nepa- 
menu. Nežinau, nei kaip nusirengiau, nei kaip mes atsidūrė- 
me lovoje, nei ką ten veikėme. - Staiga jos balsas pasikeitė. 
Akys priplūdo ašarų. - Ar bent įsivaizduojate, kaip man visa 
tai siaubinga? Suprantu, kad jūsų nuomonė apie mane pras- 
ta, bet niekas nenusipelno būti šitaip išnaudotas. Nežinau, 
kas tą naktį su manimi buvo daroma, bet vien nuo minties, 
kas galėjo būti daroma be mano žinios ir pritarimo, darosi 
bloga ir ima baimė. 

Kelias akimirkas jis nieko neatsakė, o tada paklausė: 

— Manai, Džėjus tavimi pasinaudojo? 

Brita giliai įkvėpė, iškvėpė ir pakėlė galvą. Ašarų akyse jau 
nebuvo, bet dabar jai bėgo nosis. 

— Negaliu įsivaizduoti, kad jis būtų galėjęs, bet nežinau, - 
prikimusiu balsu baigė pasakoti ji. 

Ralis pakilo, nuėjo į vonios kambarį, atplėšė gerą dryks- 
nį tualetinio popieriaus ir juo nešinas grįžo į svetainę. Su- 
lankstęs tualetinį popierių į kvadratą, prispaudė jį Britai 
prie nosies. 

- Šnypšk. - Ji tik išpūtė akis ir papurtė galvą. - Nebūk 
kvaila. Šnypšk. 

Ji nusišnypštė. Ralis nuvalė jai nosį, o paskui nuėjo į vir- 
tuvę išmesti popieriaus ir paklausė, ar ji nenori dar vandens. 
Brita atsisakė. 

Jis grįžo ir vėl klestelėjo ant kėdės. 

— Klok, kas vyko, kai pabudai. 

Brita papasakojo, kad Džėjus gulėjo ant šono, nugara į ją. 
Kad jos galva buvo tarsi pjuvenų pripilta, oji pati - apdujusi. 
Kad susirinko drabužius, - kai kuriuos rado numestus sve- 
tainėje, - o tada nuėjo į vonios kambarį ir išsivėmė. 

— Jau tada turėjau pagalvoti, kad buvau apsvaiginta nar- 
kotikais, bet juk buvau su Džėjumi Burdžesu. Policijos parei- 
gūnu. Vyru, kurį pažinojau ir kuriuo pasitikėjau. Pamačiau 
tuščią viskio butelį ir mintyse ėmiau priekaištauti sau, kad 
paleidau vadžias ir iškrėčiau kvailystę. - Ji trumpam nutilo 
ir pervėrė Ralį skvarbiu žvilgsniu. - Nors apskritai tai - ne 
mano stilius. Nesu pratusi nusitašyti, o paskui nubusti vyro 
lovoje ir neprisiminti, kaip joje atsidūriau. Tiesą sakant, man 
niekada nieko panašaus nėra atsitikę. Mėgstu būti padėties 
šeimininkė. 

— Neabejoju. - Išgirdusi, kokiu tonu ištartas šis žodis, Bri- 
ta nepasijuto pamaloninta, o Raliui dingtelėjo, kad slaptą 
potekstę ji suprato, nes susiraukė. 

- Žodžiu, - tęsė pasakojimą Brita, - pasinaudojau tuale- 
tu ir nusimaudžiau po dušu, o kaip tik šių dviejų dalykų ir 

negalima daryti, jei įtari, kad buvai apsvaiginta pasimatymų 
narkotikais. Dėl to dabar niekaip negaliu šito įrodyti. 

— Kada praradai nekaltybę? 

Šis klausimas jai buvo visiškai netikėtas. 

—- Ką? 

— Kiek metų gyveni seksualinį gyvenimą? 

— Po velnių, tai ne jūsų reikalas. 

— Man tai nė kiek nerūpi, tik sunku patikėti, kaip gali čia 
sėdėti ir ramiu veidu man dėstyti, girdi, ir pati nežinai, ar 
judu su Džėjumi krušotės, ar ne. 

— Ant sofos policija rado prezervatyvo pakuotę. 

— Aha! Vadinasi, krušotės. 

— Taip galėtų būti, bet nesu tikra. Mano gydytoja... 

— Kam tau prireikė medicininio įrodymo? Argi neturėtum 
šito tiesiog žinoti? Argi net praėjus kelioms valandoms netu- 
rėtum šito jausti? 

— O jūs? 

— Aš ne moteris! Į mano kūną niekas neįsiskverbia. 

Brita ketino kažką sakyti, bet susilaikė ir nutylėjo. Ji nu- 
leido akis, sučiaupė lūpas ir prisivertė nusiraminti. Paskui 
vėl į jį pažvelgė ir tarė: 

— Nesijaučiau taip, tarsi būtume pasimylėję. Ir vis dėlto 
negaliu prisiekti, kad taip nebuvo. Bet argi tai svarbu? Ar 
nenuklydome per daug į šalį? 

— Galbūt. Džėjus vis tiek nebegyvas. 

Jis atsistojo, iš kelnių kišenės išsitraukė peilį, o tada apėjo 
Britą ir žingtelėjo už jos kėdės. 

— Ačiū, - pabrėžtinai padėkojo ji, kai Ralis perpjovė lipnią 
juostą, laikiusią jos riešus. 

— Per daug neįsijausk. Dar nebaigėme. - Ralis pirštais sti- 
priai apsivijo Britai žastą ir ėmė tempti ją į miegamąjį. 

— Kąjūs... Ei! Žadėjote manęs neskriausti. 


— Ir nenuskriausiu. Nebent mane pulsi. 

Ralis ją stumtelėjo link lovos. Tačiau Brita nepargriuvo, 
tik rankomis atsirėmė į lovą, pašoko ir metėsi atgal prie 
durų. Jis ranka sugriebė ją už liemens, pakėlęs persimetė per 
klubą, nunešė ant lovos ir be ceremonijų ten pardrėbė. 

Spaudžiamai per liemenį Britai užėmė kvapą. Bet po po- 
ros sekundžių jį atgavusi, ji vėl ėmė aršiai kovoti, iš visų jėgų 
spardėsi ir mosavo rankomis, vis mėgindama kumščiais pa- 
taikyti jam į galvą. 

Ir vis dėlto tai nebuvo tikra dvikova. Ralis apžergė Britai 
šlaunis niekais paversdamas jos pastangas įspirti, paskui iš 
marškinių kišenės išsitraukė ritinėlį lipnios juostos, kurią 
buvo spėjęs įsidėti. Vengdamas jos kumščių ir nagų jis danti- 
mis nuplėšė rėžį juostos, sučiupo jos kairį riešą ir prispaudė 
prie lovos kojos. Po kelių sekundžių riešas buvo tvirtai pri- 
klijuotas tiesiai jai už galvos. 

Ralis nulipo nuo jos ir viršutine delno puse perbraukė sau 
per skruostą. Pamatęs šviežią kraują, tarė: 

— Jei dar kartą man drykstelėsi, priklijuosiu tau ranką 
prie galvūgalio lentos viršaus. Tada tau nebus taip patogu 
kaip dabar. 

— Eikit velniop. 

Žinodamas, kad per tą laiką, kol pereis per trobelės pa- 
talpas ir išjungs šviesas, Brita nepridarys daug žalos ir toli 
nenubėgs, jis taip ir padarė. Vėl grįžęs į miegamąjį užklupo 
ją stovinčią prie lovos, įnirtingai trūkčiojančią kairę ranką ir 
dešinės nagais besistengiančią atplėšti lipnią juostą. Tačiau 
ji suspėjo tik atitraukti lovą per kelis colius nuo sienos. 

— Ketini temptis lovą iki pat Čarlstono? 

— Prakeikimas! Paleiskite mane! 

Ralis atsisegė ir nusismaukė džinsus. Brita kaipmat užsi- 
čiaupė ir apstulbusi žvelgė į jį. 

— Kąjjūs darote? 

— O kaip tau atrodo? Nusirengiu. - Jis nusispyrė sportba- 
čius, nusimovė džinsus ir kojines. Paskui atsisegė dvi viršu- 

tines marškinių sagas, per galvą juos nusitraukė ir švystelėjo 
ant artimiausio krėslo, o tada pasilenkė ir pasiėmė lipnios 
juostos ritinėlį. 

— Grįžk į lovą. 

Ji tik papurtė galvą ir kimiu balsu pratarė: 

— Ne. 

Jis užgriuvo Britą šiai nespėjus apmesti pasipriešinimo 
plano. Kelios sekundės - ir ji aukštielninka jau gulėjo ant 
lovos. Ralis vėl ją apžergė ir šį kartą lipnia juosta apjuosė 
Britos dešinį ir savo kairį riešus. Likusį juostos galą jis ir vėl 
nukando. 

— Galtau ir pavyks nusigraužti juostą nuo savo kairiojo rie- 
šo, - pratarė Ralis, - bet nuo manęs vis tiek neišsivaduosi. 

— Gal ir ne, - tebegaudydama kvapą atsiliepė Brita. - Bet 
galiu jums labai apkartinti gyvenimą. 

Piktą Britos grimasą Raliui derėjo suprasti kaip įspėjimą. 
Taigi, kai ji sulenkė kelį ir smogė jam į tarpkojį, jis šiek tiek 
pavėlavo sureaguoti. Į sėklides Brita nepataikė tik per plau- 
ką:jis sulaikė kvėpavimą laukdamas baisaus skausmo, kurio, 
laimė, taip ir nepajuto. 

Susierzinusi, kad nepataikė, Brita tiesiai jam į veidą suriko: 

— Nulipkite nuo manęs! 

Užuot nulipęs, jis užgulė ją visu ūgiu, prispaudė jos ko- 
jas savosiomis ir dabar buvo kur kas mažiau pažeidžiamas. 
Brita buvo sutramdyta, bet nenugalėta. Ji ir toliau muistėsi 
kaip kumelė ir mėgino jį nusimesti. Jis pasilenkė ir prikišo 
savo veidą per kelis colius nuo jos veido, - taip arti, kad abu 
jautė piktą vienas kito šnopavimą, bet per toli, kad galėtų 
gerai vienas kitą matyti. 

— Baik! - paliepė jis. 

Ji, žinoma, nesiliovė. 

— Nori žinoti, kodėl tave čia atsitempiau? 

— Man rodos, žinau, - pūtuodama nuo įnirtingo priešini- 
mosi atsakė ji. 

— Nė velnio nežinai. Pasakysiu tau. Bet pirma turi liautis 
mane puolusi. 

Brita tuoj pat nurimo, bet jos žvilgsnis tebebuvo žudantis... 

— Atsigabenau tave čia, nes tavimi tikiu. - Ji išpūtė savo 
mėlynas akis. - Tikriausiai aš vienintelis visoje valstijoje ta- 
vimi tikiu. 

— Ką? - net išsižiojo ji. 

— Taip. Tikiu, kad kažkas tyčia užtemdė tau atmintį. - No- 
rėdamas pabrėžti savo žodžių svarbą ir įsitikinti, kad Brita 
atidžiai klausosi, Ralis užgulė ją dar stipriau. - Nes lygiai tas 
pats nutiko ir man. 


soptintas skyrius 


Bri nubudo pažadinta saulės spindulių. Ji gulėjo ant šono, 
veidu į langą. Už jo žaliavo tankus miškas, į senamadiškos 
skalbinių virvės stulpą plakėsi vijoklinės kininės visterijos 
lapai, giedrame danguje suko ratus plėšrūnas paukštis. 

Brita prisiminė, kur esanti, tada apsivertė ant nugaros 
ir, įsirėmusi alkūnėmis į lovą, pasikėlė. Dienos šviesoje 
kambarys neatrodė didesnis. Jis buvo mažas, jame tilpo tik 
lova, krėslas ir sudedamas televizoriaus staliukas, naudoja- 
mas kaip naktinis stalelis, o ant jo stovėjo skaitymo lempa 
lankstomu kaklu. Kampe dunksojo didelė komoda su še- 
šiais giliais stalčiais. 

Kambaryje nebuvo jokio širdžiai mielo daikto, išskyrus 
skiautinę antklodę ant jos kojų ir pėdų. Ši atrodė sudygs- 
niuota rankomis, medžiagos gabalėlių spalvos gražiai su- 
derintos. 

Be antklodės, vienintelė dekoratyvinė detalė buvo ant komo- 
dos stovintis sklidinas indas su įmerktu topinambo gumbu. Jo 
šaknys stiklainyje buvo susivijusios į tankų raizginį, o vešli virkš- 
čia, ūseliais tvirtai apsivijusi ant sienos ištemptą virvelių tinklą, 
buvo apskleidusi beveik visą kambario kampą iki pat lubų. 

Miegamasis buvo kuklus, bet švarus. Ralio drabužių jau 
nesimatė nei ant grindų, nei ant fotelio, nors vakar vakare, 
prieš guldamasis į lovą šalia jos, jis juos ten paliko. 

Jos rankos buvo laisvos, tik ant riešų tabalavo lipnios 
juostos apyrankės. Atplyšę nuo juostos kraštų, driekėsi plo- 
ni balti siūlai. Ji nusiklojo dygsniuotą antklodę ir išlipo iš 
lovos. Durys į gyvenamąjį kambarį buvo uždarytos, bet per 
jas Brita užuodė šviežią kavą. Nuo šio aromato jai net seilė 
nutįso. 

Baigusi tvarkytis vonios kambaryje, ji nedrąsiai pravė- 
rė miegamojo duris. Ralis stovėjo petimi atsirėmęs į lauko 
durų staktą ir, žvelgdamas pro durų stiklą, iš didelio puode- 
lio gurkšnojo kavą. 

„Lygiai tas pats nutiko ir man. 

Ištaręs šiuos neįtikėtinus žodžius, Ralis dar kelias akimir- 
kas žiūrėjo į Britą, paskui nusirito nuo jos, išjungė stalinę 
lempą ir aukštielninkas išsitiesė šalia. Jųdviejų riešai buvo 
apvynioti lipnia juosta, abu lietėsi tik išorine plaštakų puse. 

Jis nė nekrustelėjo. Ji irgi neišdrįso. Po kelių minučių pa- 
sigirdo lygus Ralio kvėpavimas, - matyt, jis užmigo. Nors 
dabar atrodo neįmanoma, netrukus užmigo ir ji. 

Pajutęs, kad ji įėjo, Ralis atsigręžė. Kol jiedu žiūrėjo vie- 
nas į kitą, Brita mintyse svarstė, ar šįryt jis labai priešiškai 
nusiteikęs. Ji žinojo, kad jis grieš ant jos dantį visą likusį gy- 
venimą. Ir vis dėlto, jeigu būtų norėjęs atsilyginti už patirtą 
skriaudą ir sukelti jai fizines kančias, nebūtų išlaisvinęs jai 
rankų. Ralis stovėjo bereikšmiu veidu. Bent jau taip atrodė. 
Sunku įspėti, ką slepia jo barzda. 

Ji pamėgino išsiaiškinti situaciją ir tarė: 

— Topinambo virkščia - tikrai miela namų detalė. 

Jis dar kelias sekundes atidžiai į ją žvelgė, o tada kryptelė- 
jo galva virtuvės pusėn. 

— Kavos puodeliai lentynoje, dešinėje. 

Sizalio kilimas užklojo didžiąją dalį svetainės grindų, vir- 
tuvėje jį pakeitė vinilinė danga, - Brita padais jautė vėsą. 
Virš aplaistyto stalviršio kabėjo virtuvinė spintelė, ji pasiėmė 
puodelį nuo lentynos ir įsipylė kavos. Kava stipri, bet gera. 

— Man rodos, kažkur buvo saldiklio. 

Brita papurtė galvą. 

- Jei turite, įsipilčiau pieno. 

- Šaldytuve. 

Ji įsipylė į kavą pieno, priėjo prie nediduko medinio val- 
gomojo stalo, kur buvo sustatytos kėdės, atsisėdo ir ėmė sau 
nuo riešų plėšti lipnią sidabro spalvos juostą. 

Žiūrėdamas į ją, Ralis tarė: 

- Jeigu nuo to pasijusi geriau, pasakysiu tau, kad savąją 
nusiplėšiau su plaukais. Velnioniškai skauda. 

Brita vangiai jam šyptelėjo. 

— Iš karto pasijutau geriau. 

Susidorojusi su šia užduotimi, ji sugniaužė lipnią juostą į 
du gumulus. Ralis atkišo ranką, ir ji įmetė juos jam į delną. 
Jis išmetė gniutulus į šiukšlių dėžę. 

— Kaip tavo galva? 

— Vis dar turiu gumbą. Ir plaukų šaknis peršti. 

— Bendradarbiauti nelinkusiai pagrobimo aukai visada iš- 
kyla toks pavojus. - Brita pervėrė jį niekinančiu žvilgsniu. 
Nekreipdamas į jį dėmesio, Ralis pridūrė: - Turėjau pasi- 
stengti, kad suprastum, jog nejuokauju. 

Tai neskambėjo kaip atsiprašymas, bet ji pagalvojo, kad 
nieko daugiau tikėtis neverta. 

— Bent jau atsilyginau jums, - tarė ji, mosteldama į jo per- 
rėžtą skruostą virš barzdos. 

— Jeigu keliu būtum pataikiusi man į kiaušius, būtum atsi- 
lyginus. - Ralis nusisuko ir atidarė šaldytuvo dureles. - Kaip 
suprantu, esi alkana. 

— Vakar vakare buvote mano pagrobėjas, o šįryt - jau sve- 
tingas šeimininkas? 

Jis uždegė dujinės viryklės degiklį, uždėjo ant jo keptuvę 
ir tvarkingai ėmė kloti į ją rūkytos kiaulienos šoninės grie- 


žinėlius. 

— Pone Ganonai. Rali! - jam taip ir neatsakius, vėl prabilo 
Brita. Jis grįžtelėjo sau per petį ir pažvelgė į ją. - Kodėl nu- 
ėmėte juostą? Kodėl aš vėl laisva? 

— Girdėjai, ką vakar pasakiau? 

— Kad manimi tikite, nes tas pat nutiko ir jums. 

— Kaip tik todėl juosta daugiau nereikalinga. 

— Galėjote man pasakyti telefonu arba kitu civilizuotu 
būdu. Kam reikėjo įvaryti man tiek baimės ir taip kankinti? 

— Buvau piktas. Norėjau atkeršyti. 

— Jūs tai pripažįstate? 

— Taip, iš dalies. Bet baimė ir kančia - geri skatinamieji 
faktoriai. Turėjau įsitikinti, kad kalbėdama apie prarastą at- 
mintį sakai tiesą. 

— Ar įsitikinote? 

— Jei nebūčiau įsitikinęs, tavo rankos ir kojos tebebūtų su- 
rištos. 

Minutėlę kitą, kol keptuvėje čirškėjo šoninė, o jis dubeny- 
je plakė kiaušinius, Brita kažką mąstė, o tada paklausė: 

— Jei vakar vakare manimi patikėjote, kodėl neleidote 
išeiti? 

— Jeigu būčiau tave paleidęs, būtum taip nekantravusi 
grįžti į savo televizijos stotį ir paleisti į eterį šitą istoriją, 
kad būtum dūmusi per tamsą, nežinodama, nei kur esi, nei į 
kurią pusę eiti. Būtum stačia galva puolusi į mišką. Kad ne- 
susižeistum ir nepaklystum, kad nepradingtum be žinios, 
man būtų tekę sekti tau iš paskos. Vakar diena buvo sunki, 
jaučiausi pavargęs, norėjau eiti miegoti. Net nenorėjau su 
tavimi dėl to ginčytis. Man atrodė būsią paprasčiau tiesiog 
prisirišti tave, kad negalėtum išeiti. 

Mintyse Brita pripažino, kad turėdama galimybę būtent 
šitaip ir būtų pasielgusi. 

— O kas gi dabar sukliudys man padaryti tą patį? 

— Dabar tu neišdumsi. - Jis išėmė šoninę iš keptuvės ir su- 
pylė į ją kiaušinius, o tada į aplankstytą parūdijusią skrudin- 

tuvę įdėjo dvi riekeles duonos. Ralio judesiai atrodė tikslūs, 
tarsi šį darbą darytų kasdien. 

- Žinote, jūs padarėte net kelis nusikaltimus. 

Tebestovėdamas nugara į ją, Ralis gūžtelėjo pečiais. 

— Tai būtų sensacinga istorija. - Pro stiklines duris Brita 
žvilgtelėjo į pikapą, stovintį per kelis žingsnius nuo trobe- 
lės. - Ralis Ganonas įsilaužė į mano namus ir mane pagro- 
bė. Šią sensaciją galėčiau paskelbti jau šiandien per vidur- 
dienio žinias. Juk kažkur ne per toliausiai nuo čia turi būti 
plentas. 

— Už keturių kablelis septynių mylios. Bet tu neišeisi. 

Jis priėjo nešinas valgomaisiais įrankiais ir mestelėjo 
juos ant stalo sukeldamas nemenką bildesį. Paskui išdėlio- 
jo tarpusavyje nederančius indus ir dar pastatė ant stalo 
popierinių rankšluosčių ritinėlį. Maistą padalijo per pusę, 
iškrėtė į dvi lėkštes ir vieną pastūmė Britai. Tada atsisėdo, 
užsipylė ant savo kiaušinienės tabasko padažo, pasiėmė ša- 
kutę ir kibo valgyti. 

Pusryčiai kvepėjo gardžiai, bet Brita prie valgio nepuolė. 
Jai tik dabar dingtelėjo, kodėl jis toks tikras, kad ji pasiliks, 
nors yra laisva ir galėtų išeiti. 

— Dabar aš neišeisiu, nes žinau tik dalį istorijos. 

Jis liovėsi valgęs, atsiplėšė nuo ritinėlio popierinį rank- 
šluostėlį ir nusišluostė lūpas. Brita įžiūrėjo barzdos slepiamą 
šypsnį. 

— Tavo smalsumas pančioja tave patikimiau negu mano 
lipni juosta. 

- Istorija, kurią ketinate papasakoti, susijusi su tuo, ką 
man norėjo atskleisti Džėjus, ar ne? Be to, ji turi sietis su 
tuo, kas įvyko prieš penkerius metus. Ar aš teisi? - Didžiai 
jos nuostabai, Ralis toliau sau valgė. - Kada žadate man pa- 
pasakoti likusią dalį? 


— Tavo pusryčiai aušta. 

Jis viską jai papasakos. Brita tuo neabejojo. Ir, kad išgirs- 
tų tą istoriją, jai nereiks Ralio nei pergudrauti, nei lenkti į 
savo pusę. Jis nori viską iškloti. Kaip ir Džėjus norėjo. Šiaip 
ar taip, ta informacija turėtų būti velnioniškai svarbi. Sen- 
sacija, tikriausiai garantuosianti karjeros aukštumas, kaip 
žadėjo Džėjus. 

Bet istorija gali palaukti, kol ji papusryčiaus. 

Brita valgė su apetitu. Kai baigė, jis nukraustė stalą. Ji iš- 
šluostė jo suplautus indus. Smalsumas ją graužte graužė, bet 
Ralis nepratarė nė žodžio, todėl ji irgi tylėjo. 

Baigę ruošos darbus, jiedu grįžo prie stalo ir susėdo vienas 
priešais kitą. Jis ėmė žaisti su stalo viduryje stovinčia dantų 
krapštukų dėžute. 

Tyla truko tol, kol Britai ji pasidarė nepakeliama. Matyt, 
Ralis laukė, kol ji pradės pokalbį. Ji tarė: 

- Jeigu vakar iš karto būtumėte pasakęs, kad tas pat nu- 
tiko ir jums, ir davęs man kelias minutes visa tai suvokti, 
būčiau jus supratusi - kaip ir šį rytą. 

— Galbūt. 

— Nebūčiau nei sprukusi iš čia, nei stačia galva nėrusi į 
mišką. Bent jau tol, kol nebūčiau išgirdusi visos istorijos. 

— Tikriausiai. 

Jis prieštaravo pats sau. Brita sutrikusi papurtė galvą. 

— Vadinasi, nebuvo būtina apvynioti man rankas lipnia 
juosta ir pririšti prie lovos, ar ne? 

- Ne. 

— Padarėte tai tik dėl to, kad esate toks bjaurus. 

— Ne visai. 

— Tai kodėl? Kodėl jūs... - Ji nutilo per pusę žodžio ir ne- 
baigė klausti, nes staiga suprato, kodėl. 

Jis ilgai sėdėjo nunarinęs galvą. Kai pagaliau ją pakėlė ir 
pažvelgė į Britą, atrodė, tarsi būtų ištiesęs ranką po stalu ir 
švelniai bakstelėjęs jai į papilvę. 

Ir kaip tik tą akimirką ant trobelės laiptų pasigirdo sun- 
kūs žingsniai. 

— Rali! Kelkis, vaikine! 

— O, velnias... - pašokęs nuo kėdės burbtelėjo Ralis. 

Pro stiklines duris, pakeliui vos nenuplėšęs jų su visais 
vyriais, įsiruzgino keisčiausios išvaizdos vyras iš visų, kiek 
tik Britai buvo tekę matyti. Jis vis kliuvinėjo už trijų šunų, 
kurie įsibrovė kartu su juo ir iškišę liežuvius jam ant įdiržu- 
sių basų pėdų varvino seiles. Vyras nesivaržydamas apkeikė 
šunis, kad painiojasi jam po kojomis. 

— Vyk lauk tuos savo sumautus šunis, - pareikalavo Ra- 
lis. - Jie turi blusų. Tu, beje, irgi. 

Bet senis Ralio, atrodo, nė negirdėjo. Vos įžengęs pro du- 
ris, jis sustojo kaip įbestas ir sutrikęs stebeilijosi į Britą, kuri 
irgi buvo pašokusi ant kojų gindamasi nuo šunų, apstojusių 
ją ir veikiau smalsiai nei grėsmingai uostinėjančių jos nuo- 
gas blauzdas. 

Ralis šaižiai švilptelėjo. 

— Lauk! 

Visi trys šunys, inkšdami ir pabrukę uodegas, nenoriai 
ėmė trauktis. Ralis atidaręs palaikė jiems stiklines duris. Pro 
jas šunys išsliūkino į prieangį ir plumptelėję sugulė ten tarsi 
trys lekuojančios šunienos krūvos. 

Ralis grįžo prie stalo ir vėl atsisėdo, tarsi šios sumaišties 
apskritai nebūtų buvę. Senis vis dar stovėjo kaip įkaltas ir 
spoksojo į Britą. 

— Ką jinai čia veikia? 

Britai nepraslydo pro ausis, kaip nepagarbiai senis pabrė- 
žė „jinai“. 

— Jūs mane pažįstate? 

— Juk nesu aklas. Aišku, žinau, kas tu. - Jis dėbtelėjo į 
Ralį. - Viską apie tave žinau. 

Iš senio tono buvo galima spręsti, kad tai, ką jis iš Ralio 
apie ją žino, toli gražu ne pagyros. 

— Jis mane pagrobė. 

— Pagrobė?! 

— Įsibrovė į mano namus, surišo, užkimšo burną ir atsive- 
žė čia. 

— Prieš tavo valią? 

— Būtent. Argi ne tai žodis „pagrobimas“ ir reiškia? 

— Tik neriesk nosies, jaunoji panele. Tau prireiks visų 
draugų, kokius tik turi. 

Išgirdęs šiuos žodžius, Ralis iš karto sureagavo. Jis pervė- 
rė senį skvarbiu žvilgsniu. 

— Kodėl? Kas atsitiko? 

- Šįryt įsijungęs televizorių tai pirmiausia ir pamačiau. — 
Jis šnairomis dėbtelėjo į Britą, o tuomet kreipėsi į Ralį: - Pa- 
skelbtos tavo velionio draugo Džėjaus skrodimo išvados. 


Policijos pareigūno mirtis ne dėl natūralių priežasčių ar se- 
natvės tampa sensacinga naujiena. 

Patrikas Vikhamas jaunesnysis tai žinojo nuo tada, kai 
buvo nužudytas jo tėvas. Jam šovė į pilvą ir paliko nukrau- 
juoti purvinoje, žiurkių apniktoje gatvelėje. Laikraščiai rašė, 
girdi, šį šlykštų nusikaltimą padarė koks nors įstatymų ne- 
paisantis užpuolikas. Miestelio bendruomenė buvo ir pris- 
lėgta, ir pasipiktinusi. Ji prarado didvyrį, kurį ilgai prisimins 
ir gerbs už neprilygstamą drąsą, parodytą per policijos nuo- 
vadoje kilusį gaisrą. 

Patas vyresnysis buvo nužudytas nepraėjus nė metams po 
gaisro. Triukšmas dėl to nelaimingo įvykio jau buvo pradėjęs 
rimti, o jo žmogžudystė vėl pakurstė aistras. 

Policininkas Patas jaunesnysis žinojo, jog tą vakarą jo 
tėvas nesilaikė tarnybinių instrukcijų. Netgi nesivadovavo 
sveiku protu. Bet šią taip brangiai jam kainavusią klaidą už- 
gožė pomirtinės liaupsės apie jo nepaprastą drąsą. 

Kitų trijų gaisro didvyrių buvo paprašyta tarti pagiria- 
majį žodį apie jo tėvą. Nuotrauka, kurioje Kobas Fordaisas 

nuleidęs galvą stovi prie karsto, padėjo šiam tapti realiausiu 
kandidatu į teisingumo ministro postą. Išlydėdamas velionį 
Džordžas Makgovanas nesislėpdamas verkė. Džėjus Burdže- 
sas savo ir Čarlstono policijos departamento vardu Patui jau- 
nesniajam ir jo motinai pažadėjo kiek galėdamas padėti. 

- Jei tik ko reikės, kreipkitės, - pasakė jis, pakšteldamas 
jai į skruostą ir spausdamas ranką. 

Kelias savaites po Pato tėvo laidotuvių Džėjus paskam- 
bindavo, trumpam užsukdavo į namus pasidomėti, kaip jie 
gyvena, atveždavo gėlių ir nedidelių dovanėlių. Bet laikui 
bėgant jo skambučiai ir apsilankymai darėsi vis retesni, kol 
galų gale visai liovėsi. 

Policijos būstinėje retkarčiais jo ir Džėjaus keliai susikirs- 
davo. Jiedu draugiškai pasisveikindavo, tačiau Patas aiškiai 
matė, kad užmegzti pokalbio Džėjus nenori, bet jam dėl to 
buvo nei šilta, nei šalta. 

O dabar virtuvėje, dvylikos colių skersmens televizoriaus 
ekrane stambiu planu buvo rodomas tas gražus ir nuoširdus 
veidas. 

— Dar vienas pareigūnas, prieš penkerius metus pasižy- 
mėjęs per policijos nuovados gaisrą, greičiausiai tapo nusi- 
kaltimo auka, - pabrėždamas kone kiekvieną žodį pranešė 
laidos vedėjas. 

— Tėti! 

- Ššš! 

— Noriu pieno. 

Kas rytą Patas jaunesnysis abiem vaikams taisydavo pus- 
ryčius. Tai pareiga, kurią jis ne itin mėgo. Tiesą sakant, jis 
kas rytą baimindavosi šios misijos, nes ją lydėdavo zirzimas, 
reikalavimai, neišvengiami apsidrabstymai. Tačiau patiekti 
pusryčius buvo mažiausia paslauga, kurią jis galėjo padaryti 
žmonai ir vaikams. Pati mažiausia. 

Negalvodamas jis įpylė į vaikišką puodelį pieno, užsuko 
dangtelį ir padavė trejų metukų sūnui. Vaikiškoje kėdutėje 

sėdinti dvimetė dukrelė, nuo kurios sklido šlapių sauskelnių 
kvapas, padėkliuke minkė košę iš vaflių ir sirupo. 

— Prieš dvi dienas Džėjus Burdžesas rastas negyvas savo 
lovoje, šalia žinių reporterės Britos Šeli. Panelė Šeli, kuri ir 
pranešė apie įvykį pagalbos telefonu 911, tvirtina, kad po 
to, kai susitiko su Burdžesu populiariame naktiniame bare, 
prarado atmintį ir kartu praleistos nakties neprisimena. 

Buvo rodomas „Vairinės“ fasadas. Patas jaunesnysis žino- 
jo, kur tas baras, bet nė karto nebuvo į jį užsukęs. 

- Tėti! 

— Palauk minutėlę, - nekantriai atšovė jis. 

— Policija, išsamiai apklaususi panelę Šeli, atsisakė pa- 
reikšti jai kokius nors kaltinimus. Tačiau pareikalavo, kad 
kuo greičiau būtų atliktas Burdžeso skrodimas. Kaip manai, 
Gari, ar atsižvelgdamos į ką tik teismo medicinos ekspertų 
paskelbtas išvadas teisėsaugos institucijos apklaus panelę 
Šeli dar kartą? 

Tiesioginiame eteryje pasirodė žurnalistas, stovintis prie- 
šais nusikaltimo vieta tapusį Džėjaus Burdžeso namą. 

— Be jokios abejonės, Stenai, - atsakė jis. - Vakarykštėje 
spaudos konferencijoje panelė Šeli sakė, kad pati nekantrau- 
ja sužinoti Burdžeso mirties priežastį. Ji prisipažino, kad 
yra paskutinė, mačiusi Burdžesą gyvą. Bet dabar, paskelbus 
skrodimo išvadas, policija tikriausiai norės užduoti jai dar 
kelis nemalonius klausimus. 

— Patai. 

Patas atsigręžė ir pamatė žmoną, ką tik išlipusią iš lovos ir 
įbedusią dar užmiegotas akis į televizoriaus ekraną. 

- Čia apie Džėjų Burdžesą? Ką jie sako? 

- Kadjis ne šiaip sau mirė miegodamas. - Žodžiai, rodės, 
nenorėjo būti tariami ir strigo perkreiptoje Pato burnoje, bet 
galų gale jis vis dėlto juos ištarė. 

Žmona apstulbusi paklausė: 

— Rimtai? 

Jis linktelėjo, nors visa savo esybe troško, kad tai būtų bu- 
vęs tik pokštas. 

— Tai kas jam atsitiko? 

Patui jaunesniajam pritrūko jėgų atsakyti. 


Kai atvažiavęs uošvis pasignalizavo, Džordžas Makgovanas 
jau laukė atsidaręs laukujes duris. Nepaisant to, Džordžui 
įsirangius ant naujausio Leso Konvėjaus pirkinio - raudonos 
korvetės nuleidžiamu stogu - sėdynės, Lesas pervėrė žentą 
priekaištingu žvilgsniu, tarsi buvo priverstas laukti. 

Į tą dėbtelėjimą Džordžas nekreipė dėmesio, ir greičiau jo 
liežuvis pavirs akmeniu, negu jis atsiprašys, kad susiruošė 
laiku ir netgi šiek tiek anksčiau negu sutarta. 

Vos už mylios panašiame dvarelyje gyvenantis Lesas keti- 
no užvažiuoti Džordžo penkiolika minučių po septintos, kad 
pusę aštuonių jiedu jau būtų užmiesčio klube, o be penkio- 
likos aštuntą pradėtų žaisti golfą. Energingai stumdydamas 
pavarų lazdą jis paklausė: 

— Ar pasiėmei projektus? 

— Jie čia. - Džordžas mintyse paklausė savęs, kas gi, to 
šunsnukio nuomone, yra jo portfelyje, jei ne būsimo munici- 
paliteto sporto komplekso projektai. Šiandien jie turėjo su- 
sitikti su miesto plėtrą koordinuojančiais architektais ir ofi- 
cialiai pasisiūlyti tą kompleksą statyti. Jei „Konvėjaus staty- 
bos“ pasirašytų sutartį, Leso piniginė gerokai papilnėtų. 

Tai ne pirmas kartas, kai norėdamas gauti pelningą už- 
sakymą uošvis naudojasi Džordžo šlove ir ryšiais miesto 
savivaldybėje. Per tuos ketverius Džordžo ir Mirandos san- 
tuokos metus tokių sutarčių buvo pasirašyta nemažai. Bet 
nei Lesas, nei Miranda nepadėkodavo Džordžui, kad prie 
įmonės plėtros prisideda ir jis. Ilgainiui šis prarado viltį, kad 
žmona arba uošvis bent galvos linktelėjimu išreikš jam savo 
pripažinimą ar dėkingumą. 

— Leisk jiems laimėti, - tarė Lesas. 

Džordžas klusniai linktelėjo. Kai Leso verslo derybos pra- 
sidėdavo golfo partija, jis visuomet leisdavo varžovams lai- 
mėti. Tai buvo grobuoniškas žaidimas. 

Ir mokykloje, ir koledže Džordžas aktyviai sportavo, buvo 
išbandęs beveik visas sporto šakas. Žaisti golfą pradėjo tik 
įpusėjęs trečią dešimtį, bet, kad pasiektų finišą, jam retai 
prireikdavo mušti kamuoliuką daugiau negu septyniasde- 
šimt aštuonis kartus. Džordžas iš prigimties mokėjo smū- 
giuoti stipriai, tiksliai ir subtiliai. Lesą nepaprastai erzino, 
kad netgi jam sukčiaujant Džordžas vis tiek jį nugalėdavo. 

— Tik žiūrėk, neišsiduok, kad tyčia jiems nusileidi. - Jis 
dirstelėjo į Džordžą, o tada pažvelgė į savo atvaizdą užpa- 
kalinio vaizdo veidrodėlyje. Koks tėvas, tokia ir duktė. Nėra 
tokio veidrodžio, į kurį jie nemėgtų žiūrėti. 

— Neišsiduosiu. - Jis jautėsi kaip berniukas, vežamas į 
mokyklą ir pakeliui instruktuojamas, ką per dieną privalo 
padaryti. 

— Kaip šį rytą laikosi mano mergaitė? 

- Išeidamas palikau miegančią. 

Lesas nusijuokė. 

— Ji mėgsta pamiegoti, kad būtų gražesnė. 

— Tai jau tikrai. 

— Arjau girdėjai? 

— Ką? - išsiblaškęs paklausė Džordžas. Jis žiūrėjo pro au- 
tomobilio langą į plaukiantį pro šalį peizažą, kartkartėmis 
trumpam žvilgsniu užgriebdamas Ašlio upę. Šįryt ore tvyro- 
jo sūraus vandens kvapas. 

— Policija gavo tavo velionio bičiulio Džėjaus skrodimo iš- 
vadas. 

Džordžas staiga atsigręžė. 

Jo uošvis kvailai išsiviepė ir garsiai nusikvatojo. 

— Taip ir maniau, kad tie žodžiai patrauks tavo dėmesį. 

— Na? Ir kokios tos išvados? - Džordžui nepatiko klausti, 
bet jam būtinai reikėjo tai sužinoti, net jei tektų maldauti, 
kad tas kalės vaikas papasakotų, ką girdėjo. 

O Lesas mėgavosi ir tempė laiką. Jis pasitaisė akinius 
nuo saulės ir, prieš atsakydamas, dar kartą žvilgtelėjo į 
veidrodėlį. 

— Skrodimo išvadose teigiama, kad Burdžesas mirė ne dėl 
natūralių priežasčių ir ne dėl priežasčių, susijusių su vėžiu. 

Liesdama žemę dviem ratais korvetė greitai įsuko į už- 
miesčio klubo automobilių aikštelę ir staigiai sustojo vietoje, 
už kurią Lesas kas mėnesį mokėdavo nuomos mokestį. Vos 
ištraukęs raktelius iš degimo spynelės, jis atsisuko į Džor- 
džą. Dabar situacija Lesui jau neatrodė tokia linksma, jis nei 
kvailai šypsojosi, nei juokėsi. 

— Manau, nereikia tau nė sakyti, Džordžai, kad jeigu šį 
kartą susimausime, mums galas. 

- Žinau, ką daryti. Reikia žaisti gerai, bet leisti jiems lai- 
mėti. 

Lesas nusiėmė saulės akinius ir pervėrė žentą rūsčiu 
žvilgsniu. 

— Kalbu ne apie golfą. 

Grėsmingu tonu ištaręs šiuos žodžius uošvis išlipo ir 
trenkė dureles taip smarkiai, kad automobilis net susiūba- 
vo. Džordžas nuvijo šalin slogias mintis ir nusekė paskui jį į 
užmiesčio klubą. Lesas atidaręs palaikė duris ir pro jas žen- 
giančiam Džordžui tarstelėjo: 

— Svarbiausia, kad šie žmonės manytų, jog tai mes darome 
jiems paslaugą, o ne atvirkščiai. Todėl žaisti golfo minutėlę 
kitą pavėluok. 

Džiaugdamasis tokiu planu Džordžas linktelėjo. Jis, šiaip 
ar taip, porą minučių būtų užtrukęs prie savo rakinamos 
spintelės. Džordžas joje laikė gertuvėlę. Reikėjo truputį iš- 
gerti, kitaip nebūtų nulaikęs golfo lazdos. Jam per daug dre- 
bėjo rankos. 


Aštuntas skyrius 


Bri puolė prie Delno. 

— Ką žinote apie skrodimo išvadas? 

Ralis pasistengė likti ramus. Jis pagalvojo, kad Britai ti- 
kriausiai irgi reiks padėti susitvardyti, tad priėjęs sustojo jai 
už nugaros, ten, kur ji buvo prirėmusi prie sienos Delną. 

— Jie sakė... 

— Kas? Kas sakė? 

— Vyrai per televizorių. - Pažvelgęs į Britai už nugaros 
stovintį Ralį, Delnas tarė: - Gal jau visai iškvaišai, kad ją 
pagrobei? 

— Reporteriai? 

— Hm?.. - Delnas vėl įbedė akis į Britą. - Taigi, reporteriai. 
Jie ir faras, kurį jie kalbino. - Ir jis vėl kreipėsi į Ralį: - Po 
velnių, ką tikiesi pasiekti pagrobęs... 

— Ką pasakė jis? Faras. 

Nuolat jos pertraukiamas, Delnas ėmė prarasti kantrybę. 

— Pasakė, kad, sprendžiant iš skrodimo išvadų, Džėjus 
Burdžesas buvo pasmaugtas. 

Ji žingtelėjo atgal. 

— Pasmaugtas? 

— Na taip, uždusintas. Užspaustas pagalve. 

Netikėdama savo ausimis, Brita įsistebeilijo į Delną. 

— Tai neįmanoma. 

— Aš nemeluoju, panelyte. Taip tas vyrukas sakė. 

Kelias sekundes nė vienas iš jų nekrustelėjo, tik staiga 
Brita ėmėsi veikti nepaprastai energingai, tarsi bakstelėta 
elektrine lazdele. 

— Kur jūsų telefonas? - Ir, nelaukdama, kol Ralis atsakys, 
ėmė blaškytis po trobelę: nušlavė nuo stalo stirtą knygų, 
išdrabstė kortų malką ir, ieškodama telefono, svaidė į šalis 
viską, kas tik pasitaikė po ranka. 

— Aš neturiu telefono, - pasakė jis. 

— O mobilusis? Juk turite turėti mobilųjį. 

— Neturiu. O tavąjį tyčia palikau namuose. 

— O televizorių? Arba radijo aparatą? 

— Nei vieno, nei kito. Brita, nusiramink. 

Ji atsigręžė į jį, žvelgdama paklaikusiomis akimis, rankas 
stipriai spausdama sau prie šonų. 

— Kas šiais laikais gali neturėti telefono?! 

— Aš! - riktelėjo Ralis. 

Brita nudėbė Ralį taip, tarsi jis būtų ką tik atvykęs iš kitos 
planetos, o tada žengė prie durų. 

— Paimsiu jūsų pikapą. Raktai spynelėje? 

Kol Ralis ją vijosi, ji spėjo išeiti pro stiklines duris, per- 
žengti per šunis ir nulipti stačiais laiptais. Jis sučiupo ją už 
vėjastriukės. Tai privertė Britą sulėtinti žingsnį, bet nesu- 
stabdė. Ji išsinėrė iš striukės ir paliko Ralį stovėti su sinteti- 
nės medžiagos gumulu rankose. 

Brita jau buvo besukanti už pikapo priekabos, bet Ra- 
liui pagaliau pavyko įsikibti jai į parankę ir priversti staiga 
sustoti. 

— Po galais, gal minutėlę palauksi? 

— Paleiskit mane! 

— Tik ne dabar. Pirma papasakosi, ką ketini daryti. 

— O kaip jūs manote, ką? Grįšiu. Viską paneigsiu. Pasaky- 
siu jiems, kad su Džėjaus mirtimi neturiu nieko bendra. Pa- 
sakysiu, kad neprisimenu, kas nutiko tą naktį, bet jei būčiau 

jį nužudžiusi, tikrai prisiminčiau. Uždusintas pagalve? Dieve 
mano! - Ji ištraukė ranką iš Ralio gniaužtų, susiėmė už gal- 
vos, suleido pirštus į plaukus ir suspaudė kumščius. 

— Jau sakei jiems, kad praradai atmintį. Bet jie tavimi ne- 
patikėjo. 

— Ir dabar netiki, - įsiterpė Delnas, išėjęs paskui juodu į 
lauką ir iš šalies stebėjęs, kas čia vyksta, tarsi ši scena būtų 
buvusi surežisuota vien jo pramogai. - Jie tavęs ieško, - 
kreipdamasis į Britą pridūrė jis. - Sakė, kad išduotas orde- 
ris tave suimti. Jie buvo tavo namuose ir dabar mano, kad 
pasprukai mėgindama išvengti suėmimo. - Jis nusišypsojo 
Raliui, parodydamas savo dantų likučius. - Kaip suprantu, 
jie nesusiprotėjo, kad panelė pagrobta. 

— Aš juos priversiu manimi patikėti. - Brita apsisuko ir 
žengė prie vairuotojo kabinos. 

Ralis vėl sučiupo ją už rankos ir privertė atsisukti. 

— Kaip? Kaip, Brita? Tu buvai ten, su Džėjumi, visą naktį. 

— Taip, bet jokių svarių mano kaltę liudijančių įrodymų 
nėra. 

— Jie turi pagalvę, - tarė Delnas. 

Išgirdusi tai, Brita liovėsi muistytis. Ji įbedė žvilgsnį į Del- 
ną, o paskui pakėlė akis į Ralį. 

— Kaipgi aš būčiau galėjusi uždusinti žmogų, o paskui lyg 
niekur nieko atsigulti šalia jo miegoti? 

— Netikiu, kad tu taip galėtum. 

— Tuomet... 

— Bet jie tiki. Jie tiki. Džėjus buvo jų kolega. Jie ieško at- 
pirkimo ožio, ir kažkas - Džėjaus žudikas - pasirūpino, kad 
jie tokį rastų. 

— Džėjaus žudikas? - Brita atidžiai pažvelgė jam į akis. - Tai 
jūs nuo pat pradžių žinojote, kad Džėjus buvo nužudytas? 

— Įtariau. Todėl, kaip ir tu, nekantravau sužinoti skrodimo 


išvadas. 

- Įtariate mane? — paklausė ji nebe sodriu kontraltu, o 
plonu balseliu. 

Minutėlę padvejojęs, Ralis atsakė: 

— Tiesą sakant, ne. 

— Ar žinote, kas... 

— Kol kas nežinau. 

Menkutis vilties spindulėlis, kurį jis trumpai išvydo Bri- 
tos akyse, ėmė blėsti ir užgeso. 

— Turiu grįžti ir viską išsiaiškinti. 

— Paklausyk manęs, - žingteldamas arčiau tarė Ralis. — 
Negali grįžti visiškai beginklė. Jie tave perleis per dokumen- 
tų smulkintuvą. Aš tai žinau. Pats patyriau. Grįžk į trobelę. 
Išklausyk viską, ką Delnas girdėjo per žinias. - Ir prislopin- 
tu balsu pridūrė: - Išklausyk, ką tau papasakosiu. Tada pats 
tave parvešiu. Prisiekiu. 

Brita ilgai žiūrėjo jam į akis, paskui žvilgtelėjo į Delną, ku- 
ris paėmęs ant rankų glostė vienam šuniui galvą. Vėl žvelg- 
dama į Ralį, Brita nusileido. 

— Duodu jums valandą. 


Delnas paliko drybsoti šunį ant prieangio grindų, atidaręs 
palaikė Britai ir Raliui stiklines duris, ir jie visi trys vienas 
paskui kitą įėjo į trobelę. Delnas susipylė likusią kavą. Ralis 
pasisiūlė išvirti šviežios, tačiau užsigalvojusi Brita tik papur- 
tė galvą. Ji vėl atsisėdo prie virtuvinio stalo, ant tos pačios 
kėdės. Ralis irgi klestelėjo ten, kur sėdėjo anksčiau. Delnas 
įsitaisė ant trečios kėdės. 

Atrodė, tarsi Brita būtų išeikvojusi visas jėgas. Sėdėjo 
nuleidusi pečius, įbedusi akis į stalviršio įrantas. Vieną per- 
braukė nykščio nagu. Pagaliau ji pakėlė akis ir pamatė, kad 
abu spokso į ją. 

Brita kreipėsi į Delną, tarsi tik dabar pastebėjusi, kad jis čia. 

— Kas jūs? 

— Delnas Pikensas, - atsakė jis. 

Ralis paskubomis pridūrė: 

— Mano kaimynas. Už poros mylių jis turi savo trobą. 

Jis prisiminė savo pirmąjį susitikimą su Delnu ir tai, kaip 
jį suglumino to seno krieno išvaizda. Dabar ir Brita vienu 
metu jautė ir nuostabą, ir pasibjaurėjimą. Po savo kombi- 
nezonais Delnas nevilkėdavo marškinių, nebent tik šalčiau- 
siomis dienomis. Todėl jo rankos ir viršutinė krūtinės dalis 
buvo plikos ištisus metus. Oda suvytusi ir įdegusi, apaugusi 
retais žilais plaukais. 

Nuolat nešiojo skrybėlę, iš po jos kyšojo neaiškios spalvos 
gaurai, gale rišami į ilgą ir netvarkingą arklio uodegą. Kad 
neapeitų utėlėmis, Delnas tepdavo juos taukais. Bent jau Ra- 
lis taip spėjo. 

Likusi sėdėti taip arti vyro, kuris ne tik nemėgsta trinktis 
plaukų, bet ir maudytis, Brita įrodė esanti labai malonaus 
būdo moteris. O gal malonus būdas čia niekuo dėtas? Gal ji 
viso labo jautėsi per daug sukrėsta, kad imtų šalintis šio nosį 
riečiančio tvaiko? 

— Ralis televizoriaus nenori, - paaiškino jis Britai. - Sako, 
kad tų sumautų aparatų negali pakęsti. Todėl, jei per žinias 
praneša ką nors tikrai svarbaus, man tenka viską jam per- 
duoti. 

— Jie turi Džėjaus pagalvę? - vis dar silpnu balsu paklausė ji. 

Delnas pritariamai linktelėjo galvą. 

— Patį pirmą rytą jie pasiėmė ją kaip daiktinį įrodymą. 
Sakė, kad ji gulėjo ant grindų, prie lovos. Viena atrodė kieta, 
lyg poroloninė. Ant pagalvės buvo likęs Džėjaus veido įspau- 
das. Jie iš karto įtarė, kad tu jį uždusinai, bet nieko nesakė ir 
laukė, kol po skrodimo tai patvirtins teismo medicinos eks- 
pertas. 

— Gal Džėjus ir uždusintas pagalve, bet aš to nepadariau, 
pone... hm... 

— Pikensas. Ir man visiškai tas pats, ar tu tai padarei, ar ne. 

Triukšmingai atstūmusi kėdę, ji atsistojo, priėjo prie šal- 
dytuvo, pasiėmė butelį vandens ir ilgokai iš jo gėrė. Ralis 
jautė, kad Delnas varsto jį smalsiu žvilgsniu, traiškanotose 
senio akyse žiburiuoja daugybė klausimų. Bet apsimetė, kad 
nieko nepastebi. 

Tada vėl prabilo Brita: 

- Jie nuvyko į mano namus manęs suimti. Ką turėjote 
omenyje sakydamas, kad jiems pasirodė, jog aš pabėgau? 

— Na... 

- Aš jai atsakysiu, - įsiterpė Ralis. - Vakar popiet palikau 
savo pikapą šiek tiek atokiau ir atslinkau į miestą. Trumpam 
užsukau į „Vairine', o tada nuėjau prie tavo namo. 

- Bet juk tai... 

— Taip, kelios mylios. Užvožęs tau, aš... 

— Tujai užvožei? 

Bet į Delno bandymą pertraukti Ralis nekreipė dėmesio. 

— „.aš ėmiau ieškoti tavo automobilio raktelių ir radau juos 
pakabintus prie užpakalinių durų. O iš namo išėjau taip, kaip 
būtum išėjusi tu pati: pro tas duris ir įjungęs signalizaciją. 

— Kaip jums tai pavyko? 

— Mačiau, kokius numerius spaudei, kai ją išjungei, taigi 
kodą žinojau. 

— Hm... 

— Paklojau tavo lovą ir paėmiau rankinę. Beje, ji tebėra pi- 
kapo kabinoje. 

— Bet mano mobiliojo joje nėra. 

— Ne. 

Brita palengva suvokė viską, ką jis jai pasakė. 

- Jūs nepalikote jokių grumtynių pėdsakų. - Jis pritaria- 
mai linktelėjo. - Panaikinote savo įsibrovimo įrodymus ir 
viską sutvarkėte taip, kad atrodytų, jog pasprukau nuo tei- 
singumo. 


— Iš esmės taip. Pagrindinė mintis tokia ir buvo. 

— Puiku. Tiesiog pasaka. - Ji garsiai atsiduso. - O kaip iš- 
vilkote mane iš namo? 

— Išnešiau. Juk specialiai mokiausi išnešti žmones, gal 
jau pamiršai? - Ir, nelaukdamas jos atsakymo, pasakojo to- 
liau: - Tavo automobiliu nuvažiavau ten, kur buvau palikęs 
savo pikapą. 

— Pamenu, kaip iš mano automobilio perkėlėte mane į 
kitą. 

- Žinojau, kad tada jau buvai atgavusi sąmonę. 

— Kur mano automobilis? 

— Apleistame aerodrome. Tyrlaukiuose. Ten kelias baigia- 
si. Niekas ten nevažiuoja. 

- Iš kur apie tokią vietą sužinojote? 

— Netoliese Džėjaus dėdė nuomodavo plotus elnių me- 
džioklei. Ten mes praktikuodavomės šaudydami į taikinį. 

Išgirdus Džėjaus vardą, jos veidas persikreipė iš skausmo. 

- Aš vis dar negaliu patikėti, kad jo nebėra ir mirė tokia 
mirtimi. Jis tikriausiai turėjo priešintis. - Nuleidusi galvą 
Brita pirštais pasitrynė smilkinius. - Noriu prisiminti. No- 
riu. Bet negaliu. 

— Policija sako, kad Džėjus buvo per daug apsvaigęs nuo 
viskio ir negalėjo pasipriešinti, - tarė Delnas. - Be to, sirgo 
vėžiu. Girdi, liga jį dar labiau susilpnino. 

— Taip susilpnino, kad jį galėjo nužudyti ir moteris, - pri- 
dūrė Ralis. 

— Kaip tik taip ir spėjo tas faras, - kasydamasis pažastį pa- 
tvirtino Delnas. - Man rodos, jo pavardė Klarkas. 

- Jis - vienas iš mane apklaususių detektyvų. 

— Pažįstu jį, - pasakė Ralis. - Jis geras policininkas. Atsi- 
davęs darbui. Ir šimtu procentų ištikimas kiekvienam, dir- 
bančiam policijoje, o ypač Džėjui. Jeigu yra įrodymų, patvir- 
tinančių, kad tu jį nužudei, Klarkas išnaršys dangų ir žemę, 


kad stotum prieš teismą ir išgirstum nuosprendį. 

Brita nusisuko ir įbedė žvilgsnį į langą virš virtuvės kriau- 
klės. Ralis pažvelgė į Delną, bet, pamatęs nuo tabako dėmė- 
tose jo lūpose besiformuojantį klausimą, papurtė galvą, ir 
senis nepratarė nė žodžio. 

Pagaliau Brita atsigręžė. 

— Papasakokite, kas nutiko jums, Rali. 

- Sėskis. - Galvos mostu jis pakvietė Britą atsisėsti ant kė- 
dės priešais jį. Ji padarė, ko paprašyta. Delnas pakilo. 

- Šitą aš jau girdėjau, ir tai nėra pasakojimas, kurio norė- 
čiau klausytis dar kartą. Būsiu lauke su šunimis. 

Jis išėjo ir garsiai užtrenkė stiklines duris. Šunys inkštimu 
sutiko šeimininką, atsistojo, pasirąžė ir nubėgo pindamie- 
si jam apie kojas. Senis tolo, tempdamas paskui save gaują 
šunų ir pusbalsiu berdamas keiksmų papliūpas. 

— Tai bent tipas, - tarstelėjo Brita. 

— Tu nė pusės apie jį nežinai. Jis kaip apsėstas, jaučia bai- 
sią neapykantą žmonėms. Tiesa, mane pakenčia. Bet tik kar- 
tais ir tik gerai susiėmęs. 

— Labai nustebo mane čia pamatęs, bet elgėsi gana drau- 
giškai. 

Ralis dar kartą tiriamai nužvelgė ją nuo galvos iki kojų, 
tada nusuko akis į šalį ir burbtelėjo: 

— Tu - visai kas kita. 


Staiga jis pakilo nuo stalo, bet tenorėjo iš šaldytuvo pasiimti 
butelį vandens. Vėl sėsdamasis, paklausė: 

- Iš kur žinai, kad mudu su Džėjumi kartu užaugome? 

— Kartą Džėjus man apie tai prasitarė. Sakė, jog, kiek save 
prisimena, judu visuomet buvote draugai. 

— Taip, ir darželyje, ir koledže, ir paskui. Mūsų tėvai manė, 
kad naudojamės bendromis smegenimis. Viskuo kitu irgi da- 
lydavomės. Dviračiais, žaislais, maistu, drabužiais. 


— O merginomis? 

— Kartais. Kol dar buvome jauni ir pašėlę, - gal ir sumišęs, 
bet ne tiek, kad ji tai pastebėtų, prisipažino Ralis. 

Brita galėjo įsivaizduoti juodu bet kuriuo jų gyvenimo 
tarpsniu, bet ypač kaip koledžo studentus. Abu vienodai 
patrauklūs. Džėjus - šviesiaplaukis, meilus ir žavus. Ralis - 
tamsiaplaukis ir... Ir koks? Visai nemeilus ir nežavus. O gal 
ir buvo toks, kol jo gyvenimas neapsivertė aukštyn kojom? 
Gal šis barzdotas ir rūstus priešais ją sėdintis vyras kadaise 
buvo žavingesnis ir už Džėjų? 

— Mudu užaugome žinodami, kad Džėjus bus policinin- 
kas, o aš tapsiu ugniagesiu. 

— Tokios buvo judviejų vaikiškos svajonės? 

— Visuomet. Į koledžą užsirašėme jau žinodami, ką studi- 
juosime. 

— Ir kokios specialybės diplomą gavote? 

— Aš įgijau dvigubą specialybę. Ugniagesybos ir aplinkos 
sveikatos bei saugumo. Paskui mudu su Džėjumi kartu bai- 
gėme Policijos akademiją. 

Brita sumišusi pažvelgė į jį. 

— Jūs baigėte Policijos akademiją? 

— Kad taptum padegimų tyrėju, pirmiausia turi gauti tei- 
sėsaugininko diplomą. Priešingu atveju nustatęs tyčinį pa- 
degimą ugniagesys inspektorius turi perduoti bylą policijai. 

— Suprantu. Taigi pirmiausia gavote policininko pažymė- 
jimą. 

— Paskui baigiau ugniagesybos studijas ir stengiausi gauti 
padegimų tyrėjo kvalifikaciją. 

Puikus jo išsilavinimas ir profesinis pasirengimas Britai 
padarė įspūdį. 

Ojis pasakojo toliau: 

— Džėjus ir aš kiekvienas savo srityje buvome tarp geriau- 
siųjų. Aš laiptelis po laiptelio kilau Čarlstono Priešgaisrinės 
apsaugos departamente. Džėjus tapo detektyvu netgi anks- 

čiau, negu buvo numatęs. Mudu likome geriausi draugai. - 
Jis nutilo ir gurkštelėjo vandens. 

— O tada? 

— O tada policijos būstinėje kilo gaisras. Ir viskas pasikeitė. 

Jis nustūmė į šalį tabasko padažo butelį ir pasiėmė dantų 
krapštukų dėžutę, su kuria žaidė anksčiau. 

Brita nekantravo išgirsti, ką Ralis jai dar papasakos, bet 
nieko neklausinėjo ir davė jam laiko surikiuoti mintis. Ji 
stengėsi negalvoti apie policijos pareigūnus, turinčius jos 
suėmimo orderį, šukuojančius Čarlstono gatves ir ieškan- 
čius jos, tikinčius, kad ji ne tik įvykdė žmogžudystę, bet ir 
paspruko nenorėdama būti suimta. 

Brita puikiai žinojo, ką darytų žinių laidoje su tokia me- 
džiaga, jeigu į šią istoriją būtų įsipainiojęs kas nors kitas. Ir 
ką darydavo su panašiomis istorijomis. Ar jos sensacingų re- 
portažų herojai dėl savo ateities baimindavosi taip pat, kaip 
dabar ji baiminasi dėl savosios? Ji nė karto nepamėgino pa- 
sijusti įtariamojo kailyje. Niekuomet nesusimąstė apie jų ne- 
viltį. Brita galvodavo tik apie tai, kiek eterio laiko ji gaus pra- 
nešti apie jų nusikaltimą, pabėgimą ir įkliuvimą policijai. 

— Tą dieną aš nebudėjau, - prabilo Ralis išblaškydamas 
neramias jos mintis. - Bet gyvenau netoli miesto centro, iš- 
girdau gaisrinių sirenas ir kai suskambo mano telefonas, jau 
buvau pakeliui į priešgaisrinę stotį. - Jis žvilgtelėjo į Britą. - 
Tuomet dar turėjau mobilųjį. - Brita jam vangiai šyptelėjo, o 
jis kalbėjo toliau: - Gaisras buvo toks didelis, kad teko skelb- 
ti antrojo laipsnio pavojų. Man buvo liepta tuoj pat vykti į 
nelaimės vietą. 

Ji matė, kad nuo tos dienos prisiminimų Ralio veido iš- 
raiška pasikeitė. 

— Niekada to nepamiršiu. Tokio karščio tu negali įsivaiz- 
duoti. 

— Tiesą sakant, galiu. Esu rengusi reportažą apie gaisrą 
baldų fabrike. 

Tai buvo dar vienas pražūtingas gaisras, nusinešęs devy- 
nių ugniagesių gyvybes. 

— Ar pažinojote kurį nors iš tame gaisre žuvusių vyrų? — 
paklausė ji. 

— Tris netgi labai gerai, - liūdnai atsakė jis. - Kitus - tik iš 
matymo ir pavardžių. 

Kelias akimirkas nė vienas iš jųdviejų nepratarė nė žodžio, 
o paskui jis tęsė savo pasakojimą apie kitą didelį Čarlstone 
siautusį gaisrą. 

— Policijos pastatą apėmusi ugnis buvo tokia pat kaitri. 
Karšta kaip pragare. Viską ryjanti ir neišvengiama. 

— Įėjote į pastato vidų? 

— Ne. Kai nuvykau, - gal per šešias minutes, - ten jau virė 
tikras pragaras. Stogas jau buvo įgriuvęs. Dėl to viena po 
kitos ėmė griūti ir perdangos. Visi, kuriuos buvo galima iš- 
gelbėti, jau buvo išgelbėti. Tuoj pat įsitraukiau į darbą, bet 
mūsų kapitonas į vidų mūsų jau neleido. Pastate likusiems 
žmonėms jau nebuvo jokios vilties. Tuo metu daugiau nieko 
negalėjome padaryti, tik pasistengti lokalizuoti gaisrą. Pir- 
masis pavojaus signalas nuskambėjo aštuonioliktą valandą 
dvi minutės. Po dvylikos valandų mes vis dar kovojome su 
liepsnomis. - Ralis pažvelgė į Britą, sėdinčią priešais jį. - Ar 
tuomet jau gyvenai Čarlstone? 

— Atvykau praėjus maždaug mėnesiui. Policijos departa- 
mento pastatas tebebuvo suanglėjusių nuolaužų krūva. Vis 
dar vyko šio gaisro aplinkybių tyrimas. 

— Taip. Mano tyrimas. 

— Jūs tyrėte to gaisro aplinkybes? 

— Tu šito nežinojai, ar ne? - Ralio veido bruožai tapo griež- 
tesni. Nuo jo pulsavo pykčio bangos. 

— Ne, nežinojau, - prisipažino Brita. 

— Tiek reportažų apie mane prikūrei, o apie tai niekuomet 
neužsiminei. 

— Aš to nežinojau. 

— O privalėjai žinoti, argi ne? Tu — žurnalistė, narstei 
mano gyvenimą, privalėjai surinkti visus faktus. Bet, užuot 
tai dariusi, iš karto ėmei drabstyti mane purvais. 

— Atsiprašau. 

Jis niūriu žvilgsniu apmetė kuklų trobelės vidų. 

— Dabar jau šiek tiek vėlu atsiprašinėti. 

- Atleiskite, - truputėlį prikimusiu balsu pakartojo ji. 

Dar kelias ilgai užsitęsusias akimirkas jis priešiškai nu- 
siteikęs patylėjo, o tada burbtelėjo „Velniop... ir bejausmiu 
tonu pasakojo toliau: 

— Patas Vikhamas, Džordžas Makgovanas ir Kobas Fordai- 
sas. Ar šie vardai ir pavardės tau ką nors sako? 

- Žinoma. 

— Papasakok, ką apie juos žinai. 

— Tą dieną šie trys vyrai ir Džėjus išgelbėjo keliolika gyvy- 
bių. Jie išvedė žmones iš pastato. Dar prieš atvykstant pir- 
majai ugniagesių mašinai jie rizikuodami savo gyvybe vedė 
žmones į lauką. Nors tas gaisras buvo tikra katastrofa, žuvo 
tik septyni žmonės. Jei ne šie keturi vyrai, aukų būtų buvę 
daug daugiau. 

Suraukęs antakius, Ralis tarė: 

— Toji ketveriukė padėjo žmonėms išeiti iš pastato. Jie iš- 
gelbėjo daug gyvybių. 

— Vadinasi, šito jūs neginčijate? 

— Ne, visai ne. Kai atvykau, ten tvyrojo chaosas. Apdege 
ir apsinuodiję smalkėmis žmonės kentė baisias kančias, bet 
jautė didžiulį palengvėjimą ir verkė iš laimės, kad išsigelbėjo. 
Ugniagesiai kovojo su ugnimi. Policininkai stengėsi bent jau 
sukurti iliuziją, kad viską kontroliuoja. Greitosios pagalbos 
medikai dalijo deguonies kaukes, sprendė, kam reikia sku- 
bios pagalbos, ir sunkiausiai sužeistus siuntė į ligoninę. Tie 
keturi vyrai į ligoninę važiuoti atsisakė, nors buvo visiškai 
išsekę. Su deguonies kaukėmis. Apdegę. Pati matei filmuotą 
medžiagą. Kameros nemeluoja. 

Šie žodžiai buvo ištarti su tokia nuoskauda, kad Brita ke- 
lias sekundes susilaikė ir nutylėjo tai, ką ketino pasakyti. 
Paskui tyliai ištarė: 

— Jūsų geriausias draugas Džėjus buvo pripažintas didvyriu. 

— Taip, tapo juo per vieną naktį. 

Dabar, susišlapinusi kojos nykštį, ji galėjo ir visa pūkšte- 
lėti į vandenį. 

— Už tai, kad per gaisrą gelbėjo žmones. 

Ralis pakilo nuo kėdės. 

- Žinau, ką galvoji. 

- Ir ką gi? 

— Kad pavydėjau Džėjui, nes jis išgarsėjo darydamas tai, 
ką turėjau daryti aš. Kad įsižeidžiau, nes jis tapo didvyriu 
tame veiklos bare, kuris priklausė man. 

— O ar pavydėjote? Ar įsižeidėte? 

— Ne! 

— Argi jūs - ne žmogus? 


Devintas skyrius 


Bri sulaikė kvėpavimą, mintyse spėliodama, kaip Ralis 
reaguos į šį jam skausmingą klausimą. Jis tarsi gindamasis 
gūžtelėjo pečiais, giliai atsiduso ir tarė: 

— Geraijau, galir jaučiausi suirzęs. Dėl to Džėjus vis trauk- 
davo mane per dantį: „Aš policininkas, o tu - ugniagesys, 
prisimeni?“ Jis tai sakydavo tik jam vienam būdinga manie- 
ra, šypsodamasis savo firmine šypsena, aš žinodavau, kad 
mane erzina, bet... taip, aš tapau profesionaliu ugniagesiu, 
baigiau studijas, ir štai, kaip įprasta, scenoje pasirodo Džėjus 
Burdžesas ir nustveria iš panosės šlovę. Didžiulę šlovę. 

— Tai papiktintų kiekvieną, Rali. 

— Kita vertus, aš juo didžiavausi ir jaučiausi jam baisiai dė- 
kingas, kad išgelbėjo šitiek gyvybių. Be to, buvau laimingas, 
kad pats liko gyvas. 

- Kaip tik ta proga buvo surengtas vakarėlis, tiesa? Švęsti, 
kad jis liko sveikas ir gyvas. 

— Bent jau taip sakė Džėjus. Jis norėjo atšvęsti savo prisi- 
kėlimą iš pelenų. Pasakiau jam, kad negalėsiu dalyvauti, nes 
dirbu, bet Džėjus paskambino tą popietę, prieš pat vakarėlį. 
Jis pasakė... 


— Nenuvilk manęs, Rali. Turi ateiti. Kaip aš galiu švęsti be 
tavęs? 

Ralis garsiai atsiduso į ragelį. Nuo tų laikų, kai jiedu mo- 
kėsi antroje klasėje ir Džėjus įkalbėjo jį įleisti į mokytojos 
stalčių svirplį, jis sugebėdavo įtikinti Ralį daryti tai, ko šis 
visai nenorėjo. 

Jei Džėjus ko nors įsigeisdavo, niekas negalėdavo jo per- 
kalbėti, o šį kartą jis buvo tvirtai pasiryžęs atsivilioti Ralį į 
savo vakarėlį. 

— Pastaruoju metu dirbu ir dieną, ir naktį, Džėjau. 

— Aš irgi. Bet tai mums niekuomet nesukliudydavo rasti 
laisvo laiko ir pašėlti. 

- Šį kartą aplinkybės visai kitokios. Šis tyrimas... 

— Palauks. Bent jau kelias valandas. Užsuk bent trumpam, 
išgersi bokalą alaus. Išsinuomojau šaltas „Margaritas gami- 
nantį aparatą, o tiems, kurie alkoholio nevartoja, atvežiau 
statinaitę alaus. 

Ralis nusijuokė. 

— Džėjau, alus - irgi alkoholinis gėrimas. 

— Ką tu sakai? Tikrai alkoholinis? 

Abu draugai nusijuokė, o Džėjus pasakė: 

— Be tavęs nebus šventės, drauguži. 

Ralis vis dar bandė išsisukinėti. Dienomis jis dirbdavo ne- 
skaičiuodamas valandų. Naktimis peržiūrinėdavo dieną su- 
rankiotą informaciją. Taigi iš esmės dirbo visą parą. 

Jis talkino vyriausiajam departamento tyčinių padegi- 
mų tyrėjui, prakauliam pusamžiam vyrui Tedžiui Bruneriui. 
Bruneris buvo veteranas ir apie gaisrus tikriausiai žinojo 
daugiau negu bet kuris kitas departamente dirbantis pa- 
reigūnas. Bet pranešimus apie organizuojamus seminarus 
ir konferencijas viršininkui po nosimi pakišdavo Ralis. Kai 
vienintelė priežastis, neleidžianti jam dalyvauti tose konfe- 
rencijose, būdavo finansai, mokestį jis sumokėdavo iš savo 
kišenės ir laikė tai investicija į savo ateitį. 

Bruneris buvo veteranas, o Ralis turėjo du koledžo di- 
plomus ir pažangių mokslinių žinių, kaip kovoti su ugnimi. 

Sudėję savo patirtis į vieną, jiedu sudarė gerą komandą. Te- 
oriniu išsilavinimu Ralis nesipuikavo, nes gerbė per kelis de- 
šimtmečius senojo ugniagesio sukauptą patirtį. 

Kartais Bruneris būdavo vaidingai nusiteikęs ir šiurkščiai 
su juo elgdavosi. Veteranas tikriausiai jautė, kad Ralis, ge- 
riau išmanantis naująsias technologijas, kelia jam grėsmę, 
bet ilgainiui ėmė pelnyti vis didesnę Brunerio pagarbą. Ralis 
labai stengėsi, kad santykiai darbe būtų darnūs. 

Ir vis dėlto būti paskirtam Brunerio padėjėju tokiame 
svarbiame tyrime reiškė, kad esi ruošiamas tapti vyriausiojo 
tyčinių padegimų tyrėjo įpėdiniu, kai tik viršininkas sugalvos 
pasitraukti iš tarnybos. Tai nepaprasta galimybė, didžiulis as- 
meninis įvertinimas ir ilgų studijų bei sunkaus įdirbio metų 
vainikavimas. Kadangi tai - lemiamas karjeros vingis, Ralis 
nenorėjo rizikuoti ir blaškyti savo darbinio susitelkimo. 

Bet Džėjus sugebėdavo išblaškyti net ir susikaupusį 
vienuolį. Be to, neigiamo atsakymo jis tiesiog nenorėdavo 
girdėti. 

— Nagi, Rali. Ar galiu tikėtis, kad ateisi? 

Ir Ralis vėl ėmė atsikalbinėti teisindamasis Džėjui, kad 
nėra Halės. 

- Ji išvykusi darbo reikalais ir grįš tik rytoj. 

— Ar ji tavimi nepasitiki ir neleidžia į vakarėlius vieno? 
Ant baisiai jau trumpo pavadžio ji tave pasirišo. 

Džėjus dažnai pašiepdavo Ralį dėl būsimos santuokos 
primindamas, kad meilės reikaluose nesusisaisčiusio vyro 
gyvenimas turi malonių privalumų. Bet į pašaipas Ralis ne- 
kreipdavo dėmesio. Jis troško santuokos, monogamijos ir 
norėjo visą likusį gyvenimą praleisti su Hale. 

Be to, Ralis įtarė, kad draugas slapčia pavydi jam santykių 
su Hale, bendrų interesų, kurių Džėjus niekada neturėjo su 
jokia moterimi, tad tos pašaipos kyla vien iš pavydo. 

Džėjus dažnai žiūrėdavo į Hale svajingu žvilgsniu ir saky- 
davo: 

— Aš irgi pagalvočiau apie santuoką, jei galėčiau gauti į 
žmonas Halę. Rali, tu laimingas kalės vaike, pasičiupai pa- 
skutine gerą moterį. 

Ir Halė, ir Ralis iš jo kvailiojimų tik pasijuokdavo. Jie abu 
žinojo, kad savo viengungystės Džėjus nė už ką nekeistų į 
santykius, kuriuose ištikimybės jei ne reikalaujama, tai bent 
jau tikimasi. 

— Ji manimi pasitiki, - tarė Ralis. - Tiesiog eiti į vakarėlį 
be jos man nesmagu. 

— Atsivesk Kende. Ji galėtų pabūti tau pora. 

Ralis nusikvatojo. Kendė Orin drauge su jais užaugo. Ji 
buvo keleriais metais jaunesnė, bet per vieną vasarą, kai jai 
pavyko įkalbėti trenerį leisti jai pabūti jų beisbolo komandos 
„kamuoliukus paduodančiu berniuku , ji tapo Džėjaus ir Ra- 
lio šešėliu. 

Kendė buvo tikra pajodžarga, ji juodu pralenkdavo, smog- 
davo stipriau, šaudydavo taikliau, keikdavosi sodriau, o kai 
jie visi paaugo, - ir išgerdavo daugiau už juodu. Su ja būdavo 
smagu, ji gera draugė, bet Halės pakeisti negalėjo, ir Ralis 
Džėjui tiesiai tai pasakė. 

Džėjus sukikeno. 

— Suprantu tave, bičiuli. Kendei trūksta Halės taktiškumo, 
žavesio ir grožio. Beje, ar sakiau tau, kad slapčia esu įsimylė- 
jęs tavo moterį? 

— Galjau šimtą kartų. 

— Tikrai? Na, tik norėjau, kad žinotum... Apie ką aš čia kal- 
bėjau? 

— Kad Kendei trūksta... 

— Teisingai. Jai iki Halės, kaip tau iki manęs. 

— Cha, cha, cha! 

— Bet turi pripažinti, Kendė laido klasiškus juokelius, da- 
bar kaip tik neturi gerbėjo ir sako, kad jeigu neras sau po- 
ros, į vakarėlį irgi neateis. Tai kaip aš galiu švęsti stebuklin- 

gą savo išlikimą tarp gyvųjų, jeigu nepasirodys du geriausi 
mano bičiuliai? 

Raliui pritrūko argumentų atsikalbinėti. Tikroji priežas- 
tis, dėl kurios jis nenorėjo eiti į vakarėlį, buvo ta, kad ke- 
lias pastarąsias dienas jis peržiūrinėjo gaisro aukų skrodimo 
ataskaitas. Raliui šie palaikai nebuvo viso labo suanglėję au- 
diniai ir kaulų fragmentai. Tie neatpažįstami kūnai kadaise 
buvo gyvi žmonės, ir juos ištiko siaubinga mirtis. Jis niekaip 
nesiliovė galvojęs, kokios baisios buvo paskutinės tų žmo- 
nių gyvenimo akimirkos. Tos neramios mintys naktimis jam 
neleisdavo užmigti, o kai vis dėlto užsnūsdavo, košmaruose 
girdėdavo jų klyksmus. Jis nebuvo nusiteikęs dalyvauti va- 
karėlyje. 

Bet jei kalbėtųsi apie tai su Džėjumi, tik primintų jam, 
kad, nepaisant didvyriškumo, išsaugoti tų septynių gyvybių 
jis vis dėlto nesugebėjo. Ralis nujautė, kad tos septynios sie- 
los Džėjų persekioja taip pat kaip ir jį, tik bičiulis mėgina 
išspręsti šią problemą rengdamas šventę. 

Galbūt draugo sugalvotas būdas atsikratyti nusiminimo 
netgi geresnis. Džėjus būtų pasakęs, kad nei didžiausias 
gailestis, nei sielvartas tų septynių žmonių nesugrąžins. Pa- 
laidok mirusius, o gyvieji tegul gyvena toliau. Ir, kai gerai 
pagalvoji, jis būtų teisus. 

— Žinai, kad kiek, ir aš tą dieną galėjau žūti, - pasakė da- 
bar jis. - Mane persekioja prisiminimai, Rali. Apie gaisrą ir 
apie save pastato viduje. Nieko negaliu įžiūrėti, trokštu nuo 
dūmų ir visą laiką bijau, kad man po kojomis neįgriūtų grin- 
dys. Kartais būdavo akimirkų, kai pagalvodavau: „Štai ir vis- 
kas. Mano gyvenimas baigtas. Dabar mirsiu. Jei lemtis ne- 
būtų man nusišypsojusi, jau būčiau istorija. Kiek čia trūko, 
kad šis vakarėlis būtų ne šventė, o šermenys... 

— Ak, dėl Dievo meilės, liaukis čirpinęs gedulingais smui- 
kais, —- sunkiai atsiduses tarė Ralis. - Pasinaudosi visomis 
priemonėmis, kad tik mane atsiviliotum, ar ne? 

— Aš neturiu gėdos. 

— Žinau. 

Džėjus priminė jam, kad paskambintų Kendei ir pakvies- 
tų, o tada dar pridūrė: 

— Pats pamatysi. Nepaisant savigraužos, gerai praleisi laiką. 

— Beje, dar kai kas, - jau bepadedantį ragelį sustabdė jį Ra- 
lis. - Klivlandas Džounsas. Vis dar negavau su juo susijusių 
dokumentų. 

— O, velnias! Vėl pamiršau, ar ne? 

— Nesuprantu, kaip gali pamiršti. Tai jau trečias kartas, 
kai prašau jo arešto protokolo. 

— Žinau, žinau ir - atsiprašau. Pirmadienį iš pat ryto jį tau 
atsiųsiu. 

— Na, žiūrėk. - Ir jis padėjo ragelį nusivylęs, kad savaitgalį 
neturės to protokolo. Jam nepatiko įkyriai bakštinti Džėjų, 
bet dokumentas buvo gyvybiškai svarbus jo tyrimui. 

Džėjaus dėmesį blaškė ir asmeninis dalyvavimas malši- 
nant gaisrą, ir žurnalistai, nesiliaujantys jo persekioti ir mė- 
ginantys išpešti interviu. Būti dėmesio centre jam visai pati- 
ko, tačiau įžymybės statusas rijo velnioniškai daug laiko. 

Išskyrus pastarąjį pokalbį, kas kartą, kai Ralis paskambin- 
davo Džėjui, šis atrodydavo labai užsiėmęs ir nekantraudavo 
kuo greičiau baigti pokalbį. Kitomis aplinkybėmis Ralis būtų 
pamanęs, kad Džėjus nori jo atsikratyti, bet dabar Džėjaus 
užimtumas visiškai suprantamas. Kaip ir visi kiti Čarlstono 
policijos departamento pareigūnai, jis dirbo viršvalandžius 
tikėdamasis kaip nors atsigauti po to pražūtingo gaisro. 
Visame departamente vyravo baisi netvarka, labiau prime- 
nanti sunkiai suvaldomą chaosą. Personalas dirbo laikinoje 
departamento būstinėje, vykdė kasdienę veiklą ir stengėsi 
reorganizuotis. 

Visame policijos departamente tvyrant tokiai suirutei Ra- 
lis negalėjo kaltinti Džėjaus, kad šis tuoj pat neįvykdė jo rei- 
kalavimo pateikti su Klivlandu Džounsu susijusių popierių, 


Dūmų uidanga + 121 


bet nekantravo greičiau baigti tyrimą. Bruneris jam pavedė 
išnagrinėti šį tyrimo fragmentą, ir Ralis norėjo viską atlikti 
taip, kad jo darbas ne tik patenkintų senąjį pareigūną, bet ir 
padarytų jam įspūdį. 

O labiausiai Ralis troško, kad jį liautųsi persekioję košmarai. 

Halė aiškiau nei kas kitas matė nuolatinį jo susirūpinimą, 
ir Ralis žinojo, kad jai dėl to neramu. Kai paskambino Halei 
pasakyti, kad Džėjus jį įkalbėjo dalyvauti vakarėlyje, jos bal- 
se išgirdo palengvėjimo gaidelę. 

— Gerai, - pasakė ji. 

- Tiesą sakant, nieko gero, bet jis neleis man išsisukti. 

— Kodėl nenori ten eiti? 

— Nes tavęs čia nėra ir negalėsi eiti kartu. 

— Jaučiuosi pamaloninta, bet ar tai - vienintelė priežastis? 

Nuo Halės jis nieko negalėjo nuslėpti. 

— Man nepatinka, kad turėsiu paaukoti visą naktį. Aš da- 
bar visa galva pasinėręs į tą tyrimą ir nenoriu prarasti spar- 
tos. 

Tylesniu balsu ji paklausė: 

— Kaip jautiesi? 

- Pasiilgau tavęs. 

— O šiaip? 

— Jaučiuosi gerai. 

- Sprendžiant iš balso, esi pavargęs. 

— Taip. Bet šiaip viskas gerai. 

Halė jam neprieštaravo, bet jis įsivaizdavo, kaip ji abe- 
jodama suraukė antakius. Apie ką nors mąstydama, ji ža- 
vingai papūsdavo lūpas. Kai prieš dvejus metus jiedu pirmą 
kartą susitiko Naujųjų metų išvakarėse bendrų draugų su- 
rengtame vakarėlyje, ji irgi buvo suraukusi antakius. Stovė- 
jo prie stalo su valgiais ir nepatikliai žvelgė į žalias austres 
ant ledo krūvos. Jis prisigretino prie Halės ir pasakė: „Ne- 
manau, kad jos kanda“ O ji nusijuokė ir atsakė: „Nemanau, 
kad ir aš jas kąsiu. 

Jos patemptos lūpos prašyte prašėsi bučinio. Jis ypač mėgo 
bučiuodamas jas išlyginti, kai ji būdavo užsidėjusi akinius. 
Kai jis Halei sakydavo, kad ji jam labiau patinka su akiniais, o 
ne kontaktiniais lešiais, ji netikėdavo. Bet tai buvo tiesa. 

Dabar, pakeitęs temą, jis paklausė: 

— Kaip tau sekasi susirinkimuose? 

Ji dirbo paskolų vadybininke viename iš vietinių banko 
padalinių. Paaukštinta tarnyboje ji atvyko į Čarlstoną vos 
kelios savaitės iki Naujųjų metų vakarėlio, kuriame jiedu su- 
sipažino. Vėliau prie savo pavardės ji prisidėjo banko vice- 
prezidentės titulą. Visą šią savaitę Halė leido Bostone, cen- 
trinėje banko būstinėje. 

— Jie ilgai trunka, bet juose daug sužinau. 

— Vadinasi, kelionė naudinga? 

— Aha. - O tada: - Tiesa! Šiandien kalbėjau su mama. Baž- 
nyčia bus laisva šeštadienį, dvyliktą dieną. 

— Puiku. - Jiedu buvo aptarę, kad tuoksis būtent balan- 
džio mėnesį. Kai žydi pavasario gėlės. Kai oras dar nėra karš- 
tas ir tvankus. - Paskambinsiu savo mamai ir pasakysiu. 

— Mano mama suja jau kalbėjo. 

— Juo geriau. 

Jiedu nusijuokė, nes visus vestuvių planavimo rūpesčius 
Ralis buvo patikėjęs trims moterims, o Halės tepaprašė pra- 
nešti, kada jam pasirodyti su žiedu. Jis nujautė, jog tai - vis- 
kas, ką jis turi žinoti. 

— Gera girdėti tave besijuokiantį, - tarė ji. - Ir manau, kad 
eiti į Džėjaus vakarėlį - puiki mintis. Tau reikia pailsėti nuo 
tyrimo. 

— Pastaruoju metu buvau prastas kompanionas, ar ne? 

— Tu labai rimtai žiūrėjai į darbą. 

- Žinau. Atsiprašau. 

— Neatsiprašinėk už savo pareigingumą, Rali. Tas gaisras 
buvo tragedija. Jei rimtai nežiūrėtum į tą tyrimą, negalėčiau 
tavęs mylėti. 

Girdėdamas švelnų Halės balsą ir jame slypinčią suprati- 
mo gaidelę, Ralis staiga panoro prie jos prisiliesti. Bostonas 
atrodė taip toli, beveik kitoje galaktikoje. 

— Ak, kodėl tavęs čia nėra, kodėl negaliu su tavimi pasi- 
mylėti?.. 

— Rytoj, - atsiliepė ji. - Rytojaus vakarui nieko neplanuok. 
Parsivešiu naujus „Victoria's Secret“ naktinukus. Ketinu ati- 
traukti tavo dėmesį ir nuo darbo, ir nuo viso kito. 

Jo vaizduotė akimirksniu įsiaudrino. 

— O gal - truputį pašėlusio sekso telefonu dabar pat? 

— Taip ir padaryčiau, - atsakė ji, - bet po penkių minučių 
man susirinkimas. 

— Penkių minučių man nė neprireiks. 

— Kai reikalo imsiuosi aš, prireiks, - sumurkė Halė ir, iš- 
girdusi jo dejonę, nusijuokė. - Be to, nenoriu, kad pavėluo- 
tum į Džėjaus vakarėlį. 

— Jis žada, kad tai bus dar viena gašli bakchanalija. 

— Nė nesitikėjau, kad tai bus kas nors kita. Ar turėčiau neri- 
mauti? O gal tik mėgini mane įtraukti į gašlų seksą telefonu? 

— Ne, tau nėra ko nerimauti. Bet - taip, stengiuosi tave 
įtraukti į seksą telefonu. Jei dabar padėtum man atsikratyti 
įtampos, būčiau sotus ir nenuklysčiau į šalį. 

— Dievaži, kaip galėčiau atsispirti tokiai „romantiškai“ 
įŽangai. 

Jis nusijuokė. 

— Tai nieko nebus? 

- Atleisk. 

— Na gerai, - atsiduso jis. - Bet kaip tada pasiaiškinsiu 
Kendei? 

— Kendei? Ar aš ko nors nežinau? 

— Džėjus įkalbėjo mane šį vakarą pabūti jos palydovu. 

— O kas vairuos? 

- Aš. Išgersiu tik vieną bokalą alaus. Kendė galės grįžti 
namo pati arba liks nakvoti pas Džėjų, arba sugalvos dar ką 

nors. Parvažiuosiu anksti ir likusį vakarą bei visą rytojaus 
rytą praleisiu planuodamas gašlybes, kurias tau grįžus bus 
galima paversti tikrove. 

— Nekantriai laukiu. - Halė pasakė jam savo lėktuvo reiso 
numerį ir atvykimo laiką. 

— Pasimatysime bagažo atsiėmimo skyriuje. O kol kas - aš 
tave myliu. 


Sustojusi tarpduryje Kendė žvelgė į Džėjaus svetainę. 

- Įtariamieji, kaip visada, tie patys. 

Ralis dairėsi jai per petį į siautulingą pobūvio vaizdelį. 

— O aš nė pusės čia esančių nepažįstu. 

— Tai ir turėjau galvoje, - perrėkdama triukšmą šūktelėjo 
ji Raliui. - Džėjui būdingi vakarėliai, kur kiekvienas gali lais- 
vai įeiti. 

Jo butas buvo sausakimšas, visi kalbėdamiesi stengėsi 
perrėkti trankią muziką, skambėjo juoko, pašnekesių ir „Bon 
Jovi kakofonija. Atvežes Kende į vakarėlį, kaip buvo žadė- 
jęs, Ralis ketino apsisukti ant kulno ir išeiti. Tačiau pavėlavo. 
Džėjus juodu pamatė. Aukštai iškėlęs „Margaritą jis skynėsi 
kelią per minią, kol prisiyrė prie jų. Džėjus pakštelėjo Kendei 
į skruostą. 

— Atrodai pritrenkiamai! 

— Ačiū. Ji nauja. - Kendė timptelėjo savo suknelę suriša- 
momis petnešėlėmis ir tūptelėjo. - Pasilepinau. Gal šį mėne- 
sį neįstengsiu sumokėti nuomos, bet - velniop! Ar po pūstu 
sijonu mano užpakalis neatrodo labai didelis? 

Jiedu su Džėjumi entuziastingai vienu balsu pratarė: 

— Ne. 

— Melagiai. Bet ačiū. 

Netrukus po to, kai ji išlaikė profesinį egzaminą, apy- 
gardos prokuratūroje atsirado laisva apygardos prokuroro 
padėjėjos vieta. Kendė dalyvavo konkurse ir atkakliai kaip 
buldogas laikėsi įsitvėrus šios vietos tol, kol buvo priimta. 

Iš pradžių ji, galima sakyti, tebuvo pasiuntinukė, bet greitai 
sugebėjo pasižymėti. Ji buvo ambicinga, pasitikinti savimi 
ir nelinkusi nusileisti kolegoms vyrams. Jai buvo nė motais 
vadinamosios moterų stiklo lubos teismų sistemoje, - ji kė- 
sinosi su trenksmu sudaužyti jas į šipulius. 

Iš prigimties ji nebuvo gražuolė, bet, kai skirdavo sau laiko 
ir pasistengdavo kaip šiandien, atrodydavo gana patraukli. 

- Sveikas, drauguži, džiaugiuosi, kad tu čia. - Išsilenkęs 
Kendės, Džėjus paspaudė Raliui ranką, paskui apglėbė jį 
per pečius ir patapšnojo per nugarą. Keliais coliais už Džėjų 
aukštesnis Ralis apkabinamas nerangiai pasilenkė į priekį. 

Bet Ralį sujaudino, kad Džėjus taip atvirai rodo savo jaus- 
mus, ir prisiminęs vakarėlio progą jis kimiu balsu tarė: 

— Ne, tai aš džiaugiuosi, kad tu čia. 

Apsikabinimas truko vos kelias akimirkas, bet jie ir toliau 
žvelgė vienas kitam į akis ir maloniai šypsojosi. 

Kendė įtariai juos stebėjo. 

- Tikiuosi, judu nepradėsite laižytis? 

Jiedu nusijuokė. Džėjus atsakė: 

— Nebent kai lazda sužaliuos. - Ir mostelėjęs galva pridū- 
rė: - Baras ten. 

Pereiti per svetainę jiems prireikė dešimties minučių. 
Įspraudęs Raliui į rankas plastikinį bokalą su alumi ir pasi- 
rūpinęs, kad Kendė gautų taurę „Margaritos, Džėjus juos 
paliko ir nuėjo sutikti kitų svečių, susipažinti su jų antrosio- 
mis pusėmis. 

Kitame svetainės gale Kendė pamatė kolegą teisininką iš 
apygardos prokuratūros. Jis stovėjo nugara atsirėmęs į sieną 
ir atrodė taip, tarsi žvelgtų į kareivių būrį, kuriems pavesta 
jį sušaudyti. 

- Jis vedęs, - pasakė ji Raliui, - bet, kaip suprantu, su po- 
nia nebegyvena. Niekur jos nematau, o tu? - Tai buvo aiškiai 
retorinis klausimas, nes atsakymo Kendė nė nelaukė. - Jis 
gana žavus, nors ir šiek tiek pavėpęs, tau taip neatrodo? 

— O taip. - Ralio nuomone, labiau pavėpęs negu žavus, bet 
jis nutarė pasielgti išmintingai ir šios minties Kendei neat- 
skleidė. - Lažinuosi, kad tu už jį gudresnė. 

Neišgirdusi jo balse ironiškos gaidelės, o gal ir išgirdusi, 
bet praleidusi pro ausis, ji pasakė: 

— Na žinoma, apie tai nėra nė kalbos. - Kendė atsigręžė į jį 

Ralis atidžiai apžiūrėjo ir papurtė galvą. 

— Gali eiti. 

— Tai iki. 

Ir Kendė pasuko prie sutrikusio prokuroro. „Vargšelis, - min- 
tyse kikendamas pagalvojo Ralis. - Įkliuvo visam vakarui.“ 

Ralis išsmuko į vidinį kiemelį, kur triukšmo buvo šiek tiek 
mažiau ir ne taip užgulė ausis. Asfaltuotą aikštelę iš trijų 
pusių supo siauri žolės ruoželiai ir aklina tvora. Šį vakarą 
varteliai buvo atdari. Džėjaus svečiai galėjo laisvai vaikščio- 
ti po bendrą daugiabučio teritoriją. Nė vienam iš gyventojų 
vakarėlio šurmulys, rodos, netrukdė. Ralis neabejojo, kad 
Džėjus juos visus pakvietė į šventę ir taip užbėgo už akių bet 
kokiems skundams. 

Ir kas gi tie kaimynai, kurie būtų galėję užsukti ir pasiskųs- 
ti dėl keliamo triukšmo? Farai? Visi policijos departamento 
pareigūnai, kurie šį vakarą ne tarnyboje, buvo čia, siurbė alų 
ir „Margaritas“, kramsnojo bulvių traškučius, skrudintus ir 
sūdytus riešutėlius, sūrio gabalėlius ir tešloje keptus svogū- 
nų griežinėlius. 

Ralis ketino išeiti ir metė žvilgsnį į atidarytus vartus. Ken- 
dei jis jau pasakė ištrūksiąs iš vakarėlio gerokai anksčiau nei 
ji, ir ši sutiko namo kaip nors parsirasti pati. Jeigu išeitų pro 
vartelius, galėtų apsukti ratą ir atsidurtų ten, kur pasistatė 
automobilį, taigi nereikėtų dar kartą eiti per butą ir ginčytis 
su Džėjumi, kuris, aišku, mėgins įkalbėti jį dar pasilikti. 

Jis baigė gerti alų, švystelėjo tuščią plastikinį bokalą į 
šiukšlių konteinerį ir pasuko link vartelių. 

- Sveikas. 

Jis atsigręžė norėdamas įsitikinti, kad šis pasisveikinimas 
skirtas jam. Taip ir buvo. Bet besišypsančios jaunos moters 
anksčiau jis niekada nebuvo matęs. 

— Tavo vardas Ralis? 

- Taip. 

Ji nusišypsojo dar plačiau. 

— Ralis Ganonas. Man taip sakė. - Ji parodė nykščiu sau 
per petį, tarsi norėdama pasakyti, kad jo vardą ir pavardę 
išgirdo tarp svečių. 

- Šit kaip?.. 

Tai nebuvo puikiausias atsakymas, bet nieko geresnio Ra- 
lis paskubomis nesumetė. Ji buvo tikra gražuolė - nuo vešlios 
kupetos sušiauštų šviesių plaukų iki raudonai lakuotų kojų 
pirštų nagų. Be to, dar aukštakulnės basutės, baltas trumpas 
sijonas ir raudona palaidinukė, ant kurios netikrais brilian- 
tais buvo išrašyta EFCUK. Rankose ji laikė po „Margaritą . 

— Atrodai ištroškęs. - Ji padavė vieną kokteilį Raliui. Jis 
paėmė stiklą, bet mergina pastebėjo, kad jis spokso į spin- 
dinčias raides ant jos krūtų. - Tai reiškia „French Connecti- 
on UK. Anglija. Tai tokia drabužių linija. 

— Hm, aišku. 

- Traukia akį, ar ne? 

— Aha... 

— Verčia pažvelgti dar kartą. Na, bent jau tave privertė. — 
Ir ji padarė kelis judesius, nuo kurių suvirpėjo visos keturios 
raidės. Krūtys susiūbavo kaip seismiškai aktyvios zonos. 

Pasijutęs kaltas, kad spokso, jis nudūrė akis į „Margaritą“. 

— Jau ketinau išeiti. 

Akivaizdus merginos nusivylimas paglostė jam savimeilę. 

— Tikrai? Kodėl? 

— Aš... Na, turiu darbo. 

- Šeštadienio vakarą? 

— Taip, aš... 

— Negirdžiu, kad kur nors kauktų ugniagesių sirenos. 

Jis staiga kilstelėjo galvą. 

— Tai tu žinai, kad aš ugniagesys? Kuo išsidaviau? 

Ji droviai nuleido galvą ir pažvelgė į jį aukštyn, pro blaks- 
tienų vėduoklę. 

— Šito irgi pasiklausiau. Norėjau žinoti ką nors, kas padėtų 
pralaužti ledus. Na, supranti, ką nors, nuo ko galėčiau pradė- 
ti su tavimi pokalbį. Nenustebau sužinojusi, kad esi ugniage- 
sys. Taip ir maniau, kad turi būti neeilinė asmenybė, juolab 
atrodai taip vyriškai. Na, supranti, tavo stotas ir visa kita. 
Bet - ugniagesys! Įspūdinga. 

Ralis siurbtelėjo „Margaritos . Ji buvo šalta ir gardi, tobu- 
las saldumo ir kartumo kokteilis. 

— Niekada nieku kitu ir nenorėjau būti, tik ugniagesiu. 

— Dauguma berniukų šito trokšta. Bet tu užaugai ir tikrai 
juo tapai. - Ji lyžtelėjo druskos nuo savo stiklo krašto ir jam 
nusišypsojo. 

Ralis irgi atsakė šypsena. 

— Ar smagu važiuoti gelbėtojų mašinoje? 

— Na, jei skubame gesinti gaisro arba likviduoti kokios 
avarijos... 

— Ak, žinau, tai pavojinga ir visa kita. Bet vis tiek turėtum 
jausti tam tikrą pasitenkinimą. 

Jis nusišypsojo savimi pasitikinčio žmogaus šypsena. 

— Taip, galima pajusti ir pasitenkinimą. 

Kažkas stumtelėjo merginą į nugarą, ir ji užgriuvo ant Ralio. 

— Oi, atleisk. - Jos krūtis, ta, ant kurios puikavosi F ir C, 
trumpai, kol ji atgavo pusiausvyrą, įsirėmė jam į ranką. - At- 
siprašau. 

— Nieko tokio. 

— Ar per mane išliejai savo gėrimą? 

— Tik lašelį. - Jis nučiulpė tirpstančios „Margaritos lašus 


sau nuo rankos ir siurbtelėjo dar gurkšnelį. Ir dar. 

- Viduje neįmanoma būti, - pasakė mergina, - bet ir čia 
žmonių vis tirščiau. 

— Taip, tikrai. 

Nė nespėjęs sąmoningai nuspręsti, kad reikia pereiti ki- 
tur, Ralis pasijuto sekantis paskui ją, pro vartelius žengian- 
čią ant plačios vejos, jungiančios daugiabučio laiptines. Šios 
aptvertos teritorijos centre buvo įrengtas baseinas su karšta 
vonia, kurioje vienu metu galėjo maudytis dvidešimt žmo- 
nių, namo gyventojams skirtas klubas, dvi teniso aikštelės 
su krepšinio lankais abiejuose galuose ir kelios susibūrimų 
vietos - apjuostos pinučių tvora, kitos atviros, skirtos degin- 
tis išsitiesus ant šezlongų. 

Ji plaštaka pasirėmė į jo rankos dilbį, pasilenkusi nusiavė 
basutes ir, basomis kojomis palietusi žolę, atsiduso. 

— Ooo, jau geriau! 

- Įsivaizduoju. Tie aukštakulniai atrodo pavojingi gyvybei. 

Ji nusijuokė. 

- Sutinku, jie tikri žudikai, bet juos avint gerai atrodo kojos. 

Jos kojos gerai atrodė ir be aukštakulnių. Ralis sunkiai 
atitraukė akis ir pažvelgė merginai į veidą. Ar ji jam pasakė 
savo vardą? Net jei pasakė, jis negalėjo prisiminti. Ralis ke- 
tino paklausti, bet ji užbėgo jam už akių ir uždavė klausimą 
pirma. 

— Ar nešioji tas plačias raudonas petnešas? 

— Jos - mūsų ekipuotės dalis. 

— Jos taip jaudina... - Ji vėl lyžtelėjo druską nuo savo sti- 
klo krašto. Merginos lūpos buvo ryškiai raudonos, o liežuvis 
smailas ir rožinis. 

Ralis žvilgtelėjo merginai už nugaros, į Džėjaus kiemelį. 
Jis nė nepajuto, kad jiedu taip toli nuklydo. Per tokį atstumą 
tesigirdėjo ritmiškai dunksintis „Bon Jovi“ bosas. Jo pulsas, 
atrodo, mušė dainos „Wanted Dead or Alive“ ritmu. 


— Hm, kaip jau sakiau, ketinau išeiti. 

— Ak. Nenoriu tavęs sutrukdyti. 

— Ne, nieko tokio, aš... 

— Tik pamaniau, būtų malonu, jei kokteilius baigtume 
gerti prie baseino. Čia vėsiau. 

Ralis padvejojo, bet tą akimirką žodis „vėsiau nuskambė- 
jo labai viliojamai. 

— Gerai. Aišku. 

Pakeliui kelis kartus kluptelėjęs, nuėjo paskui merginą 
prie baseino. 

— Tos „Margaritos“ tikrai stiprios, - tarstelėjo. 

— Kaip tik ketinau pasakyti tą patį. Gal nori paplaukioti? 
Vanduo prablaivys. 

Jo sąmonėje tvykstelėjo klausimas apie maudymosi kos- 
tiumus, bet buvo neįmanoma jo aiškiai suvokti. 

— Ne. Norėčiau minutėlę pasėdėti. 

- Aš irgi. Eime štai ten. 

Ji nusivedė Ralį į vieną tų aikštelių su vijokliais apaugusių 
pinučių tvora. Kėdžių čia būtų užtekę nedideliam žmonių 
būreliui, bet jam atsisėdus ant šezlongo, ji irgi klestelėjo ant 
to paties. 

- Atsigulk. Įjungsiu ventiliatorių. 

Jis atsigulė ant kampu pakeltos pagalvės ir stebėjo ją, ei- 
nančią prie stovo, kur buvo jungiklių pultas. Vienas jos pirš- 
tų spragtelėjimas, ir virš galvos kabojusio ventiliatoriaus 
mentės ėmė suktis, sukeldamos malonų vėjelį. Ralio akys už- 
simerkė, bet šito jis nesuvokė tol, kol mergina negrįžo pas jį 
ant šezlongo ir jis atsimerkęs nepamatė, kaip ji jam šypsosi. 

Ji pasilenkė virš jo ir šaltu stiklu perbraukė jam per kaktą. 

— Jau geriau? 

Jis kažką sumurmėjo, bet nebuvo tikras, ar tai, ką pasa- 
kė, tikrai buvo žodžiai. Jos krūtys buvo lyg ir pakeliui link 
jo lūpų. 

— Ar turi draugę? 

— Sužadėtinę. 

— Taip ir maniau. Tokie vyrai kaip tu visuomet jau užimti. 

— Tokie vyrai kaip aš? 

Atsegdama kelias jo marškinių sagas, ji nusišypsojo. 

— Stiprūs, gražūs ugniagesiai plaukuota krūtine. - Mer- 
gina pirštais tarsi šukomis perbraukė per jo krūtinės plau- 
kus. - Tai kurgi ji? 

— Hm... Bostone. Darbo reikalais. 

Mergina nagu brūkštelėjo jam per krūtinės spenelį, jis pa- 
šoko ketindamas ją perspėti, kad daugiau to nedarytų, - jau 
žiojosi, - bet ji pasakė: 

— Niekada nesu buvusi Bostone. Ten per šalta. Man patin- 
ka šiltesnis klimatas, o tau? 

Halė dalyvauja susitikimuose, kurie ilgai trunka, bet juose 
daug sužino. Na štai. Jis ne toks girtas, kad nieko neprisi- 
mintų. 

- Vis dėlto šį vakarą siaubingai karšta. - Ji abiem ranko- 
mis pakėlė plaukus sau nuo sprando, palaikė juos, o tada vėl 
paleido. Tada rankomis neskubėdama persibraukė per krūtis 
ir šis jausmas, atrodo, jai patiko, nes dešinioji ranka pasiliko 
ant krūties. Ji nykščiu ėmė atsainiai glamonėti spenelį po 
blizgančia F. Sukamieji nykščio judesiai ir tai, kaip tas nykš- 
tys žaidė su jos krūties speneliu, hipnotizavo. 

Tačiau, kadir kokie gundantys tie judesiai, jam teko iš visų 
jėgų įtempti regą, kad galėtų aiškiai juos matyti. Dieve, kaip 
jis nusilesė. Jo kūnas tapo sunkus kaip maišas. Ralis nebuvo 
tikras, ar galėtų pajudinti kojas, be to, nelabai ir norėjo, nes 
būtų reikėję pakeisti kūno padėtį... eee... 

Ar ji pasakė savo vardą? 

Šiaip ar taip, krustelėjęs Ralis būtų privertęs pajudėti ir 
merginą, o jam patiko jausti jos klubą, įsirėmusį į jo šlaunį. 

Bet kaip jis galėjo šitaip apgirsti nuo bokalo alaus ir pusės 
stiklo „Margaritos“? Juk jis galėdavo išgerti daug daugiau. 
Koledže praleisti alkoholiu laistomi metai jį užgrūdino... 

Beje, kurgi jo „Margarita ? 

— Tavo sužadėtinė paliko tave visiškai vieną? 

Apie tai jis turėjo kai ką pasakyti, bet, velniai jį rautų, nie- 
kaip negalėjo prisiminti, ką. 

— Ji pasielgė gana kvailai... 

Ralis neprisiminė baiges gerti savo „Margaritą, bet, 
matyt, vis dėlto išgėrė, nes kitaip jo rankos būtų užimtos. 
O dabar viena jo ranka buvo ant... 

Po galais, kuo ji vardu? 

Viena jo ranka lietė jos koją, ir kažkas sumaniai rodė tai 
rankai kelią po trumpu sijonu, o paskui vidine šlaunies puse 
aukštyn, o kita ranka buvo prispausta prie stangraus ir kieto 
dabar jau apnuogintos krūties spenelio. 

Prie pat jo veido pūpsančios jos krūtys buvo šiltos ir nusė- 
tos prakaito lašeliais. 

- Ji iškrėtė kvailystę, o man pasisekė. 

Tas rožinis smailas liežuvis, kurį jis jau buvo matęs... ar 
jis laižė druską jam nuo lūpų? Kai kas, esantis jam žemiau 
juosmens, jautėsi velnioniškai gerai, bet tai buvo neteisinga. 
Neteisinga. 

„Tai negerai. Negerai! Kodėl aš taip elgiuosi? 


Došimtas skyrius 


Mia nutilus, trobelėje įsivyravo mirtina tyla, kurią trikdė 
tik kartkartėmis iš virtuvės čiaupo kaptelintis vanduo. Galų 
gale Ralis pažvelgė į priešais sėdinčią Britą. 

— Tai viskas, ką prisimenu. Jos liežuvis buvo mano burno- 
je, ranka — mano kelnėse, ir aš pagalvojau: „Po galais, ką aš 
darau? Turiu sustoti. - Jis papurtė galvą, tarsi norėdamas 
iškratyti mintis. - Po to užslinko visiška tamsa. 

Brita trūkčiojamai atsiduso. 

— Man tai pažįstama. 

— Taip ir maniau. 

— Neprisimenu nieko, tik tai, kad norėjau neparkritus kaip 
nors nusigauti iki Džėjaus sofos. Kas buvo vėliau, skendi vi- 
siškoje tamsoje. 

— Ar tau negrįžta kokie prisiminimai? 

— Ak, kaip norėčiau pasakyti, kad grįžta. 

- Gali būti, kad sugrįš, - pasakė jis. - Ėmiau kai ką pri- 
siminti, panašiai kaip žmogus prisimena prieš kelias naktis 
sapnuotus sapnus. Vaizdas šmėsteli ir vėl pradingsta tavo 
sąmonei net nespėjus jo užfiksuoti. Tai tarsi žodžių srau- 
tas, suvoki girdėjęs, bet nesupranti, ką jie reiškia. Kažkas 
panašaus. - Jis pasičiupo vandens butelį ir visą jį iškliuki- 
no, paskui ant stalo sukryžiavo dilbius ir pasilenkė arčiau 
jos. - Ar nemanai, kad tai neįtikėtinas atsitiktinumas, jog 

mudviejų patirtis labai panaši ir su abiem atvejais yra susijęs 
Džėjus? 

— Manote, Džėjus pasiuntė jums tą merginą ir liepė jai jus 
apsvaiginti narkotikais? 

— O ką tu manai? 

Šis klausimas nupleveno per juos skiriančią erdvę nely- 
ginant užpūstos žvakės dūmų draiskana. Po kelių akimirkų 
Brita tarė: 

— Nenoriu šitaip galvoti apie Džėjų. 

— Aišku, kad ne. Nes juk jis buvo didvyris. O didvyriai ši- 
taip nesielgia. Juo labiau - su savo bičiuliais. 

Staiga jai prieš akis iškilo Džėjus, besišypsantis ir žadi- 
nantis simpatiją. Jo akyse visuomet galėdavai pastebėti šel- 
mišką spindesį, bet ar jis tikrai būtų galėjęs ryžtis tokiai iš- 
davystei, apie kokią ką tik papasakojo Ralis? Ji negalėjo šito 
įsivaizduoti. Bent jau tas Džėjus Burdžesas, kurį ji pažinojo, 
tikrai toks nebuvo. 

— Skauda? - paklausė jis. 

Mintimis toli nuo čia, ji išsiblaškiusi pirštais glostėsi gum- 
bą pakaušyje. Ralis tai pastebėjo. 

— Nuo to gumbo ėmė mausti galvą. Gal turite kokakolos ar 
panašaus gėrimo? 

Jis atsistojo, iš šaldytuvo paėmė skardinę ir padavė Britai. 
Ji atsidarė ir gurkštelėjo. 

— Galbūt Džėjus prisidėjo prie to, kas jums nutiko, o gal ir 
ne, - pareiškė ji. - Bet juk negalėjo manęs apsvaiginti nar- 
kotikais, kad tapčiau paklusnia meiluže, o paskui pats save 
uždusinti užsimetęs ant veido pagalvę. 

— Iš tiesų. Kažkas atėjo į namus ir tai padarė. 

— Tik kas? 

— Nežinau. 

— Ką įtariate? 

— Apie tai dar pašnekėsime. Geriau aš tau papasakosiu, 
kas nutiko rytą, kai pabudau Džėjaus svečių kambaryje. 

— Tada dar ne tame name, kuriame dabar gyvena... tai 
yra - gyveno. 

— Teisybė. Senajame jo bute buvo du miegamieji, kiekvie- 
nas su vonios kambariu, per vidurį virtuvė ir svetainė. 

— Būtent. Miegamieji buvo skirtinguose buto galuose. 

Vos tai ištarusi Brita suprato išsidavusi. Ji skubriai žvilg- 
telėjo į Ralį norėdama įsitikinti, ar jis suvokė slaptą jos pasa- 
kytų žodžių prasmę. 

Ralis, žinoma, suprato. Jis tarė: 

— Manes tai nestebina. 

Jos veide nebuvo matyti nei atgailos, nei atsiprašymo. 
Greičiau iššūkis. 

— Nair kas? Mudu su Džėjumi susitikinėjome, kai buvome 
laisvi, bet mūsų romanas greitai baigėsi. Jis buvo toks trum- 
pas, kad vargu ar jį galima vadinti meilės romanu. Mūsų san- 
tykiai buvo visai nekalti. 

— Sakai, nekalti? Tokie nekalti, kad dabar esi įtariama jį 
nužudžiusi? 

Tarp jų stojo įtampos persmelkta tyla, ir netrukus ji at- 
sakė: 

— Papasakokite, kas atsitiko rytą po vakarėlio. 

Jis pirštų galais stipriai spustelėjo sau akiduobes, tada 
persibraukė rankomis per veidą - apžėlusius skruostus ir 
smakrą. 

— Papasakojau tau viską, ką žinojau, daugiau nieko nepa- 
menu. Bet kaip gyvas nepamiršiu to klaikaus siaubo, kurį 
patyriau vos nubudęs. 


Jis pabudo, bet akių neatmerkė. Gulėjo tyliai, mintyse ri- 
kiuodamas savaitės dienas, stengdamasis susigaudyti, kelin- 
ta yra dabar. Kas šiandien jo dienotvarkėje? Ar jam reikia 
budėti, ar ne? Kada pamatys Halę? 

„Tiksliai!“ — staiga prisiminė, tarsi kažkas mintyse būtų 
spragtelėjęs pirštais. Šiandien sekmadienis. Ji grįžta. 

Nuo šios palaimingos minties jis atsimerkė. Pasirodo, gu- 
lėjo veidu į sieną, bet tai ne jo siena. Jo miegamojo siena ne 
taip arti lovos, be to, nudažyta visai ne ta spalva. 

Kur jis? 

Ralis atidžiau įsižiūrėjo į sieną, į langą ir susivokė esąs 
Džėjaus bute. Svetainėje. Jis pažino šį kambarį, nes porą 
kartų, - kai pokeris užsitęsė gerokai po vidurnakčio ir kai jo 
paties namai buvo ką tik išdažyti, o džiūstančių dažų tvaikas 
išgujojį lauk, - jame nakvojo. Tąkart Džėjus užleido jam savo 
svečių kambarį, kol dažymo darbai bus baigti. O kitą kartą, 
po užsitęsusio vakarėlio, Džėjus įkalbėjo juodu su Hale per- 
nakvoti šioje lovoje. 

Anuos kartus jis prisiminė kuo aiškiausiai. 

Bet, po velnių, niekaip negalėjo prisiminti, kaip jis čia pa- 
teko vakar vakare. Pro žaliuzes skverbėsi saulės šviesa, taigi 
jau nebe ankstyvas rytas. Žaliuzės buvo užtrauktos, bet ryš- 
ki saulės šviesa išryškino kiekvieną jų juostą. 

Ralis atsivertė ant nugaros, ir šis judesys privertė jį su- 
dejuoti. Galvą kaustė bjaurus skausmas, ji buvo sunki kaip 
priekalas. Jis abejojo, ar sugebės pakelti ją nuo pagalvės, bet 
tvirtai žinojo nenorintis net mėginti. Nuo tokio judesio jam 
galėjo sprogti akių obuoliai. Ralį kamavo neregėtai sunkios 
pagirios, bet jis net neprisiminė... 

Jis pamatė ranką ir iš išgąsčio net šūktelėjo. 

Ranka gulėjo delnu į viršų, vos per kelis colius nuo jo šlau- 
nies, tarsi prieš kelias sekundes būtų ją lietusi. 

Tai buvo moters delnas. 

Jis kaip nudiegtas šoko iš lovos. Na, bent jau pamėgino. 
Kojos buvo įsipainiojusios į antklodę, todėl jis suklupo, ke- 
lio girnele skaudžiai trenkėsi į kietmedžio grindis, pasigirdo 
pokštelėjimas. Bet apimtas siaubo jis to nė nepajuto. 

Širdis daužėsi kaip pašėlusi, ir išgirdęs nelygų savo šno- 
pavimą Ralis užsičiaupė, kad tie kvėpčiojimai liautųsi. Jis 
stovėjo visiškai sutrikęs, bet jo smegenys ūžte ūžė, stengda- 
mosi paaiškinti tai, kas nepaaiškinama. 

Moteris buvo negyva. 

Saulėje įdegusi jos oda buvo įgavusi pilkšvą atspalvį, liu- 
dijantį mirtį. Lūpos - glaisto spalvos. Šiek tiek pramerktos 
akys jau buvo pradėjusios blaustis. 

Jis stovėjo nustėręs gal dešimt sekundžių. O gal mažiau. 
Tada pasireiškė jo profesiniai įgūdžiai ir įgimtas polinkis veik- 
ti. Būti narsiam ir blaiviai mąstyti jį vertė ne užuojauta. Ener- 
gingumas, spontaniškumas ir instinktas priversdavo Ralį nė 
nesusimąsčiusį pulti gelbėti turto ar žmogaus gyvybės. 

Jis akimirksniu atsidūrė šalia merginos ir ėmė tikrinti 
pulsą. Neužčiuopė. Jos oda buvo šalta kaip marmuras. Ne- 
paisydamas to, jis pradėjo jai daryti dirbtinį kvėpavimą. 

— Džėjau! - riktelėjo jis. - Po velnių, kur tu? Džėjau! - Jo 
šūksnių niekas neišgirdo. Bute jis negirdėjo jokių kitų garsų, 
tik sunkų savo šnopavimą ir pusbalsiu beriamus raginimus 
merginai, kad pajudėtų, kvėpuotų, atsigautų. 

Jo pastangos ir maldavimai buvo bevaisiai. Jis žinojo, kad 
nieko nebus, bet vis tiek nesiliovė. Gaivino ją tol, kol krūti- 
nė apsipylė prakaitu, prakaitas ėmė žliaugti jam per veidą. 
O gal akis graužė ir skruostais riedėjo sielvarto ašaros? 

Galiausiai pavargęs jis pasidavė. Atsisėdo sau ant kulnų 
ir įbedė akis į ją, vis dar nesuvokdamas, kaip galėjo įvykti ši 
siaubinga scena, kurioje jis atliko pagrindinį vaidmenį. 

Paskui puolė prie naktinės spintelės, ant kurios stovėjo 
telefono aparatas. Tai buvo analoginė Džėjaus namų telefo- 
no linija. Jis surinko 911. Atsiliepė operatorius. 

— Čia mirė žmogus. Atsiųskite greitąją pagalbą. - Ir, kol 
operatorius nepradėjo žerti klausimų, padėjo ragelį. 

Tada nėrė iš kambario ir tekinas pasileido koridoriumi pa- 
dais garsiai bumbsėdamas į grindis. Džėjus sėdėjo virtuvėje 
ant aukštos kėdės su kavos puodeliu rankoje, ant stalviršio 
atsivertes sekmadieninį laikraštį. Jis buvo užsidėjęs ausines 
ir basomis kojomis mušė melodijos taktą. 

— Džėjau! 

Ralis suprato, kad Džėjus negirdi, bet akies krašteliu šis, 
matyt, pastebėjo judėjimą. Jis pasuko galvą ir tuoj pat pra- 
trūko juoku, kuris tokiomis aplinkybėmis nuskambėjo tikrai 
nepadoriai. Tik gerokai vėliau Ralis susivokė, kaip keistai jis 
turėjo atrodyti. Nuogas, išsprogintomis akimis, mostaguo- 
jantis rankomis ir taip bandantis atkreipti draugo dėmesį... 

Vos tik Džėjus nusiėmė ausines, Ralis pratarė: 

— Mergina... 

— Atrodai kaip laukinis iš Borneo salos, - prunkštelėjo 
Džėjus. 

— Ten mergina... 

- Žinau, bet pažadu niekam nesakyti. 

— Ji negyva. 

Džėjaus juokas akimirksniu nutrūko. Šypsena dingo. 

— Ką? 

Ralis apsisuko ir nupėdino atgal į miegamąjį tikėdamasis, 
kad Džėjus seks jam iš paskos. Taip ir buvo. Jis sustojo tarp- 
duryje, sunerimęs pažvelgė į kūną ir delnu prisidengė burną. 

— Kad mane kur... 

— Mėginau ją atgaivinti, bet... - Ralis ranka persibraukė 
per plaukus. - Jėzau!.. - Kad neapalptų, jis pasilenkė į priekį, 
rankomis įsirėmė sau į kelius ir kelis kartus giliai įkvėpė. 

Kai atsitiesė, Džėjus jau stovėjo prie lovos atidžiai apžiū- 
rinėdamas nejudantį kūną. 

- Atrodo, mirė jau senokai. 

- Nubudau. Ir radau ją. Štai tokią. 

Džėjus delnu vėl persibraukė per burną. 

— Klausyk, koks mėšlas... 

- Žinau. Jau paskambinau 911. 

Džėjus išsiblaškęs palinksėjo galva. 

— Maukis kelnes. 

Ralis įsistebeilijo į Džėjų nevisiškai suprasdamas, ko jis 
nori. 

— Maukis kelnes, - pakartojo Džėjus. 

Ralis tebestovėjo vietoje ir gręžiojosi tol, kol pamatė savo 
kelnes vyriškų ir moteriškų drabužių krūvoje. Ant merginos 
palaidinės netikrais briliantais išrašytas FCUK tarsi šaipėsi 
iš jo. Jis įkišo kojas į klešnes, užsitraukė kelnes ir užsisegė 
antuką, bet kiekvienas jo judesys buvo mechaniškas. 

— Kas atsitiko? - paklausė Džėjus. 

Nieko nesuprasdamas, Ralis pakėlė į jį akis. 

— Ką? 

— Kas nutiko? Dieve, Rali. Mano namuose - negyva mote- 
ris. Vienoje lovoje su tavimi. Po velnių, kas atsitiko? 

— Nežinau! 

— Kaip suprasti - „nežinau ? 

— Nežinau. Neprisimenu. - Ralis mostelėjo ranka į lavo- 
ną. - Net nežinau, kuo ji vardu. 

Džėjus įsirėmė rankas į klubus ir nustėręs žvelgė į Ralį, 
o paskui išgirdo tolumoje kaukiant sirenas ir ėmėsi veikti. 
Pradėjo karštligiškai dairytis po kambarį, kol pastebėjo mer- 
ginos rankinę. 

Pačiupęs pasirausė ir rado piniginę. Atsegė. 

— Siuzi su „i . Monro. - Ir klausiamai pažvelgė į Ralį. 

Ralis papurtė galvą ir pasakė: 

— Net jeigu ji man sakė savo vardą, aš jo nepamenu. 

— Aš irgi pirmą kartą išvydau ją tik per vakarėlį, - prisipa- 
žino Džėjus. - Dairiausi tavęs ir pamačiau, kad judu kieme- 
lyje labai jau artimai bendraujate. 

Ralis delnu persibraukė šaltu prakaitu apsipylusį veidą. 

— Taip, lyg per miglą tai prisimenu. Ji priėjo prie manęs ir 
užkalbino. Padavė „Margaritą“. Mudu nuėjome... man rodos, 
nuėjome prie baseino. 

Džėjus nepatikliai į jį dėbtelėjo. 

— Nė nežinojau, kad nueisite taip toli. 

— Apie ką čia kalbi? 

— Rali, tu ir ta paukštytė... - Jis nutilo ir nekantriai papur- 
tė galvą. - Dabar šiam pokalbiui nėra laiko. 

Sirenų kauksmas darėsi vis garsesnis. Dabar jos buvo jau 
visai arti. Džėjus vėl ėmė naršyti merginos rankinėje. 

— Ko ten ieškai? 

— Ji nekviesta įsitrina į vakarėlį. Ir ką tai sako? Ogi kad 
ji - pobūvių plaštakė, tiesa? 

Ralis vis dar jautėsi pernelyg apsvaigęs, kad suvoktų, ką 
jam bando pasakyti Džėjus. 

— Na štai! - Iš merginos rankinės jis ištraukė mažutį kva- 
dratinį aliuminio folijos paketėlį. Nagais sugnybęs patį jo 
kraštelį, pakėlė, kad Ralis pamatytų, o tada įmetė atgal į ran- 
kinę. Priklaupęs ant kelio atidžiai apžiūrėjo naktinės spin- 
telės viršų. - Mhm... - Galų gale, vėl atsistojęs, jis pasilenkė 
prie merginos veido ir pervėrė jį skvarbiu policininko žvilgs- 
niu. - Ji įklimpusi į kokainą, - atsitiesdamas ir gręždamasis 
į Ralį pareiškė Džėjus. - Vakar ir tu vartojai? 

Ralis tik spoksojo į draugą išpūtęs akis, priblokštas tokio 
klausimo. Studijuodami koledže jiedu su Džėjumi kartą kitą 
pabandė marihuanos, bet įsitikino, kad alkoholis svaigina 
geriau. Be to, jis pigesnis ir legalus. Velniai griebtų, juk Džė- 
jus puikiai žino, kad jis nevartoja. 

Džėjus tarė: 

— Iš gaižios tavo veido išraiškos suprantu, kad ne. 

Sirena užkaukė visu garsu ir staiga nutilo. Džėjus pastūmė 
Ralį į šalį ir žengė prie durų. 

— Aš juos įleisiu. Turiu paskambinti į policijos departa- 
mentą. Aš viskuo pasirūpinsiu, gerai? Greitosios medikams 
nieko nesakyk. Tu per daug sukrėstas, kad galėtum kalbėti, 
supratai? 

— Aš ir esu per daug sukrėstas. 

— Gerai. - Džėjus parodė pakeltą nykštį ir nuėjo įleisti at- 
vykusių medikų. 

Ralis juos pažinojo. Įžengę į miegamąjį jie tik dėbtelėjo į jį 
ir visi sustojo prie lovos, ant kurios tysojo nuogas lavonas. 
Savo darbą atliko spėriai ir Ralio nieko neklausinėjo. 

Tolesnis pusvalandis skendėjo migloje. Vėliau, kai Ralis 
mėgino prisiminti įvykius, jie klojosi vienas ant kito, kol 
galų gale virto ir visiškai aiškių, ir labai neryškių prisimini- 
mų kratiniu. Žinojo tik tiek, kad atvažiavo į Džėjaus vakarėlį 
su Kende, o kai ketino išeiti, priėjo ta mergina. 

Greitosios pagalbos medikai iškvietė apygardos koronerį, 
šis netrukus atvyko ir patvirtino, jog lovoje gulinti mergina 
tikrai mirusi. 

Kol vyko šios procedūros, Džėjus padavė Raliui puodelį 
kavos. 

— Paskambinau Patui ir Džordžui, trumpai paaiškinau, kas 
ir kaip. Laimė, jie sutiko atvažiuoti, nors šiandien sekmadie- 
nis ir nė vienas iš jų nedirba. 

Patas Vikhamas ir Džordžas Makgovanas buvo Džėjaus 
bičiuliai iš policijos departamento. Abu - detektyvai, tirian- 
tys prieš privačius asmenis padarytus nusikaltimus. Užpuo- 
limus, prievartavimus, nužudymus. 

Nuo šios minties Ralis puolė į paniką. 

— Aš nieko nepadariau. 

— Aišku, kad ne. Bent jau nieko, už ką baudžia įstatymai. 
Sušikai savo gerą vardą su moterimi, kurios net nepažinojai. 
Oji, pasirodo, buvo narkomanė. Iš kurgi tu galėjai tai žinoti? 
Juk nepagalvojai, kad po visų tų „Margaritų ji dar šniukšte- 
lės kokaino. 

— Išgėriau tik vieną stiklą, ir tą, man rodos, ne visą. 

— Išlupai tikrai daugiau negu vieną, drauguži. - Džėjus ap- 
kabino Ralį per pečius. - Esu matęs tave prisilakusį, bet ne 
per pastaruosius kelerius metus, ir niekada neregėjau tavęs 
tokio prisišniojusio kaip vakar vakare. 

Ralis trūktelėjo petį ir nusimetė Džėjaus ranką. 

— Sakau tau, išgėriau vieną bokalą alaus. Ir gal pusę stiklo 
„Margaritos“. Nuo tiek negalėjau nulūžti, - nepasidavė jis. 

Kaip tik tuomet atvyko Vikhamas ir Makgovanas. Vakar 
vakare Ralis matė juos čia, vakarėlyje, besilinksminančius su 

kitais svečiais. Vikhamas buvo su žmona. Makgovanui ant 
parankės kabėjo į anoreksikę panaši mergina. Šįryt jiedu at- 
rodė pagirioti, nenusimaudę ir nepatenkinti, kad teko grįžti 
į Džėjaus butą ir dar apžiūrėti merginos lavoną. 

— Svečių kambaryje, - tarė Džėjus ir mostelėjo galva į ko- 
ridorių. Jis ir Ralis nusekė paskui juos. 

Niūrioji ketveriukė užėmė beveik visą kambarėlį. Detek- 
tyvai apžiūrėjo kūną, o Džėjus su Raliu stovėjo šalia ir ste- 
bėjo. 

— Lieteiją? - paklausė Vikhamas. 

— Dirbtinis kvėpavimas, - tesugebėjo išspausti Ralis. 

Ant merginos plaštakų buvo užmauti plastikiniai maišeliai. 
Abu detektyvai pavertė ją ant šono norėdami įsitikinti, ar nu- 
garoje nėra įbrėžimų arba žaizdų. Bent jau Ralis taip įtarė. 

Džėjus pasakė: 

— Ant naktinės spintelės yra miltelių pėdsakų. Manau, 
kokaino. O jos rankinėje yra aliuminio folijos paketėlis. Ati- 
džiau paieškoję, tikriausiai rasime ir skutimosi peiliuką, ir 
šiaudelį. Spėju, kad ji nuolat vartojo. Jiedu su Raliu gerokai 
išgėrė. Jis nusmigo. Tada ji dar sutraukė dozę kokaino ir 
miegodama mirė. 

— Skrodimas viską atskleis, - atrėmė Makgovanas. 

Ralis nebuvo jautruolis. Dirbdamas tokį darbą negali toks 
būti. Bet kai dabar išgirdo žodį „skrodimas“, išgerta kava 
ėmė erzinti jo skrandį. Tarsi nujausdamas, kad draugas ne- 
smagiai jaučiasi, Džėjus vienu kartu susėmė numestus dra- 
bužius, paėmė jį už parankės ir išvedė iš kambario. 

— Eik ir susitvarkyk. - Įbruko Raliui drabužius ir batus. — 
Pasinaudok mano vonios kambariu. Jei nori, nusimaudyk po 
dušu. Jie čia dar užtruks, o tada pasišnekėsime. 

Ralis tarsi robotas nužingsniavo koridoriumi, perėjo Džė- 
jaus miegamąjį ir įžengė į vonios kambarį. Išsivėmė. Ištelžė, 
rodės, kelis galonus pūslėje susikaupusio šlapimo. Paskui 
apsišlakstė veidą šaltu vandeniu, o kai tai nepadėjo nuvyti 

apėmusio silpnumo, nusiprausė po dušu pakaitomis lieda- 
masis tai beveik verdančiu, tai geliančiu šaltu vandeniu. 

Pajutęs, kad šiek tiek atsigavo, jis grįžo pas vyrus, dabar 
susirinkusius Džėjaus svetainėje, nuklotoje po vakarėlio li- 
kusiomis šiukšlėmis. 

Pokalbį pradėjo Vikhamas: 

— Sumautas reikalas, Rali. 

Po tokio trumpo ir aiškaus situacijos įvertinimo Ralio ko- 
mentarai tapo nebereikalingi, tad jis tik linktelėjo galvą. 

— Hm... Po lova, toje pusėje, kur tu miegojai, radome porą 
panaudotų prezervatyvų... Turėsime nusiųsti juos į labora- 
toriją. 

Tiesiai šviesiai savo klausimo Vikhamas nesuformulavo, 
bet Ralis suprato, kas jį domina. 

— Nežinau, ar mes dulkinomės, ar ne, - atsakė jis. - Ne- 
prisimenu. 

- Ji buvo tikras saldainiukas, - įterpė savo nuomonę Mak- 
govanas. - Kaip gali neprisiminti? 

— Neprisimenu, - pakartojo Ralis. Nuo vėmimo jo balsas 
tapo kimus. Jis krenkštelėjo. - Papasakosiu jums, ką pamenu. 

Makgovanas išraiškingu rankos mostu paragino viską 
kloti. Ralis pradėjo. 

— Atvažiavau su Kende Orin... - Jis papasakojo viską, kas 
vyko, kaip jis su mergina - Siuzi su „i - nuėjo prie baseino. — 
Bet nuo tos akimirkos viskas miglota. Prisimenu, pagalvo- 
jau, kad tos „Margaritos“ pasiutiškai stiprios. Man svaigo 
galva, norėjau kur nors prisėsti. 

Suskambo Džėjaus telefonas. Jis atsiprašė, atsiliepė ir nu- 
sisukęs prislopintu balsu ėmė kažką kalbėti į ragelį. 

— Gulėjai šezlonge, - pratarė Vikhamas, vėl atkreipdamas 
į save Ralio dėmesį. - Mes su žmona judu matėme. Ji pasi- 
juto labai nejaukiai. Palikome judu besidarbuojančius ir tuoj 
pat grįžome į kiemelį. 

Ralio skruostus išmušė raudonis. 

— Prisimenu, kad ją bučiavau, tiksliau, ji bučiavo mane. 

— Bučiavo? - prunkštelėjo Vikhamas. - Taaaip, gal dar ir 
bučiavotės... 

Prie jų grįžo Džėjus. 

— Skambino Halė, - pusbalsiu paaiškino jis. - Labai susi- 
rūpinusi, nes šįryt jai niekaip nepavyksta su tavimi susisiek- 
ti. Pasakiau, kad nakvojai čia ir tebemiegi. 

Raliui teko sutramdyti dar vieną šleikštulio bangą. Jis 
rankomis susiėmė galvą, o alkūnėmis įsirėmė į kelius. 

Džėjus patapšnojo jam per petį. 

— Viskas bus gerai. Tai galėjo nutikti kiekvienam. Ypač 
tam, kuris pastaruoju metu dirba taip įtemptai kaip tu. Juk 
nepagalvojai, kad tave pakirs kelios „Margaritos“. 

— Aš net vienos nepabaigiau, - atsitiesdamas atsakė Ra- 
lis. - Net vienos, Džėjau. Ir išgėriau vieną alaus. 

Jo dėmesį atkreipė judėjimas koridoriuje. Greitosios pa- 
galbos medikai prie lauko durų stūmė neštuvus su ratukais, 
ant jų pūpsojo lavonmaišis. Šį kartą suvaldyti šleikštulio Ra- 
liui nepavyko. Lėkdamas į vonios kambarį jis išgirdo, kaip 
Makgovanas pataria Džėjui vežtis jį į laikiną policijos depar- 
tamento būstinę tolesnei apklausai. Džėjus pažadėjo atga- 
benti jį ten iki pirmos valandos popiet. Bet mainais išgavo iš 
Makgovano pažadą, jog jis laikys šį įvykį atsitiktine mirtimi. 

— Juk nėra jokio reikalo pranešti apie tai žiniasklaidai, tie- 
sa? - pridūrė Džėjus. 

Ralis apsidžiaugė išgirdęs, kad Makgovanas sutinka. 

— Aš irgi nematau jokio reikalo. 

Ir Ralis vėl ėmė lupti ožius - su tokia jėga, jog pats ste- 
bėjosi, kaip jam dar neplyšta stemplė. Pagaliau, jausdamasis 
lyg išverstas blogąja puse į viršų, jis netvirtais žingsniais iš- 
ėjo iš vonios kambario. 

Dabar bute buvo likę tik jiedu su Džėjumi. Šis Raliui nu- 
rodinėjo, ką ir kada daryti, nes jis pats ničnieko nesugebėjo 
nuspręsti. 


Dūmų uždanga + 145 


— Nori skrebučio? 

— Ne. 

— Turi ką nors įmesti į skrandį. 

— Gerai. 

— Gal apelsinų sulčių? 

— Taip. 

— Gal nori pasiskolinti marškinius? Ant tavųjų - lūpų dažų 
žymės. 

— Ačiū. 

Viskas šitaip ir vyko, kol jie išvažiavo į policijos departa- 
mento būstinę. Buvo lygiai pirma. Vikhamas ir Makgova- 
nas, dabar jau nusimaudę po dušu ir nusiskutę, laukė ap- 
klausų kambaryje. 

— Ar tai būtina, vaikinai? — su Raliu atlydėtas pareigūnų, 
paklausė Džėjus. 

- Jei norime, kad niekas mūsų negirdėtų, būtina, - atsakė 
Makgovanas. - Darome ką galime, kad šis reikalas neiškiltų 
į viešumą. 

Jis pasiūlė Raliui ko nors atsigerti. Šis atsisakė. Džėjus iš- 
gelbėjo jį nuo galvos skausmo analgetikais ir privertė išgerti 
kelis galonus vandens, kad kūnui netrūktų skysčių. Skrebu- 
tis nuramino jam skrandį. Taigi dar kartą pasakodamas jiems 
apie vakarykščio vakaro įvykius Ralis jautėsi jau šiek tiek atga- 
vęs jėgas, labiau pasitikėjo savimi ir gebėjo aiškiau mąstyti. 

Kai jis baigė kalbėti, Džėjus pažvelgė į abu kolegas tokiu 
veidu, tarsi klaustų: „Na, patenkinti?“ Jie neatrodė pasiryžę 
nulinčiuoti Ralį, tačiau neatrodė ir visiškai įtikinti. 

Ralis suprato, kad atėjo laikas imtis iniciatyvos ir pradėti 
gintis. 

- Aš vis galvoju. Žinau, kad buvau pavargęs. Tos „Mar- 
garitos“ buvo neįprastai stiprios. Aišku, gal kalta sutrikusi 
mano medžiagų apykaita. Vienas stiklas kokteilio galbūt ga- 
lėjo pažadinti mano kotą. Galbūt galėjo pastūmėti į lovą su 
ta mergina. Galų gale, ji buvo tikra gražuolė ir pati kabinosi 

man ant kaklo. Bet tiek alkoholio, kiek išgėriau vakar vaka- 
re, negalėjo visiškai užtemdyti man atminties. Aš tuo tiesiog 
netikiu. - Jis giliai įkvėpė ir lėtai išleido iš plaučių orą. - Ma- 
nau, kad buvau apsvaigintas narkotikais. 

Vyrai žiūrėjo į jį visiškai sutrikę, o iš jų veidų negalėjai 
spręsti, ką jie mano apie tokį Ralio tvirtinimą. Pagaliau Džė- 
jus atitoko. 

— Apsvaigintas narkotikais? Ir kas tai padarė? Mergina? 

— Juk ji padavė man kokteilį. Ji narkomanė. 

— Įtariama, - pataisė jį Vikhamas. 

- Įtariama, - nusileido Ralis. 

— Ji tikrai vartojo, - įsiterpė Džėjus. - Rankinėje turėjo 
narkotikų, be to, aš jau suradau draugę, su kuria ji atvyko. 
Jos vartojo kokainą prieš ateidamos į vakarėlį. 

Ralis nustebo, kad Džėjus per tokį trumpą laiką tiek daug 
sužinojo. Jam padarė įspūdį ne tik Džėjaus kaip detektyvo 
sugebėjimai, bet ir draugiška laikysena. Net jeigu jis ir abejo- 
jo tuo, ką pasakojo Ralis, nė žodžiu neišsidavė. 

Makgovanas gavo žinią, kad jam skambina, ir išėjo iš ap- 
klausų kambario. 

Džėjus žvilgtelėjo į savo laikrodį. 

— Halė paskambinusi pasakė apytikrį atvykimo laiką. Jei- 
gu lėktuvas nevėluos, nepraėjus nė valandai ji jau bus oro 
uoste. 

Dievulėliau, Halė! Pilotai praneš, kad artėja prie Čarlstono. 
Bagažo skyriuje ji nekantriai lauks jųdviejų susitikimo. Dabar 
jau tikriausiai pudruojasi nosį, lūpų blizgiu pasiryškina lūpas, 
pasitikrina, ar nesusitaršė šukuosena, ir purkšteli burnos 
kvapo gaiviklio nekaltai laukdama, kada puls į glėbį ištikima- 
jam sužadėtiniui. Pagalvojus apie tai, kokį nusivylimą jai teks 
iškęsti, kai sužinos apie išdavystę, Raliui suspaudė širdį. 

Nė vienas iš jųdviejų nebuvo perdėtai pavydus. Halė ne- 
niršdavo, jeigu jis pasišnekėdavo su kita moterimi, o jis ra- 
miai priėmė žinią, kad į Bostoną ji keliaus kartu su dviem 

tame pačiame banke dirbančiais kolegomis. Jiedu besąlygiš- 
kai vienas kitu pasitikėjo. 

Tad kaip, po galais, jis paaiškins jai, kas nutiko vakar vaka- 
re, jeigu nesugeba paaiškinti net sau? Ralis pabandė įsivaiz- 
duoti save, viską pasakojantį Halei. Kaip rasti tinkamus žo- 
džius? Kokiais žodžiais kalbėti, kad jo poelgis neatrodytų toks 
šlykštus? Tokių žodžių apskritai nėra. Moteris, kurią jis myli, 
netrukus bus priblokšta to, ką jis padarė, ir tai neišvengiama. 

Džėjus spustelėjo jam petį. 

— Gal leisk ją pasitikti man? Bendrais bruožais papasako- 
čiau jai, kas atsitiko. Jei sušvelninčiau smūgį, ji būtų geriau 
pasiruošusi išgirsti iš tavęs smulkmenas. 

Tuo tarpu grįžęs Makgovanas tarė: 

— Tai geras planas. Na, bent jau sumanymas pasiimti iš 
oro uosto Hale. Mums reikia, kad Ralis dar pasiliktų čia. 

—- O kam? - paklausė Džėjus. 

—- Kobas Fordaisas nugirdo, kas atsitiko. Nori sužinoti 
smulkmenas. 

Kobas Fordaisas buvo ambicingasis apygardos prokuroras. 
Sklido kalbos, kad jis intuityviai jaučia, kurios bylos sukels 
visuomenėje atgarsį ir kurių verta imtis, o į kurias geriau ne- 
sikišti. Jo kritikai tvirtino, jog to šeštojo pojūčio pagrindas - 
veikiau ambicijos, o ne noras matyti vykdomą teisingumą, 
tačiau tų, kritikuojančių, buvo mažuma. Rinkėjai jį labai ger- 
bė. Jis visuomet mėgo būti minimas straipsnių antraštėse, 
bet nuo tos dienos, kai parodė didvyriškumą per gaisrą, pats 
ieškojo progų patekti į laikraščius. 

Džėjus piktai paklausė: 

— Kas jam paskambino? 

— Tai visai nesvarbu, Džėjau. Esi faras, kurio namuose, 
lovoje su nakvojusiu svečiu rasta nuoga negyva mergina. 
Greitosios pagalbos medikai Ralį pažįsta. Tad anksčiau ar 
vėliau apie tai turėjo nugirsti ir žmonės iš apygardos proku- 
raturos. 

— Ji mirė perdozavusi narkotikų! - sušuko Džėjus. 

— Tada nei tau, nei Raliui nėra ko jaudintis, tiesa? - gūžte- 
lėjo pečiais Makgovanas. - Apygardos prokuroro domėjima- 
sis šiuo tyrimu yra... kaip jūs tai vadinate? Rutina? 

— Formalumas, - niūriai tarstelėjo Ralis. 

— Teisingai, - pritarė Makgovanas. - Formalumas. Leisk 
Džėjui pasiimti iš oro uosto tavo ponią ir taktiškai jai pra- 
nešti, kad vakar vakare tavo kotas įklampino tave į didžiulius 
nemalonumus. O pats pasilik čia ir pasikalbėk su Fordaisu. 

Prieš išeidamas Džėjus pasivedė Ralį į šalį. 

— Dar vienas dalykas... Dėl Dievo meilės, daugiau niekam 
neužsimink, kad buvai apsvaigintas narkotikais. 

— Bet... 

— Po velnių, paklausyk manęs! - sušnypštė Džėjus, paim- 
damas jį už parankės ir gerokai kresteldamas. - Jei ir toliau 
į kairę ir dešinę pliaukši apie narkotikus, visiems ims pirštis 
logiška išvada, kad judu su velione Siuzi vartojote juos kartu 
ir prisišniojote tiek, kad tau užtemo atmintis, o ji mirė. 

Ralis abiem rankomis užsidengė galvą. 

— Jėzau!.. 

— Taigi, - atsiduso Džėjus. Ir išvažiavo į oro uostą. 

Po pusvalandžio pasirodė žmogus iš apygardos prokura- 
tūros, bet ne Kobas Fordaisas. Ralis vienas sėdėjo apklausų 
kambaryje, kai pasirodė Kendė. Atrodė išvargusi, o po nak- 
ties, per kurią daug gėrė ir mažai miegojo, jos veidas buvo 
papurtęs. Blakstienų ir antakių dažai buvo išplaukę, akys at- 
rodė kaip meškėno. Kendė tebevilkėjo vakarėlio suknelę. Ši 
buvo susiglamžiusi. Raliui dingtelėjo, kad Kendė miegojo jos 
nenusivilkusi. Ir mintyse bandė spėti, kur. 

Ji pastovėjo tarpduryje, kelias akimirkas žvelgė į jį, paskui 
užtrenkė duris ir įėjo į kambarį. 

— Ašjais nepatikėjau. Ar tai tiesa? 

— Deja... 

Ji numetė savo portfelį ant nediduko stalelio ir giliai at- 
siduso. 

— Dieve šventas, Rali... 

— Žinau. 

Kendė nuo riešo nusimovė plaukų gumelę, suglobė išsipa- 
šiusias sruogas į arklio uodegą ir surišo. 

- Oficialiai atėjau čia atstovauti apygardos prokurorui 
Kobui Fordaisui. Jis paskambino ir paklausė, ar negalėčiau 
sutvarkyti šio reikalo, nes jam - sūnaus gimtadienio šventė. 
Seneliai, balionai ir žmona, kuri išprotės, jeigu jis išeis. 

— Arjis žino, kad mudu draugai? 

— Jei žinotų, manęs čia nebūtų. O jei kada nors sužinos, 
mane atleis. Kur tavo advokatas? 

— Advokatas? 

— Tavo advokatas, Rali, tavo advokatas, - nekantraudama 
išbėrė ji. - Kas tau darosi? Ar tebesi girtas? 

— Aš... eee... 

— Tik nesakyk, kad kalbėjaisi su policija be savo advokato. 

— Ne su policija, - perimdamas jos toną, pakėlė balsą ir 
jis. - Su Džėjumi. 

- Ak, su Džėjumi! - pašaipiai atšovė ji. - Ir Makgovanu. Ir 
Vikhamu. - Kendė žvelgė į jį ir sutrikusi, ir suirzusi. - Mano 
viršininkas, apygardos prokuroras, prileistų kelnes sužino- 
jęs, kad nedalyvaujant tavo advokatui pasivarginau su tavi- 
mi pasisveikinti. 

— Pasikalbėkim, Kende. 

Ji ryžtingai papurtė galvą. 

— Tai ne pati geriausia mintis. 

— Prašau. - Tariant šį žodį jo balsas užlūžo, ir tai, atrodo, 
ją sujaudino labiau negu pats prašymas. 

Jos pečiai nusviro. Ji baimingai žvilgtelėjo į duris. 

— Gerai. Duodu tau tris minutes, nes turėsiu grįžti į apy- 
gardos prokuroro padėjėjų kontorą, tad paskubėk. Pasikal- 
bėkime kaip draugai. Papasakok, kas atsitiko. 

Ralis kuo išsamiausiai viską išklojo. 

— Taigi, prisipažįsti, kad su ja miegojai, - pasitikslino Kendė. 

— Pabudau šalia jos. 

- Irji jau buvo mirusi. 

- Žinoma. Taip. Dar bandžiau gaivinti, nors iš karto su- 
pratau, kad mergina jau kelios valandos nebegyva. 

— Bet pats nematei, kaip ji mirė? 

Jis pakėlė akis į Kendę. Ji sumosavo rankomis sau priešais 
veidą. 

- Atsiimu klausimą. Aišku, kad nematei. Ar mylėjaisi su ja? 

— Galbūt. Tikriausiai. Jie rado panaudotų prezervatyvų. 

— Nuostabu, - sumurmėjo ji. - Esi svetimaujantis subin- 
galvis, ir nekaltinsiu Halės, jeigu ji daugiau niekada su tavi- 
mi nekalbės. 

— Nedariau to sąmoningai. 

— O, suprantu. Pripažįsti, kad krušdamas ją buvai be są- 
monės. 

— Pripažįstu, kad buvau... - Prisiminęs Džėjaus patarimą, 
jis prikando liežuvį. 

— Buvai?.. Koks buvai? 

Bet juk kalbantis su Kende perspėjimo neužsiminti apie 
narkotikus tikrai galima nepaisyti. Nuleidęs balsą jis tarė: 

— Manau, kad mane apsvaigino narkotikais. 

— Girdėjau, kad ji turėjo kokaino. Judu eksperimentavote? 

— Ne, po galais, ne. Manau, kad ji man pakišo kažkokio... 
na, net nežinau. Gal pasimatymų narkotiko? - Akimirką pa- 
tylėjęs, jis pridūrė: - Liaukis į mane taip žiūrėjusi. 

-— Atsiprašau, - piktai mestelėjo ji. - Aš visada taip žiūriu, 
kai geras draugas ima piktnaudžiauti mano patiklumu ir rai- 
to neįtikėtiną istoriją. 

— Manau, būtent taip viskas ir vyko. 

Ji minutėlę atidžiai žvelgė jam į akis, tada išsitraukė iš po 
stalelio kėdę ir atsisėdo. 

— Pasakok. Ir paskubėk. Aš vis dar klausausi. 

Ralis išdėstė jai savo teoriją, kad į gėrimą, kurį jam padavė 
Siuzi Monro, buvo įberta sąmonę veikiančio narkotiko. 

— Nuo tų narkotikų žmonės trumpam praranda atmintį, 
kaip nutiko ir man. 

- Teisingai. 

— Na, tai kaip? 

— Taip pat veikia ir kokainas. 

— Džėjus sakė, kad geriau apie tai neprasitarčiau. 

— Džėjus teisus. - Pamačiusi, kad jis ketina prieštarauti, 
Kendė pridūrė: - Bet gerai jau, pasakysiu Fordaisui, jog esi 
tikras, kad tau pakišo narkotikų. Tik nežinau, ar jį įtikinsiu. 
Tavo versija gana trapi, Rali. Ginantis teisme taktika „nieko 
neprisimenu ne kažin ko verta. 

- Tu manimi netiki? 

— Aš tavimi tikiu, nes tave pažįstu. Bet... - Ji mostelėjo į 
uždarytas duris. - Tiek apygardos prokuroras, tiek detekty- 
vai į tavo versiją geriausiu atveju žiūrės skeptiškai. Prarasti 
atmintį - velnioniškai patogu. Susirask advokatą. Tuoj pat. 
Kol neištarei niekam nė žodžio. Ir kuo greičiau pasidaryk 
šlapimo tyrimą. - Norėdama Ralį padrąsinti, ji spustelėjo 
jam ranką, bet jos šypsena buvo netvirta kaip ir jo gynybinė 
pozicija. 


Vienuoliktas SHyrius 


Ieiink jazminą už virtuvės lango dūzgė kamanės. Kai Ralis 
nutilo, Brita girdėjo jas taip aiškiai, kaip būtų girdėjusi virš 
trobelės stogo skrendantį lėktuvą. Toks garsus jų triūslus 
zvimbimas. 

— Vos pamatęs ją ten, lovoje, - bejausmiu balsu tarė 
jis, - iš karto suvokiau, kaip tai paveiks mano gyvenimą. 
Tai buvo tarsi... tarsi... - Ralis nutilo ieškodamas tinkamo 
palyginimo. - Tarsi matytum, kaip nuo eglutės krinta kalė- 
dinis žaisliukas ir dūžta į šipulius, supranti? - Brita galvos 
linktelėjimu patvirtino, kad palyginimą suprato. - Prieš pat 
jam sudūžtant puikiai žinai, kad nieko negali padaryti, ne- 
gali pakeisti gravitacijos dėsnio, ir pasekmės neišvengiamos. 
Žala neatitaisoma. Kai pamačiau ją gulinčią negyvą, žinojau, 
kad šis įvykis sugriaus man gyvenimą. Neišsigelbėsiu. Mano 
gyvenimas netrukus subyrės į smulkias šukeles. Mėginti jį 
sulipdyti, kad viskas būtų kaip anksčiau, beviltiška. 

Brita užsidengė lūpas, kad jos nevirpėtų. Šis jausmas jai 
pažįstamas. 

— Lygiai taip, kaip dabar pasakojate, jaučiausi ir aš, kai pa- 
budusi šalia radau gulintį negyvą Džėjų. 

Ralis įsistebeilijo į jos kokakolos skardinę, žvilgsniu pa- 
sekė, kaip rasos lašeliai bėga žemyn į besikaupiančią balutę 
prie skardinės dugno. 

— Kai pagalvoju, kad naktį miegojau šalia tos merginos, o 
ji tuo tarpu geso... - Jis nutilo, smakrą įrėmė sau į krūtinę, 
pasitrynė kaktą. - Dėl Dievo meilės, juk gelbėti žmones buvo 
mano misija. 

Brita jau buvo betiesianti ranką per stalą norėdama jį pa- 
guosti, bet susitvardė. 

- Jūs nemiegojote, Rali. Jūs buvote nokautuotas. Be to, jūs 
jos nenužudėte. Esate nekaltas. 

Jis pakėlė galvą ir pervėrė ją griežtu, atšiauriu žalių akių 
žvilgsniu. 

— Savo žiūrovams sakei ką kita. 

— Niekada nesakiau, kad esate kaltas dėl nužudymo. 

— Tiesiai ne, bet tavo žodžių potekstė buvo aiški. 

— Jau sakiau, atsiprašau. 

— O aš sakiau, kad atsiprašinėjimai jau truputį pavėluoti. 
Tai, kas atsitiko tą rytą, sugriovė man gyvenimą. Už tai su- 
mokėjau viskuo, ką turėjau. Viskuo, ką turėjau, - pakartojo 
jis, ir norėdamas sustiprinti įspūdį trenkė kumščiu į stalą 
taip, kad net pašoko pustuštė kokakolos skardinė. - Tavo 
tendencingi reportažai padarė viską, kad man nepavyktų iš- 
gelbėti nė trupinėlio savo gyvenimo. 

— Tai ką, jūsų nuomone, man dabar daryti? - plačiai skės- 
telėjo rankomis Brita. - Kaip dar galėčiau jums atsilyginti už 
padarytą skriaudą, jei neužtenka, kad dabar sėdžiu čia, tikiu 
jumis ir sutinku, jog tai, ką man pasakojate, yra tiesa? 

Staiga jis nutilo kaip žemė ir pervėrė Britą tokiu žvilgsniu, 
kad ji staiga panoro užsitraukti ant galvos vėjastriukę. Bet 
striukės ji nevilkėjo, galėjo tik sunerti rankas ant krūtinės 
ir kęsti jo žvilgsnio skvarbumą bei tai, ką Ralis juo norėjo 
pasakyti. Nusprendusi kvailai nesišypsoti ir nenusukti akių 
į šalį, ji atrėmė Ralio žvilgsnį. 

Staiga Ralis atsistojo, jo kėdės kojos erzinamai drykstelėjo 
per vinilinę grindų dangą. Jis žingtelėjo į svetainės vidurį 
ir patraukęs virvelę įjungė prie lubų pritaisytą ventiliato- 

rių. Tada grįžo į virtuvę, bet ne prie stalo ir kėdės. Jis ėmė 
žingsniais matuoti siaurą plotelį tarp virtuvinės spintelės ir 
stalo. 

— Kendė teisi. Mano gynyba buvo skylėta. Bet pora daly- 
kų liudijo mano naudai. Vyriausias barmenas, pasamdytas 
specialiai tam vakarėliui, pripažino, jog į „Margaritas“ buvo 
įpilta tiek tekilos, kad ir mulą iš kojų išverstų, ir šiek tiek 
skaidriosios, kad geriau muštų į galvą. O per skrodimą Siu- 
zi Monro organizme buvo aptikta tiek kokaino, kad galėjo 
sustoti širdis. Bet, kaip ir tavo atveju, Brita, kol išsityriau, 
ar mano šlapime yra kokaino arba kito plačiai paplitusio pa- 
simatymų narkotiko, šias medžiagas mano organizmas jau 
buvo spėjęs pašalinti. 

— Vadinasi, Džėjaus patarimo nepaklausėte? 

— Ne, kodėl gi. Paklausiau. Kai gavau neigiamus šlapimo 
tyrimo rezultatus, mano pasiryžimas daryti taip, kaip jis 
prašė, tik sustiprėjo. Juk atsikračiau visų įtarimų, kad varto- 
ju narkotikus. Jis sakė, geriausia, jeigu viskas taip ir liks. 

— O kaipgi Vikhamas ir Makgovanas? Jie girdėjo jus tvirti- 
nant, kad buvote apsvaigintas narkotikais. 

— Dėl jų Džėjus man liepė nesukti sau galvos. Sakė, kad 
jais pasirūpins. Spėju, taip ir padarė. Jiedu daugiau niekada 
apie tai neužsiminė. 

— O apygardos prokuroras apie tai žinojo? 

— O taip. Kendė manimi patikėjo ir nusprendė, kad For- 
daisas turi tai žinoti. Aš ir Kendė susitikome su juo už užda- 
rų durų. 

— Tik jūs trys? 

— Ir mano pasisamdytas advokatas. 

— Kokia jo pavardė? Rodos, prasideda raide B, ar ne? 

— Neprisimeni jo, taip jam ir reikia. Susiradau jį telefonų 
knygoje. Netrukus paaiškėjo, kad nesugeba atskirti, kur jo 
alkūnė, o kur subinė. Šiaip ar taip, susitikome su Fordaisu. 

- Ir ką gi? 

- Jis mane išklausė, bet įtikinti jo man nepavyko. Prezer- 
vatyvuose likusi sperma buvo mano. Fordaiso manymu, vi- 
siškai akivaizdu, kad, jei mylėjausi su Siuzi Monro, galėjau 
paraginti ją ir vartoti kokainą. Nors mano šlapimo tyrimo 
rezultatai buvo neigiami, tai neįrodė, kad nemėginau pri- 
pumpuoti tą mergužėle narkotikų. 

- Fordaisas taip ir pasakė? 

- Iš esmės taip. Mano atminties praradimą jis atkakliai 
vadino „tikėtinu atminties užtemimu. Nepaisant to, jis pa- 
žadėjo rūpestingai ir visais atžvilgiais išnagrinėti šį atvejį, o 
išvertus iš politikų kalbos tai reiškia: „Dink iš čia ir daugiau 
manęs negaišink. Kendė keikė save už tai, kad neteisingai 
įvertino situaciją. Ji manė, kad nuoširdžiai viską prisipaži- 
nęs Fordaisui sustiprinsiu savo pozicijas. Bet išklojęs visą 
tiesą iš esmės tik patvirtinau, kad tą naktį buvau visiškai pa- 
metęs galvą ir galėjau iškrėsti bet ką. 

— Kaip tik tuo metu Priešgaisrinės apsaugos departamen- 
tas jus išleido atostogų. 

— Tiesą sakant, mano viršininkas neturėjo kitos išeities. — 
Ralis vėl atsisėdo prie stalo. - Aš niekada jo dėl to nekalti- 
nau. Jis tik darė tai, kas, jo nuomone, buvo geriausia depar- 
tamentui. Buvau įsivėlęs į skandalą, susijusį su girtuoklyste, 
seksu ir mirtimi nuo narkotikų perdozavimo. Ne pats geriau- 
sias ugniagesio įvaizdis. Pasinaudojęs šiuo incidentu Brune- 
ris nušalino mane nuo tyrimo. Jis visiems garsiai ošė, girdi, 
labai nenori šito daryti, bet, manau, slapčia džiaugėsi, kad 
turi pretekstą manęs atsikratyti. Tačiau viršininkas iš karto 
manęs neatleido. Jis, kaip ir aš, laukė, ką darys Fordaisas. 
Ar būsiu apkaltintas beatodairiškai sukėlęs pavojų žmogaus 
gyvybei ir jį nužudęs, ar atsipirksiu vien griežtu papeikimu 
ir būsiu įspėtas kitą kartą elgtis atsargiau. 

Ralis nutilo, ir Brita žinojo, apie ką jis dabar prabils. 

— Ir tada pasirodžiau aš, - tyliu balsu įsiterpė ji. Nors ir ži- 
nojo, kad tai beprasmiška, vis dėlto dar kartą pabandė pasi- 

teisinti. - Dėl visų jūsų išvardytų priežasčių tai buvo pikan- 
tiška istorija, Rali. Vienas žinomiausių miesto vyrų nubunda 
lovoje su negyva mergina. 

— Narkotikai, seksas ir rokenrolas. 

— Būtent. Tai buvo gardus kąsnelis, nukritęs tiesiai man į 
rankas. Aišku, aš jį stvėriau. 

— Po velnių, tai jau tikrai. Ir dieną, ir naktį jaučiau į mane 
nukreiptas filmavimo kameras, mikrofonus ir prožektorių 
šviesas. Netgi tuos sumautus žinių tarnybos furgonus su- 
statei priešais... 

Jo balsas užlūžo, bet sakinį pabaigė Brita: 

— „priešais Halės namą. 

Brita tikėjosi, kad jis pratęs šią temą, bet apsiriko. Ralis 
spragtelėjo ir atvožė dantų krapštukų dėžutės dangtelį, už- 
vožė, vėl atvožė, o tada vėl užvožė. Jai dingtelėjo, kad taip 
ryžtingai jis parodė, kad apie sužadėtinę daugiau nekalbės. 

Jis ėmė pasakoti toliau: 

— Mane išsamiai apklausė, bet galų gale Fordaisui pritrūko 
įrodymų, kad buvo padarytas nusikaltimas, todėl byla man 
nebuvo iškelta. Oficialiose policijos suvestinėse įrašyta, kad 
Siuzi Monro mirė perdozavusi narkotikų. 

Jis pakėlė pykčiu degančias akis ir atrėmė Britos žvilgsnį. 

— Tuo tikriausiai viskas būtų ir pasibaigę. Su tuo, kas at- 
sitiko, niekada nebūčiau susitaikęs ir niekada nesusitaiky- 
siu, bet jeigu tuo viskas būtų ir pasibaigę, ta našta bent jau 
būtų tekusi man vienam. Visa, kas nutiko, būtų like mano 
asmeniniu reikalu. Bet tada televizijos eteryje pasirodei tu ir 
viską nušvietei taip, tarsi Siuzi Monro tapo auka. 

— Ji ir buvo auka. 

— Bet ne mano auka! - riktelėjo jis, įbedęs smilių sau į krū- 
tinę. - Ji tapo savo pasirinkto gyvenimo būdo auka. Buvo 
įklimpusi, nuolat vartojo narkotikus. Vakarėlių plaštakė, ieš- 
kanti, kam pačiulpti, kad tik paskui gautų kvaišalų. Džėjus 
surado keliolika jos pažįstamų, kurie tai patvirtino. 

Pyktelėjęs jis atsistojo, apsuko kėdę, rankomis apglėbė 
atlošą ir pasilenkęs į priekį toliau bėrė jai priekaištus: 

— Bet tu neparodei naujausių tos merginos nuotraukų, ku- 
riose ji nufotografuota avinti smailiakulniais ir vilkinti per 
trumpas palaidinukes, ant kurių netikrais briliantais išsags- 
tytos frazės su labai aiškia potekste. Tu žiūrovams parodei 
jos nuotraukas, darytas vidurinės mokyklos baigimo pro- 
ga. - Jis vis kėlė balsą. - Su kepuraite ir mantija. Ji atrodė 
kaip kaimynų mergaitės ir Rodso stipendininkės hibridas. 

— Paprašiau jos motinos, kad duotų fotografiją... 

- Jos motinos, kuri, suprantama, visai nenorėjo, kad žmo- 
nės jos dukterį prisimintų kaip nuo kokaino apsvaigusią 
kekšę, ir troško, kad jos Siuzi su „i būtų įamžinta kaip auka 
siaubūno, kuris ją nugirdė, iškrušo, o paskui nepasirūpino 
jos sustabdyti, kad neperdozuotų kvaišalų. 

Brita nuolankiai sutiko su šia šiurkščia kritika, nes ji buvo 
pagrįsta. Ji niekada ir nieku gyvu neprisipažins, kad iškraipė 
šią istoriją norėdama padaryti įspūdį naujajam darbdaviui 
ir užsitikrinti tolesnę karjerą. Bet sąžiningai viską pasvėrusi 
negalėjo nepripažinti, kad jos reportažai buvo tendencingi ir 
juodinantys Ralį Ganoną. 

— Aš pasakiau, kad... 

— Liaukis, - kaip kirviu nukirto jis. 

Jis ėmė žingsniuoti pirmyn atgal po virtuvę pirštais brauk- 
damas plaukus ant viršugalvio, - šis gestas Britai buvo gerai 
pažįstamas. Ji matė Ralį taip darant kaskart, kai jo susier- 
zinimas pasiekdavo viršūnę. Šitaip jis mėgindavo suvaldyti 
savo įsiūtį. Brita jautėsi jam už tai dėkinga. Jai buvo baisu 
matyti Ralį įpykusį. 

Jis vėl klestelėjo ant kėdės. 

— Kai pristatei visuomenei Siuzi kaip šventąją, o mane 
kaip jos prievartautoją, viršininkui neliko nieko kito, tik 
mane atleisti. Fordaisas niekuo manęs neapkaltino ir bylos 
neiškėlė, bet jam ir nereikėjo šito daryti. Mane teisė ir nutei- 
sė visuomenės nuomonė. - Ojo akys sakė: „Tu. 

Po kelių minučių įtemptos tylos Brita nedrąsiai paklausė: 

— Ar tuomet čia ir apsigyvenote? 

Jis niūriai linktelėjo galvą. 

- Išsinuomojau šią trobelę keliems mėnesiams, o paskui 
nusprendžiau ją nusipirkti, nes žinojau, kad daugiau nieka- 
da negrįšiu. Koks skirtumas, kur gyveni, kai tavo gyvenimas 
sumautas... 

— O kur mes, tiesą sakant, esame? 

— Atokioje vietoje, tarp Boforto ir Čarlstono. - Ir Ra- 
lis bendrais bruožais apibūdino jai vietovę, paminėjo kelių 
miestelių pavadinimus. 

— Tokių niekada nesu girdėjusi, - atsakė Brita. 

— Kaip tik todėl juos ir išvardijau. 

— Ar kas nors... Ar su kuo nors palaikote ryšius? 

— Pavyzdžiui, su kuo? Su savo advokatu? Apmokėjau jo pa- 
teiktą sąskaitą, atsisakiau jo paslaugų ir daugiau nei mačiau 
jį, nei girdėjau. O gal su visais man dar likusiais draugais? — 
niekinamai prunkštelėjo jis. 

— Gal su tėvais? 

Jis skausmingai į ją pažvelgė ir tyliai pratarė: 

- Jie irgi išvyko iš Čarlstono. 

— Arjie jumis patikėjo? 

- Žinoma, apie tai nė kalbos nėra. Aš vienintelis jų vai- 
kas. Mūsų santykiai visuomet buvo labai artimi. Jie palaikys 
mano pusę, nesvarbu kas nutiks. 

- Palaikys? 

— Ir palaikys, ir palaikė. Bet kaip tik dėl to tapo visuome- 
nės atstumtaisiais. Jų ėmė vengti net patys seniausi bičiu- 
liai. Galiausiai jie pavargo jaustis išstumti iš visuomenės. 
Tėtis pasiprašė atleidžiamas iš vaistų tiekimo įmonės, kurią 
kadaise pats padėjo sukurti, anksčiau išėjo į pensiją, ir jiedu 
persikėlė į Ogastą, kur gyvena mamos sesuo. Dėl to, ką jiems 
dėl manęs teko patirti, mane siaubingai graužia sąžinė. Nie- 
kada nesugebėsiu atlyginti jiems padarytos skriaudos. Čarls- 

tone jie praleido visą gyvenimą. Dabar jie man sako, kad su- 
sirado naujų draugų, ten gyventi jiems patinka, bet... - Jis 
gūžtelėjo pečiais ir nutilo. 

Britai labai knietėjo paklausti Ralio apie sužadėtinę, bet 
susilaikė ir uždavė kitą klausimą: 

- O kaip jums sekasi ištverti? Šitą vienatvę. Ir tai, kad ne- 
galite su niekuo bendrauti? Na, išskyrus Delną. Kaip leidžia- 
te laiką? 

Kelias akimirkas Ralis žvelgė į ją nenuleisdamas akių. 

- Planuoju kerštą. - Jis kalbėjo lėtai, grėsmingai, tokiu 
tonu, nuo kurio jai pašiurpo rankų oda. 

Todėl apsidžiaugė lauke išgirdusi triukšmą, liudijantį, kad 
grįžo Delnas. Jis įžengė į prieangį, pakabino savo laimikį ant 
stogo užlaide įkalto kablio, liepė savo šunims gultis, atidarė 
stiklines trobelės duris ir kyštelėjo galvą į vidų. 

— Galiu įeiti? 

— Negali, - atsiliepė Ralis. 

Bet Delnas, trindamas rankas, vis tiek įėjo. 

— Praleidau ką nors svarbaus? 

— Nepraleidai nieko, ko dar nebuvai girdėjęs. 

Virtuvėje ant vinilinės grindų dangos jo basos kojos nu- 
tapsėjo kaip kanopos. 

— Aš alkanas. Turi ko užkramtyti? - Delnas patikrino, ko 
yra šaldytuve, ir nusivylęs tarė: - Mėsa priešpiečiams. Gal 
iškeptum man tą triušį? 

- Gal eitum namo ir išsivestum savo dvokiančius blusų 
apniktus šunis? - Staiga Ralis atsistojo nuo kėdės ir išėjo iš 
trobelės. 

Brita pažvelgė į Delną, kuris, matyt, nusprendė, kad mėsa 
priešpiečiams vis dėlto nėra pats blogiausias pasirinkimas. 
Ir susiringavo į burną kelis šviesiai rožinės apdorotos mėsos 
griežinėlius. Vaizdas buvo toks šlykštus, kad ji nusuko akis į 
stiklines lauko duris, trinktelėjusias paskui išskubėjusį Ralį. 

— Jis ant manęs vis dar siunta. - Ir pridūrė: - A, jam tie- 
siog pasistojo, ir tiek. 

Brita staigiai atsigręžė į senį. 

— Prašau? 

— Jam pasistojo. - Jis uždarė šaldytuvo dureles ir viršuti- 
ne delno puse nusišluostė burną. - Iš karto pamačiau. - Se- 
nis įsikišo mažąjį pirštelį į ausį ir ištraukė sieros gumulėlį, 
kurį tuoj pat ištrynė į viršutinę kombinezono dalį. - Ir ne- 
pasakyčiau, kad nustebau. Plaikstaisi čia pusnuogė ir kurstai 
aistras. 


Teisingumo ministrui Kobui Fordaisui niekaip nesisekė su- 
telkti dėmesio į įsismarkavusią diskusiją. Ilgas ovalo formos 
posėdžių stalas buvo tapęs kovos lauku, o aplink jo išblizgin- 
tą viršų tarsi dvi karo stovyklos priešingose demilitarizuotos 
zonos pusėse sėdėjo oponentų grupės. Jis pats buvo įsitaisęs 
stalo gale ir laikėsi neutraliai. 

Prieš susitikimą jis netgi svarstė, ar nereiktų paskambinti 
abiem suinteresuotoms pusėms ir paprašyti atidėti šį susi- 
rinkimą. Bet kartą jis jau buvo nukeltas. Jei vėl būtų atidė- 
tas, tai dar labiau sukiršintų abi šalis. Be to, kai kas gali imti 
šnabždėtis, kad jis vengia svarstyti šį klausimą politiniais 
sumetimais. 

Klausimas buvo gyvybiškai svarbus ir skaldė visuomenę. 
Susirinkusius įstatymų leidėjus nenumaldomai spaudė galu- 
tinis terminas. Todėl Fordaisas leido jiems susirinkti, kaip 
buvo numatyta, nors paties dėmesys krypo ne į šį, o visai 
kitą klausimą. 

Šįryt išgirdęs paskelbtus Džėjaus Burdžeso skrodimo re- 
zultatus, jis daugiau negalėjo galvoti apie nieką kita. 

— Pone Fordaisai, kad naujasis ginklų kontrolės įstatymas 
būtų priimtas, reikia jūsų pritarimo projektui, - pagaliau iš- 
taikęs progą įterpti žodelį pareiškė šio įstatymo šalininkas. 

— Visiškai nesvarbu, ar jūs tam įstatymui pritarsite, ar ne, 
pone teisingumo ministre, - ryžtingai, nors tas ryžtas For- 
daisui pasirodė apsimestinis, atkirto vienas iš ką tik kalbėju- 

siojo oponentų. - Dabartinė šio įstatymo projekto redakcija 
nesurinks reikalingų balsų ir tikrai netaps įstatymu. 

— Tai kodėl taip atkakliai stengiatės įkalbėti poną ministrą 
šiam įstatymo projektui nepritarti? - atšovė vienas iš prieši- 
ninkų stovyklos vyrų. 

Kobas atsistojo. 

- Ponai, siūlau padaryti pertrauką, kol dėl ginklų kon- 
trolės įstatymo projekto dar nepradėjo lietis kraujas. Argi 
tai nebūtų ironiška? - Jis pamalonino visus savo firmine, 
rinkėjų balsams užsitikrinti skirta šypsena ir, kaip ir tikė- 
josi, išgirdo krizenimą. - Pasivaišinkite kava ir mineraliniu 
vandeniu. Šie trapūs šokoladiniai sausainukai irgi verti pa- 
ragauti, nepaisant juose slypinčių kalorijų. Aš po minutėlės 
grįšiu. 

Kobas tikėjosi, kad niekas iš susirinkimo dalyvių nenu- 
seks paskui jį į vyrų tualetą, ir neapsiriko. Jis pasinaudojo 
pisuaru, tiesiog jautė pareigą juo pasinaudoti, nes juk kaip 
tik šia dingstimi nutraukė susitikimą. Priėjęs prie kriauklės, 
jis pakišo rankas po šalto vandens srove, bet atsargiai, kad 
nesušlaptų iškrakmolytų marškinių rankogalių, susegtų 
valstybės ženklu puoštomis sąsagomis. 

Ką gi, pagalvojo jis. 

Žinia, kad Džėjus Burdžesas buvo nužudytas, šiandien 
nustelbs visus valstybės reikalus. Apie tai šaukte šauks visų 
laikraščių pirmųjų puslapių antraštės ir bus garsiai trimituo- 
jama visais kitais žiniasklaidos kanalais. Visi apie tai suži- 
nos, netgi tie, kurie nieko nenori apie tai girdėti. 

Šį rytą, vos jam įžengus į biurą, kažin kodėl labai susijau- 
dinusi sekretorė iš karto pranešė jam, kad girdėjo apie tai 
per CNN kanalą. 

— Buvote paminėtas ir jūs, pone, - pasakė ji. - Rodė gar- 
siąją nuotrauką, kur jūs visi keturi nufotografuoti liepsnų 
fone. 

Sumauta fotografija. Sumautas gaisras. 

Nuo tos dienos Kobas daugybę kartų gailėjosi, kad negali 
pasukti laiko atgal, - tada būtų nėjes į tą susitikimą, kuris 
kaip tik tą lemtingą dieną ir lemtingu laiku atvedė jį į poli- 
cijos departamento būstinę. Bet kurią kitą dieną tuo metu 
jis būtų arba dirbęs teismo rūmuose, savo kabinete, arba jau 
traukęs namo. Tačiau ta diena buvo išskirtinė, ir jis niekaip 
nesiliovė dėl to graužęsis. 

Bet taip pat daugybę kartų - gal netgi dar daugiau - jis 
jautėsi dėkingas už akimirksniu įgytą šlovę, kurią jam atnešė 
tas gaisras. Jo politinė karjera vis tiek būtų prasidėjusi, ir ti- 
kriausiai sėkmingai. Bet tikrai nebūtų įgavusi tokio milžiniš- 
ko pagreičio. O juk jis baisiai nekantravo pajusti, ką reiškia 
iškilti iki teisingumo ministro, ar ne tiesa? 

Jis gavo naudos ir iš gaisro, ir iš septynių jame žuvusių 
žmonių mirties. Širdies gilumoje, kur kiekvienas žmogus yra 
visiškai atviras sau, jis dėl to nė kiek nesigailėjo. Tad kas gi 
jis per vienas? 

Bet mąstyti tokiomis kategorijomis visiškai beprasmiška. 
Likimas yra likimas ir jo neapgausi. Kai žmogui ateina laikas 
palikti šį pasaulį, jis išeina. Jis ir jo ambicijos, palyginti su 
kosmoso jėgomis arba, jei žmogus religingas, lemtimi, be- 
veik nieko nereiškia. 

Taip jis sau sakė. Tai buvo kredo, kuris leido jam miegoti 
naktimis. Jis susitaikė su tuo, kas nutiko. Jei visi kiti galėjo 
su tuo susitaikyti, tiesiog pamiršti tą gaisrą ir gyventi toliau, 
tai ir jis gali. 

Ir vis dėlto atrodė, kad galutinai ištrinti šio įvykio iš at- 
minties nepavyks niekada. Jei tik Džėjus Burdžesas būtų už- 
gesęs tydiai... tvarkingai miręs nuo vėžio... 

Bet juk tai ne Džėjaus stilius, tiesa? 

Dabar kaip tik vyksta tyrimas, keliantis visuomenėje ne 
mažiau šurmulio negu tuomet, kai buvo nužudytas Patrikas 
Vikhamas. Vikhamo žudikas nei išaiškintas, nei suimtas. 
Ilgainiui jo nužudymas liovėsi būti pagrindine tema žinių 

laidose, ėmė grimzti į užmarštį ir apskritai išnyko iš žinia- 
sklaidos akiračio. 

Deramai pagerbęs kolegos didvyrio atminimą per jo lai- 
dotuves, Kobas pasirūpino, kad už jį balsavusių rinkėjų dė- 
mesys Vikhamo nužudymui po truputį išblėstų. Tapęs kan- 
didatu į aukščiausią valstijos teisėsaugos pareigūno postą, 
jis galėjo savo rinkėjams kasdien priminti apie kruviną susi- 
dorojimą su policininku ir taip suteikti dar daugiau solidu- 
mo savo rinkiminei kampanijai. Jis galėjo liepti atlikti kuo 
išsamiausią tyrimą, kad policininko žudikas būtų sučiuptas 
ir stotų prieš teismą. 

Bet šito nepadarė. Negalėjo. 

Iš čiaupo jam ant rankų vis dar kliokė šaltas vanduo, o 
veidrodyje virš kriauklės jis matė atsispindintį nebjaurų 
savo veidą, pradėjusius žilti smilkinius ir dailų kūną, kurio 
fizinė forma palaikoma nuolatinėmis treniruotėmis. Spren- 
džiant iš veido, šis vyras rūpinasi savimi ir gyvena sąžinin- 
gai. Ištikimas sutuoktinis, geras tėvas, nuolatinis bažnyčios 
lankytojas. Tokį jį matė ir plačioji visuomenė. Ji matė vyrą, 
tinkamai atliekantį savo vaidmenį, skatinantį pasitikėjimą 
teisėsaugos sistema, skelbiantį laisvę ir teisingumą visiems. 
Tačiau, kita vertus, juk žmonės mato tik tai, kas jiems rodo- 
ma, tiesa? 

Jis abejojo, kad kas nors, susipažinęs su Džėjaus Burdžeso 
mirties aplinkybėmis, mėgins įžvelgti jose ką nors daugiau, 
nei buvo visiškai akivaizdu: jo merginėjimas galiausiai smo- 
gė kitu galu - jį pagalve uždusino įpykusi moteris. 

„Kažin, - mintyse klausė savęs Fordaisas, - ar kas nors 
prisimins vyrą vardu Ralis Ganonas ir prieš penkerius metus 
jam pateiktus kaltinimus?" 

Vengdamas veidrodyje atsispindinčio savo paties žvilgs- 
nio, teisingumo ministras Kobas Fordaisas pasilenkė virš 
kriauklės ir šaltu vandeniu apsišlakstė veidą. 

po4Dė4 44 
Patas Vikhamas jaunesnysis sukaupė drąsą ir surinko tele- 
fono numerį. 

— „Konvėjaus statybos“. 

— Ar... eee... ar Džordžas yra? 

— Deja, nėra, grįš tik vėlyvą popietę. 

— Hm... - Pato kaktą išpylė prakaitas. Jis nusišluostė su- 
lankstyta nosine. 

— Galjam ką nors perduoti? 

— Eee... tiek to. Paskambinsiu vėliau. 

Patas metė ragelį ir žvilgtelėjo per savo darbo kabinos 
sienelę akimis ieškodamas kitų pareigūnų, tokių pat popie- 
rius tvarkančių policininkų kaip jis. Jo patruliavimo rajonas 
buvo... kompiuteris. Patas tikras laimės kūdikis, bylų tvar- 
kytojas. Ginklų jis bijojo. Nusikaltėliais bjaurėjosi. Nešiojo 
policininko ženklelį, bet nebuvo faras iš prigimties. Niekada 
ir nenorėjo juo būti, tad dvidešimt dvejus jam likusius tar- 
nybos metus, po kurių galės išeiti į atsargą, jis vertino kaip 
bausmę, kurią privalo atlikti. 

Įsitikinęs, kad aplink viskas ramu, Patas surinko mobi- 
liojo telefono numerį. Po trijų signalų atsiliepė balsas, gana 
šiurkščiai ištaręs „Sveiki. 

— Džordžai? Patas Vikhamas. 

Patas iš karto pajuto Džordžo Makgovano nepasitenkini- 
mą, šmėstelėjo mintis, kad šis nutrauks pokalbį. Bet jis tik 
burbtelėjo: 

— Palauk. 

Pato ausis pagavo prislopintą kalbėjimą, jis girdėjo, kaip 
Džordžas trumpam atsiprašė, o paskui kelioms akimirkoms, 
matyt, kol ieškojo nuošalesnės vietelės, įsivyravo tyla. Paga- 
liau jis prabilo: 

— Iš kur gavai mano numerį? 

— Aš faras. 

Pašaipus prunkštelėjimas, o tada: 

— Užklupai mane įpusėjus labai svarbiam susitikimui. Mano 
uošvis nori gauti užsakymą statyti naująjį lengvosios atleti- 
kos kompleksą. Paskambinai labai jau netinkamu metu. 

— Mums reikia pasikalbėti apie Džėjų. 

— Nė velnio, - žemu balsu numykė Džordžas. 

- Jau išsiaiškino, kaip jis buvo nužudytas. 

— Girdėjau. 

— Ta reporterė tvirtina, kad kažkas pakišo jai pasimatymų 
narkotiko. 

— Apie tai irgi girdėjau. 

— Na, tai?.. 

- Tai ką? 

Patas mintyse apmetė, kad Džordžas Makgovanas turėtų 
būti sunkesnis už jį kokiais septyniasdešimt penkiais sva- 
rais. Bet tą akimirką jis taip troško, kad fizinė jėga prilygtų 
jo pykčiui. Tuomet jis būtų įmūrijęs mėsingą to vyruko galvą 
į sieną už tai, kad jis toks bukas. 

— Nejaugi tu visai nesijaudini? 

- Aišku, jaudinuosi. Turiu įmušti kamuoliuką į aštuonio- 
lika duobučių ir pralaimėti partiją, paskui dar iškęsti dvi 
valandas pietų ir po jų prasidėsiančias pusantros valandos 
derybas. Po viso šito, jei sutartis nebus pasirašyta, Lesas 
mane apkaltins, kad atsiliepęs į šį skambutį sutrukdžiau jam 
dalykinį susitikimą. 

Bet Patas visuomet kiaurai matydavo žmones. Dėl padė- 
ties, kurioje jiedu atsidūrė, Džordžas nerimavo nė kiek ne 
mažiau negu jis. 

— O dabar Brita Šeli kažkur pradingo. 

— Pradingo? Kaip suprasti „pradingo ? 

— Taip ir suprask, - suirzęs atšovė Patas. - Klarkas ir 
Chavjė su suėmimo orderiu nuvažiavo į Šeli namus, bet jos 
ten nebuvo. Televizijoje irgi nėra. Ten jos niekas nematė 
nuo vakarykštės popietės. Policija paskelbė jos automobilio 
paiešką. 

Džordžas tylomis įsidėjo į galvą šią informaciją, o tada pa- 
klausė: 

- Ir ką gi, tavo nuomone, dabar turėčiau daryti? Gal nar- 
šyti po krūmus ir jos ieškoti? 

— Kaip manai, kodėl ji taip staiga dingo? Ką tai galėtų 
reikšti? 

— Po velnių, iš kur man žinoti, Patai? Pirmiausia peršasi 
mintis, kad ji nenori būti suimta. 

Šios frazės pabaigoje pasigirdo vos juntama pašaipos gai- 
delė, bet Patas į ją nekreipė dėmesio. 

— Kaip manai, kiek Džėjus jai papasakojo? 

Jau visai kitokia, netikrumo persmelkta intonacija Džor- 
džas atsakė: 

— Nežinau. 

Jo susirūpinimas dar labiau sustiprino Pato nerimą. 

— O, Jėzau... 

— Dėl Dievo meilės, gal susiimsi? Neišskysk dabar. 

— Ką darysime? 

— Nieko. Mes nieko nedarysime, elgsimės taip, lyg nieko 
nebūtų nutikę. Nieko nedaryk, Patai, supratai? 

Grėsmingas Džordžo tonas Patą įžeidė. Ir kas gi jis įsivaiz- 
duoja esąs, kad šitaip su juo kalba? Juk visi žino, kad jis — 
uošvio pastumdėlis! O jo žmona turi su kojomis susijusių 
problemų - niekaip negali nulaikyti jų suglaudusi. 

Kai jie abu dirbo policijoje, Džordžas tapo vienu artimiau- 
sių Pato vyresniojo bičiulių, taip pat šeimos draugu, dažnai 
svečiuodavosi jų namuose ir likdavo vakarieniauti. Patas dar 
nepamiršo, kaip Džordžas juokais kumšteldavo jam į žas- 
tą, erzindavo dėl merginų, šnekėdavosi su juo apie beisbolą 
ir kartu žaisdavo vaizdo žaidimus. Jis garsiai kalbėjo, kėlė 
daug triukšmo ir su juo būdavo smagu. 

Kol nebuvo vedęs Mirandos Konvėj. Kol jiedu su Patu vy- 
resniuoju dar nebuvo tapę didvyriais. Kol nebuvo kilęs tas 
gaisras. 

O po gaisro Džordžas Makgovanas Vikhamų namuose pa- 
sirodydavo itin retai. 

— Manjau reikia eiti, - tarė Džordžas. - Ir daugiau neskam- 
bink. Kuo mažiau bendrausime, tuo bus geriau. Supratai? 

Jis baigė pokalbį Patui nė nespėjus atsakyti. Kai Patas pa- 
dėjo telefono ragelį ant svirtelės, jo delnas buvo drėgnas. Jis 
apsimetė atidžiai skaitantis dokumentą monitoriaus ekra- 
ne, - dėl viso pikto, jei koks pareigūnas eitų pro šalį. 

Kitaip negu jis tikėjosi, po skambučio Džordžui jis ne nu- 
siramino, o tik dar labiau susinervino. Didžiavyrio drąsa 
buvo apsimestinė. Patas galėjo lažintis, jog prakrapštęs vir- 
šutinius raumeningus Džordžo Makgovano kūno audinius 
rastų tokį pat bailį, koks yra jis pats. 

Kaip ir jis, Džordžas baiminosi, kad kas nors Džėjaus Bur- 
džeso nužudymo nesusietų su gaisru policijos departamen- 
te. Ar kas nors užčiuops šią sąsają? Ar esama kokių įtarimų, 
kad šie du įvykiai gali būti susiję? 

Ar kas nors jį stebėjo? 

Patas Vikhamas jaunesnysis labai norėjo turėti pakaušyje 
antrą porą akių. 

Ir ne tik darbe. 


Dvyliktas skyrius 


Rais sėdėjo pamiškėje ant kelmo ir žiūrėjo, kaip pasiėmęs 
nudobtą triušį ir vesdamasis savo tris šunis Delnas tapsena 
link savo trobelės. Tanki medžių lapija ryte prarijo senį ir ne- 
liko nė menkiausio ženklo, kad jis čia praėjo, - apie tai liudijo 
tik barnus vietinis kėkštas. 

Aplink Ralio trobelę augo ir kietmedžiai, ir visžaliai me- 
džiai. Pavasarį lapuočių ir laukinių krūmų žiedai nutaškyda- 
vo žalią miško lają baltomis ir pastelinių spalvų dėmėmis. 
Mažosios palmės ir virgininiai ąžuolai žaliuodavo netgi vi- 
duržiemį ir kurdavo amžinos vasaros įspūdį. 

Čia būtų tikrai miela gyventi, jei šeimininkas sutvarkytų 
trobelę, moderniau įrengtų virtuvę ir vonios kambarį, pa- 
sirūpintų padoresniais baldais, keliais mielais niekučiais, 
suteiktų aplinkai daugiau jaukumo ir užaugintų dar kelias 
topinambų virkščias. 

Vis nerimdamas Ralis nuvijo šalin šias svajas ir malonius 
jų sukeltus vaizdinius. 

Jis pyktelėjo ant Delno, ir tai buvo pretekstas trumpam 
palikti trobelę. Net jei Delnas nebūtų sutrukdęs, Ralis būtų 
radęs kitą priežastį išeiti į lauką. Jis buvo įpratęs gyventi be 
oro kondicionieriaus. Vasaros karštis ir tvankumas jam jau 
netrukdė. Bet šiandien buvo kitaip. Šiandien oras tarp ketu- 
rių trobelės sienų tiesiog dusino. 

Tačiau dėl jo klaustrofobijos buvo kaltas ne troškus oras 
ir ne Delnas. Laukan jį išvijo kalbos apie gaisrą, Siuzi Mon- 
ro mirtį ir visą kitą iš užmaršties išnirusį šlamštą, - sukilęs 
pyktis ir apmaudas galų gale taip suspaudė krūtinę, kad jam 
ėmė trūkti oro. 

Be to, dalis kaltės teko ir Britai Šeli. 

Raliui reikėjo atsipūsti ir nuo jos. Kai ji paklausė, kaip ga- 
lėtų atsilyginti už visas padarytas skriaudas, jam dingtelėjo 
kelios galimybės. Viliojančios. Neleistinos. 

Vakarjis privertė Britą miegoti šalia savęs, nes norėjo, kad 
ji pasijustų nepatogiai ir nežinotų, ko iš jo tikėtis. Tegul tai 
buvo atpildas už visą jos jam sukeltą sielvartą. 

Bet, jei visiškai atvirai, jis taip pasielgė ir todėl, kad nega- 
lėjo atsispirti pagundai atsigulti šalia moters, su kuria pavy- 
ko užmegzti pokalbį - tegul ir nedraugišką, bet neapsiribo- 
jusį vien frazėmis: „Kiek? Arba: „Tik šiai nakčiai. Ryt iš ryto 
dingstu. Dažniausiai jis išeidavo dar neprašvitus. 

Ir vis dėlto dabar jam atrodė, kad miegoti šalia Britos buvo 
didžiulė strateginė klaida. Nors pasirinkta taktika leido jam 
siekti užsibrėžto tikslo, ji taip pat audrino jam vaizduotę. 

Bet kiurksoti lauke ir šitaip jos vengti gali tik bailys, argi 
ne? Jis prisivertė atsistoti nuo kelmo, perėjo kiemą ir vėl už- 
lipo laiptais. Tada įėjo į vidų. 

Brita stovėjo pačiame kambario viduryje priglaudusi ran- 
kas sau prie šonų, tarsi jai būtų buvę įsakyta čia laukti jo su- 
grįžtant. Pro virtuvės langą plūstantys besileidžiančios sau- 
lės spinduliai švietė jai į nugarą. Palubėj pritvirtinto ventilia- 
toriaus keliamas vėjelis lengvai plaikstė jos plaukų sruogas. 

Ji tarė: 

— Jau darosi vėlu. Turiu grįžti. 

— Taip. - Jis prakalbėjo visą rytą ir geroką dalį popietės. 
Tik dabar suvokė, kad diena jau beveik prabėgo. 

Brita droviai timptelėjo iš šambrė medžiagos pasiūtų 
marškinių skverną. Jis siekė jai iki pusės šlaunų. Rankoves 

buvo atsiraitojusi iki alkūnių. Ir susisagsčiusi visas sagas, tik 
viršutinę palikusi atsegtą. 

- Tikiuosi, neprieštaraujate, kad juos pasiskolinau. Nie- 
kur neradau savo vėjastriukės. 

Trobelėje buvo tvankiau negu lauke, tad marškinius Brita 
apsivilko ne todėl, kad jai pasidarė šalta. Atrodo, ji pagaliau 
susivokė, kokie menki jos naktiniai drabužiai. Ji vilkėjo prie 
kūno prigludusį permatomą chalatėlį, ir, nors jis slėpė svar- 
biausias vietas, plonytis audinys lipte lipo prie kūno, - atro- 
dė, jei kas paliestų, jis akimirksniu ištirptų. Vakar naktį Ralis 
pasielgė kaip tikras džentelmenas ir prieš išnešdamas ją iš 
namų apvilko jai vėjastriukę. 

— Tavo striukė guli ant žemės, prie pikapo, - paaiškino 
jis. - Man rodos, vienas iš šunų ant jos buvo įsitaisęs guolį. 

— Nieko tokio. 

— Pasiruošusi? 

Ji linktelėjo galvą. 

— Gal prieš išvažiuodama dar nori pasinaudoti tualetu? 

— Ne, man nieko nereikia. 

— Tuoj pas tave ateisiu. 

Miegamajame jis išsinėrė iš vakarykščių marškinių, ap- 
sivilko švarius, ir, kol stovėjo priešais pravertą nedidukę 
drabužių spintą, jam dingtelėjo, kad ką tik ieškodama sau 
marškinių čia rausėsi ji. Mintyse jis klausė savęs, kodėl ji pa- 
sirinko šambrė marškinius. Juk jie seni ir gerokai nuskalb- 
ti. Gal Britai jie pasirodė patogūs? Gal pagalvojo, kad šitie 
jai tiks geriau negu kiti? Gal visi kiti jo marškiniai jai buvo 
bjaurūs? 

Ralis pasinaudojo tualetu, nusiplovė rankas ir jau ketino iš- 
eiti iš vonios kambario, tik dar nusprendė išsivalyti dantis. Jis 
pastebėjo, kad dantų pastos tūbelė, kurią jis maigė rytą, už- 
dengta. Jos darbas, nes jis įpratęs palikti tūbelę neužsuktą. 

Vadinasi, ji irgi valėsi dantis. Jį tai kažkodėl supykdė. 

Ralis išjungė ventiliatorių ir užrakino trobelės duris. Bri- 
ta jau laukė įlipusi į pikapo kabiną. Jis pakėlė nuo žemės 
jos vėjastriukę, nupurtė purvą, švystelėjo į priekabą ir sėdo 
prie vairo. 

Ant grindų Brita rado savo rankinę. Išsiėmė iš jos nedi- 
duką šepetį, persibraukė juo per plaukus, žvilgtelėjusi į pu- 
drinės veidrodėlį pasitikrino, kaip atrodo, ir pamačiusi savo 
atspindį atsiduso. Bet gražintis neskubėjo. Įsidėjo pudrinę ir 
plaukų šepetį į rankinę, o šią numetė sau po kojom. 

Nepratardami nė žodžio jiedu važiavo tol, kol įveikė 4,7 
mylios ir įsuko į pagrindinį kelią. Ralis tarė: 

- Išleisiu tave prie tavo automobilio. 

Ji žvilgtelėjo į savo basas pėdas ir timptelėjo atspurusį 
marškinių kraštą. 

- Jeigu mane suims dar nespėjusią įeiti į namus, nutemps 
į policijos nuovadą štai šitaip apsirengusią. 

Ralis dėbtelėjo į jos kojas. 

— Sukelsi ten tikrą sensaciją. 

— Dabar visai nenoriu sukelti jokios sensacijos. 

— Ką? Taujau nerūpi aukštesni reitingai? 

Brita pervėrė jį nuožmiu žvilgsniu. Ši kandi pastaba buvo 
tokia pat niekšiška kaip ir vakar vakare jos mesta sarkastiška 
užuomina apie skustuvą. Bet ji bent jau nukreipė jųdviejų 
pokalbį nuo savo dailių kojų. 

Ir vėl gerą mylią važiavo tylėdami. Kai Ralis pagaliau vėl 
žvilgtelėjo į Britą, pamatė, kad ji sėdi atlošusi galvą. Jos akys 
buvo užmerktos. Ji sėdėjo visiškai tyli, tik buvo girdėti, kaip 
kvėpuoja. Kelias akimirkas jis stebėjo, kaip kilnojasi jo seni 
iš šambrė audinio pasiūti marškiniai. Dar niekada jie neatro- 
dė taip puikiai. 

Jis kostelėjo. 

— Tavo namą slapčia stebi policijos pareigūnai. Ką ketini 
jiems pasakyti? 

— Kad pažadu nesipriešindama eiti su jais, jeigu tik iš pra- 
džių leis man persirengti. 

— Ne, aš ne apie tai. Kaip pasiaiškinsi, kodėl nebuvai na- 
mie, kai atėjo tavęs suimti? 

— Aš ir pati nežinau. Gal pasakyti, kad buvau pagrobta? 
Tik ar jie patikės? 

— Abejoju. Juolab po tavo pasakojimo, kad vakarodama su 
Džėjumi buvai apsvaiginta narkotikais ir praradai atmintį. 

- Ši istorija jiems pasirodys tokia pat neįtikėtina kaip ir 
ankstesnė, tiesa? - Nepasukusi galvos ji atsimerkė ir nu- 
kreipė žvilgsnį į Ralį. - Turbūt neverta tikėtis, kad ateisite 
ir prisipažinsite vidury nakties prievarta išsivežęs mane iš 
namų, ar ne? 

Jis papurtė galvą. 

Brita vėl užmerkė akis. 

— To ir tikėjausi, bet, pamaniau, vis tiek paklausiu. 

— Ašjau pabuvau visuotinio susidomėjimo objektu. Nepa- 
tiko. Dabar dirbu giliame pogrindyje. 

— Vadinasi, fanfaras man teks pasitikti vienai? 

— Kaip kadaise teko man. 

— Na štai, ir vėl tas pat. Vargšas Ralis. 

Šie žodžiai įskėlė jam pykčio kibirkštį. 

— Tavo gailesčio neprašiau. 

Brita atsisėdo tiesiai ir pasisuko į jį. 

— Tikrai? 

— Ne! 

— Na, jūs labai stengėtės, kad tiksliai sužinočiau, ką prara- 
dote. Savo reputaciją, savo darbą, savo... 

— Savo ką? Pabaik mintį. 

— Savo sužadėtinę. 

Jis įbedė žvilgsnį į besidriekiantį kelią. 

— Tu tiesiog nesitveri smalsumu viską apie ją sužinoti, 
ar ne? 

— Jau klausiau Delno. 

- Ir ką jis tau pasakė? 

— Jis manęs paklausė, ką apie ją man papasakojote jūs, o 
kai pasakiau, kad nieko, jis atšovė, girdi, jam atrodo, jog jūs 
ir nenorite, kad aš ką nors sužinočiau. - Ji laukė; jis atkakliai 
tylėjo. - Kodėl nenorite, kad sužinočiau? 

— Kad čia nėra ko žinoti. 

- Nemalkit šūdo. 

Jis prunkštelėjo. 

- Žiūrovai tokių žodžių iš tavo mielų lūpų dar niekada ne- 
girdėjo. 

— Kaip toliau klostėsi jos likimas, Rali? 

— Dieve mano, ar negali tiesiog liautis kamantinėjusi? 

— Ne, kol neišgirsiu visos istorijos. Dabar žinau tik tiek, 
kad jos vardas buvo Halė. 

— Ir tebėra. 

- Žavi moteris. Protinga, sėkmingai daranti karjerą, graži. 

— Kaip pirštu į akį. 

— Kiek laiko buvote susižadėję? 

- Truputį ilgiau negu metus. 

— Balandžio dvyliktą dieną ketinote susituokti. 

- Bet nesusituokėme. Istorijos pabaiga. - Jis lyg ir tikėjosi 
dar kartą išgirsti: „Nemalkit šūdo!“, bet šį sykį Brita atsiliepė 
ne iš karto. Nors ir įbedęs akis į kelią, Ralis jautė, kad ji žiūri 
įji 

Po minutėlės ji tyliai ištarė: 

— Rali, jai tai buvo nepakeliama, bet kuriai moteriai būtų 
buve sunku... 

- Atleisti? 

— Suvokti. Prieš imdama galvoti apie atleidimą ji turėjo su- 
vokti, kad be jos nuėjote į vakarėlį, kuris buvo tikrai audrin- 
gas. Tai garantuotas būdas prisidaryti nemalonumų. 

— Bet ji pati ragino mane ten eiti, prisimeni? Džiaugėsi, 
kad atsipūsiu nuo tyrimo. 

— Ji buvo siaubingai naivi. 

— Pakartok. 

Žinodama, kad Ralis puikiai ją girdėjo, Brita atžariai tėškė: 

— Arba Halė buvo naivuolė, arba jūs - neįsivaizduojamai 
patikimas. 

— Gal visko po truputį. 

— Galbūt. Aš tik žinau, kad niekada nepasakyčiau „puiki 
mintis“ sužadėtiniui, susiruošusiam be manęs eiti į Džėjaus 
Burdžeso vakarėlį. 

— Tu savininkiška. 

— Nuovoki. 

- Pavydi. 

— Gal peršokime šią temą? 

— Ne, kaip tik panagrinėkime ją atidžiau. Kokia tu, Brita? 
Turiu omenyje artimus santykius. Ar esi iš tų, kurios laikosi 
įsitvėrusios partnerio? Nepatikli ir linkusi čiupti? O gal gy- 
veni savo gyvenimą ir leidi vyrukui laikytis įsikibus tavęs, 
kol pagaliau nuvargsta ir tave paleidžia? 

Bet nukreipti pokalbį nuo savo asmeninio gyvenimo ir pa- 
sikalbėti apie jos Raliui nepavyko. Ji paklausė: 

— Kas nutiko po to, kai Džėjus paėmė Halę iš oro uosto? 

Jis gūžtelėjo pečiais taip, tarsi mėgintų nusimesti sunkų 
slegiantį apsiaustą. 

- Išsikalbėkite, jums tai padės. 

Jis dėbtelėjo į Britą. 

— Ne, tai padės tau. 

— Ko gero, aš šito nusipelniau. Bet juk tai ne žiniasklaidai. 

— O kodėl tu tokia smalsi? Gal vujaristė? 

- Šito tai nenusipelniau. 

Ralis dar kartą pažvelgė į ją, tada pusbalsiu nusikeikė. 

— Na gerai. Bet tu nusivilsi. Nebuvo nei skandalingos sce- 
nos, nei žaibų ir perkūnų, nieko, kas tau padėtų sukurti te- 
levizijos dramą. 

Brita tik žiūrėjo nenuleisdama nuo jo akių ir laukė. 

Tik... nuo ko pradėti? Jis atsiduso ir prabilo: 

— Kai Džėjus grįžo, aš tebebuvau policijos departamen- 
te. Iš oro uosto jis parvežė Hale tiesiai į jos namus. Man 
pasakė, kad ji nusiminusi. Labai. Tada patapšnojo per petį: 
„Bet ji stipri. Ištvers. Vikhamas ir Makgovanas pareiškė 
kol kas neturintys ko daugiau manęs paklausti; buvau lais- 
vas. Iš policijos departamento nuvažiavau tiesiai pas Halę 
į namus. Paskambinau į duris, bet niekas neatidarė. Tada 
savo raktu atsirakinau ir įėjau į vidų. Radau ją svetainėje, 
susigūžusią sofos kamputyje, apsikabinusią pagalvę ir ver- 
kiančią. 


Jis stabtelėjo ant slenksčio, bet kadangi Halė nesuriko jam 
dingti ir palikti ją ramybėje, įėjo ir atsargiai uždarė duris. Jai 
išvykus pro prapjovą duryse mestas paštas tebegulėjo ant 
grindų. Ralis jį peržengė. Visos užuolaidos užtrauktos. Švie- 
sų ji nebuvo uždegusi, tad svetainė skendėjo prieblandoje. 

Abu pažvelgė vienas į kitą per juodu skiriančią erdvę. Jis 
pamatė kančią ašaromis paplūdusiose jos akyse ir jam su- 
spaudė širdį. 

Ši scena taip skyrėsi nuo jų laukto susitikimo grįžus 
namo. Jis įsivaizdavo šią akimirką būsiant sentimentalią 
kaip reklamose ar romantiniuose filmuose, kai įsimylėjėlių 
žvilgsniams susitikus foną apgaubia migla. Jie eina vienas 
prie kito persmelkti jaudinančio laukimo, o kai prisiartina, 
jų lūpos susilieja į ilgą bučinį. Arba apsikabinę ima suktis 
meilės sūkuryje. 

Jiedu su Hale patirdavo tokių akimirkų, kai drauge juok- 
davosi ne dėl ko kito, o tik iš tyro džiaugsmo, kad vienas ki- 
tame rado idealų partnerį, arba kai abu tylėdavo kartkartė- 
mis apsikeisdami žvilgsniais ar šypsenomis. 

Ir dabar mintyse jis klausė savęs, ar jie dar kada nors galės 
pasidžiaugti tokiomis akimirkomis. Vylėsi, kad galės. Gal ši 
patirtis sutvirtins jų santykius. Bet pirmiausia jiems reikėjo 
ją išgyventi. 


176 + Sandia Biown 


Ralis priėjo prie sofos ir atsisėdo. Jis jos nepalietė, ji 
jo - irgi ne. Halė tyliai tebekūkčiojo. Jis troško ją apkabin- 
ti, pasakyti, kaip labai gailisi, kaip ją myli ir kad viskas bus 
gerai. Jis viską ištaisys. Bet leido jai verkti tikėdamasis, kad 
tai bus pirmasis žingsnis į atleidimą ir žaizda palengva ims 
trauktis. 

Pusvalandis prabėgo akimirksniu, nors laikas šį kartą ne- 
rūpėjo. Jis būtų sėdėjęs ten amžinai ir laukęs jos ženklo, kad 
gali kalbėti. Galų gale ji atsargiai nusišluostė akis, nosį ir pa- 
žvelgė į jį. Tada kimiu balsu pratarė: 

— Rali? 

Klausiama intonacija, kuria buvo ištartas jo vardas, išdavė 
gilią Halės abejonę, ar jiems apskritai verta pradėti šį pokal- 
bį. Ji laukė pasiaiškinimo. Jis padėjo ranką ant sofos atlošo 
ir pažvelgė jai į veidą. O tada ištarė vienintelius jam į galvą 
atėjusius žodžius iš pačių širdies gelmių: 

— Hale, labai atsiprašau... 

Tuomet jiedu apsikabino, suspaudė vienas kitą glėbyje ir 
abu pratrūko verkti. Nuo pat ryto, kai pabudo, Ralis tik da- 
bar leido išsiveržti savo emocijoms. Jis verkė dėl mirusios 
merginos, dėl jo gyvenimą ištikusios krizės ir nepakeliamo 
sielvarto, kurį jis sukėlė mylimai moteriai. 

Pagaliau jis susitvardė, nusišluostė veidą ir suėmęs su- 
spaudė jos rankas. 

— Viską atvirai tau papasakosiu. Tiksliai taip, kaip buvo. O 
tada, jei norėsi, galėsi man smogti arba liepti išeiti, arba... 

— Tiesiog viską man papasakok, Rali. 

Jis taip ir padarė. Nepraleido nė vienos smulkmenos, nors 
kartais ištarti savikaltos žodžius buvo labai sunku. Halė nu- 
sipelnė sužinoti visą tiesą. 

— Vos tik ji prie manęs priėjo, turėjau atsiprašyti ir nueiti. 
Turėjau mandagiai atsisakyti man siūlomo gėrimo ir išeiti, 
kaip žadėjau. Pamatęs ją negalvojau: „Halės mieste nėra. Tad 
pasismaginsiu. Ji niekada nesužinos. Džėjus saugos mano 

paslaptį. Prisiekiu tau, Hale, taip nebuvo. Neturiu jokio pa- 
siteisinimo, galiu pasakyti tik tiek, kad ji atrodė provokuoja- 
mai, draugiškai elgėsi ir man tai turbūt paglostė savimeilę. 

— O tai, kad aš tave myliu, tau savimeilės neglosto? 

— Glosto. Žinoma. Bet... 

— Bet tavo draugas padarė darbą, kurį turėjai atlikti tu. Jis 
išgelbėjo žmones ir tapo didvyriu. Tai tave ir ėda, ar ne? 

— Truputį. Taip. 

Šis prisipažinimas ją nuliūdino. 

— Tau nereikia nieko man įrodinėti, Rali. Nei man, nei sau 
pačiam. Niekas neabejoja nei tavo profesine etika, nei tavo 
žiniomis ir gebėjimais, juolab drąsa. 

- Žinau, - šiek tiek suirzęs atsakė jis ir tuoj pat pasigailė- 
jo, kad leido savo irzlumui prasiveržti. - Bet po to gaisro nie- 
kaip negaliu savyje numaldyti apmaudo, kad Džėjus padarė 
tai, ką turėjau padaryti aš. Todėl, kai ta gražuolė iš svečių 
minios išsirinko mane, taip, prisipažįstu, tai paglostė man 
savimeilę. Na taip, nenuėjau šalin. Ir už tai prašau tavęs man 
atleisti. O dėl viso kito... - Ralis pasislinko dar arčiau jos. — 
Hale, aš žinau - negaliu to įrodyti, bet tiesiog žinau - į „Mar- 
garitą , kurią ji man padavė, buvo įberta narkotikų. 

— Džėjus man papasakojo. 

- Juk pati žinai, kiek alkoholio galiu pakelti. Nuo kelių 
gurkšnelių „Margaritos“, kad ir labai stiprios, negalėjau taip 
sukvailėti, kad rizikuočiau sužlugdyti santykius su tavimi. 
Niekada nerizikuočiau prarasti tavęs dėl vienos nakties su 
kita moterimi, kad ir labai įspūdinga. Taip niekuomet nenu- 
tiktų. Vienintelis galimas paaiškinimas - tą vakarą nebuvau 
savimi. Nekontroliavau savo elgesio. 

Paskui Ralis kuo įtikinamiau paaiškino, kad jo kūnas į sek- 
sualinį stimulą reagavo taip, kaip bet kurio kito vyro, bet jis, 
jo širdis, siela ir protas tame žaidime net nedalyvavo. 

- Ar tiki manimi? Jeigu ne, tuomet kalbėti toliau man 


nėra prasmės. 

Ji pažvelgė tiesiai jam į akis. 

— Tikiu tavimi, Rali. Tikrai. Tik niekaip nesuprantu, kaip 
tu apskritai galėjai pakliūti į tokią padėtį. 

— Tu pati norėjai, kad eičiau į tą vakarėlį, Hale, - pasakė jis 
tokiu tonu, kurio niekaip nepavadinsi vaidingu. Jis nemėgi- 
no suversti kaltės kam nors kitam ir tikrai nenorėjo pradėti 
kivirčytis. 

- Žinau, žinau. - Halė trumpam užmerkė akis. 

Kai ji atsimerkė, Ralis buvo visiškai tikras, kad ji susitvar- 
dė ir yra pasiruošusi klausytis toliau. Jis pasidalijo su ja šiur- 
pia patirtimi, kai atsibudęs rado šalia gulinčią negyvą Siuzi 
Monro. Ir bendrais bruožais atpasakojo savo pokalbius su 
detektyvais. 

— Jie tavimi patikėjo? - paklausė ji. 

— Atrodo. Džėjus patikėjo, o juk pati žinai, kaip puikiai 
jis moka įtikinėti. Apie narkotikus jis daugiau neužsiminė, 
bet sakė, kad dėl visko, kas nutiko, kaltas alkoholis. Girdi, 
mane pakirto svaigalai ir pervargimas. Jis įteigė Vikhamui 
ir Makgovanui, kad aš nebuvau visiškai atsakingas už savo 
seksualines išdaigas. Ir, po velnių, tikrai nesu atsakingas už 
tai, nuo ko mirė Siuzi. 

Tada Ralis jai dar papasakojo apie tai, kaip Kendė mėgino 
jam padėti, nors formaliai atstovavo visai priešingai stovyklai. 

— Ji mane iškoneveikė ir pareiškė, kad, tavimi dėta, dau- 
giau gyvenime su manimi nesišnekėtų. 

Halė šyptelėjo. 

— Taip, ji tokia. 

Paskui atsiduso ir paklausė, ar jis norėtų kokakolos. Jiedu 
nuėjo į virtuvę ir atsisėdo ant baro kėdžių. Kol Ralis aiškino, 
ko, Džėjaus nuomone, jis gali tikėtis artimiausiomis dieno- 
mis, jų keliai lietėsi. 

— Atidaviau jiems šlapimo mėginį, jis bus tiriamas. Pre- 
zervatyvuose rasta sperma irgi pakeliui į laboratoriją. - Jis 
apsimetė nepastebėjęs, kaip Halė suraukė antakius. - Be to, 

bus daromas skrodimas. Džėjus sako, kad daug kas priklau- 
sys nuojo rezultatų. Jie stengsis laikyti šį įvykį paslaptyje ir 
traktuoti jį kaip atsitiktinį narkotikų perdozavimą, o būtent 
tai, mano įsitikinimu, ir įvyko. 

Minutėlę Halė sėdėjo tylėdama, įbedusi akis į kokakolos 
skardinės viršų. 

- Kam jai reikėjo svaiginti tave narkotikais, Rali? - Ji pa- 
kėlė į jį akis ir pakartojo: - Kam? 

— Manau, tam, kad įsitemptų mane į lovą. 

— Sakei, kad ji atrodė provokuojamai. Džėjaus vakarėliuo- 
se visuomet yra vyrų, kurie tik ir žvalgosi pašėlusių, sekso 
ištroškusių merginų, tokių kaip tavo apibūdinta Siuzi Mon- 
ro. Kam jai reikėjo iš visų svečių išsirinkti tave ir apsvaiginti 
narkotikais, jeigu tenorėjo pasidulkinti? 

- Į šitą klausimą atsakyti negaliu. 

Halė žvelgė į jį dar kelias akimirkas, o tada nusuko akis į šalį. 

— Tavo tėvai žino? 

— Paskambinau jiems iš policijos nuovados ir išklojau visą 
tiesą. Jie neteko žado. Mergina mirė šalia manęs, vienoje lo- 
voje su manimi. Suprantama, jie buvo priblokšti. Iš pradžių. 
Paskui norėjo atvykti, padėti man, surasti advokatą. Pasa- 
kiau, kad nevažiuotų ir kad kol kas man sekasi neblogai. 

— Bet jie tavimi patikėjo? 

- Besąlygiškai. 

Ralis tikėjosi išgirsti, kad ir ji tiki juo be jokių išlygų, bet 
Halė tepasakė: 

— Maniškiams dar reikia pranešti. 

- Leisk, aš jiems pasakysiu. Juk tai buvo mano klaida. 

— Jie bus... Dieve, negaliu nė įsivaizduoti. - Ji delnais už- 
sidengė veidą. - Jie bus priblokšti. 

— Manau, išgirdus tokias naujienas, tai - natūrali reakcija. 

— Kai sužinos visi jų draugai, jiems bus labai nesmagu. 

— Tikiuosi, taip nenutiks. Džėjus rūpinasi, kad žiniasklai- 
da apie tai nesuuostų. 

Halės skruostais vėl ėmė ristis ašaros. Ji liūdnai pažvelgė 
į Ralį. 

— Ir kodėl tai nutiko mums? 

— Per mano kvailumą. Per prakeiktą mano kvailumą. - Jis 
delnais švelniai suspaudė jai veidą. - Bet tu nė akimirkos ne- 
gali suabejoti, kad aš tave myliu ir kad atiduočiau viską - vis- 
ką! - jei tik galėčiau ištrinti iš mūsų gyvenimo pastarąją parą. 

Ji neištarė nė žodžio, tik linktelėjo galvą. 

Jis prisitraukė ją arčiau ir pabučiavo į lūpas, - atsargiai, 
stengdamasis, kad prisilietimas būtų švelnus. 

— Mes tai ištversime, Hale. 

— Taip. 

— Dabar tai labai skaudu, žinau, bet aš padarysiu viską. 

Jiedu stipriai suspaudė vienas kitą glėbyje. Veidu įsikniau- 
busi jam į kaklą ji sušnabždėjo: 

— Tiesiog man taip pikta. 

— Man dar pikčiau. 

— Man gaila, taip gaila. 

Ralis pamanė, kad jai gaila dėl paties įvykio, dėl to, kad tai 
nutiko būtent jam. Gali būti, kad tuomet Halė tai ir norėjo 
pasakyti. Bet vėliau jis svarstė: gal ji jam sakė, kad jai gaila, 
jog išsaugoti jųdviejų santykių neįmanoma. 

Diena vijo dieną. Kai iš Ralio buvo atimta teisė dalyvauti 
Brunerio tyrime ir jis buvo laikinai nušalintas nuo pareigų, 
Halė palengvino jam nusivylimo naštą. Jis negalėjo įrodyti 
esąs tokia pat auka, bet jautė, kad Halė juo tiki, ir buvo pasi- 
rengęs iš visų jėgų gintis. 

Iš pradžių. 

Bet paskui atmosfera ėmė kaisti. Kendė Raliui pranešė, 
kad Fordaisas svarsto galimybę pateikti jam oficialų kalti- 
nimą ir kad informaciją apie jo ketinimus kažkas nutekino 
žiniasklaidai. Iki tol Džėjus ir kiti pareigūnai šį tyrimą laikė 
paslaptyje, bet žinia nutekėjo ir iškart pasklido po miestą 
nelyginant naftos dėmė jūroje. 

Situacija, kurioje jis atsidūrė, vienai tokiai šviesiaplaukei 
Septintojo TV kanalo reporterei tapo pačiu svarbiausiu pro- 
jektu. Jos reportažuose Siuzi Monro buvo vaizduojama lyg 
pradedančioji vienuolė. Skrodimo rezultatai patvirtino, kad 
ji mirė nuo per didelės narkotikų dozės sustojus širdžiai, ta- 
čiau buvo iškeltas klausimas, kas ją paskatino vartoti tiek 
daug kokaino. Įtarimas krito ant jo. 

Atlikti tyrimai patvirtino, kad prezervatyvuose buvo jo 
sperma. 

Visa tai sužinojęs Ralis tuoj pat paskambino Halei ir pasa- 
kė, kad po darbo pasitiks ją prie banko. Jis norėjo susitikti 
su Hale anksčiau, negu ji grįš namo, įsijungs televizorių ir iš 
besišypsančios blondinės išgirs pasakojimą apie sužadėtinio 
spermą, - blondinės, kuri, atrodo, ypač mėgaujasi jo nelaime. 

Jis pasitiko Halę prie banko, nusivežė į Vait Pointą, pasta- 
tė automobilį ir užlipo laiptais ant gynybinio pylimo. Nuo jo 
žvelgdamas į banguojančius Čarlstono uosto vandenis papa- 
sakojo Halei apie laboratorijos tyrimų rezultatus. 

— Nežinau, ką mes veikėme. Bet kažkoks seksas tarp mūsų 
buvo. 

Kelias minutes Halė nieko nesakė, tik žiūrėjo į vandens 
paviršiuje raibuliuojančius saulės šviesos blyksnius ir atsi- 
spindinčius debesis. O prabilusi pasakė: 

— Norėčiau, kad parvežtum mane ten, kur stovi mano au- 
tomobilis, Rali. 

— Hale... 

- Rali, prašau. Dabar apie tai negaliu daugiau kalbėti. 

Galji vylėsi, kad paaiškės, jog sperma ne jo, ir visa tai tėra 
apgaulė, šiurpus nesusipratimas. Bet, atrodo, tą popietę 
ji labai pasikeitė. Vėliau jiems būnant drauge iš mažų, bet 
reikšmingų smulkmenų Ralis ėmė jausti, kad Halė nuo visko 
atsiriboja. Jos bučiniai tapo santūrūs ir tyri, apkabinimai — 
vangūs. Jųdviejų pokalbiuose atsirado įtampa. Tos temos jie 
stengėsi nejudinti, bet ji visuomet būdavo šalia. 

Kilęs skandalas aptemdė jų gyvenimą ir iščiulpė iš jų visą 
džiaugsmą. Net kai stengdavosi nekreipti dėmesio į tą su- 
maištį, ji palengva juos sekino. 

Galų gale, kai jiedu jau tik apsimetinėjo tebesantys pora, 
Ralis tiesiai šviesiai paklausė, ar ji nenorėtų atšaukti ves- 
tuvių. 

— O tu? - klausimu į klausimą atsakė ji. 

— Juk žinai, kad ne. Bet nenoriu, kad susisaistytum su ma- 
nimi per prievartą. 

— Nenorėčiau atšaukti vestuvių. Bet... 

Ji taip ir neatskleidė jam pagrindinio argumento, svar- 
biausios priežasties, dėl kurios ėmė abejoti, ar jųdviejų su- 
žadėtuvės yra prasmingos. Ralis galėjo įvardyti net keletą 
galimų priežasčių. Gal dėl to, kad jis vis dar įtariamas žmog- 
žudyste? O gal todėl, kad ji patyrė viešą pažeminimą, nes 
kas vakarą per televizorių būdavo minima sužadėtinio pa- 
vardė? Visas Čarlstonas žinojo, kad jis turėjo kažkokių sek- 
sualinių santykių su Siuzi Monro, ir tai buvo rimta priežas- 
tis sužadėtuvėms nutraukti, net jei ne visi ant jo krintantys 
įtarimai pagrįsti. 

Paėmęs ją už rankos Ralis tarė: 

— Hale, aš tave myliu. Noriu tave vesti. Mano jausmai tau 
nepasikeitė. Bet nenoriu, kad liktum su manimi vien iš pa- 
reigos. 

— Ne, taip nėra, Rali. Prisiekiu, kad taip nėra. - Ji trum- 
pam nutilo, o tada pridūrė: - Mes abu patiriame didžiulį 
stresą. Tvyrant tokiam emociniam klimatui negalime ir ne- 
turėtume priimti visą tolesnį gyvenimą lemsiančio sprendi- 
mo. Sunku galvoti apie santuoką, kai tenka grumtis su tuo, 
kas dabar mus užgriuvo. Prieš žengdami atsakingą žingsnį, 
turime išspręsti šią problemą. Manau, mums reikia laiko, 
reikia pabūti atskirai vienam nuo kito ir viską gerai apmąs- 
tyti. - Jos veide atsispindėjo nuoširdus prašymas. - Tau taip 
neatrodo? 

po4 pie po4 
Jis pasilenkė į priekį ir įjungė oro kondicionierių. Paskui vėl 
patogiai įsitaisė vairuotojo sėdynėje ir pažvelgė į keleivę, o 
ši paklausė: 

- Ar ji grąžino jūsų dovanotą žiedą? 

— Tada dar ne. Aš ir neprašiau. Bet sutikau su visomis jos 
sąlygomis. - Ralis kandžiai nusijuokė. - Spėju, kad buvau jai 
per dosnus, daviau per daug laiko ir laisvės. 

— Kas atsitiko? 

- Išsinuomojau trobelę ir vis daugiau laiko pradėjau leisti 
ten. O Džėjus pasinaudojo atsiradusia proga. - Jis vėl sku- 
briai žvilgtelėjo į Britą, kuri dabar iš nuostabos net prasižio- 
jo. - Jam neužteko, kad gali gauti bet kurią moterį, - šiurkš- 
čiai pridūrė Ralis. - Jis būtinai turėjo pasiguldyti ir Halę. Vis 
skųsdavosi, kad Čarlstone Halė - vienintelė moteris, kurios 
jis nori, bet negali turėti. Halė manė, kad Džėjus tik traukia 
ją per dantį. Ir aš kaip paskutinis kvailys tuo tikėjau. O jis 
nejuokavo. Pasinaudojo tuo, kad manęs nėra šalia, o ji tokia 
pažeidžiama, ir Halė... 

Ralis pasijuto pažemintas, kad Džėjus taip greitai ir len- 
gvai užėmė jo vietą Halės širdyje ir lovoje. Netgi dabar, po 
tiek laiko, jį tai žeidė ir siutino. 

- Gal ir ji visą tą laiką troško su juo būti? Šiaip ar taip, 
ji paštu nusiuntė sužadėtuvių žiedą mano tėvams. Pasakiau 
jiems, kad gali tą žiedą išmesti, parduoti, padovanoti pir- 
mam sutiktam benamiui. Man tas pats. 

Kurį laiką pikapo kabinoje buvo girdėti tik į kelio dangą 
besitrinančių padangų šnerenimas ir prietaisų skyde įtaisyto 
laikrodžio tiksėjimas. Ralis nežinojo, ar Brita bijo ką nors ne 
taip pasakyti, ištarti netinkamą žodį, sukelsiantį jam įniršio 
priepuolį, ar tiesiog mąsto apie tai, ką jis papasakojo. 

Gal ji mėgina apskaičiuoti laiką ir nustatyti, ar Džėjus 
merginosi jai būtent tada, kai miegojo su Hale? Britai tebe- 
tylint jiedu sukorė kelias mylias. 

Pagaliau jis nutraukė tylą. 

— Maždaug po penkių minučių privažiuosime oro uos- 
to pakilimo ir nusileidimo taką. Geriau galvok apie tai, ką 
papasakosi policijai, bet prieš tai turėtum susisiekti su savo 
advokatu. 

Ji išsiblaškiusi linktelėjo galvą. 

— Ar dėl to Džėjus ir suorganizavo jūsų išsiskyrimą? Tai yra, 
jeigu apskritai jis taip pasielgė. Siekdamas Halės pasirūpino, 
kad per jo vakarėlį atsidurtumėte vienoje lovoje su Siuzi? Tik 
įvykiai pasisuko visai ne taip, kaip jis tikėjosi? - Ji garsiai 
svarstė toliau: - Džėjus nesitikėjo, kad Siuzi perdozuos ir nu- 
mirs tysodama svečių kambaryje. Jis tik ketino užklupti jus 
be kelnių, kol Halė išvykusi iš miesto, o paskui pasistengti, 
kad ji apie tai sužinotų, ir jam atsirastų proga su ja suartėti. 

— Džėjus nebūtų šitiek vargęs vien tam, kad gautų moterį. 
Net jei ta moteris - Halė. 

— Bet tikite, jog Džėjus viską sutvarkė taip, kad pabustu- 
mėte vienoje lovoje su Siuzi. 

— Negyva Siuzi. - Brita pažvelgė į jį atvirai nepatikliai. Ra- 
lis pasisuko į ją ir linktelėjo galvą. - Taip, Brita. Džėjus visa 
tai suplanavo. Jis paaiškino Siuzi, ką ji turi man sakyti, - kad 
raudonos petnešos labai įaudrina, kad mano darbas labai vy- 
riškas, ir panašiai. Džėjus įspraudė jai į lūpas žodžius, kurie, 
jis žinojo, paglostys mano užgautą savimeilę. Jis suprato, 
kad įversti mane su mergina į lovą vien didelių krūtų ir dai- 
lių kojų nepakaks. 

— Todėl ji priėjo prie jūsų su taure gėrimo, į kurį buvo įber- 
ta narkotikų. 

— Džėjaus parūpintų narkotikų. Dėl to esu visiškai tikras. 
Kai jau buvau susikompromitavęs, o Džėjus turėjo tai įro- 
dančius prezervatyvus, jis pasirūpino, kad Siuzi sušniaukštų 
mirtiną doze kokaino. 

— Rali... - Negalėdama patikėti savo ausimis, ji papurtė 
galvą. - Jūs kaltinate savo seną bičiulį žmogžudyste. 

— Taip. 

— Kodėl Džėjui reikėjo tai daryti? Kodėl? 

- Jei tik pasigersiu ir išdulkinsiu Siuzi Monro, tai dar ne- 
bus katastrofa. Tai man sukels asmeninių problemų, tikriau- 
siai sužlugdys santykius su Hale, bet nė kiek nepaveiks kitų 
mano gyvenimo sričių. Tačiau, jei Siuzi mirs nuo per didelės 
kokaino dozės ir dar vienoje lovoje su manimi, - tai, be jo- 
kios abejonės, bus visiškas mano žlugimas. Toks įvykis, ypač 
kai bandai teisintis laikinu atminties praradimu, gali tave vi- 
siškai sunaikinti. Ir tave, ir tavo darbus. 

Jis sustojo dviejų kaimo kelių sankryžoje ir pažvelgė į Bri- 
tą. Po kelių sekundžių pamatė jos akyse atsirandantį supra- 
timą. Žemu, vos girdimu balsu ji tarė: 

— Gaisro priežasčių tyrimą. 

Jis nieko neatsakė, tik nukėlė pėdą nuo stabdžio ir pa- 
spaudęs greičio pedalą perlėkė sankryžą. Iškart už jos įsuko 
į jokiais ženklais nepažymėtą lauko kelią. Toliau pusantros 
mylios besitęsiantis kelio ruožas buvo nusėtas duobių. Kratė 
kaip reikiant. 

— Šį kelią prisimenu, - tarė Brita. - Vakar vakare laikiausi 
iš visų jėgų, kad tik likčiau gyva. 

— Vaidinai netekusią sąmonės. 

Kai Ralis pakišo po ja ranką apgraibomis ieškodamas sau- 
gos diržo, ji apsimetė mieganti ir tikriausiai pagalvojo, kad 
grabaliodamas jis kartą kitą prie jos prisilietė tyčia, bet jis 
tikrai niekaip negalėjo surasti tos sumautos diržo sagties. Ši 
buvo įstrigusi tarp sėdynių. Mintyse pasvarstęs, ar nevertė- 
tų dabar jai to paaiškinti, Ralis nusprendė, kad geriausia iš 
viso apie tai neužsiminti. Nenorėjo, kad ji žinotų, kaip pui- 
kiai jis visa tai prisimena. 

Jos automobilį Ralis buvo palikęs priešais aprūdijusį an- 
garą su rievėtos skardos siena. Dabar jis sustojo šalia, bet 
nei pats, nei ji lipti iš pikapo neskubėjo. Kol nusileido langų 
stiklai, variklis dirbo, o tada Ralis jį užgesino. 

Kai ji grįš į miestą, bus tamsu. Saulė jau seniai nusileido. 
Įsižiebė kelios žvaigždės. Bet ne tiek, kiek jų spindėdavo virš 
jo trobelės. Kvapą gniaužiantis nakties dangaus grožis buvo 
vienas iš gyvenimo toli nuo didmiesčio privalumų. 

Naktinis dangus, visa persmelkianti tyla ir visiškas priva- 
tumas. 

Tik už visišką privatumą teko mokėti absoliučia vienatve. 

Brita žiūrėjo pro priekinį stiklą į atsivėrusį kraštovaizdį. 

— Gražu. 

— Maždaug už septyniasdešimties jardų į tą pusę teka 
upė, - mostelėjęs galva paaiškino jis. - Edistas, - pridūrė, 
pastebėjęs jos sumišimą. — Jis sudaro rytinį EKA baseino 
kampą. Kombahis - vakarinį. O Ašepu įsiterpia tarp jų. 

— Tiesą sakant, niekada nebuvau išvykusi iš miesto tyri- 
nėti apylinkių. 

— O reikėjo. 

Ji šyptelėjo tarsi atsiprašydama, kad nė kiek nesidomi to- 
pografija. Paskui paklausė: 

— O kuo baigėsi Džėjaus ir Halės santykiai? 

Ralis tebežvelgė į tą puse, kur tekėjo upė. 

— Jis sudaužė jai širdį. Ji tikėjosi ištikimybės, bet Džėjaus 
prigimtis kitokia. To žodžio net jo žodyne nėra. Jis gavo, ko 
norėjo, - dar vieną, kad ir sunkiai pelnytą, įrantą savo dirže. 
Na, gal dvi, nes Halė vis dėlto buvo mano sužadėtinė. Bet 
galų gale viskas baigėsi tuo, kad Džėjus Burdžesas pasinau- 
dojo mumis abiem. 

Ralis kietai sugniaužė kumščius ir vėl pajuto įniršį, - vi- 
sai kaip tuomet, kai sužinojo, kad geriausias draugas išdavė 
jį su Hale, o paskui ją pametė. Džėjui ji buvo tik dar vienas 
trofėjus. 

— Ji užtiko jį su kita, susirinko savo sudužusios širdies šu- 
kesirišvažiavo iš Čarlstono. - Pajutęs įbestą klausiamą Britos 
žvilgsnį, jis pridūrė: - Porą metų palaukiau ir nusprendžiau 
ją susirasti. Bakalėjos parduotuvėje iš telefono automato pa- 

skambinau jos tėvams, nes nežinojau, kaip su ja susisiekti. 
Kai tik prisistačiau, jos tėvas išplūdo mane paskutiniais žo- 
džiais. Matai, jie patikėjo viskuo, ką savo žinių reportažuose 
apie mane kalbėdavai. Bet prieš numesdamas ragelį jis man 
pasakė, — ne, išrėkė, išrėkė džiūgaudamas ir triumfuoda- 
mas, kad Halė Denveryje ištekėjo už labai sėkmingai karjerą 
darančio chirurgo ortopedo ir laukiasi pirmagimio. 

Iš oro uosto tako spruko net vabzdžiai. Nesigirdėjo jų nak- 
ties muzikos ir daugiau nebuvo kam trikdyti slegiančios ty- 
los. Tiksėjo automobilio prietaisų skyde įmontuotas laikro- 
dis. Tik tiek. 

Ralis išgirdo, kaip sušlamėjo Britos drabužio medžiaga, - 
ji pasisuko į jį, sulenkė kairę koją ir pasikišo jos pėdą po de- 
šine šlaunimi. 

— Kol negrįžau ir neatsidaviau Klarko ir Chavjė malonei, 
turite man papasakoti apie policijos departamento gaisro 


tyrimą. 


Tryliktas skyrius 


- Dima aš noriu paklausti tavęs, - tarė Ralis. - Kas buvo 
tavo informacijos šaltinis? Kas tau pasakė apie mane ir to 
sekmadienio ryto įvykius? 

Brita giliai įkvėpė ir lėtai iškvėpė. 

— Džėjus Burdžesas. 

Jis netrenkė kumščiu į prietaisų skydą ir nepratrūko ne- 
valdomai keiktis. Nepadarė nieko, visiškai nieko, ko ji galbūt 
galėjo tikėtis. Tačiau Brita pastebėjo, kad jis stipriai sukando 
dantis, nes išsišovę žandikauliai buvo matyti net ir po barzda. 

— Taip ir maniau. Kaip viskas vyko? 

— Susipažinau su juo Čarlstone rengdama savo pirmąjį 
reportažą žinių laidai. Mane pasiuntė nušviesti mirtiną už- 
puolimą nušiurusiame bare, tokiame pat skurdžiame miesto 
rajone. Kai baigiau kalbėti tiesioginiame eteryje, nusikalti- 
mo vietą tiriantis Džėjus priėjo prie manęs ir prisistatė. Tada 
mestelėjo kažkokią banalią frazę, gal: „Dažnai čia ateini?“ ar 
panašią. 

— Ir tau tai pasirodė žavinga. 

— Tai ir buvo žavinga. Susipažinome, šnektelėjome, o tada 
jis manęs paklausė, ar su kuo nors rimtai draugauju. Ir pri- 
dūrė, kad jei taip, jis nušoks nuo tilto. O jei ne, ar nesutik- 
čiau vėliau susitikti su juo ko nors išgerti, tik jau geresnia- 
me bare. 

— Ir tu nuėjai. 

— Jis buvo išvaizdus ir žavus. Be to, policininkas, pagal- 
vojau, būsiu saugi. Todėl taip, nuėjau su juo į barą, ir Džėjus 
man patiko. 

Jis kilstelėjo antakį. 

— Ne, Rali, tą naktį aš su juo nemiegojau. 

— O po antro pasimatymo? 

Bet ji nesileido provokuojama. 

- Praėjus kelioms dienoms po pirmojo susitikimo Džėjus 


paskambino man į televiziją. 


Ji žvaliai atsiliepė žinių redakcijos telefonu ir ištarė: 

— Brita Šeli. 

- Šiandien tau laiminga diena. 

— Laimėjau savaitgalį Ozarkų plynaukštėje pasigrožėti ša- 
lies gamtos paveldu? 

— Dar geriau. 

— Laimėjau loterijoje? 

— Kaip žurnalistė. 

— Klausau ausis ištempusi. 

— Tik nenorėčiau, kad minėtum mano pavardę. 

Ji, žinoma, iš karto pažino jo balsą, bet dabar pajuto, kad 
Džėjus jau nesišypso. 

— Gerai. 

— Niekada. 

To tono niekaip nepalaikysi kokiu nors kitokiu, tik velnio- 
niškai rimtu. 

— Kalbi apie sensaciją? - Ji pasičiupo savo bloknotą ir ra- 
šiklį. 

- Ir dar kokią. Bet niekas neturi sužinoti, kad ją tau at- 
skleidžiau aš. 

— Supratau. 

— Dabar negaliu kalbėti, juolab telefonu. 

Jiedu susitarė susitikti vėlai vakare, be penkiolikos dvylik- 
tą, kai baigsis paskutinė vakaro žinių laida, televizijos kana- 
lo darbuotojai bus išėję ir automobilių aikštelė liks tuščia. 

Brita nė kiek nenustebo, kad Džėjus Burdžesas vėl jai pa- 
skambino. Ji to ir tikėjosi. Jie užsisakė po pirmą gėrimą ir 
gurkšnodami puikiai leido laiką, - jis, tiesa, pasiėmė dar ir 
antrą, bet tikrai nepasigėrė. Tai buvo malonus, jaukus pasi- 
matymas, per kurį jiedu susipažino artimiau. Kur užaugai, 
kur lankei mokyklą? Ar mėgsti sportą, kiną, knygas, pikan- 
tišką maistą? Ar buvai ištekėjusi / vedęs? Kur labiausiai pa- 
tinka atostogauti? Kur svajoji nuvažiuoti? 

Maloniai praleistas vakaras baigėsi Džėjaus pažadu, kad 
netrukus jis vėl ją susiras, ir Brita jo žodžiais patikėjo. 

Tik ji laukė, kad paskambinęs jis vėl pakvies ją kur nors 
nueiti, o ne slapčia praneš apie sensaciją, „ir dar kokią . Bet 
nusivylusi nepasijuto. Suburti ištikimų žiūrovų auditoriją 
jai atrodė kur kas svarbiau, negu užmegzti abiem priimtiną 
trumpą romaną. Ir jai, ir Džėjui tokie santykiai pažadindavo 
hormonus, bet niekada nepaliesdavo širdies. Per pirmą jų- 
dviejų pažinties valandą Brita nusprendė, jog taip bus ir šį 
kartą. 

Per kelerius metus ji suprato, kad tarp daugelio jaunų, kar- 
jeros laiptais kylančių žmonių vyrauja garsiai nereiškiamas 
įsitikinimas, jog bet kokie meilės santykiai tėra pramoga. 
Brita pažinojo vyrų, kurie manė panašiai kaip ir ji, kurie ne- 
ieškojo nuolatinės partnerės ir kuriems pasimatymai tebuvo 
galimybė atsipalaiduoti, o kartais, jei sutarimas abipusis, ir 
patenkinti seksualinius poreikius. Daugiau nieko. 

Iš šio margo profesinių aukštumų siekiančių žmonių būrio 
retas užmegzdavo ilgalaikius santykius, galinčius atlaikyti 
dviejų karjerų keliamus reikalavimus ir jas darančių asmenų 
ambicijas. Tvirtiems santykiams reikia laiko ir dėmesio, o 
visas laikas ir dėmesys būdavo skiriamas profesinei karjerai, 
kuri svarbesnė už kažkokią amore. 

Britai patiko vyrai. Patiko būti tarp vyrų. Kartais su ku- 
riuo nors permiegodavo. Bet ji dažnai kraustydavosi gyventi 
kitur: televizijos kanale neišdirbusi nė metų, išsiuntinėdavo 
savo biografiją ieškodama progos pakilti ant aukštesnio kar- 
jeros laiptelio. 

Brita neturėjo nei laiko, nei noro megzti prasmingesnius 
ryšius, jai užtekdavo draugystės, ir dauguma tokių pažinčių, 
jos pačios sprendimu, taip ir likdavo platoniškos, o svarbiau- 
sia, nekeldavo nepatogumų. Ji galėdavo parašyti prašymą 
atleisti, susikrauti daiktus ir išvažiuoti iš miesto neatsigręž- 
dama, nieko nesigailėdama, nesužeidusi nei savo, nei palie- 
kamo gerbėjo širdies. 

Kažkur giliai šmėsteldavo mintis, kad norėtų sutikti vyrą, 
kurio žavesiui nebūtų įmanoma atsispirti ir kuris jai taptų 
toks pat svarbus kaip darbas. Atsidėti santuokai ir jaustis 
reikalingai būtų puiku, juolab kad beveik pusę savo gyveni- 
mo ji praleido viena. 

Taip, žinoma, jai patiktų artimi santykiai su vyru, atspė- 
jančiu jos poreikius, suprantančiu jos jausmus, vertinančiu 
jos ambicijas, kuris būtų jos mylimas ir atsakytų jai tuo pa- 
čiu. Ji mielai susilauktų vaiko, ir ne vieno, kad atžalos nelik- 
tų be artimųjų, kaip mirus tėvams nutiko jai. 

Tačiau kol kas visa tai - tolima ateitis. Gyvenimas iš „kada 
nors“ kategorijos. O šiandien Brita džiaugėsi nesanti niekam 
įsipareigojusi. 

Ji iš karto suprato, kad tokios pat politikos laikosi ir Džė- 
jus Burdžesas, nenuilstantis flirtuotojas, vyras, kuris aiškiai 
mėgo moteris, bet tikriausiai nebūtų galėjęs likti tik su kuria 
nors viena iš jų. Leisti su juo laiką įdomu, bet vargas tai, kuri 
jį įsimylės. 

Ir vis dėlto, sėdėdama savo automobilyje pritemdytoje te- 
levizijos pastato aikštelėje ir laukdama jo atvažiuojant, Brita 
jaudinosi ir nesitvėrė savame kailyje tarsi pirmojo kavalie- 
riaus laukianti senmergė. 

Džėjus pastatė savo automobilį į vietą šalia jos, išlipo, at- 
sargiai apsidairė po tuščią stovėjimo aikštelę, o tada atsidarė 
priekines keleivio dureles ir įlipo. 

— Labas. - Jis pasilenkė per automobilio valdymo prietai- 
sus ir pakštelėjo jai į lūpas. 

— Savo informatorių niekada nebučiuoju, Džėjau. 

— Tikrai? - Jo veide šmėstelėjo nuoširdi nuostaba. - O aš 
visus bučiuoju. Tai yra visas. 

— Nė neabejoju. - Ji nusijuokė. - Bet ne dėl to panorai su- 
sitikti su manimi akis į akį tamsoje, tiesa? 

- Šiame scenarijuje slypi nepaprastų galimybių, — nusi- 
šypsojęs kaip gudrus vilkas atsakė Džėjus. - Kada nors labai 
norėčiau jas išbandyti. - Jis trumpam nutilo, o jo šypsena 
išblėso. - Bet ne šį vakarą. 

— Vadinasi, iš tikrųjų turi ką papasakoti. 

— Deja, taip. 

— Kodėl „deja? 

— Nes pats esu įsivėlęs į tą skandalą, Brita. Tai negraži is- 
torija ir prieš ištardamas dar bent vieną žodį turiu paprašyti 
tavęs pažadėti, kad nepasinaudosi manimi kaip informacijos 
šaltiniu. 

— Jau pažadėjau. 

— Šio susitikimo niekada nebuvo. 

— Supratau, Džėjau. Gali manimi pasikliauti. 

Jis linktelėjo galvą ir pradėjo savo pasakojimą nuo klausi- 
mo, ar ji ką nors girdėjo apie neseniai mirusią merginą vardu 
Siuzi Monro. Brita prisiminė, kad skaitė apie tai laikraštyje, 
bet ne pirmame puslapyje. 

— Ji perdozavo kokaino, ar ne? Bet smulkmenų nežinau. 

— Ir ne be reikalo, - paaiškino jis. - Policijos departamen- 
tas žiniasklaidai jokių smulkmenų ir neatskleidė. Jos mir- 
tis traktuojama kaip paprastas narkotikų perdozavimas. 
Bet tai - ne visa istorija, joje yra kai kas, ką mes laikome 
paslaptyje. 

— Kas tie „mes“? 

— Detektyvai, kurie buvo iškviesti į įvykio vietą. Ir aš. 

— O kodėl ta informacija slepiama? 

— Nes ji mirė mano bute. 

Brita iš karto sumetė, ką tai reiškia. Ir vaizduotėje jau re- 
gėjo, kaip jos reitingas šauna į viršų. 

Džėjus nesustodamas kalbėjo dešimt minučių ir papasa- 
kojo, kaip mergina mirė gulėdama lovoje su vienu iš miesto 
ugniagesių, kuris, taip jau sutapo, yra senas jo draugas Ralis 
Ganonas. 

Dabar jos žurnalistinis radaras veikė net ūždamas. Jei tai 
būtų romanas, jo intriga būtų tapusi sudėtingesnė. 

— Tiesą sakant, tas vyrukas turėjo iš paskutiniųjų stengtis 
ją gelbėti, - lyg ir pyktelėjęs pratarė Džėjus. - Tik pats buvo 
tiek prisiplempęs, kad nesuvokė, kas vyksta. 

Tada jis ėmė pasakoti toliau ir prisipažino, koks pašėlęs 
buvo vakarėlis ir kiek daug alkoholio buvo išgerta. 

— Aš garsėju savo... svetingumu, - niūriai šyptelėjęs pasa- 
kė jis. - Pagyvenk čia ilgiau ir pati įsitikinsi. Bet... - Jis nu- 
leidęs liūdnai papurtė galvą. - Tas vakarėlis tam tikru metu 
tapo nevaldomas. Aš puikiai leidau laiką, švenčiau, kad likau 
gyvas. - Staiga Džėjus nutilo ir pažvelgė į ją. - Ar girdėjai 
apie gaisrą policijos nuovadoje? 

Ji linktelėjo. 

— Tu tapai vienu tos dienos didvyrių. 

Džėjus atrodė pamalonintas, kad Brita tai žino, bet dau- 
giau netarė apie tą įvykį nė žodžio ir ėmė pasakoti toliau: 

- Norėjau, kad tai būtų pats geriausias iš visų vakarėlių. 
Bet pats turėjau likti blaivus. Turėjau stebėti, kiek mano 
svečiai geria alkoholio ir ar labai girti. Dėl Dievo meilės, juk 
aš - policininkas. Saugoti žmones - mano pareiga, kurią pa- 
sižadėjau vykdyti duodamas priesaiką. 

Brita klausėsi jo pagyrūniškos kalbos nepratardama nė 
žodžio. Kanale, kuriame ji anksčiau dirbo, senas televizijos 

vilkas ją mokė, kad jei kas nors turi ką pasakyti ir pasakoja 
neraginamas, tai geriau ir neraginti. 

— O ypač atidžiai turėjau stebėti savo geriausią draugą, - 
vėl prabilo Džėjus. - Nesupratau, kad Ralis toks girtas. Ne- 
turėjau jam leisti tiek daug gerti. Jis per daug sunkiai dirbo, 
krovėsi sau papildomą atsakomybę, nes turi netikusį įprotį 
jaustis atsakingas už kiekvieną šiame pasaulyje iškrentantį 
mėšlą. Net jei susidurtų planetos, kaltas jis. Tokia jau jo pri- 
gimtis. Jis sau per daug griežtas. Taigi, jis sulaukė nakties, 
kai pagrindinės jo panos nebuvo mieste, kai galima nuleisti 
garą, bent kartą truputį pasiausti ir pakvailioti, ir... - Džėjus 
garsiai atsiduso. - Aš pats jį paskatinau. - Norėdamas nuvyti 
šalin nuovargį, jis pirštais pasitrynė akis. - Kaltė krinta ant 
mūsų abiejų. Aš tiek pat kaltas kaip ir jis. 

— Dėl Siuzi Monro mirties? - Vis dėlto Brita nesusilaikė. 
Klausimas išsprūdo jai nespėjus prikąsti liežuvio. 

— Taip, dėl to, kaip ji mirė. 

Priblokšta tokio prisipažinimo, ji klausėsi išsamaus pasa- 
kojimo, kaip tas Ralis Ganonas vieną po kitos maukdamas 
„Margaritas“ nusilakė ir nusivedė tokią pat girtą Siuzi Mon- 
ro į svečiams skirtą Džėjaus miegamąjį. 

— Tu parūpinai kokaino, Džėjau? 

— Ne! Jėzau, ne! Gerai pažįstu Ralį, - patikėk, jis yra ir vi- 
suomet buvo tikras skautas, galėčiau prisiekti uždėjęs ran- 
ką ant Biblijų stirtos, kad Ralis narkotikų su ja nevartojo. 
Aš netgi beveik galėčiau prisiekti, kad jis jai ir nebūtų leidęs 
vartoti. Jiedu porą kartų pasimylėjo, jis nusmigo ir daugiau 
nieko nematė, o rytą pabudęs rado ją negyvą. 

— O ką mano tyrėjai? - tyliai paklausė Brita. 

— Jie tos pačios nuomonės. 

Džėjus jai paaiškino, kad šio įvykio aplinkybes kruopščiai 
tikrina pats apygardos prokuroras, ir pridūrė abejojantis, 
kad Ralis Ganonas bus apkaltintas padares nusikaltimą. Per 
skrodimą nerasta jokių žmogžudystės įrodymų, tik nustaty- 

tas mirtinas apsinuodijimas kokainu, kurį mergina greičiau- 
siai vartojo niekieno neverčiama. 

— Mes neparūpinome narkotikų ir nebėrėme jų merginai į 
nosį. Bet man neduoda ramybės tai, kad šis įvykis slepiamas. 
Jaučiuosi kaip koks sąmokslininkas. Visas šis reikalas įgau- 
na nuslėptos tiesos prieskonį, ir aš kaip sąžiningas žmogus 
negaliu toliau šiame žaidime dalyvauti. 

Džėjus buvo teisus, tai - sensacinga istorija, tokia, kurią 
tiriamosios žurnalistikos atstovai turi atkapstyti kaip koks 
Vudvardas ar Bernsteinas. O jai viskas patiekiama ant sida- 
brinės lėkštutės. Jai, visiškai geltonsnapei, siekiančiai soli- 
džių ir gerą reputaciją turinčių televizijos kanalų pripažini- 
mo. 

Mintyse ji paklausė savęs, gal sapnuoja? Bet ne. Ji siek- 
telėjo Džėjaus Burdžeso rankos norėdama ją spustelėti ir 
įkvėpti jam drąsos, ir įsitikino, kad ranka tikra. 

— Dėl to, kas atsitiko, tu nekaltas, Džėjau. Žmonės, suvir- 
tę į tavo miegamąjį, buvo pilnamečiai. Jie patys atsakingi už 
savo veiksmus. 

— Žinau, bet... 

— O tai, kad prisiimi dalį atsakomybės, juolab išdrįsai nesi- 
slėpti ir viską man papasakojai, liudija gerą tavo charakterį. 

Džėjus pažvelgė į ją ir vos pastebimai šyptelėjo. 

— Na, tai kokia atgaila man bus skirta? Keturiasdešimt 
kirčių rykšte ar šimtą kartų „Sveika Marija ? 

Ji šyptelėjo, o tada labai rimtai pasakė: 

— Šią istoriją reikia paviešinti. 

Jis atsiduso ir nugara atsirėmė į sėdynės atlošą. 

— Todėl čia ir esu. Kad aną vakarą sutikau tave, man buvo 
tikra Dievo apvaizda ar panašiai. Tarsi buvai atsiųsta, kad 
padaryčiau tai, ką man liepia sąžinė. 

— Paviešinta istorija sukels tikrą sprogimą. Juk supranti 
tai, tiesa? Ypač skaudžiai tas sprogimas palies tavo draugą. 
Kaip pats sakei, jo pareiga - gelbėti žmones. 

— Štai dėl to iš pradžių ir aš, ir kiti detektyvai tylėjome kaip 
žuvys. Pagarsinta istorija baisiai sujauktų Raliui gyvenimą, 
ojis geras vyrukas. Tikrai, - patikino Džėjus pastebėjęs, kad 
ji suraukė antakius lyg abejodama. - Ralį visi mėgsta. Jis pa- 
tikimas vyras. Jam bus nelengva, juolab kad jau dabar jam 
labai sunku. Juk ta mergina gulėjo su juo ir, po velnių, numi- 
rė. - Žvelgdamas tiesiai jai į akis Džėjus pridūrė: - Nenoriu, 
kad jis kada nors sužinotų, jog tai aš viską išplepėjau. Mūsų 
draugystei būtų galas. 

— Suprantu, Džėjau. Bet tu irgi turi suprasti, kad, kai vi- 
suomenė išgirs apie jo vaidmenį tame įvykyje, šios žinios jau 
nebus galima sunaikinti kaip sugedusių konservų siuntos. 
Ją bus galima neigti, atmesti, aptarinėti, netgi atšaukti, bet 
žmonių sąmonėje ji vis tiek liks. 

— Taip, tu teisi. Po galais, žinau, kad pasekmės bus baisios, 
man irgi. Bet priėjau tokią ribą, kai sakau: „Paskelbkim. 5ą- 
žinė neleidžia man gyventi šitaip slapukaujant. 


Brita nutilo, giliai atsiduso ir pažvelgė į Ralį. Kol ji kalbėjo, 
jis nė nekrustelėjo. Dabar ji pasilenkė arčiau jo, labai pana- 
šiai kaip tą vakarą sėdėdama su Džėjumi savo automobilyje, 
ir uždėjo delną jam ant rankos. 

— Jo atgaila, noras prisiimti dalį kaltės dėl Siuzi Monro 
mirties, iš karto pastūmėjo mane jo pusėn. Taip elgdama- 
sis jis atrodė užuojautos vertas ir absoliučiai patikimas in- 
formacijos šaltinis, Rali. Aš Džėjumi neabejojau, nes jis į tą 
reikalą įpainiojo ne tik jus, bet ir pats įsipainiojo. Kam jam 
kišti galvą po budelio kirviu ir pasmerkti save visuomenės 
teismui, jei tai, ką jis man atskleidė, nėra tiesa ir sąžinės 
reikalas? 

— Nesjis žinojo, kad nukirsta bus mano galva. Nejo. Tą lai- 
ką jis irgi pasirinko neatsitiktinai. Be jokios abejonės, troško 
kuo greičiau numauti tau kelnaites... 

Pyktelėjusi ji atitraukė nuo jo savo plaštaką. 

— ...bet tai ne pati svarbiausia priežastis, dėl kurios tave 
susirado būtent tada. Kilęs skandalas nedavė Džėjaus laukto 
rezultato. Mane nušalino nuo pareigų, bet neatleido. Halė 
buvo nusiminusi ir įžeista, bet manęs neatstūmė. Šiokia to- 
kia viltis, kad mums pavyks išsaugoti santykius, dar ruseno. 
Kobas Fordaisas neketino kelti man bylos dėl padaryto nu- 
sikaltimo. Jei viskas būtų palikta savieigai, netrukus būčiau 
apgynęs savo reputaciją ir susitvarkęs apgriuvusį asmeninį 
gyvenimą. Būčiau buvęs parblokštas, bet nesugniuždytas. 
Tik šito buvo negana, - piktu tonu dėstė jis. - Mane norėjo 
sunaikinti. Kad tai pasiektų, Džėjus turėjo eiti iki galo ir at- 
skleisti bjaurią tiesą, net jei tektų prisipažinti, kad jis - ap- 
laidus šeimininkas. - Stengdamasis pabrėžti sarkazmą Ralis 
niekinamai prunkštelėjo. 

— O aš tuomet nė nesupratau, kad jis manimi manipuliuo- 
ja, - atsiliepė Brita. 

- Aišku, kad ne, tu tiesiog stvėrei jo pasakojimą ir nukūrei. 
Šitiek eterio laiko buvo paskirta išsamiam aiškinimui, koks 
aš buvau girtas ir neatsakingas, nesuvokiau, jog „mano mer- 
gina geria alkoholį ir dar traukia į šnerves didžiulius kiekius 
kokaino. Ir kas gi parūpino kokaino? Tu jau pasistengei, kad 
žiūrovams šis klausimas kiltų, nors atvirai ir neišrėžei, kad jų 
daviau aš. Pasikalbėjai su vakarėlio dalyviais ir sakei, kad jie 
tvirtino matę, kaip vedžiausi tą merginą prie baseino. Beje, 
tai buvo melas. Dar buvo sakoma, girdi, mudu plaukiojome 
nuogi. Gal ir plaukiojome. Neprisimenu. Manau, jei būčiau 
pamėginęs plaukti, būčiau nuskendęs, bet... - Jis gūžtelėjo 
pečiais. - Dėl nieko nesu visiškai tikras. Gyniausi tvirtin- 
damas, kad nuo kažkokio į gėrimą slapčia įberto narkotiko 
man aptemo atmintis. Bet Džėjus, mano artimas draugas, 
patarė šitaip nesiginti, mat jei eisiu šiuo keliu, atrodys, kad 
ne tik mėgstu išgerti, bet dar ir vartoju narkotikus. 

- Galėjote man paskambinti ir papasakoti savo tiesą. 

Jis vėl niekinamai prunkštelėjo. 

— O tu, aišku, būtum manimi patikėjusi. 

Ne, ji nebūtų patikėjusi. Tikrai ne. 

Tarsi skaitydamas Britos mintis, Ralis niūriai nusijuokė, 
bet atsiprašyti dar kartą ji neketino. Jau pripažino, kad jos 
reportažas buvo tendencingas. Ir atsiprašė. Bet to atsiprašy- 
mo jis nepriėmė. Laikas judėti toliau. 

Prieš žengdama kitą žingsnį, ji kelias akimirkas palaukė, 
kol įtampa atslūgs. Paskui tarė: 

— Džėjus norėjo sustabdyti jūsų tyrimą. 

Ralis energingai palinksėjo galva. 

- Jis žinojo, kad pirmiausia esu profesionalus faras. Ma- 
nau, tai jį visuomet piktino, bet... kas žino? Galir ne. Šiaip ar 
taip, buvau beatskleidžiąs kai ką, ko jis nenorėjo. 

— Pavyzdžiui, ką? Gaisro priežastį? 

— Priežastį žinojau. Šimtu procentų. Kažkas padegė popie- 
rius šiukšlių dėžėje. 

— Nejaugi viskas taip paprasta? 

— Ne, ne visai. - Ralis trumpai padvejojo, tarsi būtų nu- 
sprendęs papasakoti viską išsamiau, bet apsigalvojo. - Mano 
tyrimas buvo nebaigtas ir turėjo spragų. Tuo metu, kai Džė- 
jus surengė vakarėlį, tebebuvo neatsakytų klausimų, atsaky- 
mų į kuriuos aš taip ir neradau. Kai mane nušalino, Bruneris 
sutiko su jam pateiktu paaiškinimu ir paskelbė oficialius ty- 
rimo rezultatus. Žmonės juos priėmė ir apkabino didvyrius. 

— Didvyrius. - Brita ėmė vardyti juos paeiliui lenkdama 
pirštus: - Patą Vikhamą ir Džordžą Makgovaną. 

— Jie buvo pagiringi, bet visuomet pasiruošę padėti de- 
tektyvai, todėl jiems buvo patikėta tirti Siuzi Monro mirties 
aplinkybes. 

— Kobą Fordaisą. 

— Apygardos prokuroras, taip ir neiškėlęs man bylos, bet 
iškart viešai pagyręs Priešgaisrinės apsaugos departamento 
vadovą, kai šis paskelbė mane atleidžiąs. 

— Ir Džėjų. 

— Kuris geriausiai iš visų mano pažinotų žmonių mokėjo 
saugoti savo kailį. 

Vaizdas, kurį Brita pradėjo dėlioti mintyse, nebuvo labai 
gražus. 

— Norite pasakyti, kad ta ketveriukė iš anksto planavo Siu- 
zi mirtį ir norėdama sustabdyti jūsų tyrimą nuėjo taip toli, 
kad pakišo merginai mirtiną dozę kokaino? 

— O ką pasakysi tu, garsioji reportere? 

— Ginčijate faktą, kad jie - didvyriai? 

- Šito neįmanoma užginčyti, - atsakė Ralis. - Šimtai liu- 
dininkų matė juos, nešančius žmones iš degančio pastato ir 
kelis kartus į jį grįžtančius, kad išgelbėtų dar daugiau. 

— Tai kodėl juos taip išgąsdino jūsų atliekamas tyrimas? 
Kodėl jiems reikėjo šitaip stengtis jį sustabdyti? Juk nerei- 
kėjo. Nebent... 

Kelias sekundes Brita neištarė nė žodžio, ir Ralis ją para- 
gino: 

— Nebent?.. 

Dabar jos mintys jau rado kelią. 

— Nebent savo tyrimu būtumėte atskleidęs kai ką, kas 
vyko prieš prasidedant gaisrui. 

Jis tyliai sėdėjo, duodamas jai laiko viską suvokti. 

- Juk taip ir buvo, ar ne? Dar žingsnis, ir būtumėte at- 
skleidęs kai ką, kas būtų ne tik aptemdęs jų didvyriškumą, 
bet ir apskritai jį nubraukęs. - Dabar berte berdama žodžius 
ir stengdamasi nepamesti viena kitą vejančių minčių Brita 
pridūrė: - Tai visiškai tikėtina. Jie tiek vargo, netgi rizikavo 
būti apkaltinti dėl Siuzi Monro mirties, kad tik neišsiaiškin- 
tumėte kažko labai labai bloga, to, ką žinojo tik jie keturi. 

- Visi už vieną, vienas už visus, - niūriai šyptelėjo jis. 

— Džėjus ketino man jų paslaptį atskleisti. Tą vakarą „Vai- 
rinėje“. Ar ne? Jis ketino atverti širdį ir šį kartą - iki galo. 

- Teisingai spėji, - ir vėl piktoku tonu atsiliepė jis. - Gy- 
venti jam buvo likusios vos kelios savaitės. Prieš susitikda- 

mas su Kūrėju, jis norėjo apvalyti sąžinę. Ir kam gi geriausia 
išsipasakoti? Žinoma, tau, savo asmeninei šauklei, anksčiau 
taip puikiai pasidarbavusiai jo labui. Nors šį kartą jis tikriau- 
siai būtų išpešęs iš tavęs pažadą paskelbti tą istoriją tik po 
jo mirties. 

— Na, ir kas gi tai buvo? 

— Apie ką tu? 

— Ta paslaptis. Ką toji ketveriukė padarė arba, priešin- 
gai, nepadarė ir nenorėjo, kad tai iškiltų į viešumą? Dar tru- 
putį, ir būtumėte išsiaiškinęs, tiesa? Kas tai buvo? Žinote? 
Ką jums sako nuojauta? 

Jis tik įbedė žvilgsnį į Britą, bet nepratarė nė žodžio. 

— Rali! - suirzusi šūktelėjo ji. - Kokius kėlėte klausimus, 
į kuriuos niekada taip ir nebuvo atsakyta? Kas jums nedavė 
ramybės? Arešto protokolas? Kai Džėjus paskambino jums 
kviesdamas į vakarėlį, paprašėte su viena iš gaisro aukų su- 
sijusių dokumentų, tiesa? Jums dar kažko trūko. Tik ko? Ir 
kur vedė jūsų tyrimas? 


Jis papurtė galvą. 
— Ee... ne... 
— Ee... ne? 


— Ne. Jau pasakiau tau viską, ką turi žinoti, ir daugiau nie- 
ko nepasakosiu. 

— Ką? Kodėl? 

— Nes pats dar nežinau visų atsakymų ir nenoriu rytoj per 
ryto žinias išgirsti cituojant mano žodžius. 

— Rytojaus žiniose manęs nebus. Būsiu kalėjime ir bandy- 
siu gintis nuo man pateiktų kaltinimų žmogžudyste. 

— O, kurgi ne, panele eterio gražuole. Ką nors sugalvosi, 
kad tik atsidurtum prieš kamerą su mikrofonu rankoje. Net 
ir būdama kalėjime. 

— Neketinu kreipti dėmesio į jūsų įžeidinėjimus, be to, aš 
jūsų necituočiau. Netjei atsidurčiau prieš filmavimo kamerą, 
pasakyčiau, kad informaciją gavau iš anoniminio šaltinio. 

— Tu nieko nepasakysi, nes, be to, ką jau atskleidžiau, dau- 
giau nieko tau nepasakosiu. Šiaip ar taip, tai tik spėlionės, ir 
tau reikia kito šią informaciją patvirtinančio šaltinio. Argi 
ne tokia auksinė profesionalios ir patikimos žurnalistikos 
taisyklė — visada turėti bent du pirminę informaciją patvir- 
tinančius šaltinius? 

Šiuose žodžiuose Brita išgirdo pašaipią gaidelę. 

- Vis dar siuntate ant manęs, - priekaištingai atsiliepė 
ji. - Todėl ir slepiate, ką žinote, ar ne? 

- Ši priežastis nė kiek ne blogesnė už kitas. Nepamiršk 
savo rankinės. - Jis atsidarė vairuotojo dureles ir išlipo. 

Dar kelias sekundes ji žvelgė į tuštumą prie automobilio 
vairo, o tada pakėlė nuo grindų rankinę ir išsirito iš automo- 
bilio. Kai nušoko žemėn, jai į padus dūrė išdžiūvusios žolės 
stagarai. 

Kaip lauke tamsu, ji suvokė tik eidama aplink pikapo va- 
riklio dangtį, stengdamasi vėl neužminti ant ko nors skau- 
daus. Ralis laikė rankoje galingą prožektorių, nukreipęs 
šviesos pluoštą į priekabos gale pritvirtintą įrankių dėžę, ir 
rausėsi po veržliarakčius ir plokščiareples. 

— Ką darote? 

— Ieškau tavo automobilio raktelių. Vakar vakare juos čia 
įmečiau. 

— Jūsų elgesys vaikiškas. Ir - nusikalstamas. 

— Nusikalstamas? Kodėl? - Metalui dzingsint į metalą jis 
toliau rausėsi po įrankius. 

— Džėjui buvo užčiaupta burna, ar ne? Panašiai kaip ir 
jums prieš penkerius metus. Mane, kaip ir jus, kažkas ap- 
svaigino narkotikais, paskui nužudė Džėjų, kaip ir Siuzi, ir 
paliko atpirkimo ožį, kuris nieko neprisimena. Štai kokia 
jūsų teorija. 

— Teisingai. 

— Vadinasi, slėpdamas tai, ką žinote arba įtariate, apsun- 
kinate Džėjaus nužudymo bylos tyrimą. Kitaip sakant, truk- 
dote vykdyti teisingumą. 

— Klysti. Aš padedu tyrimui. Kaip manai, kuriems galams 
tave pagrobiau? Ogi kad pasinaudojusi tuo, ką tau papasako- 
jau, atkreiptum detektyvų Klarko ir Chavjė dėmesį į dar liku- 
sius didvyrius, Džordžą Makgovaną ir Kobą Fordaisą. Vienas 
iš jų nugnybo Džėjų. 

— Džordžas Makgovanas - buvęs policininkas, o Fordai- 
sas - teisingumo ministras. 

— Aš ir nesakiau, kad bus lengva. 

— Tie detektyvai apie Džėjų nenorės klausytis nė vieno 
blogo žodžio. Jis - jų idealas. Be įrodymų jie niekada nepa- 
tikės, kad Džėjus buvo įsivėlęs į sąmokslą ir slėpė tiesą, juo- 
lab - kad veikė išvien su tais dviem vyrais. 

— Sutinku, įteigti jiems šią mintį bus tikrai nelengva, bet 
lažinuosi, kad juos įtikinsi. 

— Galėtumėte man padėti. 

— Galėčiau. 

— Bet nepadėsite. 

— Ne. Nepadėsiu. - Jis ištraukė ranką iš įrankių dėžės, pa- 
mautas ant smiliaus tabalavo jos raktų ryšulėlis. Ralis pada- 
vė jį Britai; ji čiupo raktus. Jis tarė: - Norėčiau atgauti savo 
marškinius. 

Minutėlę padvejojusi, Brita numetė ant žemės rankinę, 
paskubomis atsagstė marškinių sagas ir iš jų išsinėrė. Ralis 
paėmė iš jos marškinius ir pro atdaras vairuotojo dureles 
nusviedė į kabiną, o paskui iš priekabos čiupo vėjastriukę ir 
padavė jai. 

— Prieš vilkdamasi, ko gero, turėsi ją dezinfekuoti. Delno 
šunys... 

Brita ištraukė striukę jam iš rankų ir nubloškė atgal į pi- 
kapo priekabą. 

— Rali! - Nuo nekantros jos balsas užlūžo. - Kodėl Džėjaus 
ir kitų nedemaskavote prieš penkerius metus? 

— Prireikė kelių mėnesių, kol supratau, jog buvau apmul- 
kintas. Šis tas man pradėjo aiškėti tik tuomet, kai jis ėmė 

dulkinti mano sužadėtinę. Paskui, kai jau viską gerai apmąs- 
čiau, ką gi galėjau įrodyti? Visiškai nieko, o vos prieš kelias 
minutes pati sakei, kokia didžiulė vertybė tiriant nusikalti- 
mą yra įrodymai. Gerą mano vardą ir patikimumą jau buvo 
velniai nujoję. Kas būtų patikėjęs, jog mane apsvaigino nar- 
kotikais, kad prarasčiau atmintį? Fordaisas - oficialus tos 
šutvės vadas — pasakė tik tiek, kad girdėjo apie šį nevykusį 
pasiteisinimą ir iš karto jį atmetė. Neturėjau už ko užsika- 
binti, Brita. O, be to... 

— O, be to, kas? 

Jis sukando sau skruostą ir tarė: 

— Nenorėjau tikėti, kad mano draugas galėjo šitaip su ma- 
nimi pasielgti. Ir dabar vis dar nenoriu tuo tikėti. Širdies 
gilumoje tai jaučiau, bet protas niekaip nenorėjo pripažin- 
ti. Kartais man beveik pavykdavo save įtikinti, kad klystu. 
Mėgindavau įtikinti save, kad didvyrius paversti monstrais 
mane skatina kartėlis ir profesinis pavydas. Penkerius me- 
tus vis kaitaliojau nuomonę. - Ralis vėl pažvelgė tiesiai jai į 
akis. - Bet vakar rytą pamačiau tavo spaudos konferenciją ir 
supratau, kad nuo pat pradžių buvau teisus. 

— Žinoma, - karštai pritarė ji. - Tai, kas atsitiko man, tik 
patvirtina tai, kas nutiko jums. Mudviejų patirties panašu- 
mo neįmanoma nei paneigti, nei numoti į jį ranka. Mes kar- 
tu vyksime į policiją. 

- Atleisk. Kapstykis pati. - Jis kyštelėjo ranką į savo marš- 
kinių kišenę, ištraukė sulankstytą popieriaus lapą ir padavė 
Britai. 

— Kas čia? 

- Brėžinys, kaip pasiekti namus. Sutemus šie keliai gana 
klaidūs, bet jei laikysiesi mano nuorodų, nepasiklysi. Galų 
gale pasieksi Septynioliktąjį greitkelį. Įsuksi į kairę atšaką. Ji 
veda tiesiai į Čarlstoną. Važiuok atsargiai. - Ir jis nusisuko. 

- Bailys. - Dešinę pėdą jis jau buvo įrėmęs į pikapo kabi- 
nos pakojį, bet grįžtelėjo ir pažvelgė į ją per petį. Britai nirši 

jo veido išraiška net kvapą užgniaužė, bet trauktis ji neketi- 
no. - Jums beveik nė nesipriešinant Džėjus sutrypė jūsų gerą 
vardą, sužlugdė karjerą ir atėmė Hale. Kodėl nekovojote bent 
jau dėljos? Gal ji kaip tik šito ir norėjo? Be to, kai žiniasklai- 
da jus ėmė maišyti su purvais, kodėl neatėjote pas mane ir 
nepareikalavote, kad ir jums būtų duota tiek pat eterio laiko 
apsiginti? Užuot taip ir padaręs, pasitraukėte į mišką, užsi- 
želdinote barzdą ir tapote atsiskyrėliu, dabar jūsų vienintelis 
sąjungininkas - blusomis apėjęs smirdantis senis. Manau, 
tai nėra rimtas pasiteisinimas. Vargu ar atsiriboti nuo viso 
pasaulio yra drąsą liudijantis žingsnis, ugniagesy Ganonai. 
Veikiau kapituliacija. Pralaimėjimas. Ir netikiu, kad visą tą 
laiką savo trobelėje kūrėte keršto planus. Toli gražu. Visą tą 
laiką laižėtės žaizdas ir gailėjotės savęs. Niekada nebūsite 
reabilituotas, nes jums trūksta drąsos pamėginti šito siekti. 
Juk pasilikti savo irštvoje saugiau, negu iš jos išlįsti ir stoti į 
kovą dėl teisingumo, kurio esate nusipelnęs. 

Savo kalbą Brita baigė sunkiai šnopuodama ir nuoširdžiai 
pasipiktinusi. Per tiradą Raliui nekrustelėjo nė vienas rau- 
menėlis. Dabar jis nukėlė pėdą nuo pakojo ir neskubėdamas 
žengė link Britos. 

— Manai, kad mane pažįsti? 

Ji ryžtingai kilstelėjo smakrą aukštyn. 

— Manau, apibūdinau jus labai tiksliai. Sakote, kad norite 
atkeršyti visiems, kurie prisidėjo prie jūsų nepelnyto žlugi- 
mo. Ką gi, dabar turite gerą progą. 

Ralis prisimerkė ir kelias akimirkas atidžiai į ją žvelgė. 

- Žinai, tu teisi. - Staiga jis šoko prie Britos, uždėjo rankas 
jai ant pečių, stumtelėjęs privertė žingtelėti atgal, prirėmė 
prie pikapo šono ir atsistojo visai arti. - Tavo ilgas liežuvis 
irgi prisidėjo prie mano nepelnyto žlugimo. - Ralis žvilgsniu 
įsisiurbė jai į lūpas, kurios, kai jis ją sučiupo, iš nuostabos 
prasižiojo. Dabar Brita vėl susičiaupė. Jis nusišypsojo, paro- 
dė dantis, bet jo veido išraiška anaiptol nebuvo maloni. - Pa- 

tikėk, Brita Šeli, Septintojo kanalo tiesioginės žinių translia- 
cijos žvaigžde, per pastarąją parą su tavo burna įsivaizdavau 
besielgiantis taip pat laisvai, kaip tu prieš penkerius metus 
pasielgei su mano gyvenimu. Kerštas? O taip. Sugalvojau 
bent tuziną būdų, kaip užčiaupti tau burną, ir visi jie buvo 
nešvankūs. - Jis pasilenkė dar arčiau, kūnu prispaudė ją prie 
pikapo šono ir prikišo burną jai prie pat lūpų. - Bet neliesiu 
tavęs. Niekada. Ne todėl, kad esu toks bailys, ir ne todėl, kad 
nemalonu. Tiesiog tu man nepatinki. O svarbiausia... - Jis 
nutilo ir įrėmė į ją savo žalių akių žvilgsnį. - Svarbiausia — 
pirmas tave turėjo Džėjus. 


HKoturioliktas skyrius 


Mais paleido ją taip pat staiga, kaip ir buvo sučiupęs, sku- 
briai apsigręžė, įlipo į pikapą ir užvedė variklį. Brita vos spė- 
jo atšokti šalin, jo mašina apsisuko ir nudūmė link kelio. Iš 
po ratų pakilęs dulkių debesis Britai užėmė kvapą. 

Per įtūžio ašaras užpakaliniai jo pikapo žibintai išskydo 
į raudonas dėmes. Kai jie dingo iš akių, Brita liko stovėti 
visiškoje tamsoje. Paskui greitai pakėlė nuo žemės rankinę 
ir sėdo į savo automobilį. Vairuotojo sėdynė, kiek tik leido 
konstrukcija, buvo atstumta atgal, kad išsitektų ilgos Ralio 
Ganono kojos, visi veidrodėliai nureguliuoti. Britai teko su- 
sitvarkyti iš naujo ir tai ją dar labiau įsiutino, - ji tiesiog pu- 
tojo pykčiu. 

Kelio kokybė irgi nepraskaidrino nuotaikos. Juo buvo ga- 
lima važiuoti vienu vieninteliu greičiu - lėtai. Užpakalinių 
Ralio pikapo žibintų ji nebematė, nors rijo jo sukeltas dulkes 
visą laiką, kol pasiekė pagrindinį kelią. Šis irgi nebuvo pats 
geriausias, tačiau kadaise bent jau gudronuotas. Tikriausiai 
Trumano laikais... 

Brita vadovavosi Ralio nubraižytu planu, - jai šmėstelėjo 
mintis, kad turėtų jaustis jam dėkinga už tokį dėmesingumą, - 
ir suko ten, kur buvo nurodyta. Važiavo vidutiniu greičiu: ne 
tik todėl, kad kelias vingiavo per tankų mišką ir skendėjo tam- 
soje, bet ir dėl to, kad jai reikėjo šiek tiek laiko apmąstyti tai, 

ką patyrė bendraudama su Raliu, ir pasiruošti tam, kas jos lau- 
kia. Prieš aušrą naktis tamsiausia, ir Brita šio etapo bijojo. 

Brita savarankiškai gyveno nuo to laiko, kai per mažiau 
nei metus neteko šeimos: tėvas mirė plaučių vėžiu, kai ji mo- 
kėsi paskutinėje vidurinės mokyklos klasėje, motina - po 
kelių mėnesių nuo širdies smūgio. 

Studijuodama pirmame koledžo kurse ji negalėjo sau 
leisti prabangos gedėti motinos. Nenorėdama praleisti viso 
semestro, pasiėmė tik savaitę atostogų - pasirūpinti laido- 
tuvėmis ir užsiimti po tokios netekties atsiradusiu popie- 
rizmu. Per tą laiką ji sutramdė emocijas ir grįžo prie studijų 
susitaikiusi su mintimi, kad dabar yra našlaitė ir tik nuo jos 
vienos priklauso, kaip toliau klostysis gyvenimas. 

Jai atiteko kuklios išmokos už tėvų turėtas gyvybės drau- 
dimo sutartis, ir tuos pinigus ji investavo į išsilavinimą. 
Baigusi koledžą, pardavė tėvų namą. Tai buvo skausmingas 
sprendimas, nes teko visiems laikams atsisveikinti su vie- 
ninteliu buvusio šeimos gyvenimo liudytoju, bet Britai rei- 
kėjo pajamų, kad galėtų prisidurti prie menko atlyginimo 
kabelinės televizijos kanaluose. Iš esmės jos darbas tose TV 
stotyse tebuvo stažuotė, tačiau per ją Brita išmoko ne tik ra- 
šyti, rengti reportažus, bet ir dirbti su filmavimo kamera, 
montuoti filmuotą medžiagą. 

Vienoje televizijos stotyje mainais už leidimą naudotis 
montažine Brita privalėdavo ištuštinti popierių pilnas šiukš- 
liadėžes ir kas vakarą, kai visi išsivaikščiodavo namo, išplau- 
ti grindis. Jai šis darbas nepatiko, bet kentė jį mintyse sau 
kartodama, kad tai grūdina charakterį. Be to, užsidirbdavo 
papildomus trisdešimt penkis dolerius per savaitę. 

Galų gale Brita perėjo dirbti į daugiau žiūrovų turinčią 
televiziją, kur jai nereikėjo valyti patalpų ir prisidurti prie 
atlyginimo. Taip kelerius metus ji keliavo iš vieno TV kana- 
lo į kitą kaskart pakildama karjeros laipteliu, mokydamasi, 
kaupdama patirtį ir tobulindama įgūdžius. 

Kai atsirado laisva darbo vieta Čarlstone, ji jau buvo paty- 
rusi televizijos žurnalistė ir turėjo žiniasklaidos versle itin 
vertinamų savybių. 

Tiesioginio eterio reporterės darbas buvo milžiniškas šuo- 
lis Britos karjeroje. Tiesa, turtuole ji netapo, bet jau galėjo 
gauti banko paskolą namui pirkti ir įsigijo garsių dizainerių 
sukurtų baldų kopijas. 

Nors širdies gilumoje sielvartavo dėl pernelyg ankstyvos 
tėvų mirties, vis dėlto buvo pratusi gyventi savarankiškai. 
O gal susitaikė su vienišės gyvenimu, nes žinojo, kad neturi 
iš ko rinktis. Šiaip ar taip, Brita buvo išmokusi pati pelnytis 
sau duoną ir abiem kojomis tvirtai stovėti ant žemės. Ji nuo 
nieko nepriklausė. Visus sprendimus priimdavo pati, neatsi- 
žvelgdama į kitų nuomonę. 

Tačiau šį vakarą tokios laisvės Brita visai nenorėjo. Likusi 
viena, be draugų ir tokia pažeidžiama, ji jau nesijautė visiš- 
kai nepriklausoma. Tokie jausmai Britą užplūsdavo retai ir 
nebūdavo malonūs, tad ji nė nežinojo, kaip su jais tvarkytis. 
Ir kodėl, visą laiką gyvendama viena ir kliaudamasi tik sa- 
vimi, staiga pasigedo žmogaus, į kurį galėtų atsiremti, pa- 
klausti patarimo ar išgirsti padrąsinimą? 

Bet juk tokio žmogaus šalia nėra, tiesa? Kaip ir tuomet, 
kai ji vos aštuoniolikos liko be tėvų. Kaip anuomet, taip ir 
dabar ji turi susitaikyti su esamomis aplinkybėmis ir veikti 
ryžtingai, neprarasdama orumo. Iki šiol ji atlaikydavo visas 
gyvenimo negandas. Atlaikys ir šitą. 

Bet kaip nenuogąstauti dėl to, ką jai teks patirti per ar- 
timiausias kelias valandas? Ar prie jos namų budintys po- 
licininkai elgsis su ja mandagiai, ar užgrius vos išlipusią iš 
automobilio? O gal uždės antrankius, primins apie jos teises 
ir įgrūs į patrulių mašiną nė neleidę paaiškinti, kodėl ji taip 
netikėtai dingo? 

Kad ir kaip viskas vyks, tai bus nemaloni ir žeminanti pa- 
tirtis. Dabar ji įtariamoji. Ir detektyvai nesielgs su ja švelniai 

vien dėl to, kad ji dirba televizijoje. Klarkas jau nebus toks 
mandagus, o Chavjė elgsis dar ciniškiau. Apklausa bus kur 
kas nemalonesnė. 

Net jei Bilas Aleksanderis veiks ryžtingai, jam nepavyks 
pasiekti, kad iki parengiamojo teismo posėdžio, kuris anks- 
čiausiai galėtų įvykti rytoj, ji būtų paleista už užstatą, o tai 
reiškia, kad bent jau šią naktį jai teks praleisti policijos areš- 
tinėje. 

Kalėjime. Vien pagalvojus apie tai, net jeigu užtruks jame 
tik naktį, Britai pakirto kojas. 

O tada šovė dar baisesnė mintis. Juk ji kaltinama nužu- 
džiusi policijos pareigūną. Negana to, teismas manys, kad ji 
paspruko mėgindama išvengti suėmimo. Ačiū, Rali Ganonai. 

Ganono sumanytas pagrobimo triukas suteikė jai pasti- 
prinimą rimtesnei gynybai, ne vien bejėgiškam „Neprisime- 
nu“, bet labai sumažino galimybes būti paleistai už užstatą. 
Greičiausiai ji liks kalėjime iki pat teismo proceso, ir vienas 
Dievas žino, kada jis prasidės. 

Vieną akimirką Brita jautėsi dėkinga Raliui už įsikišimą ir 
suteiktą informaciją, kuri ginantis bus tiesiog neįkainojama. 
O kitą akimirką troško jį pasmaugti. Dėl daugybės priežasčių. 

Kai Ralis ją taip šiurkščiai sučiupo, kodėl ji jo neatstūmė 
ar nepamėgino kaip nors kitaip pasipriešinti? Ne, ji nebijojo, 
kad Ralis ją nuskriaus. Jeigu nieko bloga nepadarė per pas- 
tarąją parą, tai dabar juo labiau neketino. 

Ir vis dėlto jai nederėjo stovėti kaip įbestai ir leisti jam 
taip brutaliai elgtis. 

Ji tyčia pavadino Ralį bailiu - vylėsi, kad tai paskatins jį 
kalbėti. Jis nemažai jai papasakojo, bet dar daugiau nutylė- 
jo. Ji siutino jį tikėdamasi, kad jis praras savitvardą ir išple- 
pės ką nors, kas abiem padės susigrąžinti gerą vardą. 

Į jos kandžią pastabą jis reagavo jautriau, negu ji tikėjosi. 
Visai kitaip, negu ji laukė. Jos pašaipūs žodžiai išprovokavo 
Ralį ir jis tuo pasinaudojo. Jis... 

Jos mintis pertraukė mobiliojo telefono melodija. 
Ji instinktyviai čiupo už rankinės, o tada sukluso: „Mano 
mobilusis?“ 


Abu vyrai nuobodžiavo. 

Jiedu būdavo nepaprastai kantrūs, jei šito reikalaudavo 
darbas, galėdavo valandų valandas tūnoti nejudėdami ir net- 
gi nemirksėdami, bet šiaip jau jiems labiau patikdavo neleis- 
ti laiko veltui, aktyviai veikti, kuo nors užsiimti, o ne sėdėti 
kambaryje ir laukti kitos užduoties. 

Dabar jie lošė kortomis banalų „ožį ir sekė vieną telefo- 
ną, prie kurio buvo pritaisę pasiklausymo blakutę. Iš visų 
užduočių telefono linijos klausymasis, ko gero, buvo pats 
nykiausias užsiėmimas. 

Šį kartą jie veikė pasivadinę Džonsonu ir Smitu, bet sla- 
pyvardžiais abu lengvai galėjo susikeisti, nes ir jų įgūdžiai, ir 
charakteriai buvo labai panašūs. Šiame pasaulyje jie su nie- 
kuo nesisaistė jokiais ryšiais ir buvo ištikimi tik tam, kuris 
tuo metu jiems mokėdavo. Grynais. 

Jų pavardžių nebuvo nei mokesčių mokėtojų sąrašuose, 
nei ant vairuotojo pažymėjimų, nei ant socialinio draudimo 
popierių, nei ant jokių kitų dokumentų. Prieš penkiolika 
metų jie išvyko iš šalies ir įsivėlė į slaptą karą su įvairiomis 
grupuotėmis vienoje Afrikos valstybėje, apie kurią buvo gir- 
dėjusi tik saujelė amerikiečių, ir tik vienas kitas galėtų baks- 
telėjęs pirštu į gaublį parodyti, kur ji yra. Ten jiedu galutinai 
prarado savo tapatybę. Grįžę į Jungtines Valstijas jau turėjo 
kitas pavardes, kitus pirštų atspaudus ir kitus asmens doku- 
mentus, bet ir šie duomenys netrukus buvo sunaikinti. 

Jų darbas visuomet būdavo laikinas, bet kartais tam pa- 
čiam užsakovui jie dirbdavo daugiau nei kartą, ir abu turė- 
jo ilgą jų paslaugomis patenkintų klientų - tautų, politikų, 
privačių asmenų - sąrašą. Jiedu visuomet dirbdavo kartu ir 
jiems puikiai sekėsi, nes vykdydami užduotį niekada nejaus- 

davo nė menkiausio sąžinės graužimo. Sąžinės jie nė netu- 
rėjo. Jų sielos buvo pražuvusios neįsivaizduojamo žiaurumo 
tyruose. 

Išskirtinis bruožas buvo tai, kad jiedu niekam nekrisda- 
vo į akis. Smurtas buvo paslėptas po visiškai nekalta išore. 
Karinės maskuotės jiedviem nereikėjo. Jų nešiojami ginklai 
būdavo gerai paslėpti netgi nuo tų, kurie buvo specialiai iš- 
mokyti juos aptikti, be to, labiausiai jie mėgo darbuotis pli- 
komis rankomis. Jų jėgos šaltinis buvo puiki fizinė forma, 
o ne įspūdingas kūno sudėjimas. Jie galėdavo apsimesti bu- 
halteriais, dėstytojais ar kurios nors kitos taikios profesijos 
atstovais. Jiedu mokėdavo tiesiog ištirpti minioje ir tapti 
nematomi. 

Abu aklai paklusdavo tam, kuris mokėdavo jiems už pas- 
laugas. Niekada nesiūlydavo alternatyvaus veiksmų plano ir 
niekada nereikšdavo savo nuomonės, nebent paprašyti. Ne- 
buvo smalsūs ir gaunamus įsakymus priimdavo santūriai. 
Nesukdavo sau galvos, kam ir kodėl reikia atlikti pavestą 
darbą. Jie buvo apolitiški ir nereligingi. Darydavo tai, kas 
liepta, neklausinėdami ir nediskutuodami. 

Dėl šių savybių jie idealiai atitiko dabartinio užsakovo po- 
reikius. Tie vyrai buvo pasamdyti neutralizuoti Britą Šeli ir 
nužudyti Džėjų Burdžesą. 

Jiems buvo parodyta Britos Šeli nuotrauka, be to, jie matė 
ją per televiziją. Atpažino, vos tik ji įkėlė koją į barą. „Vairinė“ 
puikiausiai atitiko jų poreikius, nes čia buvo pilna žmonių, 
padavėjos turėjo tiek daug užsakymų ir buvo taip apkrautos 
darbu, kad stiklai su gėrimais užsilikdavo ant baro, - galėjai 
niekieno nepastebėtas įgudusiu rankos judesiu įberti į juos 
ko tik nori. 

Jie gavo aiškius nurodymus ir skrupulingai juos įvykdė. 
Jiems buvo liepta prislopinti moteriai nuovoką ir viską su- 
tvarkyti taip, kad atrodytų, jog ji nužudė Burdžesą. Jie taip 
ir padarė. 


212 « Sandra Brown 


Užduotį palengvino tai, kad Burdžesas neįjungė signa- 
lizacijos. Taigi įsigauti į jo namus nebuvo sunku: tereikėjo 
atsidaryti terasos duris ir įeiti. Narkotikai Britą Šeli paveikė 
labai stipriai, - kai Džonsonas su Smitu įsėlino į svetainę, 
Burdžesas sunerimęs klausė moters, ar ji gerai jaučiasi. Buvo 
akivaizdu, kad ji jaučiasi nekaip. 

Netikėtai užkluptą, nusilpusį nuo ligos ir gerokai apsvai- 
gusį Burdžesą įveikti nebuvo sunku. Tada du profesionalai 
privertė porelę išgerti butelį viskio. Iš pradžių Burdžesas dar 
priešinosi, paskui pasidavė. Moteris buvo pernelyg apdujusi 
ir nesuvokė, kas su ja daroma, tad jie nesunkiai įkišo jai į 
burną piltuvą ir prikliukino viskio. 

Palaužę jų valią, Džonsonas ir Smitas abiem nuvilko dra- 
bužius, suguldė į lovą, o vyrą uždusino. Paskui ant sofos pa- 
dėjo tuščią prezervatyvo pakelį, visą laiką skrupulingai žiūrė- 
dami, kad nepaliktų nė menkiausių pėdsakų, kuriuos galėtų 
aptikti patyręs ekspertas, apžiūrėsiantis nusikaltimo vietą. 

Viskas buvo sutvarkyta būtent taip, kaip jiems nurodė už- 
sakovas. Viskas vyko pagal planą... tai yra iki šios dienos ryto, 
kai paaiškėjo, kad Brita Šeli pasipustė padus ir dingo. Tai la- 
bai suerzino jų klientą, nesitikėjusį, kad įvykiai susiklostys 
štai taip. Pirminiai bandymai ją susekti nieko nedavė. 

Tad jiems buvo nurodyta nepaleisti iš akių kriminalinių 
bylų advokato Bilo Aleksanderio. Iš pradžių klientas svarstė, 
ar nevertėtų liepti jiems kankinti advokatą tol, kol šis pasa- 
kys, kur yra jo ginamoji. Bet netrukus paaiškėjo, kad neap- 
sakomas jo nervingumas nėra apsimestinis, ir kad rodomas 
žinių laidose besiteisinantis policijai, jog nė nenutuokia, kur 
galėjo pasprukti Brita Šeli, jis sako tiesą. 

Ir vis dėlto labiausiai tikėtina, kad vėl pasirodžiusi hori- 
zonte - jei tik policija neras ir nesuims jos anksčiau, - Bri- 
ta Šeli pirmiausia bandys susisiekti su savo advokatu, tad 
Džonsonui ir Smitui buvo liepta slapta klausytis advokato 
telefoninių pokalbių. 

Juokų darbas. Jis buvo viengungis, vienišius ir per daug 
šykštus, kad samdytųsi namų tvarkytoją. Visą dieną, kol jis 
sėdėjo kontoroje, jo namuose nieko nebuvo. Abu vyrai įėjo, 
užtruko vos kelias minutes ir vėl išėjo, o likusią dienos dalį 
sekė savo prietaisus ir laukė tolesnių įvykių. 

Pagaliau ledai pajudėjo. Išgirdę nepertraukiamą signalą 
ir Aleksanderio spaudomų skaičių pypčiojimą, abu sukluso. 
Džonsonas nuleido savo kortas ir užfiksavo laiką. Smitas 
spustelėjo pokalbio įrašymo mygtuką. 

Trys signalai, o tada - „Klausau“. Moteriškas balsas, ne- 
tvirtas ir sutrikęs, o paskui - pastebimai suirzęs. 

— Panele Šeli! Ačiū Dievui, atsiliepėte! 

— Pone Aleksanderi? 

— Kur jūs buvote? Ar negirdėjote, ką pranešė per žinias? 
Policija išdavė orderį jus suimti. 

— Taip, žinau. 

- Kurgijūs išvykote? 

— Aš... Kaip čia pasakius, aš neišvykau. Tai ilga istorija. 
Grįžusi namo viską paaiškinsiu. Numanau, kad mano na- 
mus stebi policija. 

- Taip, jūsų laukia nemenka policininkų delegacija. Turiu 
jus įspėti, panele Šeli, kad šiandien popiet jie gavo kratos 
orderį. Nenustebkite radusi savo namus apverstus aukštyn 
kojom. 

— Kratos orderį? Bet kodėl? 

— Nes jūs - bėglė! 

— Ne, ne bėglė. 

- Tai kaip save pavadintumėte? Kai žmogus sprunka siek- 
damas išvengti arešto... 

- Aš nesprukau. 

— Na, policijai taip atrodo. Visiems kitiems - irgi. 

- Žinau, bet aš galiu viską paaiškinti. Aš... 

— Gerai, viską paaiškinsite grįžusi. Kuo greičiau grįšite, 
tuo geriau. Kur jūs dabar? 

— Net nežinau. 

— Nežinote? 

- Esu mažiausiai per valandą kelio nuo Čarlstono. Pasi- 
stengsiu grįžti kuo greičiau. 

— Jeigu pakeliui jūsų nesulaikys. Dvidešimt šeštame ir de- 
vyniasdešimt penktame greitkeliuose pilna... 

— Ne, aš nevažiuoju greitkeliu, jungiančiu valstijas. Esu 
kažkokiame užkampyje ir keliai čia ne per geriausi. Ar žino- 
te, kur yra Je... Je... 

— Jemasas? 

— Taip, pasak nuorodų, turiu važiuoti ten. 

— Kokių nuorodų? 

- Ilga istorija. Nuo ten... eee... suksiu į River Roudą ir va- 
žiuosiu link Septynioliktojo greitkelio. 

— Gerai, gerai, kuo greičiau grįžkite. Važiuoju prie jūsų 
namų ir ten lauksiu. Kai atvyksite, nesakykite nė žodžio, 
prieš tai nesuderinusi su manimi. Ar supratote, panele Šeli? 
Nė vieno žodžio. 

— Suprantu, bet turiu daug ką pasakyti. Pirmiausia, kad 
Džėjaus nužudymas susijęs su gaisru. 

— Su gaisru? 

— Prieš penkerius metus policijos nuovadoje kilusiu gaisru. 

- Jis buvo vienas iš to gaisro didvyrių. Visi tai žino. 

— Taip, bet tai toli gražu ne viskas. Džėjus buvo... 

Staiga pokalbis nutrūko. 

Džonsonas pažvelgė į Smitą, o šis tik gūžtelėjo pečiais ir 
tarė: 

- Atrodo, išsikrovė mobiliojo baterija. 

Jie girdėjo, kaip Aleksanderis dar du kartus surinko nu- 
merį, bet abu skambučiai automatiškai buvo nukreipti į balso 
paštą. Burbtelėjęs: „Prakeikimas!“, advokatas padėjo ragelį. 

Smitas čiupo savo mobilųjį ir surinko numerį, kurio dau- 
giau niekas, išskyrus juodu su Džonsonu, nežinojo. Vos tik 
adresatas atsiliepė, jis pasakė: 

— Ką tik jai skambino jos advokatas. Turime pokalbio įrašą. 

Daugiau nekeldamas triukšmo Džonsonas paleido įrašą. 

Užsakovas telefonu išklausė įrašyto pokalbio, o kai jis bai- 
gėsi, tarė: 

- Ji prisimena, kad Džėjus kažką pasakojo apie gaisrą. Jos 
atmintis nebuvo visiškai ištrinta. 

Tarsi šiek tiek teisindamasis, Smitas paaiškino: 

— Kartais amnezija būna tik laikina. Kiekvieno asmens re- 
akcija į narkotikus individuali. 

— Kai dabar pagalvoju, atrodo, man reikėjo liepti jums nu- 
žudyti ir ją. Galėjote pasirūpinti, kad viskas atrodytų kaip 
žmogžudystė ir savižudybė. Bet dabar jau vėlu ką nors pa- 
keisti, tiesa? Ir vis dėlto... 

Užsakovo smegenų smagračiai sukosi taip greitai, kad net 
dūzgė. 

- Ji pabėgo, ir, tiesą sakant, mums tai paranku. Dabar ji 
atrodys dar panašesnė į nusikaltėlę, galinčią nužudyti buvu- 
sį meilužį. Be to, nūnai praradusi paskutinę viltį ir galinti 
pasakyti bet ką, kad tik išgelbėtų savo kailį. Jeigu ji pradės 
šmeižti Džėjų Burdžesą ir purvu drabstyti didvyrio prisimi- 
nimą, kas jos klausys? O dar geriau, jei... 

Džonsonas ir Smitas numanė, ką išgirs: o dar geriau, jei 
Brita Šeli neturėtų progos nieko niekam pasakyti ir daugiau 
nekeltų jų klientui nei nerimo, nei rūpesčių. 

Jie metė šalin kortas džiaugdamiesi, kad pagaliau gali im- 
tis įdomesnės veiklos. 


Ralis pamatė, kad pikapo bake beveik neliko degalų. Suirzo 
pagalvojęs, kad reiks sustoti ir prisipilti kuro, tačiau jeigu 
pakeliui namo pikapo bakas visiškai ištuštėtų, jis patirtų dar 
daugiau nepatogumų. 

Jis pasuko į artimiausią pakelės degalinę, išlipo ir nu- 
žingsniavo į nedidukę būdelę, kur buvo išankstinio mokė- 
jimo kasa. Už langelio su geležinėmis grotomis sėdintis ka- 

sininkas išmušė čekį. Aplink kabojo ženklai, įspėjantys, kad 
saugumo sumetimais degalinės teritorija stebima vaizdo ka- 
meromis, bet Ralis tuo labai abejojo. Tačiau nė kiek neabejo- 
jo, kad po prekystaliu guli užtaisytas šautuvas, - toliau nuo 
klientų akių, bet po ranka. 

Jis grįžo prie kuro kolonėlės ir įstatė pistoleto antgalį į 
pikapo degalų baką. Kol stovėjo, jo žvilgsnis užkliuvo už Bri- 
tos vėjastriukės ant priekabos grindų, kur ji piktai buvo ją 
nusviedusi. Pamatęs drabužį Ralis pajuto, kad nežinia kodėl 
krūtinę tarsi dieglys pervėrė sąžinės graužatis. Tiesa, didžią- 
ją kartu praleisto laiko dalį jis elgėsi kaip tikras šunsnukis, 
bet nieko geresnio ji nenusipelnė. 

Vos grįžusi į Čarlstoną ji vėl atsidurs visų dėmesio centre, 
ojuk būtent tadajijaučiasi kaip žuvis vandeny, ar ne? Galbūt 
ne iš karto, bet gana greitai bus išsklaidyti visi jai mesti įtari- 
mai, susiję su Džėjaus nužudymu. Tada ji savo rankose turės 
istoriją, garantuojančią jai karjeros aukštumas. Jis papildė 
tą istoriją naujais esminiais faktais ir suteikė jai melodramos 
atspalvį. Taigi, nors kol kas ypatingo palankumo Brita jam 
nejaučia, netrukus už viską padėkos. 

Degalų bakas tebesipildė, jis pažvelgė į tą pusę, kur buvo 
miestas. Ilgėjosi jo, kino teatrų, restoranų, kuriuose patie- 
kiamos krevetės, kukurūzų košė ir pyragėliai su krabais, 
beisbolo rungtynių ir ilgo sekmadieninio bėgiojimo ristele 
uosto krantine. 

Tačiau labiausiai trūko darbo, kurį jis taip mėgo. 

Galbūt jo meilė darbui buvo netgi didesnė už meilę Ha- 
lei. Tai žiaurus atvirumas, bet ranką prie širdies pridėjęs jis 
turėjo pripažinti, jog labiau gailisi dėl sužlugdytos karjeros 
negu dėl to, kad prarado Halę. 

Ilgainiui jis suvokė, kad jei ji būtų tikrai jį mylėjusi taip, 
kaip tvirtino, nebūtų juo suabejojusi. Kai prisipažino atsilie- 
pes į Siuzi Monro flirtą, visa kita, ką jis pasakojo, Halė turėjo 

priimti kaip absoliučią tiesą, taip, kaip pasielgė jo tėvai. Ji 
privalėjo tikėti juo nedvejodama, besąlygiškai. 

Bet netikėjo. Jei būtų tikėjusi, nebūtų taip lengvai jo pa- 
leidusi. Ir jeigu jis būtų ją mylėjęs taip, kaip manė mylįs, ne- 
būtų pasitraukęs ir leidęs Džėjui jos pasičiupti. 

„Bailys.“ 

Jis suprato, kodėl Brita sakė, kad jis bailys. Tik jam trū- 
ko ne drąsos, o užnugario. Nesurinkęs įrodymų išmintingas 
žmogus nepuola beatodairiškai svaidytis kaltinimais esan- 
tiems valdžioje. Jei trūksta įrodymų, būtų neprošal turėti 
bent jau tavo kaltinimus patvirtinantį liudytoją. 

Dabar, po ilgo penkerių metų laukimo, pagaliau tokią liu- 
dytoją jis turi. 

Brita gali pamanyti, kad jis ją apginklavo ir išsiuntė į prie- 
šakinę liniją kautis vietoj savęs, bet ji nežino, kad jis keti- 
na pradėti savo karą būdamas užnugaryje. Tai vienintelis į 
pergalę šiame konflikte vedantis kelias, mat kol kas jis netgi 
nėra tikras, kuris iš dviejų gyvų likusių didvyrių slapčia suor- 
ganizavo Džėjaus nužudymą. 

Ir Makgovanui, ir Eordaisui buvo paranku priversti jį nu- 
traukti gaisro aplinkybių tyrimą. Ar Džėjui burną užčiaupė 
vienas iš jų, ar jiedu slapčia susimoke veikė drauge? Viena 
aišku: nei tas, nei anas nėra didvyris, kokiu dedasi. 

Ralis mielai perleistų Britai garbę juos demaskuoti, at- 
skleisti jų melą ir padarytus nusikaltimus. Jis tetroško susi- 
grąžinti gerą vardą. Gyventi kaip anksčiau. 

Žinoma, jis ne naivuolis. Lengva nebus. Abu šie vyrai turi 
ką prarasti ir tikrai nepasiduos be kovos. Be to, abiem pa- 
kanka lėšų ilgai kovai be taisyklių. 

Tas, kuris atsakingas už Džėjaus nužudymą, buvo įpratęs 
griebtis gudrybių ir puikiai mokėjo tai daryti. Matyt, jis ati- 
džiai stebėjo Džėjų baimindamasis, kad sužinojęs paskutinę 
diagnozę šis pajus nenugalimą norą prieš mirtį apvalyti są- 
žinę. Brita sakė, kad Džėjus paskambino jai tą pačią dieną iš 

anksto ir pakvietė susitikti. Vadinasi, planas jį nužudyti, oją 
paversti vienintele gyva įtariamąja buvo sukurtas ir įgyven- 
dintas labai greitai. Vienas iš jų arba jie abu veikė žaibiškai 
ir užtikrintai. 

Kai tik Brita ims kelti su gaisru susijusius klausimus, į 
vadinamuosius tos dienos didvyrius nukryps visuomenės ir 
policijos žvilgsniai. Vienas, o gal abu, ims muistytis, ir Ralis 
stebės, kuris rangysis labiausiai, kuris aršiausiai ginsis nuo 
jam metamų bjaurių įtarimų ir kuris bus labiausiai linkęs pa- 
teikti atsakymus, kurių Ralis iki šiol neišgirdo. 

Jis juos pričiups. Tuos penkerius metus beveik apie nieką 
daugiau ir negalvojo. Dabar, kai Džėjus mirė, o į žaidimą įsi- 
traukė Brita, jis baigs savo darbą nesibaimindamas, kad juo 
nepatikės arba kad jis susikompromituos. Už tai Ralis turėtų 
padėkoti Džėjui. 

Tačiau tai jau viskas, už ką Ralis jam gali būti dėkingas. 
Džėjus, Patas Vikhamas, Kobas Fordaisas ir Džordžas Mak- 
govanas. Pirmųjų dviejų jau nebėra. O likusiems dviem teks 
patirti tokią pat visuomenės rūstybę, kokią kadaise patyrė 
Ralis. 

Jie taps svarbiausiu vietinės žiniasklaidos taikiniu. Brita 
tuo pasirūpins. Visuomenei bus pranešama apie kiekvieną jų 
ištartą Žodį, žengtą žingsnį. Kuo garsiau jie protestuos, tuo 
labiau ji juos spaus. Ji darys tai, ką gerai išmano. 

Degalų pistoletas išsijungė. Ralis įstatė jį atgal į kolonėlę 
ir užsuko degalų bako kamštį. Dėkodamas pamojo budriam 
ir nekalbiam kasininkui anapus grotuoto langelio. Tada pa- 
kėlė vėjastriukę nuo priekabos dugno, nusinešė ją į vairuo- 
tojo kabiną ir švystelėjo ant keleivio sėdynės, kur jau tysojo 
jo šambrė marškiniai. 

Jis išvažiavo iš degalinės, bet, užuot įsukęs į kelią, vedan- 
tį namo, sustabdė mašiną, išjungė pavarą ir leido varikliui 
dirbti tuščia eiga, nusibraukė nuo kaktos prakaito lašelius 
ir pažvelgė į vėjastriukę. Šuns dvokas nuo jos nesklido. Kad 

ant jos susirangęs miegojo šuo, jis pasakė tik todėl, kad no- 
rėjo Britą paerzinti. Nuo striukės dvelkė ja. 

Tikriausiai ji tuoj pat bus sulaikyta ir apkaltinta nužudžiu- 
si Džėjų. Bet netrukus išmes kortą, kurią jis jai įdavė. Vos tik 
tai padarys, iš karto įgis du labai įtakingus priešus. 

Ir vis dėlto nieko bloga jai nenutiks. Nei Fordaisas, nei 
Makgovanas nebus tokie kvaili, kad skriaustų Britą, bent jau 
tol, kol į ją nukreipti visų Pietų Karolinos TV kanalų prožek- 
toriai ir čia gyvenančių piliečių dėmesys. Ji - žinomas žmo- 
gus, ir tai bus jos skydas. Be to, ją saugos policija. 

Bet, Dieve, kokia beatodairiška tampa ta moteris, kai su- 
uodžia gerą istoriją! Ar pasiryžusi žūtbūt nutverti tą sensa- 
ciją ji nenumos ranka į atsargumą, nepraras objektyvumo ir 
sveiko proto? 

Žvelgdamas atgal, į tą pusę, iš kur atvažiavo, mintyse jis 
ėmė klausinėti savęs, ar tikrai aiškiai nurodė Britai kelią. Ar 
pasakė, kad nesuktų į kairę tol, kol nekirs dvigubos geležin- 
kelio vėžės? Jeigu ji pasuks kairėn pervažiavusi tik vienus 
geležinkelio bėgius, gali būti, kad supras savo klaidą tik nu- 
tolusi kelias mylias. 

Po galais, ar tikrai aiškiai jai viską pavaizdavo? Šįryt brai- 
žydamas Britai kelionės maršrutą Ralis nesiliovė galvoti apie 
ją, miegančią jo lovoje, susirietusią ant šono, sulenktas kojas 
per kelius pritraukusią sau prie krūtinės, tad jo nuorodos ga- 
lėjo būti ir ne tokios aiškios, kaip derėjo. 

Ralis dar kartą metė žvilgsnį į vėjastriukę, sodriai nusikei- 
kė, įsuko į siaurą keliuką, kuriuo atvažiavo, ir gulte užgulė 
pikapo greičio pedalą. 


„Prakeikimas! 

Pasirodo, visą tą laiką jos mobilusis buvo ranka pasiekia- 
mas. 

Praėjus penkiolikai minučių po to, kai išsikrovė telefo- 
no baterija ir staiga nutrūko pokalbis su Bilu Aleksanderiu, 

Brita vis dar nesitvėrė pykčiu. Skambantis mobilusis gulėjo 
rankinėje, užtrauktuku užtraukiamame skyrelyje, kurio nie- 
kada nenaudojo. Kaip kokia mulkė patikėjo Ralio Ganono 
tikinimu, girdi, jos telefoną jis palikęs jos namuose. 

Ir tylomis klausė savęs, kiek dar pramanytų dalykų jis jai 
prišnekėjo, kiek pusiau tiesos pripasakojo? 

Jeigu Ralis moka meluoti taip lengvai ir įtikinamai, tai ar 
ji gali tikėti jo pasakojimu apie Siuzi Monro mirtį? Juk jis 
girdėjo, kaip per spaudos konferenciją Brita sakė, kad buvo 
apsvaiginta pasimatymų narkotikais, o šie visiškai ištrynė 
iš atminties su Džėjumi praleistos nakties įvykius. Ar egzis- 
tuoja bent menkiausia tikimybė, kad mėgindamas pasitei- 
sinti Ralis tiesiog prasimanė panašią istoriją? 

Be to, toks pramanas netiesiogiai primestų Džėjui Bur- 
džesui kaltę dėl visų įmanomų piktadarybių, o juk aišku kaip 
dieną, kad Ralis ant buvusio geriausio draugo griežia dantį. 
Vienu negailestingu kirčiu jis galėtų atgauti gerą reputaciją 
ir išsklaidyti legendą apie didvyrį Džėjų Burdžesą. 

Ar jis apgavo ir ją? 

Jei taip, tuomet Ralis - puikus melagis, nes ji patikėjo kie- 
kvienu jo žodžiu. Patikėjo, nes jis papasakojo ne viską. Brita 
iš patirties žinojo, kad žmonės, turintys daugiausia naudin- 
gos informacijos, ja dalijasi itin nenoriai. Ir apie gaisrą, ir 
apie jo priežastį, ir galbūt apie dar kažką, ką slepia, Ralis žino 
kur kas daugiau. 

Bet anksčiau ar vėliau jam teks iškloti viską, ką žino ar nu- 
jaučia, nes Brita neleis jam tūnoti miške, kai ji vienui viena 
stos akis į akį su Čarlstono policijos departamentu, Fordaisu 
ir Makgovanu. 

Kai ji viską papasakos detektyvams Klarkui ir Chavjė, jie 
pasiųs žmones atvežti Ralį Ganoną rimtai apklausai. Ugnia- 
gesių viršininkas irgi pakels triukšmą ir pareikalaus leisti su 
juo pasikalbėti. Ralis bus priverstas atskleisti viską, ką žino, 

o Brita Šeli bus pačiame įvykių sūkuryje ir tiesiogiai praneši- 
nės, kaip viskas klostosi. 

Džėjus pažadėjo jai iš kojų verčiančią istoriją ir savo žodį 
tesėjo. Ir vis dėlto ją trikdė mintis, kad moterų kerėtojas, 
kurį pažinojo ji, ir apgavikas, kurį apibūdino Ralis, buvo tas 
pats Džėjus. Jei viskas, ką sakė Ralis, tiesa, - o Brita tikėjo, 
kad taip ir yra, - vadinasi, Džėjus bus paaukojęs merginos 
gyvybę, visą gyvenimą trukusią draugystę su Raliu ir netgi 
savo kaip policijos pareigūno garbę. Džėjus visko išsižadėjo 
mėgindamas išlaikyti paslaptyje tai, ką Ralis jau buvo beiš- 
siaiškinantis, - kažką tokio siaubingo, jog pajuto turįs tai iš- 
pažinti ir numirti lengva širdimi. 

Deja, žudikas neleido jam atlikti išpažinties. 

Brita buvo taip giliai nugrimzdusi į apmąstymus, kad su- 
prato pasiklydusi tik tuomet, kai priekiniai jos automobilio 
žibintai apšvietė kelio ženklą. Šis žymėjo ribą nuošalaus 
miestelio, kurio pavadinimo ji niekada nebuvo girdėjusi ir 
kuris nebuvo pažymėtas Ralio nubraižytame plane. Brita su- 
stojo kelkraštyje ir peržiūrėjo jo rašytas pastabas. 

— Dvigubi geležinkelio bėgiai? — Bėgiai, kuriuos pervažia- 
vusi ji pasuko į kairę, pasiliko už penkiolikos mylių. - Kodėl 
nemalonėjai to pabrėžti, Ganonai, - apsukdama automobilį 
sumurmėjo ji. Žinoma, jis buvo užrašęs „dvigubi geležinke- 
lio bėgiai“, tik ji nelabai atidžiai išstudijavo planą. Ir vis dėl- 
to... Dabar ji sugaiš daug laiko. Bilą Aleksanderį ištiks įniršio 
priepuolis. 

Priekinis automobilio stiklas buvo nutaškytas vabzdžių. 
Priekiniai žibintai du kartus išplėšė iš tamsos kaip topazai 
žioruojančias elnio akis. Laimė, gyvūnai laikėsi pomiškyje 
ir nebėgo į kelią priešais automobilį. Bet ji vis tiek sumaži- 
no greitį. 

Kol sugrįš, bus praradusi beveik pusvalandį. Kai jos au- 
tomobilis prabildėjo per nepaprastai svarbius dvigubus ge- 

ležinkelio bėgius, ji ištarė dar vieną Raliui Ganonui skirtą 
keiksmą ir šį kartą pasuko ten, kur reikia. 

— „Važiuok ketvirtį mylios, o tada staigus posūkis deši- 
nėn',- balsu perskaitė ji iš popieriaus lapo, kurį dabar laikė 
prispaudusi prie vairo sau prieš akis, kad daugiau nesuklys- 
tų. — Taigi, taigi... Štai ir jis, - privažiavusi posūkį pridūrė ji. 

Kelias skendėjo tamsoje. Abipus augančių medžių šakos 
buvo susiraizgiusios į vientisą skliautą. Kelias vingiavo per 
mišką, kirto pelkėtus plotus ir upokšnius, - kaip numanė Bri- 
ta, didžiausių regiono upių intakus. Derėtų ištyrinėti atšiau- 
rų šių nuošalių vietovių grožį. Kada nors ji taip ir padarys. 

„Jei tik neteks tūpti į cypę , - niūriai pagalvojo ji. 

Taip, būtinai. Grįžimas į gamtą taps jos vienu svarbiausių 
ketinimų. Tačiau leistis į šiuos gūdžius laukinius miškus be 
vedlio ji nerizikuos. Jai reiks šias vietas pažįstančio žmogaus. 

Galbūt jos vedliu taps Ralis. 

O galir ne. 

Jis jos nemėgsta. Pats taip sakė. 

Brita net pašoko pamačiusi tiesiai į priekines mašinos 
groteles lekiančią pelėdą - ar kokį kitą plačiasparnį naktinį 
paukštį. Paskui pasijuto kvailai, jog strykčioja kaip įgelta, ir 
karčiai nusijuokė. Tačiau kas gi nesinervintų vienas važiuo- 
damas nakties tamsoje skendinčiu kaimo keliu? 

Po kelių minučių ji nuoširdžiai apsidžiaugė priekyje pama- 
čiusi porą šviečiančių automobilio žibintų. Mašina stovėjo 
kelkraštyje ir laukė tarsi praleisdama. Pamačiusi, kad vai- 
ruotojas įsuko į kelią paskui ją, Brita lengviau atsikvėpė. Su 
draugija ramiau. 

Bet netrukus priekiniai žibintai šmėstelėjo jos galinio 
vaizdo veidrodėlyje. 

Pirmiausia jai dingtelėjo visiškai neracionali mintis: „Ra- 
lis! Jis grįžta į Čarlstoną“ 

Bet tuojau pat sugrįžo sveika nuovoka. Jis negalėjo atva- 
žiuoti iš tos pusės, priekiniai žibintai buvo per žemai, vadina- 

si, tai ne pikapas, be to, Ralis tikrai nevažiuotų taip arti, gali- 
ma sakyti, prisiplojęs prie jos galinio bamperio. Jis neįjungtų 
ilgųjų šviesų ir nežibintų jomis, kaip darė šio automobilio 
vairuotojas. Ralis nevažiuotų taip pavojingai arti, net ir norė- 
damas atkreipti dėmesį ir parodyti, jog seka jai iš paskos. 

— Bukagalvis, - sau po nosimi burbtelėjo Brita ir padidino 
greitį. Kitas vairuotojas padarė tą patį ir dar pusę mylios va- 
žiavo tikrąja to žodžio prasme lipdamas ant užpakalinio jos 
mašinos bamperio. Jeigu jį nervina, kad Brita per lėtai va- 
žiuoja, kodėl jis jos nelenkia? Lenkti draudžiančios dvigubos 
geltonos ištisinės linijos čia nėra, o jei ir būtų, tas, kuriam 
pakanka įžūlumo persekioti automobilį, ir taip nepaisytų 
draudimo. Priešpriešinio eismo nematyti ir niekas tam vai- 
ruotojui netrukdo jos apvažiuoti. 

Brita delnu prisidengė akis nuo akinamos šviesos, plies- 
kiančios iš užpakalinio vaizdo ir šoninių veidrodėlių, ir per- 
sekiojančio automobilio salone įžiūrėjo du siluetus. Atrodo, 
abu vyrai, bet ji nebuvo visiškai tuo tikra, be to, dabar lėkė 
pernelyg greitai ir neįstengė ilgai laikyti vairo viena ranka. 

Tikriausiai paaugliai šėlioja, dar per kvaili suprasti, kad 
žaidžia gyvybei pavojingą žaidimą. Reiktų parengti apie tai 
reportažą ir iškelti klausimą, ar nevertėtų vairuotojo pažy- 
mėjimą išduoti tik sulaukusiems aštuoniolikos metų. 

Įveikusi dar vieną mylią Brita pasijuto išsekusi. Ji taip 
stipriai gniaužė vairą, kad rankos kone suaugo su juo. Nuo 
įtampos maudė pečius. 

— Jūs laimėjote. - Ji pasuko automobilį arčiau vos įžiūrimo 
kelkraščio. Bet iš paskos sekantis vairuotojas nepasinaudojo 
atlaisvintu keliu ir pro ją nepravažiavo. Užuot taip padaręs, 
jis pristabdė, dešinysis priekinis jo mašinos bamperis susily- 
gino sujos užpakaliniu kairiuoju. Brita pasitraukė dar toliau, 
kol dešinieji jos mašinos ratai atsidūrė ant minkštos žemės. 
Persekiotojas irgi suktelėjo į šoną, tarp bamperių liko tik ke- 
lių colių atstumas. - Kas tau užėjo, idiote?! 

Jos susierzinimas netrukus virto panika. Tai kur kas grės- 
mingiau nei kvailos paauglių išdaigos. Ką daryti: padidinti 
greitį, pristabdyti, o gal visai sustoti? Visi variantai rizikingi, 
ypač pastarasis. Ji pusnuogė. Jos mobilusis neveikia. Ginklo 
ji neturi. Jau visą pusvalandį nesutiko jokio kito automobi- 
lio. Kelis kartus matė pro miško medžius sklindančią namų 
langų šviesą, bet paskutines mylias įveikė visiškoje tamsoje. 

Ne, sustoti negalima. Pristabdžiusi irgi neprivers jų atsi- 
sakyti savo kėslų; jie tik dar labiau priartės. Taigi liko viena 
išeitis: nemažinti greičio ir tikėtis, kad jie netrinktelės į jos 
mašiną iki pat judraus Septynioliktojo greitkelio arba kad tie 
du tipai pavargs žaisti ir paliks ją ramybėje. 

Tačiau nuojauta Britai kuždėjo, kad taip nenutiks. Tai, kas 
čia vyksta, grėsminga ir nė kiek nepanašu į žaidimą. Kitame 
automobilyje sėdintys žmonės ketina ją nuskriausti. 

Tas, kuris vairavo, atrodo, turėjo šiurpų įprotį spiginti 
priekinių žibintų šviesomis tiesiai į jos mašinos veidrodėlius. 
Tos šviesos Britą akino. Ji pamėgino aktyviai pasipriešinti: 
iki dugno nuspaudė greičio pedalą ir tuo pat metu staigiai 
pasuko vairą į kairę. Ji vos per plauką netaukštelėjo į deši- 
nįjį priekinį persekiotojo bamperį. Dabar, vėl išvažiavusi ant 
kietos kelio dangos, metėsi pirmyn. 

Tačiau jos pranašumas buvo trumpalaikis. Kitas automo- 
bilis irgi šovė į priekį, pasiekė jos mašinos galą ir vėl užkišo 
savo bamperį. 

— Velnias! - išsigandusi šūktelėjo Brita. - Kodėl taip da- 
rai? Ko nori?! 

Britą vėl apakino priekinių žibintų šviesos, bet priekyje ji 
šiaip taip įžiūrėjo kelio ženklą su užrašu, kad netoliese teka 
upė. Tuoj už nuorodos kelkraštis baigėsi, o link tilto vedantis 
kelias ėmė sparčiai siaurėti. 

Brita puolė į paniką. Prisiminė tamsiavandenę upę, kurią 
jiedu su Raliu net kelis kartus kirto iš jo trobelės važiuoda- 
mi prie apleisto lėktuvų pakilimo tako. Nors Brita išmanė ne 

itin daug, vis dėlto ji žinojo, kad kelios didelės upės susijun- 
gia ir įteka į Šventosios Elenos sąsiaurį, o paskui į Atlanto 
vandenyną, ir kad jų tėkmė, priklausomai nuo potvynių ir 
atoslūgių vandenyne, keičia kryptį keturis kartus per dieną. 

Čia tiek daug vandens. Ir jame dažnai žūsta žmonės. Ne- 
seniai ji pati rengė reportažą apie tai, kaip upėje buvo rastas 
nuskendusio vyro kūnas. Patyręs plaukikas iškrito į vandenį 
apsivertus žvejybinei valčiai. Kelias dienas buvo ieškomi du 
baidarininkai, kol jų kūnai buvo aptikti už kelių mylių pas- 
roviui nuo tos vietos, kur naudodamiesi gausaus pavasarinio 
lietaus sukeltu upės potvyniu jiedu pradėjo kelionę. 

Įveikusi tiltą Brita pasijustų kur kas saugesnė. Bet kai min- 
tyse apmetusi tokius veiksmus ji dar labiau padidino greitį, 
kitas vairuotojas atsakė tuo pačiu ir dar labiau priartėjo prie 
jos automobilio. 

Nežinodama ko griebtis ji vėl iki dugno numynė greičio 
pedalą. Bet atitrūkti nuo persekiotojų mašinos vis tiek nepa- 
vyko. Britai pasiekus pakelės kelio ženklą, anas vairuotojas 
ją pergudravo. Jis palengva ėmė vairuoti automobilį dešinėn, 
versdamas Britą trauktis nuo kelio ant minkšto kelkraščio, 
vedančio tiesiog į niekur. 

Lėkdamas maždaug šimto mylių per valandą greičiu jos 
automobilis pūkštelėjo į upę. Smūgis į vandens paviršių 
buvo toks stiprus, kad išsiskleidė oro pagalvė. Tai išgelbėjo 
jai gyvybę, bet šiaip jau tebuvo menka paguoda. Ji neprara- 
do sąmonės, bet automobilį godžiai prarijo šniokščiantys ir 
sūkuriuojantys vandenys. 


Donkiotiktas skyrius 


Rais dideliu greičiu dūmė Čarlstono link, jo pikapas skynė 
mylias vieną po kitos, tik staiga priekyje jis išvydo šviečian- 
čius dviejų automobilių užpakalinius žibintus. Jie šmėsčiojo 
už medžių ir kelioms minutėms tai dingdavo iš akių, tai vėl 
išlįsdavo. 

Nors Ralį nuo anų automobilių skyrė nemenkas atstumas, 
jis aiškiai matė, jog antrasis vairuotojas persekioja pirmąjį. 
Idiotas. Važiuoti taip agresyviai ir dar tokiu keliu kaip šis tie- 
siog kvaila. Jeigu vairuotojas taip nekantrauja kuo greičiau 
pasiekti kelionės tikslą, kodėl paprasčiausiai neaplenkia to 
kito automobilio? 

Ralis vylėsi, kad pirmasis vairuotojas nėra koks šiknius 
kelių chuliganas, niekam neleidžiantis savęs lenkti. Mat 
pats skubėjo, norėjo kuo greičiau pasiekti Čarlstoną ir įspėti 
Britą, kad būtų atsargi. Tik dar gerai nežinojo, kaip pavyks 
pasimatyti. Juk ją bus apsupusi policija ir... 

Kas čia, po velnių? 

Priekyje važiuojantis automobilis pasitraukė į kelkraštį, 
bet antrasis nepralėkė pro jį. Priešingai, atrodė, kad perse- 
kiotojas stengiasi nustumti pirmąjį nuo kelio. 

Staiga Ralį persmelkė siaubinga nuojauta. Brita. Ir kai tik 
ši mintis šovė jam į galvą, automobiliai dingo iš akių. 

Ar jam pakaks laiko ją pasivyti? Nebent ji važiuotų lėtai. 
Nebent pasiklystų. 

Velnias! 

Kol įveikė posūkį, per kurį trumpam pametė iš akių anuos 
du automobilius, rodos, praėjo visa amžinybė, o pagaliau 
atlikęs manevrą prisimerkė, kad geriau viską matytų. Deja, 
buvo per daug atitrūkęs, negalėjo įžiūrėti užpakalinių žibin- 
tų formos ir nustatyti, kokio modelio automobiliai dalyvau- 
ja šiose pavojingose pelės ir katės gaudynėse. Ralis ginė savo 
pikapą visu greičiu, bet tos dvi transporto priemonės buvo 
lengvesnės, greitesnės, ir sumažinti atstumo jam nesisekė. 

Jie vėl dingo iš akių. 

Jis ėmė skaičiuoti sekundes. Gal dvidešimt? Trisdešimt? 

Paskui trumpai šmėstelėjo viena pora užpakalinių žibintų 
ir staiga kažkur dingo, o kita pora greitai nurūko tiltu. 

Ralis riktelėjo ir iki dugno nuspaudė greičio pedalą. Iki til- 
to, rodos, buvo tūkstantis metų. Jis trankė vairą, tarsi bota- 
go kirčiais ragindamas pikapą lėkti greičiau. 

Sucypė stabdžiai, ir mašina slysdama sustojo vos per kelis 
colius nuo erozijos ardomo tiltą laikančio pylimo. Ralis šoko 
iš inercijos jėgos tebeveikiamo pikapo. Atsidarė įrankių dėžę, 
išsiėmė didelio galingumo prožektorių, kuriuo neseniai nau- 
dojosi, ir stvėrė pirmą po ranka pasitaikiusį sunkų metalinį 
įrankį. Veržliaraktį. Turėtų tikti. 

Tada repečkomis, slysčiodamas ir šokčiodamas, pakeliui 
nusispirdamas sportbačius nusileido pylimo šlaitu. Upės 
krantą Ralis pasiekė basas, kelis kartus giliai įkvėpė, kad 
plaučiai prisipildytų oro, ir nieko nelaukdamas nėrė į gelmę. 

Prožektoriaus skleidžiamas šviesos spindulys buvo galin- 
gas, bet aplink viskas atrodė taip, tarsi jis šviestų per melasos 
sirupą. Ralis pažinojo šią upę ir žinojo, kad jos tamsūs van- 
denys gali būti neįžvelgiami netgi sekliausiuose ruožuose, o 
šis tikrai nebuvo vienas iš tokių. Čia upės vaga buvo gili. 

Jis karštligiškai ėmė mosuoti į šalis prožektoriaus šviesos 
spinduliu ir jau buvo bepasiduodąs panikai, tik staiga pama- 
tė automobilį, giliai įsmigusį į minkštą upės dugną, apsup- 
tą dumblo ir sąnašų debesies. Ralis nukreipė prožektorių į 
vairuotojo durelių langą. Prožektoriaus spindulys išplėšė iš 
tamsos blyškų prie stiklo prispaustą delną ir šviesius plau- 
kus, kraupiai besidraikstančius menkoje šviesoje. 

Brita. 

Prožektoriaus šviesa mirktelėjo ir užgeso. Viską apgaubė 
aklina tamsa. 

Ralis numetė prožektorių, bet stipriai pasispyrė kojomis 
ir per porą sekundžių atsidūrė prie priekinių keleivio dure- 
lių. Judėdamas apgraibomis, jis užčiuopė priekinį mašinos 
stiklą ir iš visų jėgų tvojo į jį veržliarakčiu. Stiklas nepasida- 
vė. Jis smogė dar kelis kartus. Ir vėl nieko. 

Plaučiams ėmė trūkti oro. 

Ralis nesiliovė daužyti veržliarakčiu tol, kol pagaliau ma- 
šinos stiklas sutrūko, bet nesubyrėjo. Tada jis ėmė jį spardy- 
ti, ir po kelių bandymų jo koja įlindo į mašinos saloną. Dar 
keliais spyriais jis paplatino skylę ir sprausdamasis pečiais 
įsmuko į vidų. Sudužęs stiklas subraižė jam galvą ir rankas, 
bet Ralis į skausmą nekreipė dėmesio. 

Tada apgraibomis ėmė ieškoti Britos ir užčiuopė jos deši- 
nę ranką. Kai ją palietė, Brita nesureagavo, ir Ralis mintyse 
sušuko: „Dieve, ne!“ 

Tada jis ėmė ieškoti saugos diržo. Jis buvo atsegtas. Tai 
Brita dar įstengė padaryti pati. Jis prakišo rankas jai po pa- 
žastimis ir pro priekiniame automobilio stikle žiojinčią skylę 
ištraukė ją lauk, - atsargiai, bet negaišuodamas. Negalima 
delsti nė akimirkos. Jam trūko oro, o ji išvis nerodė gyvybės 
ženklų. 

Vos ištraukes Britą pro priekinį stiklą, jis stipriai atsispyrė 
kojomis, o laisvąja ranka ėmė irtis link vandens paviršiaus. 
Jo plaučiams grėsmingai trūko deguonies. Ralis stengė- 

si kuo stipriau spirtis kojomis, bet jo galūnės kas akimirką 
darėsi vis sunkesnės, neklusnesnės, judesiai nekoordinuoti. 
Nuo paskutinio dalyvavimo gelbėjimo pratybose praėjo jau 
penkeri metai; jis prarado formą. 

Ralis pažvelgė aukštyn į vandens paviršių, bet pamatė tik vos 
šviesėlesnę juodumą. Ir vis dėlto atkakliai yrėsi į viršų. Į viršų. Į 
viršų. Pagaliau iškišo galvą iš vandens ir godžiai įkvėpė. 

O Brita nekvėpavo. 

Atidžiai sekdamas, kad jos veidas laikytųsi virš vandens, 
Ralis ėmė plaukti į krantą. Kūnui vis dar trūko deguonies, 
jautėsi išsekęs, bet vis tiek stengėsi plaukti kiek įkabinda- 
mas, nors ir prieš srovę. Kojomis pajutęs dugną Ralis ėmė 
bristi, o tada šliaužte užšliaužė ant sausumos, kartu ištemp- 
damas ir Britą. 

Jis paguldė ją ant nugaros ir apžergė. Pulsą, kad ir silpną, 
ji dar turėjo, bet visiškai nekvėpavo. Jis uždėjo plaštakas jai 
ant krūtinkaulio ir pradėjo daryti dirbtinį kvėpavimą. 

— Nagi, Brita, - ritmingai spaudydamas krūtinę prata- 
rė Ralis. - Nemirk man ant rankų. Tu dar pagyvensi. Nagi, 
nagi... 

Jam per veidą žliaugė upės vanduo, bėgo į akis, bet jis ne- 
siliovė spusčiojęs ir drąsinęs, o netrukus perėjo prie kandaus 
raginimo. 

- Vadinai mane bailiu, o dabar pati pasiduodi. Negi leisi 
kitai eterio lėlytei nukniaukti tau iš panosės tokią sensacin- 
gą istoriją? Jeigu taip atsitiks, niekada negalėsi sau šito at- 
leisti. Nagi, kvėpuok, po galais! 

Britai iš burnos tiesiai ant jo klioktelėjo upės vanduo. Nu- 
vargęs jis nunarino galvą. 

- Taip ir maniau, kad tai padės tau atsigauti. - Ralis pasu- 
ko jos galvą į šoną. Brita krenkštelėjo, ėmė žiopčioti, paskui 
užsikosėjo. - Taip, išvemk viską, išvemk, gerai, - murmėjo 
jis, subraukęs šlapius Britos plaukus, kad jie neužkristų jai 
ant veido, o ji atpylinėjo vandenį, kurio buvo prisirijusi. 

Paskui pradėjo kvėpuoti tolygiau, pasuko galvą ir pažvelgė 
į Ralį. Jai iš akių ritosi ašaros. Buvo užkimusi, o kai pamėgi- 
no kalbėti, balsas užlūžo. Ji išvėmė dar šiek tiek vandens ir 
pagaliau įstengė ištarti: 

— Mane bandė nužudyti. 

Jis pritariamai palinkčiojo galvą. Reikėjo atsakyti į dau- 
gybę klausimų, bet atsakymų galima ir palaukti. Pirmiausia 
svarbu įvertinti fizinę Britos būklę. Be to, Ralio manymu, 
būtina kuo greičiau iš čia nešdintis. Jis nežinojo, ar tas, ku- 
ris nustūmė Britą nuo kelio, pastebėjo priekines jo pikapo 
žibintų šviesas. Tas niekšas gali grįžti norėdamas patikrinti, 
ar ji nebuvo išgelbėta arba galbūt per stebuklą liko gyva. Jei 
žudikas sugrįš, jiedu jam bus lengvi taikiniai. 

— Turime nusigauti iki pikapo. Aš tave panešiu. 

— Galiu eiti pati. 

Jis taip nemanė, bet nesiginčijo. Atsistojo ir padavė Britai 
ranką. Ji įsikibo į ją ir taip pat pakilo. Bet vos tik atsistojo, jai 
ėmė linkti keliai. Ralis ją pastvėrė ir, nesuteikęs progos nei 
rinktis, nei prieštarauti, įgudusiu gelbėtojo judesiu užsikėlė 
ant pečių ir ėmė ropštis pylimo šlaitu aukštyn. 

Visiškoje tamsoje jis kojų pirštais ieškojo į ką atsispirti. 
Kelis kartus jam pačiam vos nesulinko keliai. Klupinėdamas 
per akmenis, lenkdamasis krūmų ir dygių mažųjų palmių, 
vis dėlto persirėžė blauzdą į išvirtusio medžio šaką. Basos 
pėdos keliskart klimpo į dumblą. 

Kai jiedu pagaliau nusigavo iki pikapo, jis nuleido Britą 
ant žemės, trumpam atrėmė į automobilio sparną, o tada 
atidarė keleivio dureles ir įsodino į vidų. 

Persisvėres per ją, paėmė vėjastriuke, įkišo jos rankas į 
rankoves ir apvilko. Tada pirštais suėmė jos smakrą ir atidžiai 
pažvelgė į veidą. Britos lūpos jau nebuvo pamėlynijusios. Pa- 
ėmęs jos delną, apžiūrėjo pirštų galus. Atrodo, jie irgi palen- 
gva atgauna įprastą spalvą, nors automobilio salone sping- 
sinti lempelė nebuvo tokia ryški, tad sunku pasakyti tiksliai. 

— Trinkis rankas ir pėdas. Aš tuoj grįšiu. 

Išsigandusi Brita įsikirto jam į ranką. 

— Kur eini? 

— Paimti batų. - Jis ištraukė ranką ir užtrenkė pikapo du- 
reles. 

Ralis mynė upės pakrante tol, kol susirado sportbačius, - 
mat nenorėjo jų čia palikti. Kol kas tasai, kuris įstūmė Britą 
į upę, nežino, kad ji išgelbėta. Ir tikrai niekas neturi pagal- 
voti, kad Britos gelbėtojas - jis. Kol kas jo ir Britos sąjungą 
geriausia laikyti paslaptyje. Bet panaikinti minkštoje žemė- 
je įsispaudusių savo pėdsakų ir mašinos padangų vėžių jis 
neketino. Ralis vylėsi, kad jei čia kas nors sugrįš patikrinti 
įvykio vietos, tai žvalgysis nuskendusio Britos automobilio 
paliktų žymių. Įsitikinęs, kad mašina tikrai po vandeniu, šio 
pakrantės ruožo taip skrupulingai netyrinės. 

Įlipęs į automobilį ir numetęs sportbačius ant salono grin- 
dų prie basų Britos pėdų, Ralis jai visa tai ir paaiškino. Tada 
užvedė variklį ir netrukus įsuko į kelią. Jis traukė į tą pusę, iš 
kurios atvažiavo, Čarlstonui priešinga kryptimi. Kuo toliau 
nuo čia. Kuo greičiau iš įvykio vietos. 

— Kas ten buvo, Brita? 

— Du vyrai. 

Jis paėmė Britos kairę ranką, apvertė delnu aukštyn ir pa- 
dėjo ant sėdynės tarp savęs ir jos. Tada stipriai stipriai pri- 
spaudęs pirštus ėmė tikrinti pulsą. 

— Jų veidų, aišku, nematei? 

Brita papurtė galvą. 

— Kokiu automobiliu jie važiavo? 

Ji tik gūžtelėjo pečiais. 

— Gal įsidėmėjai registracijos numerį? 

Ji ir vėl papurtė galvą. 

Ralis skaičiavo jos pulsą. Jis buvo kiek dažnesnis nei įpras- 
ta, bet stiprus ir pastovus. 

— Atsidaryk dėtuvę. Išsiimk vaistinėlę. Ten yra termome- 
tras. Pasimatuok temperatūrą. 

— Jaučiuosi gerai. 

— Baik atsikalbinėti, išsiimk tą sušiktą termometrą ir pa- 
simatuok temperatūrą, aišku?! - Dėljo šiurkštaus tono buvo 
kaltas ne tiek susierzinimas, kiek baimė. Jeigu būtų dar ke- 
lias minutes užtrukęs degalinėje, jei nebūtų paklausęs savo 
nuojautos sekti paskui Britą, jei jam nebūtų pavykę pramuš- 
ti priekinio stiklo, ji būtų prigėrusi. Nuo tų visų „jei Raliui 
tirtėjo rankos. 

Brita pakluso ir padarė kas liepta. Jiedu važiavo tylėda- 
mi, tada ji išsitraukė iš burnos termometrą ir žvilgtelėjo į 
rodmenis. 

— Devyniasdešimt septyni ir penkios dalys. 

— Beveik normali. 

— Aš retai turiu visus devyniasdešimt aštuonis ir šešias. 

— Gerai. Įtikinai. Dabar svarbiausia kas kita. Tau tikriau- 
siai reiktų važiuoti į ligoninę ir pasitikrinti. Artimiausia li- 
goninė - Volterbore. Tavo kūno temperatūra pakilo iki rei- 
kiamos, kraujo apytaka normalizavosi. Prieš pat užgęstant 
mano prožektoriui mačiau į lango stiklą įremtą tavo ranką. 
Tuomet dar suvokei, kas vyksta, taigi negalėjai ilgai būti be 
sąmonės. Iš viso - gal dvi minutes, vadinasi, smegenys ti- 
kriausiai nepažeistos. Bet reikia patikrinti deguonies kiekį 
organizme. Ant kūno turi įdrėskimų ir žaizdų, atsiradusių 
traukiant tave pro išdaužtą stiklą, be to, galbūt patyrei ir 
smegenų sukrėtimą. Tavo plaučiuose gali būti vandens, nors, 
jeigu būtų daug, tave tikriausiai kankintų kosulys. Dirbtinis 
kvėpavimas padeda kraujui cirkuliuoti, kol žmogus pradeda 
kvėpuoti pats, bet kai kalbama apie skendimo aukas, egzis- 
tuoja tam tikros sveikatos patikros taisyklės... 

— Rali! 

— Ką? 

— Kodėl nenorite vežti manęs į ligoninę? 

Nepaisant Ralio vardijamų priežasčių, kodėl derėtų nuga- 
benti ją į ligoninę, ji aiškiai matė, kad jis to daryti nenori. 

— Nes bijau, kad jei nuvešiu, tu ilgai negyvensi. - Jis ne- 
matė jokios prasmės dailinti situacijos. Brita turi žinoti tie- 
są, ir pasakyti jai tą tiesą reikia be jokių smūgį švelninančių 
sapalionių. - Kažkas nužudė Džėjų. Kažkas bandė nužudyti 
tave. Manau, būsi kur kas saugesnė, jeigu visi manys, kad 
numirei. 

— Viską organizuoja Kobas Fordaisas? 

— Arba Džordžas Makgovanas. O gal ir abu. 

— Vienas už visus, - tyliai ištarė ji, pakartodama anksčiau 
Ralio pasakytus žodžius. 

— Kai išsiskyrėme, vis galvojau, kokia dabar būsi pažei- 
džiama. Važiavau įspėti tavęs, kad būtum atsargi ir, jei tik 
galėsi, liktum policijos globoje. Bet po to, kas ką tik įvyko, 
spėlioti nebėra prasmės. Tas, kas nužudė Džėjų, mano, kad 
tu pavojinga. 

— Kodėl nenužudė manęs kartu su Džėjumi? 

— Neabejoju, dabar jie irgi savęs šito klausia ir gailisi, kad 
to nepadarė. 

Akies krašteliu Ralis pamatė, kaip Brita susiėmė už alkū- 
nių ir plaštakomis pasitrynė žastus. Nors lauke buvo šilta, 
jis įjungė šildytuvą ir sureguliavo ortakius, kad šiltas oras 
plūstų į jos pusę. 

— Matėte tą automobilį? - paklausė Brita. 

— Negalėjau gerai įžiūrėti. Buvau per toli, be to, tamsu. Tik 
niekaip negaliu suprasti, kaip jie sužinojo, kur esi. Nebent 
prie tavo mašinos prilipino sekimo prietaisą. Bet jei taip, 
kodėl nelaukė mūsų prie lėktuvų pakilimo tako? Arba neuž- 
puolė vakar vakare, kai vežiau tave iš tavo namų? 

— Mano telefonas, - nusivylusiu balsu tarė ji. - Radau jį. 

— Šit kaip. 

— Kai pakilimo takas liko toli už nugaros, jis suskambo. 
Manęs ieškojo advokatas. Mudviem besikalbant, po dviejų 

ar trijų minučių išsikrovė baterija. Ar jie galėjo susekti mobi- 
liojo buvimo vietą per palydovinį ryšį? 

— Manau, galėjo. Jei tik turi reikiamą įrangą ir buvo tam 
pasiruošę. Pasakei Aleksanderiui, kur esi? 

Ji linktelėjo. 

— Pasakiau, kuriuo keliu ketinu važiuoti ir koks atstumas 
mane nuojo skiria. 

— Tas, kuris klausėsi, galėjo laukti tavęs šoniniame kelyje. 
O kai pravažiavai, nusekė iš paskos. 

— Būtent taip ir padarė. Pamačiusi kitą automobilį iš pra- 
džių net apsidžiaugiau. 

— Užsiminei Aleksanderiui apie mane? 

— Ne. 

— Pasakei ką nors, ką aš tau pasakojau? 

— Tik kad Džėjaus nužudymas ir gaisras policijos būstinėje 
yra susiję dalykai. Kad čia slypi kur kas daugiau. 

Ralis garsiai iškvėpė. 

— Gerai pažįsti tą advokatą? 

— Susipažinau su juo vakar rytą. - Ji atlošė galvą ir niūriai 
nusijuokė. - Net sunku patikėti, kad tai buvo vakar. 

— Atrodo, jis tave išdavė, Brita. 

— Matyt. 

— Arba klausomasi jo telefoninių pokalbių. 

Jie privažiavo ūkinių reikmenų krautuvėlę, kurioje, be 
gyvo masalo žuvims, galėjai nusipirkti šalto alaus, karštos 
kavos, pirotechnikos ir visame pietų regione geriausių mė- 
sainių. Bent jau taip buvo giriamasi ranka užrašytoje vitri- 
nos iškaboje. 

Ralis pastatė automobilį priešais įėjimą ir atsidarė dureles. 

— Tuoj grįšiu. 

Kadangi Brita nešoko ginčytis ir neapibėrė jo klausimais, 
Ralis suprato, kad ji dar nespėjo visiškai atsipeikėti po patir- 
to šoko. Geriau jau būtų klausinėjusi. 

Jam įeinant skimbtelėjo virš stiklinių durų įtaisytas var- 
pelis. Vyras dėmėtais baltais berankoviais marškinėliais ir 
žalsvai rusvomis kelnėmis stovėjo atsirėmęs į prekystalį, 
tiesiai iš pakelio valgė svogūnų skonio bulvių traškučius ir 
vartė medžioklei bei žvejybai skirtą žurnalą. Jam už nugaros 
aukštai ant sienos kabojo iltis iššiepusio raukšlėtojo bangi- 
nio iškamša. 

Ralis priėjo prie prekystalio, vyras nusibraukė sūrius pirš- 
tus į kelnių klešnę ir nužvelgė klientą: pirmiausia žvilgsnis 
įsmigo į purvinas basas kojas, paskui ėmė kilti aukštyn, šla- 
piais prie kūno prilipusiais drabužiais, kol pagaliau sustojo 
prie barzdoto veido ir susitaršiusių plaukų. 

— Pasiplaukiojai? 

— Prašyčiau karštos arbatos. Vieną. 

— Karštos arbatos? - prunkštelėjo jis. - Ir skrudintų bul- 
vyčių? 

Ralis tylėdamas įsistebeilijo į vyrą. 

Kvaila pardavėjo šypsena palengva išblėso. 

— Kavos aparatas - ten. Šone yra snapelis, iš kurio prisilei- 
si karšto vandens. 

Ralis nuėjo į savitarnos skyrių ir naršė tol, kol rado su- 
maigytą „Lipton“ arbatos pakelių dėžutę. Tada į vienkartinį 
puodelį įsipylė karšto vandens - tiesą sakant, šis buvo vos 
šiltas, - įmerkė arbatos pakelį ir užspaudė dangtelį. Tada grį- 
žo prie prekystalio. 

— Kiek? 

— Arbata - poniai? 

Vyras spoksojo kažkur Raliui už nugaros, ir jis apsigręžė 
norėdamas pamatyti, į ką taip žiūri parduotuvės šeiminin- 
kas. Brita sėdėjo atrėmusi galvą į keleivio durelių stiklą, už- 
kritę šlapi plaukai slėpė beveik visą veidą, bet buvo matyti 
akys, bukai žvelgiančios pro priekinį langą. 

— Būtent, - vėl atsisukdamas pratarė Ralis. 

— Sunki naktelė? 

— Galima ir taip sakyti. 

— Vaišinu, - pasakė vyras, stumteldamas Raliui puodelį su 
arbata. 

— Ačiū. 

— Nepamiršk cukraus. 

Ralis grybštelėjo du pakelius „Domino“, linktelėjęs galva 
padėkojo vyrui ir grįžo prie pikapo. Padavė Britai arbatą ir 
cukrų, užvedė variklį ir vėl pasuko į kelią. 

— Aš jos nenoriu. - Ji nuvožė dangtelį ir dabar žiūrėjo į 
puodelyje teliūskuojančią obuolių sulčių spalvos arbatą. 

- Vis tiek išgerk. 

Ji paklusniai įspraudė puodelį sau tarp kelių, subėrė abu 
pakelius cukraus ir narsiai gurkštelėjo. 

Ralis tarė: 

— Namie turiu deguonies balioną. - Brita nieko neatsakė, 
bet akies krašteliu jis pastebėjo, kad klausiamai į jį žiūri. Jis 
nepasuko galvos ir žvelgė tiesiai į kelią. - Pagalvojau, toks 
daiktas praverstų, jeigu reiktų ką nors gelbėti, jeigu Delnui, 
valgančiam tiek daug riebios oposumo mėsos, staiga sustotų 
širdis. Jis viską kepa lydytuose kiaulės taukuose ir yra įsiti- 
kinęs, kad kiaulės taukai - gėrimas. 

Žvelgdama į jį pro puodelio viršų, Brita dar kartą siurbte- 
lėjo arbatos. 

— Norite, kad grįžčiau su jumis į trobelę? 

Ralis atsigręžė veidu į ją. 

- Tiesą sakant, nelabai. Bet turiu tau kai ką parodyti. 

— Neskaitant deguonies baliono? 

— Dokumentus. Savo surinktus, susijusius su gaisro tyrimu. 

— Oficialius dokumentus? 

- Žinodamas, kad mane atleis, slapta įsibroviau į Brune- 
rio kabinetą ir pasidariau visų dokumentų kopijas. Mielai 
leisčiau tau juos perskaityti, bet turi pažadėti, kad nepaversi 
manęs žinių reportažo herojumi anksčiau, negu pats tau lei- 

siu tai padaryti. - Ralis palaukė, kad Brita gerai įsisąmonin- 
tų jo žodžius. 

— Ojei ne? 

- Jei ne, tada palieku tave artimiausios ligoninės priima- 
majame, kur gydytojai tavimi deramai pasirūpins. Arba nu- 
vežu namo, 0 ten jau pasiduosi policijai. Ranką prie širdies 
pridėjęs tau sakau, kad pasinaudoti kuria nors iš šių dviejų 
galimybių būtų išmintingiau, negu likti su manimi. 

Ji pirštu kelis kartus brūkštelėjo per puodelio kraštą. 

— Mano advokatas greičiausiai nepatikimas. 

— Nesvarbu, ar išdavė tave negeriems žmonėms, ar ne, jis 
jau susikompromitavo. 

— Juk pats sakėte, kad mano bylą tiriantys detektyvai ide- 
alizuoja Džėjų ir nenori apie jį girdėti nieko bloga. 

— Neabejoju, kad padėsi jiems šią kliūtį įveikti. Anksčiau 
ar vėliau jie turės sužinoti visą tiesą apie Džėjų. 

— Vėliau. Nes kol kas niekas netiki nė vienu mano žodžiu. 

— Kol kas tu - taikinys ir tau gresia pavojus. 

— Niekas to ir neneigia. Kažkas mėgino... bandė... 

— ...tave nužudyti. 

Pernelyg susijaudinusi ir negalėdama kalbėti ji tik prita- 
riamai linktelėjo galvą. 


Raliui tokio atsakymo visiškai pakako. 


Ačiū Dievui, paskutiniai svečiai palengva ėjo link lauko durų 
dėkodami už vakarą ir linkėdami labos nakties. Džordžas iš- 
tvėrė visą šį vakarėlį, bet jo kantrybė išseko. Puikiai praleis- 
ti laiką, Leso supratimu, tai susikviesti savo batlaižius ir jų 
antrąsias puses, privaišinti riebiu maistu, prigirdyti stipriais 
gėrimais ir pademonstruoti, koks jis šaunus ir kaip jiems pa- 
sisekė, kad gauna atlygį už tai, kad jam padlaižiauja. 

Iš pirmo žvilgsnio atrodė, kad šis vakarėlis surengtas pa- 
skutinę akimirką ir skirtas atšvęsti šią popietę po begalinių 
aštuoniolikos golfo duobučių ir amžinybę užsitęsusių pietų 

su miesto savivaldybe sudarytai sutarčiai. Džordžas labai 
abejojo, ar vakarėlis suorganizuotas spontaniškai. 

Kai jis grįžo iš užmiesčio klubo, prie namų jau rikiavosi 
maisto tiekėjo furgonai, šventę ruošė padavėjai ir barmenai. 
Nuo pusės septynių iki septintos rinkosi svečiai ir atvyko 
visi, kurie buvo kviesti. Jo manymu, šį vakarėlį Lesas supla- 
navo jau prieš kelias savaites. 

Tam šunsnukiui net nešovė į galvą, kad gali ir nepavykti 
pasirašyti sutarties dėl lengvosios atletikos komplekso sta- 
tybos. 

— Pone Makgovanai, jums skambina. 

Džordžas atsigręžė į namų ekonomą, kuris, norėdamas 
atkreipti šeimininko dėmesį, palietė jam ranką. 

— Sužinok, kas čia ko nori. 

— Mėginau, pone. Būtinai nori šnekėtis su jumis. 

— Džordžai! - Apsitempusi ilgą juodą suknelę be petnešė- 
lių išdygo pribloškiamai graži Miranda. Rožinis martinis jos 
taurėje puikiai derėjo su lašo formos deimantu tarpkrūtyje. 
Įspūdingas penkių karatų brangakmenis puikumu nė iš tolo 
neprilygo putliam biustui. - Medisonai laukia, nori su tavi- 
mi atsisveikinti. 

Medisonas pataikavo Lesui uoliau už visus. 

- Turiu atsiliepti į telefono skambutį. Atsisveikink už 
mane. 

Ji, atrodo, sutriko, bet nieko nepasakė, tik atsuko vyrui 
nugarą ir grįžo pas Lesą, nuoširdžiai spaudžiantį ranką Me- 
disonui ir ne taip nuoširdžiai liaupsinantį gelsvai rusvą jo 
apkūnios ir neišvaizdžios žmonos suknią. 

Džordžas vienu gurkšniu išmaukė viskį su soda ir ledu ir 
atidavė tuščią taurę ekonomui. 

— Ačiū. Atsiliepsiu darbo kambaryje. 

Tai buvo pretenzingai įrengtas kambarys. Knygų lenty- 
nose rikiavosi knygos, kurių jis nebuvo skaitęs ir apie ku- 
rių autorius nebuvo girdėjęs. Medžio plokštėmis dekoruo- 

tas sienas puošė ne jo sumedžiotų elnių ir briedžių galvų 
iškamšos. Tviskančioje vitrinoje puikavosi trofėjai iš golfo 
ir teniso turnyrų, kuriuose jis neprisiminė dalyvavęs. Vie- 
nas jo lenktyninių žirgų taip pat buvo iškovojęs kelias sida- 
brines taures, bet Džordžas su tomis pergalėmis neturėjo 
nieko bendra, - jis tik apmokėdavo didžiules sąskaitas už 
nervingo ir kaprizingo Grynakraujo išlaikymą, arklides bei 
treniruotes. 

Čia buvo ir garsioji jo bei kitų gaisravietėje nufotografuo- 
tų didvyrių nuotrauka. Miranda padarė nesaikingo dydžio 
kopiją, užsakė rėmus, kokius oficialiam portretui naudoja 
turbūt tik Anglijos karalienė, ir pakabino ant sienos. 

Sėsdamasis prie rašomojo stalo ir keldamas telefono rage- 
lį, jis stengėsi į tą nuotrauką nežiūrėti. 

— Klausau. Kas kalba? 

— Kobas Fordaisas. 

Nors ir labai stengėsi nežiūrėti į fotografiją, Džordžas ne- 
jučia pakėlė į ją akis. 

— Tavo darbo valandos juk baigėsi, ką? 

— Jaučiau, kad privalau paskambinti. 

— Mano namuose vyksta vakarėlis, Kobai. Turiu svečių. 

Nekreipdamas dėmesio į pašnekovo žodžius, teisingumo 
ministras kalbėjo toliau: 

— Prieš kelias minutes sulaukiau įdomaus skambučio. 

— Tikrai? 

— Skambino Bilas Aleksanderis. 

Džordžas nurijo burnoje susikaupusias seiles. Tiksliau, 
pamėgino. Nes burna buvo visiškai išdžiūvusi. Jis jau gailė- 
josi, kad prieš atsiliepdamas į skambutį nesusiprotėjo prisi- 
pilti sau dar vieno stiklo. 

— Advokatas? 

Aiškiai suirzęs, Kobas mestelėjo: 

— Nevaidink, Džordžai. 

— Gerai jau, kodėl jis taip vėlai tau skambino? 

— Nes aš - teisingumo ministras. Todėl, jo nuomone, turė- 
čiau žinoti, jog Brita Šeli jam užsiminė, kad Džėjaus Burdže- 
so nužudymas ir gaisras policijos departamente yra susiję. 

Džordžas įrėmė alkūnę į rašomąjį stalą ir delnu pasirėmė 
galvą. 

O Fordaisas kalbėjo toliau: 

— Paklausiau pono Aleksanderio, kodėl jo klientė, panelė 
Šeli, sieja šias dvi tragedijas. Ar ji tik spėlioja, ar Džėjus prieš 
mirtį jai ką nors papasakojo? Ponas Aleksanderis paaiškino, 
kad nesuspėjo užduoti jai šių klausimų, nes jų pokalbis mo- 
biliuoju telefonu staiga nutrūko. Nežinau, ar gerai pažįsti 
Bilą Aleksanderį, Džordžai, bet jis - lengvai susijaudinantis 
žmogus ir dabar jam tikrai sunkus metas. Šįvakar jis man 
paskambino, galima sakyti, apimtas panikos. Jis pažadėjo 
detektyvui Klarkui, kad per valandą po jųdviejų pokalbio 
panelė Šeli atvyks prie savo namų ir pasiduos. Bet ji taip ir 
nepasirodė. Dabar vėl neaišku, kur ji yra. 

— Hm... Kodėl Aleksanderis šią naujieną pranešė būtent tau? 

- Jis dvejoja, ar priimti už gryną pinigą panelės Šeli tvirti- 
nimus, kad gaisras ir Džėjaus nužudymas tarpusavyje susiję. 
Ir norėjo paklausti, ką aš apie tai manau. Ar, mano nuomone, 
ši informacija yra pagrindas tolesniam tyrimui? Ar ją reiktų 
paskelbti viešai? O gal geriau patylėti? Trumpai tariant, jis 
pajuto, kad jam ant sprando užkrito barškuolė, ir dabar ne- 
žino, kaip ją nusipurtyti. 

Staiga Džordžas užsinorėjo kuo greičiau baigti šį pokalbį. 

— Gal žinai, ar paskambinęs detektyvui Klarkui ir pasakęs, 
kad Brita Šeli - jau pakeliui namo ir ketina pasiduoti polici- 
jai, Aleksanderis jam užsiminė ir apie gaisrą? 

— Ne, neužsiminė. Jis manė, kad apie tai pirmiausia turi 
pasikalbėti su manimi. 

Ką gi, lengviau atsipūtęs pagalvojo Džordžas, tai jau šis 
tas. Ne kažin kas. Bet vis... Pajutęs, jog kažkas sujudėjo, jis 

pakėlė akis ir pamatė pro darbo kambario duris įžengiančius 
uošvį ir Mirandą. 

Kobas pasakė: 

— Man nepatinka, kad nuolat grįžtama prie to gaisro, 
Džordžai. Tos šnekos mums visiems gali pridaryti rimtų ne- 
malonumų. 

— Taip, suprantu. - Jis skubriai atsiduso. - Klausyk, man 
jau reikia eiti. Paskambinsiu tau rytoj. 

— Mums reikia pasikalbėti, Džordžai. 

- Žinoma. Paskambinsiu iš pat ryto. - Ir, teisingumo mi- 
nistrui dar nespėjus nieko atsakyti, jis padėjo ragelį. 

Miranda priėjo prie odinės sofos, įsitaisė ant ranktūrio ir 
svajingai išsitiesė, dar labiau apnuogindama iš gilios iškirp- 
tės lendančias pieno baltumo krūtis. 

— Kas skambino, mielasis? 

— Kobas Fordaisas. 

Ji nustebo ir išraiškingai kilstelėjo antakius, bet klausimą 
uždavė Lesas: 

— Ir ką tokiu vėlyvu metu tavo teisingumo ministras no- 
rėjo pasakyti? 

Džordžas pažvelgė į juos abu ir tarė: 


— Jis sakė, kad turime problemą. 


Šošioliktas skyrius 


Bi kratėsi deguonies terapijos. 

— Jaučiuosi gerai. Prisiekiu. 

— Pakvėpuok penkias minutes. Per tą laiką palįsiu po 
dušu. - Ji pakluso ir įsikišo vamzdelius. - Kvėpuok papras- 
tai. - Ji parodė Raliui aukštyn iškeltą nykštį, tačiau gestas 
išėjo vangus. 

Išsekę, patyrę didžiulį dvasinį sukrėtimą, per visą prailgu- 
sią kelionę atgal į trobelę jiedu persimetė vos keliais žodžiais. 
Jiems reikėjo daug ką aptarti, bet abu be žodžių sutiko, jog 
visa tai palauks, kol jie atgaus bent jau fizines jėgas. 

Baimindamasis, kad nardydamas Kombahio upėje galėjo 
prisigaudyti bakterijų, Ralis stropiai nusimaudė po dušu. 
Žaizdos ant rankų ir plaštakų neatrodė rimtos, bet jis patepė 
jas antiseptiku, o tada apsivilko švarius sportinius marški- 
nėlius ir apsimovė senus džinsus iki kelių nurėžtomis kleš- 
nėmis. 

Brita tebesėdėjo ant kėdės prie valgomojo stalo ta pačia 
poza, kaip jis ją paliko eidamas maudytis, - ant sprausto 
tarp kitos kėdės kojų užkėlusi basas pėdas ir parietusi pirš- 
tus. Jis išjungė deguonies aparatą, ji išsitraukė iš šnervių 
vamzdelius. 

— Ar galiu dabar ir aš nusiprausti? 

Jis mostelėjo į miegamąjį. 

— Vonioje padėjau švarų rankšluostį ir drabužių. 

- Ačiu. 

- Tu alkana? 

Ji papurtė galvą, lyg apdujusi nužingsniavo iki vonios 
kambario ir dingo už durų. 

Ralis įsivaizdavo būsiąs išalkęs kaip vilkas, bet kai atsi- 
darė šaldytuvą, joks maistas nesužadino apetito. Numojęs 
ranka į valgį, jis grįžo į miegamąjį. Duše šniokštė vanduo. 
Jo žvilgsnis ėmė klaidžioti po kambarį, kol sustojo prie topi- 
nambo virkščios. 

Iš tiesų miela, namų jaukumo teikianti smulkmena. 

Dušo šniokštimas liovėsi. Ralis grįžo į svetainę ir palaukė, 
kol išgirdo daromas vonios kambario duris, o tada priėjo ir 
sustojo miegamojo tarpduryje. Brita vilkėjo jo paliktus spor- 
tinius marškinėlius, mūvėjo trumpus šortus. Suprantama, 
drabužiai jai buvo gerokai per dideli. Šortų klešnės slėpė 
šlaunis, o trumpos marškinėlių rankovės kabėjo žemiau al- 
kūnių, bet šiaip ji atrodė visai padoriai. 

Jos plaukai tebebuvo šlapi. Tamsūs ratilai paakiuose, pa- 
čios akys plačiai atmerktos, žvilgsnis - tuščias. Ralis suabe- 
jojo, ar kuris nors iš ištikimų televizijos žiūrovų būtų paži- 
nęs, kad ši susivėlusi, į benamę panaši žmogysta yra ta pati 
šiuolaikiška naujienų pranešėja. 

— Sėskis ant lovos, - tarė jis. - Šio to užpilsiu tau ant žaiz- 
dų. Skaudės, bet tai reiškia, kad vaistai veikia. 

Nesiginčydama ji priėjo ir atsisėdo ant lovos. Jis grįžo iš 
vonios kambario nešinas antiseptiko buteliuku ir tualetinio 
popieriaus rulonėliu. Vatos rutuliukų Ralis neturėjo. 

Jis pritūpė priešais Britą, atplėšė gabalėlį popieriaus ir 
suvilgė jį aštraus kvapo dezinfekciniu skysčiu. Tada brūkš- 
telėjo juo per įdrėskimą ant jos rankos. Brita sušnypštė pro 
stipriai sukąstus dantis. 

— Aš tave įspėjau, - pasiteisino jis. 

- Viskas gerai. 

— Pasistengsiu kuo greičiau. - Ralis ėmėsi žaizdos jai ant 
kelio. - Juk turėjau ištraukti tave pro priekinį stiklą. 

— Negalėjau jo išmušti. 

— Prieš nerdamas pasiėmiau veržliaraktį, daužiau juo, kol 
stiklas sutrupėjo. Bet šito tu neprisimeni, ar ne? - Ji papurtė 
galvą. - Gal taip net ir geriau, - nutarė jis. 

— Pamenu, kaip automobilis tėškėsi į vandenį. Stipriai. Iš- 
siskleidė oro pagalvė, paskui subliūško. Mašina nugrimzdo. 
Saugos diržas įkalino mane salone. Tik spėjau pagalvoti, kaip 
staiga viskas įvyko. Bet tuo pat metu atrodė, tarsi matyčiau 
sulėtintą vaizdą, suprantate? 

Atplėšęs dar kelis gabalėlius tualetinio popieriaus ir šlaks- 
tydamas jį antiseptiku, jis linktelėjo galvą. 

- Ir priekiniai žibintai, ir visos prietaisų skydo lemputės 
užgeso. Pasidarė tamsu. Taip tamsu... 

— Tau nebūtina apie tai kalbėti, Brita. 

— Automobilis prisipildė vandens, - tarsi neišgirdusi Ralio 
pasakojo Brita. Jis ir nemanė, kad jinai jį išgirdo. - Vanduo 
tarsi užsidarė kažkur man virš galvos. Atsisegiau saugos dir- 
žą ir pradėjau trankyti į langą, bet... - Ji pasigręžiojo į šalis. 
Jos akys pasruvo ašaromis. Ji visa drebėjo. - Vis bandžiau 
išmušti stiklą, bet nepajėgiau. Be to, ėmė trūkti oro. 

— Brita, tau šalta? 

- Ne. 

Bet ji kaleno dantimis. Ralis atsistojo, nutraukė nuo lovos 
užtiesalą ir apgobė juo Britą. Ši stvėrė audinį, tvirtai į jį susi- 
supo ir atsisėdo susikryžiavusi rankas ant krūtinės. 

Ralis vėl priklaupė priešais ją ir ėmė apžiūrinėti perrėžtą 
smilkinį. 

— Žaizda gana didelė, bet ne tokia gili, kad reiktų siūti. 
Galbūt liks nežymus randas, bent iš pradžių. Bet su makia- 
žu tikriausiai nė pati negalėsi jo rasti. O ypač su filmavimo 


kamera. 

Ralis kalbėjo tik norėdamas ją nuraminti. Arba nusira- 
minti pats. Vienas iš jų privalo susitvardyti, o Brita ką tik 
patyrė didžiausią sukrėtimą ir atrodė tokia trapi. 

Tai, ką Brita šiuo metu jaučia, visiškai suprantama. Da- 
bar, tiesioginiam pavojui praėjus, ji pradeda suvokti, jog tik 
per plauką išvengė mirties. Ralis daugybę kartų matė šitaip 
besielgiančius žmones, išneštus iš degančio pastato ar išgel- 
bėtus nuo kitokio pavojaus. Kai adrenalino lygis organizme 
krinta ir žmonės pagaliau suvokia, kad jiems grėsė mirtis, 
juos dažnai ištinka isterija. 

Ralis išgirdo, kad jos kvėpavimas šiek tiek trūkčioja, ir su- 
sirūpino. 

- Tau sunku kvėpuoti? 

— Ne. 

Jis užpylė antiseptiko ant švaraus sulankstyto tualetinio 
popieriaus gabalėlio ir priglaudė jį Britai prie kaktos įdrėski- 
mo. Ji dar kartą sušnypštė iš skausmo. Akyse susitvenkusios 
ašaros pabiro jai ant skruostų. 

— Atleisk. Žinau, kad skauda, - atsiprašė jis. - Bet jau ne- 
ilgai. Pažadu. 

- Viskas gerai. 

— Jau beveik baigiau. Juk nenori užsikrėsti parazitais. — 
Ralis dar kelis kartus patekšnojo žaizdą, o tada padėjo po- 
pieriaus rulonėlį ir antiseptiko buteliuką ant sulankstomo 
televizoriaus stalelio. - Štai. Matai? - Šluostydamasis ran- 
kas jis atsistojo. - Viskas. 

Brita pakėlė į jį akis - tokias dideles ir ašarotas, jog atrodė, 
kad veide nieko daugiau ir nėra. Ji kūkčiojo, jos lūpos virpė- 
jo. Viena ašara nusirito į burną, į lūpų kamputį. Bet ji šito 
tarsi nepajuto. 

— Aš... taip išsigandau. 

Šįkart nebe apsimestinai linksmu tonu, o visiškai rimtai 
jis tarė: 

— Žinau. 

— Ir nieko negalėjau pa... padaryti. 

— Ne, negalėjai. 

— Stengiausi nuo jų pasprukti, bet kelias... 

— Padarei viską, kas įmanoma. 

— Kai plūstelėjo vanduo, mane apėmė panika. 

— O kas nebūtų puolęs į paniką? 

— Visada maniau... maniau, kad esu drąsi. Bet nesu. 

- Esi... 

— Supratau, kad mirsiu. 

— Bet nemirei. 

— Aš nemačiau... Žinai, kaip žmonės pasakoja, kad staiga 
prieš akis prabėga visas gyvenimas? 

— Taip. 

Ji energingai papurtė galvą. 

— Man neprabėgo. Nieko nemačiau. Tik vandenį. Buvau 
apimta siaubo. Tetroškau išsikapstyti. Aš taip bi... bijojau. 
Rali? 

— Mm? 

Brita ėmė ieškoti Ralio plaštakos, bet kai jis padavė ran- 
ką, užuot sugriebusi plaštaką, ji pastvėrė jam dilbį. Tada kita 
ranka apsivijo Raliui liemenį ir ėmė traukti jį prie savęs. Nu- 
simetusi užtiesalą Brita, galima sakyti, ėmė lipti į jį, viršuti- 
nėmis jo kūno dalimis naudodamasi tarsi medžio šakomis, 
padedančiomis jai atsistoti, o kai jau pakilo nuo lovos, tvirtai 
apsivijo rankomis jam kaklą ir prisiglaudė. 

— Nenorėjau mirti, nenorėjau mirti. 

— Tu nemirei. Tau nieko neatsitiko. Esi saugi. 

— Ak, Dieve. - Ji pasistiebė ant pirštų galiukų ir veidu įsi- 
kniaubė jam į kaklą. - Maniau, kad mirsiu. 

— Viskas baigėsi. Tu saugi. - Ralis nerangiai patapšnojo jai 
per nugarą. - Viskas bus gerai. 

Tada ji delnais palietė Raliui skruostus ir palenkė jo vei- 
dą arčiau savojo, lūpomis karštligiškai ieškodama jo lūpų. 
Paskui suleido pirštus jam į plaukus, nubraukė nuo kaktos 

aukštyn ir taip stipriai suspaudė kumščius, kad vos neišrovė 
jų su šaknimis. Brita pabučiavo jį ir jau nesiliovė, tarp buči- 
nių vis įterpdama padrikus ir sunkiai suprantamus, neviltį 
išduodančius žodžius. 

Jos smulkaus ir minkšto kūno prisilietimas. Nuogų kojų 
glaustymasis apie jo kojas. Jos rankos, jos gniaužantys pirš- 
tai. Jos drėgnos ir ištroškusios lūpos. To jau per daug. Lauki- 
nis geismas apėmė Ralį. 

Jis apsivijo ją rankomis. Uždėjęs delną jai ant sėdmenų, 
staigiu judesiu prispaudė prie savęs. Lūpomis įsikniaubė į 
jos lūpas. Britos burna iškart prasivėrė. Liežuviai susitiko, 
jis įsibrovė jai į burną ir, o Dieve, jau negalėjo sustoti. 

Pavojaus varpas Ralio sąmonėje gaudė garsiau už gaisri- 
nės sireną, bet jis nekreipė dėmesio. Jos kvapas svaigino, 
bučiniai audrino, lūpos buvo švelnios kaip šilkas, aistringos 
ir ištroškusios meilės, be to, jau labai seniai moteris jo šitaip 
geidė. Beprotiškai geidė. 

Brita ir toliau gniaužė jo plaukus, paskui marškinius, ga- 
liausiai pirštai palindo po jais ir ėmė glostyti jam nugarą. 
Nagais brūkštelėjo per odą. Ralis akimirką atšlijo, per galvą 
nusitraukė marškinius ir nusviedė šalin, o tada vėl apibėrė 
ją bučiniais. Netrukus jiedu persiskyrė vėl, šį kartą marški- 
nėlius nusimetė Brita. Kai apsikabino, jos krūtys prigludo 
Raliui prie krūtinės, ir jis sudejavo iš malonumo. 

Brita rankomis vėl apsivijo jo liemenį, trūktelėjo į save ir 
pati aukštielninka krito ant lovos. Jis parvirto drauge. Ji at- 
segė jo kelnių antuką, tiksliau, atsegė jiedu kartu, virpantys 
pirštai maigė metalines sagas, ir pagaliau vikrūs Britos pirš- 
tai užčiuopė jį. Ralis vėl sudejavo ir paleido seriją padrikų 
keiksmų, puolė mautis savo nurėžtus džinsus ir plėšti nuo 
jos dukslius šortus. Vos tik Brita nuspyrė kelnes šalin, jis 
nieko nelaukdamas į ją įsiskverbė. 

Viskas vyko greitai, šiurkščiai ir be gailesčio - nepraėjus 
nė minutei spausdami vienas kitą glėbyje, vaitodami ir sun- 

kiai gaudydami kvapą abu pasiekė palaimos viršūnę ir krito 
į prarają. 

Kelias minutes gulėjo nejudėdami, be jėgų. Ji nė nekrus- 
telėjo, jis irgi nejudėjo, nors suvokimas to, kas ką tik nutiko, 
prislėgė jį tarsi tona plytų. 

„Džėjus buvo pirmas. 

Jos koja nuslydo jo šlaunimi, rankos prasiskyrė ir paleido 
jį iš glėbio. Net jeigu jai dabar velnioniškai gera, jam galvoje 
tvinkčiojo tik ta viena mintis. 

Ralis atšlijo nuo jos, virto ant nugaros ir užsimerkė. Stojo 
slogi tyla, - minučių praslinko per daug, ir situacija tapo dar 
keblesnė, negu buvo iš pradžių. Kuris nors turės prabilti, bet 
tik ne jis. 

Galiausiai jis pajuto, kad Brita atsisėdo. Jis atsimerkė 
kaip tik tada, kai ji siekė savo šortų lovos kojūgalyje. Ralis 
neatsispyrė pagundai nužvelgti ją, pasisukusią į jį šonu. Ža- 
vus užpakaliukas. Daili nugara. Dar dailesnis priekis. Krū- 
tų linija putloka, natūrali. Rausvi, paliesti gundantys krūtų 
speneliai. 

Pajutęs į strėnas vėl plūstantį kraują, Ralis nuleido kojas 
ant grindų ir atsisėdo. Pakėlė nuo grindų Britos marškinė- 
lius ir neatsigręždamas padavė jai. Ši paėmė juos netardama 
nė žodžio. Sugriebęs savo drabužius jis atsistojo, nupėdino į 
vonios kambarį ir užsidarė duris. 

Jis sustojo prie kriauklės, atsuko vandenį ir pasiėmęs 
rankšluostėlį apsiplovė mintyse kartodamas: „Dieve, Dieve, 
Dieve... 

Ralis užsisagstė džinsų antuką niūriai prisiminęs patar- 
lę, kad daržinės duris reikia laikyti uždarytas, paskui išjun- 
gė vonios kambario šviesą ir grįžo į miegamąjį. Brita gulė- 
jo nusisukusi ant šono. Buvo apsivilkusi marškinėlius ir iki 
juosmens užsiklojusi antklode. Jis įsitaisė šalia jos, bet irgi 
apsivertė ant šono, - dabar abu gulėjo nugara į nugarą. 

Galų gale Brita dusliu balsu pratarė: 

— Sakoma, kad... - Ji tarsi suabejojo, krenkštelėjo ir prabi- 
lo iš naujo: - Sakoma, kad kai... kai patiri ką nors panašaus, 
ką mums teko prieš kelias valandas, arba kai dalyvauji laido- 
tuvėse, kai susiduri su mirties realybe ir gyvenimo baigtinu- 
mu, normalu, kad... kad nori mylėtis. Tai, kas ką tik nutiko 
mums... tarp mūsų... Noriu pasakyti, na, taip sakoma, kad 
tai - natūrali reakcija į psichologinę traumą, kokią mes abu 
šiandien patyrėme. Nes seksas yra aukščiausias... Jis yra... 
Jis yra gyvenimo teigimas. 

Ralis dar kelias akimirkas gulėjo nejudėdamas, o tada iš- 
tiesė ranką ir išjungė stalinę lempą. 

- Tikrai taip sakoma? 


Kai Brita nubudo, jo jau nebuvo. Ant valgomojo stalo gulėjo 
raštelis. Balto liniuoto popieriaus lapas, išplėštas iš spirali- 
nio bloknoto, ir lengvai įskaitoma žinutė juodu rašalu: „Tuoj 
grįšiu“ Žmogus, nesišvaistantis žodžiais. 

Sprendžiant pagal laiką, kurį jis brūkštelėjo lapo apačioje, 
išvykęs jau daugiau negu dvi valandas. Ji susitepė skrebutį, 
išsivirė kavos ir jau buvo bebaigianti antrą puodelį, kai išgir- 
do keliuku grįžtantį pikapą. 

Brita nėrė atgal į miegamąjį ir užsidarė, mat nenorėjo, kad 
viskas atrodytų taip, tarsi ji nekantriai laukė jo sugrįžtant. 
Slėpdamasi dar pagalvojo, kad seksas priverčia suaugusius 
žmones elgtis vaikiškai. Bet vis tiek neišėjo iš miegamojo. 

Brita klausėsi, kaip stiklinės durys girgždėdamos atsivėrė, 
paskui garsiai užsitrenkė, pasigirdo į virtuvę einančio Ralio 
žingsniai. Sukaupusi visą drąsą ji pagaliau iškišo galvą pro 
duris ir išvydo jį stovintį nugara įją. Jis krovė ant stalo plas- 
tikinius maišelius su prekybos centro „Target logotipu. 

— Jau ėmiau svarstyti, kur tu... 

Vos tik Ralis atsigręžė, ji nutilo per pusę žodžio. Jis nu- 
sikirpo plaukus. Jie nebuvo tokie trumpi kaip kadaise, tik 
gerokai patrumpinti ir pusėtinai sutvarkyti. Tačiau labiau- 


250 +» Sandra Biowa 


siai apstulbino bebarzdis Ralio veidas. Ji jau buvo spėjusi pa- 
miršti ir kampuotus jo žandikaulius, ir išsišovusius skruos- 
tikaulius. Be to, dabar be dėmesį traukiančios barzdos jo 
žalios akys atrodė ryškesnės ir įspūdingesnės. 

Mintyse Brita svarstė, ar turėtų kaip nors pakomentuoti 
tokią staigią ir radikalią permainą, bet jai nespėjus praverti 
burnos jis vėl nusisuko ir ėmė krauti pirkinius iš maišelių. 

— Ko nors valgei? - paklausė. 

- Skrebutį. 

— Parvežiau vaisių. 

Priėjusi Brita pamatė ant stalo padėtą plastikinį krepšelį 
braškių ir kantalupą". Ji paėmė uogas ir nunešė prie kriauklės. 

— Atrodo skanios. 

Ji atsuko vandenį ir nuplovė uogas. 

— Nupirkau tau drabužių, - pasakė Ralis. - Nežinau, ar 
tiks. - Brita padėjo krepšelį su uogomis ant stalviršio, kad 
nuvarvėtų vanduo. Ralis atkišo jai kelis maišelius. - Tik per 
daug nesitikėk. 

Pagauta smalsumo ji dirstelėjo vieno vidun. 

— Ačiū. Einu tuoj pat ką nors apsivilksiu. 

Bet prie miegamojo durų ją sustabdė Ralio balsas: 

— Vartoji kontraceptikus? 

Ji atsigręžė: 

— Ką?! 

Jis susiraukė, tarsi sakydamas: „Juk girdėjai. Negi versi 
mane pakartoti? 

Brita atsainiai gūžtelėjo pečiais. 

Jis įsirėmė rankomis į klubus. 

- Tai taip ar ne? 

Britai nepatiko nei jo poza, nei tonas. 

— Ne tavo sumautas reikalas! 

— Deja, po praeitos nakties - mano. 


* Meliono rūšis (čia ir toliau - vert. past.). 

Ji pajuto krūtinėje pykčio bangą. 

- Paklausykite, pone Ganonai. Dauguma vyrų, su kuriais 
permiegojau, jautėsi pamaloninti, kai kurie netgi dėkingi, 
visi liko patenkinti ir nė vienas nesijautė nelaimingas. 

— Kaip tau gerai. Tai tu saugaisi ar ne? 

— Kaip ten yra, ne tavo rūpestis. Tau nėra ko jaudintis, aišku? 

Taip tarusi, ji apsisuko ant kulno, išdidžiai žengė į mie- 
gamąjį ir stipriai užtrenkė duris už nugaros. Vis dar jausda- 
ma, kaip pyktis tvilko skruostus, Brita vienu mostu išvertė 
maišelių turinį ant lovos pasiruošusi nekęsti visko, ką dabar 
pamatys. 

Bet drabužiai buvo parinkti visai neblogai. 

Viskas balta, juoda arba pasiūta iš džinsinio audinio. Vis- 
kas nesunkiai tarpusavyje suderinama. Kaip tik tokius dra- 
bužius įsimestum ruošdamasi eilinei savaitgalio išvykai. 
Britai pasidarė smalsu, ar tai Halė bus išugdžiusi jam tokį 
stiliaus pojūtį. 

Ji nuplėšė etiketes nuo apatinių, užsimovė kelnaites, už- 
sisegė liemenėlę, paskui apsimovė baltus džinsus, apsivilko 
juodus marškinėlius ir apsiavė baltus sportinukus su odi- 
niais sidabro spalvos apvadais. Ralis visai neblogai atspėjo 
dydžius. Drabužiai arba tiko kaip nulieti, arba buvo laisvoki, 
bet ne per platūs, netgi apatiniai. Vien pagalvojusi, kad jeigu 
jis viską būtų pirkęs vakar, tikriausiai nebūtų taip pataikęs, 
Brita sodriai išraudo. 

Be drabužių, čia dar buvo ir pagrindiniai higienos ir kos- 
metikos reikmenys, įskaitant ir po dušo naudojamą kūno 
kremą, ir lūpų blizgį, ir veido skaistalus, ir blakstienų tušą. 
Kad įgautų daugiau pasitikėjimo savimi, Brita pasigražino ir 
grįžo į virtuvę, kur Ralis pjaustė kantalupą. Grįžtelėjęs per 
petį jis nužvelgė ją, bet apie naują išvaizdą nieko nepasakė. 

— Dabar jaučiuosi savimi, - tarė Brita. - Ačiū. 

— Nėra už ką. - Ralis kone apglėbė ją norėdamas nuo vir- 
tuvinės spintelės paimti dubenį, bet akių į ją nepakėlė. 

— Ar ir toliau elgsimės lyg būtume ne vieni? 

Ralis mėsininko peiliu dorojo vargšą melioną: įgudusiais 
judesiais spėriai raikė jį storais griežiniais. 

— Ką? 

- Neapsimesk kvaileliu, Rali. Ar elgsimės kaip suaugę 
žmonės ir pasikalbėsime apie tai, kas naktį įvyko, ar tiesiog 
dėsimės, kad nieko neatsitiko? 

— Mes apie tai jau šnekėjomės. Naktį. 

— Ir tai tu vadini pokalbiu? Išstenėjai kelis garsus ir išjun- 
gei šviesą. 

Jis gūžtelėjo pečiais. 

— Tu nė prasižioti man neleidai. Užsivedei su visom tom 
nesąmonėm... 

— Nesąmonėm?! 

Ralis padėjo peilį ir atsisuko į ją. 

— Gerai, ką mudu darėme, buvo arba tai, ką tu sakei, arba 
tiesiog dviejų žmonių noras pasidulkinti. Pati spresk. 

— Galėtum ir nebūti toks tiesmukas. 

— O tu galėtum neanalizuoti visko. - Jis vėl paėmė peilį ir 
toliau pjaustė vaisių. 

— Maniau, norėsi, kad analizuotume, - paprieštaravo Bri- 
ta. - Galų gale, juk tai tu prisiekei, jog niekada manęs nepa- 
liesi, pameni? O po kelių valandų tu jau... 

— ...krušau tave taip, tarsi rytojus neateis. Bet atėjo. Ry- 
tojus yra šiandien, - atsakė jis, kilstelėjęs peilį ašmenimis į 
viršų ir rankena badydamas orą. - Nenoriu apie tai kalbėti. 

— Tik nori žinoti, ar po devynių mėnesių nesusidursi su 
pasekmėmis. 

— Oartu- visiškai rami? Juk gal aš sergu venerine liga. 

— Tu? Atsargusis, dėl saugumo pamišęs Ralis Ganonas? 
Tikrai ne. Man nėra ko bijoti. - Ralis nusigręžė, bet ji su- 
čiupo jį už alkūnės ir apgręžė. - Tau mano analizė naudinga 
nė kiek ne mažiau negu man. Ji atleidžia mus nuo atsako- 
mybės. Ir išvaduoja tave nuo savigraužos, kad turėjai mote- 

rį, kurią pirmas turėjo Džėjus, su kuria Džėjus mylėjosi vos 
prieš kelias dienas. 

Jis išspaudė pro sukąstus dantis: 

— Sakei, kad nesimylėjo. 

— Sakiau, kad nemanau. 

— Tą naktį, kai jis mirė, buvai emociškai sukrėsta kaip ir 
šiąnakt. Iš kur žinai, kad neužsikorei ant jo lygiai taip pat, 
kaip lipai ant manęs? 

— O jeigu ir užsikoriau? Kas tau darbo? Ko čia taip baisiai 
jaudiniesi? Dėl Halės? 

Ralis stumtelėjo jai dubenį su supjaustytu melionu. 

— Nori? Jei nori, valgyk. Mudu turime darbo. 

Brita pakėlė akis į neseniai nuskustą jo veidą ir įžvelgė 
jame tvirtą apsisprendimą toliau nebesiginčyti. Gerai. Ji irgi 
apie tai nešnekės. Tegul jis sau mano, ką nori. Ji žino, kodėl 
puolė jam ant kaklo. 

Dabar prisimindama, kas įvyko, ji pasijuto labai nesma- 
giai. Bet šitokį geismo protrūkį galima pateisinti tuo, ką ji 
patyrė upėje. Tai vienintelė priežastis. Ji tikėjosi, kad Ralis 
tai supranta. 

Tikėjosi, jog ir pati tai supranta. 

Brita atsikando meliono ir pilna burna paklausė: 

— Gal dabar jau papasakosi man apie gaisrą? 

— Vėliau. Pirmiausia nueisiu pas Delną ir pažiūrėsiu, ką šį 
rytą praneša per žinias. Galjau rado tavo automobilį. 

— Manai, rado? 

— Abejoju. Nuo kelio tave nustūmę žmonės apie įvykį ti- 
krai niekam nepranešė. Kol manęs nebus, tu gali... 

— Aš čia viena nepasiliksiu. 

— Kodėl? 

— Naktį mane bandė nužudyti! 

— Taigi jie mano, kad tu mirusi. O jei ir ne, tai tikrai neži- 
no, kad esi su manimi. 

— Galir žino. 

— Ne, nežino. 

— Eisiu su tavim. 

— Kelias ilgas. Lauke karšta. Išsipurvinsi naujus sportba- 
čius. O Delno kiemas - toli gražu ne išpuoselėtas sodelis. 

— Jeigu apie mane yra kokių nors žinių, noriu jas išgirsti 
iš pirmų lūpų. 

Ralis suirzęs pažvelgė į ją, o tada gūžtelėjo pečiais ir pra- 
tarė: 

— Kaip nori. 

Iš šaldytuvo jis paėmė du butelius vandens, vieną padavė 
Britai ir leidosi į kelią, o ji nusekė iš paskos. Jiedu brovėsi 
per vabzdžių knibždantį ir dilgėlių prižėlusį mišką. Naujieji 
Britos sportinukai išsipurvino, bet ji dėl to nesiskundė. 

Jei čia ir buvo takas, Brita negalėjo jo įžiūrėti, bet Ralis ži- 
nojo, kur auga dygiausi erškėčiai. Jis iš tolo aplenkė medžio 
išvartą, kurioje vapsvos buvo susilipdžiusios lizdą, o kai jiedu 
pasiekė kiparisais apaugusį pelkės pakraštį, tepasakė: „Sau- 
gokis aligatoriaus. Gumbuoti medžių kamienai kyšojo iš 
drumzlino vandens nelyginant stalagmitai. Aligatorius tūno- 
jo panires po vandeniu, buvo matyti tik jo piktavalės akys. 

Kai Ralis paskelbė: „Jau atėjome ', jos naujieji marškinė- 
liai buvo permirkę nuo prakaito. 

Jis ją buvo perspėjęs, kad Delno kiemas - ne išpuoselė- 
tas sodas, bet nepaaiškino, jog tai sąvartynas aplink keistą 
lūšną, suręstą ant polių ir paramstytą visokiu šlamštu tarp 
grindų ir plikos žemės. 

Ralis padėjo jai įveikti kliūčių ruožą - šiukšles ir kažko- 
kius surūdijusius rakandus, kurių pavadinimo ir paskirties 
Brita nežinojo, - ir užvedė vos vos besilaikančiais mediniais 
laiptais. Lauke prie lūšnos sienų vinutėmis buvo prikalinėta 
gyvūnų kailių ir roplių išnarų. „Čia dekoracijos? - mintyse 
stebėjosi Brita. - Ar lopai?“ 

Nedideliame prieangyje snaudė trys šunes. Ją ir Ralį jie, 
matyt, pažino iš kvapo, nes nei sulojo, nei sukrutėjo, tik vie- 
nas šuo unkštelėjo, kai Ralis nuvijo jį nuo durų. 

— Delnai! - pašaukė Ralis per stiklines duris. 

- Ateinu! — iš miško proskynos gilumos atsklido senio 
balsas. Delnas išniro iš pomiškio, ant peties termpdamasis 
nusmukusią kombinezono petnešą. - Prispyrė reikalas! — 
Pamatęs nuskustą Ralio veidą, jis sustojo kaip įbestas. - Po 
galais, kad mane devyni šunes! 

Netaręs nė žodžio, Ralis atsidarė stiklines duris ir įėjo. 

— Labas, Delnai, - pasisveikino Brita ir įžengė paskui Ralį į 
tvankų kambarėlį, pusbalsiu klausdama: - Jo išvietė lauke? 

— Aš tave įspėjau. - Ralis žengė tiesiai prie televizoriaus 
su zuikiaause antena ir įjungė. Paskui atsigręžęs žvilgtelėjo į 
vidun įeinantį Delną. - Šįryt jau klauseisi žinių? 

- Jos vis dar ieško, - paaiškino senis, mostelėjęs galva į 
Britą, bet neatplėšdamas akių nuo Ralio. 

Suerzintas tokio spoksojimo, Ralis neištvėrė: 

— Kas yra? 

— Nieko. Visiškai nieko. - Jis ranka persibraukė per apžė- 
lusį smakrą ir linktelėjo į krosnį, ant kurios palengva virė 
puodas. - Paragausite troškinio? 

— Ne, ačiū. Mes ką tik papusryčiavome, - mandagiai atsa- 
kė Brita, nenorėdama net spėlioti, kas tame puode. 

Per televiziją buvo rodomas televizijos žaidimas, nors, jei 
ne garsas, Brita nebūtų šito supratusi. Per ekrano sniegelį 
nieko negalėjai matyti. Ralis perėjo per kelis čia pagaunamus 
kanalus, bet visi transliavo įprastą programą. Jis išjungė te- 
levizorių ir paklausė: 

— Ar per žinias pranešė dar ką nors, ar tik tai, kad ji ieškoma? 

— Rodė tokį žmogų, sakė, kad jis - jos advokatas. - Delnas 
išspjovė šlakelį tabako į tuščią konservuotų pupelių skar- 
dinę. - Jis sakė, kad vakar vakare šnekėjosi su ja telefonu, 
ir dar sakė, kad ji ketino pasiduoti. Bet faras pareiškė, kad 
ji taip ir nepasirodė, taigi ji vis dar laisva ir ieškoma. Faras 
sakė, kad kai galų gale bus sučiupta, turės atsakyti į daugybę 
klausimų. - Jis nutilo ir klausiamai pažvelgė į Britą, bet ši 
nepuolė išsamiau aiškinti seniui to, ką jis ir taip jau žino. 

Ralis paklausė: 

— Ar niekas neužsiminė apie nelaimingą atsitikimą River 
Roude? 

— Ne. Bent jau aš negirdėjau. 

— Minėjo mane? 

— Tave? Ne. 

Ralis žvilgtelėjo į Britą. 

— Tai gerai. 

— Man irgi taip atrodo. Vadinasi, aš vis dar bėglė, o ne pa- 
sikėsinimo auka. 

— Tu kėsinaisi ją nužudyti? 

Jie abu atsisuko į Delną. Brita nusijuokė, o Ralis suraukė 
antakius ir atšovė: 

— Ne, nebandžiau. Ačiū, kad leidai įsijungti televizorių. Jei- 
gu išgirsi apie Britą arba mane, ateik mums pasakyti, gerai? 

Delnas perstūmė kramtomojo tabako gumulėlį į kitą žandą. 

— Galirateisiu. Jei nebūsiu užsiėmes. Žinai, aš tau ne koks 
Volteris Kronkaitas“. 

Ralis pašaipiai prunkštelėjo. 

— Nemanau, jog kas nors palaikytų tave Volteriu Kronkai- 
tu. - Ir žengė link durų. Brita padėkojo Delnui už informaci- 
ją ir išėjo laukan paskui Ralį. 

Jiedu jau buvo perėję per pusę kiemo, kai Delnas sušuko: 

— Ar taijinai privertė tave nusiskusti? 

Ralis nei stabtelėjo, nei atsisuko. 

Senis patenkintas sukikeno. 

— Pamaniau, gal žandenos badė jai tas vietas, kurios netu- 
rėtų būti badomos. 

Brita apsimetė šito neišgirdusi. Ralis irgi. 

— Ji liepia tau nusiskusti, paskui lieps... 

Dabar Ralis sustojo ir atsigręžė. 


* Walter Cronkite (1916-2009) - garsus JAV žurnalistas, diktorius, va- 
dintas „patikimiausiu žmogumi Amerikoje“. 

— Ji čia niekuo dėta. Supratai? 

— Tai kodėl tada... 

- Vykstu į laidotuves. - Ralis vėl nusigręžė ir netrukus 
dingo miško tankmėje. 

Dabar Ralis žingsniavo sparčiau negu eidamas pas Delną, 
ir Brita vos spėjo paskui jį. Kartą, kai ji gerokai atsiliko, jam 
teko sustoti ir palaukti. Brita jį pasivijo sunkiai gaudydama 
kvapą. 

— Atleisk. Koja įsipainiojo į vijoklį. Įstrigo sportbatis. 

— Kur tavo vanduo? 

— Pabaigiau dar pas Delną. - Ralis padavė jai savo butelį, 
bet ji atsisakė. - Tau pačiam jo reikia. 

— Apsieisiu. 

Ji atsigėrė iš butelio, bet paliko ir jam. Ralis jį pabaigė ir 
užsuko kamštelį. 

— Jau netoli. 

Ralis patraukė toliau, ir ji paklausė: 

— Kalbėjai apie Džėjaus laidotuves? 

Jis pritariamai maktelėjo galva. 

— Šįryt važiuodamas į miestelį išgirdau apie jas per radiją. 
Vakar po skrodimo jo kūnas atiduotas artimiesiems. Laido- 
tuvės šiandien, trečią valandą po pietų. 

„Jis apsikirpo plaukus ir nusiskuto barzdą, kad padoriau 
atrodytų ,- pagalvojo Brita. O garsiai pridūrė: 

— Ten bus jie. Kobas Fordaisas. Džordžas Makgovanas. 

— Tikriausiai. 

— Jie tave pažins. 

— Na ir kas? Džėjus buvo mano vaikystės draugas. Kodėl 
negaliu ateiti į jo laidotuves? 

— Dėl to, kąjis ir jie tau padarė. 

— Bet jie nežino, kad aš žinau. Jie mano, kad pasiekė tai, 
ką buvo užsibrėžę. Sužlugdė man gyvenimą ir išsisuko nuo 
atsakomybės. Penkerius metus apie mane nebuvo nieko gir- 
dėti. Aš jiems daugiau nepavojingas. 

— Tai kodėl vyksti į laidotuves? 

Ralis šyptelėjo. 

— Kad imtų klausinėti savęs, gal jie vis dėlto klysta. 

Brita pajuto, kaip į jo šypseną atsako savąja. 

— Pamatę tave, susinervins. 

— Toks mano sumanymas ir pats nuoširdžiausias troški- 
mas. Be to, tikiuosi pasimatyti su Kende. 

Jis nužingsniavo toliau, o Brita stengėsi eiti koja kojon ir 
neatsilikti. 

— Kada papasakosi man apie gaisrą ir savo tyrimą? 

— Šį vakarą. Kai grįšiu iš Čarlstono. 

— Ilgai užtruksi, nenoriu pasilikti čia viena. 

— Negali važiuoti kartu, Brita. Tavęs niekas neturi pama- 
tyti. Tie, kurie bandė tave nužudyti, pamėgins ir vėl, jei tik 
sužinos, kad likai gyva. 

- Čia manęs niekas nesaugos. 

— Pakeliui užsuksiu pas Delną ir paprašysiu, kad ateitų pa- 
būti su tavimi. 

— Nejuokinga... 

- Aš ir nejuokauju. Jei kažkas bandė... 

Ralis sustojo taip staiga, kad Brita atsitrenkė į jį. Jai net 
nespėjus paklausti, kas atsitiko, Ralis apsisuko, ranka apka- 
bino ją per liemenį ir nusitempė į krūmus. 

— Kas... 

— Šš... - prikišęs lūpas Britai prie ausies sušnypštė jis. — 
Kažkas yra trobelėje. 


soptyniotiktas skyrius 


- 1 ten? - pašnibždomis paklausė Brita. 

— Nežinau. Tik pro virtuvės langą spėjau pamatyti, kad 
kažkas juda. 

Ralis įdėmiai žvelgė pro tankius krūmus ir visą minutę 
nenuleido akių nuo lango, bet judančio šešėlio daugiau ne- 
pamatė. Ir vis dėlto žinojo, kad neapsiriko. Pirmą akimirką 
jis norėjo pulti į trobelę ir stoti akis į akį su įsibrovėliu. Bet 
nepavyko nustatyti, ar ten vyras, ar moteris, tvirtai sudėtas 
ar smulkių kaulų, potencialiai pavojingas asmuo ar pasikly- 
dėlis, ieškantis nepažįstamojo pagalbos. 

Turėdamas omenyje praeito vakaro įvykius, Ralis tikėjosi 
blogiausio. 

Britą buvo apnikusios panašios mintys, nes ji baimingai 
pažvelgė į Ralį. 

— Pasilik čia, - paliepė jis. 

Bet vos tik pasijudino, Brita stvėrė jį už rankos. Atrodė, ji 
maldaus nepalikti jos vienos. Bet, užuot taip ir padariusi, tik 
linktelėjo galvą. 

— Būk atsargus. 

Ralis giliai įkvėpė ir išlindo iš krūmų priedangos. Jei 
dabar įsibrovėlis atsitiktinai būtų žvilgtelėjęs pro trobelės 
langą, būtų pamatęs jį pasilenkusį ir bėgantį link šiauri- 
nės sienos. Atstumas įveikiamas per kelias sekundes, bet 

šį laiko tarpą Ralis buvo kaip ant delno ir nebūtų galėjęs 
apsiginti. 

Pripuolęs prie trobelės jis pritūpė ir atsišliejo nugara į sie- 
ną tarp dviejų langų. Tikėjosi išgirsti riktelėjimą, patekti į 
pasalą ar panašiai. Nieko. Pamiškės ruožą jis įveikė niekieno 
nepastebėtas. Bent jau taip atrodė. 

Ralis grįžtelėjo atgal, ten, kur slėpėsi Brita. Jos nebuvo 
matyti. Jeigu jis Britos nemato, tai greičiausiai nepastebės 
ir tas, kuris žvelgs pro trobelės langą, - šiek tiek apramintas 
tos minties, jis palei sieną nuslinko link durų, kur tikėjosi 
sučiupti išeinantį įsibrovėlį ar įsibrovėlę. 

Jis sėlino laikydamasis išorinės miegamojo sienos. Išgir- 
dęs bildesį kambaryje, Ralis sustingo ir tylutėliai nusikeikė. 
Sprendžiant iš garsų, kažkas naršo po kambarį. Darinėja 
stalčius. Ralis išgirdo pažįstamą spintos durų girgžtelėjimą, 
ant metalinio strypo stumdomas pakabas ir kažkieno bilste- 
lėjimą į sieną. 

Staiga Ralio ausis pasiekė bumbtelėjimas, dūžtančio sti- 
klo garsas, ir jis pamanė, kad nuo sulankstomo televizoriaus 
stalelio nukrito skaitymo lempa. Mat jei atbulas neatsargiai 
traukdavaisi toliau nuo spintos, atsitrenkdavai į šį improvi- 
zuotą naktinį baldelį. 

Paskui kelias minutes iš vidaus neatsklido nė garselis. Ir 
tik tuomet, kai Ralis jau ketino eiti ir apsidairyti, kas vyksta, 
anapus sienos pasigirdo ir nutolo žingsniai - įsibrovėlis iš 
miegamojo patraukė į svetainę. 

Neatšlydamas nuo sienos Ralis nuslinko iki trobelės kam- 
po ir liko tupėti, o tuo tarpu atsidarė stiklinės durys ir pro 
jas į prieangį išėjo vyras. 

— Radai ką nors? 

Iki tos akimirkos Ralis nesuvokė, kad čia yra ir dar vienas 
žmogus. Jis sėdėjo jo pikape, priekinėje keleivio sėdynėje, ir, 
matyt, naršė po dėtuvę. 

Ralis spruko šalin ir sulaikė kvėpavimą. Jeigu bus paste- 
bėtas, jam teks stoti prieš tuos vyrus plikomis rankomis. Jis 
buvo įsitikinęs, kad tai nėra paprastas įsilaužimas ir neatsi- 
tiktinai šitie žmonės čia pasirodė jau kitą rytą po to, kai anie 
du mėgino nužudyti Britą. 

Jis išgirdo uždaromos dėtuvės ir užtrenkiamų pikapo du- 
relių garsą. 

- Priekyje abiejose pusėse ant grindų yra džiūstančio pur- 
vo. Visai neseniai jis turėjo keleivį. O kaip viduje? 

— Papasakosiu grįžtant. - Vyras iš prieangio vienu šuoliu 
įveikė tris laiptelius ir nuskubėjo per kiemą. - Bet manau, 
kad nuojauta manęs neapgavo. 

Ralis nenorėjo, kad jie dingtų jam nespėjus jų pamatyti, 
todėl surizikavo ir kyštelėjo galvą pro namo kampą. Tas, ku- 
ris naršė jo pikape, jau sėdėjo priekinėje rusvo sedano kelei- 
vio sėdynėje. Ant jo krito šešėlis, bet Raliui pavyko įžiūrėti 
profilį. Nuožulnus smakras, akiniai nuo saulės, prie kaktos 
linijos praretėję plaukai. Iš tokio atstumo Ralis negalėjo įsi- 
dėmėti nieko ypatinga. 

Bet į tą, kuris landžiojo po trobelę, jis įsižiūrėjo atidžiau. 
Vidutinio ūgio, lieknas ir sportiškas, įpusėjęs penktą dešim- 
tį. Klasikinė šukuosena. Konservatyvios juodos dukslios kel- 
nės ir žydri golfo marškinėliai aukšta apykakle. 

Jis irgi niekuo neišsiskyrė, nebent tuo, kad prieš sėsda- 
mas prie vairo įsikišo pistoletą į dėklą prie diržo. Tada užve- 
dė variklį, trimis tiksliais manevrais apgręžė automobilį ir 
nuvažiavo keliu greitkelio link. 

Ralis įsidėmėjo automobilio markę, modelį ir registracijos 
numerį. Nejudėdamas palaukė, kol nutolo variklio ūžimas. 
Tada iš lėto atsistojo, atgalia ranka nusibraukė nuo kaktos 
prakaitą ir pamankštino nuo tupėjimo nutirpusias kojas. 

Pažvelgė į tuščią keliuką ir pagalvojo: „Tai viską keičia iš 


esmės.“ O tada garsiai nusikeikė: 

— Velnias... 

Bėgte grįžo į tą vietą, kur paliko Britą, tik tiesesniu keliu. 
Iš toli artindamasis garsiai šūktelėjo: 

— Viskas gerai! Jie išvažiavo. - Lapai nesušlamėjo, nebuvo 
matyti nei jos baltų kelnių, nei juodų marškinėlių. - Brita? — 
Visiška tyla. Jam suspurdėjo širdis. Jis tekinas įveikė iki krū- 
mynų likusį atstumą ir praskleidė šakas. - Brita! 

Brita tebebuvo ten, kur jis ją paliko, tačiau nusisukusi nu- 
gara. Ji sėdėjo ant žemės, kelius prispaudusi prie krūtinės ir 
apkabinusi rankomis, o kai pakėlė galvą ir pažvelgė į Ralį, jos 
veidas atrodė taip, tarsi ką tik būtų mačiusi vaiduoklį. Gali- 
ma sakyti, Brita jį tikrai pamatė. 

— Jis ten buvo. „Vairinėje“. Tą vakarą. 


Ralis skubiai nusivedė ją į trobelę. 

— Surink daiktus, kuriuos tau šįryt nupirkau, viską, ką 
nori. Turime nešdintis iš čia ir grįšime tikriausiai negreit. 
Paskubėk. 

Eidamas per svetainę Ralis skvarbiu žvilgsniu tyrinėjo 
kambarį. Po vakarykščio Britos šėlsmo, kai ji vartė daiktus 
ieškodama telefono aparato, jis buvo viską sutvarkęs. Iš pir- 
mo žvilgsnio atrodė, tarsi niekas nejudinta. Tik tas, kuris čia 
gyveno, gyveno vienas, buvo įgudęs pagal tikslias instruk- 
cijas nepriekaištingai surinkti ugniagesio įrangą ir laikyti ją 
paruoštą naudoti, galėjo pastebėti, kad daiktai perstumti, - 
tegul ir per menką colio dalelę. 

Tas, kuris šniukštinėjo trobelėje, labai stengėsi palikti 
daiktus ten, kur rado, bet jam nepavyko, nes Ralis iškart su- 
prato, kad spintelės buvo atidarinėjamos, pagalvės pamaigy- 
tos, kilimai pakelti, baldai pastumti, o paskui vėl sugrąžinti 
į vietą. 

Miegamajame - irgi. Netgi sulankstomas televizoriaus 
stalelis buvo pastatytas. Skaitymo lempoje trūko elektros 
lemputės. Ralis prisiminė bumbtelėjimą lydėjusias ilgas ty- 

los minutes. Gal tuo metu tvarkingasis įsibrovėlis šlavė šu- 
kes? Akivaizdu, kad taip. Duženas, matyt, išsinešė, nes Ralis 
niekur nematė nė menkiausios stiklo šukelės. 

Visa tai jis spėjo pastebėti per sekundę, nes vos įžengęs į 
kambarį iškart metė žvilgsnį komodos pusėn. Vienas stal- 
čius, kurio Ralis žinojo tikrai nepalikęs atdaro, buvo šiek tiek 
pravertas, bet jis su palengvėjimu nusijuokė ir tarė: 

— Nerado. 

Jausdamas, kad grūsdama naujus drabužius atgal į plasti- 
kinius maišelius jį stebi Brita, jis nukėlė nuo komodos indą, 
kuriame augo topinambas, ir padėjo jį ant grindų. Tada nuo 
sienoje ištemptų laikiklių nutraukė virkščios ūselius ir apvy- 
niojo aplink indą. 

— Sakei, kad tai miela smulkmena. Aš ir nemaniau, kad 
prie jos kas nors kiš nagus. - Taip taręs, Ralis keliu ir petimi 
įsirėmė į sunkią komodą ir atstūmė ją nuo sienos. - Spintoje 
ant grindų stovi įrankių dėžė, joje yra viniatraukis plaktu- 
kas. Prašau, atnešk man jį. 

Užtrukusi vos kelias akimirkas, Brita rado plaktuką ir at- 
nešė jį Raliui. Jis viniatraukiu šiaip taip išlupo kelias vinis ir 
nuėmė nuo sienos gabalą pigios sienų apkalos plokštės. Sie- 
noje žiojėjo ertmė. Ralis kyštelėjo į ją ranką ir ištraukė kelis 
segtuvus. Jie buvo apvynioti plačia guma ir įdėti į apsauginį 
celofaną. 

— Tavo dokumentai, - tarė Brita. 

— Taip. 

— Ar matei tą vyrą? 

— Mačiau abu. 

— Jų buvo du? 

— Vienas apieškojo pikapą, o kitas tuo metu žvalgėsi čia. 

— Kaip atrodė antrasis? 

— Kaip ir tas, kurį matei tu. Abu atrodė kaip ką tik ap- 
keliavę aštuoniolika golfo duobučių, skirtumas tik tas, kad 
ginkluoti. 

Ralis pasilenkė ir iš po lovos išsitraukė kelioninį krepšį, 
įdėjo į jį segtuvus, o paskui iš komodos stalčių paskubomis 
griebė pluoštą apatinių drabužių, kelias poras kojinių ir 
sportinių marškinėlių. Iš spintos pasiėmė kelias poras džin- 
sinių kelnių ir taip pat sugrūdo į krepšį. Tada nužvelgė Britą, 
grįžo prie spintos, nuo viršutinės lentynos paėmė beisbolo 
kepuraitę ir padavė jai. 

— Paslėpk po ja plaukus, o snapelį nuleisk kuo žemiau. 

Galų gale iš spintos jis dar pasiėmė išeiginių batų porą ir 
tamsų kostiumą. 

— Vis dar ketini vykti į laidotuves? - paklausė ji. 

— Aišku. 

Brita išsižiojo kažką sakyti, bet Ralis nutraukė ją, dar ne- 
spėjusią ištarti nė žodžio. 

— Apie tai pasišnekėsime pakeliui. 

— Pakeliui kur? 

— Tai - irgi būsimo pokalbio dalis. 

— Rali. - Kai jis nešinas paskubomis sukrautu kelioniniu 
krepšiu ir kostiumu žingsniavo pro Britą, ši sučiupo jį už 
rankos. - Ar čia buvo tie patys žmonės, kurie naktį nustūmė 
mane nuo kelio? 

— Nesilažinčiau, kad tai buvo ne jie. 

— Kas jie tokie? 

Jiedu negalėjo gaišti laiko, bet Ralis stabtelėjo ir pažvelgė 
jai į akis. 

— Nežinau, Brita. Bet numanau, kas juos atsiuntė. Ir ži- 
nau, kad juokauti jie nenusiteikę. 


Ralis girdėjo, kaip vienas iš įsibrovėlių sakė: „Papasakosiu 
grįžtant. 

— Manau, tai reiškia, kad jie grįžta į Čarlstoną, - jiedviem 
tolstant nuo trobelės svarstė jis. - Jei taip ir yra, tuomet 
kol kas mums tikriausiai niekas negresia. - Ir tuoj pat niū- 


riu tonu pridūrė: - Kita vertus, tiems dviem subingalviams, 

atrodo, patinka žudyti žmones automobiliuose. Taigi, žino- 
dami, kad šis kelias yra aklakelis, - vienintelis, vedantis į 
mano namus ir išjų, - jie gali tykoti mūsų prie kurios nors 
sankryžos su pagrindiniu keliu. Anksčiau ar vėliau vis tiek 
turėsime ten važiuoti, o tie vyrukai, atrodo, nusiteikę laukti, 
kiek reikės, net ir visą amžinybę. - Ralis kyštelėjo ranką po 
vairuotojo sėdyne ir, didžiai Britos nuostabai, išsitraukė pis- 
toletą. - Keista, apieškojo pikapą, bet jo nerado. O gal rado, 
tik nenorėjo, kad aš tai žinočiau. 

Tai buvo revolveris. Didelis, grėsmingai atrodantis daiktas 
ilgoku vamzdžiu. Ralis atidarė būgną ir patikrino. Sėdėdama 
keleivio vietoje Brita aiškiai matė, kad visi šovinių lizdai pil- 
ni. Ralis grąžino būgną į vietą. 

— Jie mano, kad mes apie jų apsilankymą nežinome, - to- 
liau kalbėjo jis. - Kad nieko neįtariame. Galbūt laukia mūsų 
prie pagrindinio kelio ir prikibs kaip uodega, seks paskui 
mus, kol važiuosime pro patogią vietą, o tada smogs dar 
vieną smūgį, kuris atrodys kaip nelaimingas atsitikimas, ir 
paspruks. Mus ras negyvus, ir viskas. Niekas nė neįtars, kad 
buvome nužudyti. 

Jiedu sparčiai artinosi prie sankryžos, dėl kurios Ralis 
taip nerimavo. Jis liepė Britai atsigulti ant sėdynės. 

— Noriu, kad nuleistum galvą. Ar aišku? 

Ji tylomis linktelėjo, bet jis, matyt, netikėjo, kad ji elgsis 
kaip paliepta. Tvirtai uždėjo delną jai ant viršugalvio, vos vos 
sumažino greitį, apsižvalgė, ar nematyti atvažiuojančių ma- 
šinų, tada įlėkė į kelią ir dėjo tokį staigų posūkį, kad pikapo 
padangos net sucypė ir paskleidė degančios gumos dvoką. 

Ranką Britai ant galvos palaikė dar kelias minutes, kol įsi- 
tikino, kad jų niekas neseka. Tada leido jai atsisėsti, bet ir 
toliau važiavo greitai, budrus ir įsitempęs, dažnai žvilgčio- 
damas į veidrodėlius. Kai jis vėl pakišo revolverį po sėdyne, 
Brita lengviau atsikvėpė. 


— Būtum į juos šovęs? 

- Jeigu būtų bandę iškrėsti ką nors panašaus į tai, ką pa- 
darė naktį? Kaip mane gyvą matai, būčiau. - Jo tonas nelei- 
do Britai tuo suabejoti. 

— Tada džiaugiuosi, kad jie mūsų nesekė. 

— Kaip tik pagalvojau, kad gal jiems ir nereikia mūsų sek- 
ti, - susigriebė Ralis. - Pikapą apžiūrėjęs vyras galėjo čia pa- 
likti sekimo prietaisą. Jie nudės mus, kai gaus savo viršinin- 
ko nurodymą, be to, tai labai patogu. - Minutėlę pamąstęs 
Ralis pažvelgė į ją. - Turi pas ką važiuoti? 

— Važiuoti? 

- Žmogų, pas kurį galėtum prisiglausti. Tol, kol praeis pa- 
vojus ir galėsi palikti slėptuvę. 

— Ne. 

— O šeima? 

— Neturiu. 

Ralis pervėrė ją nepatikliu žvilgsniu. 

— Ne, Rali. Nieko neturiu, - pakartojo Brita. - Mano tėvai 
mirę. Abu buvo vienturčiai, aš irgi. Neturiu nei brolių, nei se- 
serų, nei tetų, nei dėdžių, nieko. Aišku? - Supratusi, kad jos 
žodžiai skamba tarsi atsikalbinėjimas, ji pakeitė toną. - Net 
jei turėčiau visą tuntą giminaičių, nė vieno iš jų į šį reikalą 
nepainiočiau. Juk aš bėglė. Be to... 

Britai nutilus, Ralis vėl į ją žvilgtelėjo. 

— Be to? 

— Nieko. 

— Kas? 

— Užčiuopiau sensacingą istoriją. Ir ne tik perteikiu ją, bet 
ir pati ja gyvenu. 

— Gyveni ja, kurgi ne, - pašaipiai atkirto Ralis. - Taip, gy- 
veni. Kol kas. - Ir piktai pridūrė: - Jėzau, Brita, juk čia - ne 
žaidimas. Po penkių minučių jau gali būti negyva. 

— Aš tai suprantu. Juk tame nuskendusiame automobilyje 
buvau aš, prisimeni? 

— Aš tai prisimenu. O tu? 

— Tavo gyvybei irgi gresia pavojus. Tai kodėl nenumoji 
ranka į tą savo tyrimą? - atrėžė ji. - Na, kodėl? - Neišgirdusi 
atsakymo, ji ėmė remti Ralį prie sienos. Dar po kelių sekun- 
džių atkaklaus tylėjimo ji prabilo vėl: - Aš irgi nepasiduosiu. 
Ir neketinu slėptis. Tai tiek. 

Automobilis nulėkė visą mylią. O gal ir dvi. Pagaliau jis 
tarė: 

— Tu galėtum pasiduoti policijai. Policijos rankose būtum 
saugi. 

— Ne, nebūčiau. Jei Fordaisas ar Makgovanas arba abu 
nesugebės manęs nužudyti, jie tikrai pasistengs, kad būčiau 
nuteista už Džėjaus nužudymą. Pats taip sakei. Jie jau pasi- 
rūpins, jog atrodyčiau tokia kalta, kad niekas nė iš tolo neti- 
kės tuo, ką kalbėsiu apie Džėjų, gaisrą ar kitus dalykus. Pats 
turėtum tai žinoti. Kiek čia trūko, kad jie būtų apkaltinę tave 
nužudžius Siuzi Monro. Jeigu tavo draugė Kendė nebūtų pa- 
veikusi Fordaiso, tikriausiai būtum atsidūręs kaltinamųjų 
suole ir už ką nors nuteistas. Ne už tyčinę žmogžudystę, bet 
už kokį kitą nusižengimą, dėl kurio būtum priverstas užsi- 
čiaupti ir ilgam tūpti už grotų. 

Kai jis pro sukąstus dantis iš širdies gelmių iškošė „velniai 
rautų , Brita suprato šį ginčą laimėjusi. Baigdama ji pridūrė: 

— Deja, neturiu jokios užtarėjos Kendės. 

— Man nesmagu skambinti ir prašyti paslaugos. Pastarąjį 
kartą šnekėjausi su ja prieš penkerius metus. Be to, dabar jos 
galva užimta patvirtinimo procedūra Senate. 

Brita negalėjo patikėti savo ausimis, iš nuostabos jai atvi- 
po lūpa. 

— Tai tu... Ar... Tavo Kendė... Kendė Orin... ar ji - teisėja 
Kasandra Melors? 

— Taip. Maniau, kad žinai. 

— Ne! 

— Hm... - numykė Ralis ir lyg atsiprašydamas gūžtelė- 
jo pečiais. - Man ji visada Kendė. Vaikystėje labai nemėgo 

būti vadinama Kasandra. Taip kviečiama net neatsiliepdavo. 
Sakydavo, kad tas vardas skamba pasipūtėliškai. Dabar, ma- 
nau, skamba labai dalykiškai. 

— Teisėja Melors - tavo draugė, - balsu pakartojo Brita, ma- 
tyt, mėgindama įsisąmoninti šį netikėtai paaiškėjusį faktą. 

— Draugė, su kuria jau kelerius metus nė žodeliu nesu per- 
simetęs. Buvau susiradęs ją, kai mirė jos vyras, bet paskui 
pagalvojau: kam jai, besistengiančiai susitaikyti su ištikusia 
asmenine tragedija, reikalingas staiga iš miško gilumos iš- 
lindęs Ralis? 

Ruošdamasi kurti autorinę laidą apie teisėją, Brita suži- 
nojo, kad ji buvo ištekėjusi, bet nepraėjus nė metams po ves- 
tuvių jos vyras, kompiuterinių programų kūrėjas, žuvo per 
kelto katastrofą Niujorko uoste. Jis vyko darbo reikalais pas 
klientus Staten Ailande. Keltas, kuriuo jis plaukė, po susidū- 
rimo su kitu laivu greitai nuskendo. Tuomet žuvo teisėjos 
vyras ir dar dvidešimt keturi žmonės. 

— Aš ją pažįstu, - pasakė Brita Raliui. - Kūriau apie ją 
laidą, ir mes lengvai radome bendrą kalbą. Bandžiau su ja 
susisiekti... Tiesą sakant, skambinau jai tą dieną, kai mane 
pagrobei. Tikėjausi visuomenėje žinomų žmonių paramos. 
Paskambinau į jos kontorą, tik atsiliepti į mano skambutį ji 
negalėjo. Bet gal atsilieptų dabar, juolab jei žinotų, kad esu 
su tavimi. 

— Tikiuosi, per laidotuves man pavyks minutėlę kitą su ja 
šnektelėti. Užuot priėjęs ir tiesiai šviesiai paprašęs pagalbos, 
galėsiu atsargiai užsiminti apie Džėjų. Kartą dėl manęs ji jau 
rizikavo savo karjera. Ir nemanau, kad sutiktų tai pakartoti, 
bent jau dabar, prieš Senate vyksiantį balsavimą. 

Brita suprato jo argumentus, bet, šiaip ar taip, turėti tei- 
sėją Melors savo stovykloje tikrai nepakenktų. Nudžiuginta 
šios minties Brita pažvelgė pro šoninį automobilio langą. 
Visiškai nepažįstama vietovė. Šis kelias nebuvo pažymėtas 
vakar Ralio jai nubraižytame plane. 

— Mes važiuojame į Čarlstoną? 

— Žinoma. Bet pirmiausia mums reikia kito automobilio. 
Dėl viso pikto, jei kartais pikape paliktas sekiklis. Be to, net 
jei nepaliktas, šiuo pikapu važinėti negalime. Dabar jie jį jau 
pažįsta. 

Pastebėjusi, kokia griežta Ralio veido išraiška, ji tarė: 

— Jie tikrai mus medžioja. 

- Tikrai. 

— Tai kodėl neužpuolė mūsų trobelėje? 

Jis suraukė antakius. 

— Aš irgi nesuprantu. Gal, kaip jau sakiau, jų sritis - žmo- 
nių žudymas kelyje? O galjiems liepta tik surasti mane ir da- 
bar jie laukia tolesnių nurodymų? Galbūt prieš įvykdydami 
dvigubą žmogžudystę jie nori gauti avansą? O gal tai, ką tas 
tipas rado mano namelyje, jį visiškai sutrikdė? 

— Tavo dokumentų jis nerado. 

— Bet rado tave, nors manė, kad esi nebegyva. - Brita jau 
žiojosi kažką sakyti, bet jai nespėjus ištarti nė žodžio, jis pa- 
klausė: - Kaip tu tą žmogų atpažinai? Aiškiai jį matei? 

— Mačiau jį pro vonios kambario langą. Jis pro jį žvalgė- 
si. Jo veidas buvo matyti labai gerai. Jis ten stovėjo pen- 
kiolika ar dvidešimt sekundžių, akimis šukavo teritoriją už 
trobelės. 

— Taves nematė? 

— Esu tikra, kad ne, kitaip būtų reagavęs. Aš nė nekruste- 
lėjau. Negalėjau. Suakmenėjau iš siaubo, nes iš karto jį pa- 
žinau. 

- Tikrai? Esi įsitikinusi, kad matei jį „Vairinėje“? 

— Tai buvo kaip tie staiga šmėstelintys ir vėl dingstantys 
vaizdai, apie kuriuos pasakojai, skirtumas tik tas, kad šitas 
mano sąmonėje pasiliko. Prisimenu, pamačiau jį vos įkėlu- 
si koją į užeigą. Jis sėdėjo prie baro, netoli durų. Kai įėjau, 
mūsų žvilgsniai trumpam susitiko. 

— Šnekėjotės? 

— Ne. Tik pažvelgėme vienas į kitą, kaip įprasta nepažįs- 
tamiems žmonėms. Net nenusišypsojome, - apsikeitėme 
mandagiais žvilgsniais, ir tiek. Pats žinai, kaip būna. Tada 
pamačiau Džėjų ir... Palauk. - Ji nutilo ir stipriai užmerkė 
akis. - Gali būti, kad mačiau jį ir mums su Džėjumi išeinant 
iš baro. Priešais įėjimą kitoje gatvės pusėje stovėjo automo- 
bilis, jame sėdėjo vyras. 

— Tai buvo paprastas sedanas? Toks, kokiu jie važinėjo 
šiandien? Rusvas? 

— Gali būti. Juk žinai, koks judėjimas vakare Rytų įlanko- 
je. Tarp pravažiuojančių mašinų mačiau... - Ji susikaupė mė- 
gindama viską prisiminti aiškiai, bet sąmonėje iškilęs vaiz- 
das vis tiek buvo miglotas. - Prie vairo sėdėjo vyras, bet nesu 
tikra, ar tas pats, kuris buvo įsitaisęs prie baro. 

— Bet esi įsitikinusi, kad prie baro sėdėjo tas pats vyras, 
kuris šiandien apsilankė trobelėje? 

— Visiškai. 

— Gerai. - Jis sukando skruostą ir kažką mąstė. 

— Kas yra? 

Jis kelis kartus kumščiu trinktelėjo į vairą. 

— Poros dalykų niekaip nesuprantu. Pirmiausia, kam jiems 
reikėjo šniukštinėti po mano namelį? Ko jie ten ieškojo? 

— Ir kaip jie tave surado? 

— Tai nesunku. Juk turiu vairuotojo pažymėjimą. Moku 
nekilnojamojo turto mokestį. Be vargo galima išsiaiškinti, 
kur gyvenu. Bet kodėl jie apskritai ten atsigrūdo? 

— Gal tiesiog prie dviejų pridėjo du? 

— Ką turi galvoje? 

- Šnekėdamasi su Bilu Aleksanderiu paminėjau Jemasą. 
Jeigu jie žinojo tavo adresą... 

— ...tai pamatė, kad gyvenu visai netoli. - Ralis linktelėjo 
galvą. - Taip. Suprantu, kur lenki. Jie pagalvojo, kad tai - la- 


bai jau keistas sutapimas. 

— Galbūt Makgovanas ir Fordaisas mano, kad esi neparan- 
kus liudytojas, kurio reikia kuo greičiau atsikratyti. 

- Aš irgi apie tai galvojau, - sumurmėjo jis. Ir, pervėręs 
Britą nerimastingu žvilgsniu, pridūrė: - Bet tą patį galima 
pasakyti ir apie tave. Tu irgi nereikalinga liudytoja, dėl ku- 
rios jie jau manė galėsiantys nesukti sau galvos. Lažinuosi, 
kad paaiškėjus, jog tebesi gyva ir su manimi, jie sutriko. Ne 
juokais susinervino. 

Stengdamasi numalšinti kylančią baimę, Brita dar sykį 
pakartojo, kad vyras iš trobelės jos nematė. 

— Jei būtų pamatęs, būtų ko nors ėmęsis. 

— Bet ant lovos buvo išdėlioti maišeliai su „Target logoti- 
pu. Jis galėjo žvilgtelėti į jų vidų, patikrinti čekyje išmuštą 
datą, pamatyti drabužius, naują kosmetiką vonios kambary- 
je. Nemanau, kad palaikė mane mėgėju persirenginėti mote- 
riškais drabužiais. 

— Visa tai tu galėjai nupirkti kokiai nors kitai moteriai. 

— Kokiai kitai moteriai? 

— Kokiai nors. Gyvai. Jie mano, kad aš nuskendau Komba- 
hio upėje ir tapau žuvų pašaru. 

— Tikiuosi, taip ir mano. Bet jais dėtas, kol savo akimis ne- 
pamatyčiau tavo lavono ir rasčiau maždaug tavo dydžio dra- 
bužių namuose vyro, su kuriuo tave šis tas sieja, pavyzdžiui, 
tai, kad jumis abiem pasinaudojo Džėjus Burdžesas ir drau- 
gai, greičiausiai pagalvočiau, kad galbūt vis dėlto nenusken- 
dai. Mane apniktų nuojauta, kaip ir sakė tas tipas. Taigi, kol 
neįrodyta priešingai, laikysiuos nuostatos, kad tai - kova, 
ir mudu kovojame prieš juos. Tik dėl jiems patiems žinomų 
priežasčių jie nenudėjo mūsų trobelėje, bet dėl to netapsiu 
mažiau budrus. 


Palikęs įjungtą pikapo variklį, Ralis nuėjo, jo paties žodžiais 
tariant, pasipinigauti. Grįžo nešdamas užtrauktuku užsegtą 
krepšį, kuriame, kaip numanė Brita, buvo grynieji. 

— Lieku tau skolinga pusę visų mūsų patirtų išlaidų, - tarė 
ji. Jos piniginė liko rankinėje, o ši - mašinoje, upės dugne. 
Britai nepatiko būti visiškai be pinigų, bet ji neturėjo nei 
bankomato kortelės, nei asmens tapatybės kortelės ir iš 
banko negalėjo gauti nė dolerio. Net jei būtų turėjusi, vis 
tiek nebūtų mėginusi išsigryninti. Klarkas ir Chavjė, be abe- 
jonės, stebi grynųjų pinigų paėmimo operacijas iš jos banko 
sąskaitos. 

— Dėl to nesirūpink, - numojo ranka Ralis. - Pinigai - ma- 
žiausias mūsų rūpestis. 

- Iš ko tu pastaruosius penkerius metus gyvenai? Jei ne 
paslaptis, žinoma. 

— Pardaviau savo namą. Trobelė kainavo tik menką dalį 
tos sumos, kurią gavau už namą mieste. Turėjau kitą auto- 
mobilį. Pardaviau ir jį, ir savo žvejybinį laivelį, ir gyvenamąją 
automobilio priekabą. Visko atsikračiau. Boulingo kamuo- 
lio, slidžių, dviračio, nardymo įrangos, visko. Dabar neturiu 
daug žaislų, bet neturiu ir tiek išlaidų. 

— Ir kaip jautiesi? 

— Gerai. - Ralis pažvelgė į ją ir pusbalsiu pridūrė: - Taip 
pat gerai, kaip ir tu neturėdama šeimos. 

Jis pristabdė ir ėmė apžiūrinėti inventorių prie greitkelio 
įsikūrusioje aikštelėje, kurioje buvo siūloma pirkti nenaujus 
automobilius, laivelius, sunkvežimius, generatorius ir pro- 
pano dujų balionus. Palankios sąlygos. Geros kainos. 

Maždaug dar už penkiasdešimties jardų buvo afrikiečių 
metodistų episkopalinė bažnyčia. Ralis įsuko į jos aikštelę 
ir pastatė pikapą ispaniškuoju pataisu apaugusio virgininio 
ąžuolo pavėsyje. Išsiėmė iš krepšio pinigus, atskaičiavo kelis 
tūkstančius dolerių ir visą pluoštą šimto dolerių banknotų 
susigrūdo į kišenę. Tada liepė Britai pasilikti mašinoje. 

— Jei kas nors prisiartins, signalizuok, gulte užgulk signalą. 

Ir Ralis nuėjo į aikštelę, kur buvo pardavinėjami automo- 
biliai. Brita matė jį, žingsniuojantį pro eilėmis sustatytus 

lengvuosius automobilius ir pikapus. Netrukus iš pardavi- 
mo kontoros pasirodė nedidukas pilvotas vyras prakaitu 
sudrėkusiomis marškinių pažastimis ir priėjo prie Ralio. Jie 
paspaudė vienas kitam ranką, trumpai šnektelėjo, o tada 
prekybininkas ėmė rodyti įvairių Ralį dominančių modelių 
mašinas. Kai kurie automobiliai Raliui iš karto netiko, kitus 
apžiūrėdavo atidžiau ir tik tada nueidavo, kol pagaliau par- 
davėjas jam parodė standartinio stiliaus pilkšvą sedaną. 

Kol pardavėjas išsijuosęs gyrė prekę, Ralis apėjo automo- 
bilį, paspardė padangas, paskui atsisėdo prie vairo. Jis už- 
vedė variklį, atidarė dangtį, apžiūrėjo patį variklį, palindęs 
po mašinos priekiu patikrino, ar nevarva tepalas, - bent jau 
Brita taip pagalvojo, - ir, atrodo, apsisprendė. Ralis nusekė 
paskui laimingą pardavėją į kontorą ir po kelių minučių išėjo 
nešinas rakteliais bei pluošteliu geltonų popierių. 

Jis atvarė pirkinį prie bažnyčios, pastatė šalia pikapo, tada 
priėjo prie keleivio durelių, atidarė jas ir, kai Brita išlipo, pa- 
davė jai naujojo automobilio raktelius. 

— Tu jį vairuosi. Jiems nė į galvą neateis jį sekti. Aš paim- 
siu pikapą. Jei kas nors atsitiks... 

— Pavyzdžiui, kas? 

— Maža kas. Nė nesustok. Važiuok tiesiai į Čarlstoną ir at- 
siduok detektyvo Klarko malonei. Supratai? 

— Maniau, atiduosi pikapą ir jo vertė bus įskaičiuota į per- 
kamo automobilio kainą, - pasakė Brita, sekdama paskui 
Ralį prie ką tik įsigyto pirkinio. 

Visus dokumentus, taip pat automobilio pasą ir trumpa- 
laikę draudimo sutartį jis sugrūdo į dėtuvę. 

— Jei pirkdamas šitą mašiną būčiau atidavęs savąją, tokį 
pirkimo sandorį būtų lengva susekti. Be to, man patinka 
mano pikapas. 

— Kur ketini jį palikti? 

— Prie apleisto lėktuvų pakilimo tako. Svarsčiau, gal nuva- 
ryti jį prie Delno lūšnos, bet nenoriu jo į šį reikalą painioti. 

Nemanau, kad jie yra girdėję apie pakilimo taką, todėl bus 
geriausia, jei paliksiu pikapą ten, nors ir teks kelias mylias 
grįžti atgal. - Jis pažvelgė į ją, jau įsitaisiusią prie sedano 
vairo. - Na, kaip? 

Ji susireguliavo sėdynę ir veidrodėlius. 

— Sėdynių apmušalai dvokia. 

— Negali turėti visko iškart. Važiuok paskui mane, bet 
neatsilik. Neleisk tarp mūsų įsiterpti jokiam automobiliui. 
Gerai? 

— Dėl to gali nesirūpinti. 

Ralis užtrenkė dureles, bet rankas tebelaikė uždėjęs ant 
nuleisto lango stiklo. 

— Prisimink, ką tau sakiau, Brita. Jei man kas nors atsi- 
tiks, važiuok toliau. 

Bet nieko bloga neatsitiko. Niekieno netrukdomi jie pri- 
važiavo pakilimo taką. Pasiėmė iš pikapo visus daiktus, taip 
pat ir revolverį, ir drauge sėdo į sedaną, tik šį kartą vairavo 
Ralis. Brita pastebėjo, kaip jiems išvažiuojant iš seno anga- 
ro jis ilgesingai nužvelgė pikapą. Atsisveikino su paskutiniu 
žaislu. 

— Kur važiuosime dabar? - paklausė ji. 

— Namo, namo... 

— O kur tie namai? 


— Kai pamatysiu, pasakysiu. 


Toji nakvynės vieta buvo gražiai pavadinta motorkiemiu. 
Dvylika namukų glaudėsi giraitėje kiek toliau nuo Septynio- 
liktojo greitkelio, į vakarus nuo Ašlio upės, per kurią reikia 
persikelti norint patekti į Čarlstoną. Motelis neturėjo jokių 
privalumų, dėl kurių jį būtų galima rekomenduoti kitiems. 
Čia buvo baseinas, bet vandens jame nė lašo; ant dugno 
mėtėsi vėjo suneštos ir žmogaus numestos šiukšlės. Tinkli- 


niame aptvare stirksojo surūdijusios sūpynės, kurių gelto- 

na plastikinė sėdynė laikėsi tik ant vienos grandinės. Kitos 
apskritai nebuvo. 

Brita ir vėl luktelėjo, o Ralis nuėjo į priimamąjį. Netrukus 
jis grįžo. 

— Devintas numeris. 

— Prezidento apartamentai? 

— Taip, bet po dešimtos vakaro svečiai neaptarnaujami. 

Jiems paskirtame namelyje buvo dvi viengulės lovos, o 
tarp jų stovėjo naktinis staliukas ir lempa. Dar nedidelis sta- 
lelis su dviem kėdėmis, komoda su pakabintu įskilusiu veid- 
rodžiu, televizorius ir virš lango, prie pat lubų įmontuotas 
oro kondicionierius. Ralis spragtelėjo jungiklį, kondicionie- 
rius raminamai sudūzgė ir pūstelėjo vėsaus oro šuorą. 

Brita kilstelėjo lovatiesę ir atidžiai apžiūrėjo patalynę. Ji 
nepastebėjo jokių bjaurių ar šiaip įtartinų dėmių, o nuo per- 
kelio sklido stiprus detergento ir skalbinių baliklio kvapas. 
Priešais klozetą kabojo tualetinio popieriaus rulonėlis, ir tai 
taip pat veikė raminamai. 

— Neblogai, - nusiplovusi rankas mažytėje kriauklėje ir 
grįžusi į kambarį tarė ji. 

Ralis nusivilko marškinius. Pamačiusi jo nuogą krūtinę, 
Brita nejučia prisiminė praėjusią naktį ir užsigalvojusi susi- 
mušė kojos pirštą į durų staktą. 

— Neprieštarausi, jeigu aš eisiu pirmas? - Ralis parodė 
galva į vonios kambarį jai už nugaros, bet jos mintis vis dar 
buvo užvaldę erotiniai prisiminimai, tad ji nieko neatsakė. — 
Kitaip pavėluosiu, - pridūrė jis. 

Pagaliau atitokusi Brita žingtelėjo į šalį, ir jis, nešinas kos- 
tiumu ir išeiginiais batais, šiaip taip prasispraudė pro siau- 
roką tarpą. Kadangi Ralio rankos buvo užimtos, Brita paėmė 
už bumbulinės rankenos ir pati uždarė duris paskui jį. 

Išsirinkusi lovą ir ant jos atsisėdusi, ji pakėlė akis į lubas, 
apmuštas garsą sugeriančia medžiaga, o paskui pažvelgė že- 
myn, į oranžinį gauruotą kilimą. Nuleidžiamas sušniokštė 

klozeto bakelio vanduo. Kriauklėje irgi bėgo vanduo. Ji išgir- 
do dunkstelėjimą, tarsi jis kažkurią kaulėtą kūno dalį būtų 
užsigavęs į keraminių plytelių sieną, ir iš karto po to jam iš- 
sprūdo tylus keiksmas. 

Britai dar niekada neteko gyventi su vyru, tad dabar min- 
tyse svarstė, ar tokie garsai yra kasdienybė. Išgirdusi, kaip 
nukrito batas, ji šyptelėjo. 

Ralis užtruko tik penkias minutes, bet pokyčiai, kuriuos 
jis spėjo įgyvendinti per tokį trumpą laiką, buvo įspūdingi. 
Jis mūvėjo kostiumo kelnes ir vilkėjo dramblio kaulo spalvos 
marškinius. Plaukus susišukavęs išskėstais pirštais. Avėjo 
išeiginius batus, bet švarką nešėsi rankoje. 

— Gražiai atrodai, - pagyrė ji. Tiesą sakant, jis atrodė 
puikiai. 

- Ačiū. Švarką apsivilksiu, kai nuvyksiu. 

— O kaklaraištis? 

— Pamiršau, nes nemačiau savo spintoje. Gal aš juos visus 
išmečiau? Na, vis tiek, kai Fordaisas ir Makgovanas mane 
pamatys, ne kaklaraiščiai jiems bus galvoje. 

— Vadinasi, jiems pasirodysi? 

— O taip, aišku. - Ralis žvilgtelėjo į krepšį su pinigais, kurį 
kartu su celofane suvyniotais segtuvais ir revolveriu buvo 
padėjęs ant stalo. - Jei kas nutiktų, čiupk juos ir bėk. 

— Ar leisi man peržiūrėti dokumentus? 

Truputį pasvarstęs, jis tarė: 

— Tik kai peržiūrėsi, nepulk laukan ir neskambink televi- 
zijos operatoriui. 

— Neskambinsiu. — Ralis įbedė į ją įdėmų žvilgsnį neslėp- 
damas nepasitikėjimo. - Neskambinsiu. Pažadu. 

Jis vos pastebimai linktelėjo galvą. 

— Užsirakink. Ir nepasiėmusi šio revolverio nedrįsk net 
žvilgtelėti pro akutę. Neatidaryk durų niekam, išskyrus 
mane. Nepamiršk, kad netgi policija nežino, jog tu čia, todėl 
pamačiusi žmogų su faro uniforma nesileisk suklaidinama. 

Grįždamas kur nors stabtelėsiu ir nupirksiu maisto. Gal dar 
ko parvežti? 

Greitai grįžk. Grįžk sveikas ir gyvas. Apskritai neišvažiuok. 

— Lizolio purškalo. 

- O kam? 

- Automobilio sėdynių apmušalams. Ir dietinės kokako- 
los. O dabar važiuok. Vėluoti į laidotuves - didžiulė nepagar- 
ba velioniui. 


Aštuoniotiktas skyrius 


Ji nepavėlavo, bet į laidojimo namų koplyčią įsmuko kartu 
su paskutiniais atėjusiais išlydėti velionio, prieš pat prasi- 
dedant pamaldoms. Visa kairė pusė buvo rezervuota polici- 
ninkams, ir visos vietos buvo užimtos. Kita koplyčios pusė 
skirta civiliams. 

Vos įėjęs į vidų kartu su keliolika kitų, atvykusių per vėlai 
ir neturinčių kur atsisėsti, Ralis atsistojo prie sienos. Iš ne- 
matomų garsiakalbių sklido giesmės, tačiau pamaldos buvo 
labiau pasaulietinės negu religinės. Jei Džėjus ir turėjo ko- 
kių nors religinių įsitikinimų, Ralis apie juos nieko nežinojo. 
Ralio tėvai reikalaudavo, kad sūnus lankytų bažnyčią su jais. 
O Džėjus dėl to traukdavo jį per dantį. 

Iš Senojo ir Naujojo Testamentų buvo perskaitytos Šven- 
tojo Rašto ištraukos, ir policijos departamento kapelionas 
garsiai sukalbėjo maldą. Bet didžioji pamaldų dalis buvo 
skirta panegirikoms, liaupsinančioms Džėjaus dorybes ir są- 
mojingumą, jo atsidavimą pareigoms ir, žinoma, per gaisrą 
policijos nuovadoje parodytam didvyriškumui. 

Pagrindinė kiekvienos prakalbos mintis buvo ta, kad po- 
licijos departamentas ir visa miesto bendruomenė neteko 
vieno geriausių narių ir kad mirus Džėjui Burdžesui pasaulis 


jau nebebus toks kaip anksčiau. 

Viena iš paskutinių ir labiausiai jaudinančių gedulin- 
gų kalbų priklausė teisėjos Kasandros Melors plunksnai. 
Ją perskaitė laidotuvių vadovas, nes ji pati nedalyvavo. Jis 
paaiškino, kad neatidėliotini reikalai ir profesinės pareigos 
sutrukdė teisėjai atvykti į pamaldas, ji nuoširdžiai apgailes- 
tauja negalėjusi atvažiuoti ir asmeniškai išreikšti pagarbos 
Džėjui Burdžesui, savo sielvarto dėl jo netekties ir nelaimin- 
gų tos mirties aplinkybių. 

Vos atvykęs Ralis visą laiką žvalgėsi po susirinkusiųjų gal- 
vų jūrą, ar nepamatys Kendės. Jis apmaudžiai nusivylė suži- 
nojęs, kad jos čia nėra ir kad jis neturės galimybės susitikti 
suja akis į akį ir pasikalbėti. 

Suprantama, apie gaisrą jis nė žodžiu nebūtų užsiminęs. 
Nebūtų paminėjęs ir Britos. Mat Kendė gali būti susidariusi 
klaidingą nuomonę, kad Brita - nuo teisingumo besislapstan- 
ti bėglė. Bet jei kada nors vėliau tektų prašyti Kendės pagal- 
bos, šiuo asmenišku susitikimu būtų pralaužti ledai ir jau ne- 
būtų taip keblu į ją kreiptis, nors ir po tokios ilgos tylos. 

Pamaldoms baigiantis visi atsistojo. Išnešant karstą taku 
tarp eilių, pro plačias duris ir keliant į katafalką, dūdmai- 
šininkas grojo „Nepaprastą malonę . Laidotuvių ceremonija 
turėjo būti privati ir jose turėjo dalyvauti tik Džėjaus gimi- 
naičiai - pusbroliai, pusseserės ir vienas dėdė. Kai tik karstas 
buvo išneštas pro duris, laidotuvių namų darbuotojai ėmė 
vesti pamaldų dalyvius iš koplyčios: tvarkingai, eilę po eilės, 
pradėdami nuo pirmosios ir taip iki galo. 

Vienas pirmųjų tarp eilių žengė Kobas Fordaisas, laiky- 
damasis už rankų su patrauklia moterimi, kaip spėjo Ralis, 
žmona. Jų abiejų veido išraiška buvo ori ir iškilminga, kaip 
ir visų aukštas pareigas užimančių laidotuvių dalyvių. Net jei 
teisingumo ministras minioje pamatė Ralį, nė menkiausiu 
ženklu neišsidavė. 

O Džordžas Makgovanas išsidavė. Jis ėjo nedaug atsilikęs 
nuo Fordaiso ir pamatęs Ralį įbedė į jį akis, sustojo kaip įkal- 

tas ir tokiu elgesiu privertė Mirandą piktai į jį dėbtelėti. Iš 
paskos žingsniuojantis uošvis lengvai stumtelėjo Džordžą į 
nugarą. 

Džordžas atitraukė žvilgsnį ir toliau žingsniavo durų link. 
Nenorėdamas paleisti jo iš akių, Ralis pažeidė nustatytą 
tvarką, palei sieną prasiskynė kelią pro minią ir įsimaišė tarp 
einančių pro duris. 

Popietė buvo karšta ir tvanki, oras prisigėręs drėgmės. 
Neuniformuoti pareigūnai nusivilkę švarkus stovėjo nedide- 
lėmis grupelėmis ir šnekučiavosi. Kai kurie degėsi cigaretes. 
Į katafalką niekas nedirsčiojo, bet visi žinojo, kad jis čia, ir 
iš pagarbos nenorėjo traukti savais keliais anksčiau, negu jis 
nuvažiuos. 

Ralis atidžiai nužvelgė minią, susibūrusią ant pievelės 
priešais koplyčią. Fordaisas su ponia jau buvo sodinami į li- 
muziną. Bet Džordžas Makgovanas tebestovėjo su žmona, 
uošviu ir dar keliais Raliui nepažįstamais žmonėmis. 

Jis patraukė tiesiai prie tos kompanijos. 

Pastebėjęs Ralį, Džordžas atsiskyrė nuo kitų ir pasitiko 
jį pusiaukelėje. Jo šypsena buvo plati ir atvira, iš atlapotos 
krūtinės sugriaudėjo balsas: 

— Rali Ganonai. Man pasirodė, kad mačiau tave viduje. 
Dieve mano, kiek metų nesimatėme? 

— Penkerius. Sveikas, Džordžai. - Jis sutiko žaisti Džor- 
džo primestą plepalų žaidimą ir paspaudė jam ranką. 

Džordžas patapšnojo jam per petį ir atvirai nužvelgė. 

— Gerai atrodai, Rali. Dar nesugriuvęs. Atsirado keli žili 
plaukai, bet šiaip... 

— Ačiū. 

— O aš? - pridūrė jis, tapšnodamas sau per pilvą. - Aš kelis 
svarus priaugau. - Į tai nebuvo ką nė atsakyti. Jis tikrai pri- 
augo. Ir daugiau negu kelis svarus. - Ir vedžiau. 

— Girdėjau. 

— Atsisakiau darbo policijoje ir išėjau dirbti pas uošvį. 

Ralis galvos linktelėjimu leido Džordžui suprasti, kad tai 
jam irgi ne naujiena. 

— Juk žinai, mano tėvas dirbo Lesui iki paskutinės gyve- 
nimo dienos, - tarė Džordžas. - Maniau, kad vedes viršinin- 
ko dukterį įgysiu tam tikrų privilegijų. Gali patikėti? - Jis 
kumštelėjo Raliui į petį ir nusijuokė, bet tas juokas nuskam- 
bėjo nenatūraliai ir nenuoširdžiai. 

Džordžas slėpėsi po linksmuolio kauke, o iš tikrųjų nervi- 
nosi. Jis vis laižėsi džiūstančias lūpas, jo žvilgsnis neramiai 
lakstė į šalis. Jis nėmaž nesidžiaugė sutikęs Ralį, ir toks el- 
gesys tik dar labiau sustiprino Ralio įsitikinimą, kad Džor- 
džas tikrai turi dėl ko jaudintis. Kažin, ar jam jau pranešta, 
kad Brita Šeli apsistojo Ralio trobelėje miške, o ne liko gulėti 
upės dugne, kaip manyta? 

— Bet gana apie mane, - susigriebė Džordžas, - geriau pa- 
pasakok, ką pastaruoju metu veiki tu. 

— Na, šiandien dalyvauju laidotuvėse. 

Džordžo draugiškumas subliūško kaip pradurtas balio- 
nas. Dabar, kai plati šypsena išblėso ir nebuvo matyti didelių 
baltų dantų, jo veidas atrodė nuvargęs. Oda buvo padribusi, 
išvagota nuo nelaimingo ir įtempto gyvenimo atsiradusių 
raukšlių. 

Jis žvilgtelėjo į katafalką, vis dar stovintį priešais koplyčią. 

— Sumautas reikalas, ar ne? 

— Aha. 

— Visiškai netikėtas. Kaip ir žinia apie vėžį. Tu apie tai ži- 
nojai? 

— Sužinojau tik tada, kai jis buvo nužudytas. 

Džordžas iš kelnių kišenės išsitraukė nosinę ir kelis kartus 
priglaudė ją prie prakaito išpiltos panosės. 

- Iš pradžių žudikas vėžys, o paskui... šitai. - Jis atidžiai 
stebėjo Ralį, tarsi norėdamas pamatyti, kaip šis reaguos. Bet 
Ralis tvardėsi ir stengėsi išlaikyti abejingą veido išraišką. - 
Judu su Džėjumi buvote seni draugai. 

— Draugavome nuo vaikystės. Tik prieš penkerius metus 
viskas nutrūko. 

Džordžas perkėlė į kitą vietą savo didelę pėdą, pajudino 
pečius, krenkštelėjo. Tai buvo akivaizdūs ženklai, liudijan- 
tys, kad jis nesmagiai jaučiasi. Buvęs faras turi mokėti slėpti 
savijautą. 

— Nagi, Rali, juk pats žinai, kaip Džėjus elgdavosi su mo- 
terimis, - tarė jis, tyčia apeidamas Siuzi Monro temą. - Jis 
būtų galėjęs permiegoti su tūkstančiu moterų ir jam vis tiek 
būtų buvę negana. Džėjus visuomet suuosdavo šviežieną, o 
tavo moters geidė jau seniai. Be to, kai jiedu susibėgo, tu lyg 
ir persikėlei gyventi kitur, ar ne? 

— Ne, aš buvau išspirtas lauk. Sugėdintas, sukompromi- 
tuotas ir atleistas iš darbo. 

Džordžas jau žiojosi atsakyti, bet netikėtai buvo pertrauktas. 

— Džordžai? 

Jis atsigręžė dėkingas už sutrukdymą. 

— Mieloji, ateik. - Džordžas paėmė žmoną už rankos ir iš- 
vedė ją į priekį. Miranda vilkėjo prigludusią juodą suknelę, 
avėjo aukštakulnius, buvo užsidėjusi juodą šiaudinę skrybė- 
lę plačiais kraštais ir akinius nuo saulės. Net su laidotuvių 
drabužiais atrodė žavinga. - Prisimeni Ralį Ganoną? Jis se- 
nas Džėjaus draugas. Nuo pat vaikystės. 

— Ugniagesys. Žinoma, prisimenu. - Ji nusiėmė saulės 
akinius ir nusišypsojo Raliui tokia šypsena, tarsi jis būtų vie- 
nintelis vyras visame pasaulyje ir turėtų dvylikos colių ilgio 
kotą, kurį ji tiesiog mirtinai norėtų pačiulpti. 

— Sveika, Miranda. 

— Kur visą tą laiką buvai? 

— Tai šen, tai ten. Niekur. 

Miranda nusijuokė žemu, erotišku balsu. 

— Turbūt ten labai gera. - Ji trumpam nutilo, o tada pri- 
dūrė: - Smagu tave matyti. Tik gaila, kad tokiomis aplinky- 


bėmis. 

Jis pritariamai linktelėjo. 

— Bet juk Džėjus nebūtų norėjęs, kad gedėtume, tiesa? Ir 
čia taip pragariškai karšta... - Ji pirštu persibraukė sau per 
kaklą tarsi norėdama atkreipti dėmesį, kokia išrasojusi jos 
oda virš juodosios suknelės iškirptės. Bet jai nė nereikėjo to 
daryti. Visi dar gyvi vyrai patys tai pastebėjo. 

Nenuleisdama akių nuo Ralio, ji kreipėsi į savo vyrą: 

— Tėtis pasiūlė važiuoti į klubą ir ten išgerti taurelę kitą. 

— Puiki mintis, - pritarė Džordžas, nosine šluostydamasis 
veidą. 

— Prašau, prisidėk prie mūsų, Rali. Gali važiuoti su Džor- 
džu. Mudu atvykome skirtingais automobiliais. - Ji suspau- 
dė tarp lūpų vieną akinių lankelį ir čiulptelėjo. - Juk tu lais- 
vas, tiesa? 

Ralis sukluso, ar ji tyčia ištarė šią dviprasmišką frazę, bet 
nelabai nustebo. 

-— Atleisk, negaliu. Turiu kitų planų. 

— O, šit kaip. - Ji papūtė lūpas. - Gaila. 

— Bet norėčiau minutėlę šnektelėti su Džordžu. 

— Na, ką gi... - Miranda ištiesė ranką ir uždėjo savo delną 
Raliui ant dilbio. - Malonu buvo susitikti. Nesišalink mūsų. 
Iki. - Ji atitraukė ranką ir tarė Džordžui: - Susitiksime tenai, 
brangusis. 

Džordžas ir Ralis žiūrėjo, kaip ji grįžta pas tėvą, o šis kaip 
tik tarė sudie savo pašnekovams. Tada ji ir Lesas patraukė 
šlaitu žemyn link spindinčios raudonos korvetės pakeliamu 
viršumi. Džordžas vėl atsisuko į Ralį. 

— Na, ką manai? 

— Manau, kad tau labai pasisekė. 

Džordžas nunarino galvą ir sumišęs nusijuokė. 

— Taaaip, galima sakyti. - Tada iš padilbų pažvelgė į Ralį. - 
Tu ją dulkinai? 

Šis klausimas Ralį užklupo visiškai netikėtai. 

— Jėzau, Džordžai. Juk ji - tavo žmona. 

— Dulkinai? 

— Ne. 

— O Džėjus? 

— Nežinau. 

— Gali man pasakyti, dabar jau nesvarbu. Jis miręs. 

— Nežinau, - pakartojo Ralis. 

Kelias sekundes Džordžas žvelgė tiesiai jam į akis, o tada 
burbtelėjo: 

- Iš jo irgi niekada neišgirdau tiesaus atsakymo. - Jis nu- 
suko akis į šalį ir pamatė kažką, kas privertė jį susiraukti. 
Ralis apsidairė norėdamas pamatyti šios grimasos priežastį. 

Į grupeles susibūrę žmonės vis dar stoviniavo, šnekučia- 
vosi, vėdavosi pamaldų programėlėmis, laukė išvažiuojant 
katafalko ir nekantravo skirstytis. Proga, dėl kurios visi čia 
susirinko, buvo liūdna, bet Ralis nepastebėjo nieko grėsmin- 
ga, nieko, kas Džordžą būtų galėję dar labiau sunervinti. 

Bet paskui jo žvilgsnis užkliuvo už vienos poros minioje. 
Jo dėmesį patraukė tai, kad moteris buvo įsitraukusi į po- 
kalbį su kitais žmonėmis, o vyras akimis ryte rijo juodu su 
Džordžu. 

Susidūręs su Ralio žvilgsniu, jis greitai nusigręžė. Pajutęs 
neatsitiktinį nepažįstamojo susidomėjimą Ralis pažvelgė į 
Džordžą ir paklausė: 

— Kasis? 

— Kas? 

— Tas vyras, Džordžai. Tas, kuris spokso į mus. 

— Kalbi apie Patą? 

Džordžo pastangos apsimesti kvaileliu Ralio nesuklaidi- 
no, juo labiau kad jis tą vyrą pažino. 

— Ar ten Patas Vikhamas? 

— Jaunesnysis. 

Jis buvo vos atpažįstamas. Žinoma, dabar gerokai vyres- 
nis negu tada, kai Ralis paskutinį kartą jį matė, - tai buvo 
taip seniai, kad jis nė neprisiminė, kiek laiko nuo tos dienos 

prabėgo. Tačiau Vikhamo išvaizda buvo labai pasikeitusi, ir 
ne laikas dėl to buvo kaltas. 

— Kas nutiko jo veidui? 

— Susibjaurojo per nelaimingą atsitikimą. Jau seniai. 

— O kas ten su juo? 

- Žmona. 

— Jis vedęs? 

— Turi du vaikus. Įsidarbino policijos departamente, bet 
alkūnėmis trina stalą. Jo sritis - kompiuteriai ir panašus 
mėšlas. Jis nėra tikras policininkas, koks buvo jo senis. 

Ralis mąsliai žvelgė į Patą Vikhamą jaunesnįjį ir tęsė po- 
kalbį su Džordžu: 

— Palaikote artimus ryšius? 

— Nepasakyčiau. 

— Hm... Judu su Patu vyresniuoju buvote geriausi draugai. 

— Tai tiesa. Bet kai jis žuvo... Pats žinai, kaip būna. - Džor- 
džas apsidairė aplink, tarsi ieškodamas, kas galėtų jį išgel- 
bėti. - Klausyk, Rali, buvo puiku su tavimi pasimatyti. Bet 
Miranda ir Lesas lauks... 

— Ar tau nepasirodė keista, Džordžai? 

Neramus Džordžo žvilgsnis vėl smigo į Ralį. 

— Kas? 

— Ak, baik. Liaukis apsimetinėjęs. Juk žinai, apie ką kalbu. 
Naktis, kai mirė Džėjus, ir naktis, kai Siuzi Monro perdoza- 
vo, labai jau panašios. 

— Džėjus neperdozavo. Jį pasmaugė ta žurnalistė. 

— Tikrai? 

— Aišku. Tai yra, taip įtariama. Aš taip girdėjau. 

— O ar girdėjai, kaip ji sakė, kad buvo apsvaiginta narkoti- 
kais? Keista, ar tu taip nemanai? Brita Šeli žodis žodin pakar- 
tojo tai, ką ir aš sakiau tą rytą, kai pabudau lovoje su nuoga ir 
negyva mergina ir negalėjau prisiminti, kaip ten atsidūriau. 

Džordžo sprandas po marškinių apykakle vis labiau kaito. 
Jis ėmė agresyviai gintis: 

— Neužsiminiau apie tai, nes maniau, kad ir tu nelinkęs 
apie tai šnekėti. 

Ralis nusišypsojo ir švelniu balsu tarė: 

— Ne, Džordžai, tai tu nelinkęs apie tai šnekėti. Matai, 
nemanau, kad norėtum, jog kas nors sužinotų, ką aną rytą 
papasakojau tau, Džėjui, Patui Vikhamui ir Kobui Fordai- 
sui, — būtent kad kažkas, norėdamas visiškai ištrinti man 
iš atminties tai, kas vyko tą naktį, įbėrė į gėrimą kvaišalų. 
Nes žmonėms gali pasirodyti keista, kad tą patį apie naktį su 
Džėjumi pasakoja ir Brita Šeli. 

— Pasimatymų narkotikas, kurgi ne, - atšovė Džordžas, 
kišdamas savo įraudusią fizionomiją arčiau Ralio veido. - Tai 
tikrai patogi gynyba, kai nieko neįmanoma įrodyti. 

— Tai aš Žinau geriau už tave. 

- Klausyk, tarp jos su Džėjumi kilo meilužių kivirčas. Štai 
ir viskas. 

— Ji tvirtina, kad jie nebuvo meilužiai. 

Džordžas demonstratyviai nusikvatojo. Na, bent jau pa- 
bandė. Jo juokas buvo panašesnis į dusulio priepuolį. 

— Be to, - tęsė savo mintį Ralis, - su moterimis Džėjus ne- 
sikivirčydavo. Niekada. Tokių scenų jis vengė. Jei norėdavo 
nutraukti romaną su moterimi, liaudavosi su ja susitikinėti. 
Nei triukšmo, nei sąmyšio. 

— Gal ta mergužėlė šito nežinojo? Gal... 

— Džėjui buvo likę gyventi vos kelios savaitės. Įdomu, ką 
jis tą naktį norėjo papasakoti tai garsiai žurnalistei? Ar kada 
nors apie tai susimąstei? 

Kelias sekundes įtemptai pamąstęs, Džordžas tarė: 

- Gal jis norėjo jai papasakoti, kaip lengvai numovė kel- 
naites tavo sužadėtinei? 

Bet Ralis nė nekrūptelėjo. 

— Manau, jis norėjo papasakoti Britai Šeli sensacingą, ži- 
nių laidai labai tinkamą istoriją, tai yra atlikti paskutinę iš- 
pažintį. 

Džordžas karingai žingtelėjo dar žingsnelį į priekį. 

— Kąjau Džėjus galėjo išpažinti? 

— Tu man pasakyk. 

— Tavo galva pilna mėšlo, Ganonai. Tu grieži dantį ant 
Džėjaus už tai, kad atėmė iš tavęs Hale. Jei tebebūčiau fa- 
ras, žinai, ką pagalvočiau? Pagalvočiau, kad galbūt tu tą naktį 
slapčia įsibrovei į jo namus ir pagalve užspaudei jam veidą. 

— Jei būčiau norėjęs jį nužudyti, tam man tikrai nebūtų 
prireikę penkerių metų. Esmė - ne jis ir Halė. 

— Ne? - nusišaipė Džordžas. - Žinai, praėjus keliems mė- 
nesiams po to, kai išsikėlei iš miesto, vieną dieną nuėjau pas 
Džėjų į namus. Vidury dienos. Vidury baltos dienos. 

— Kas nors vis tiek sujungs visus taškus, Džordžai. Susies 
tave, Fordaisą, Patą Vikhamą, Džėjų, Siuzi Monro, mane, 
Britą Šeli... 

— Jau norėjau paspausti Džėjaus namų durų skambutį, tik 
staiga pamačiau juodu pro langą. 

— Kas nors įžvelgs sąsajas, Džordžai, o viską jungianti gija 
yra gaisras. 

— Tavo mergina buvo užmetusi kojas ant fotelio ranktū- 
rių, Džėjus klūpojo prieš ją, įsikniaubęs į jos tarpkojį, ir jai 
tai labai patiko. 

— Visi šie asmenys susiję su gaisrų. 

Šiuos žodžius Ralis ištarė taip garsiai, kad atkreipė aplin- 
kinių dėmesį ir nutraukė jų pašnekesius. Džordžas nukaito, 
apsidairė šypsodamasis, tačiau buvo akivaizdu, kad nenori, 
jog šio pokalbio kas nors klausytųsi. 

Ir kaip tik šią kritinę, įtampos persmelktą akimirką kata- 
falkas pajudėjo. Ralis ir Džordžas, kaip ir visi kiti, žvilgsniais 
pagarbiai nulydėjo jį, lėtai besileidžiantį nuo kalvelės. Kol ka- 
tafalkas pasiekęs keliuko galą neįsuko į gatvelę ir nepradingo 
už tankios visžalių medžių gyvatvorės, niekas nekrustelėjo 
ir nepratarė nė žodžio. Jam išnykus iš akių, per susirinkusių 
gedėtojų gretas nusirito palengvėjimo atodūsis. 

Džordžas pusbalsiu pratarė: 

— Na, štai ir viskas. 

— Norėtum... - Ralis atsigręžė į Džordžą ir nestipriai niuk- 
telėjo jam į krūtinę. - Geriau išgerk taurelę, Džordžai. O gal 
ir dvi. Manau, jos tau tikrai ne pro šalį. - Tada nusišypsojo ir 
atsisveikino: - Iki. 


— Betjeigu jis apskritai ką nors išmano apie šypsenas, - po 
valandos jau kalbėjo Ralis Britai, - tikrai supras, kad maniš- 
kė nebuvo tuščias dantų rodymas. 

— Mačiau tą šypseną. - Ji padažė skrudintą bulvytę į po- 
midorų padažo balutę. - Grėsminga. 

— Grėsminga? 

— Piktadariška. Kaip alkano vilko. 

Ralis prunkštelėjo. 

— Nemanau, kad bent vienas iš šitų apibūdinimų man tik- 
tų. Ypač dabar, kai nusiskutau barzdą. 

— Dabar, kai esi be barzdos, jie tau dar labiau tinka. Žandi- 
kaulio linija, akys. Tikras vilkas. 

Į motorkiemį jis grįžo nupirkęs dietinės kokakolos šešių 
skardinių pakuotę, lizolio purškalo, maišelį sūrainių su skru- 
dintomis bulvytėmis, atskirai užsakytų keptų krevečių ir du 
pieno kokteilius. Kol Ralis iš už kelnių juosmens išsitraukė 
marškinių skvernus ir nusispyrė batus, Brita išpakavo ir ant 
stalo sudėjo maistą. Tada jie puolė godžiai valgyti. 

Vakarieniaujant Ralis pasistengė kuo tiksliau atpasakoti 
pokalbį su Džordžu Makgovanu. Brita jam neleido nieko nei 
nutylėti, nei apibendrinti. Ji reikalavo tikslumo ir menkiau- 
sių smulkmenų. 

— Arji žavi? - dabar pasmalsavo Brita. 

— Miranda? 

Ji ironiškai šyptelėjo. 

- Žiūriu, nė neprireikė suklusti ir pagalvoti, apie ką klausiu. 

— Taip. Žavi. 

— Mačiau ją tik nuotraukose. Ar Džėjus... Na, pats su- 
pranti... 

Ralis kilstelėjo vieną petį. 

— Galbūt. Tikriausiai. Ji ėjo iš rankų į rankas. 

Brita liovėsi kramčiusi ir jos veide sustingo žodžiais neiš- 
reikštas klausimas. 

Jis nusivalė rankas į popierinę servetėlę. 

— Kai pirmą kartą atkreipiau dėmesį į Mirandą, ji buvo vi- 
durinės mokyklos aistruolių komandos kapitonė su trumpu 
sijonėliu, prie šoninės linijos aukštai kilnojanti kojas. Nepil- 
nametė. Kai sulaukė pilnametystės, aš jau buvau baigęs mo- 
kyklą ir turėjau Halę. 

— Suprantu. Netinkamas laikas ir nepasitaikiusi proga. 

„Tegu sau spėlioja , mintyse nusprendė Ralis ir pasiėmė 
pieno kokteilį. Pro šiaudelį trūktelėjo gerą gurkšnį, o paskui 
kelias minutes jiedu valgė tylėdami. 

— Rali. - Kai jis pakėlė akis į Britą, jos žvilgsnis buvo 
švelnus ir rimtas. - Kaip tu jauteisi? Turiu galvoje, per ge- 
dulingas pamaldas. Kaip tau sekėsi susitaikyti su tuo, kad 
Džėjus mirė? 

— Kodėl nesakai „pakratė kojas? 

Išgirdusi šį klausimą, ji susiraukė. 

— Nepaisant to, ką Džėjus tau padarė, jis buvo tavo vaikys- 
tės draugas. Ar skaudžiai pajutai netektį? Ar apskritai įsten- 
gei gedėti? 

Jis įsikišo krevetę į burną. 

— Tu visada imi interviu? 

Brita loštelėjo galvą, tarsi Ralis jai būtų tėškęs per veidą. 
Ji numetė paskutinę skrudintą bulvytę, ėmė nurinkti stalą 
ir grūsti šiukšles į maišelį. 

— Tiek to, nesvarbu. Pamaniau, gal tave kankina priešta- 
ringi jausmai ir norėtum, kad kas nors tave išklausytų, pa- 
dėtų išnarplioti tą jausmų raizginį. Suklydau. 

Brita atitraukė kėdę ir atsistojo. Ralis stvėrė jai už rankos. 

— Gerai jau, aš atsiprašau. 

Ji ištraukė ranką iš jo gniaužtų. 

— Kiekviename mano žodyje ar veiksme tu vis tebeieškai 
slaptų užmačių. Maniau, kad šį etapą jau pamiršome. 

— Gali būti, kad aš jo niekada nepamiršiu. 

Kelias akimirkas Brita piktai žvelgė į jį, paskui giliai atsi- 
duso ir nuleido pečius. 

— Turbūt nusipelnau, kad manimi nepasitikėtum. Bet 
nuoširdžiai siūliau pasikalbėti apie save ir Džėjų. 

Šiek tiek padvejojęs, Ralis vos pastebimu galvos mostelėji- 
mu pakvietė Britą sėstis, ir ji kvietimą priėmė. Jis atsirėmė į 
kėdės atlošą, gerokai per mažą jo ūgio vyrui, ir ištiesė kojas. 

— Ne veltui esi žurnalistė. Šiuos žodžius turėtum supras- 
ti kaip komplimentą. Tavo instinktai tobuli. Tavo klausimai 
apie laidotuves palietė jautrią vietą. Todėl ir pasakiau tai, ką 
pasakiau. 

Ralis paskubomis žvilgtelėjo į Britą, bet jam, besisten- 
giančiam žodžiais reikšti šias mintis, buvo sunku žiūrėti jai į 
akis, todėl jis įrėmė žvilgsnį į šypsenėlę, atspaustą ant pieno 
kokteilio puodelio. 

— Džėjus buvo vienas iš tų žmonių, kurių elgesį lengvai pa- 
teisindavai. Kažkaip savaime, niekieno neverčiamas. 

— Ką turi omenyje? 

— Būdavo, sutariame kartu ką nors veikti. Eiti į beisbolo 
rungtynes. Slidinėti vandenslidėmis. Ar dar ką nors. Jis at- 
vyksta valanda pavėlavęs. Aš, žinoma, įsiutęs. Jis atsiprašo, 
gailisi. „Tikrai turi teisę jaustis įžeistas, - sako jis. Ir nors 
tikrai turėdavau teisę aprėkti jį, tik numodavau ranka. Ir jam 
atleisdavau. 

Jis pasiskolindavo mano automobilį ir grąžindavo jį tuščiu 
degalų baku. Širsdavau, bet nieko nesakydavau. Kartu nuei- 
davome kur nors papietauti. Jis leisdavo man apmokėti sąs- 
kaitą pažadėjęs, kad kitą kartą mokės jis, bet to „kito karto“ 
niekada nebūdavo. Ir ne pinigai čia svarbiausia. Pykdavau 

visai ne dėl to. Mane siutino jo piktnaudžiavimas tuo, kad 
visada sumoku ir niekada iš to nedarau problemos. Šitaip 
jis elgėsi su visais draugais. Atsainiai ir nedėmesingai. Jeigu 
taip elgtųsi kas nors kitas, o ne Džėjus, žmonės ne juokais 
supyktų. — Ralis užsimojo ir staiga švystelėjo ore ištiestu 
delnu tarsi kirviu. - Kad ir kaip įžeisti, visi jam atleisdavo, 
sakydavo: „Toks jau tas Džėjus.' 

Bet jį tikrai reikia pagirti - Džėjus mokėdavo ir pralinks- 
minti, kai tavo diena būdavo sumauta. Sugebėdavo prajuo- 
kinti netgi tada, kai jausdavai, jog tuoj tuoj ką nors pritvosi. 
Jis buvo vakarėlių siela. Niekada nebūdavo blogos nuotai- 
kos. Malonus ir sąmojingas. Todėl ir traukė žmones. Visi no- 
rėjo būti arčiau Džėjaus, jo energijos lauke. Jis įelektrindavo 
ir jaudindavo. Oras aplink jį net kibirkščiuodavo. Žvelgiant 
iš šalies atrodė, kad jis turi daugybę draugų. 

Ralis nutilo, susimąstęs ištiesė ir per gurnelius sukryžia- 
vo kojas, paskui sulenkė per kelius, alkūnėmis įsirėmė sau į 
šlaunis ir palinko į priekį. 

- Bet aš vis klausiu savęs... Ar jam tai buvo draugai, ar 
tik pažįstami, kuriais jis galėjo nebaudžiamas manipuliuo- 
ti? Ar jis buvo draugas, ar viso labo žmogus, gebėjęs nau- 
dotis kitais taip subtiliai, kad net nesuvokdavai, jog tavimi 
naudojamasi? - Minutėlę patylėjęs, jis pridūrė: - Šiandien, 
žiūrėdamas į jo karstą, mintyse negalėjau nepaklausti savęs, 
ar bent vienas žodis iš visų, kuriuos jis man ištarė per savo 
gyvenimą, buvo sąžiningas ir tikras? Ar jo padrąsinimai, kai 
jausdavausi blogai ar dėl ko nors dvejodavau, tebuvo tuščia 
retorika? Ar kai pasakodavau jam apie savo ambicijas ir sie- 
kius, jis nuobodžiaudavo? O gal slapčia tyliai sau juokdavosi? 
Kartais pagalvoju, galbūt didžiausias Džėjaus talentas buvo 
tai, kad jis žinojo, ką ir kada pasakyti, ir šitaip įtikindavo, 
kad yra tavo draugas. - Ralis atsiduso. - Ar pajutau netektį? 
Taip, pajutau. Maniau, kad draugystė su Džėjumi nutrūko 
prieš penkerius metus. Šiandien suvokiau, kad jos niekada 

ir nebuvo. Tarp mudviejų niekada nebuvo tikros draugystės. 
Štai dėl ko gedėjau. - Dėl tokio jausmų proveržio pasijutęs 
šiek tiek nesmagiai, jis delnais pliaukštelėjo sau per šlaunis 
ir atsistojo. - Pavalgei? 

Brita krenkštelėjo. 

— Taip. Ačiū. Buvo skanu. 

Jis apsiavė sportbačius ir išnešė šiukšles į lauko kontei- 
nerį, kad nedvoktų jų mažame bute. Grįždamas į namelį jis 
mintyse svarstė, ar papasakoti Britai, kas nutiko po jo pokal- 
bio su Džordžu Makgovanu. Ji nusipelnė žinoti tiesą, bet ar 
būtina ją dar labiau bauginti? 

Ralis įdėmiai apžvelgė aikštelę, bet priešais namelį stovė- 
jo tik vienas svetimas automobilis ir jis čia jau buvo, kai jie 
užsiregistravo. Jis grįžo į vidų, gerai uždarė duris ir užrakino 
įleistinę spyną. 

Atsisukęs pamatė Britą, įrėmusią rankas į klubus, grežian- 
čią jį žvilgsniu. 

— Na, tai kada ketini man viską iškloti? 

— Ką iškloti? 

— Kodėl vaikštinėji užsikišęs už juosmens tą patranką. - 
Brita pakėlė jo marškinių skverną ir pirštu bakstelėjo į revol- 
verio rankeną. - Paaiškink, kodėl mums valgant du kartus 
kėleisi nuo kėdės ir ėjai pasidairyti pro langą. Kodėl... 

- Jie buvo laidotuvėse. 

— Kas? 

— Bačas ir Sandansas". Tie du, kurie lankėsi trobelėje. 

Brita atatupsta traukėsi tol, kol keliais palietė lovos kraš- 
tą, o tada klestelėjo ant jos. 

— Jie tave matė? 

— Matė, bet aš apsimečiau, kad jų nepažįstu. 

— Kaip viskas klostėsi toliau? 


* Butch Cassidy ir Sundance Kid - populiaraus JAV vesterno (1969) vei- 
kėjai nusikaltėliai. 

Ralis paliko Džordžą smarkiai susijaudinusį, tarsi jam krū- 
tinėje tuoj tuoj sprogs bomba. Leisdamasis šlaitu link savo 
automobilio, akies krašteliu jis pastebėjo kaštoninės spalvos 
sedaną. Pasistengė susitvardyti ir neišsiduoti, kad pažino 
automobilį ir prie jo vairo sėdintį vyrą, bet buvo tikras, jog 
tai tas pats žmogus, kuris naršė po jo trobelę. Jis tebevilkė- 
jo žydrus marškinėlius. Priekyje sėdėjo dar vienas vyras, ir, 
nors Ralis neturėjo progos gerai įsižiūrėti, vis dėlto pamatė, 
kad jis užsidėjęs vadinamuosius piloto akinius nuo saulės, 
todėl spėjo, kad tai tas pats, kuris apieškojo jo pikapą. 

Raliui neliko nieko kita, tik nuvažiuoti sedanu, ką tik įsi- 
gytu būtent tam, kad atsikratytų tų tipų atpažįstamu auto- 
mobiliu. „Pusketvirto tūkstančio dolerių kaip į balą, subin- 
galvi tu. Jis pavaidino, kad pirštu nušauna kaštoninio seda- 
no vairuotoją. 

Ralis įsispraudė į išvykstančių automobilių koloną ir liko 
patenkintas pamatęs, kad anam sedanui teko palaukti kitos 
properšos mašinų sraute, oji atsirado tik pravažiavus šešiems 
automobiliams. Ralis įsuko į pagrindinę gatvę ir patraukė ne 
į motorkiemį, kur laukė Brita, o priešinga kryptimi. Jis lėkė 
didžiausiu leistinu greičiu, bet nerizikavo būti sustabdytas 
už greičio viršijimą. 

Ir vis dėlto kaštoninis sedanas pasivijo jį jau prie antro 
šviesoforo. Ralis matė sedaną per galinio vaizdo veidrodėlį 
dar kelis kvartalus, - persekiotojai stengėsi neatsilikti ir per- 
sirikiuodavo į kitą juostą tuoj pat, kai tai padarydavo jis. 

Sukoręs penkias mylias itin intensyvaus eismo gatvėmis, 
Ralis pagaliau atsikratė šitos „uodegos“, bet vis dar negalėjo 
būti tikras, kad Bačas neperdavė sekimo estafetės kitai maši- 
nai. Jis ir toliau lėkė prospektais vinguriuodamas iš juostos į 
juostą, kelis kartus įsuko į greitkelį ir grįžo, ir tiek daug kartų 
mėtė pėdas, kad tikrai nebemanė, jog vis dar yra sekamas. 

Visa tai dabar jis pasakojo Britai, tik apgailestavo, kad jo 
balse negirdėti tiek pasitikėjimo savimi, kiek norėtųsi. 

— Manau, juos suklaidinau, bet nesu visiškai tikras. 

- Šito nesužinosime, kol kas nors neįgrius pro duris tra- 
tindamas iš automatinio ginklo. 

— Aš irgi turiu ginklą. 

Tačiau tai jos, atrodo, nė kiek nepaguodė. 

— Tu ne visuomet čia esi, Rali. Be to, dabar jie pamatė nau- 
ją automobilį ir žino, kokiu mes važinėjame. 

— Nuvažiavau į požeminį ligoninės garažą ir mūsų regis- 
tracijos numerius pakeičiau kitais, kuriuos nusukau nuo 
autobusiuko, o tada flomasteriu iš trejeto padariau aštuo- 
netą. Išsirinkau šį automobilį dėl to, kad į jį panašių pilkų 
dėžės formos sedanų yra daugybė. Taigi mus susekti jiems 
bus sunku. 

— Kol kas jiems neblogai sekėsi. 

Brita buvo teisi, todėl jis nutarė jos neužgauti kvailu prieš- 
taravimu. 

— Tu vis dar gali pasiduoti. 

— Pirma turiu geriau apsiginkluoti ir būti pasiruošusi į 
ugnį atsakyti ugnimi. Vaizdžiai tariant. 

Ji atmetė ranką sau už nugaros, nuo lovos paėmė kelių do- 
kumentų kopijas, kurias, aišku kaip dieną, skaitė laukdama 
jo sugrįžtant. 

— Tu kruopščiai slėpei visą šitą medžiagą. Kodėl? 

— Norėjau išsaugoti originalių dokumentų kopijas. Bijojau, 
kad man išėjus iš departamento dokumentai bus suklastoti 
arba tyčia ar netyčia kur nors pradanginti visiems laikams. 

— Ką konkrečiai aiškinaisi, kai Džėjus ėmė trukdyti tau 
dirbti? 

— Septynių aukų žūties aplinkybes. 

— Pasak šių ataskaitų, viena iš jų buvo raštinės darbuotoja. 

— Jos kūnas buvo rastas laiptinėje. Įgriuvus luboms ji pa- 
teko į spąstus. Oficiali jos mirties priežastis - užgriuvus lubų 
konstrukcijoms patirti sužalojimai, bet jeigu ne jie, tikriau- 
siai būtų uždususi nuo smalkių. 

— Kalėjimo prižiūrėtojas. 

— Jis buvo išgelbėtas, bet po dviejų dienų mirė nuo nude- 
gimų ir apsinuodijimo dūmais. Kankinama mirtis, - niūriu 
tonu paaiškino Ralis. 

— Penki sulaikytieji mirė kameroje. 

— Keturi mirė kameroje. Bet buvo dar ir penktas areštuo- 
tasis, kuris irgi mirė. 

Ji žvilgtelėjo į popieriaus lapus savo rankoje. 

— Jo vardą tu apvedei raudonai. 

— Klivlandas Džounsas. 


Dovynioliktas skyrius 


- Kislandas Džounsas buvo laikomas ankštame kamba- 
rėlyje be lango, netgi be grotelių duryse. Tą dieną ši patal- 
pa buvo naudojama kaip kvotos kambarys, - ėmė pasakoti 
Ralis. 

— Kodėl būtent tądien? 

— Keista, tiesa? Juolab kad nuovadoje buvo du specialūs 
kvotos kambariai. Kad ir kaip ten buvo, manoma, kad gaisrą 
sukėlė jis. 

— Padegė popierius šiukšlių dėžėje. Bet tu sakei, kad ne 
viskas taip paprasta. 

— Taigi. Patyręs tyrėjas Bruneris irgi tai žinojo. Paprastai 
ugnis šiukšlių dėžėje užgęsta per kelias minutes, vos tik su- 
ryja visas lengvai užsidegančias šiukšles. Bet ta šiukšliadėžė 
buvo pastatyta prie pat ventiliacijos angos. Grotelių ant jos 
nebuvo jau nežinia kiek laiko. 

— Mačiau tą pastatą, jau virtusį apanglėjusių nuolaužų 
krūva, - tarė ji. - Bet, kaip suprantu, jis buvo senas. Jau po 
kelių mėnesių policijos nuovada turėjo persikelti į naujas pa- 
talpas. 

— Teisybė. Pastatas buvo perpildytas, pasenes, jam buvo 
reikalingas kapitalinis remontas. Izoliacija susidėvėjusi. 
Vamzdžiuose žiojėjo skylės. Pastato konstrukciją laikė senos 
medinės sijos, dauguma jų gerokai papuvusios. Elektros ins- 

taliacija turėjo daug trūkumų. Pastate įrengta automatinė 
gaisro gesinimo sistema buvo prieštvaninė, nepakankama ir 
nepatikima netgi tais laikais, kai dar buvo nauja. Kilus gais- 
rui iš jos nebuvo jokios naudos. Bet niekas nenorėjo leisti 
pinigų brangiam remontui, nes policijos nuovada netrukus 
turėjo persikelti į naujas patalpas. Būtini remonto darbai 
buvo atliekami paskubomis ir aplaidžiai. Pirmosios pagalbos 
priemonės nesukomplektuotos, neparuoštos tokio masto 
nelaimei. Deja, visa tai nustatėme per apžiūrą po gaisro, o 
ne prieš jam įsiplieskiant. Netgi dulkės yra degios, ojos tame 
pastate kaupėsi nuo praėjusio amžiaus pabaigos. Anksčiau 
ar vėliau čia turėjo įvykti nelaimė. 

- Ir kai nedidelė šiukšliadėžėje plykstelėjusi liepsna per 
ventiliacijos angą kartu su oru buvo įtraukta į sienos vidų... 

Ralis mostelėjo rankomis, imituodamas gaisrą. 

- Ventiliacijos angos traukimo mechanizmas padėjo lieps- 
nai kilti aukštyn. Degių medžiagų toje angoje tikrai pakako 
ir iš esmės nebuvo nieko, kas trukdytų liepsnai plisti pasta- 
to sienomis. Jau pati pirma kibirkštis sukėlė mirtiną gaisro 
pavojų. 

- Septyni žmonės, - liūdnai linguodama galvą pratarė ji. 

- Šeši. 

Brita išpūtė akis. 

— Ką? 

- Šeši. Klivlandas Džounsas žuvo ne per gaisrą. Jis buvo 
miręs prieš įsiplieskiant ugniai. 

Iš nuostabos ji net išsižiojo. 

— Iš kur žinai? 

— Perskaitei Džounso skrodimo ataskaitą? 

— Perskaičiau. Ji kažkur čia. - Ir ji ėmė sklaidyti ant lovos 
išmėtytus dokumentus, kol pagaliau rado tą ataskaitą ir pa- 
davė Raliui. - Čia rašoma, kad jo kūnas buvo rastas ant to 
užrakinto kambarėlio grindų, susirietęs į kamuolį, po sma- 


kru sudėtomis rankomis. 

— Tai tipiška poza. Degdamas kūnas netenka skysčių, rau- 
menys susitraukia, ir kūnas susiriečia embriono poza. Bet 
tai nereiškia, kad auka sudegė gyva. Klivlandas Džounsas 
nesudegė. Jo mirties priežastis - sunki galvos trauma. - Ra- 
lis pervertė kelis skrodimo ataskaitos puslapius ir sustojo 
prie to, kuriame buvo nupiešta žmogaus kūno schema. Jis 
bakstelėjo į galvą, kur koroneris buvo palikęs žymas. - Kau- 
kolės lūžiai. Abu labai ryškūs. 

Brita garsiai perskaitė tai, ką buvo parašęs koroneris. 
„Mirtini. Ji pakėlė akis į Ralį. 

— Gal krintanti sija? Ar griūvančios lubos? 

Jis papurtė galvą. 

— Jei taip, gaisras turėjo siautėti ilgą laiko tarpą. Džounso 
plaučiuose būtų aptikta nemažai suodžių ir įkvėptų dūmų 
pėdsakų. Būtų nustatyta didelė anglies monoksido koncen- 
tracija. - Jis paėmė ataskaitą. - Bet medicinos ekspertas 
nieko panašaus nenustatė. Vos padaręs šias išvadas, jis pa- 
skambino Bruneriui ir pasakė, kad viena iš aukų buvo mi- 
rusi prieš kylant gaisrui. Bruneris paprašė manęs pranešti 
detektyvams, kad jie greičiausiai turės tirti žmogžudystę. 
Aš turėjau padėti jiems išsiaiškinti tos mirties aplinkybes. 
Štai ką aiškinausi, kai paskambino Džėjus ir pakvietė į va- 
karėlį. 

Ji iš karto viską suprato ir giliai atsiduso. 

— Vos pradėjau klausinėti apie Džounsą ir jo areštą, pasi- 
jutau vedžiojamas už nosies. Džėjus tvirtino, kad Džounso 
sulaikymo smulkmenų neprisimena. Sakė, kad tai ne jo byla, 
bet pažadėjo išsiaiškinti tiek, kiek galės. Nepamiršk, kad po- 
licijos departamente tvyrojo chaosas. Naujo pastato staty- 
boms užbaigti dar reikėjo kelių mėnesių, tad jie dirbo laiki- 
noje būstinėje. Džėjaus delsimą buvo galima pateisinti. Bet 
dabar matau, kad tai buvo tiesiog išsisukinėjimas. Jis neno- 
rėjo, kad apie Klivlandą Džounsą sužinočiau ką nors daugiau 
negu tai, jog būtent jis sukėlė gaisrą. Beje, dar vienas keistas 

dalykas. Džounsas padarė įvairių nusikaltimų, bet tyčinio 
padegimo tarp jų nebuvo. Sužinojau tai iš jo asmeninės by- 
los, kurią parsisiunčiau iš valstijos archyvų. 

Nuvargęs Ralis pramankštino pečius. Likusią pasakojimo 
dalį jis mielai būtų palikęs rytojui, bet žinojo, kad Brita neat- 
stos, kol neišgirs visos istorijos, todėl kalbėjo toliau: 

— Po pakartotinių skambučių Džėjus per policijos depar- 
tamento sekretorių pagaliau informavo mane, kad kaukolės 
lūžius Džounsas patyrė prieš suėmimą. Jį suėmę pareigū- 
nai - jų pavardžių išsiaiškinti taip ir nepavyko - nesuprato, 
kad sužeidimai tokie rimti, kol per apklausą Džounsas ne- 
pradėjo keistai elgtis. Kol buvo tvarkomi jo perkėlimo į li- 
goninę dokumentai, Džounsas kambarėlyje liko vienas. Esą 
tada jis ir sukėlė gaisrą. Džėjus man perdavė apgailestaująs, 
kad tai viskas, ką žino, bet kapstosi po tą bylą toliau ir kai tik 
paaiškės kas nors nauja, tuoj pat man praneš. Žinoma, jis to 
niekada nepadarė. 

— O Bruneris? Ar, kai tave atleido, jis toliau nesidomėjo 
Džounso mirties aplinkybėmis? 

- Išvadoje jis tik pakartojo Džėjaus pateiktą paaiškinimą. 
Su Klivlando Džounso sulaikymu susiję popieriai sudegė 
gaisro liepsnose, tad jokių dokumentų nebeliko, bet Džėjus 
buvo didvyris, ir Bruneris jo žodžiais neabejojo. Tu ir kiti 
žiniasklaidos žmonės buvote tokie laimingi pasistvėrę šitą 
istoriją ir taip uoliai liaupsinote gaisro didvyrius, kad tos ne- 
reikšmingos smulkmenos apie Džounsą niekas nė nepaste- 
bėjo. Be to, jis padegėjas, pasėjęs sumaištį ir mirtį. Kam rūpi, 
kaip jis žuvo? 

— Gal Bruneriui dabar rūpės. Jeigu nueitum pas jį... 

— Jau nerūpės. Jis miręs. Paliko šį pasaulį praėjus maž- 
daug pusmečiui po gaisro. Sustojo širdis. 

- Hm... 

— Tam tikra prasme aš netgi džiaugiuosi, kad jam nereiks 
patirti sukrėtimo. Kad ir kaip galiausiai baigsis šis reikalas, 

didelė dalis kaltės kris jam. Nemanau, kad jis buvo korum- 
puotas. Gal tik truputį pavargęs ir tingus. O gal tik nenorėjo 
kelti bangų. 

Kelias akimirkas pamąsčiusi apie tai, ką išgirdo, ji paklausė: 

— O Klivlando Džounso artimieji? 

— Jis turėjo tik tėvą. Paskambinau jam tikėdamasis suži- 
noti ką nors daugiau apie sūnaus gyvenimą. Bet tas vyras 
buvo labai priešiškai nusiteikęs ir pareiškė nenorįs kalbėti 
apie paklydėlį sūnų. Aš nuo jo neatstojau ir galų gale įkalbė- 
jau. Jis sutiko su manimi susitikti. Bet atvažiavęs į namus jo 
neradau. Kelis kartus grįžau. Skambinau. Bet daugiau man 
nepavyko su juo susisiekti. 

— Ir dabar nežinai daugiau, negu žinojai tą vakarą, kai nu- 
ėjai į tą vakarėlį. 

— Ne, nežinau. 

— Ar išsiaiškinai, už ką Džounsas buvo suimtas? 

— Už užpuolimą. Tik, kaip ir reikėjo tikėtis, niekas nega- 
lėjo prisiminti, nei koks tai nusikaltimas, nei kur padarytas, 
nei kurią valandą suimtasis atgabentas į nuovadą. Bet viso- 
je šioje miglotoje informacijoje yra vienas faktas, dėl kurio 
niekas neabejoja: mirtiną galvos traumą Džounsas patyrė ne 
Čarlstono policijos departamente. 

— Hmm... Truputį įtartina. 

— Taip manai? 

— Džėjus žadėjo, kad pirmadienį atsiųs tau arešto proto- 
kolą. 

— Jam buvo lengva pažadėti. Jis žinojo, kad sekmadienio 
rytą pabusiu lovoje su negyva mergina. 

Ralis priėjo prie lango ir praskleidė išblukusias, prie bjau- 
raus kilimo priderintas oranžines užuolaidas. Patenkintas, 
kad niekas jų neseka, vėl grįžo į kambario gilumą. 

— Buvo ir dar vienas neatsakytas klausimas, pats svarbiau- 
sias. Kaip Džounsas sukėlė gaisrą? Kokiomis priemonėmis? 
Kai jis buvo sulaikytas, jo kišenės turėjo būti iškratytos, tiesa? 

Brita tik gūžtelėjo pečiais. 

- Jis slapta ką nors įsinešė. 

— Galėčiau tuo patikėti, tik tame kambaryje nebuvo rasta 
jokių degių skysčių. 

— Jie galėjo sudegti. 

— Benzinas, žibalas įsigeria į plyšius ir kampus. Jų pėdsa- 
kų lieka netgi po tokio nuniokojimo. Šiaip ar taip, Džounsas 
tikrai negalėjo įsitempti kanistro benzino. 

— Gal slapta įsinešė degtukų dėžutę? - pasiūlė paaiškini- 
mą ji. - Tokį nedidelį daiktą lengva paslėpti. Gal kojinėje ar 
panašiai. Gal jis čirkštelėjo degtuką, paskui į šiukšliadėžę su 
popieriais švystelėjo visą dėžutę arba pasiliko kelis ir uždegė 
ventiliacinėje angoje susikaupusius nešvarumus. 

Jai dar nebaigus kalbėti, Ralis jau ėmė purtyti galvą: 

— Jokio silicio dioksido. Tai mišinys ant degtukų galvučių. 
Gaisras jo nesunaikina. Bet jo pėdsakų neaptikta. 

— Vadinasi, taip ir nenustatyta, koks katalizatorius panau- 
dotas šiukšlių dėžės turiniui uždegti? 

Jis nusišaipė: 

— Turbūt Džounsas patrynė du pagaliukus. Be to, kaip jis 
galėjo sukelti gaisrą ir išplėsti jį po visą pastatą, neįkvėpęs 
dūmų? Bet tiek jau to, sakykime, kad jis tai padarė. Tik ką 
tikėjosi tuo pasiekti? 

— Gal pasprukti? 

— Tebūnie. Tai įtikimas motyvas. Bet jis buvo sulaikytas 
jau keliolika kartų. Dvidešimt vienerių metų patyręs nusi- 
kaltėlis. Tikriausiai žinojo, kad jį uždarys būtent toje patal- 
poje. Bet juk sukelti gaisrą ten, kur esi uždarytas, visiškai 
kvaila, tiesa? 

- Jeigu jis buvo patyręs kaukolės lūžių ir elgėsi neracio- 
naliai... 

— Darykime prielaidą, kad taip ir buvo. 


— Jis galėjo mėginti nusižudyti. 

— Toks kietuolis kaip jis? - Ralis papurtė galvą. - Nema- 
nau. Be to, argi kas nors, net sulaužytiems kaukolės kau- 
lams įsirėžus į smegenis, pasmerktų save tokiai siaubingai 
mirčiai? 

— Gal jis tenorėjo pagąsdinti žmones, - nenusileido Bri- 
ta. - Ir nepagalvojo, kad patekusi į sienų tarpus ugnis taip 
greitai išplis. Tai buvo pokštas arba beviltiškas visiškai sutri- 
kusio ir nesugebančio blaiviai mąstyti žmogaus veiksmas. 

- Ir vis dėlto tai nepaaiškina, kodėl jo kvėpavimo takuo- 
se neaptikta smalkių, - atrėmė Ralis. - Bet pati didžiausia 
šį įvykį gaubianti paslaptis yra Džėjaus pastangos trukdyti 
tyrimui. Jis mėgo būti dėmesio centre, Brita. Pati tai žinai. 
Džėjus buvo ambicingas, turėjo aukštų siekių. Jis atvirai 
pripažino, kad nori padaryti karjerą ir tapti policijos depar- 
tamento viršininku. Tad kodėl jis vengė atsidurti to tyrimo 
sūkuryje, juolab kad medicinos ekspertas nustatė, jog viena 
iš aukų galėjo būti nužudyta? - Jis ėmė žingsniuoti. - Džėjus 
buvo žmogžudysčių skyriaus detektyvas. Šis netikėtai paaiš- 
kėjęs faktas turėjo jį labai sudominti. Dalyvaudamas tyrime 
jis nuolat būtų rodomas per žinių laidas ir tapęs dar didesne 
žvaigžde. Bet, užuot taip pasielgęs, Džėjus atsiribojo nuo ty- 
rimo ir visaip jo kratėsi. Tai visai nepanašu į Džėjų. 

— Visiškai. 

— Manau, jis stengėsi laikytis atokiau, nes bijojo tyrimo 
baigties. Baiminosi, kad gauti rezultatai bus pražūtingi arba 
jam pačiam, arba jo draugams. 

— Tu irgi buvai draugas, Rali. 

— Bet aš nedalyvavau nusikaltime. - Ralis liovėsi žingsnia- 
vęs ir pažvelgė tiesiai į ją. - Nuojauta man kužda, kad mūsų 
keturi didvyriai slėpė kažką, kas susiję su Klivlandu Džoun- 
su ir ypač su jo mirties aplinkybėmis. O gaisras buvo sukel- 
tas tam, kad niekas nesužinotų, kas iš tiesų tame kambaryje 


nutiko. Štai ką „Vairinėje“ Džėjus norėjo tau išpažinti. 

Brita neskubėjo nei prieštarauti, nei pritarti Raliui, tik 
mąsliai suraukė antakius ir atrėmė jo žvilgsnį. Po kelių ilgų 
akimirkų ji nusuko akis į šalį ir gailiai atsiduso. 

— Tu manai, kad toje patalpoje jį kažkas nužudė. 

— Taip. Tu tiki, kad aš teisus? 

Ji vėl pažvelgė į Ralį. 

— Mano tikėjimas, kad esi teisus, yra stipresnis už tikėji- 
mą, jog klysti. Visi faktai tai patvirtina. Argi jie būtų tiek 
vargę stengdamiesi nuslėpti ką nors kita? Bet kaip mes visa 
tai įrodysime? Kaip mes įrodysime ir liksime gyvi? 

— Nesu tikras, ar mums pavyks. 

Brita vis dar sėdėjo ant lovos krašto, veidu į Ralį. Jis aiš- 
kiai matė, kad šis atviras prisipažinimas jai visiškai netikė- 
tas. Jis bendrais bruožais paaiškino problemą; ji tikėjosi, kad 
jis turi minčių, kaip ją išspręsti. 

Ralis pajuto stiprų, bet nederamą norą ištiesti ranką ir 
paliesti jai skruostą, bet susivaldė. Ilgokai žvelgė jai tiesiai 
į akis ir tarė: 

— Brita, paklausyk manęs, atidžiai paklausyk. Pati matei, 
kaip gyvenu. Neturiu ko prarasti. Nerizikuoju nei karjera, 
nei turtu, nei santykiais... niekuo. O tu visa tai gali turėti. 
Tavo karjera kaip tik ant proveržio ribos. 

— Ką tu sakai?! 

— Pasiduok. 

— Klarkui ir Chavjė? 

— ETB. 

Britos reakcija nebuvo tokia, kokios jis tikėjosi. Ji plačiai 
nusišypsojo. 

— Prisipažinsiu, svarsčiau šią galimybę. Bet tirti žmogžu- 
dystę - valstijos policijos kompetencija. FTB nenorės kištis 
į šį tyrimą. Jie nelinkę veltis į vietinių ar valstijos institucijų 
darbą, nebent būna pakviesti, bet tikimybė, jog būtent taip 
ir nutiks, labai maža, galima sakyti, lygi nuliui. Nepraėjus 
nė kelioms valandoms, aš vėl atsidurčiau Klarko ir Chavjė 

rankose, dar beviltiškesnėje padėtyje, negu esu dabar. Jau 
nekalbu apie tai, kokie jie bus nepatenkinti, kad išslydau 
jiems iš nagų. 

— Galėtum papasakoti jiems, kur tavo automobilis. 

— Bet ar įrodyčiau, kad nuo kelio buvau nustumta? 

— Ar tie tipai trenkėsi į tavo mašinos bamperį? 

— Ne. 

— Gal stuktelėjo į apsaugines groteles bent tiek, kad nu- 
braukė dažus? 

— Nemanau. Per plauką iki to, bet... 

— Automobilių skardos nesusilietė? 

Ji papurtė galvą. 

— Klarkas ir Chavjė, o galbūt netgi ir FTB, manys, kad visa 
tai surežisavau norėdama atrodyti nekalta. 

— Velnias... Tai tik įrodo, kokie profesionalai yra Bačas ir 
Sandansas. - Jis pirštais tarsi šukomis persibraukė plaukus, 
paleido seriją keiksmažodžių ir griežtai pridūrė: - Tu nega- 
li būti pripažinta kalta dėl Džėjaus nužudymo, kol jie neras 
svaresnių įrodymų negu turi dabar. 

— Taip, bet netiesioginiai įrodymai labai įtikinami. Be to, 
kaip, manai, ši žmogžudystės byla atsilieps mano karjerai? 
Apie savo einamąją sąskaitą išvis nekalbu. Pasisamdyti gerą 
advokatą kainuos tiek, kad po savaitės ar pusantros mano 
santaupų nebeliks. Po teismo sėdėsiu su milžiniška skola. 
Net jei mane išteisins, gindamasi būsiu praradusi vienerius 
gyvenimo metus, be to, kas gi samdys mane su tokia juoda 
biografijos dėme? Nuo tada, kai pabudau šalia Džėjaus, mano 
gyvenimas, kaip ir tavasis, Rali, nebe toks kaip anksčiau. Jie 
pasinaudojo manimi taip pat, kaip, norėdami pribaigti tave, 
pasinaudojo Siuzi Monro. Man pasisekė, kad jie paliko mane 
gyvą, nors dėl šio sprendimo dabar, matyt, gailisi. Jau buvau 
pralaužusi ledus, o jie iš manęs viską atėmė. Ne, noriu ne 


tik sužinoti tą sensacingą istoriją ir matyti, kaip triumfuoja 

teisingumas, noriu, kad tie šunsnukiai sumokėtų už viską, 
ką man padarė. 

Širdies gilumoje jis žavėjosi ugnele Britos akyse, bet vis 
dar bijojo. Bijojo dėl jos ir dėl savęs. 

— Pagalvok iki rytojaus. 

— Man nereikia galvoti. 

— Pagalvok. 

Norėdamas parodyti, kad pokalbis baigtas, jis apėjo kam- 
barį, užgesino šviesas, paskui prisitraukė prie lango kėdę, 
atsisėdo ir truputį praskleidė užuolaidas. 

Išgirdęs šlamančius popierius suprato, kad ji traukia į šalį 
atverstus segtuvus ir ruošiasi gulti į lovą. Po penkiolikos mi- 
nučių trukusios tylos ji tarė: 

— Bačas ir Sandansas? 

— Vienintelė sukčių porelė, šovusi man į galvą. Taip pat ga- 
lėtume vadinti juos Žudiku A ir Žudiku B. 

— Ne, man labiau patinka Bačas ir Sandansas. 

Dar po penkių minučių Brita paklausė: 

— Sėdėsi ten visą naktį? 

— Dar truputį pasėdėsiu. 

Jis palaukė dar keturiasdešimt penkias minutes, kol nusi- 
ramino, ir nutraukė budėjimą. Jei kas nors būtų juos sekęs, 
užgesus šviesoms tikriausiai jau būtų ėmęsis veikti, juolab 
kad nežinojo, jog juodu su Brita supranta tapę medžioklės 
objektu. 

Vis dar apsirengęs, jis apgraibomis nusigavo į kitą lovą ir 
atsigulė. Revolverį paliko ant naktinio stalelio, bet paskui 
apsigalvojo ir pasidėjo jį ant lovos, sau po ranka. 

Brita jau seniai miegojo. Kambaryje stojusią tylą trikdė 
tik jos švelnus alsavimas ir lauke, automobilių aikštelėje, 
degančios gyvsidabrio garų lempos ūžesys. Gulėdamas ant 
nugaros, galva vos vos įduobęs kietą pagalvę, Ralis žvelgė į 
tamsą. Jis stengėsi negalvoti apie tai, koks siauras tarpelis 
juodu skiria, stengėsi negalvoti apie praeitą naktį. 

Bet vis tiek galvojo. Nepaprastai aiškiai prisiminė kiekvie- 
ną smulkmeną. Ir mintyse primygtinai sau kartojo, kad ne 
šie prisiminimai sukėlė jam stiprią erekciją, kurios jis, po ga- 
lais, niekaip negali numalšinti. 

Ralis užsimerkė ir pamėgino užmigti, bet protas nesiniau- 
kė. Jis atkakliai būdravo mintyse svyruodamas tarp keblios 
priežasties, kuri juodu suvedė, ir nedidukės praeitos nakties 
seksualinės nuodėmės, kol pagaliau mintys apie pastarąją 
užgožė mintis apie pirmąją. Jis pasidavė ir leidosi užvaldo- 
mas erotinių prisiminimų. 

Jos kaulai tikriausiai tuščiaviduriai, pagalvojo Ralis. Jis 
nesuprato, kokia Brita gležna ir trapi, kol neužgulė jos ir ne- 
nuėjo per toli su visa savo jėga. Milžinas galiūnas prislėgė 
pasakų fėją. 

Kita vertus, jį nustebino jos aistros gelmė. Tiesa, ji buvo 
susijaudinusi, mirtinai išsigandusi, pagauta isterijos, jos 
emocijos liejosi per kraštus, bet vis tiek... Kas galėjo pagal- 
voti, kad kietuolė TV reporterė tratinasi kaip... 

— Rali? 

Nuo jos švelnaus balso jam net žadą atėmė. Jis nurijo sei- 
les ir šiaip taip pralemeno: 

— Mhm? 

— Aš lieku. 


Atsisveikindamas Džordžas pasiuntė oro bučinį gražutei 
kokteilių baro padavėjai ir išėjo iš jos buto. Šį vakarą jis pra- 
simankštino kaip reikiant. Nors, tiesą sakant, tai ji surengė 
jam treniruotę: žingsniuodamas link savo automobilio jis 
staiga pasijuto nuvargęs kaip šuo. 

Šiandien buvo tikras pragaras. Visą rytą jis praleido biure 
baigdamas ruošti sutartį, kuri, pasak Leso, jau ir taip vėluo- 
ja. Paskui vos spėjo sušveisti priešpiečių sumuštinį ir išvy- 
ko į laidotuves. Gedulingos pamaldos jį gerokai prislėgė, o 
prie jų dar prisidėjo netikėtas susitikimas su Raliu Ganonu, 

staiga išnirusiu prieš jį nelyginant grandinėmis tarškinanti 
šmėkla. 

Džėjaus mirtis prikėlė Ralį Ganoną. Kažkur čia slypi liki- 
mo ironija, bet Džordžas buvo per daug pavargęs ir nenorėjo 
apie tai galvoti. 

Džordžas vairavo automobilį namų link mintyse prašyda- 
mas Dievo, kad grįžęs rastų Mirandą jau miegančią. Jis netgi 
sutiktų iškeisti patogią jųdviejų lovą į sofą darbo kambary- 
je, kad tik išvengtų jos draugijos. Užmiesčio klube praleista 
kokteilių valanda buvo per trumpa, o pietūs klubo valgoma- 
jame užtruko per ilgai. Visą laiką, kol jie pietavo, Lesas prisi- 
spyręs klausinėjo jį tai to, tai ano, o Miranda sėdėjo, žiūrėjo 
į savo atspindį veidrodyje čia pat, priešais stalelį, ir dūsavo 
iš nuobodulio. 

Galų gale, kai jie papietavo, Džordžas paprašė Leso par- 
vežti Mirandą namo, - girdi, dar turįs grįžti į biurą ir per- 
žiūrėti elektroninius laiškus. Jis iš tiesų užsuko į darbo ka- 
binetą, bet tik pasiėmė rašomojo stalo stalčiuje laikomus 
prezervatyvus, o paskui visą valandą praleido su kokteilių 
baro padavėja, kuri ne tik gerai atrodo, bet ir yra neprilygs- 
tamai lanksti. 

Lovos akrobatika taip išsekino Džordžą, kad jis vos pajėgė 
važiuoti namo. Bet nukamuotame kūne smegenys dūzgė tar- 
si perkrauta skirstomoji elektros skydinė, kas kelias sekundes 
čirkšteldamos ir kibirkščiuodamos vis naujais rūpesčiais. 

Į jo susirūpinimą dėl to, kad Ralis netikėtai pasirodė laido- 
tuvėse, Lesas ir Miranda tik ranka numojo. 

- Jis tave truputį paerzino. Na ir kas? - gūžtelėjo pečiais 
Lesas, maišydamas grietinėlę popietinės kavutės puodely- 
je. - Jei tas vyrukas būtų turėjęs kuo pagrįsti savo pretenzi- 
jas, būtų tai padaręs prieš penkerius metus. Jis jau praeitis. 
Mesk jį iš galvos. 

Bet nerimas Džordžui nedavė ramybės, be to, buvo aišku 
kaip dieną, kad jis ėda nervus ir Patui Vikhamui. Tik jam, 

kitaip negu Džordžui, nesisekė taip gerai slėpti savo jausmų. 
Džordžas norėjo vožtelėti tam šikniui, kad atvirai spoksojo 
į juodu ir atkreipė Ralio dėmesį. Vėpsojo išsproginęs akis ir 
atrodė išsigandęs, lyg tuoj tuoj prileis į kelnes, ir Ralis netru- 
ko tai suprasti. 

Suskambo Džordžo mobilusis. Tikriausiai Miranda tikri- 
na, nors tikrai turėtų numanyti, kur jis buvo. Jis pakėlė tele- 
fono aparato dangtelį. 

— Ašjau pakeliui namo. 

— Džordžai? 

— Taip. 

— Čia Kendė. 

— O, kad tave kur, Kende, maniau, kad čia Miranda. 

— Taip ir supratau, - juokdamasi ir tariamai nusivylusi 
tarė ji. - Gaila, niekada ja nebūsiu. - Paskui žemesniu ir liū- 
dnesniu tonu paklausė: - Ar skambinu ne laiku? 

— Ne. Aš automobilyje, važiuoju namo. 

- Atleisk, kad taip vėlai, bet norėjau paskambinti dar šian- 
dien. Man siaubingai gaila, kad negalėjau dalyvauti laidotu- 
vėse. Džordžai, tu gi žinai, kad jei ne tas... 

— Neprivalai nieko aiškinti, Kende. Mes visi žinome ir su- 
prantame, kodėl negalėjai atvykti. 

— Dėkoju už supratimą. Bet vis tiek labai gaila. Kaip praėjo 
ceremonija? 

— Manau, Džėjui ji būtų patikusi. Na, gal išskyrus tik var- 
gonų muziką. Jis būtų pasirinkęs džiazo kvartetą. 

Ji nusijuokė. 

— Tavo parašyta kalba buvo pati iškiliausia renginio dalis. 
Jei Džėjus rojuje, jis tikrai raudonuoja. 

- Viską parašiau iš širdies. Jis buvo geras draugas. Aš jo 
pasigesiu. 

— Taip. - Džordžas neramiai pasimuistė automobilio sėdy- 
nėje ir akimirką palaukė. - Spėk, kas atėjo į pamaldas. 

— Manau, pusė miesto. 

- Beveik. 

— Neabejoju, kad atvyko Kobas Fordaisas. 

— Netgi su žmona. 

— Jis politikas, - pasakė Kendė, tačiau be menkiausios pa- 
giežos gaidelės balse. - Turi palaikyti įvaizdį. 

— Ir Ralis Ganonas. 

— Tikrai? 

- Tikrai, nejuokauju. Jis ten buvo. Gyvas ir sveikas. 

— Kalbėjaisi su juo? 

— Mudu, na... persimetėme... 

— Persimetėte keliais žodžiais? Taip paprastai apibūdina- 
mas pokalbis. 

— Aha. 

— Na, ir apie ką kalbėjotės, Džordžai? 

Džordžas pirmiausia papasakojo, kaip Ralis atrodė ir kaip 
elgėsi. 

— Iš esmės jis ne kažin kiek ir pasikeitė, tik užsiaugino il- 
gesnius plaukus. Jau matyti kelios žilos sruogos. Gana drau- 
giškai nusiteikęs, bet jis niekada nebuvo toks draugingas 
kaip Džėjus. Nepasakojo, nei ką dabar veikia, nei kur gyvena. 
Bet jis, hmm... - šiek tiek padvejojęs, Džordžas pridūrė: - Jis 
vėl užsiminė apie tą reikalą su Siuzi Monro. 

— Tai mane stebina, - susimąsčiusi pratarė Kendė. - Ma- 
niau, jis norės šį reikalą pamiršti. Kaip jis apie tai užsiminė? 

- Atkreipė dėmesį, kad tarp nakties, kai mirė Džėjus, ir nak- 
ties, kai perdozavo ta mergiotė Monro, yra daug kas bendra. 

— Džėjus neperdozavo. 

Taip kalbėdamas Džordžas parvažiavo namo. Jis pastatė 
Mašiną priešais namą, bet variklį paliko dirbti, kad neišsi- 
jungtų oro kondicionierius. 

— Aš irgi jam tai pasakiau. O jis atrėžė, jog panašumas yra 
tas, kad Brita Šeli tvirtina tą vakarą, kai leido laiką su Džėju- 
mi, buvusi apsvaiginta narkotikais, lygiai kaip ir jis tą naktį 
su Siuzi Monro. 

— Siuzi Monro buvo jau giliai įklimpusi narkomanė. 
O Džėjus narkotikų niekada nevartojo. Taigi, ar Ralis išdrįso 
pasidalyti spėlionėmis, kas įbėrė Britai Šeli kvaišalų? 

— Taip toli mūsų pokalbis nenuėjo, bet Ralis mano, kad... - 
jis staiga nutilo, nes atsidarė lauko durys, ir į prieangį išėjo 
Miranda. Sklindanti šviesa per ploną naktinių marškinių au- 
dinį išryškino jos kūno formas. 

— Ką Ralis mano? - Kendė paragino Džordžą kalbėti toliau. 

Pro mašinos langą žvelgdamas tiesiai žmonai į akis, Džor- 
džas tarė: 

- Jis mano, kad Džėjus susitarė susitikti su Brita Šeli, nes 
norėjo atskleisti sensaciją jos žinių laidai. Priešmirtinę iš- 
pažintį. 

Ji sunkiai atsiduso. 

— Vargšas Ralis. Jis tiesiog nenori pasiduoti. 

- Aš nesileidau išprovokuojamas, pasakiau, kad jo galva 
pilna mėšlo ir kad jis vis dar siunta ant Džėjaus dėl to, jog šis 
jam iš panosės paveržė Halę. 

Kendė vėl atsiduso ir pasakė: 

— Manau, negali jo kaltinti. Netgi po tiek laiko, netgi da- 
bar, kai Džėjus jau miręs, jam turbūt vis dar skaudu, kad 
Halė jį atstūmė. Bet Ralis nenori prisiimti atsakomybės už 
nesėkmę, o ji ištiko jį tik per jo paties kvailumą. 

— Ir pislumą. 

— Savaime aišku. 

Džordžas prunkštelėjo. 

— Tu teisi, ponia teisėja. 

— Gal žinai, kaip būtų galima susisiekti su Raliu? 

— Ne. O kam? 

— Galjam padėčiau, jei pasikalbėčiau su juo? 

Kelias akimirkas palaukęs, Džordžas tarstelėjo: 

— Aš vis klausiu savęs... 

— Ko tu klausi? 

- Ar galėjo neapykanta Džėjui pastūmėti Ralį įvykdyti 
zmogžudystę? - Jis palaukė, kol šis klausimas nuaidėjo ete- 
ryje. Teisėja neskubėjo atsakyti, bet Džordžas žinojo pri- 
kaustęs jos dėmesį. - Aš netiesiogiai jį tuo ir apkaltinau. Jis 
man atšovė, girdi, jei būtų norėjęs nužudyti Džėjų, nebūtų 
laukęs penkerių metų. Bet gal jis grįžo įvykdyti teisingumą, 
argi ne? Panaudojo pasimatymų narkotiką. Apie tai verta su- 
simąstyti. - Dar viena trumpa pauzė ir: - Ką naujo girdėjai 
apie Britą Šeli? 

— Nieko. 

— Pamaniau, gal teismo rūmuose sklando gandų... 

- Žinau tik tiek, kiek pranešė per žinias. Atrodo, paskuti- 
nis žmogus, su kuriuo ji šnekėjosi, buvo Bilas Aleksanderis. 
Jis - tikras idiotas. Bet tai, žinoma, neplatintina informacija 
ir ji turi likti tarp mūsų. 

Džordžas nusijuokė. 

— Supratau. 

— Klausyk, Džordžai, jau eisiu miegoti. Dar kartą atsipra- 
šau, kad taip vėlai paskambinau, bet man tai - pirma laisva- 
laikio valandėlė per visą dieną. Kol Senatas nebalsavo, nesu 
savo laiko valdovė. 

— Sėkmės. Bet tau ir taip sekasi. 

— Ačiū. - Po tylos minutėlės ji pridūrė: - Bent jau Džėjus 
dabar ilsisi ramybėje. 

— Tikėkimės... 

Jiedviem atsisveikinus Džordžas išjungė telefoną ir spok- 
sojo į jį, paskui išjungė variklį ir išlipo iš mašinos. 

Jam sunkiai kopiant laiptais Miranda paklausė: 

— Kas skambino? 

— Teisėja Kasandra Melors. 

Miranda išraiškingai kilstelėjo antakius. 

— Dieve mano! Šią savaitę tu siaubingai populiarus, Džor- 


džai. Iš pradžių - teisingumo ministras. Dabar - kandidatė 

į Apygardos teismo pirmininkus. Ar ji visai neturi ką veikti, 
kad vėlai vakare skambinėja seniems draugeliams? 

— Norėjo sužinoti, kaip praėjo laidotuvės. Papasakojau jai 
apie Ralį. 

— Šit kaip? Ir ką ji atsakė? 

Jis perpasakojo pokalbį. 

- Ir tada Kendė pasakė, girdi, bent jau Džėjus ilsisi ramy- 
bėje. 

Miranda žingtelėjo arčiau Džordžo. 

— O tarp pokalbių su aukštas pareigas užimančiais žmo- 
nėmis radai laiko išdulkinti savo mažutę kokteilių padavėją. 
Užuodžiu ant tavo kūno jos kvapą. 

— Tikrai? — Jis įspraudė delną Mirandai tarp šlaunų ir su- 
griebė jos lytį. - Pavydi? 

— Kodėl turėčiau? — atšovė ji, tyčia braukydamasi jam į 
ranką. - Juk žinau, kad kai esi su ja ar kuria kita moterimi, iš 
tiesų labiausiai norėtum turėti mane. 

Tai buvo tiesa, ir Džordžas nekentė Mirandos už tai, kad 
ji tai žino. 

— Bet aš negaliu iš tikrųjų tavęs turėti, tiesa, Miranda? Ne- 
svarbu, kiek kartų tave paimsiu, vis tiek niekada tavęs netu- 
rėsiu. 

Ji net neapsimetė, kad nesupranta. Ir nebandė jo žodžių 
paneigti. Tik nužvelgė jį šypsodamasi ta gudria, Džordžą 
taip kankinančia šypsena. Suirzęs jis ištraukė delną, apėjo 
Mirandą ir žengė link durų. 

Bet ji čiupo jam už rankos ir sulaikė. 

— Man tai nepatinka. 

— Gal galėtum aiškiau? 

— Džėjus miršta, ir scenoje ima rodytis tavo seni drauge- 
liai. Kaip maitą užuodę grifai. 

Jis niūriai nusijuokė. 

— Gal tau tai ir nepatinka, bet neturėtų būti labai keista. 
O gal manei, kad Džėjaus mirtis liks nepastebėta? Ji visuo- 

menėje turėjo sukelti atgarsį. Kaip šiandien pasakė Ralis, mes 
visi susiję. — Ir, pasilenkęs arčiau jos, iškošė: - Su gaisru. 

Miranda paleido jo ranką ir žingtelėjo atgal, nutoldama 
nuo savo vyro ne tik fiziškai, bet atsiribodama ir visomis ki- 
tomis prasmėmis. 

— Galbūt, Džordžai, bet aš šiai liguistai šeimynėlei nepri- 
klausau. - Jos akys blykstelėjo šalčiu. - Jei skęsi, mielasis, 
nesitikėk drauge nusitempti į dugną ir manęs. 


Dvidošimtas skyrius 


- || RST nuo to laiko, kai pastarąjį kartą čia lankiausi, 
ponas Džounsas savo būsto neremontavo, - sustabdęs auto- 
mobilį pasakė Ralis. 

Ratuotas vagonėlis kūpsojo tuščiame žemės sklype. Trum- 
paplaukis raumeningas šuo iššiepė iltis ir įtempė grandinę, 
kuria buvo pririštas prie metalinio stulpo. 

— Iš kur žinai, kad jis vis dar čia gyvena? - Britai teko kal- 
bėti garsiai, kad Ralis išgirstų ją per įnirtingą šuns lojimą. 

— Kol prauseisi duše, susiradau jo pavardę telefonų kny- 
goje. 

— Manai, jis namie? 

— Jo automobilis čia. 

Vos už kelių pėdų nuo vagonėlio durų stovėjo pikapas, nu- 
dažytas maskuojamomis spalvomis, o jo purvinos padangos 
buvo aukščio beveik sulig Brita. Pritvirtinta prie radijo ante- 
nos plevėsavo žvaigždėmis ir juostomis išmarginta konfede- 
ratų vėliava. 

— Galėtų atsisakyti namelio ir apsigyventi pikape, - mes- 
telėjo Brita. Mat automobilis buvo kur kas geresnės būklės 
negu namelis ant ratų. 

Ji užsispyrė vykti kartu, ir Ralis, žinoma, prieštaravo, bet 
trumpai. Mat jeigu jų ieškantys vyrai susektų ją motorkie- 
myje, ji nepajėgtų apsiginti. Net jei būtų palikęs revolverį, 

vargu ar Brita būtų jį panaudojusi. Vien pamačiusi ginklą ji 
kaskart krūpteldavo. 

Be to, jei ginklas būtų likęs pas ją, užpultas Ralis nega- 
lėtų pasipriešinti, nebent grubia fizine jėga, bet jis nemanė 
įstengsiąs būti toks nuožmus kaip anie du, kuriems nieko ne- 
reiškia pagalve uždusinti mirtinai sergantį žmogų ar įstumti 
moterį su automobiliu į upę ir palikti nuskęsti. 

Tad važiuodamas susitikti su artimiausiu velionio Kliv- 
lando Džounso giminaičiu, jo tėvu, jis turėjo vienintelę išei- 
tį: drauge pasiimti ir ginklą, ir Britą. 

Jis atidarė automobilio dureles ir kairiąja pėda palietė 
žemę. Šuo visai pasiuto. 

— Tikiuosi, stulpas išlaikys. 

— Kaip manai, gal spurga jį nuramintų? - Brita paėmė 
„Krispy Kreme“ maišelį su pusryčiams nesuvalgytų spurgų 
likučiais. 

— Abejoju. Atrodo tikras mėsėdis. 

Ralis išlipo ir artindamasis prie aprūdijusio vagonėlio pla- 
čiu ratu apėjo šunį. Marškinių skvernus buvo išsitraukęs, po 
jais už kelnių juosmens slėpė revolverį, ir dabar dar kartą pa- 
sitikrino, ar nematyti ginklo. Prieš penkerius metus ponas 
Džounsas nebuvo draugiškai nusiteikęs. O dabar, jei pama- 
tys Ralį einantį link jo namų durų ginkluotą 3.57-ojo kalibro 
revolveriu, bus nusiteikęs dar prasčiau. 

Prie vagonėlio laiptelių Ralį pasivijo Brita, ir jis kritiškai 
ją nužvelgė. Buvo sutarta, kad ji neatskleis savo tapatybės, 
bet Ralis ir nemanė, kad Brita bus palaikyta kuo nors kitu, 
kaip tik mažule, užsimaukšlinusia beisbolo kepuraitę, mat 
nepavyko pasidaryti šukuosenos. 

Ji atrodė kitaip nei televizijos ekrane, bet paslėpti fotoge- 
niškus veido bruožus buvo sunku. Šiandien ji mūvėjo džinsus 
ir vilkėjo baltus sportinius marškinėlius. Raliui dingtelėjo, 
kad drabužius galbūt derėjo pirkti vienu dydžiu didesnius. 
Mat dabar baltas medvilninis audinys buvo gražiai prigludęs 

jai prie liemens, o džinsai lipte prilipę prie sėdynės. Ir kel- 
nės, ir marškinėliai jai nuostabiai tiko, bet tai ne pati geriau- 
sia apranga, jeigu nori neišsiskirti ir likti nepastebėta. 

— Nepamiršk, - priminė Ralis, - jeigu jis tave pažins, tuoj 
pat iš čia nešdinsimės. Ir kad man jokių „jei“, „ir arba „bet“. 
Neleptelėk ko nors, kas išduotų, kur esame apsistoję. Ne... 

— Apie tai mes jau kalbėjomės, Rali. 

— Taip, bet tai vis tiek ne pati geriausia mintis. 

— Aš ne kvailė. Neišsiduosiu. 

— Tau reikėjo likti automobilyje. 

— Aš geriau už tave moku kalbinti žmones. 

Būtent tokios pozicijos Brita laikėsi kilus ginčui dėl to, ar 
ji dalyvaus Ralio pokalbyje su Džounsu. Jis pareiškė - ne, ir 
viskas. Ji sėdės automobilyje ir niekur nelįs. 

— Aš užsidirbu šnekindama žmones, - nenusileido ji. - Iš- 
pešu informaciją netgi tada, kai jie nėra linkę jos atskleisti. 

— Iš tavęs aš irgi nemažai išpešiau. 

— Pririšęs prie kėdės! - Į šią repliką jis neturėjo ko atsaky- 
ti. - Be to, - toliau mygė Brita, - tu greitai netenki kantry- 
bės. Labai gali būti, kad suerzinsi Džounsą ir užčiaupsi jam 
burną anksčiau, negu sužinosi iš jo ką nors naudinga. 

Ralis iš patirties žinojo, kad Brita geba priversti žmogų 
papasakoti daugiau, negu jis ketino. Ji jau žinos, ko ir kaip 
paklausti, kad vietoj atsakymų neišgirstų vien „Taip“ arba 
„Ne“. Vienas atidus jos žvilgsnis, vienas tų vaikiškai susido- 
mėjusių mėlynų akių mirktelėjimas - ir žmogus pats nepa- 
junta, kaip ima viską kloti. 

Negana to, - ir bene svarbiausia, - Ralis bijojo, kad jei pa- 
leis Britą iš akių, ji dings ir daugiau jis niekada jos nepama- 
tys. Jis dar nepamiršo jos, panirusios po vandeniu, jos delno, 
bejėgiškai prispausto prie automobilio lango stiklo. 

Taigi ji čia. 

Vos jiedu pradėjo lipti laiptais, vagonėlio durys staiga tik 
ūūūžt! ir atsilapojo, o pro jas atsklido griausmingas balsas: 

— Užsičiaupk, sumautas šūdsargi! Tas skalijimas varo 
mane iš proto! 

Žmogus iš kiaulienos ir pupelių konservų skardinės sviedė 
gabalėlį kažko panašaus į riebią mėsą. Tik per plauką nekliu- 
dęs Raliui ausies, mėsgalys šleptelėjo kieme ant plikos že- 
mės. Šuo puolė prie jo taip, tarsi būtų neėdęs kelias dienas. 

Įrėmęs petį į duris, kad neužsidarytų, įspūdingo stoto vy- 
ras parodė pirštu į lentelę ant elektros stulpo prie namelio 
kampo. Ten buvo užrašas „Įeiti draudžiama. 

— Nemokat skaityt? 

— Luisas Džounsas? 

— Ten kas kita parašyta. 

Brita buvo teisi. Trys šito šikniaus sakiniai, ir Ralis jau ne- 
tenka kantrybės. 

— Luisas Džounsas? - pakartojo jis. 

— Kas tu toks? Ko nori? - Džounsas klausė Ralio, bet jo 
mažos kaip karoliukai ir arti susodintos akutės buvo įbestos 
į Britą. 

— Mano vardas Ralis Ganonas. Prisimenate mane? 

Nuožmus žvilgsnis vėl susmigo į Ralį. 

— Kodėl turėčiau? 

— Aš tyriau gaisro policijos nuovadoje aplinkybes. Tiesą 
sakant, mudu taip ir nebuvome susitikę, bet telefonu kalbė- 
jausi su jumis apie Klivlandą. 

Vyras prisimerkė, nepatikliu žvilgsniu nudėbė juos abu ir 
vėl sustojo prie Ralio. 

— Prisimenu tavo pavardę. Nors ir miglotai. Tada sakiau ir 
dabar kartoju, kad nenoriu šnekėtis apie Klivlandą. Jis mi- 
ręs. Baigta. O dabar nešdinkis. 

Jis atbulas ėmė trauktis į namelio vidų ir verti paskui save 
duris. 

Brita vienu šuoliu įveikė du paskutinius laiptus ir, durims 


dar nespėjus užsitrenkti, sugriebė jas už metalinio krašto. 

— Atsiprašome, kad prieš atvažiuodami nepaskambinome, 
ir prižadame ilgai jūsų negaišinti. Prašau, pone Džounsai. Ar 
galėtume su jumis pasikalbėti? Tik kelias minutes... 

Džounsas neužtrenkė durų, bet vis dar varstė juodu nepa- 
tikliu žvilgsniu. 

— O kam? Tai nutiko seniai. Išvis kodėl tau tai rūpi, ponia? 

— Brita Šeli. 

Ralis negalėjo patikėti, kad ji prisistatė Džounsui vardu ir 
pavarde, juolab kadjis pabrėžė, jog ji neturi atskleisti savo ta- 
patybės. Paskui, dar didesniam jo nerimui, Brita padavė jam 
dešinę ranką. Impulso pagautas, Ralis jau ketino nustumti 
tą ranką šalin, kol jos nesugriebė Džounsas, bet susitvardė. 
Buvo akivaizdu, kad Brita žino, ką daro, nes jos atvirumas šį 
vyrą visiškai nuginklavo. 

Jis spoksojo į jos atkištą ranką ir atrodė, kad šis draugiš- 
kas gestas sutrikdė jį ne mažiau nei Ralį, paskui nusivalė 
savo leteną į kelnių sėdynę, suspaudė Britos ranką ir smar- 
kiai krestelėjo. 

— Na, gal ir galiu paaukoti minutėlę kitą, - nenoromis 
burbtelėjo jis. 

Džounsas nusisuko, ir Brita su Raliu nusekė paskui jį į 
vagonėlį. Grįžtelėjusi per petį, Brita apdovanojo Ralį įžūlia 
šypsena. Jis susiraukė. 

Vagonėlio vidus darė dar slogesnį įspūdį negu išorė. Grin- 
dys buvo nelygios, jiems teko žengti įkalnėn, kur stovėjo 
sofa ir ant kurios Džounsas rankos mostu pakvietė juodu 
prisėsti. Ji buvo nešvari, tačiau Brita nedvejodama atsisėdo. 
Kad ir labai nenoromis, ant jos įsitaisė ir Ralis. 

Be sofos, užimančios visą vagonėlio plotį, čia dar stovė- 
jo apskritas kavos stalelis su akį rėžiančiais havajietiškais 
ornamentais išmarginta staltiese, o prie sienos pristum- 
tas valgomasis stalas su dviem kėdėmis skyrė svetainę nuo 


virtuvės. 

Ralis atkreipė dėmesį, kad televizoriaus čia nėra. Ir laik- 
raščių nematyti. Tikriausiai todėl, išgirdęs Britos pavardę, 
Džounsas niekaip neparodė, kad ją pažino. 

Žmogus atrodė visiškai atsiribojęs nuo likusio pasaulio. 
Visi langai buvo uždengti juodu didelio formato kartonu. 
Lakštai prie sienų buvo priklijuoti taip aklinai, kad nepralei- 
do nė trupučio dienos šviesos. Palubėje kabojo viena gelzga- 
na elektros lemputė, nuo kurios šviesos visi daiktai atrodė 
įgavę gelsvą atspalvį. Ji plieskė tiesiai Džounsui į neseniai 
skustą viršugalvį su jau spėjusiais atželti plaukais. 

Džounsas mūvėjo kareiviškas maskuojamų spalvų kelnes, 
nuplėštas tuoj virš kelių, tad išorinės kišenės kabojo nuka- 
rusios žemiau apdriskusių klešnių galų. Juodi kareiviški au- 
liniai batai buvo nublizginti, bet raišteliai nesuraišioti, be to, 
jis nemūvėjo kojinių. Vyro aprangą užbaigė kariški žalsvi be- 
rankoviai marškinėliai, neslepiantys nei raumeningų rankų, 
nei krūtinės, nei įmantrių tatuiruočių. 

Daugumoje tatuiruočių buvo pavaizduotas arba mirtinas 
ginklas, arba mirties simbolis. Sudėtingiausias piešinys pui- 
kavosi ant bicepso ir peties. Jame buvo pavaizduota nuožmi 
giltinė išsišiepusiu kaukoliniu veidu, viena ranka mojuojanti 
apiplyšusia konfederatų vėliava, o kitoje suspaudusi kardą, 
nuo kurio lašėjo kraujas. 

Kareiviško bato nosimi jis užkabino kėdę už chromuotos 
kojos, iš valgomojo per nutrinto linoleumo grindis atvilko 
ją priešais sofą ir atsisėdo. Susikryžiavo rankas ant krūti- 
nės, patarškino po kaklu ant sidabro karoliukų grandinė- 
lės suvertas šunų iltis ir įsistebeilijo į nekviestus svečius. 

Brita pradėjo pokalbį mandagiu klausimu: 

— Tarnavote kariuomenėje, pone Džounsai? 

— Tik ne oficialioje. 

— Suprantu. 


Buvo aišku, kad Džounsas priklauso kažkokiai sukarintai 

grupuotei. Kiekvienas juodais kartono lakštais neuždengtų 
sienų colis buvo nukabinėtas nuotraukomis. Jose buvo įam- 
žinti vyrai, vilkintys maskuojamąją kareivišką aprangą, vyrai 
juodomis balaklavomis“, vyrai, laikantys už pavadžių aršius 
šunis spyglinėmis apykaklėmis, vyrai, apstoję išmėsinėtą el- 
nią, vyrai, ginkluoti iki dantų. 

Visur mėtėsi arba buvo sukrauti ant grindų ginklų katalo- 
gai nučiupinėtais ir susiraičiusiais lapais. Vienintelė tvarkos 
oazė šiame chaose buvo tripakopė lentyna, sukonstruota iš 
cemento blokelių ir faneros juostų. Ant veltiniu pamuštos 
faneros lentynų, kaip kokiame muziejuje, buvo išdėliota 
įspūdinga pistoletų, šautuvų su teleskopiniais taikikliais, 
vieno nupjautvamzdžio, peilių, durtuvų, trikojų, iki pa- 
skutinio šovinio pritutinto šovinių diržo ir - tai labiausiai 
trikdė - granatų kolekcija. Visi šaunamieji ginklai buvo taip 
kruopščiai išblizginti, kad spindėjo net ir gelzganoje švieso- 
je. Tiesą sakant, mašininės alyvos kvapas buvo pasklidęs po 
visą gyvenamąją priekabą. 

— Užjaučiu jus dėl sūnaus mirties, pone Džounsai, - pamė- 
gino atnaujinti pokalbį Brita. 

Džounsas nužvelgė ją, o jo veide šmėstelėjo abejonė. 

— Pažinojai Klivlandą? 

— Ne, - prisipažino ji. 

— Tai kas tau darbo? 

— Aš tik pono Ganono draugė ir sąjungininkė. - Šis, at- 
rodo, norėjo vėl užduoti klausimą, tačiau Brita jį aplenkė ir 
tarė: - Prarasti vaiką - didžiulė nelaimė. 

Jis tik gūžtelėjo pečiais. 

- Klivlandas nebuvo vaikas. Jau pakankamai suaugęs, kad 
galėtų savimi pasirūpinti. Prieš jo mirtį mudu nesimatėm... 
hm... gal kokius metus. Kai paskutinį kartą buvom susitikę, 
pasakiau jam, kad man jau gana, nusiplaunu rankas ir dau- 


* Apdangalas, dengiantis visą galvą, išskyrus akis ir burną. 

giau nesiruošiu traukti jo iš bėdų. Spėju, kad mano žodžius 
jis gerai įsidėjo į galvą, nes kitą kartą apie jį išgirdau tik tada, 
kai man paskambino ir pranešė, kad jis žuvo policijos nuova- 
doje per tą gaisrą. 

— Jus tai tikriausiai siaubingai sukrėtė. 

Neteisingai supratęs šių žodžių potekstę, jis atsakė: 

— Nepasakyčiau. Jau negalėjau ir suskaičiuoti, kiek kartų 
tas vaikis buvo atsidūręs kalėjime ir vėl išeidavo. 

Brita pažvelgė jam per petį į kavos stalelį, ant kurio stovė- 
jo įrėminta didelė fotografija. Ne kažin kokios kokybės, per- 
nelyg ryškių spalvų, bet viską pasakė išvaizda, o smailėjantis 
gobtuvas, užtrauktas žmogui ant galvos, neslėpė neapykan- 
tos kupino žvilgsnio. 

Džounsas pasekė į nuotrauką įbestą Britos žvilgsnį ir atsi- 
suko atvirai didžiuodamasis ir plačiai šypsodamasis. 

— Mano tėvelis. 

Ralis paklausė: 

— Priklausote kukluksklanui? 

- Otu-iš FTB? 

— Ne, aš ugniagesys. 

— Gal priklausau, o gal ir ne. Koks tau skirtumas? 

- Jokio. 

Pokalbio gijas vėl perėmė Brita. 

— Pone Džounsai, tą dieną Klivlandas buvo sulaikytas už 
užpuolimą, ar ne taip? 

— Taip. Tai yra... spėju, kad taip. 

— Ar jums žinomos jūsų sūnaus suėmimo aplinkybės? 

— Aplinkybės? 

— Na, sūnaus padaryto nusikaltimo esmė ir priežastis, dėl 
kurios jis buvo suimtas. 

— Ne, man sakė, kad jis sulaikytas dėl užpuolimo, - paaiš- 
kino Džounsas. - Bet ir tai tik vėliau, supranti? Jau po Kliv- 
lando mirties. Man nebuvo didelio skirtumo, ką jis ten buvo 
padaręs. Šiaip ar taip, jis nesakė... 

— Jis? - pertraukė Ralis ir palinko arčiau Džounso. 

— Kažkoks vyras. - Džounso veido išraiška tapo priešiška, 
jam aiškiai nepatiko Ralio įsikišimas. Jis nepratarė nė žo- 
džio tol, kol Ralis vėl neatsisėdo taip, kaip prieš tai. - Faras. 
Užsuko čia man pasakyti, kad po gaisro neliko jokių asmeni- 
nių Klivlando daiktų. 

— Gal prisimenate to faro pavardę? - pasiteiravo Ralis. — 
Burdžesas? 

— Neprisimenu. 

— Makgovanas? 

— Sakau, neprisimenu. 

Brita keliu bakstelėjo Raliui į šlaunį norėdama pasakyti, 
kad klausinėti leistų jai, - mat jo klausimai, kaip ir reikėjo 
tikėtis, erzino Džounsą nelyginant žvėrį, glostomą prieš 
plauką. 

— Vadinasi, taip ir nežinote, už ką Klivlandas tą dieną atsi- 
dūrė policijos nuovadoje? - pasitikslino ji. 

Džounsas išleido į prunkštelėjimą panašų garsą, sukeltą 
arba juoko, arba pasibjaurėjimo. 

— Čia nėra ko žinoti. Jis galėjo būti iškrėtęs bet ką. Žinai, 
jo motina pabėgo ir paliko jį auginti man vienam. Nuo pat 
pradžių buvo pasiutęs. Bėgdavo iš pamokų, o kai jas lanky- 
davo, tik pridarydavo rūpesčių. Jį šalindavo iš mokyklos ir 
panašiai. Kartą suplojo kūno kultūros mokytojui nosį už tai, 
kad liepė jam bėgti papildomų ratų. Po dešimtos klasės jis 
mokyklą metė. - Džounsas atsainiai numojo ranka ir pridū- 
rė: —- O aš ir neverčiau mokytis toliau. Mano išsilavinimas 
irgi ne kažin koks. Mokyklose tave moko tik to, ko nori val- 
džia. Bet ne tiesos. Ne tikrosios šios šalies istorijos. 

Jis trumpam nutilo, tarsi laukdamas, kad jiedu ims kriti- 
kuoti jo poziciją dėl švietimo ir valdžios kišimosi į mokymą- 
si, bet, nesulaukęs jokios reakcijos, dėstė toliau: 

— Stengiausi sudrausminti vaikį, įkrėsti jam proto, bet... — 
Jis vėl atsainiai numojo ranka. - Jis buvo vienas iš tų, kurie 

jau gimsta blogi. Vogė, melavo, mušdavosi su kiekvienu, ku- 
ris tik kreivai į jį dirsteldavo. Kartą nugalabijo kaimynės katę 
vien už tai, kad ši visą naktį jam neleido miegoti. Mat po jo 
kambario langu katės meilinosi viena kitai. Rytojaus dieną 
Klivlandas nuėjo prie jos priekabos ir nusuko katei spran- 
dą tiesiog tos besikeikiančios senės akivaizdoje. Ji grasino 
iškviesti policiją, bet neiškvietė, o gal farams jos nugnybta 
katė tiesiog nerūpėjo, nes suimti Klivlando tąkart jie neat- 
važiavo. 

Staiga sėdėdamas ant kėdės jis pasilenkė į priekį ir pagrū- 
mojo jiems ištiestu smiliumi. 

— Bet tas reikalas su mergiote... Na, tas. A-a... - pratarė jis 
ryžtingai purtydamas galvą. - Už tai jis buvo nubaustas be 
reikalo, tai jau tikrai. 

— Koks reikalas su mergiote? - netvirtu balsu paklausė 
Brita. 

Džounsas atsirėmė į kėdės atlošą ir vėl sukryžiavo rankas 
ant krūtinės. 

- Ji atrodė dvidešimt dvejų, o ne dvylikos, - niekinamu 
tonu aiškino jis. - Jei kas paklaustų manęs, pasakyčiau, kad 
ji buvo kekšytė, išsigando pampstančio pilvo ir visą kaltę su- 
vertė Klivlandui. Bet nemanau, kad jam reikėjo versti ją ką 
nors daryti. 

Raliui iš pasibjaurėjimo net skrandis trūktelėjo, ir jis pa- 
juto, kad Britai taip pat. Klivlando Džounso mirtis pasauliui 
nebuvo didžiulis nuostolis. Net tėvas pripažįsta, kad jis buvo 
vagis, smurtautojas, banditėlis ir prievartautojas. 

Tik ar charakteris svarbiausia? Jis žuvo būdamas policijos 
globoje. Prisiekusių teisėsaugos pareigūnų pareiga - ginti kie- 
kvieną visuomenės narį, kad ir kokį šlykštų, kad ir koks bai- 
sus jo padarytas nusikaltimas. Kol visuomenė šios taisyklės 
nepakeitė, jos privalu laikytis, o tą kartą ji buvo pažeista. 

Tik vargu ar Luisas Džounsas padės tai įrodyti. Apie sū- 
naus sulaikymą jis žino ne daugiau už Ralį. 

— Arjus aplankęs policininkas minėjo, - vėl uždavė klausi- 
mą jis, - kad Klivlando palaikų skrodimas parodė mirtį nuo 
sunkaus kaukolės lūžio, o ne nuo įkvėptų smalkių ir nude- 
gimų? 

— Aha. Jis sakė, kad Klivlandas susitrenkė galvą mušda- 
masis prieš pat suėmimą. Sakė, kad į nuovadą jį atvežę parei- 
gūnai nė nepagalvojo, kad sužeidimai tokie rimti, kol jis ne- 
pradėjo keistai elgtis. Jie ketino vežti jį į ligoninę ir peršvies- 
ti galvą rentgeno aparatu, bet jis sukėlė gaisrą. Jis vis tiek 
būtų miręs, jei ne nuo smegenų traumos, tai nuo ko kito. — 
Džounsas pasitrynė smakrą. - Jei atvirai, aš net džiaugiausi, 
kad jis tiesiog užmerkė akis ir nesikankino. Be to, išvengė 
atsakomybės už padegimą ir visus per gaisrą žuvusius žmo- 
nes. Tai jau tikrai mėšlas. 

Po kelių sekundžių tylos Ralis paklausė: 

— Kur Klivlandas palaidotas? 

Džounsas pakilo nuo kėdės ir ištiesė ranką Britai virš gal- 
vos, prie sieninės lentynos. Ant jos stovėjo nedidukė statu- 
lėlė, vaizduojanti Jėzų kraujuojančiais delnais ir šonu, ant 
statmeno vamzdžio prilituota svastika ir cilindro formos dė- 
žutė, kurioje tilptų pusė galono ledų. 

— Klivlandas. 

Ralis su Brita įbedė akis į cilindrą, kurį Džounsas kyštelėjo 
jiems arčiau, kad galėtų apžiūrėti. Ralis tarė: 

— Jūs kremavote jo palaikus. 

— Ne aš. Tas faras man pasakė, kad iš Klivlando ne kažin 
kas beliko, ypač po skrodimo, ir kad policijos nuovados pa- 
reigūnai jaučia sąžinės graužatį dėl to, kad jis žuvo karceryje, 
todėl, jei tik nesu numatęs kitokių laidotuvių, jie pasirūpins 
jo palaikais ir už viską sumokės. Aš ir sutikau. Pasirašiau do- 
kumentą, patvirtinau, kad patikiu jiems kremuoti jo palai- 
kus. Po kelių dienų tas faras atvežė man šitą. 

Ralis pažvelgė į Britą; Brita - į Ralį. Abu turėjo ką šiuo 
klausimu pasakyti, bet pokalbis turėjo palaukti tol, kol jie 
liks vienu du. 

Luisas Džounsas grąžino Klivlandą į jo amžino poilsio vie- 
tą ir vėl atsisėdo ant kėdės. 

- Jūsų sūnaus mirties aplinkybių aš iki galo taip ir neišty- 
riau, pone Džounsai, - vėl pradėjo kalbą Ralis. 

— Kodėl? 

— Aplinkybės taip susiklostė, kad buvau nušalintas nuo 
tyrimo. Bet dabar atsirado naujų įrodymų. 

— Kokių? 

— Kol kas dar nesu pasiruošęs jų atskleisti, kol nesurinkau 
visų faktų. 

— Todėl jus ir sutrukdėme, - įsiterpė Brita. - Gal padėtu- 
mėte ponui Ganonui ir atsakytumėte į dar kelis klausimus, 
ypač tuos, kurie susiję su Klivlando suėmimu? 

— Aš jau sakiau, kad nieko nežinau. Ar neklausėte farų? 
Jie neturi protokolų? 

Nuleidęs negirdomis jo žodžius ir kelias akimirkas patylė- 
jęs Ralis pasiteiravo: 

— Gal žinote bent vieno kito Klivlando draugo pavardę? 

— Ne. 

— O priešo? 

Džounsas prunkštelėjo. 

— Neabejoju, kad turėjo jų daugybę, bet aš jų nepažinojau. 

— Vadinasi, nežinote, su kuo jis tą dieną mušėsi arba kas 
galėjo smogti jam taip stipriai, kad sulaužytų kaukolę? 

— Ne. 

— Policijos pareigūnai jums šito nepranešė? 

Tebesėdėdamas ant kėdės, jis nekantriai pasimuistė. 

— Juk jau sakiau, kad ne. 

Ralis spaudė Džounsą toliau. 

— Jūsų sūnus kur nors dirbo? 

— Nemanau. 

— Ar palaikė santykius su kokia moterimi? 

— Tikriausiai kiekvieną naktį, o sekmadieniais netgi du 
kartus, - išdidžiai išsišiepęs paaiškino Džounsas. - Jokios 
ypatingos moters. Bent jau aš negirdėjau apie tokią. 

— Ar žinote, kurjis tada gyveno? 

— Ne. 

Vis aklagatviai. Jie dar kelias akimirkas pasėdėjo tylėda- 
mi. Pagaliau prabilo Brita: 

— Jūs minėjote, kad neliko jokių Klivlando asmeninių 
daiktų. 

— Ničnieko. Viskas, ką atvežę į nuovadą farai iškraustė iš 
jo kišenių, sudegė. Supleškėjo ir jų sudarytas tų daiktų sąra- 
šas, bet tas faras prisiminė, ką Klivlandas turėjo. 

- Ar jis minėjo kokį ypatingą daiktą? Gal ginklą? 

- Ne. Tik įprastus daiktus. Šiek tiek pinigų. Šešiasdešimt 
dolerių ir trisdešimt septynis centus. Tas faras man grąžino 
visą sumą. Ir dar sakė, kad Klivlandas turėjo raktą, bet jis 
taip ir neatsirado, be to, aš vis tiek nebūčiau žinojęs, nuo ko 
jis. Dar turėjo pakelį cigarečių. Ir viskas. 

Ralis vėl atsisėdo tiesus kaip styga. 

— Klivlandas rūkė? 

— Nuo vaikystės. Kniaukdavo cigaretes iš manęs ir mano 
senio, o neilgai trukus sutraukdavo ir tris, ir keturis pakelius 
per dieną. Niekada nepasitenkindavo mažiau nei vienu. - 
Jis nykščiu parodė į kukluksklanininko nuotrauką. - Kartą, 
kai visi trys nuėjome į atrakcionų parką, tėvukas Klivlandui 
nupirko žiebtuvėlį. Ne pigų vienkartinį, o tikrą. Ant jo buvo 
pavaizduota plika mergšė. Dviejų pozų. Holograminis. Kai 
pakreipdavai žiebtuvėlį tam tikru kampu, ji išskėsdavo ko- 
jas. - Ir jis metė iškalbingą žvilgsnį į Britą. - Senis manė, 
kad tai geras pokštas. Klivlandas iš karto pasijuto suaugęs. 
Jis tą daikčiuką labai mėgo. Žaisdavo su juo netgi tada, kai 
neketindavo prisidegti cigaretės. Nuolat jį čiupinėdavo, jam 
tai tapo lyg ir nervingu įpročiu, suprantat? 

— Sakyčiau, tokį neįprastą žiebtuvėlį policininkas turėjo 
prisiminti, - pasakė Ralis. - Ar to daikto jis neminėjo? 

— Ne. Aš jo netgi paklausiau. Jis atsakė neprisimenantis, 
kad Klivlandas būtų turėjęs žiebtuvėlį. 

— Prisiekęs rūkalius be žiebtuvėlio? Ir farui tai nepasirodė 
keista? 

- Aš tik pasakoju jums, ką jis sakė. - Trumpą minutėlę 
Džounsas nieko nematančiomis akimis žvelgė tiesiai prie- 
šais save, o paskui liūdnai pratarė: - Aš būčiau labai norėjęs 
atgauti tą žiebtuvėlį. Kaip atminimo dovaną, primenančią 
Klivlandą ir mano senį, suprantat? Bet spėju, kad Klivlandas 
jį pametė, kas nors iš jo tą žiebtuvėlį pavogė ar panašiai. Jis 
švaistė visa, kas jo gyvenime buvo vertinga, tad, įtariu, bus 
praradęs ir tą žiebtuvėlį. 

Ralis su Brita vėl susižvalgė, o tada Ralis tęsė pokalbį su 
Džounsu. 

— Gal prisimenate dar ką nors, kas galėtų padėti mano ty- 
rimui? Gal Klivlandas turėjo mėgstamą vietelę, kurioje daž- 
nai lankydavosi? Mėgstamą užeigą? 

— Kaip jau sakiau, mudu nebendravom. 

- Ar Klivlandas priklausė kokiai nors gaujai? - Ralis žvilg- 
telėjo į lipnia juosta prie sienos priklijuotas nuotraukas. - Ar 
šiaip kokiai grupei? 

— Kiek žinau, ne, - atsakė Džounsas. - Kviečiau jį prisidėti 
prie manęs ir dar kelių vyrų. Jis mokėjo elgtis su ginklais 
ir jam patiko leisti laiką miške. Bet tapti geru medžiotoju 
jam trūko kantrybės. Jis buvo pernelyg didelis nepasėda, 
suprantat? O tikram kareiviui būtina drausmė. Klivlandas 
nenorėjo, kad kas nors jam aiškintų, ką daryti. 

Ralis nusivylė, kad šis pokalbis daug neatskleidė, bet jau 
nesugalvojo, ko dar paklausti. Kai jis klausiamu žvilgsniu pa- 
žvelgė į Britą, ši papurtė galvą. Nematydami prasmės ilgiau 
gaišti, jiedu padėkojo Džounsui už jiems skirtą laiką. Brita 
išėjo pirma, Ralis žengė iš paskos. Džounsas nutildė šunį, 
bet šis vis tiek urzgė, šiaušė keterą ir primerktomis akimis 
nulydėjo Britą, einančią prie automobilio. 

Tokiu pačiu godžiu žvilgsniu ją nulydėjo ir šuns šeimi- 
ninkas. Nutaisęs intonaciją, kokia kalbasi tik vyras su vyru, 
jis tarė: 

— Susiradai mielą ir sultingą kąsnelį, Ganonai. 

— Ačiū, - santūriai padėkojo Ralis. 

— Ji - ta pupa iš televizijos, jos ieško farai, ar ne? 

Ralis vienu šuoliu peršoko paskutines tris aptrupėjusių 
betoninių laiptų pakopas ir apsigręžė. 

— Atsipūsk, - lipdamas žemyn nuramino jį Džounsas. - 
Nesiruošiu jos įduoti. Niekam pasaulyje nejaučiu tokios pa- 
garbos, kaip dailiauodegėms. - Jis vėl pažvelgė į Ralį ir pa- 
merkė akį. - Jūs visi manote, kad tas gaisras ir mano vaikio 
mirties aplinkybės kažkokios įtartinos. Taip? Tu nori išaiš- 
kinti blogus farus ir atskleisti korupciją tame sušiktame farų 
departamente. 

— Panašiai. 
mautas auksines karūnėles. 

— Tai varyk! - Ir jis atkišo kumštį krumpliais į viršų. 

Ralis įbedė akis į tatuiruotus vyro pirštus, o tada bakstelė- 
jo savo kumščiu į Džounso. 

Su kiekvienu šio stotingo kūno raumenėlio judesiu trūk- 
čiojo ir niūrioji giltinė. 

— Papurtyk juos kaip reikiant, brolau. Dėjau ant tų komu- 
nistuojančių valdžios kalvaikių. 


Dvidešimt pirmas Skyrius 


Brit pašnairavo į Ralį ir sudūrė savo kumščius. 

— Tai dabar judu jau bičiuliai? 

— Broliai. Nes mėginu atskleisti korupciją, klestinčią poli- 
cijos departamente. 

— Šit kaip. - Jiems nuvažiuojant ji paskutinį kartą metė 
žvilgsnį į namelį ant ratų ir iš pasibjaurėjimo net nusipur- 
tė. - Jis man ne juokais įvarė baimės. 

Caktelėjęs liežuviu Ralis atsakė: 

— O tujam patikai. 

— Jis apie mane ką nors sakė? Ką? 

— Patikėk, tu nenorėtum to žinoti. Bet jis pažino, kad tu - 
ta dingusi televizijos gražuolė, kurios ieško policija. - Nuos- 
taba aiškiai atsispindėjo jos veide, ir Ralis pridūrė: - Aš irgi 
nemaniau, kad jis tave pažino, bet mums nereikia jaudintis, 
kad jis pakels aliarmą. Žmogus aiškiai leido suprasti, kad 
farų nemėgsta. 

— Kaip ir visų kitų. Man net pagailo Klivlando Džounso. 

— Jis išprievartavo dvylikametę. 

— Žinau, žinau, ir vis dėlto... Jis buvo pakrikštytas neapy- 
kanta. Susidaro įspūdis, kad per visą savo trumpą gyvenimą 
nepatyrė nė vienos meilės dienos ir nebuvo auklėjamas. 

— Nepamiršk, kad senelis jam padovanojo žiebtuvėlį. 

— Su nuogos moters holograma. 

Britos pasibjaurėjimas privertė jį nusišypsoti. 

— Suprantama, tai neįprasta atminimo dovanėlė nuo se- 
nelio, tokia kaip, pavyzdžiui, kišeninis laikrodis, bet ji vis 
dėlto rodo, kad juos siejo šilti jausmai. Akivaizdu, kad tas 
žiebtuvėlis Klivlandui daug reiškė. 

- Ir vis dėlto, tarp daiktų, kuriuos, kaip minėjo nenustaty- 
tas pareigūnas, Klivlandas turėjo suėmimo dieną, jo nebuvo. 
Įtartina... 

— Taigi, taigi... Keista, kad jis neprisiminė žiebtuvėlio su 
nešvankia holograma, bet tiksliai žinojo, kiek pinigų turėjo 
Džounsas, netgi tuos trisdešimt septynis centus. 

— Jie Klivlando kūną kremavo, kad jo palaikų nebūtų gali- 
ma iškasti ir dar kartą ištirti. 

— Labai gerai sutvarkyta. - Jis dar minutėlę pamąstė ir ne- 
slėpdamas apmaudo piktai pridūrė: - Jie paslėpė visus galus, 
Brita, ir padarė tai profesionaliai. Mes visiškoje aklavietėje. 

— Negaliu daugiau vaidinti Nensės Driu“. Nenoriu visą li- 
kusį gyvenimą slapstytis. 

- Jei liausies slapstytis, tavo gyvenimas gali būti ne toks 
jau ir ilgas. 

— Tuojau įsitikinome. Taigi, kas toliau? Turi kokių minčių? 

- Jeigu aš vėl užspeisiu Džordžą Makgovaną, jis tiesiog 
numos ranka ir pasiųs mane po velnių. Arba padarys ką nors 
blogiau - jei tie persekiotojai yra jo žmonės. Nenoriu rizi- 
kuoti ir užvesti jų ant kelio, vedančio pas tave. 

— Lieka Kobas Fordaisas... 

— „sėdintis dramblio kaulo bokšte valstijos valdžios rū- 
muose, ginamas apsaugininkų ir aukšto posto. Man nepa- 
vyks prie jo net prisiartinti, nes iš karto būsiu suimtas, o jei 
ir pavyks, jis tikrai neiškels rankų aukštyn ir neprisipažins. 

— Džėjus ir Patas Vikhamas nebegyvi. 


* Nancy Drew - mažoji detektyvė, JAV vaikų ir paauglių knygų bei filmų 
herojė. 

— Taigi. Jie jau nekalba. 

Staiga Brita prisiminė, ką Ralis jai pasakė vakar vakare. 

— O Patas jaunesnysis? 

— O kuojis čia dėtas? 

— Sakei, kad per laidotuves užklupai jį spoksantį į judu su 
Džordžu Makgovanu ir kad jo dėmesys Džordžą sunervino. 

— Sunervino ar supykdė, negalėčiau tiksliai pasakyti. Bet 
Patas buvo aiškiai sutrikęs. 

— Sutrikęs? Juk jis - policijos pareigūnas, - suabejojo Brita. 

— Taip, bet jis nežiūrėjo į mus taip, kaip žiūrėtų faras. 
Jis žvelgė vogčiomis, lyg nerimaudamas, ne policininko 
žvilgsniu. 

— Du kelerius metus nesimatę vyrai šnekučiuojasi bendro 
draugo laidotuvėse. Kodėl policijos pareigūnas dėl to turėtų 
susinervinti? - balsu samprotavo Brita. - Kodėl pamatęs, kad 
judu su Džordžu Makgovanu kalbatės, jis susijaudino? O jei 
jau taip, kodėl nepriėjo išsiaiškinti, apie ką sukasi pokalbis? 
O įdomiausia, kodėl jis apskritai nepratarė tau nė žodžio? 

Ralis sustojo prie raudono šviesoforo signalo ir pažvelgė 
į Britą. 

— Gal šito turėtume paklausti jo paties? 

— Gal ir turėtume. 

— Įdomu, kurioje pamainoje jis dirba? 

— Nuo vienuoliktos iki septynių, - atsakė ji. - Nuo vie- 
nuoliktos ryto iki septynių vakaro. Nebent nuo tų laikų, kai 
ėmiau iš jo interviu, grafikas pasikeitė. 

Ralis atsigręžė į ją taip staiga, kad jam net kaklo slankste- 
liai trakštelėjo. 

— Tu kalbėjaisi su Patu jaunesniuoju? 

— Kai buvo nužudytas jo tėvas. - Jausdama kylantį pažįs- 
tamą jaudulį, kuris apimdavo aptikus sensacingos istorijos 
pėdsaką, Brita pažvelgė į savo rankinį laikrodį. - Dabar jam 
kaip tik pietų pertrauka. Galime jį ten pasigauti. 

— Tu žinai, kur jis valgo priešpiečius? 

Ji žvaliai linktelėjo galvą. 

— Kasdien ten pat. 

Šį kartą pažvelgęs į ją atidžiau, Ralis tarė: 

— Šiandien tu žeri vieną staigmeną po kitos. Kur važiuo- 
sime? 


— Štai ir atvykome, - pasakė Brita rodydama pirštu į nie- 
kuo neišsiskiriantį namą niekuo neišsiskiriančiame viduti- 
nės klasės kvartale. 

— Jis pietauja namie? 

— Kasdien, - patvirtino ji. - Jis man pasakojo, kad po pie- 
tų Mėgsta trumpai numigti. Per pertrauką grįžta namo, su- 
valgo sumuštinį, nusnaudžia dvidešimt minučių ir grįžta į 
darbą. 

— Jis ištikimas savo įpročiams. 

— Taijau tikrai. 

- Ir toks neramus. 

Ji gūžtelėjo pečiais. 

— Dvi priešingos savybės. 

— Tu jį neblogai pažįsti. 

— Toli gražu. Kalbėjomės tris kartus, bet pašnekesys vis 
sukosi apie Pato tėvą. Vis dėlto prisimenu fragmentą apie 
tai, kaip jis praleidžia pietų pertrauką. 

Ralis sustabdė automobilį prie šaligatvio, tiesiai priešais 
namą. Tai buvo baltas medinis karkasinis pastatas su tam- 
siai žaliomis apsauginėmis žaliuzėmis ir išpuoselėtu kiemu. 

— Tu slapstaisi nuo teisingumo, - priminė jis ir išjungė va- 
riklį. - Ojis - policijos pareigūnas. Ir vis tiek eini įjo namus. 

— Pastaruoju metu esu dariusi ir dar beprotiškesnių daly- 
kų, - pareiškė ji, stumtelėdama ir atsidarydama keleivio du- 
reles. - Nuo tada, kai mane pagrobei, įprasto ir racionalaus 
elgesio taisyklės nustojo galiojusios. 

Jiedu priėjo prie lauko durų, ir Brita paspaudė skambutį. 
Jie palaukė, bet praėjo minutė ir niekas jų neatidarė. 

— Kietai miega, - tarė Ralis. - Arba stovi viduje nutaikęs 
tarnybinį revolverį į mus ir kviečiasi pastiprinimą. Bet man 
šis vaizdinys kažkodėl nelimpa prie vyro, kurį mačiau vakar. 
Į Purvinąjį Harį“ jis nepanašus. 

Brita pakreipė galvą tarsi atidžiai klausytųsi. 

— Girdi? Vanduo šniokščia. 

Sekdama paskui garsą, ji nuėjo iki namo kampo, o pas- 
kui palei šoninę sieną iki pat galo. Žingsniuodamas paskui 
ją Ralis vis žvilgčiojo sau per petį, ar kas nors šioje ramioje 
trijų eismo juostų gatvelėje nesitaiko į plačią jo nugarą. Jei 
čia ir yra snaiperis, jis jo nematė. Bet, kita vertus, ir negalėtų 
pamatyti, tiesa? 

Mintyse jis svarstė, ką dabar veikia Bačas ir Sandansas. 
Gal vėl verčia aukštyn kojom jo trobelę ieškodami to, ką va- 
kar pražiopsojo? Gal jiems buvo liepta šiandien iš pat ryto 
grįžti ir išspręsti dvigubą Ralio Ganono ir Britos Šeli pro- 
blemą? Gal radę tuščią trobelę dabar jie šukuoja miestą, ti- 
krina neseniai viešbučiuose ir moteliuose įsiregistravusius 
svečius, atitinkančius jo ir Britos išvaizdos aprašymą? O gal 
tiesiog tyliai tūno ir laukia, kol jiedu su Brita vėl pasirodys 
horizonte? Šiaip ar taip, jis buvo įsitikinęs, kad jų darbas ne- 
baigtas, ir jie darbuosis tol, kol jį atliks. 

Taigi jo paranoja nebuvo vien perdėtai jautri reakcija. 
Tai anaiptol ne kvaila. Jis neturėtų liautis žvilgčiojęs sau 
per petį. 

Vidinis Pato namų kiemas buvo rūpestingai prižiūrimas. 
Čia stovėjo smėlio dėžė, sūpynės, plytėjo šv. Augustino žole 
užsėta veja, augo gražių gėlių lysvės. Pasiėmęs laistymo žar- 
ną su purkštuku, Patas jaunesnysis laistė raudonžiedžių su 
vaškiniais lapais lysvę. Jis stovėjo nugara į Ralį į Britą ir ne- 
girdėjo jų ateinant. 


* Dirty Harry - policijos inspektorius iš to paties pavadinimo JAV nuo- 
tykių filmo (1971). 

Norėdama duoti ženklą, kad jie jau čia, Brita tarė: 

— Gražios begonijos. Matyt, hibridinė, saulę mėgstanti 
veislė. 

Pamatęs juos Patas taip sutriko, kad paleido iš rankų lais- 
tymo žarną. Veikiama spaudimo, ji ėmė ristis ir rangytis 
purkšdama vandenį, kol jis atsitokėjęs pagaliau puolė prie 
namo pamato įtaisyto čiaupo ir jį užsuko. Patas jaunesny- 
sis vilkėjo civiliniais drabužiais. Prie diržo buvo prisisegęs 
policininko ženklelį, bet Ralis atkreipė dėmesį, kad jis ne- 
ginkluotas. 

Pato akys ėmė lakstyti susmigdamos tai į Ralį, tai į Britą. 
Jai jis tarė: 

— Jūs ieškoma ir įtariama žmogžudyste. 

— Aš nenužudžiau Džėjaus Burdžeso. 

— Klarkas ir Chavjė mano kitaip. 

- Jie klysta. 

Tada jis pažvelgė į Ralį. 

— Ką tu veiki kartu su ja? 

— Norime tavęs šio to paklausti. 

— Ko paklausti? 

Vargu ar yra kita tokia rami ir miela vietelė kaip vidinis 
priemiesčio namo kiemas, bet Ralis vis tiek jautėsi esąs vi- 
siems kaip ant delno. 

— Eime į vidų. 

Patas, užuot informavęs Britą apie jos teises, atrodė, tuoj 
tuoj pasipustys padus ir spruks arba pridės kelnes, arba ap- 
vems begonijas, bet pagaliau, padvejojęs, linktelėjo galva 
ir nuvedė juodu link stiklinių verandos durų užpakalinėje 
namo dalyje. Į vidų jis įėjo pirma svečių, - šitaip nebūtų pa- 
sielgęs joks bent lašą košės galvoje turintis policininkas. 

Verandoje stovėjo kuklūs baldai. Brita pasirinko pintą 
krėslą, Ralis prisėdo ant tokios pačios sofutės, o Patas liko 
stovėti. 

— Negaliu leisti jums iš čia išeiti. Patys žinote. 

Kitomis aplinkybėmis agresyvi jo laikysena būtų atrodžiu- 
si juokingai. Bet Ralis nė nekrūptelėjo. 

— Ar namuose yra dar kas nors? - paklausė jis. 

Patas papurtė galvą. 

— Mano žmona dvi dienas per savaitę ligoninėje dirba sa- 
vanore. Vaikus ji palieka pas savo motiną. Ketinate paimti 
mus įkaitais? 

Mintis buvo tokia absurdiška, kad Brita net nesiteikė jos 
komentuoti. 

— Kai pastarąjį kartą jus mačiau, jūsų žmona laukėsi. 

— Taip, sūnaus. Per tą laiką susilaukėme dar ir dukters. 
Vaikai beveik vienmečiai. Tarp jų vos daugiau nei metų skir- 
tumas. 

— Sveikinu, nors ir pavėluotai, - tarė ji. 

Bet įjos mandagumą šis vyras, atrodo, žiūrėjo nepatikliai. 
Nenuleisdamas akių nuo atvykėlių, jis nervingai laižėsi de- 
formuotas lūpas. Jo burna ir žandikaulis irgi buvo subjauro- 
ti. Burna neproporcingai nukrypusi į kairiąją veido pusę, o 
žandikaulis pasislinkęs į dešinę. Kreiva nosis taip pat nekūp- 
sojo per vidurį veido. 

Ralis mintyse klausė savęs, kokia nelaimė šitaip sudarkė 
Pato jaunesniojo veidą, ir negalėjo atsispirti pagundai lygin- 
ti šį jaunuolį su jo velioniu tėvu. 

Patas vyresnysis buvo niekuo neišsiskiriančios išvaizdos, 
aukštas ir lieknas, ne raumenų kalnas, bet tikrai raumenin- 
gesnis už sūnų. Iki to ryto, kai pabudo vienoje lovoje su Siu- 
zi Monro, Ralis Patą vyresnįjį pažinojo tik per Džėjų. Jiedu 
buvo kelis kartus susitikę: visuomet dalyvaujant Džėjui ir 
visuomet viešuomenėje. Jis atrodė gana malonus žmogus. 
Tiesa, ne itin draugingas, tačiau niekas ir negalėjo konku- 
ruoti šia savybe su Džėjum, visuomet atsidurdavusiu visuo- 
tinio dėmesio centre. Džėjaus draugijoje niekam nebūdavo 


leidžiama spindėti. Bet Patas vyresnysis ir šiaip nebūtų spin- 

dėjęs. Jis atrodė uždaras, rimtas vyras, galintis įbauginti 
savo santūrumu. 

Sūnuje jokių tėvui būdingų savybių Ralis neįžvelgė, ir skir- 
tumai tarp tėvo ir sūnaus nebuvo vien fiziniai. Jaunesnysis 
neturėjo nė lašelio vyresniojo savitvardos. Jis atrodė baikš- 
tus. Ant viršutinės lūpos ištryško prakaito lašeliai, be to, jis 
negalėjo ilgėliau sutelkti žvilgsnio į vieną tašką. 

Nepaisant aiškių nervinimosi ženklų, jis dar kartą nesė- 
kmingai pabandė parodyti drąsą. Nutaręs kreiptis į Ralį, jis 
leptelėjo: 

— Dingai iš miesto užsitraukęs gėdą. Ko grįžai? 

— Tai vis dėlto pažinai mane vakar per laidotuves. 

- Žinoma. 

— Tai kodėl nepriėjai pasisveikinti? Todėl, kad vis dar pri- 
simeni, kokiomis aplinkybėmis buvau atleistas iš darbo ir 
išvažiavau iš miesto? 

Patas jaunesnysis vėl apsilaižė lūpas. 

— Prisimenu, kaip apie tai kalbėjo mano tėtis. 

— Ak, tikrai? Ir ką gijis sakė? 

— Aš... smulkmenų nepamenu. Tik tiek, kad buvai įsivėlęs 
į kažkokį sekso skandalą ir kad ta mergina mirė. - Jis įdūrė 
žvilgsnį į Britą. - Tai dabar jūs su juo išvien? Žinote, man ne- 
prireiks nė dviejų minučių, kad čia atbildėtų visas policijos 
departamentas. 

Brita nė nemirktelėjo. O Ralis šyptelėjo. Atrodė, kad Patas 
jaunesnysis greičiau apsipils ašaromis, o ne įgyvendins tuš- 
čią grasinimą. 

— Kad ir ką judu dabar darote, vis tiek būsite sučiupti, - 
pareiškė jis. 

— O kaip tau atrodo, ką mes darome? - ramiai paklausė 
Ralis. 

— Stengiatės išvengti suėmimo. 


— Manęs policija neieško. 

— Bet jos ieško! - šūktelėjo Patas ir jo balsas užlūžo. - Tu 
jai padedi ir... 

— „„kurstau nusikalsti. Žinau. Sėsk. - Šį žodį Ralis ištarė 
grėsmingu tonu, ir vyrukas palūžo. Jis klestelėjo į krėslą sau 
už nugaros ir vėl atrodė taip, tarsi tuoj ims lupti ožius. Ralis 
ėmė baimintis, kad Patas negautų širdies smūgio jam dar ne- 
spėjus užduoti svarbių klausimų, tad pradėjo nuo lengvesnių. 

— Vakar laidotuvėse nemačiau tavo motinos. 

- Ji... pensione. Alzhaimerio liga. 

— Užjaučiu, - įsiterpė Brita. 

- Aš irgi. 

- Iš pradžių maniau, kad tie simptomai - jos gedulo išraiš- 
ka, na, žinai, po to, kai buvo nužudytas tėtis... Bet jos svei- 
kata vis blogėjo. Daugiau negalėjau ja pasitikėti ir palikti jos 
vienos. Ji jau dveji metai pensione. 

- Jai tai turėjo būti siaubingas smūgis. 

Patas vėl pažvelgė į Britą. 

— Kas? 

— Jūsų tėvo mirtis. 

— Ak! Taip, aišku. Tai buvo baisus smūgis mums visiems. 

- Atgaivink man atmintį ir papasakok, kaip tai atsitiko, — 
paliepė Ralis. 

— Tai skausminga tema. Nenoriu apie tai kalbėti. 

Ralis pervėrė jį griežtu, nė lašo užuojautos neturinčiu 
žvilgsniu. 

Kad ir nenoromis, Patas pakluso. 

— Tą dieną tėtis nedirbo. Užvaduodamas mamą jis nuva- 
žiavo į prekybos centrą. Pakeliui namo, šoninėje gatvelėje 
pamatė besipliekiančius vyrus. Čiupo mobilųjį, paskambino 
į nuovadą ir pranešė, kad tame kvartale patruliuojantis eki- 
pažas atvažiuotų patikrinti, kas ten dedasi. - Jis kilstelėjo 
siaurus pečius ir garsiai atsiduso pro subjaurotą burną. — 
Kas vyko paskui, galime tik spėlioti. Greičiausiai netrukus 
chuliganai visai įsisiautėjo, ir tėtis ėmė baimintis, kad kas 

nors gali nukentėti dar prieš atvykstant patruliams. Jis išli- 
po iš automobilio ir nubėgo į tą gatvelę. 

Patas trumpam nutilo ir vėl atsiduso. 

— Kai atvyko pareigūnai, tėtis tysojo toje gatvėje. Kulka 
jam pataikė į pilvą. Jį buvo ištikęs šokas. Dar nespėjus at- 
vykti greitajai pagalbai, jis nukraujavo. - Jis pažvelgė į Ralį, į 
Britą, tada vėl į Ralį ir baigė: - Štai ir viskas. 

— Šis nusikaltimas taip ir liko neišaiškintas, ar ne? - pasi- 
teiravo Ralis. 

— Pėdsakų nebuvo daug, - paaiškino Patas. - Nei ginklo, 
nei įvykio liudytojų, tiesą sakant, nebuvo už ko užsikabinti. 

— Jo žudikas taip ir vaikšto nenubaustas. Tai turėtų erzinti. 

Išgirdęs šią Britos pastabą, Patas nunarino galvą. 

— Jūs nė neįsivaizduojate... 

Po trumpos tylos Ralis uždavė kitą klausimą: 

— Kas tyrė šią žmogžudystę? 

Patas pakėlė galvą ir įbedė akis į jį. 

— Na, keli detektyvai. Visas departamentas nekantravo 
sučiupti žudiką ar žudikus. Juk žinai, kaip būna, kai nužu- 
domas policininkas, - pridūrė jis ir žvilgtelėjo į Britą, tuo 
žvilgsniu netiesiogiai, bet gana tiesmukai primindamas jai 
Džėjaus Burdžeso nužudymą. 

O Ralis mygė toliau: 

— Tą bylą tyrė Džėjus? Džordžas Makgovanas? 

— Taip, drauge su kitais. - Išgirdęs pavardes Patas tapo dar 
nervingesnis. - Kodėl klausi? 

— Dėl didvyriško elgesio gaisro dieną jų, Kobo Fordaiso ir 
tavo tėvo vardai visuomet siejami. 

- Ar jūsų tėvas kada nors apie tai kalbėjo? - paklausė Brita. 

— Apie gaisrą? Ne, - skubiai išbėrė jis. - Nelabai. Nedažnai. 

— Kodėl? 

— Jam nepatiko visos tos didvyriams skirtos liaupsės. 

— Kodėl? 

— Tai, ką tėtis tą dieną padarė, jo įsitikinimu, buvo jo pa- 
reiga. Ir nieko daugiau. 

— Tas gaisras buvo lūžio taškas jo karjeroje ir gyvenime, ir 
jis apie tai nekalbėdavo? - nusistebėjo Ralis. 

— Ne. 

— Netgi namuose? Netgi su tavimi ir tavo motina? 

Prieš atsakydamas Patas dėbtelėjo į tą pusę, kur sėdėjo 
Brita. 

- Žiniasklaida vis nedavė ramybės. Visas tas viešumas 
tėčiui nepatiko. Jis nenorėjo, kad būtų keliama tiek daug 
triukšmo. 

— Džėjus ir kiti kaip tik stengėsi kuo labiau tą įvykį išpūs- 
ti, - įterpė žodelį Ralis. 

— Tėtis nenorėjo pelnytis iš tragedijos. 

— Ar tai kaip nors paveikė jo draugystę su kitais trimis vy- 
rais, kurie norėjo iš to pelnytis? 

— Ne. 

— Tikrai? 

— Tikrai. 

— Na gerai... - Ralis kelias sekundes patylėjo, o tada paklau- 
sė: - Kada paskutinį kartą mateisi su Džėjumi Burdžesu? 

— Kada kalbėjausi? Per tėtės laidotuves. 

— O vėliau - nebe? - nustebo Ralis. - Praėjo daug laiko, Patai. 

— Na, kartais sutikdavau jį nuovadoje, - paaiškino jis. - Bet 
ne... šiaip gyvenime nebendravome. Kodėl tai taip svarbu? 

— Nes kelios valandos prieš jį uždusinant Džėjus pasakė 
panelei Šeli, kad nori papasakoti istoriją, kuri švystels į viršų 
jos kaip žurnalistės reitingus ir tikriausiai užtikrins jai darbą 
bet kurioje televizijos stotyje. Bet ji buvo apnuodyta narko- 
tikais, o Džėjus nužudytas jai dar nespėjus paimti iš jo to iš- 
skirtinio interviu. Gal tu žinai, kokia tai galėjo būti istorija? 

Patas jaunesnysis pašoko ant kojų kaip įdurtas, kaip lėlė, 
kurią valdantis meistras per staigiai trūktelėjo virveles. 

— Neįsivaizduoju. Kaip sakiau, jau daug metų tarp mu- 
dviejų su Džėjumi nebuvo jokio asmeniško pokalbio. - Tada 
jis atsisuko į Britą ir, rodydamas į ją tirtančiu pirštu, pasa- 
kė: - Ašjus areštuoju. 

— Tik ne šiandien. - Ralis atsistojo. Brita pasekė jo pavyz- 
džiu. Ralis priėjo prie Pato ir, galima sakyti, įspraudė jį atgal 
į krėslą. - Ką žinai apie tą naktį, kai mirė Džėjus? 

— Nieko. — Ralis pervėrė jį nuožmiu žvilgsniu. Patas jau- 
nesnysis susigūžė kaip vabzdys, kurį ketina prismeigti prie 
kamštinės lentos. - Nieko, tik tai, kad Džėjų nužudė ji, - pra- 
lemeno jis. - Žmogžudysčių skyriuje aš nedirbu, bet girdė- 
jau departamente tokį gandą. Visi girdėjo. Tai neeilinė byla. 
Klarkas ir Chavjė turi tvirtų įrodymų, kad tai jos darbas. 

— Klysti, - atrėmė Ralis. - Arba meluoji, arba į policijos de- 
partamento gandonešių sistemą detektyvai pumpuoja gry- 
nas nesąmones. Jie negali turėti jokių įrodymų, nes jų nėra. 
Ji nieko nenužudė. Kai pamatysi Klarką ir Chavjė, perduok 
jiems, kad taip sakiau aš. - Ralis tvirtindamas kumštelėjo 
policininkui į krūtinę. 

— O dabar mudu su panele Šeli eisime sau, Patai. 

— Negaliu jūsų paleisti. 

— Mes išeiname, o tu mūsų nestabdysi. Net nemėginsi. — 
Kelias akimirkas Ralis laikė įbedęs į jį perspėjantį žvilgsnį, o 
paskui mostelėjo Britai, kad eitų prie durų. Pats išėjo jai iš 
paskos. Kaip ir buvo galima tikėtis, Patas net nebandė jiems 
sutrukdyti. 

Ralis ir toliau žingsniavo visiškai ramiai ir lengvai, bet kai 
jiedu pasuko už namo kampo, liovėsi vaidinęs. Jis suėmė 
Britą už alkūnės ir paskubomis nuvedė ją prie pastatyto au- 
tomobilio, pakeliui žvilgsniu tirdamas šio ramaus kvartalo 
gatvę, dairydamasis gelsvai kaštoninės spalvos sedano ir 
klausydamasis, ar neišgirs artėjančių policijos sirenų. 


Patas jaunesnysis negaišo. Čiupo mobilųjį ir surinko atmin- 
tinai žinomą numerį. Bet tai nebuvo nei pagalbos telefonas 
911, nei policijos departamento numeris. 

Jis tikėjosi, kad galės palikti pranešimą balso pašto dėžu- 
tėje ir jam nereiks tiesiogiai šnekėtis su tuo žmogumi, bet po 
trečio signalo atsiliepė pats adresatas. 

- Čia Patas jaunesnysis. 

— Kas yra? 

— Spėk, kas netikėtai apsilankė mano namuose. 

— Nenoriu spėlioti, noriu žinoti. 

- Brita Šeli. 

Po akimirką trukusios nuostabos persmelktos tylos, rage- 
lyje vėl pasigirdo balsas: 

— Nieko sau... Tai bent staigmena. 

— Ji elgėsi įžūliai. 

— Ko iš tavęs norėjo? 

— Paklausti, ką žinau apie tą sensacingą istoriją, kurią 
Džėjus norėjo jai papasakoti prieš pat mirtį. 

— Šūdas! 

Patas jaunesnysis nusišluostė prakaituotą delną į kelnių 
klešnę. 

— Tai dar ne viskas. Spėk, kas atėjo kartu suja. 

— Ralis Ganonas. 

Jis su palengvėjimu pagalvojo, kad jam bent jau neteks 
pranešti blogų naujienų. 

— Ką jiems papasakojai apie Džėjų? 

— Nieko! Nieko, prisiekiu. Norėjau ją suimti, bet negalėjau 
pasiekti tarnybinio ginklo. Ganonas mane... ee... įveikė, par- 
griovė ant grindų ir apsvaigino. Kol tysojau, jie paspruko. 

- Pilku sedanu? 

— Taip, tuo pačiu, kuriuo jis vakar buvo atvažiavęs į laido- 
tuves. 

— Matei registracijos numerius? 

— Aš... Maniau, tu juos turi. 

— Jis ne kvailys. Tikrai bus pakeitęs kitais. 

Apie tai Patas nepagalvojo. 

— Ko... kol nusigavau iki lango, jie jau buvo per toli, be to, 
numeriai buvo apskretę purvu... 

— Turijuos ar ne? 

— Ne. 

Jo ausį pasiekė slopinamas, bet vis tiek girdimas keiksmas. 

— Jie sakė, kur ketina važiuoti? 

— Ne. 

— Gal bent užsiminė? 

- Ne. 

— Paklausti nesusiprotėjai? 

Jis nesusiprotėjo. Ir kodėl gi jis nesusiprotėjo? 

— Jie man vis tiek nebūtų pasakę. 

— Kodėl nepranešei man, kol jie dar buvo pas tave? 

— Negalėjau. Ganonas turi revolverį. 

— Jis grasino tave nušauti? 

Tiesą sakant, ne. Pistoletas tūnojo saugiai užkištas už Ga- 
nono kelnių juosmens. 

- Tiesiogiai negrasino. Bet pasirūpino, kad ginklą pama- 
tyčiau. 

Tai irgi nebuvo gryna tiesa, bet nušvietus įvykius šitaip jo 
situacija atrodė grėsmingesnė, o pavojus gyvybei didesnis, 
negu buvo iš tiesų. 

— Ką dabar darysi, Patai? Paskambinsi kolegoms pareigū- 
nams ir praneši, kad pas tave buvo užsukusi jų ieškoma bėglė? 

Tai buvo klastingas klausimas. Juk jam buvo primygtinai 
liepta šito nedaryti. 

— Ganonas grasino susidoroti su mano šeima, jei kam nors 
apie tai prasitarsiu. 

— Turi ginti savo šeimą. - Šie žodžiai buvo ištarti su vos 
juntama humoro gaidele. - Jei dar kada pamatysi Ganoną 
arba Britą Šeli... 

— Tuoj pat pranešiu tau. 

— Taip ir padaryk, Patai. Nes šita Džėjaus istorija gali pra- 
žudyti mus visus. Taip pat ir tave. 

Šia grėsminga gaida pokalbis ir baigėsi. 


Dvidešimt antras skyrius 


is nulupo automobilio registracijos numerį nuo galingo 
džiunglių visureigio ir sukeitė su savo automobilio lentele. 

— Daraisi tikras šios srities žinovas, - replikavo Brita Ra- 
liui, kai šis grįžo pas ją į pilką sedaną. 

— Ne kažin koks. Turėjau parduoti šitą ir nusipirkti kitą 
mašiną, tik bijau, kad jie jau spėjo atlikti namų darbus. 

— Bačas ir jo draugužis? 

— Mhm. Jiems tereikia pereiti per visus naudotų automo- 
bilių pardavėjus, kurių įmonės paminėtos telefonų ir adresų 
knygoje. Vos tik išvažiuotume iš aikštelės su ką tik įsigytu au- 
tomobiliu, papirktas pardavėjas tuoj pultų prie telefono per- 
duoti karščiausių naujienų. Ieškoti privačių pardavėjų neturi- 
me laiko. Apie lėšas kitam automobiliui pirkti nė nekalbu. 

— Jau sakiau, kad padengsiu pusę visų tavo išlaidų. 

Bet jis tik nusijuokė. 

— Tu vesk apskaitą, o aš pamėginsiu nusikratyti tų ant 
kulnų lipančių samdytų žudikų. 

— Manai, kad jie samdyti žudikai? 

— Nei Fordaisas, nei Makgovanas patys rankų nesiteptų. 
Mus medžiojantys tipai turi būti profesionalai. 

— Maniau, taip būna tik filmuose. 

— Aš irgi taip maniau, kol nepamačiau, kaip tave nustumia 
nuo kelio ir teškia į upę. 

Jis pajudėjo iš požeminės aikštelės, kur apkeitė automobi- 
lių numerius, ir netrukus nėrė į judrų prospektą, kur visiems 
čarlstoniečiams tęsėsi įprasta darbo diena. Jiedu pravažiavo 
pro grupę turistų, gido vedamų apžiūrėti istorinės miesto 
dalies. Dauguma žioplinėjančių atvykėlių avėjo patogiais 
batais, buvo užsidėję kepuraites su snapeliu ir apsiginklavę 
fotoaparatais bei kelionių vadovais, bet Ralis vis tiek įtariai 
visus nužvelgė akimis ieškodamas jų būryje baltos varnos. 

— Bačą ir Sandansą jau matėme. Bet jų gali būti ir dau- 
giau, - paaiškino jis. 

— Neitin maloni mintis. - Brita pašnairavo į motociklinin- 
ką, pjaunantį savo harlėjumi gretima eismo juosta. 

— Tie žmonės tikrai nenusiplaus rankų ir nepaliks mūsų 
ramybėje, Brita. O mes kol kas sukamės uždarame rate ir nė 
per žingsnį nepasistūmėjome į priekį. Susitikimas su Luisu 
Džounsu nedavė rezultatų. Jo neapykanta farams, apskritai 
valdžiai buvo nuoširdi. Sutinki su manimi? 

— Sutinku. 

- Jeigu apie Klivlando mirtį jis žinotų ką nors, kas padėtų 
atskleisti nusikalstamą veiklą policijos departamente, būtų 
mielai mums viską išklojęs. Taigi, nors ir visomis keturiomis 
pritaria mūsų siekiui, iš jo jokios naudos. 

Brita suraukė antakius. 

— Nenoriu, kad jis priklausytų mūsų komandai. 

— Man ši mintis irgi ne prie širdies. 

— Ten buvo tikros rankinės granatos? 

— Nenorėčiau trūktelėti sprogdiklių ir įsitikinti. 

Trumpą minutėlę jiedu važiavo tylėdami, o tada Brita 
tarė: 

— Patas Vikhamas... 

- Mm? 

— Meluoja. 


— Pro savo kreivus dantis. 

— Ir tu taip pamanei? 

— Tiesiog žinau. Bet kaip mums priversti jį iškloti tai, ką 
slepia? Apkaltinę, kad meluoja, nieko nepešime. Mušte iš- 
mušti tiesos irgi negalime. Kokių dar bus pasiūlymų? 

- Jis ne tik meluoja, - pridūrė ji, - bet man pasirodė ir 
kažin koks liūdnas. 

— Gal dėl veido? 

— Dėl to sužalojimo, taip, bet jaučiu, kad tas liūdesys kur 
kas gilesnis, tai - giliai paslėpta kančia. 

— Jis kontoros žiurkė, per skystas apsiauti policininko ba- 
tus ir išeiti patruliuoti į gatvę. O jo tėvas buvo detektyvas, 
kietas bičas, išdrįsęs vienas įžengti į gatvelę pavojingame 
kvartale ir bandęs nutraukti nusikaltėlių gaujos muštynes. 

— Gal Patas vyresnysis buvo ne tiek kietas, kiek lengvabuū- 
dis, - pasakė ji. - Kodėl jis nepalaukė pastiprinimo? Argi ne 
tokia įprastinė operatyvinės veiklos procedūra? 

- Jis suklydo įvertindamas padėtį ir sumokėjo už tai gy- 
vybe. Šiaip ar taip, tėvo didvyrio statusas tapo sūnui pečius 
slegiančiu palikimu, kurį jam sunku pakelti. Juolab kad... 

Staiga jis nutilo ir nebaigė minties. Brita pažvelgė į jį. 

— Kas yra? 

Ralis susimąstęs papurtė galvą. 

— Buvo šovusi viena mintis, bet pradingo. Gal dar sugrįš. 

Jiems besišnekučiuojant Ralis vinguriavo tarp mašinų, 
kaitaliojo eismo juostas, nevengė staigių posūkių ir vis žvilg- 
čiojo į užpakalinio vaizdo veidrodėlį, tikėdamasis pamatyti 
tą, kuris juos galbūt seka. Jis traukė link motorkiemio, bet 
važiavo darydamas plačias apylankas. 

— Rali, ojei paskambinčiau detektyvui Klarkui ir viską jam 
papasakočiau? Jei viską iškločiau? Apie tai, kad mane pagro- 
bei ir kodėl taip pasielgei. Apie vyrus, nustūmusius mane 
nuo kelio. 


— Šito neįmanoma įrodyti, prisimeni? 

— Na, automobilis - irgi šis tas. Jie negalėtų įrodyti, kad jis 
nebuvo nustumtas nuo kelio. 

— Ne, bet Klarkas būtent taip ir manys. Pirma, esi įtaria- 
ma žmogžudyste. Antra, tavo alibi, - girdi, tau kažkas įbėrė 
pasimatymų narkotikų. Tai įrodyti ne tik kad mažai tikėti- 
na, bet apskritai neįmanoma. Trečia, vengdama sulaikymo 
tu pasprukai iš namų. 

— Bet juk nepasprukau. 

— Tai nesvarbu. Aiškinu, ką manys Klarkas. - Jis trumpam 
nutilo ir pažvelgė į Britą. - Tu tvirtini, kad nuo kelio tave 
nustūmė greičiausiai tie patys vyrai, kurie nužudė Džėjų. 
Bet tavo automobilis nė trupučio neapgadintas, tik priekinis 
stiklas išmuštas, ir tai galėjai padaryti tu pati. Galėjai pati 
įvaryti automobilį į upę ir paskutinę akimirką iš jo iššokti. 
Štai kaip viskas atrodys Klarkui. 

— Supratau, ką nori pasakyti, - liūdnai tarstelėjo ji. 

— Be to, jiedu su Chavjė greičiausiai tikisi, kad anksčiau ar 
vėliau jiems paskambinsi. Ir jie pasistengs, kad tau paskam- 
binus būtų galima susekti, kur esi. 

— Studijuodamas Policijos akademijoje daug išmokai... 

— Pagrindus. Išmokau pakankamai ir galiu spėti, kad jei- 
gu dabar pasiduosi arba būsi sulaikyta, visuomenė niekada 
nesužinos tikrosios lemtingojo gaisro ir Klivlando Džounso 
istorijos. 

— Neabejoju, kad tu teisus, bet... - Staiga Brita atsisėdo 
kaip styga. - Ojei vis dėlto visuomenė sužinos? 

— Kaip? Apie ką tu kalbi? 

Brita sulenkė koją per kelį ir pasisuko į Ralį. 

— Televizijos stotyje yra toks jaunuolis. Operatorius. Jis 
tikrai išmano savo darbą. Mes kartu puikiai dirbame. Jis 
mane mėgsta. Bet ne taip, kaip tu pagalvojai, - Raliui nužvel- 
gus Britą iškalbingu žvilgsniu, paaiškino ji. 

— Statau dešimt prieš vieną, kad taip. 

— Jis vedęs. 

— Statymo vis tiek neatsiimu. 

- Taigi, o jeigu jis susitiktų su mumis kokioje nuošalioje 
vietelėje ir mes nufilmuotume siužetą? Tada jis galėtų par- 
nešti šitą medžiagą į televiziją ir paleisti per žinias. 

— O koks tai būtų siužetas? 

— Tu papasakotum savo istoriją, aš - savo. 

— Arjie tai transliuotų? 

— Po savo spaudos konferencijos buvau išprašyta netermi- 
nuotų atostogų, nors alga ir toliau mokama. Mano direkto- 
rius, pasirodo, visiškas pašlemėkas: pažadėjo pagalbą ir pa- 
ramą, bet, nepaisydamas to, ėmė ir nusiplovė rankas. Kaip 
suprantu, toje televizijoje dirbsiu neilgai. Bet jeigu Septinta- 
sis kanalas atsisakys paleisti į eterį tą vaizdo įrašą, neabejo- 
ju, kad konkurentai tokios progos tikrai nepraleis. 

— Operatoriaus už tai laukia bausmė. 

— Galbūt, bet juk trumpalaikė. 

— Laisvės atėmimo bausmė, Brita. Policininkai apspis jį 
kaip vanagai ir reikalaus pasakyti, kur mes slapstomės, o jei- 
gujis šito nepadarys, įmes jį į cypę. 

— O tai privilios pačius geriausius advokatus, dirbančius 
tūkstančio mylių spinduliu aplink Čarlstoną. Jis taps toks 
garsus, kad tikriausiai netgi palypės karjeros laiptais į viršų. 

Ralis apsvarstė visus šio pasiūlymo aspektus, bet galų gale 
papurtė galvą. 

— Sakykime, operatorius sutinka praleisti šiek tiek laiko 
kalėjime, jei paskui taps tikra garsenybe, o viena arba visos 
televizijos stotys paleidžia tą įrašą į eterį. O kur mūsų pasa- 
kojimo teisingumą patvirtinantys įrodymai? 

— Jie išleis tą įrašą į eterį, o paskui visą informaciją pa- 

neigs. 
0 kaipgi mūsų atsakomybė? Fordaisas, Makgovanas, gal- 
būt netgi Džėjaus artimieji ir Vikhamų šeima iškels mums 
bylą už šmeižtą ir ją laimės. Šnekėti galime daug, bet nieko 
negalime įrodyti. 

— Prakeikimas... - pratarė ji, kumščiu trinkteldama sau į 
kelį. - Visada tas pats. 

— Taip, visada tas pats, - niūriu tonu pakartojo jis. - Ne- 
gana, kad iš paskutiniųjų mokėsi bylų išlaidas, tai dar visą 
likusį gyvenimą būsi priversta nuolat dirsčioti per petį. Jie 
nužudė Džėjų, kad paslaptis neiškiltų aikštėn, o juk jis buvo 
vienas iš jų. 

— Bet tavęs nenužudė. 

- Jiems tai neatrodė reikalinga. Užteko išvyti mane iš 
miesto. Dabar, kai pasikalbėjau su Džordžu, jie žino, kad lipu 
jiems ant kulnų. Galima sakyti, pamosavau jam prieš nosį 
raudona skepeta. 

— Ir kam gi kišai prie jo nagus? 

— Klausi kaip sąjungininkė ar kaip reporterė? 

- Ir kaip sąjungininkė, ir kaip reporterė. 

Pagalvojęs apie tai, Ralis atsakė: 

— Manau, tam, kad viskas pajudėtų. Penkerius metus šis 
reikalas nedavė man ramybės. Noriu jį baigti, išspręsti vie- 
naip ar kitaip ir padėti tašką. 

Paskutinis jo ištartas sakinys buvo toks aiškus, kad kelias 
minutes jie sėdėjo tylėdami. Paskui Brita tarė: 

— Šis pasiūlymas tau nepatiks dar labiau už du pirmuosius. 

— Rėžk. 

— Paskambink teisėjai Melors. 

— Ne. 

— Klausyk, Rali, žinau, kad nenori jos įpainioti, ypač šį 
kartą, bet ji mums - labai naudingas žmogus. Jei nenori 
skambinti tu, paskambinsiu aš, nors tai ją tikrai sukompro- 
mituotų. Juk aš slapstausi nuo teisėsaugos. Tad padėti man 
būtų ne tik neetiška, bet ir nelegalu. Bet tu - senas bičiulis, 
ieškantis atsakymų į... 

— Žinau, kad būtų protinga paskambinti, - neleido jai baig- 


ti Ralis. - Tiesiog nenoriu stumti Kendės į padėtį be išeities. 

Sutikusi padėti, ji rizikuos savo paskyrimu. O jei nesutiks, 
apvils draugą. Bet kuriuo atveju ji pasmerkta. 

— Nebent ji padėtų niekam apie tai nežinant. 

Išgirdęs šiuos žodžius, jis trumpam susimąstė. 

- Ir nebent paprašyčiau jos tik nedidelės paslaugos. 

— Apie kokią nedidelę paslaugą galvoji? 

— Apie telefono skambutį. 

— Kam? 

— Kobui Fordaisui. - Matydamas Britos nuostabą, jis pa- 
aiškino: - Norėčiau atnaujinti aną mudviejų pokalbį tarp ke- 
turių akių, kaijis nė nesvarstęs atmetė mano tvirtinimą, kad 
buvau apsvaigintas narkotikais. 

— Kodėl šios versijos jis netyrė toliau? Ar bent jau neapsi- 
metė tiriantis? 

— Velnioniškai geri klausimai, - pripažino Ralis. - Fordai- 
sas iš kailio nesinėrė ir pasitenkino atlikęs būtinus formalu- 
mus. Ir laikėsi per atstumą nuo viso to bjauraus reikalo su 
Siuzi Monro. Per saugų atstumą. 

- Argi ne keistas elgesys žmogaus, kuris skelbiasi nusi- 
kaltimo aukų gynėju? Be to, jis palaiko gerus santykius su 
žiniasklaida. 

— Tu tiesiog skaitai mano mintis. Jis atsiribojo nuo Siuzi 
Monro bylos panašiai kaip ir Džėjus stengėsi neturėti nieko 
bendra su mano atliekamu gaisro priežasčių tyrimu. 

— Matyt, Fordaisas čia irgi įsivėlęs. 

— Dėl šito nesiginčysiu. 

Akimirksniu apsisprendęs, Ralis staiga įsuko į pusfabrika- 
čių parduotuvės automobilių aikštelę ir sustojo prie sienos, 
ant kurios buvo pritvirtintas mokamas telefonas. Stebėjimo 
kameros, įrengtos virš parduotuvės įėjimo, kur nuolat įeida- 
vo ir išeidavo pirkėjai, jo negalėjo užgriebti. 

— Mobiliųjų telefonų laikais šitie daiktai vis dar veikia? — 
paklausė Brita. 

— Tikėkimės, kad bendrovė „BellSouth“ prie šito aparato 


dar neprisikasė. 


Išgirdusi pavardę, saldžiabalsė padėjėja Ralio nepažino ir at- 
sisakė sujungti su teisėja Melors, nors jis ir pareiškė esantis 
senas teisėjos draugas. 

- Atleiskite, pone Ganonai. Tuoj turi atvykti „60-ies mi- 
nučių filmavimo komanda, ir teisėja ruošiasi... 

— Paklauskite jos, ar „Cracker Jacks“ sūrainių pakuotėje 
pastaruoju metu rado kokių neįprastų dovanėlių. 

— Prašau?! 

— Tiesiog paklauskite jos. Ji su manimi pasikalbės. 

Ji giliai ir kankinamai atsiduso, įjungė laukimo režimą, ir 
netrukus jis išgirdo Kendės balsą. 

— Pasprink mėšlu ir stipk, subingalvi. 

Ralis nusijuokė. 

— Taip ir maniau, kad tie žodžiai atvys tave prie telefono. 

- Jau daug metų apie tai negalvojau. Ko gero, vis dar ga- 
lėčiau iškelti tau bylą dėl seksualinio priekabiavimo. Koks 
senaties terminas taikomas tokiems nusikaltimams? 

— Manes klausi? Juk tu mūsų teisės žinovė. 

Kai jiedu su Džėjumi jau buvo vyresniųjų klasių mokiniai, 
Kendė mokėsi žemesnėje klasėje. Ir aistringai įsimylėjo vieną 
iš jų bendramokslių. Jie jai pasakė, kad tas vaikinas mėgsta 
„Cracker Jacks“ sūrainiukus ir nuolat juos kramsnoja. Girdi, 
jeigu ji norinti pavergti jo širdį, turinti kartu su juo suvalgyti 
pakuotę „Cracker Jacks“. Kendė taip ir padarė, tik, didžiai 
savo gėdai, netrukus pamatė, kad maišelio viduje esančią 
dovanėlę Ralis ir Džėjus pakeitė aukso spalvos folijoje įpa- 
kuotu prezervatyvu. 

— Kaip judu tai padarėte? - paklausė ji. - Įkišote per mai- 
šelio dugną? 

— Profesinių paslapčių neišduodu. 

Kai abu šiek tiek aprimo ir liovėsi juoktis, ji tarė: 

- Dievulėliau, kaip gera girdėti tavo balsą. Vakar vakare 
skambinau Džordžui Makgovanui ir klausiau, kaip praėjo 
laidotuvės. Jis man sakė, kad ir tu jose dalyvavai. Gaila, ne- 
galėjau atvykti, gaila jau vien dėl to, kad būtume susitikę. 
Kaip tu laikaisi, Rali? 

— Gerai. 

- Tikrai? - paklausė ji su abejone balse. - Žinau, kad tau 
išsikėlus iš Čarlstono judviejų su Hale santykiai galutinai 
nutrūko. Man labai gaila dėl to... na, dėl to, kaip viskas su- 
siklostė. 

Ralis neabejojo, kad apie jo ir Halės išsiskyrimą Kendei 
papasakojo Džėjus, tikriausiai nepraleidęs progos pasigirti. 

— Halei viskas susiklostė kuo puikiausiai. Ji ištekėjusi ir 
jau turi vaikų. - Po akimirkos jis pridūrė: - Girdėjau apie 
tavo vyrą. Užjaučiu. 

- Tikras likimo pirštas, ar ne? Pagaliau susirandu vyrą, ku- 
ris mane veda, o tada jis išeina į darbą ir nuskęsta. - Nepai- 
sant Kendės šmaikštavimo, Ralis buvo tikras, kad ši netektis 
jai buvo labai skausminga. Surimtėjusi ji pridūrė: - Jis buvo 
šaunus vyras. Tau jis būtų patikęs. Kai tai atsitiko, jaučiausi 
palūžusi, bet... - Ji nutilo ir giliai atsiduso. - Bet gyvenimas 
eina toliau. 

— Eina. 

— Ačiū Dievui, turiu darbą. 

— Ak, tiesa, sveikinu. 

— Kol dar neįvyko penktadienio balsavimas, sveikinti 
ankstoka, bet vis tiek ačiū. 

Pokalbis išseko. Mandagumo frazėmis jiedu jau apsikeitė. 
'Ralis įsivaizdavo, kaip išraiškingai mojuoja padėjėja, praneš- 
dama, kad atvyko žmonės iš televizijos, ir Kendė žvilgčioja į 
savo rankinį laikrodį. 

— Rali, paskambinai pasikalbėti apie Džėjų? 

— Atspėti nesunku, ar ne? 

— Džiaugiuosi, kad tai padarei. Turi susitaikyti su tuo, kas 
įvyko tarp jo ir Halės. Džordžas sakė, kad vis dar grieži dan- 
tį, bet juk beprasmiška pykti ant mirusio žmogaus. Šitaip tu 
niekada nerasi ramybės. 

Greitosiomis jis nesumetė tinkamo atsakymo, nes Kendė 
buvo teisi. Tai, kad Džėjus išdavė jų draugystę, dabar jau vi- 
siškai nesvarbu. Kaip ir tas reikalas su Hale. Noras keršyti už 
tai, kas jam padaryta, jau praeityje. Jei po visko, kas įvyko 
dėl atsitikimo su Siuzi Monro, jam pavyks įrodyti savo ne- 
kaltumą, tai bus jo mažytė asmeninė pergalė, bet ne susigrą- 
žinti gerą vardą dabar jam svarbiausia. 

Pirmiausia jis siekia teisingumo tą lemtingą dieną žuvu- 
siems Žmonėms. 

Septynios gyvybės. Septynios žmogžudystės. Septyni žmo- 
nės, kurie neturėjo mirti. Tai skamba gana pretenzingai, taigi, 
kai Brita paklausė, kodėl jis mosavo raudona skepeta Džor- 
džui po nosimi, šios priežasties jis nepaminėjo. Bet tai buvo 
tiesa. Jis troško teisingumo tiems, kurie patys jau nebegali jo 
pasiekti. Netgi Klivlandui Džounsui. Netgi Siuzi su „i“. 

— Noriu su tavimi apie visa tai pasišnekėti, - kalbėjo Ken- 
dė. - Bet šiandien, jau po kelių minučių, turiu duoti interviu 
televizijai. Jei atvirai, kad ir kaip balsuos Senatas, kol viskas 
nepasibaigs, mano dienotvarkėje nėra nė menkiausio plyše- 
lio. Bet kitą savaitę turėsiu porą laisvų vakarų. Susitikime 
mano namuose ir kartu papietaukime. Taisyti valgio vis dar 
nemoku, bet galėtume ko nors užsisakyti. Kad ir nesveiko 
maisto. Būdama su tavimi neprivalėsiu vilkėti griežto sti- 
liaus kostiumėlio ir mūvėti liekninamųjų pėdkelnių. Visą va- 
karą tik mudu, niekas mums netrukdys, prisivalgysim, pri- 
sigersim, tapsim sentimentalūs, prisiminsim senus laikus. 
Man patiktų. 

— Man irgi, - sutiko Ralis. - Taip ir padarykime. Bet kol 
kas noriu prašyti tavęs paslaugos. 

- Tau neatsakysiu, juk žinai. 

— Suorganizuok man susitikimą su Kobu Fordaisu. 

Ji atžariai nusikvatojo. 

— Ką? Kalbi rimtai? 

— Kaip po širdies smūgio, - atsakė jis paauglystėje jų var- 
totu posakiu. 

— Bet kam tau jis? 

- Prieš penkerius metus sakiau tau, kad tas reikalas su 
Siuzi Monro buvo klasta. Mano nuomonė nepasikeitė, Ken- 
de. Tiesą sakant, šiandien esu tuo įsitikinęs tvirčiau nei bet 
kada. Noriu pažvelgti teisingumo ministrui į akis ir paklaus- 
ti, ką jis apie tai žino. 

Ralis girdėjo, kaip ji giliai įkvėpė, ir nesunkiai įsivaizda- 
vo Kendės kaktoje įsirėžusią raukšlę tarp antakių, kuriuos 
ji keiksnodavo ir vadindavo savo bausme. Mat kas savaitę 
tekdavo juos išsipešioti. 

Ji paklausė: 

— Jeigu tave tikrai pakišo, kodėl manai, kad Kobas apie tai 
ką nors žino? 

— Nes jis buvo vienas iš legendinės ketveriukės. 

— Turi galvoje, vienas iš gaisro didvyrių? 

Pavargęs sukti ratais, Ralis buvo pasiryžęs iškloti reikalą 
šviesiai tiesiai. 

— Ta ketveriukė surezgė sąmokslą, kad mane sukompro- 
mituotų ir nušalintų nuo pradėto tyrimo. Siuzi Monro mir- 
tis padėjo jiems ir toliau slėpti tiesą. 

— Kokią tiesą? 

— Apie Klivlandą Džounsą ir apie tai, kaip jis mirė. 

— Klivlandas Džounsas? Kalbi apie suimtąjį, kuris sukėlė 
gaisrą? 

* — Tariamai sukėlė. Ši istorija per ilga, dabar neturiu kada 
tau ją papasakoti, bet iš esmės mano tyrimas artėjo prie tie- 
sos, o tiesa buvo ta, kad Džounsas buvo nužudytas impro- 
vizuotame apklausų kambaryje, o gaisras tikrąja tų žodžių 

prasme tebuvo dūmų uždanga. Siuzi Monro buvo nužudyta 
siekiant mane sustabdyti. 

Kendei prireikė kelių sekundžių, kad visa tai suvoktų. Ra- 
lis jautė, kad ji priblokšta. Pagaliau ji tyliai pratarė: 

— Šventas šūde... 

— Ne toks jau ir šventas. Bet tikrai šūdas. 

- Turi įrodymų? 

- Ieškau. 

- Ieškai... - niūriai pakartojo ji. Dar po kelių sekundžių ji 
prabilo vėl: - Rali, tu pats ramiausias žmogus iš visų, kuriuos 
pažįstu. Nekaltintum žmonių tokiais sunkiais nusikaltimais, 
jei nebūtum tikras, kad jie kalti. 

— Aš esu tikras, ojie - kalti. 

— Bet... Bet juk tai... - Jis suprato, kad Kendei tikriausiai 
pirmą kartą gyvenime pritrūko žodžių. Netrukus ji vėl pa- 
mėgino išreikšti savo mintį: - Tai beprasmiška. Kobas For- 
daisas —- vienas aukščiausių valstijos valdžios pareigūnų. O 
tu ketini jį apkaltinti sąmokslu ir žmogžudyste. Pagalvok 
apie pasekmes. 

— Galvoju. Penkerius metus apie nieką kita ir negalvoju. 
Jis - išrinktasis pareigūnas, bet jeigu padarė nusikaltimą... 

— Kalbėjau ne apie pasekmes jam, bet apie pasekmes tau. 

— Aš neturiu ko prarasti. 

Tai ją nutildė bent pusei minutės. 

— Sakai, kad Džėjus, tavo draugas, irgi buvo į visa tai įsivė- 
les, tiesa? 

— Jie visi buvo įsivėlę. 

— Kai vakar vakare šnekėjausi su Džordžu Makgovanu, 
man pasirodė, kad jis šiek tiek sukrėstas, - prisipažino ji. - 
Pamaniau, kad tai dėl laidotuvių. 

— Jį sukrėtė pasimatymas su manimi. 

— Jis pasakojo, kad tu manai, jog Džėjus ketino kažką iš- 
pažinti Britai Šeli. 

— Manau, kad Džėjus norėjo apvalyti sąžinę ir atskleisti, 
kas iš tiesų tą popietę atsitiko policijos nuovadoje, papasa- 
koti apie Siuzi Monro ir apie visa kita. Jis buvo nutildytas 
dar nespėjęs šito padaryti, be to, mano nuomone, Džėjus 
nujautė, kad jam gresia pavojus. Štai kodėl jis parsivedė Bri- 
tą Šeli į savo namus. 

— Džėjus parsivedė ją namo todėl, kad jis, kaip ir dera 
Džėjui, norėjo pasimylėti. Netgi vėžys jo nesustabdys, jei tik 
pasitaikys proga pasidulkinti. Tiesa, ta žurnalistė spaudos 
konferencijoje sakė, girdi, Džėjus žadėjęs jai atskleisti sensa- 
cingą istoriją, bet tai galėjo būti tik akių dūmimas. 

— Ne, tai ne akių dūmimas. 

- Iš kur žinai? Tu tik spėlioji. Tu... - Staiga Kendė trum- 
pam nutilo. - O, velnias. Tu su ja bendrauji, ar ne? Dieve 
mano, Rali. Jei buvai su ja susitikęs, tave gali apkaltinti pa- 
galba nusikaltėliui ir bendrininkavimu. 

Apie tai Ralis nutarė nekalbėti, nes nenorėjo sukompro- 
mituoti Kendės. 

— Tai ar gali suorganizuoti man susitikimą su Kobu For- 
daisu? 

— Ne. 

— Kende... 

— Gerai, pabandysiu, bet vilčių labai mažai. 

— Įkalbėk jį. 

— Kaip? 

- Jis ir jo draugužiai suėdė man gyvenimą! - įsikarščiavęs 
išbėrė jis. - Argi dar nenusipelniau, kad skirtų man penkio- 
lika minučių?! 

Šį kartą Kendė tylėjo visą minutę, o per tą laiką, kaip ir 
per visą šį pokalbį, Ralis nepratardamas nė žodžio šėrė mo- 
netomis telefoną. 

Jau buvo beprarandąs paskutinę viltį, kad ji sutiks paten- 
kinti jo prašymą, bet Kendė galiausiai tarė: 

— Paskambinsiu jam į kontorą. Tai viskas, kuo galiu padė- 
ti, bet tai tikrai padarysiu. Kada norėtum su juo susitikti? 

— Rytoj. 

— Rytoj. Gal proto netekai? 

— Paskambink jam šiandien ir susitark dėl susitikimo rytoj. 

— Rali, neprarask realybės jausmo. Jis - teisingumo mi- 
nistras. 

— Jis visuomenės tarnas! —- vėl pakėlė balsą Ralis. - Aš 
moku jam sušiktą atlyginimą! 

— Bet negali tiesiog imti ir ateiti... 

— Kaip tik todėl tau ir skambinu. 

— Palauk... Velnias! Rali, palauk. - Ji delnu uždengė ragelį. 
Ralis išgirdo, kaip ji suirzusi atsiprašė ir paprašė dar kelių 
minučių pokalbiui baigti. Grįžusi prie pokalbio ji tarė: - Ma- 
nes laukia. Jau turiu eiti. 

— Man, šiaip ar taip, baigiasi monetos. Paskambinsi jam? 

— Ojeigu jis sutiks tave priimti, nors aš tuo labai abejoju, 
ką ketini jam pasakyti? 

— Man daug įdomiau bus išgirsti, ką jis man pasakys. - Ra- 
lis vis dar jautė Kendės abejonę. - Pažadu, kad atvirai neap- 
kaltinsiu jo žmogžudyste. 

— Jeigu pasakysi jam tai, ką papasakojai man, kad ir ne 
taip išsamiai, tai bus velnioniškai rimti kaltinimai. 

Raliui beliko vienas argumentas sėkmingai užbaigti dery- 
bas, ir dabar jis juo pasinaudojo. 

— Klausyk, Kende, kas jau kas, o aš tikrai žinau, kad esi tie- 
sos ir teisingumo vėliavnešė. Galbūt Fordaisas švarus kaip ką 
tik iškritęs sniegas, tobulas dorumo pavyzdys, koks iš pirmo 
žvilgsnio ir atrodo. Jei taip iš tiesų yra, jis mielai atsakys į 
mano klausimus apie Džounsą, gaisrą ir Siuzi Monro. Ir lieps 
nedelsiant pradėti kuo išsamiausią tyrimą. Bet jeigu jis su- 
sijęs su sąmokslu, kuriuo stengiamasi nuslėpti nusikaltimą, 
jis nenusipelno eiti užimamų pareigų ir turi atsakyti už savo 
nusikaltimą ar nusikaltimus. - Ralis palaukė, kol Kendė tai 

įsisąmonins, o tada pridūrė: - Nesvarbu, ar jis nekaltas kaip 
avinėlis, ar įklimpęs iki ausų, teisingumas turi triumfuoti. 

Sulaikęs kvapą ir čiupinėdamas paskutinę dvidešimt pen- 
kių centų monetą jis laukė, kol Kendė viską apmąstys. Ne- 
trukus ji tarė: 

— Dieve, koks tu atkaklus. Bet ir teisus, kad tave velniai. 

— Tai įtikinsi jį su manimi pasikalbėti? 

— Nežinau, ar man pavyks. Fordaisas paklaus, kodėl nori 
su juo susitikti. Ką man jam pasakyti? 

Ieškodamas atsakymo į šį klausimą, Ralis žvilgtelėjo sau 
per petį ir susižvalgė su Brita, tebesėdinčia automobilyje ir 
baimingai žiūrinčia į jį pro priekinį stiklą. 

— Pasakyk jam, kad noriu pasiūlyti paauglį reklamos kampa- 
nijai, skirtai atkreipti dėmesį į pasimatymo narkotikų aukas. 

Ji giliai įkvėpė ir sunkiai atsiduso. 

— Man nepatinka tavo pasirinktas laikas. 

— Aš žinau. Ir labai dėl to apgailestauju. 

— Kodėl taip skubi? Su ta našta gyvenai penkerius metus. 
Ar šis reikalas negali palaukti iki kitos savaitės? 

Jis prisiminė vyrus iš kaštoninio sedano ir Britos automo- 
bilį, nuo pylimo skriejantį į upę. 

— Ne. Negali. 

— Padarysiu ką galėsiu. 

— Ačiū. 

— Dar nedėkok. Nieko nepažadu. Gali būti, kad man net 
nepavyks su juo pasikalbėti. O jei ir pavyks, Fordaisas gali 
atsisakyti, be to, jis manys, kad man visai protas pasimaišė, 
jei prašau tokių dalykų. 

— Suprantu. Bet pamėgink ir įtikink jį. 

Ji dar kartą nepatenkinta atsiduso ir pasakė: 

— Gerai. Kaip man su tavimi susisiekti? 


Miranda, Džordžas ir Lesas sėdėjo terasoje ir gurkšnojo kok- 
teilius. Suskambo Džordžo mobilusis, jis trumpam atsiprašė 


358 +» Sandia Brown 


ir išėjo pasikalbėti. Tai buvo Kendė Melors, suirzusi ir nepa- 
tenkinta, kad yra priversta jam skambinti. Ji kalbėjo tiesiai 
šviesiai, ir pokalbis ilgai netruko. Baigęs kalbėti, Džordžas 
nenoromis grįžo į terasą, baimindamasis pranešti naujienas 
žmonai ir uošviui. 

— Kas skambino? - pasiteiravo Miranda. 

Jam kilo mintis pameluoti, bet būtų tik atidėjęs tai, kas 
neišvengiama. 

— Teisėja Melors. 

- Antrą vakarą iš eilės? Gal judu susitikinėjate, ką? - kan- 
džiai paklausė Miranda. Ir elegantiškai gurkštelėjo „Cosmo- 
politan' kokteilio. - Ne, negali būti. Juk ji - lesbietė. 

Džordžas pasiėmė savo gėrimą. 

— Ji ne lesbietė. 

— Atrodo kaip lesbietė. 

— Ji buvo ištekėjusi. 

— Ak, prašyčiau, Džordžai. Tu toks naivus. - Nutaisiusi iš- 
kalbingą veido išraišką ji pažvelgė į Lesą, tarsi sakydama: „Ar 
gali patikėti, kad jis - toks idiotas? 

— Ką gi, lesbietė ar ne lesbietė, - pareiškė jis, - o pranešė 
nerimą keliančių naujienų. 

Tai patraukė Mirandos dėmesį. Ji suraukė botokso injek- 
cijų privarytą kaktą. Susiraukė ir Lesas, tik jo kakta nebuvo 
išgražinta botoksu. 

— Na?! - šūktelėjo jis. - Gal metams bėgant ji ims praneši- 
nėti geresnes naujienas? Paklausykime. 

- Šiandien po pietų ją susirado Ralis Ganonas. Paskam- 
bino jai į kontorą. Kadangi laidotuvėse jos nebuvo, o Ralio 
Ganono nematė kelerius metus nuo to laiko, kai jis dingo iš 
miesto, ji norėjo sužinoti, ar, mano nuomone, jis stabilios 
psichikos. 

— Ar stabilios psichikos? - nusistebėjo Lesas. 

— Ką Ganonas pasakė, kad ji suabejojo jo sveiku protu? -— 
paklausė Miranda. 

- Jis paprašė jos susitarti dėl susitikimo. - Džordžas tyčia 
padarė pauzę, nes puikiai žinojo, jog tai juos suerzins. - Su 
Kobu Fordaisu. - Kelias sekundes nė vienas nekrustelėjo, o 
tada Džordžas pabarškino tuščio stiklo dugne likusius ledo 
gabalėlius, susivertė juos į burną ir ėmė garsiai triaukšti. — 
Liežuvius prarijote? 

— Nejuokinga, - atšovė Miranda. 

— Argi sakiau, kad tai pokštas? 

— Apie ką Ganonas nori šnekėtis su teisingumo ministru? 

— Spėk iš trijų kartų, Lesai, ir pirmieji du spėjimai tegul 
nesiskaito. 

Džordžo uošvis pervėrė jį žvilgsniu taip, tarsi jis būtų tuš- 
čia vieta, ir kreipėsi į Mirandą: 

— Tavo vyras mėgsta laidyti nevykusius juokelius, ar ne? 

Džordžui akimirksniu užvirė kraujas. 

-— Ne, Lesai, aš nelaidau kvailų juokelių. Tiesiog nežinau, 
kaip suvaldyti situaciją, tad man nelieka nieko kito, tik pasi- 
šaipyti iš jos absurdiškumo. 

— Ne naujiena tokiam prišiktkelniui kaip tu. 

— Ei, berniukai, - papūtusi lūpas įsiterpė Miranda. - Nesi- 
kandžiokite. Jei visi liksime ramūs, ką nors sugalvosime. Bet 
turiu pritarti tėčiui, Džordžai. 

— Kaip netikėta. - Jis priėjo prie kilnojamo baro ir įsipylė 
dar vieną stiklą škotiško viskio. 

— Reikalas tikrai rimtas, - tarė ji. 

— Teisingai. Rimtas. Ir skubus. Ji sakė, kad Ralis nori susi- 
tarti dėl susitikimo jau rytoj. Jis žada aptarti su Kobu kelis 
klausimus. Teisėja sakė, kad jis kelia bangas dėl Klivlando 
Džounso ir Siuzi Monro. Be to, yra įsitikinęs, jog Džėjus ke- 
tino išpažinti visas nuodėmes, tik kažkas nugnybo jį nespė- 
jusį to padaryti. - Džordžas paeiliui juodu nužvelgė ir piktai 
prunkštelėjo. - Turiu pripažinti, senasis Ralis ne iš kelmo 
spirtas. Gal jis ir nestabilios psichikos, bet tikrai ne kvailys. 

Miranda irzliai atšovė: 

— Juk teisėja tikriausiai nesiims organizuoti jo susitikimo 
su Kobu Fordaisu. 

Džordžas galėjo prisiekti, kad žmonos akyse pamatė su- 
sirūpinimo šešėlį. Nors ir neabejojo, kad tas rūpestis - dėl 
savo žavaus užpakaliuko, o ne dėl jo kailio. 

- Ji tvirtino nenorinti to daryti, ypač šią savaitę, kai jai 
tikrai nereikia jokio triukšmo. Mėgino jį atkalbėti. Bet ne- 
pavyko. 

— Ji jau įsivėlė į politikų žaidimus, - burbtelėjo Lesas. - 
Kodėl tiesiog nepadėjo ragelio? 

- Ašjos irgi šito paklausiau, - atsiliepė Džordžas. - Ji bai- 
minasi, kad jeigu nesuorganizuos jam susitikimo su Kobu, 
jis iškrės kokią kvailystę. 

— Pavyzdžiui, kokią? 

Džordžas vėl tik gūžtelėjo pečiais. 

— Pasiims kelias lazdeles dinamito ir prisiriš prie Kobo 
darbo stalo. Ar panašiai. Kaip tik todėl ji ir klausė, ar, mano 
nuomone, Ralis protiškai ir emociškai stabilus. 

— Ir ką tujai atsakei? - susidomėjo Lesas. 

— Ką aš asmeniškai manau? Manau, kad Ralis Ganonas 
išmintingesnis už mus visus. Ir kilnesnis. Džėjus sakydavo, 
kad jis visuomet būdavo idealistas, gindavo nuskriaustuo- 
sius. Už akių jį vadindavo šventuoju Raliu. Bet dabar Gano- 
nas velnioniškai įsiutęs. Šitiek metų jo krūtinėje kunkuliavo 
teisėtas pasipiktinimas, tad kas galėtų garantuoti, kad jis 
nepratrūks bet kurią minutę? - Džordžas vėl niūriai nusi- 
juokė. - O juk pratrūkti gali ir bet kuris iš mūsų. 

— Kaip manai, ką ji dabar darys? - paklausė Miranda. 

— Kendė? Dar neapsisprendė. 

— Ji kvailė, kad apskritai tokią galimybę svarsto, - atrė- 
žė Lesas. - Jai tai gali būti pražūtinga. Ar jau pamiršo, kad 
būtent ji, o ne kas kitas įtikino Fordaisą netraukti Ganono 


baudžiamojon atsakomybėn dėl tos mergužėlės mirties? 

Negi nori, kad šis jai garbės nedarantis karjeros vingis iš- 
kiltų aikštėn? Juolab šią savaitę... Esu tikras, kad nenori. 
Bet ji labiau nerimauja dėl to, kas atsitiks, jeigu Raliui nebus 
suteikta galimybė susitikti akis į akį su Fordaisu, o ne dėl 
to, kaip viskas klostysis, jeigu susitikimas įvyks. Mat jeigu 
jis bandys šturmuoti valstybinės valdžios pastatą, toks aki- 
brokštas atkreips visų dėmesį nepalyginti labiau negu susi- 
tikimas už uždarų durų. 

Lesas žingsniavo po plytomis išklotą terasą timpčiodamas 
apatinę lūpą. 

— Ar nuo to karto, kai Fordaisas tau skambino, dar kalbė- 
jaisi su juo? 

— Ne. Rytojaus dieną jis dar ieškojo manęs darbe, bet aš 
jam neatskambinau. Tiesiog daugiau nebuvo ką pasaky- 
ti. Bet jeigu jau jis pastatė ausis išgirdęs Bilo Aleksanderio 
pasakojimą apie tai, kad Džėjus norėjo atlikti priešmirtinę 
išpažintį Britai Šeli, įsivaizduoju, kaip reaguos, kai ir Ralis 
užtrauks tą pačią dainelę. Jį apims panika. 

Vien nuo minties, kokias netikėtas pasekmes galėtų su- 
kelti tas pokalbis, Džordžui darėsi silpna. Iki šios minutės jis 
manė, kad blogiausią naujieną šiandien išgirdo iš Pato jau- 
nesniojo, pranešusio, kad Ralis ir Brita Šeli veikia išvien. Kai 
jis tai papasakojo Mirandai, ši baisiausiai įtūžo ir pareikalavo 
paaiškinti, kaip tai įmanoma. Lesas irgi norėjo tai sužinoti. 
Bet Džordžas nieko nesugebėjo jiems paaiškinti. 

Kamuojamas nuovargio jis pirštais pasitrynė sau kaktą. 

— Sumautas Džėjus. Tai jis dėl visko kaltas. Kam jam reikė- 
jo skambinti Britai Šeli? Kam, be visų kitų kvailysčių, reikėjo 
iškrėsti dar ir šią... 

— Neinkšk, - rūsčiai dėbtelėjusi sušnypštė Miranda. - Tu- 
rime ką nors daryti, Džordžai. Aš tau jau sakiau - visiškai 
rimtai. Nesiruošiu laikyti maišo su tavo mėšlu. 

— Lindi tame mėšle taip pat giliai kaip ir aš! - suriko jis. — 
Brangusis tėvelis, beje, irgi. 

Mirandos veidas suakmenėjo, o balsas tapo toks atšiau- 
rus, kad, rodės, galėjai kirsti nuo jo ledą. 

— Mes nežinome, apie ką čia kalbi. Ką vadini mėšlu ir kur 
būtent mes visi įklimpę? 

— Geras bandymas, Miranda, - tyliai ištarė Džordžas. — 
Bet juk iš tikrųjų nenori, kad leisčiausi išprovokuojamas, ar 
ne? Ir tujuk nenori, Lesai, tiesa? 

Užuot atsakiusi, ji nuėjo ir atsistojo šalia tėvo; jie abu buvo 
atsisukę veidu į jį kaip ir tądien, kai Miranda žengė prie alto- 
riaus Šv. Pilypo bažnyčioje miesto centre. Kaip ir visi, kurie 
dalyvavo ceremonijoje. Tuzinas pamergių. Jūra gėlių. Miran- 
da, vilkinti dizainerio sukurtą suknią, kainavusią tiek, kiek 
dauguma vyrų neuždirba per metus... 

Stovėdamas drauge prie altoriaus Lesas perdavė ją 
jam, jaunikiui, vyrui, gyvenimo partneriui. Tačiau tai buvo 
simbolinis, nieko nereiškiantis gestas. Netrukus Džordžas 
sužinojo, kokį statusą turės šioje šeimoje. Šioje trijulėje jis 
visuomet bus pašalinis. 

Lesas pasakė: 

- Išspręsk šią problemą, Džordžai. Tuoj pat. Ir šį kartą — 
galutinai. 

— Po velnių, kaip aš ją išspręsiu? 

— Su-gal-vok, - tarstelėjo Miranda taisydamasi plaukus. — 
Ką nors sugalvok. 


Dviem vyrams, žinomiems kaip Smitas ir Džonsonas, diena 
praėjo ramiai, laikas slinko iš lėto. Jie užsuko pietų į restora- 
nėlį, kuriam tiekiami kepsniai, leidžiama įsidėti kiek nori sa- 
lotų ir vaišinama tešloje keptais vaisiais. Du švariai nusisku- 
te vyrai, valgantys ir besišnekučiuojantys, neatkreipiantys į 
save dėmesio, vyrai, kuriuos visi užmirš, vos tik išeis iš res- 
torano. 

Vakar jiems kaip reikiant nutarkavo subines už tai, kad 
pametė Ralį Ganoną, kai šis išvyko iš laidotuvių. Jiems buvo 

paaiškinta, kad prarado šimtaprocentinę progą, juolab kad 
dabar jis veikia kartu su Brita Seli, kuri jau du kartus liko 
gyva po jų atakų. 

— Ji niekaip negalėjo ištrūkti iš automobilio, - pasiteisino 
Džonsonas, kai paaiškėjo, kad moteris gyva ir, matyt, sveika 
kaip ridikas. 

— Na, akivaizdu, kad galėjo, - neslėpdamas pagiežos pa- 
reiškė tas, kuris juos nusamdė. 

Esą, jeigu būtų buvę budresni, būtų pasekę iš laidotuvių 
grįžtantį Ralį Ganoną, radę tą žurnalistę ir susitvarkę su jais 
abiem, o tuomet atsiėmę atlygį ir dingę. 

Jie ramiai išklausė priekaištus puikiai žinodami, kad jų 
nusipelno. Žaisti lenktynes tame tamsos gaubiamame už- 
miesčio kelyje jiems patiko, tačiau žudymo būdas buvo nevy- 
kęs. Teisindamiesi jie priminė, jog prisigretinti prie moters 
tame kelyje ir viską padaryti taip, kad jos mirtis atrodytų 
kaip savižudybė, buvo užsakovo mintis. 

Kol kas niekas nežinojo, kur dabar pasislėpė Ganonas ir 
Brita Šeli. Čarlstonas neatrodo didelis miestas iki tol, kol 
pradedi jame ko nors ieškoti, be to, dauguma jo gyvento- 
jų, rodos, važinėja pilkais sedanais. Iš registracijos numerių 
nebuvo jokios naudos; Ganonui užteko gudrumo juos kai- 
talioti. 

— Kol jis buvo koplyčioje, mums reikėjo prisegti prie jo 
mašinos sekiklį, - dabar pjaudamas lengvai apkeptą jautie- 
nos nugarinę pareiškė Smitas. 

— Pernelyg daug žmonių aplink. Vėluojantys. Vairuotojai. 
Duobkasiai. 

Jiedu buvo informuoti, kad Vikhamas namie sulaukė ne- 
tikėtų svečių. 

— Kaip manai, ar Ganonas visai pasiuto, ar Vikhamas per- 
deda? - mąsliai kramtydamas paklausė Smitas. 

— Sprendžiant iš to, kas mums papasakota apie Vikhamą, 
sakyčiau, tikriausiai perdeda. 

— Kažin ar Ganonas ginkluotas? 

— Tarkim, kad taip. 

— Manai, moka šaudyti? 

— Nesvarbu. Mes mokam. 

Džonsonas supratingai šyptelėjo partneriui, tik staiga ėmė 
vibruoti jo mobilusis. Jis atsiliepė šiurkščiu „Taip“, o paskui 
klausėsi visą minutę ir galiausiai tepasakė: „Supratau.“ Tada 
klaktelėjo mobiliojo dangtelį ir tarė Smitui: 

— Spektaklis prasideda. 


Dvidešimt trečias skyrius 


io paranoja, atrodo, buvo užkrečiama. 

Kai jis pasiūlė vėl persikelti ir apsigyventi kitur, Brita 
neprieštaravo. Po jo skambučio teisėjai Melors jiedu grįžo 
į motorkiemį susirinkti daiktų. Tai neužtruko nė dešimties 
minučių. Ralis įvairavo į Čarlstono miesto teritoriją, kirto 
ją, pralėkė tiltu per Kuperio upe ir už jos rado kitą tinkamą 
motelį. Ratuotų vagonėlių parkas ir individualūs nameliai 
stovėjo išsirikiavę pelkynės pakraštyje. 

Ralis užregistravo save ir Britą išgalvotomis pavardėmis, 
sumokėjo už dvi paras grynaisiais ir pastatė automobilį už 
namelio. 

— Paprašiau, kad mums išnuomotų šitą. Į jį lengva patekti, 
lengva ir išsmukti, - paaiškino jis, vesdamas Britą į naująjį 
jųdviejų būstą, kuris buvo įrengtas panašiai kaip ir ankstesny- 
sis, tik šis gražesnis ir naujesnis. Jie užsitraukė užuolaidas ant 
fasadinės sienos lango, bet Ralis nuolat žvilgčiojo pro jų plyšį 
ir tikrino, ar niekas nesibrauna pro užrakintas lauko duris. 

— Ar teisėja užsiminė, kiek laiko užtruks? 

— Paprašė duoti kelias valandas. Tada nueisiu ir susirasiu 
kitą mokamą telefoną. 

— Kaip manai, ką atsakys Fordaisas? 

Stumdamas laiką Ralis gulėjo ant nugaros vienoje su- 
stumtų viengulių lovų pusėje, kitoje pusėje pasirėmusi ran- 

ka pusiausėda buvo įsitaisiusi ji. Jis kumštelėjo ploną pagal- 
vę sau po galva. Dilbiu užsidengė kaktą. 

— Nežinau. Bet Kendė yra mano geriausia ir paskutinė 
išeitis. Kalbėjau gana įtaigiai, paminėjau pareigą ir jos tikė- 
jimą teisingumu. Tai buvo šiurkštus manipuliavimas, tačiau 
ji bent jau pažadėjo pabandyti įkalbėti jį, kad susitiktų su 
manimi. 

— Gal nevertėjo būti tokiam žvėriškai atviram?.. 

Nepakeldamas dilbio nuo kaktos jis žvilgtelėjo į Britą per 
lovas skiriantį tarpą. 

Ji tarė: 

— Na, pasakei jai, kad įtari jį keliais sunkiais nusikaltimais. 
Galbūt tau reikėjo dar šiek tiek palaukti. 

— O gal reikėjo leisti šios paslaugos prašyti tau? Ką jau ką, 
o pūsti miglą į akis tu moki. 

— Kai kas pavadintų tai diplomatija. 

— O kai kas - melu. 

Suirzusi ji garsiai atsiduso. 

— Dieve, koks tu nelankstus. 

— Kendė sakė, kad atkaklus. 

— Vadink kaip nori, bet tu - nepakenčiamas. Tikriausiai 
todėl ir Halė... - Ji nutilo per pusę žodžio, o paskui burbte- 
lėjo: - Tiek to. 

— O ne, - paprieštaravo jis versdamasis ant šono ir pasi- 
remdamas alkūne. - Tu ką tik pajudinai širšių lizdą. Ką „ti- 
kriausiai todėl ir Halė'? 

Brita atidžiai jį nužvelgė, - ir iš smalsumo, nes norėjo pa- 
matyti jo reakciją, ir iš atsargumo, nes tos reakcijos prisibi- 
jojo. 

— Galbūt kaip tik dėl tavo nepakenčiamos prigimties ji pas 
tave ir negrįžo. 

— Turi galvoje, po to, kai pasismagino su Džėjumi. Po to, 
kai jis ją metė dėl kitos, kuria irgi trumpam susižavėjo. 

- Jeigu Halė būtų paršliaužusi, atgailavusi, ar būtum at- 
naujinęs su ja santykius? 

— Kažin, ar po nuotykio su Siuzi Monro galiu ką nors 
smerkti dėl neištikimybės, ar ne? Paprastai žmogiškai būčiau 
Halei atleidęs. Bet ne, artimų santykių atnaujinęs nebūčiau. 

— Nes ji puolė į glėbį Džėjui. 

— Nes atsidavė jam taip lengvai. Ji Džėjų pažinojo ir matė, 
koks jis paviršutiniškas ir savanaudis. Mudu kalbėdavomės 
apie jo charakterio trūkumus. Netgi juokdavomės, kad ego- 
izmą jis pavertė meno forma. 

Brita jau ketino baigti šį pokalbį, bet smalsumo vedama 
vis dėlto pridūrė: 

— Bet juk tu... 

— Ką? 

- Juk tu ją atstūmei. Argi ne? Ar siūlydamas jai šiek tiek 
laiko ir erdvės norėjai patikrinti jos meilę ir atsidavimą tau? 

— Galbūt. - Jis vėl apsivertė ant nugaros. - Jei tai buvo 
egzaminas, ji jo neišlaikė. Sakei, kad aš dėljos nekovojau, bet 
ir ji dėl manęs nekovojo. 

— Tai kodėl po kelerių metų mėginai ją susirasti? 

Jis šiurkščiai nusijuokė. 

- Geras klausimas, panele Šeli. Daugybę kartų pats savęs 
šito klausiau. Gal čia buvo kalta saviplaka? Gal dar atrodžiau 
sau nepakankamai apgailėtinas? Gal vedė smalsumas? Gal 
vienatvė? O gal viskas drauge. Šiaip ar taip, išgirdęs, kad ji 
ištekėjo ir turi kūdikį, labai nusiminiau. Bet ne iš pavydo. 
Aš jos nebemylėjau, bet ji man vis dar rūpėjo, ir džiaugiausi, 
kad po romano su Džėjumi sugebėjo atsitiesti. 

— Tai kodėl tada nusiminei? 

— Nes jos naujai atrasta laimė tik pabrėžė, koks niekam 
tikęs yra mano gyvenimas. Tai mane įsiutino. Ji, Džėjus, 
Fordaisas - visi jie klestėjo. Siuzi Monro jų gyvenime tebuvo 


dėmesio nevertas grumstelis. Jie jį perlipo ir žengė toliau, 

kilo aukštyn. O aš pakibau beorėje erdvėje ir nieko negalėjau 
padaryti. 

— Galėjai išvažiuoti į kitą miestą, įsidarbinti kitoje prieš- 
gaisrinėje stotyje ir... 

— ..ir man būtų padėkoję, bet atsakę neigiamai. Kai tik 
būtų pasidomėta ankstesniu mano darbu, būčiau buvęs at- 
leistas asmeninės charakteristikos pagrindu. 

— Būtum galėjęs užsiimti kuo kitu. Pakeisti profesiją. 

— Norėjau būti ugniagesiu. Ruošiausi tam daugybę metų. 
Štai ką aš dariau, štai ką norėjau daryti. Be to, mano darbas 
čia dar nebaigtas. 

— Tu nesugebi atleisti ir dar užsispyręs. 

Brita pasakė tai norėdama Ralį paerzinti, bet jis neatsilie- 
pė, tad ji pagalvojo, kad jis šiuos žodžius bus supratęs kaip 
dar vieną jo charakterio kritiką. Kelias minutes tarp jų tvy- 
rojo tyla. Jis prabilo pirmas. 

— Kendė mano, kad darau tai dėl Siuzi Monro. Dėl Halės 
ir Džėjaus. Dėl jų visų. Ji sakė, kad man nėra jokios prasmės 
širsti ant Džėjaus, nes susitaikyti su velioniu neįmanoma. 

— Kokia ji nuovoki. Pasakojai man, kad pastaruosius pen- 
kerius metus kūrei keršto planus. 

— Taip, iš tiesų, bet dabar ne tai svarbiausia. 

— O kas svarbiausia? 

— Svarbiausia - tie septyni žuvę žmones. Arba aštuoni, jei 
skaičiuosime ir Siuzi. 

Ralis tebežiūrėjo į lubas, taigi Brita nematė jo veido, tik 
profilį, bet jo balso intonacija pasikeitė. 

— Tie žmonės buvo nužudyti, Brita. Niekas nežino, kad 
nusikaltėlis ar nusikaltėliai tebėra laisvėje. Niekas nė neįta- 
ria. Už tuos nusikaltimus niekam netenka atsakomybė. Gali 
vadinti mane nemokančiu atleisti ir užsispyrusiu, man vis 
tiek. Aš neatleisiu ir nenumosiu ranka, nes netgi Klivlandas 
Džounsas, visais požiūriais beviltiškas nusikaltėlis, nusipel- 
no teisingumo. 

Po minutėlės ji tarė: 

— Šis reikalas tave labai jaudina. 

Jis atsisuko, pažvelgė į ją ir vos pastebimai trūktelėjo 
pečiais. 

— Jaudina? Taip, manau, kad taip. Vaikystėje svajojau tapti 
ugniagesiu, kad galėčiau gelbėti žmones ir jų turtą, rizikuo- 
čiau savo gyvybe gelbėdamas kitus, matyčiau, kaip sučium- 
pami ir nubaudžiami padegėjai. Labai idealistiška. Netgi pa- 
sipūtėliška. Bet aš taip jaučiausi. 

— Dauguma berniukų svajoja tapti gelbėtojais, kad galėtų 
važinėtis ugniagesių mašina. 

— Na, tai irgi prisidėjo, - prisipažino Ralis ir jo veide tvyks- 
telėjo šypsena. - O kur dar uniforma, inventorius, slydimas 
stulpu žemyn ir budėjimas priešgaisrinėje stotyje. Visi tie 
vyriški dalykai. - Ir jiedu vienas kitam nusišypsojo. 

— O koks įvykis tau dirbant ugniagesiu labiausiai įsiminė? 

Raliui nereikėjo apie tai ilgai galvoti, jis atsakė iš karto: 

- Išgelbėjau vyrą, įstrigusį sumaigytame automobilyje. 

— Papasakok. 

— Atvykę pamatėme jį klykiantį, apimtą isterijos, bet su- 
žeistas buvo nesunkiai. Nuraminau, pasakiau, kad ištrauksi- 
me jį ir kad jis pasveiks. Po pusvalandžio jis jau buvo greito- 
sios pagalbos mašinoje, pakeliui į ligoninę, truputį nukentė- 
jęs, bet pagydomas. 

— Puiki istorija su laiminga pabaiga. 

Jis pažvelgė į Britą, o tada vėl įrėmė žvilgsnį į lubas. 

— Ne visai. Nunešę jį į greitosios pagalbos automobilį, tu- 
rėjome grįžti, supjaustyti metalą ir išvaduoti iš sumaitotos 
mašinos jo keturmetį sūnų. Berniuko kūnas buvo palindęs 
po variklio bloku ir kai pabandėme jį ištraukti... - Jis nuti- 
lo ir, truputį palaukęs, tesė: - Kūno dalys nesilaikė viena su 
kita. Jis buvo visai sumaitotas. - Ralis vėl nutilo ir krenkš- 


telėjo. - Matai, tėtis važiuodamas į prekybos centrą pasiėmė 

jį kartu. Kai jie išėjo iš parduotuvės, vaikas ėmė aikštytis ir 
prašyti, kad jam leistų sėdėti priekinėje keleivio sėdynėje. 
Tėvas pasijuto labai nesmagiai, nes sūnus klykė, aikštelėje 
visi žmonės į juodu spoksojo, o jis nežinojo, kaip jam suval- 
dyti mažylio įniršio priepuolį. Tad jis nusileido ir pasakė sū- 
nui, kad, gerai, jis galėsiąs važiuoti priekinėje sėdynėje. Jie 
buvo ne taip jau toli nuo namų. Priekyje mažyliui buvo leista 
sėdėti tik tą vienintelį kartą. Bet tik to vieno karto ir paka- 
ko - vieno vienintelio netinkamo sprendimo. Sunkvežimis 
įlėkė į sankryžą per raudoną šviesą ir taranavo automobilį. - 
Po kelių sekundžių Ralis pridūrė: - Dabar tas vaikas jau būtų 
vienuolikos ar dvylikos. Galiu numanyti, kad tėvas labai daž- 
nai apie tai galvoja. 

Truputį patylėjusi, Brita paklausė: 

— Ar daug tokios patirties turi? 

— Ne. Ir ačiū Dievui. Bet prašei papasakoti labiausiai įsi- 
mintiną įvykį. Štai koks jis. Pats įsimintiniausias. - Ralis pa- 
suko galvą ir pats uždavė klausimą: - O kaip tu? 

— Aš? 

— Jauti aistrą savo darbui? 

Atsakyti ji neskubėjo. 

— Taip. 

Pastebėjęs Britos dvejonę, jis nustebęs kilstelėjo antakius. 

— Aistrą balse pažįstu, bet tai ne ji. 

Ralis pažvelgė į ją ilgiau nei įprastai, ir ji prisiminė geidu- 
lingus garsus, užvakar pripildžiusius jo miegamąjį. 

Ji nusuko akis ir tyliai paklausė: 

— Nori sužinoti paslaptį, Rali? 

- Mhm... 

— Ar tikrai? Jeigu tau ją atskleisiu, turėsiu tave nužudy- 
ti. - Jis nusišypsojo, ji tarė: - Šelė Brita Hagen. 

Jis abejingai pažvelgė į ją. 

— Aišku. 

— Tai tikrasis mano vardas ir pavardė. Bet kartais ir pati 
pamirštu, kad negimiau būdama Brita Šeli, nes šį profesinį 
slapyvardį pasirinkau labai seniai, dar nebaigusi koledžo. 

— Kad išsaugotum šią paslaptį, tau nereikia manęs žudyti. 

— Na, tai dar nėra didžioji paslaptis. 

— Šit kaip? Turi dar didesnę? 

— Mhm... 

— Na, kad ir kokia ji būtų, tylėsiu kaip žemė. 

Jis ištarė šiuos žodžius kuo rimčiausiu tonu. Atrėmusi 
įdėmų Ralio žvilgsnį, ji pasakė: 

— Tuo net neabejoju. 

Ji pamanė, kad patikimumas, ko gero, yra viena ryškiau- 
sių jo savybių. Ir šiuo požiūriu būti kietakakčiu yra privalu- 
mas, o ne trūkumas. Jei kas nors patikėtų jam paslaptį, jis 
nusineštų ją į kapą. Jei ką nors pažadėtų, būtinai ištesėtų. 
Jei įsipareigotų, tai visam gyvenimui. Moteriai jis būtų iš- 
tikimas. 

Britai atrodė, kad Halė tikra kvailė, jei bent akimirką 
suabejojo, kad būdamas su Siuzi Monro Ralis nesugebėjo 
valdyti protinių ir fizinių jėgų. Jo kūnas reagavo taip, kaip 
tokiomis aplinkybėmis ir galima tikėtis, bet jo protas buvo 
nuslopintas. Jo širdis šiame įvykyje, žinoma, nedalyvavo. 
Jeigu sužadėtinė būtų jį tikrai mylėjusi, jei apskritai būtų jį 
pažinojusi, be jokių išlygų būtų priėmusi jo pasiaiškinimą. 

Bet ir pati Brita laikė jį kaltu, argi ne? Nesuabejojo nė vie- 
nu Džėjaus žodžiu, bet patikėjo visais Ralio Ganono nusi- 
žengimais dar net nespėjusi su juo susitikti. Kai Ralis ėmė 
vengti jos mikrofonų ir kamerų, ji tokį jo elgesį prilygino 
prisipažinimui, o tada žengė dar vieną žingsnį ir tuo įtikino 
žiūrovus. 

Penkerius metus jam nedavė ramybės nebaigtas gaisro 
priežasčių tyrimas. Jį slėgė atsakomybė už aštuonias žmog- 
žudystes, kurios taip ir liko neišaiškintos. Sumišusi ir susi- 
gėdusi Brita pripažino, kad dalis kaltės tenka ir jai. 

— Atleisk man, Rali. 

— Už ką? 

— Už mano šališkus reportažus. 

— Jau aną kartą atsiprašei. 

— Taip, bet tuomet dar stengiausi išpešti sau naudos. Ban- 
džiau išgauti iš tavęs daugiau informacijos. Norėjau pačiupti 
šitą naują sensacingą istoriją ir pasilikti su tavimi tol, kol su- 
žinosiu viską, ko man reikia. Bet dabar mano atsiprašymas 
nuoširdus. 

Po poros akimirkų jis paklausė: 

— Ar čia ir yra tavo paslaptis? 

— Ne. - Ji giliai atsiduso ir atsigulė ant nugaros. - Mano 
paslaptis ta, kad man ne kartą siūlė darbą didesniuose tele- 
vizijos kanaluose. Vienas iš tų pasiūlymų buvo dirbti didelėje 
televizijos kompanijoje - neetatine korespondente savaitga- 
liais, bet tai būtų buvusi gera pradžia. Visus tuos pasiūlymus 
aš atmečiau. 

— Kodėl? 

— Iš baimės, kad nesusidorosiu. 

Brita žvilgtelėjo į jį, bet tuoj pat vėl pakėlė akis į lubas. 

— Pavadinau tave bailiu, bet, tiesą sakant, pati esu bailė. 
Bijau palikti mažą tvenkinėlį, kuriame esu didelė žuvis. Di- 
desnėje rinkoje konkurencija nuožmesnė. Darbdavių lūkes- 
čiai didesni. O jei nesugebėčiau jų pateisinti? Jei nuėjusi ap- 
sikvailinčiau? Taigi kaskart, kai darbo agentas man perduo- 
davo pasiūlymą, aš jį atmesdavau. Visuomet rasdavau svarių 
argumentų, tačiau esmė ta, kad bijojau atsisakyti vietinės 
televizijos žvaigždės statuso. Mat dirbant kitur gali paaiškė- 
ti, kad esu tik vidutinybė, o kas tada? 

Nuo aštuoniolikos metų dirbu įvairiose televizijos stoty- 
se be ilgalaikių sutarčių ir man toks darbas tinka. Esu laisva 
ir finansiškai nepriklausoma. Kai viskas klojasi gerai, sakau 
sau, kad įstengčiau padaryti bet ką. Bet jei reikalai imtų 

strigti, neturėčiau į ką atsiremti, net laikinai, net trumpam, 
kol atsistočiau ant kojų, užmirščiau, kas buvo, ir pabandy- 
čiau dar kartą. Tai mane baugina. 

Kai buvau jaunesnė, galėjau sau leisti vieną kitą nesėkmę 
darbe. Dažnai keldavausi gyventi kitur, ir nors rizikuodavau, 
rizika man visuomet išeidavo į naudą. Bet dabar jau nesu 
tokia jauna. Nesu televizijos naujokė. Dabar jau turiu ką pra- 
rasti ir negaliu sau leisti patirti rimtos profesinės nesėkmės. 
Todėl nesu linkusi rizikuoti savo karjera. Stengiuosi laikytis 
toje zonoje, kur gerai jaučiuosi. - Brita vėl giliai atsiduso ir 
pažvelgė į jį laukdama komentaro. O kai Ralis nieko nepasa- 
kė, ji dar pridūrė: - Štai ir viskas. Tai mano paslaptis. 

- Tu tiesiog šūdą mali. 

— Ką? 

— Tu be reikalo savimi taip nepasitiki. - Nuleidęs kojas 
nuo lovos krašto ir stodamasis Ralis atrodė pyktelėjęs. - Pir- 
miausia, esi jauna. Turėdama tokį veidą gali eiti bet kur ir 
tapti įžymybe. - Atsukęs jai nugarą Ralis nužingsniavo prie 
lango, praskyrė užuolaidas, užmetė akį į lauką, vėl užtraukė 
užuolaidas ir apsisukęs grįžo. - Antra, esi viena, nes pati taip 
nusprendei. Jei norėtum, galėtum turėti ilgalaikį prieglobs- 
tį. Tiesa, gal tu tiesiog nenori palikti vietinės televizijos ir 
išplaukti į platesnius vandenis, bet tai nereiškia, kad negalė- 
tum ir kad tau nepasisektų. 

Brita pasikėlė ir alkūnėmis įsirėmė į lovą. 

— Vertinu tavo pasitikėjimą, bet nesu tikra, ar galiu pasiti- 
kėti nuomone žmogaus, kuris net neturi televizoriaus. 

— Mačiau tave daug kartų ir žinau, kad savo darbą išmanai. 
Mačiau tavo spaudos konferencijos įrašą. Tu, galima sakyti, 
prisijaukinai visus. Tu mane įtikinai, kad esi nekalta, ojuk aš 
buvau pats skeptiškiausias tavo žiūrovas. 

— Bet policijos įtikinti vis dėlto nepavyko, ar ne? Klarkas 
ir Chavjė mano, kad Džėjų nužudžiau aš. Patas jaunesny- 
sis - irgl. 

— Tikrai? - Jo žvilgsnis nuslydo žemyn ir sustojo ties Bri- 
tos krūtine. Ralis taip įsisiurbė į ją akimis, kad Brita, supra- 
tusi, jog jos palaidinukė per daug aptempė kūną, pasijuto 
nepatogiai. Tada jis pažvelgė jai į akis. - Jis mano, kad tu nu- 
žudei Džėjų? Jis tave tuo apkaltino, bet... - Ralis nusikeikė 
panosėje ir ėmė žingsniuoti po kambarį. - Tas susitikimas su 
juo buvo keistas. Nežinau kodėl, bet kažkoks keistas. 

— Suprantu, ką nori pasakyti. Sakei, kad jis netvėrė savo 
kailyje. Gal mums kaip tik tai ir užkliuvo? 

— Galbūt. - Staiga Ralis žvilgtelėjo į savo rankinį laikrodį 
ir skubiai ėmė autis sportbačius. - Turėtume suspėti kaip tik 
laiku. Eime. Paskubėk. Apsiauk batus. Ir pasiimk kepuraitę. 

— Kur važiuosime? 

- Į policijos nuovadą. 


- Bet kas, važiuojantis pro šalį, gali pastebėti šitą automo- 
bilį, - pasakė Brita. Ji susmukusi sėdėjo priekinėje keleivio 
sėdynėje paslėpusi plaukus po beisbolo kepuraite. 

Centrinė policijos nuovada dunksojo ant kalvelės, nuo 
jos vėrėsi vaizdas į Ašlio upę. Šalia nuovados pastato, kuria- 
me buvo įsikūręs ir Motorinių transporto priemonių depar- 
tamentas, stūksojo viešbutis „Marriott“. Savo mašiną jiedu 
pastatė kaip tik čia, viešbučio aikštelėje, po eile susodintais 
jaunais virgininiais ąžuoliukais. Iš čia buvo gerai matyti 
policijos departamento darbuotojams skirta automobilių 
aikštelė. 

— Nemanau, kad bent vienas tame pastate dirbantis parei- 
gūnas žino, jog reikia ieškoti šio automobilio, - tarė Ralis. 

— Nebent Patas Vikhamas. 

— Aš beveik tikras, kad šią informaciją jis nutylėjo. 

— Nemanai, kad mums išvažiavus jis paskambino į policiją? 

Jis tik papurtė galvą. 

— Mes būtume iš karto apie tai sužinoję. Jau po kelių mi- 
nučių į tą vietą būtų sulėkę budintys policijos ekipažai. Net 

jei nebūtume matę, būtume girdėję sirenas. Jie būtų užblo- 
kavę aplinkines gatves. Be to, tikriausiai būtų išsikvietę ma- 
lūnsparnį. 

- Ir į įvykio vietą būtų atskubėjusi žiniasklaida. 

— Tu geriau žinai. Ne, galiu lažintis, kad Patas Vikhamas 
niekam neprasitarė, jog jį namuose aplankė nuo teisingumo 
besislapstanti moteris. 

— Bet kodėl? 

— Tam ir atvykome, kad tai išsiaiškintume. 

Nuo Pato Vikhamo automobilio, kurį matė šiandien jo 
kieme, o dabar atpažino stovintį aikštelėje, jiedu buvo nu- 
tolę per saugų atstumą, bet jis matėsi kuo puikiausiai. Pato 
Vikhamo pamaina jau ėjo į pabaigą. Jis negalės išeiti iš nuo- 
vados ir praslysti jiems pro akis. Ralis ir Brita vylėsi, kad pil- 
ko sedano jis nepastebės. Ralis abejojo, ar Patas jaunesnysis 
apskritai dairysis tokio automobilio. Kur jau kur, o policijos 
departamento panosėje rasti Britą tikrai niekas nesitikėjo. 

— Šiandien jis tavęs mirtinai išsigando, - priminė Brita. 

— Aš nebuvau toks baisus. 

— Jis pamatė revolverį ir išbalo kaip drobė. 

— Taip, bet kelnes jis prileido ne dėl manęs ir mano revol- 
verio. 

— Jis baiminosi dėl to, ką man papasakojo Džėjus. 

— Arba būtų papasakojęs, jei dar būtų pagyvenęs. 

— Kodėl priešmirtinė Džėjaus išpažintis turėtų kelti grės- 
mę Patui jaunesniajam? 

— Galbūt mums pasitaikys proga paklausti šito jo paties. 
Štai ir jis. 

Ralis pamatė jį, išeinantį pro užpakalines duris. Jiedu 
matė, kaip Patas įžengia į aikštelę ir vinguriuodamas tarp 
automobilių prieina prie savo mašinos. Raliui Pato judesiai 
pasirodė kažkokie įtartini, bet jis tuoj sumetė, kad tai viso 
labo vien jo vaizduotės vaisius. Tas vyras nervingas iš pri- 
gimties. 

Nė nežvilgtelėjęs į jų pusę, Patas atsirakino dureles, švys- 
telėjo vidun švarką ir įsėdo. 

— Kol kas viskas gerai, - pasakė Brita. 

Jiedu ketino pasekti Patą ir pažiūrėti, kur jis važiuos bai- 
gęs darbą. Tikriausiai iš karto pasuks namo, ir jiedu atsidurs 
dar viename aklagatvyje. Bet Ralis ir Brita jautė, kad tas vy- 
ras kažką slepia. Sekdami jį, jie gali surinkti įkalčių. 

Be to, valandų valandas tūnoti užsidariusiam kartu su 
Brita mažame namelyje Raliui galiausiai tapo nemaloniu 
kantrybės egzaminu. Neišvengiamas artumas su ja mažo- 
se erdvėse palengva ėdė jam nervus. Jis kiekvieną akimirką 
jautė Britos buvimą. Kiekvieną krustelėjimą. Jis pabusdavo 
kaskart, kai ji per miegus sukrutėdavo, nors ir miegojo kito- 
je lovoje. 

Penkerius metus jo santykiai su moterimis būdavo trum- 
palaikiai, su jokia moterimi nėra užtrukęs daugiau kaip va- 
landos ar dviejų, - taigi ne tokį ilgą laiką, kad imtų pažinti jų 
įpročius ir nuspėti reakcijas. 

O dabar jį visur lydėjo Britos moteriškumas. Tiesiog už- 
liejo. Jo dėmesį patraukdavo visi tie tipiški moteriški maž- 
možiai: kaip ji susierzina dėl atplyšusio nago, kaip elegantiš- 
kai iš skardinės siurbčioja dietinę kokakolą, kaip kruopščiai 
raišiojasi batų raištelius, palikdama vienodo ilgio galus. Jis 
buvo pakerėtas ir šių, ir daugybės kitų moteriškumo apraiš- 
kų. Negana to, Raliui jos patiko. 

Jis užsižiūrėdavo į Britą jai to nežinant, apimtas susižavė- 
jimo ir persmelktas transo, o mintimis krypdavo į geidulin- 
gus dalykus. Jam apskritai nederėjo prie jos liestis. Mat, kad 
ir kaip stengėsi, niekaip negalėjo pamiršti, ką jautė ją glamo- 
nėdamas, kaip ji judėjo, kaip jo geidė. Žiūrėdamas jai į lūpas 
nesusilaikydavo neprisiminęs, kaip jas bučiavo, žiūrėdamas 
į kojas - kaip stipriai jos buvo jį apsivijusios. 

Tai, kas įvyko aną vakarą, jis aiškino tuo, kad buvo vieni- 
šas ir pasiilgęs moters. Anksčiau irgi jausdavosi vienišas ir 

geisdavo moterų, bet padėkojęs ir išlipęs iš lovos tuoj pat jas 
užmiršdavo. 

Bet šį kartą ne. 

Jo ryžtas daugiau nė pirštu nepaliesti Britos tebebuvo 
stiprus, bet kuo toliau, tuo darėsi sunkiau šio sprendimo 
laikytis. Automobilis - ne tokia uždara vieta kaip motelio 
kambarys. Taigi, kol dar neišprotėjo, neprarado kantrybės 
ir savitvardos, jo misijos dalis buvo kuo mažiau trintis ma- 
žame jųdviejų kambarėlyje. Pagrindinis tikslas, žinoma, išsi- 
aiškinti, kodėl Patas jaunesnysis taip nervinasi. 

Ralis palaukė, kol policininkas išvažiavo iš aikštelės, tada 
užvedė sedano variklį ir pajudėjo iš paskos. Jis traukė gerokai 
atsilikęs, leisdamas tarp jų įsiterpti keliems automobiliams. 
Bet ne per daug. Kelias buvo sausakimšas. Oras - šiek tiek 
pasikeitęs; jau nebe taip tvanku. Malonus vakaras išviliojo 
žmones į gatves. Laimė, Patas laikėsi vienos eismo juostos ir 
neviršijo greičio. 

Po dešimties minučių Brita pasakė: 

— Kol kas nieko įtartino. 

— Taip, bet jis važiuoja ne namo. 

"Patas jaunesnysis lėkė toliau ir, plačiu lanku apvažiavęs 
miestą, pagaliau pasuko į miesto centro istorinę dalį, kur ga- 
tvės buvo siauresnės, pilnos automobilių ir nedrausmingų 
pėsčiųjų, skubančių per gatvę degant raudonam šviesoforo 
signalui, žingsniuojančių važiuojamąja gatvės dalimi, o ne 
judriais šaligatviais. 

Patas atsiskyrė nuo Kingstritu judančio pagrindinio auto- 
mobilių srauto ir atsidūrė šoninėje gatvelėje, o paskui kvar- 
talo viduryje privažiavo pastatą, kuriame veikė naktinis klu- 
bas. Ralis ir Brita susižvalgė, bet nepratarė nė žodžio. Jiems 
ir nereikėjo nieko sakyti. Tas klubas mieste visiems gerai 
žinomas. 

Ralis prašoko įvažiavimą, bet riedėdamas pro šalį spėjo pa- 
matyti, kaip policininkas spraudžia savo automobilį tarp kitų 

dviejų. Kitoje gatvelės pusėje, tik šiek tiek toliau, Ralis išvydo 
išvažiuojančią mašiną, atlaisvinančią taip geidžiamą vietelę 
beveik tiesiai priešais klubą. Jis įvairavo ten automobilį ir iš- 
jungė žibintus tikėdamasis, kad Patas jaunesnysis jų nesuuos. 

Nesuuodė. Jis žingsniavo palei pastato sieną prie naktinio 
klubo įėjimo, bet prie kampo sustojo ir liko stovėti sienos 
šešėlyje. Tada išsitraukė iš kišenės mobilųjį ir paskubomis 
surinko numerį. 

Po kelių akimirkų jis vėl įsimetė telefoną į kišenę, ir pro 
naktinio klubo duris išėjo vyras. Jis patraukė tiesiai link 
pastato kampo ir pasuko už jo. Patas jaunesnysis pasitiko jį 
šypsodamasis. Jiedu persimetė keliais žodžiais, paskui abu 
sparčiai nužingsniavo atgal į aikštelę. Tada sėdo į automobi- 
lį - bet ne Pato - ir pajudėjo: išmovė į gatvę ir nuvažiavo nė 
neįtardami, kad juos atidžiai stebi. 

Tarp Ralio ir Britos tvyrojusi tyla net kibirkščiavo nuo po- 
teksčių ir prasmių to, ką jiedu pamatė. Galų gale jis prabilo: 

— Turbūt aš tai žinojau. Kažkur sąmonės gelmėse. Nuo 
to laiko, kai supratau, kas jis toks. Štai kodėl nustebau, kai 
Džordžas man papasakojo, kad jis vedęs. O šiandien... šian- 
dien jis į tave net nežiūrėjo. 

Matydamas, kad Brita nesupranta, Ralis atsigręžė į ją. 

- Jis nenurenginėjo tavęs akimis. 

Ralis išraiškingu žvilgsniu perliejo Britos krūtinę, kad jai 
būtų aišku. Ji suprato ir, pasijutusi nejaukiai, nuleido galvą. 

Ralis paaiškino: 

- Luisas Džounsas spoksojo. Delnas spoksojo. - „Aš irgi 
daugybę kartų , mintyse pridūrė jis. - O Patas - ne. Turėjau 
iš karto susiprotėti. 

— Jis gyvena slaptą gyvenimą. 

— Žmona ir vaikai jam - tik priedanga. 

— Jų gyvenimas turėtų būti varganas. - Ji nusitraukė beis- 
bolo kepuraitę ir leido plaukams laisvai kristi. - Šitaip šnipi- 
nėdama jaučiuosi siaubingai. Važiuojam iš čia. 

— Negalim. 

— Aišku, kad galim. 

— Ne. Negalim. Prakeikimas! - Jis pirštais pasitrynė aki- 
duobes, dėl to, ką jiedu dabar daro, jausdamasis taip pat 
šlykščiai kaip Brita, ir dar šlykščiau dėl to, ką dar teks pada- 
ryti. - Negalim išvažiuoti, Brita. Nes man kaip tik toptelėjo, 
kad visas šis reikalas nuo šito apgailėtino šunsnukio ir pra- 
sidėjo. 


Dvidešimt Ketvirtas skyrius 


Datas jaunesnysis nematė Ralio tol, kol atsisėdo prie savo 
mašinos vairo, o Ralis uždėjo savo platų delną jaunuoliui ant 
peties. Šis net šūktelėjo išsigandęs. 

— Neketinu tavęs skriausti. Bet mums reikia pasikalbėti, 
ir kiekvienas iš tavo burnos išskriejęs žodis tegul būna tiesa. 
Supratai? 

Ralio balsas buvo švelnus, ramus, bet ir neapsakomai 
nuožmus. Brita nesunkiai įsivaizdavo, kad vyras pajuto Ra- 
lio ryžtą. Ji kone užuodė Pato baimę, kai šis sutikdamas pa- 
kinkavo galva. 

— I-iš kur žinojai, kad aš čia? 

— Turi tarnybinį ginklą? - paklausė Ralis. 

Jis papurtė galvą, kad neturi, bet tuoj pat palinksėjo, kad 
vis dėlto turi. 

— Pistoletas... dėtuvėje. Tu mane sekei? 

Ralis atidarė dėtuvę ir patikrino, ar pistoletas tikrai ten, ir 
neprisilietęs prie ginklo uždarė dureles. 

— Palikti tarnybinį ginklą mašinoje, į kurią bet kas gali įsi- 
laužti ir jį pasiimti, - ne pati gudriausia mintis, Patai. 

— Kodėl mane seki? Ko nori? - Supratęs, kad ant užpaka- 
linės sėdynės įsitaisiusi Brita, Patas jaunesnysis šį klausimą 
uždavė jos atspindžiui užpakalinio vaizdo veidrodėlyje. 

— Kaip Ralis sakė, norime su tavimi pasikalbėti. 

— Apie ką? 

— Apie tavo veidą, - paaiškino Ralis. 

— Apie mano veidą? 

— Kas jam nutiko? 

- Jis... Aš... daug važinėdavau dviračiu. Ir važiuodamas 
įsirėžiau į medį. Sunkiai susižeidžiau ir tą sportą mečiau. 

Ralis nė nekrustelėjo ir nenuleido akių. Jis vis dar laikė 
pervėręs Patą ryžtingu žvilgsniu. Jaunas vyras pasuko galvą 
ir viltingai pažvelgė į Britą. Ji lėtai papurtė galvą. 

— Tai istorija, kurią visiems pasakoji, bet iš tiesų buvo ki- 
taip, ar ne, Patai? 

Jis garsiai nugurkė seiles. 

— Papasakok mums apie Klivlandą Džounsą. 

Patą jaunesnįjį apleido ir tie drąsos likučiai, kurių jis įsiki- 
bęs laikėsi. Stengdamasis kaip nors sulaikyti ašaras, jis per- 
kreipė savo subjaurotą veidą. Apatinė sudarkyta lūpa ėmė 
virpėti. 

Britai buvo sunku žiūrėti, kaip vyrukas išskydo. Ralis pa- 
sidalijo su ja savo teorija, esą čia įsivėlęs ir Patas jaunesnysis, 
kad šis bjaurus reikalas nuo jo ir prasidėjo. Tai nebuvo graži 
istorija, o tai, ką jiedu dabar jam darė, buvo taip pat žiauru, 
kaip ir laikyti veidrodį priešais subjaurotą jo veidą. Tačiau 
būtina. Ralis Britą perspėjo, kad jos užuojauta į beviltišką 
padėtį pakliuvusiam vyrui nenustelbtų jos ryžto išsunkti iš 
jo visą tiesą. 

— Taip, jis apgailėtinas. Bet gali būti, kad jis yra tas, kurį 
palaužus viskas paaiškės, - aiškino jis. - Turime išpešti iš jo 
viską, ką žino, o tai nebus lengva. Ir, aišku, nemalonu. 

— Nelaukiu to pokalbio. 

— Aš irgi, - prisipažino Ralis. 

Dabar, jausdamasis taip pat šlykščiai, kaip ji jautėsi dėl jų- 
dviejų surengtos pasalos, Ralis tarė: 

— Be visų kitų nusikaltimų, Klivlandas Džounsas mušda- 
vo gėjus. 

Patas tylomis linktelėjo galvą. 

— Ir tu tapai viena jo aukų. 

Dar vienas linktelėjimas. Šniurkštelėjimas. Jis delno vir- 
šumi nusišluostė sau nosį. 

— Jis ir dar du. 

— Kur? 

— Hamptono parke. 

— Papasakok mums, kas atsitiko. 

— Aš... Aš... nuėjau į parką. Tiksliau, nuvažiavau dviračiu. 
Bet... sustojau prie vyrų tualeto. 

— Tu ir dar vienas vyrukas santykiavote tualete, - padėjo 
jam Ralis. - Ar tai buvo sutartas pasimatymas, kaip su tuo 
vaikinu šį vakarą? 

— Ne. Aš įėjau. Jis ten buvo. Vyresnis vyras. Mes... - Jis 
droviai gūžtelėjo pečiais. - Paskui aš išėjau pirmas. Kai at- 
sidūriau lauke, jie jau ten laukė. Trys vyrai. Jie mane puolė. 
Džounsas... 

— Tu jį pažinojai? - įsiterpė Brita. - Jis buvo tave sumušęs 
ir anksčiau? 

— Ne. Bet tas tipas man buvo matytas. Suprantate, mane 
įspėjo vaikinai, su kuriais ten susipažindavau. Dabar Čarls- 
tonas gėjams gana draugiškas miestas, o tai vyko prieš pen- 
kerius metus, tuo metu kildavo konfliktų. Ne šiaip įprastas 
apsižodžiavimas. Tai buvo žiaurus fizinis smurtas. Vietiniai 
skustagalviai nutarė, kad mes neturime teisės gyventi, - su 
kartėliu balse pasakojo Patas jaunesnysis. 

-— Bet jūs patys atvirai ieškojote nuotykių! Parke, viešoje 
vietoje, Dieve! -— piktai atrėžė Ralis suerzintas šio vyro len- 
gvabūdiškumo. 

— Neturėjau iš ko rinktis! - nedarnus Pato šūksnis nuai- 
dėjo automobilio salone. Kelias akimirkas niekas nepratarė 
nė žodžio, o tada jis pakartojo: - Neturėjau iš ko rinktis. Ne- 
galėjau prisipažinti. Mano tėtis buvo policininkas. Jis baudė 
už amoralų elgesį. Suimdavo tokius kaip aš, susitikinėjan- 

čius viešuosiuose tualetuose, automobilių aikštelėse ir kitur. 
Prie pietų stalo jiedu su Džordžu Makgovanu šaipydavosi iš 
homikų, kuriuos užtikdavo vienas kitam čiulpiančius. Juok- 
davausi kartu su jais, nes taip reikėjo. 

Žiūrėdama į jį per užpakalinio vaizdo veidrodėlį, Brita 
matė, kaip jo akyse tvenkiasi ašaros. 

— Paskui vieną dieną tėtis užtiko mane su draugu mano 
miegamajame. Manau, kad jis nujautė, bet kai tiesa tapo aiš- 
ki kaip ant delno... - Jis nutilo ir suvirpėjo visu kūnu. - Jis 
pasiuto. Išsitraukė pistoletą. Manau, kad būtų mudu nušo- 
vęs, jeigu mama nebūtų jo sulaikiusi. 

Brita galėjo tik įsivaizduoti tą sceną ir prarają, atsivėrusią 
tarp tėvo ir sūnaus, vyro ir žmonos. Šis įvykis iš esmės pakei- 
tė visą šeimos gyvenimą. Ji švelniai paragino Patą pasakoti: 

— Klivlandas Džounsas ir du jo bendrai jus užpuolė. 

Jis pasimuistė, giliai įkvėpė oro ir garsiai iškvėpė. 

— Kitų dviejų gerai nemačiau. Bet Džounsas užsimojęs 
beisbolo lazda tvojo man per šlaunį, ir ji lūžo. Kai parkritau, 
jis ir anie du ėmė mane spardyti. Vienas bato galu pataikė 
man į nosį. Sutrupino. Kelis mėnesius negalėjau pro ją kvė- 
puoti. Kol dar nebuvau praradęs sąmonės, Džounsas pastvė- 
rė mane už plaukų ir privertė pakelti akis į jį. Jis stovėjo išsi- 
viepęs. „Čiulpk“, - paliepė ir beisbolo lazdos galu smogė man 
į burną paskutinį kartą, tada atsijungiau. - Jis žvilgtelėjo į 
Ralį, tada į Britą ir lyg atsiprašydamas pridūrė: - Chirurgai 
padarė viską, ką galėjo. 

— O su tavimi tualete buves vyras? Kas nutiko jam? 

— Kol jie mane talžė, jis paspruko. Mačiau jį pirmą ir pa- 
skutinį kartą. Pratysojau ten beveik valandą, bet man at- 
rodė, kad praslinko visos dešimt. Mane atsitiktinai rado 
narkotikų pašniaukšti atėję paaugliai. Jie paskambino 911 
ir taip pat dėjo į kojas. Greitoji pagalba nuvežė mane į ligo- 
ninę. Apie tai, kas nutiko, buvo pranešta mano tėvams. Aš 
buvau leisgyvis, netrukus turėjau būti operuojamas, bet tė- 

tis pasilenkė prie manęs ir pasakė: „Sakiau tau, kad pavojin- 
ga vakare važinėtis dviračiu“ Šitaip jis leido man suprasti, 
kokią versiją visiems pasakosime. Neva važiavau dviračiu ir 
patyriau avariją. 

Į aikštelę įvažiavo kitas automobilis ir priekiniais žibintais 
apšvietė juos visus tris. Išlipo du stilingai apsirengę jauni vy- 
rai ir gatvele patraukė link naktinio klubo. 

— Gera vietelė? - paklausė Ralis. 

Nustebes dėl tokio klausimo, Patas atsakė: 

— Girdėjau, kad nebloga. Viduje niekad nesu buvęs. Viešai 
nesu prisipažinęs, kad aš gėjus. 

Ralis nepraleido progos šią temą pratęsti. 

— Tėvas tavo sumušimą užglaistė melu, bet asmeniškai 
norėjo sučiupti tavo skriaudikus. 

— Tiesa, - linktelėjo Patas. - Man rodos, jis vis tiek mane 
mylėjo. Aš gėjus, bet vis dėlto - jo sūnus. Galbūt jam svar- 
biausia buvo ne meilė, o garbė. Šiaip ar taip, kai gydytojai 
nuskausminamųjų dozę sumažino tiek, kad jau galėjau blai- 
viai mąstyti, man į palatą tėtis atnešė kelis albumus su nusi- 
kaltėlių nuotraukomis. Jis pažadėjo, kad jie sugaus niekšus, 
kurie šitaip mane sudarkė, ir privers juos gailėtis dėl to, ką 
padarė. 

— „Jie“? 

— Tėtis, Džordžas Makgovanas ir Džėjus Burdžesas. 

— Jis artimiausiems draugams ir kolegoms detektyvams 
pasakė, kad tu gėjus? 

— Spėju, kad taip. Turėjo pasakyti. Nuo to laiko Džordžas 
Makgovanas su manimi beveik nesikalba. Jo panieka pli- 
ka akimi matoma. O Džėjus, šiaip ar taip, niekada į mane 
nekreipdavo dėmesio. Jis manęs nepastebėdavo ir prieš tą 
įvykį. Aš jį kiaurai permačiau ir manau, kad jis tai suprato. 
Žodžiu, tėtis pasikvietė jį ir Džordžą padėti nubausti mano 
užpuolikus. Man pavyko atpažinti tik Džounsą, parodžiau į 
jį iš karto, vos pamatęs naujausią jo nuotrauką. 

— Jie greitai jį surado? - paklausė Ralis. 

— Po poros dienų. Tėtis paskambino man į palatą ir pasa- 
kė, kad jie jau turi jį policijos nuovadoje. Sakė, kad Džounsas 
maivosi, neigia ką nors užpuolęs, tvirtina, jog tikrai nesitep- 
tų rankų ir nemuštų žydro, bet tėtis neabejojo, kad iki va- 
karo jie išpeš iš jo prisipažinimą, o jei ne, jis pasikvies Kobą 
Fordaisą, kad kaip reikiant pakratytų tą nacio gabalą. Jis bū- 
tent taip ir pasakė. 

— Kada tai buvo? - pasiteiravo Brita. 

Patas pažvelgė į jį, paskui į ją ir nenoromis pratarė: 

— Gaisro dieną. 

Ralis pasilenkė arčiau Pato, ir Britą netikėtai pribloškė 
šių dviejų vyrų skirtumas. Patui jaunesniajam baimės galėjo 
įvaryti vien Ralio ūgis ir kūno sudėjimas, nors šis gal ir ne- 
ketino sąmoningai gąsdinti jauno vyro. Patas atšlijo toliau 
nuo Ralio. 

— Jie privertė Džounsą prisipažinti? 

— Nežinau. 

— Ar tavo tėvas užsiminė, kad jiems areštuojant Džounsą 
jis jau turėjo du kaukolės lūžius? 

— Ne. 

— Arjis pasakojo tau, kaip vyksta kvota? 

— Ne. Daugiau jis man neskambino. Tik tą vieną kartą, kai 
pasakė, kad jie kvos Klivlandą Džounsą tol, kol jis išklos visą 
tiesą. 

— Kas nutiko kvotos metu? 

— Nieko! - Ir jis pakartojo savo atsakymą ryžtingai papur- 
tydamas galvą. 

— Bet tu įtari, kad... 

— Aš nieko neįtariu. 

— Nepliurpk nesąmonių, Patai! - ėmė karščiuotis Ralis. 

— Aš dar kelias savaites gulėjau ligoninėje. Buvau pripum- 


puotas nuskausminamųjų. Man svaigo galva. Mano prisimi- 

nimai apie gaisrą migloti, tai iš kur galiu žinoti, kas atsitiko 
prieš jam kylant? 

— Tu ir nenori žinoti. - Ralio kaltinimas prilygo stipriam 
smūgiui. Jaunas vyras, stengdamasis išvengti veriamo Ra- 
lio žvilgsnio, nuleido galvą. - Tu nenori žinoti, nes sužinojęs 
būtum priverstas pripažinti, jog vien dėl to, kad viešajame 
vyrų tualete kažkas tau pačiulpė, žuvo septyni žmonės. 

— Rali... - tyliai ištartas Britos priekaištas taip ir liko ne- 
išgirstas, nes jį užgožė staiga pratrūkęs Pato kūkčiojimas. 
Jo pečiai drebėjo. Graudus ir trūkčiojantis verksmas spau- 
dė širdį. 

— Tu teisus. Nenorėjau to žinoti, - mykė jis. - Girdėjau, 
kad tas bičas mirė ne nuo liepsnų, bet niekada tėčio apie tai 
neklausinėjau. Nieko daugiau negaliu tau pasakyti, nes nie- 
ko daugiau nežinau. Jeigu supras, kad tau tiek papasakojau, 
mane nužudys. 

Ralis nusitvėrė šio siūlo galo: 

— Kas? Džordžas Makgovanas? Ar jis buvo ten, kai tavo 
tėvas kvotė Klivlandą Džounsą? Jis ir Džėjus Burdžesas? 

— Nežinau, - sukūkčiojo Patas. 

— Fordaisas irgi ten buvo, ar ne, Patai? Jis atėjo į policijos 
nuovadą paspausti Džounso, jeigu jis neprisipažins. Ar toks 
buvo sumanymas? 

— Juk sakau tau - nežinau. Prisiekiu! 

Ralis truputį pasitraukė, atsisėdo arčiau keleivio durelių 
ir, nors tebežiūrėjo į Patą rūsčiu žvilgsniu, davė jam truputį 
laiko susitvardyti. Kai tas liovėsi verkęs ir tik šniurkšteldavo 
nosimi, Brita paklausė: 

— Kodėl vedei, Patai? 

Už jį atsakė Ralis: 

— Dėl tos pačios priežasties, dėl kurios tapo policininku. 
Tai priedangos dalis. 

Patas žvilgtelėjo į Ralį, aiškiai nustebęs, kad jis taip tiks- 
liai atspėjo. 

— Mudu su tėčiu sudarėme sutartį. 

— Po gaisro? - pasitikslino Ralis. 

Jis pritariamai linktelėjo. 

- Jis privertė mane prisiekti, kad niekas niekada nesu- 
žinos, kas nutiko parke. Mano užpuolikas buvo nebegyvas, 
ir jo mirtis niekam nebuvo skaudus smūgis. Viskas baigta, 
pasakė jis. Bet daugiau tai niekuomet neturi pasikartoti. 
Jis man liepė užsirašyti į Policijos akademiją. Girdi, jis ir 
jo bičiuliai pasirūpins, kad gaučiau vietą nuovadoje. Liepė 
vesti ir susilaukti vaikų. Liepė liautis... buvus žydru. - Jis 
sarkastiškai nusijuokė. - Tarsi galima pasirinkti - būti ar 
nebūti gėjumi. 

— Kodėl sutikai sudaryti tokią sutartį? 

— Juk buvau jam skolingas, tiesa? Nors užtraukiau jam 
gėdą, jis ir jo draugai stojo manęs ginti. Taigi dariau tai, ką 
jis man liepė. Nepaklusti būtų buvę niekšiška. 

— Niekšiška įkalbėti moterį už tavęs ištekėti, - tėškė Brita. 

Patas grįžtelėjęs pažvelgė į Britą ir beviltiškai maktelėjo 
galva. 

— Ji buvo mergina iš tos pačios bažnyčios, kurią lankė 
mano mama. Labai griežtai auklėta. Jaunesnė už mane ir 
nekalta. Net nežinojo, ko turėtų tikėtis iš vyro, tad manimi 
nenusivylė. 

— O vaikai? 

— Kai reikia, galiu pasimylėti ir su moterimi. 

— Ji nežino? 

Jis papurtė galvą ir pervėrė Britą maldaujamu žvilgsniu. 

- Ir neturi sužinoti. Negaliu šitaip su ia pasielgti. - Tada 
kreipėsi į Ralį: - Prašau. Ji puiki moteris. Tikrai. Nenoriu jos 
įskaudinti. 

Brita jautė, kad melas, su kuriuo jis gyvena, jo šeimą žei- 
džia labiau negu sužeistų tiesa, bet tai buvo kito pokalbio 
tema. 

Ralis tarė: 

- Šiandien mums užsiminei, kad tėvui didvyrio statusas 
nepatiko. 

— Nepatiko. Tas gaisras sugriovė jam gyvenimą, - karštai 
paaiškino Patas, parodydamas daugiau temperamento negu 
iki šiol. 

— Ką nori tuo pasakyti? - paklausė Brita. 

— Tai, ką pasakiau. Po to jis jau niekada nebuvo toks kaip 
anksčiau. Pasikeitė jis ne tik dėl to, kas man nutiko parke. 
Jam nepatiko jį užgriuvęs dėmesys. Apdovanojimai, liaup- 
sės, visuotinis dėmesys. Burdžesas ir Makgovanas tuo mėga- 
vosi. Fordaisas pasinaudojo tuo, kad būtų išrinktas teisingu- 
mo ministru, o tėtis tetroško, kad viskas pagaliau baigtųsi. 
Bet nesibaigė. Reikalai dar labiau susikomplikavo po... 

Jis nutilo ir nervingai dėbtelėjo į Ralį, ir šis paklausė: 

— Po ko? 

— Po to atsitikimo su tavimi ir ta mergina. 

— Ką apie tai žinai? - susidomėjo Brita. 

— Tik tai, ką žino visi. Tai, ką rašė laikraščiai, tai, ką jūs 
pranešėte savo reportažuose per televiziją. 

— Tavo tėvas kalbėdavo apie Siuzi Monro bylą? - paklausė 
Ralis. 

— Man girdint - ne, bet žinojau, kad ją tiria. Tai buvo pa- 
skutinė svarbi jam patikėta byla. Paskui jis tapo kažkoks 
prislėgtas. Ir kasdien vis labiau. Daug gėrė - vienas, iki iš- 
naktų. Manau, beveik kas rytą pabusdavo dar girtas. Nebei- 
davo į darbą. Net negirdėdavo, ką jam sako mama. 

— Ar ji žinojo apie tave, Džounsą ir atsitikimą parke? 

Patas papurtė galvą. 

— Ji tikėjo istorija apie pasivažinėjimą dviračiu, nes tai jai 
papasakojo tėtis. Bet, manau, visuomet nujautė, kad tai dar 
ne viskas. Numanau, kad ji norėjo tikėti, jog po to, kai buvau 
užkluptas su draugu lovoje, aš išsigydžiau. Ir stengėsi nieko 


neklausinėti, kad nesužinotų tiesos. 


Dūmų uždanga + 399 


Vikhamų namuose buvo daug nutylėjimų, pagalvojo Bri- 
ta. Toje šeimoje tvyrojo slogi atmosfera. 

— Gerai, pasakok toliau, - paragino jį Ralis. 

— Na, mama matė, kad tėtis kasdien darosi vis niūresnis. 
Ji maldavo jo ieškoti pagalbos, bet jis atsisakė, tvirtino pats 
tai įveiksiantis, tik niekada nepaaiškino, kas tas „tai“. Džor- 
džas ir Džėjus bandė padėti jam atsitiesti. Veždavosi žvejoti. 
Ar dar kur nors. Bet kad ir ką jie kalbėjo, ką darė - niekas 
nepadėjo. Jis grimzdo vis giliau į dugną. Vieną naktį mane 
pažadino keistas garsas. Radau jį sėdintį kiemo prieangyje ir 
graudžiai raudantį. Niekada anksčiau nebuvau matęs jo ver- 
kiančio. Niekada. Bet niekad nepamiršiu to siaubingo garso. 
Nutykinau atgal į lovą. Jis taip ir nesužinojo, kad mačiau jį 
tokį. - Patas jaunesnysis nutilo ir vėl nusišluostė nosį. - Jau 
kitos dienos vakarą mūsų namų tarpduryje pasirodė Džor- 
džas su Džėjumi ir pranešė, kad jį mirtinai pašovė. 

Po trumpos tylos Ralis pasakė: 

— Pažinojau tavo tėvą. Tiesa, tik truputį, bet žinau, kad jis 
buvo geras ir sąžiningas faras. Kodėl tą vakarą jis lindo į tokį 
pavojų, Patai? Kodėl sulaužė pirmą savisaugos taisyklę ir ne- 
palaukė pastiprinimo? 

— Kad įrodytų sau, jog yra būtent toks didvyris, kokiu visi 
jį laiko. 

Šie žodžiai nuskambėjo tarsi iš anksto paruoštas atsaky- 
mas, mintis, girdėta iš gydytojo psichiatro lūpų. Ir Ralis, ir 
Brita tuoj pat nusitvėrė šių Pato žodžių. 

— Juk iš tiesų taip nemanai, tiesa? 

Atrodė, Patas pasiruošęs pažvelgti tiesai į akis, bet tik lė- 
tai papurtė galvą. 

— Mintyse svarsčiau, gal jis tiesiog nuo visko pavargo ir 
norėjo, kad visa tai baigtųsi. Pažįstu tą jausmą. - Jis žvilgte- 
lėjo į savo atvaizdą veidrodėlyje. - Žinau, ką reiškia trokšti 


atsikratyti savo kūno ir viso gyvenimo. - Kelias akimirkas 

patylėjęs, jis kalbėjo toliau: - Galbūt tėtis bėgo į tą gatvelę 
jau nebesitikėdamas iš jos išeiti, bet žinodamas, kad jei neiš- 
eis, mama gaus gyvybės draudimo išmoką. 

Brita dar niekada nebuvo susidūrusi su žmogumi, prisipa- 
žįstančiu, kad galvoja apie savižudybę, ir tai ją sukrėtė. Pri- 
sipažinimas aiškiai suminkštino širdį ir Raliui. Bent minutę 
niekas nepratarė nė žodžio, o paskui pirmas prabilo Ralis. 

— Aš turiu kitą teoriją, Patai. Manau, kad verksmo protrū- 
kis, kurį tu girdėjai, galbūt buvo galutinė tavo tėvo kapitulia- 
cija. Jis priėjo ribą. Nusprendė nusimesti kaltės naštą ir at- 
skleisti paslaptį, kurią saugojo kartu su savo bičiuliais. - Po 
reikšmingos pauzės jis pridūrė: - Gali būti, kad abu bičiuliai 
arba vienas iš jų norėjo bet kokia kaina išsaugoti paslaptį. 
Tavo tėvas tyčia galėjo būti atviliotas į tą gatvelę ir nužudy- 
tas, kad jų neišduotų. 

Patas vėl tapo labai nervingas. Jis apsilaižė lūpas. Jo akys 
lakstė nuo Britos prie Ralio ir atgal. 

— Aš šito nesakiau. Ir išvis nieko nežinau apie jokią pa- 
slaptį. Kokią paslaptį? 

Pamatęs, kad jis mėgina apsimesti kvaileliu, Ralis susiraukė. 

— Džėjus turėjo Britai papasakoti kažką labai svarbaus. Jį 
nužudė nespėjusį to padaryti, bet esu visiškai tikras, kad jis 
ketino kalbėti apie Klivlandą Džounsą, kvotos kambarį ir 
gaisrą. 

— Bus geriau, jeigu šitos versijos netikrinsi, - nervingai 
tarstelėjo Patas. 

— Ir leisiu nuteisti Britą už žmogžudystę, kurios ji nepa- 
darė? 

— Ne. Aišku, ne, bet tos kalbos... Tai, ką čia teigi... Tai pa- 
vojinga. 

— Padarysiu viską, kad prisikasčiau prie tiesos, - atšovė 
Ralis. 

— Bet kol kas stumi į pavojų mane ir mano šeimą. - Iš 
susijaudinimo jo veidas vėl persikreipė. - Klausyk, aš ne- 

tikęs sutuoktinis. Nuolat meluoju žmonai. Bet myliu ją ir 
savo vaikus. Juk jie nekalti. Nenoriu, kad jiems atsitiktų 
kas nors bloga. 

- Aš irgi nenoriu, kad jiems kas nors atsitiktų, - pripažino 
Ralis ir pasilenkė arčiau Pato. - Todėl pasakyk man, kas, tavo 
nuomone, nužudė tavo tėvą ir Džėjų. 

— Tai tu manai, kad jį nužudė, o ne aš. 

— Meluoji, Patai. Juk žinai, kad aš teisus. 

- Jeigu ir toliau šitaip kalbėsi, būsime nužudyti ir mes, ir 
tu pats. - Jo balsas buvo verksmingas, o akys paklaikusios 
iš baimės. 

— Kas mane nužudys? Makgovanas? Fordaisas? O gal jie 
abu? Kuris? Kas? 

Patas jaunesnysis tik papurtė galvą. 

— Kas jie? - mygė jį Ralis. 

— Prašau, neklausk. 

— Bet tu Žinai, ar ne? 

— Daugiau nieko negaliu pasakyti. 

— Paaiškink, kodėl. 

— Nes niekas nežino apie mane! 

Ir jo veidą vėl iškreipė kančia. Jo verksmas nuskambėjo 
taip garsiai, taip gailiai, kad Ralis minutėlę patylėjo. 

Paskui linktelėjo galvą, tarsi norėdamas pasakyti, kad da- 
bar jau viską suprato. 

— Jie neišdavė tavo tėvo pasitikėjimo, kai jis papasakojo 
apie tavo homoseksualumą, tad dabar tu negali išduoti jų 
pasitikėjimo. Tiesa? 

Patas jaunesnysis tylomis linktelėjo. 

— Net jei tai tave pražudys? 

— Mano gyvenimas - ir taip grynas mėšlas. - Ir jis vėl ėmė 
kūkčioti. 

Ralis atidžiai žiūrėjo į jį, paskui nukreipė akis į Britą. Vos 
pastebimai papurčiusi galvą, ji davė jam ženklą, jog netiki, 

kad šis verkiantis vyras jiems dar ką nors atskleis. Patas buvo 
baimės gniaužtuose, kurie jam atrodė grėsmingesni už Ralį. 

— Patai. - Šis užgniaužė kūkčiojimą, sureagavo į švelnes- 
nį Ralio toną ir pakėlė galvą. - Manau, kad slėpdamas tiesą 
nuo savo šeimos elgiesi bjauriai. Šito nenusipelnė nei ji, nei 
netgi tu pats. Jūs visi nusipelnote laimingesnio gyvenimo 
negu dabar. Jei tikrai myli savo žmoną, nedelsdamas pasa- 
kyk jai tiesą. Jai bus skaudu, bet ne taip skaudu, kaip galėtų 
būti, jei ir toliau apsimetinėsi. Bet kol kas nenoriu prisiimti 
atsakomybės už tavo ir šeimos saugumą. Kalbėtis su Brita ir 
manimi gali būti pavojinga, tu visiškai teisus. Todėl siūlau 
tau dar šį vakarą išvažiuoti. 

— Išvažiuoti? 

— Grįžk namo ir suruošk kelionei žmoną ir vaikus. Nusi- 
vežk juos į paplūdimį ar į kalnus - tiesiog dinkite bent ke- 
lioms dienoms. Ištuštink savo einamąją sąskaitą banke ir 
nesinaudok kreditinėmis kortelėmis. Savo mobilųjį išmesk. 
Ir gerai užmaskuok pėdsakus. 

Patas jaunesnysis dirstelėjo į Britą tarsi klausdamas: „Gal 
jis visai kuoktelėjo?' 

— Paklausyk jo patarimo, - pasakė ji. - Tą vakarą, kai buvo 
nužudytas Džėjus, mane kažkas apsvaigino narkotikais. Bet 
kadangi liko galimybė, nors ir menka, kad atgausiu atmintį ir 
prisiminsiu, kas įvyko, kažkas mėgino nužudyti ir mane. Su 
automobiliu nustūmė nuo kelio. Dabar jis - Kombahio upės 
dugne. Jeigu Ralis nebūtų manęs išgelbėjęs, būčiau nusken- 
dusi. Žmonės, kurie šitaip padarė, nedvejodami nuskriaus 
tavo vaikus vien norėdami pabrėžti, kokie yra grėsmingi. Pa- 
siimk šeimą ir išvažiuok dar šį vakarą. 

— Kai praneši apie tai policijos departamento viršininkui, 
nė žodžiu neužsimink jam, kur išvyksti, - patarė Ralis. - 
Nes ši informacija gali pasiekti Džordžą Makgovaną ir Kobą 
Fordaisą. 

Patas jaunesnysis pažvelgė į juos ir garsiai nurijo seiles. 

— Jie pažinojo mane nuo vaikystės. Tikrai nemanau, kad 
galėtų padaryti man ką nors bloga. 

— Tikriausiai taip pat manė ir tavo tėvas, - niūriai atsiliepė 
Ralis. - Ir Džėjus. 


Jiedu su Brita grįžo prie pilko sedano, tebestovinčio tolėliau 
gatvėje, įsėdo į jį ir žvilgsniais nulydėjo Patą Vikhamą jau- 
nesnįjį, tolstantį nuo naktinio klubo, į kurį jis niekada nebu- 
vo įkėlęs kojos. 

— Kaip manai, ar jis paklausys mūsų patarimo? - kai Pato 
automobilis dingo už Mitingstrito gatvės kampo, paklausė 
Brita. 

— Arba paklausys, arba mobiliuoju jau skambina policijai. 

— O tai reikštų, kad jis melavo sakydamas, jog nežino, kas 
Klivlandui Džounsui nutiko po to, kai tas buvo sulaikytas. - 
Ir, šiek tiek pagalvojusi, pridūrė: - Manau, jis sako tiesą. Jis 
nenori žinoti, kas atsitiko tame kvotos kambaryje, nes tokiu 
atveju ir pats taptų to nusikaltimo bendrininku. Kitaip sa- 
kant, neklausinėk, ir bus ramu. 

— Smulkmenų jis galbūt ir nežino, bet nemanau, jog tiki, 
kad sulaikant Džounsą šis jau buvo patyręs du kaukolės lū- 
žius. Jis žino: kad ir kas ten nutiko, tuos įvykius galima lo- 
giškai paaiškinti. Taip pat žino, kas nužudė Džėjų. Ir žudiko 
jis, matyt, paniškai bijo. 

— Arba žudikų. 

— Arba žudikų. Nes jei nebijotų, būtų įdavęs juos dar tada, 
kai buvo nušautas Patas vyresnysis. Jis leido jiems išsisukti 
nuo bausmės už jo paties tėvo nužudymą, o tai tiesiog protu 
nesuvokiama. Jis... - Staiga Ralis uždėjo plaštaką Britai ant 
galvos ir privertė ją pasilenkti. Pats jis irgi slystelėjo žemyn 
ir sudribo vairuotojo sėdynėje. 

— Kas? - paklausė ji. 

— Mūsų bičiuliai ką tik išėjo iš klubo. 

— Bačas ir Sandansas? 

— Tie patys. - Ralis pamatė juos šoniniame veidrodėlyje. 
Žvelgdamas sau per petį ir norėdamas įsitikinti, ar akys jo 
neapgauna, jis iš už kelnių juosmens išsitraukė revolverį. 

Brita sunerimusi tarė: 

— Juk neketini jų nušauti, tiesa? 

— Ne, nebent neturėčiau kitos išeities. 

— Galjiems paskambino Patas? 

— Gal, bet nemanau. Jeigu būtų pasakęs jiems, kad mes 
automobilyje tiesiai priešais klubą, jie būtų išlėkę kaip akis 
išdegę. O dabar neatrodo, kad kur nors skuba. Pati pažiūrėk. 
Atgręžę mums nugaras eina į priešingą pusę. 

Jis patraukė ranką Britai nuo galvos, ir ji kilstelėjo ją tiek, 
kad galėtų dirstelėti pro langą. Du vyrai šaligatviu žingsnia- 
vo link Kingstrito. Jie nesivilko koja už kojos, priešingai, at- 
rodė taip, tarsi turi reikalų, bet Brita tylomis pagalvojo, kad 
jų eisena visuomet ryžtinga. Kita vertus, kaip Ralis ir sakė, 
neatrodo, kad jie kur nors labai skubėtų. 

— Jiedu nepanašūs į vakaroti susiruošusią gėjų porelę, — 
tarė Brita. 

— Ne. 

— Argi ne keista, kad jiedu čia pasirodė? 

— Hm... Taip, keista, kad jie pasirodė ir „Vairinėje“ kaip tik 
tą vakarą, kai ten susitikote judu su Džėjumi. Bent jau vie- 
nas iš jų ten tikrai buvo. Dabar pirmą kartą matai ir antrąjį. 
Arjis tau nepažįstamas? 

— Ne. Bet dar nemačiau jo veido. Kaip manai, ar jie šian- 
dien vakare ieško Pato jaunesniojo? 

— Dieve, tikiuosi, ne. Jis prieš šiuos tipus neatsilaikytų nė 
dešimties sekundžių. 

Brita pasakė: 

— Tai nedidelė pergalė, bet vis tiek gera žinoti, kad jie tuš- 
čiai gaišta laiką, kai mes - vos per kelis jardus nuo jų. 

Porelė ant šaligatvio prasilenkė su priešais ateinančiais 
trimis vyrais. Bačas atsigręžęs per petį stebėjo juos, kol tie 

įėjo į barą. Tada kažką pasakė savo bendrui, šis įsižeidė, pa- 
rodė jam vidurinįjį pirštą, ir Bačas sukikeno. Tuomet abu pa- 
traukė toliau. 

— Ar dabar, kai Sandansas atsisuko, spėjai geriau į jį įsižiū- 
rėti? - paklausė Ralis. 

— Taip, bet nemanau, kad būčiau kada nors anksčiau jį ma- 
čiusi. Manęs nenusmelkė toks pat jausmas, kaip tuomet, kai 
pro tavo trobelės langą išvydau Bačą. 

Abu vyrai nudrožė iki gatvės galo, pasuko už kampo ir din- 
go iš akių. Ralis vėl užsikišo revolverį už kelnių juosmens ir 
užvedė sedano variklį. 

— Kaip tau patiktų, jei trumpam apsikeistume vaidme- 
nimis? 

— Ką ruošiesi daryti? 

— Pasekti juos. 


Dvidešimt ponktas skyrius 


Naštoninės spalvos automobilis buvo paliktas atviroje aikš- 
telėje, per dvi gatves nuo Kingstrito. Kadangi vyko labai in- 
tensyvus eismas, Ralis galėjo važiuoti lėtai ir laikytis dera- 
mo atstumo tol, kol porelė grįžo prie savo automobilio. Jis 
sekė paskui juos, kol jie išvažiavo iš istorinės miesto dalies, 
o paskui dar kelias mylias pagrindiniu miesto prospektu iki 
senojo viešbučio „Holiday Inn“. 

— Ir žudikai taupo, - pajuokavo Brita. 

— Ne, jie kainuoja užsakovui tris kartus daugiau negu to 
viešbučio kambarys. 

Dviejų apatinių viešbučio aukštų kambariai turėjo tera- 
sas. Vyrai pastatė savo automobilį per kelis žingsnius nuo 
pirmojo aukšto kambarių. Sustoję prekybos centro aikšte- 
lėje kitapus plačios ir labai judrios dvipusio eismo gatvės, 
Ralis ir Brita matė, kaip vairuotojas, tas, kurį jiedu vadino 
Baču, atidarė bagažinę ir išėmė kelioninį krepšį. 

— Atrodo sunkus, - tarė ji. 

— Ten jų darbo įrankiai. 

Brita susimąsčiusi paklausė: 

— Kažin, kodėl tą naktį persekiodami atokiame kelyje jie 
manęs tiesiog nenušovė? 


— Nenorėjo rizikuoti ir palikti įkalčių. Netinkamas metas. 

— Du nužudymai, mano ir Džėjaus, ir dar ta aplinkybė, kad 
buvome draugai, būtų sukėlę įtarimą. 

— Tavo nužudymas neturėjo atrodyti kaip įžūlus smurtas. 
Daug geriau, jei koks nors vargšas žvejys tik po kelių dienų 
ar savaičių būtų aptikęs nuskendusį automobilį, o jame - ir 
tavo kūną. 

- Ir tuomet atrodytų, kad nusižudžiau. 

— Teisingai. Jei iki to laiko būtum prisiminusi, ką tau pa- 
pasakojo Džėjus, ir tą informaciją spėjusi perduoti kam nors 
kitam, dabar viskas būtų buvę paneigta ir užmiršta. 

-— Viskas būtų atrodę kaip tušti ketinančios nusižudyti be- 
protės kliedesiai. 

— Būtent. 

— Jie labai gudrūs, tiesa? 

Išgirdęs rimtą Britos toną, Ralis pasuko galvą į ją. 

— Labai. 

Du vyrai nuėjo į gretimus kambarius. Kelioninį krepšį pa- 
siėmė Bačas. 

— Matyt, čia vadovauja jis, - nutarė Ralis. - O gal tiesiog 
jis taiklesnis šaulys. 

— Ką darysime dabar? - paklausė Brita. 

Ralis apsižvalgė ir atsakė: 

— Stebėk jų kambarius. Jeigu jie išeis, duok man ženklą. — 
Jis atsidarė automobilio dureles. 

— Kur tu eini? 

— Paskambinti Kendei, kol dar ne per vėlu. - Ir ranka mos- 
telėjo į telefono automato būdelę tolėliau prie prekybos cen- 
tro kampo. - Jei būdelė tebėra, tikiuosi, veikia ir telefonas. 

— Važiuokime ten mašina. 

Ralis papurtė galvą. 

— Iš ten taip gerai nematysime jų kambarių. Pasilik čia. Ir 
stebėk kambarius. 

— Tu liksi be priedangos. Jie tave pamatys. 

— Jie manęs nesižvalgo. Bet, dėl viso pikto... - Ralis paėmė 
revolverį už vamzdžio ir padavė jai. - Paimk šitą. 

Ji išsigandusi atšoko. 

— Padėk ant sėdynės. 

Jis išlipo, atsargiai padėjo revolverį ant vairuotojo sėdynės 
ir protekinis pasileido per aikštelę. Nepaisant to, ką pasakė 
Britai, likti be priedangos jam nepatiko. Ralis įėjo į telefono 
būdelę, bet neuždarė durų, kad į vidų patektų daugiau švie- 
sos. Laimė, telefono aparatas čia tikrai kabėjo. Netgi veikė. 
Jis turėjo išsikeitęs visą saują monetų. 

Kendė atsiliepė jau po pirmojo signalo. 

— Kur tu buvai? Jau buvau bepradedanti manyti, kad atė- 
jai į protą ir daugiau man neskambinsi. 

Ralis smiliumi užsispaudė laisvą ausį, kad per mašinų ke- 
liamą triukšmą geriau girdėtų. 

— Turėjau reikalų. Atsiprašau, kad taip vėlai skambinu. Ką 
man turi? 

— Susitikimą su Fordaisu. 

Ralis sutriko. Jis nesitikėjo, kad ji tai padarys. 

— O, šūdas! 

— O taip, gerai, jis šūdas. Bent jau aš tuo neabejoju. Iš 
pradžių visai nesileido į kalbas, bet galų gale aš jį palaužiau. 
Pasakiau, kad jam velnioniškai pasisekė, kad per Džėjaus lai- 
dotuves neprikibai prie jo taip, kaip prie Džordžo. Patariau 
jam, kaip būsimam kolegai, kad, kol viešai neiškrėtei kokios 
kvailystės, pasikalbėtų su tavimi akis į akį. Jis mano, kad tu - 
nepagydomas psichinis ligonis, tad tikiuosi, visiškai blaivus 
tavo mąstymas jam bus maloni staigmena. - Šiek tiek padve- 
jojusi, ji pridūrė: - Juk tu ne pamišėlis, tiesa? 

— Ne. Tik žmogus, vykdantis misiją. 

- Tam tikra prasme... - burbtelėjo Kendė. 

— Kada susitikimas? 

— Vienuoliktą valandą. Jo darbo kabinete. Prisistatysi ap- 
saugininkams. Padėjėjas tave nuves. 

— Kende, nė nežinau, ką pasakyti. 

— Pasakyk labanakt, - irzliai atšovė ji. - Rytoj visą dieną 
teks dalyti interviu, tad man reikia į lovą. Neturiu kada nu- 
sišlapinti, todėl organizme prisikaupė skysčių, net akys iš- 
pampo. Gal dar nori, kad papasakočiau apie gurnelius? 

Raliui prieš akis iškilo Kendės piešiamas vaizdas, ir jis 
šyptelėjo. 

— Lieku tau skolingas. Labai skolingas. 

— Raudonojo ir baltojo. 

— Ko? 

— Kai kitą savaitę ateisi pas mane vakarieniauti, atneši 
abiejų rūšių vyno. Ir žiūrėk, ne pigaus. 

— Sutarta. 

- Ir, Rali... 

— Ką? 

— Paspirgink Fordaisui padus. Jis nusipelnė. 


— Kada? - paklausė Brita Ralio, grįžusio į automobilį ir 
parnešusio gerų naujienų. 

— Vienuoliktą valandą. Jo kabinete. 

— Aš tikrai nustebusi. Vyliausi, kad jis sutiks tave priimti, 
bet abejojau, ar tikrai taip ir padarys. 

— Jei atvirai, aš irgi. Galjis drąsesnis, negu aš maniau?.. 

— Lengva būti drąsiam, kai sėdi saugomame valdžios pas- 
tate. - Ji susimąsčiusi įbedė žvilgsnį į rudą sedaną priešais 
„Holiday Inn“ langus. - Arba kai turi, kas kovoja vietoj tavęs. 

Mintyse ji dar kartą pakartojo šį teiginį ir suvokė, kaip 
puikiai šie žodžiai jai tinka. Impulso pagauta ir nelaukdama, 
kol apsigalvos, ji atidarė mašinos dureles ir išlipo lauk. 

— Ką darai? 

— Tuoj grįšiu. 

— Brita! 

Nekreipdama dėmesio į Ralį, ji tekina pasileido link ju- 
draus prospekto ir per petį jam šūktelėjo: 

— Jei kas nutiktų, spruk iš čia ir paskambink detektyvui 
Klarkui. 

— Brita! 

— Spruk. 

Tinkamesnės akimirkos Brita nė nebūtų galėjusi pasirink- 
ti. Kai tik pasiekė šaligatvio kraštą, transporto sraute atsi- 
vėrė properša. Ji tekina įveikė dvi eismo juostas, kirto ašinę 
liniją, paskui perbėgo likusias dvi ir liuoktelėjo ant šaligatvio 
prie pat „Holiday Inn automobilių aikštelės. 

Atsigręžti ir žvilgtelėti į Ralį ji nedrįso, - baiminosi, kad jis 
skuodžia iš paskos. Užuot gręžiojusis, ji ryžtingai nužings- 
niavo per aikštelę prie abiejų kambarių ir po langais stovin- 
čio pažįstamo automobilio. 

Brita nebuvo visiškai tikra, kad tai ta pati mašina, kuri 
privertė ją nučiuožti nuo kelio ir pliumptelėti į upę. Bet ne- 
galėjo ir atmesti tokios galimybės. Be to, ji žinojo, kad bent 
vienas iš tų dviejų vyrų buvo „Vairinėje“, kur jai kažkas įbėrė 
narkotikų. Gal tai tik sutapimas, bet labai įtartinas. 

Užtat ji tikrai žinojo, kad vakar jie iššukavo Ralio trobelę, 
automobilį ir atkakliai persekiojo jį, važiuojantį iš Džėjaus 
laidotuvių, vadinasi, galima spręsti, jog tų vyrų ketinimai 
nešvarus ir galbūt mirtinai pavojingi. Be to, ji nė akimirką 
nepatikėjo, kad šįvakar į tą žinomą gėjų barą jie užsuko at- 
sitiktinai. Nesvarbu, ar jie Pato Vikhamo sąjungininkai, ar 
priešai, jų ketinimai kertasi su jos ir Ralio tikslais. 

Tie šunsnukiai patys prisiprašė bėdos. 

Nenuleisdama akių nuo tų dviejų kambarių langų ir durų, 
ji atsargiai prisėlino prie automobilio. Tada apsižvalgė ir įsi- 
tikino, kad aplink nėra nei kitų svečių, nei viešbučio darbuo- 
tojų, ir kad niekas nežiūri pro viešbučio langus 

Nieko nepastebėjusi, Brita pritūpė ir pasislėpė už sedano. 
Abiejuose kambariuose tebedegė šviesa. Atplėšti žvilgsnio 
nuo tų langų ji nedrįso. Bet kurią akimirką galėjo su trenks- 

mu atsilapoti kurio nors kambario durys. Be to, juose apsi- 
stoję svečiai galėjo išgirsti besidaužančią jos širdį. 

Ji pritykino prie kairiosios užpakalinės padangos ir pirš- 
tais braukė per ratlankį tol, kol užčiuopė ventilio galvutę, o 
tada paskubomis atsuko jos dangtelį. Suspaudusi jį delne, ji 
žąsele nukrypavo prie kito rato. 

Jos ausis pasiekė iš kambario televizoriaus sklindantys 
komedijos garsai. Ar užuolaida krustelėjo, ar jai tik pasi- 
rodė? O gal užuolaidą plazdeno po palange įmontuoto oro 
kondicionieriaus keliamas vėjelis? 

Jos pirštai nervingai sugraibė priekinės padangos ventilį 
ir atsuko galvutės dangtelį. Kol žąsele apėjo visą automobilį 
ir atsidūrė prie dešinio priekinio rato, šlaunyse pajuto de- 
ginantį skausmą. Ji atsuko ir tą dangtelį. O ketvirtas, pa- 
skutinis, nenorėjo pasiduoti taip lengvai kaip trys pirmieji. 
Kol jį įveikė, Britą išpylė prakaitas, o pirštų pagalvėlių oda 
nusitrynė iki pūslių. 

Tvirtai spausdama delne visų keturių ventilių dangtelius, 
ji atsistojo. 

Ir tą pačią akimirką atsidarė vieno iš kambarių durys. 

Brita instinktyviai atsisuko į tą pusę. 

Tarpdury stovėjo Sandansas. Jis buvo basas, tebemūvėjo 
kelnes, bet marškinius, vilkėtus naktiniame klube, jau buvo 
pakeitęs baltais sportiniais marškinėliais. Jų skvernai buvo 
tvarkingai sukišti už kelnių juosmens. Kreipti dėmesį į smul- 
kmenas tokiu metu visiškai kvaila, tačiau Britai nevalingai 
toptelėjo, kaip kvailai ir neskoningai tas žmogus atrodo. 

Rankose jis laikė plastikinį maišelį su ledu, bet paleido jį 
tą pačią akimirką, kai tik pamatė Britą, siektelėjo pistoleto 
dėklo, kurio nebuvo, ir sušuko: 

— Stok! 

Bet ji pasielgė visiškai priešingai. Apsisuko ir nudūmė kiek 
įkabindama. Brita tikėjosi pamatyti Ralį, nekantriai laukian- 

tį jos pilkame sedane kitoje prospekto pusėje. Bet toje vieto- 
je nebuvo nei Ralio, nei mašinos. 

Už nugaros ji išgirdo beldimą ir mintyse sumetė, kad San- 
dansas laužiasi į partnerio duris. Jis rėkė: 

— Greičiau išeik! 

Ji nestabtelėjo ir neatsisuko, o strimgalviais skuodė ga- 
tvės link net nežinodama, į kurią pusę bėgti. Kur Ralis? Jei 
kas atsitiktų, ji liepė jam sprukti, tačiau iš tiesų nesitikėjo, 
kad jis ims ir paliks ją likimo valiai. 

Britai pasigirdo, kaip vienas iš vyrų šūktelėjo jos vardą, 
bet ir nežvilgčiodama atgal žinojo, kad jiedu ją vejasi ir spar- 
čiai artėja. Ji girdėjo, kaip į šaligatvio plyteles tapsi basos 
kojos, girdėjo sunkų šnopavimą ir keiksmus. 

Nuo šaligatvio ji staiga metėsi į šalį, tiesiai ant kelio at- 
važiuojančiam automobiliui ir tik paskutinę akimirką spėjo 
atšokti, kad mašina jos nekliudytų. Vairuotojas užgulė maši- 
nos signalą. Šis garsas Britą apkurtino ir ji neišgirdo kito be- 
siartinančio automobilio, kuris čiuožtelėjo ir staiga sustojo 
tik per kelis colius nuo jos, vos nenutarkavęs džinsų jai nuo 
užpakalio. 

— Brita! 

Ji atsigręžė. Ralis sustabdė mašiną įsiterpęs tarp jos ir tų 
dviejų vyrų. Pamatę pro nuleistą vairuotojo lango stiklą įjuos 
nukreiptą revolverio vamzdį, persekiotojai staiga sustojo. 

— Daugiau nė žingsnio arba šaunu! - riktelėjo Ralis. 

Jie pradėjo jam kažką rėkti, bet jis urzgino sedano variklį 
laikydamas pėdą ant stabdžio pedalo. 

Brita klestelėjo į priekinę keleivio sėdynę. Jai dar nespė- 
jus užtrenkti durelių Ralis pakėlė pėdą nuo stabdžio, ir ma- 
šina šovė į priekį tarsi lenktyninis žirgas pro starto vartus. 
Jis peršoko bortelį ir nurūko prieš eismą. Stipriai sukandusi 
dantis ji stebėjo, kaip Ralis kirto ašinę liniją lėkdamas aš- 
tuoniasdešimties mylių per valandą greičiu, ir toliau jų au- 

tomobilis nuskriejo pirmąja eismo juosta, dar kelis jardus 
mėtomas į šalis, kol Ralis galutinai jį suvaldė. 

Ji žvilgtelėjo atgal. Abu vyrai bėgo per aikštelę link savo 
dabar jau netinkamo naudoti automobilio. Bačą šis įvykis 
užklupo nespėjusį apsimauti kelnių. Ji dar spėjo žvilgsniu 
užgriebti Bačo trumpikes ir gražiai įdegusias kojas, o tada 
Ralis staigiai pasuko dešinėn, ir viešbutis dingo iš akių. Pir- 
mai progai pasitaikius Ralis pasuko į kairę, o paskui vėl į 
dešinę. 

Jam iš burnos be paliovos liejosi keiksmažodžiai. 

Jos gyslomis tekėjo adrenalinas. Dėl karštligiško vairavi- 
mo Brita virsčiojo į šonus. Šiaip taip įstengusi prisisegti sau- 
gos diržą, ji tarė: 

— Gali pristabdyti. Jie mūsų neatsivys. O jei bandys, iš jų 
padangų oras išeis greičiau, negu spės prie mūsų priartėti. 

Ji atgniaužė kumštį. Delne nagai buvo įspaudę pusmė- 
nulio formos žymes, bet jame gulėjo keturi ventilių kamš- 
teliai. 

— Ir ką tu, po velnių, sau galvojai?! 

— Galvojau apie tai, kaip supančioti jiems kojas, kad nega- 
lėtų mūsų sekti. 

— Jie net nežinojo, kad mes čia! Tave galėjo nušauti! 

— Bet nenušovė! 

— Velnias! - Jis ranka trinktelėjo per vairą. 

Kol Ralis taip nusiteikęs, ginčytis su juo beprasmiška, to- 
dėl ji daugiau nepratarė nė žodžio. 

Jei kas nors būtų juos sekęs, būtų netekęs kantrybės. Kol 
jiedu persikėlė per Reivnelio tiltą, net ji pati pametė nuovo- 
ką. Įveikę dar kelias mylias, jie grįžo į motelį. 

Ralis nuvairavo automobilį už jų namelio, išlipo ir puolė 
prie durų, bet atidaręs palaikė jas ir praleido Britą, palydė- 
damas piktu žvilgsniu. Vos tik ji įžengė pro duris, Ralis jas 
užtrenkė ir užrakino. 

Tada atsigręžė ir užsipuolė. 

— Tai buvo kvailas ir neapgalvotas žingsnis, Brita. 

— Tai juos truputį pristabdys. 

— Suprantama. 

— Vadinasi, ne toks tas žingsnis ir kvailas, ką? 

— Vis tiek nevertėjo rizikuoti. 

— O aš manau, kad vertėjo. Šiaip ar taip, atsilyginusi jiems 
pasijutau daug geriau. 

— Pasijutai geriau? Jie galėjo tave nudėti! 

Jis atrodė pasiryžęs pats tai padaryti. Jam ant kaktos 
buvo matyti iššokusi tvinkčiojanti kraujagyslė. Rankos tvir- 
tai įremtos į šonus. Brita bandė gintis. 

— Turėjau imtis ko nors pati, Rali. Jaučiuosi priklausoma 
ir niekam tikusi, ir tas jausmas man nepatinka. Turėjau veik- 
ti. Pavargau pasikliauti vien... 

— Manimi? 

— Taip! Ir bet kuo kitu. Aš prie šito nepratusi. Visuomet 
sugebėdavau savimi pasirūpinti. 

— Tai eik ir rūpinkis! - Jis atrakino ir vienu mostu atlapojo 
duris. 

Už durų tvyrojo tamsa, kurią švelnino tik aukštai virš 
parko priimamojo žybsinti raudona neoninė strėlė su užra- 
šu „Yra laisvų vietų . Ralis Britos provokacijai nepasidavė, 
ir dabar ji liko kvailės vietoje. Jeigu ji išeis, kur nueis ir ką 
darys? Juk neturi pinigų. 

Ji nugręžė akis nuo žybsinčio ženklo ir pažvelgė Raliui į 
veidą. Jo lūpos buvo pabalusios iš pykčio. Jos vos krustelėjo, 
kai jis pasakė: 

— Per mane viena moteris jau mirė. Nenoriu, kad tai pasi- 
kartotų. 

— Reikėjo apie tai pagalvoti prieš mane grobiant. 

Jis nusikeikė, vėl užtrenkė ir užrakino duris, pirštais tarsi 
šukomis persibraukė plaukus. 

— Taigi, - neatlyžo ji, - nepamiršk, kad tai tu įklampinai 
mane į visą šitą mėšlą. 

Ralis nuleido rankas. Įsistebeilijo į Britą ir švelniu nuosai- 
kiu tonu tarė: 

- Klysti. Į šitą mėšlą įklimpai tada, kai pasidavei Džėjaus 
Burdžeso žavesiui. 

Kelias akimirkas išlaikiusi Ralio žvilgsnį, Brita praėjo pro 
jį ir grybštelėjo plastikinį maišelį su Ralio jai pirktais drabu- 
žiais. Šią akimirką tai buvo itin žeminama. Ji nusinešė mai- 
šelį į vonios kambarį, uždarė duris ir garsiai, kad jis girdėtų, 
užsirakino. 

Kai po dešimties minučių iš ten išėjo nusimaudžiusi po 
dušu ir išsitrinkusi galvą, rado jį sėdintį ant savojo lovos 
galo, spoksantį į televizorių. Garsas buvo išjungtas. Ralis pa- 
kėlė akis į ją. 

— Jau baigei? 

Ji abejingai linktelėjo galvą. 

Ralis atsistojo, pasiėmė daiktus, nuėjo į vonios kambarį 
ir užsidarė duris. Ji atsigulė ant lovos ir pamėgino susi- 
domėti kartojama begarse komedija, bet po kelių minučių 
atsikėlė, išjungė televizorių ir ėmė neramiai žingsniuoti po 
namelį. 

Jie turėjo tiek mažai daiktų, kad nebuvo ko tvarkyti, nie- 
ko, ką būtų galima skaityti, išskyrus pasenusią telefonų kny- 
gą, apdulkėjusį Gideono Biblijos tomelį ir Ralio dokumen- 
tus, bet juos Brita jau buvo peržiūrėjus tokią daugybę kartų, 
kad, galima sakyti, visą medžiagą mokėjo mintinai. Nebuvo 
kas veikti, tik laukti ryto, kai jiedu važiuos į Kolumbiją ir 
Ralis apkaltins teisingumo ministrą sunkiais nusikaltimais. 
O kas tada? 

O juk dar mažiau kaip prieš savaitę ji turėjo puikų darbą, 
televizijos žvaigždės vardą, kolegų pagarbą ir draugų, kuriais 
galėjo pasitikėti. O dabar ji - abejotinos reputacijos žurna- 
listė. Ją medžioja įtakingi žmonės, pasiryžę nužudyti netgi 
savo draugą, kad tik nebūtų atskleista jų nusikaltimo paslap- 
tis. Be to, ji slapstosi nuo teisingumo ir, jei įkliūtų, būtų ap- 

kaltinta žmogžudyste. Kažin, kas jos laukia ateityje? Jei liks 
gyva ir apskritai turės ateitį. 

Vonios kambario durys atsidarė, ir pro jas išėjo Ralis. Jo 
plaukai buvo šlapi. Jis mūvėjo šortus su išorinėmis kišenė- 
mis, marškinių nevilkėjo. Nešvarius drabužius ir kelioni- 
nį krepšį numetė ant grindų prie lovos. Delnu persibraukė 
sprandą, įrėmė rankas sau į klubus, o tada pakėlė akis į lubas 
ir kažką sumurmėjo, - tai galėjo būti ir keiksmas, ir malda. 

Tik tuomet jis pažvelgė į Britą, ir susitikę žvilgsniai su- 
kūrė tokią įtampą, kad jai net kvapą užgniaužė. Jis įveikė 
juodu skyrusį atstumą dviem žingsniais. Širdims nespėjus 
dar kartą tvinkstelėti, Ralis jau buvo užgulęs ją ir įsisiurbęs 
jai į lūpas. Bučinys buvo ilgas ir aistringas, o kai nutrūko, ji 
pajuto trokštanti dar ir dar. 

Jo lūpoms slystant jos kaklu, Brita suleido pirštus jam į 
plaukus ir perbraukė. 

— Maniau, kad tau nepatinku. 

— Ne, nelabai, - sušnabždėjo jis pasilenkęs jai prie lūpų ir 
vėl įsisiurbė. 

Jo kūnas buvo stangrus, o oda vis dar drėgna ir šilta nuo 
dušo. Kai jis uždėjo plaštaką jai ant sėdmenų ir prispaudė 
sau prie strėnų, Brita geidulingai sudejavo. 

— Rali, dėl Džėjaus... 

— Nesvarbu. 

— Tai buvo tik trumpas kvailas romanas. Ir viskas. Be to, 
seniai... 

— Gerai jau. 

— Otą naktį, kai jis mirė, prisiekiu, nežinau, kas tarp mūsų 
įvyko. 

— Man taijau nerūpi. 

— Neprisimenu. 

— Nesvarbu. 


— Aš nejaučiau, kad... 

— Brita, ššš! 

— Bet tave... - Ji dar labiau prisispaudė prie jo. - Tave pri- 
simenu. Tave jaučiu. Vis dar jaučiu. 

Ralis ją pakėlė ir nunešė į lovą, iš jo gerklės išsiveržė nely- 
gus atodūsis. 

— Nusivilk palaidinę. 

Nuo to, ką jo pirštai darė prasibrovę pro pižamos sagas, 
Britai sukosi galva, bet ji dar sugebėjo suvokti ir padaryti 
tai, kas liepiama. Ji nusitraukė palaidinę ir nusviedė ją šalin, 
o tada rankomis apsivijo Ralio galvą, ši leidosi jai prie krūtų. 
Jo lūpos buvo karštos ir godžios. 

Per krūtis verpetuojantis jo liežuvis ir tuo pat metu slap- 
tą gilumą glostantys pirštai įkaitino kūną iki beprotybės ir 
netrukus dovanojo purtantį orgazmą. Bet atokvėpis truko 
tik akimirką. Britai dar nespėjus atsigauti, Ralis jau tempė 
žemyn jos šortus, ir kai ji išsilaisvino, jis švelniai pakštelėjo 
lūpomis jai į papilvę, iškart virš gaktos plaukų. Švelniai, — 
taip švelniai, kad ji vos pajuto jo nykščių prisilietimą, jis pra- 
skleidė jos geidulingas lūpas ir įleido liežuvį. Prisilietimas 
buvo lengvas kaip plunksnelė, bet akimirksniu visu jos kūnu 
aukštyn šovė elektrinis malonumo impulsas, užgniaužė kva- 
pą ir sukėlė dar vieną orgazmą - o galbūt nepaprastai stiprų 
pirmojo atgarsį. 

Jis nesiliovė tol, kol ji dar bent kartą nepakilo į svaigulin- 
gą aukštį, ir netekusi jėgų, vos gaudydama kvapą ėmė mal- 
dauti mažyčio atokvėpio. 

Jis apsivertė ant nugaros, atsisegė šortų užtrauktuką ir 
juos nusimetė. Pamačiusi jo sustangrėjusį draugužį ji tingiai 
šyptelėjo. Ištiesė ranką ir kuo švelniausiai pirštų galiukais 
perbraukė per visą kraujo priplūdusį pasididžiavimą. Ralis 
sudejavo ir pamėgino nustumti jos ranką. Bet ji ėmė jį glos- 
tyti, ir kai nykščiu atsargiai spustelėjo viršūnę, jis iškošė pro 
sukąstus dantis: 

— Prašau, liaukis. Aš neturiu jokios apsaugos. 
— Žinau. 
Ji užlipo ant jo ir pamažu nulenkė galvą jam prie strėnų. 


Jis manė, kad pats patraukliausias kada nors jo matytas 
vaizdas - tai drėgni, palaidi ir spindintys Britos plaukai, iš- 
drikę jam ant pilvo ir šlaunų. Bet ne. Dar patraukliau ji atro- 
dė tuomet, kai viena ranka laikė suėmusi ir atgal atmetusi 
savo plaukus, kad jis galėtų matyti, kaip jos lūpos suspau- 
džia jo varpą. 

Pirmas keiksmas jam išsprūdo tada, kai jos liežuvis sura- 
do plyšelį. Ir ten pasiliko. Ji nesiliovė tol, koljo šūksmai tapo 
padriki ir nevalingi kaip pamišėlio. 

Nuo tos akimirkos jis jau nebesuvokė, ką sako ir ar apskri- 
tai ką nors sako, nes jį užvaldę pojūčiai neleido galvoti apie 
nieką kita, tik apie tai, apie šį nepaprastą erotinį eksperi- 
mentą, įkūnijusį jo gašliausias fantazijas. 

Dar patrauklesnė akimirka buvo tada, kai jis išsiliejo, ir 
Brita nebyliai pakvietė jį atsigulti ant savęs. Sunkiai šnopuo- 
damas ir laukdamas, kol atslūgs karštis, jis ilsėjosi padėjęs 
galvą jai ant krūtinės. Raliui buvo taip gera jausti jos pirštus, 
nagais tingiai braukančius jam per nugarą, taip pat švelnų 
jos krūtų kilnojimąsi ir širdies plakimą. 

Pagaliau Ralis pakėlė galvą ir pažvelgė į dailų jos kūną. 
Tada lūpomis švelniai suspaudė jos krūties spenelį. 

— Jie visada šiek tiek išsišovę. 

— Kaip nesmagu. 

— Tiesiog iš proto varo. 

— Nupirkai netinkamą liemenėlę. 

— Nelygu, kaip pažiūrėsi... 

Tylus Britos juokas virto malonumo persmelkta dejone, 
kai jis švelniai lyžtelėjo ją liežuviu, o paskui įsisiurbė burna 
jai į lūpas. Ji kojomis apsivijo jam strėnas ir stipriai apkabi- 
no. Velnioniškai gera. 

Bet užvis geriausia, kai jis ėmė glostyti jos lūpas savosio- 
mis. Neskubrus bučinys, rodės, truko visą amžinybę, suliejo 
dvi burnas į vieną, supynė liežuvius, - be galo intymus ir pa- 
vojingai jaudinantis bučinys. 

Ralis vėl pajuto papilvėje bundantį geismą, nenumaldomą 
norą į ją įsiskverbti, - šį kartą troško ir kūnas, ir širdis. Su- 
kaupęs visas valios jėgas, jis atsispyrė pagundai nerti į pul- 
suojantį karštį, kuriame aną kartą viskas vyko per greitai ir 
per trumpai. 

Ralis nutarė pasitenkinti jos kūno nuogumu ir jos atlie- 
piančia aistra, kuri prasiveržė, kai Brita uždėjo ranką jam 
ant sėdmenų ir tvirtai prispaudė prie savęs, murmėdama 
kažką apie tai, koks tas gyvenimas neteisingas. 

Ji pratarė: 

— Tu galėtum... 

— Galėčiau, bet nedarysiu. Įsiskverbęs į tave negalėsiu su- 
stoti. 

Taigi jie mėgavosi bučiniais ir glamonėmis, o galiausiai at- 
sigulė ant to paties šono, jis viena ranka apkabino ją per 
liemenį ir prisiglaudė, o kitos rankos pirštus sunėrė su jos 
pirštais ir padėjo jai prie krūtinės. 

Prieš užmigdamas jis tingiai sušnabždėjo: 

— Galbūt truputėlį man patinki... 


Dvidešimt šeštas skyrius 


- Brit 

- Mhm?.. 

Ralis, jau atsikėlęs ir apsirengęs, pasilenkė ir ranka per- 
braukė per jos klubo linkį. 

— Kelkis. Laikas važiuoti. 

Prisimerkusi nuo negailestingai plieskiančios lempos 
šviesos, ji apsivertė ant nugaros, o tada pasikėlė ir pasirėmė 
alkūne. Braukdama nuo veido susitaršiusius plaukus, nusi- 
žiovavo ir paklausė: 

— Kiek valandų? 

Antklodė nuslydo jai iki juosmens. Jos krūtys buvo ranka 
pasiekiamos ir tokios gundančios. Bet jis atsispyrė. 

— Šiek tiek po šeštos. 

— Šeštos? Iki valstijos valdžios rūmų tik dvi valandos kelio. 

- Teisingai. — Pastebėjęs jos sumišimą, Ralis šyptelėjo. — 
Viską paaiškinsiu mašinoje. Nagi, judinkis. Nešk užpakaliu- 
ką iš lovos. 

Po penkiolikos minučių išvažiuodamas iš vagonėlių parko 
jis vėl pamatė ją žiovaujant. 

— Per anksti prikėliau? 

— Per vėlai leidai užmigti. - Ir, droviai šyptelėjusi, žvilgte- 
lėjo į Ralį. Kelias sekundes jiedu žvelgė vienas kitam į akis, 
bet nė vienas nė žodžiu neužsiminė apie tai, kas įvyko naktį. 


Dūmų uždanga + 411 


Apie nieką. Nei apie barnį. Nei apie pirmą aistringą apsika- 
binimą. Ir juo labiau ne apie... 

„Ne, nė negalvok apie tai. Kaip ir po miego šiltos jos krū- 
tys, tai malonumas, kurio šįryt jis negali sau leisti. 

Ji tarė: 

— Stebiuosi. 

— Kuo? 

— Kad vežiesi mane kartu. Ketinau vykti, bet maniau, iš 
pradžių teks pasiginčyti. 

— Po to, ką vakar vakare padarei Bačo ir Sandanso automo- 
biliui, šiandien jie spjaudys ugnimi. Bijojau palikti tave vieną. 

— Jie negalėjo mūsų atsekti. 

— Nenorėjau rizikuoti. 

— Tau neramu dėl manes? 

Ralis žvilgtelėjo į Britą, o ji atsakė glamonei prilygstančia 
šypsena. 

Na, beveik prilygstančia. Nevisiškai. Mat jos glamonės 
tiesiog varė iš proto. 

Jis atplėšė nuo jos akis ir visą dėmesį sutelkė į kelią. 

— Kaip ketini įsivesti mane į rūmus? - paklausė ji. - Mane 
iš karto suims. 

— Turiu planą. 

— Malonu girdėti. Bet aš irgi turiu. 

— Koks tas planas? 

— Sustok čia. 

— Prie „Wal-Marto ? 

Tai buvo visą parą dirbanti prekybos tinklo parduotuvė. 
Kadangi saulė buvo tik ką patekėjusi, didžiulėje automobi- 
lių aikštelėje stovėjo vos kelios kitos mašinos. Ralis mintyse 
klausė savęs, ką ji sugalvojo, bet padarė tai, ko ji prašė. 

Brita atidarė dėtuvę ir ėmė raustis: stumtelėjo šalin doku- 
mentus, kuriuos Ralis gavo nusipirkęs šią mašiną, automo- 
bilio eksploatacijos vadovą, sulankstytą miesto žemėlapį ir 
oro pagalvės saugumo kortelę. 

— Turi su kuo rašyti? 

Jis neturėjo, bet ankstesnis savininkas buvo palikęs tuši- 
nuką. Šerdelė jau buvo beveik tuščia, jos galas aplipęs medvil- 
niniais plaušeliais, bet Britai jo užteko brūkštelėti ant popie- 
riaus lapo kelis žodžius. Ji padavė lapelį Raliui ir paaiškino: 

— Čia pirkinių sąrašas. Jeigu neturės būtent šio modelio, 
nupirk kokį nors kitą, svarbu, kad turėtų tokias pačias funk- 
cijas. Pinigus, žinoma, grąžinsiu. 

Ralis perskaitė, ką ji buvo parašiusi, ir galvos linktelėjimu 
patvirtino, kad užduotį suprato. 

— Sėdėk ir nekišk galvos. Aš ilgai neužtruksiu. 

Nepraėjus nė dešimčiai minučių jis grįžo po pažastimi pa- 
sispaudęs paketą, rankose laikydamas plastikinius puode- 
lius su kava. Kai jiedu vėl pajudėjo, Brita įstatė savo puodelį į 
laikiklį ir atplėšė pirkinį. Ralis akies krašteliu stebėjo, kaip ji 
atidaro dėžę, kurioje buvo vaizdo kamera su integruotu mik- 
rofonu. 

— Moki ja naudotis? 

— Ar aš moku ja naudotis? - susiraukusi burbtelėjo Brita. 
Ir papasakojo jam, kaip praktikavosi mažose TV stotyse ir 
susipažino su visais darbais, kurių tenka imtis tiesioginia- 
me eteryje dirbančiai žinių reporterei. Netgi su pagalbiniais 
techniniais darbais. 

Britai baigus kalbėti, Ralis patraukė ją per dantį: 

— Jei planas padaryti vaizdo įrašą televizijai neišdegs, vi- 
sada galėsi grįžti prie valytojos darbo. 

— Cha, cha. - Ji įkišo jungiklio laidą į automobilio žieb- 
tuvėlio lizdą, kad krautųsi vaizdo kameros baterija. Sure- 
guliavo nedidelį ekranėlį, kuris tarnavo ir kaip objektyvas, 
truputį pasikrapštė su vaizdo mastelio pokyčio keitikliu ir 
išbandė integruotą mikrofoną. - Esu dirbusi ir su sudėtin- 
gesnės konstrukcijos kameromis. Šitai daug proto nereikia. 
Kaip supranti, nesu Spilbergas, bet nufilmuoti ir įrašyti gar- 
są sugebėsiu. Be to, dar galiu valandų valandas treniruotis. 

— Tau neliko nė dviejų valandų, - tarė jis. 

— Bet susitikimas - tik vienuoliktą. 

— Taip, susitikimas numatytas vienuoliktą, bet su teisin- 
gumo ministru susitiksime šiek tiek kitu laiku. 


- Iš kur žinai, kur jis gyvena? - paklausė Brita, kai Ralis 
pirštu parodė jai senovinį kolonijinio stiliaus raudonų plytų 
pastatą. Jiedu lėtai pravažiavo pro šalį, nuriedėjo gatve tolyn 
ir pirmoje sankryžoje apsisuko. 

— Kai buvo išrinktas teisingumo ministru, vieną dieną pa- 
sekiau jį iš valstijos valdžios rūmų. 

— Norėjai pasikalbėti su juo akis į akį? 

— Ne, tik išlieti pyktį. Tada turėjau marias laiko ir nebuvo 
ką veikti, tik kaupti pagiežą. Jis padarė karjerą mano sąskai- 
ta. Ir Siuzi Monro. Tvirtai nusprendžiau vieną gražią dieną 
viską sustatyti į savo vietas. 

- Ir šiandien - kaip tik ta diena? 

- Ir pats laikas. - Jis pastatė automobilį gretimoje gatvėje 
prie pat šaligatvio, išjungė variklį ir sučiupo Britą už rankos 
anksčiau, negu ji spėjo atsidaryti dureles. 

Ralis suprato jos poreikį asmeniškai dalyvauti spren- 
džiant šią problemą ir jį gerbė. Ji rizikavo taip pat kaip ir 
jis, o gal net labiau, nes turėjo ką prarasti. Ji nusipelnė gali- 
mybės atsilyginti už jai padarytą blogį. Teoriškai, - mintyse 
pabrėžė sau jis. 

Bet praktiškai, žvelgdamas iš asmeninių pozicijų, jis bai- 
minosi, kad nutiks kas nors siaubinga, ir Brita nukentės. 

— Reikalai gali pakrypti pavojinga linkme, Brita. Tau nebū- 
tina eiti drauge. 

— Aš to ir tikėjausi, be to, aišku, kad privalau eiti kartu. 

Jis linktelėjo galvą pripažindamas, kad ji geba ir turi tei- 
sę nuspręsti pati. Tačiau šis suvokimas nė kiek nesumažino 
baimės dėl jos saugumo. 

— Šis planas - pati paskutinė išeitis. Mes labai rizikuojame. 


414 » Sandia Brown 


— Kartais surizikuoti verta. - Iš tylaus jos balso ir to, kaip 
ji pažiūrėjo į jį tardama tuos žodžius, Ralis suprato, kad Bri- 
ta turi omenyje kai ką daugiau negu jųdviejų planą užklupti 
Fordaisą jo paties namuose. 

— Po velnių, tu teisi. - Ralis ranka tarsi kabliu apsivijo Bri- 
tai kaklą, prisitraukė ją arčiau ir paskubomis stipriai pabu- 
čiavo. Tada nykščiu perbraukė per jos drėgną apatinę lūpą ir 
kimiu balsu pridūrė: - Eime. 

Jie nužingsniavo šaligatviu link gatvės kampo. Tai buvo 
pasiturinčiųjų kvartalas, šių namų savininkų bendruome- 
nė pati vykdė nusikaltimų prevenciją ir rūpinosi tvarka bei 
saugumu. Nenorėdami atkreipti niekieno dėmesio, jiedu 
ėjo neskubėdami. Juos aplojo už vienos rezidencijos tvoros 
lakstantis šuo, o kitoje gatvės pusėje tursenantis vaikinas su 
„iPod“ ausinėmis pasisveikino atsainiai linkteldamas galvą. 
Daugiau jie nieko nesutiko. 

Priėję teisingumo ministro namą, jie pasuko į pagrindinę 
pėsčiųjų alėją, tarsi tai būtų jiems įprastas rytinis maršrutas. 
Kai Ralis bendrais bruožais paaiškino Britai savo sumany- 
mą, ji išreiškė tam tikrų nuogąstavimų. 

— Gali būti, kad prie namo budi apsaugininkai, - pareiškė ji. 

— Galbūt. Jei taip, mes bent jau sukelsime triukšmą. Ži- 
niasklaida tuoj pat reaguos. Net jei mus nutemps surakintus 
antrankiais, galų gale jam vis tiek teks pasidomėti, kodėl bel- 
dėmės į jo namų duris. 

- Jis gali atsisakyti su mumis susitikti. 

— Po to, ką jam pasakė Kendė? Abejoju. Ji leido Fordaisui 
suprasti, kad mano nervai įtempti iki galo ir dar iškrėsiu ko- 
kią kvailystę. Galiu lažintis, kad skandalo jis nenori ir mie- 
liau sutiks pasikalbėti su manimi asmeniškai. 

— Bet ne taip asmeniškai. 

— Suprantama. Mūsų vizitas, be abejo, jam bus nemaloni 


staigmena, - pasakė jis. 


Dūmų uidanga + 415 


Dabar Brita pridūrė: 

— Na štai, vienas rūpestis atkrito. Apsaugos nematau. 

Ir namą, ir kiemą gaubė tyla bei ramybė. Automatinės van- 
dens purškyklės palaistyta pievelė tviskėjo rasa. Priekiniame 
prieangyje per visą namo sieną stovėjo keturios kolonos su 
kaneliūromis ir laikė antrojo aukšto balkoną. Prie dvivėrių 
blizgių juodai dažytų lauko durų stovėjo dideli vazonai su 
ilgalapiais paparčiais. 

Niekieno netrukdomas Ralis prie jų priėjo ir žvilgtelėjo į 
Britą. 

— Pasiruošusi? 

— Tik stenkis iš karto eiti prie reikalo. Baterija ne iki galo 
įkrauta. 

Ji nukreipė kameros objektyvą į duris. Ralis tris kartus 
sudavė nublizgintu žalvariniu durų belstuku. Laukdamas, 
kol kas nors ateis atidaryti, jis stengėsi susikaupti. O kam, 
ir pats nežinojo. Ir dvasiškai, ir fiziškai jis mėgino nusiteikti 
bet kam. Gal puolančiam dobermanų veislės šuniui? Griež- 
tam ūkvedžiui? Vaikui, vilkinčiam pižamą su lenktyninio au- 
tomobilio emblema? 

Didžiai jo nuostabai, duris atidarė pats Kobas Fordaisas. 
Jis mūvėjo kostiumo kelnes, vilkėjo marškinius, ryšėjo ka- 
klaraištį, tik nebuvo užsimetęs švarko. Rankoje laikė lininę 
servetėlę. Aišku kaip dieną, jiedu užtiko jį pusryčiaujantį. 

Brita įjungė filmavimo kamerą. 

Jis reagavo taip, tarsi vaizdo kamera būtų ginklas: žingte- 
lėjo atatupstas. 

— Kas čia? 

— Labas rytas, pone Fordaisai, - pasisveikino Brita. - Se- 
niai nesimatėme. 

Susivokęs, kad tai - ta pati nuo teisėsaugos besislapstan- 
ti žurnalistė, iš nuostabos jis net akis išpūtė. Tada Fordaiso 
žvilgsnis nukrypo į Ralį ir jis vėl paklausė: 

— Kas yra? 

— Tai diena, kurios jūs bijojote penkerius metus. Atėjome 
pasikalbėti su jumis apie Klivlandą Džounsą. Prisimenate 
jį? - Ir Ralis kilstelėjo segtuvus, kuriuos atsinešė su savimi. — 
Jeigu jums reiktų atgaivinti atmintį, visa medžiaga yra čia. 

Teisingumo ministro žvilgsnis nuslydo jiems už nugarų, 
ir pamatęs, kad daugiau draugijos jiedu neturi, jis, atrodo, 
lengviau atsikvėpė. Ir grįžo prie pokalbio su Raliu. 

- Klivlandas Džounsas. Žinoma, prisimenu. Jis sukėlė 
gaisrą policijos nuovadoje. 

— Vadinasi, jūs tebesilaikote šios versijos, taip? - įsiterpė 
Brita. 

Suirzęs Fordaisas kilstelėjo ranką, tarsi norėdamas linine 
servetėle uždengti vaizdo kameros objektyvą, bet paskui ap- 
sigalvojo ir vėl nuleido ją sau prie šono. 

— Jis padegė pastatą prieš pat mirtį, ojo mirties priežastis 
buvo galvos traumos. 

— Mes su panele Šeli manome kitaip, - pasakė Ralis. - Ir 
jūs žinote, kad buvo kitaip. Tai žinojo ir Patas Vikhamas vy- 
resnysis. Ir Džėjus Burdžesas. Kaip tik todėl jie nebegyvi. 

Fordaiso akys vėl sužiuro į Britą. 

— Ji įtariama nužudžiusi Burdžesą. 

— Tai suimkite ją, - paragino Fordaisą Ralis. - Mes pa- 
lauksime, kol informuosite ją apie jos teises, o paskui, kai 
policininkai atvažiuos jos pasiimti, galbūt jiems bus įdomu 
sužinoti, ką veikėte policijos departamente kaip tik tą dieną, 
kai jis virto liepsnojančia dėže ir joje žuvo septyni žmonės. 
Ak, be to, mes mielai perduosime nufilmuotą medžiagą, kad 
jie patys pamatytų, kaip vos užsiminus apie tą įvykį jūsų su- 
sinervinusį ir meluojantį veidą išpila prakaitas. Labas rytas, 
ponia Fordais. Atleiskite už sutrukdymą. 

Teisingumo ministras atsigręžė ir pamatė jam už nugaros 
stovinčią žmoną, atėjusią pasižiūrėti, kas sutrukdė pusry- 
čiauti. Ji buvo žavi, rafinuotų manierų moteris. Net ir tokį 

ankstų rytą ji buvo pasidariusi makiažą ir paprastai, bet sko- 
ningai apsirengusi. Jai ant peties kabojo nedidukė rankinė, 
o rankoje ji laikė mašinos raktelius. 

Ji nepatikliai nužvelgė prie lauko durų stovinčią trijulę. 

— Kobai. Ar viskas gerai? 

— Taip, viskas gerai. 

— Berniukams laikas į beisbolo treniruotę. Gal aš... 

— Taip. Važiuok. Paimk juos. Viskas gerai. 

Vyro žodžiai, jai, matyt, niekada nekelia abejonių, - netgi 
tada, kai prie jos namų slenksčio stovi nuo teisingumo besi- 
slapstanti bėglė. Ji stabtelėjo sekundėlę ir grįžo į namo gilu- 
mą, iš kurios buvo atėjusi. 

Fordaisas vėl atsisuko į Ralį ir Britą. Pokalbio su žmona, 
kad ir labai trumpo, pakako, kad jis suspėtų susitvardyti. 
Kaip ir dera tikram politikui, jis buvo linkęs ieškoti kom- 
promiso. 

— Pasikalbėsiu su jumis, bet ne čia. Ne dabar. Tikėjausi jūsų 
vienuoliktą valandą savo darbo kabinete. Sutikau skirti jums 
laiko. O dabar, kaip suprantu, įsibrovėte į privačią valdą. 

— Bandymas neblogas, bet nieko nebus, - atrėmė Ralis. - 
Kalbėsimės čia. 

— Mano vaikai ir žmona... 

— Jie jau išvažiavo į beisbolo treniruotę. O jei ir nebūtų iš- 
važiavę, skriausti jūsų šeimos neketiname. Kur norėtumėte 
kalbėtis? 

— Su ginkluotu žmogum nesišnekėsiu, - ramiai, tvirtai ir 
be jokios baimės pareiškė Fordaisas. 

Mintyse sumetęs, kad šiuo klausimu teisingumo minis- 
tras greičiausiai nebus linkęs nusileisti, Ralis tarė: 

— Jei sutinkate pasišnekėti, pistoletą padėsiu į šalį. 

— Ir filmavimo kamerą. 

— Kamera liks įjungta, - pasipriešino Brita. - Gali būti, 
kad šis vaizdo įrašas bus vienintelė priemonė, kuria galėsiu 
pasinaudoti gindamasi teisme. 

Kelias akimirkas pamąstęs, Fordaisas atžariai tarstelėjo: 

- Gerai. 

Tada apsisuko ir rankos mostu pakvietė juos sekti paskui. 

Kambarys, į kurį Fordaisas nusivedė juos iš vestibiulio, buvo 
gerais baldais apstatytas ir skoningai įrengtas darbo kabine- 
tas, - kaip spėjo Ralis, veikiau skirtas svečiams parodyti, negu 
rimtai dirbti. Fordaisas priėjo prie rašomojo stalo ir atsisėdo. 

— Pistoletą, pone Ganonai... 

Ralis išsitraukė už juosmens užkištą ginklą ir padėjo jį ant 
kampe stovinčio kavos stalelio, - kad pats galėtų jį pasiekti, 
o teisingumo ministras - ne. Tada įsitaisė krėsle priešais ra- 
šomąjį stalą. Brita atsisėdo į tokį patį krėslą. Ralis matė, kad 
ji pirštais reguliuoja vaizdo kameros ryškumą. 

Fordaisas ranka mostelėjo į Ralio laikomus segtuvus. 

— Kas čia? 

— Tai - mano ir Tedžio Brunerio gaisro aplinkybių tyrimo 
rezultatai. Tyrimo dalis, susijusi su septyniomis gaisro au- 
komis, iki galo nebaigta. Man nebuvo leista baigti tyrimo ir 
išsiaiškinti Klivlando Džounso mirties priežasties. Bruneris 
pasitenkino policijos departamento pateiktu paaiškinimu. 

Fordaisas dėbtelėjo į dokumentų pilnus segtuvus, vis dar 
negrabiai apvyniotus ir suspaustus guma, o tada pakėlė akis 
į Ralį. | 

— Jūs neigiate, kad gaisrą sukėlė Klivlandas Džounsas? 

— Jis buvo miręs prieš kylant gaisrui. 

Fordaisas atsirėmė į rašomojo stalo kėdės atlošą ir sunėrė 
rankų pirštus sau po smakru. Galbūt jis ketino melstis; gal 
jautė, kad jam šito reikia? 

— Kuo grindžiate tokį savo tvirtinimą, pone Ganonai? 

Niekieno nepertraukiamas Ralis kalbėjo visas penkiolika 
minučių. Jis parodė Fordaisui Klivlando Džounso skrodimo 
ataskaitos kopiją. 

— Kaip jo kaukolėje atsirado tie lūžiai, taip ir nenustaty- 
ta, bet argi nėra pagrindo manyti, kad tokios rimtos, netgi 

mirtinos galvos traumos neturėjo praslysti pro akis jį areš- 
tavusiems pareigūnams? Manau, kad ne. Man buvo pavesta 
tai išsiaiškinti, bet aš negalėjau nė per žingsnį pasistūmėti 
į priekį. 

Ir jis papasakojo apie policijos departamento pareigūnų 
vengimą bendradarbiauti. 

— Man buvo trukdoma kiekviename žingsnyje. Iš pradžių 
sakiau sau, gerai jau, ten ką tik praūžė gaisras, sunaikino jų 
būstinę ir visa, kas joje buvo. Nieko nepadarysi, dabar jie tru- 
putį išsiblaškę ir neorganizuoti. Nebūk jiems toks griežtas. 
Kita vertus, turėjome lavoną vyro, mirusio policijos nuova- 
doje, bet ne nuo smalkių ar nudegimų. Taigi, aš buvau atka- 
klus. - Ralis trumpam nutilo norėdamas atgauti kvapą. - Ir 
štai, dar nesulaukęs reikalingų atsakymų, buvau pakviestas į 
vakarėlį savo draugo Džėjaus namuose. 

Užsiminus apie tai Fordaiso veidą iškreipė vos pastebima 
grimasa, - jos paslėpti nepadėjo net ir abejingumo kaukė, 
kurią taip mitriai moka užsidėti politikai. Ralis numanė, kad 
gaivinti teisingumo ministro atminties nereikia, jis ir taip 
puikiai prisimena tą įvykį, bet vis tiek pakartojo faktus, kad 
juos užfiksuotų vaizdo kamera. 

Jis baigė savo kalbą sakydamas: 

— Niekas, tikjūs ir bylą tiriantys detektyvai girdėjote mane 
tvirtinantį, kad pats to nežinodamas pavartojau narkotikų 
ir visiškai praradau atmintį. Geras mano draugas Džėjus pa- 
tarė man šią bylos aplinkybę tiesiog nutylėti. Jis pasakė, kad 
jei bent žodžiu užsiminsiu apie tai, jog buvau apsvaigintas 
narkotikais, tik dar labiau sukomplikuosiu savo padėtį. Gir- 
di, žmonės manys, kad traukiau į šnervę kokainą kartu su 
Siuzi Monro. Bet kai išgirdau ir panelę Šeli teigiančią, kad 
įtaria, jog tą vakarą, kai buvo nužudytas Džėjus, jai slapčia 
buvo įberta narkotikų, supratau, kad mudu tapome to paties 
sąmokslo aukomis. O motyvas - juk jūs, su kriminalinėmis 
bylomis dirbantys teisininkai, pirmiausia ieškote motyvo, 

tiesa? - buvo nuslėpti tai, kas nutiko Klivlandui Džounsui ir 
kas iš tiesų sukėlė gaisrą. 

- Prieš pat savo mirtį Džėjus ketino man šią paslaptį 
atskleisti, - įsiterpė Brita. - Net jei jis tai padarė, aš nieko 
neprisimenu. Bet esu visiškai tikra, kad jį pražudė poreikis 
išsipasakoti ir apvalyti savo sąžinę. 

Žvelgdamas teisingumo ministrui į akis, Ralis pasakė: 

— Po Siuzi Monro mirties jūs norėjote mane sutrypti. Ir, 
be jokios abejonės, būčiau buvęs sutryptas, jei nebūtų įsiki- 
šusi Kasandra Melors. 

Fordaisas suirzęs susiraukė. 

— Atrodo, ji vis dar jūsų šalininkė. Ar ji ką nors žino apie 
tai, ką pasakojote man apie Klivlandą Džounsą? 

— Taip, aš pasidalijau su ja savo įtarimais. 

Fordaisas rankomis perbraukė sau per veidą. Po akimir- 
kos jis nuleido rankas ir, atrodydamas tarsi žmogus, iš pas- 
kutiniųjų besistengiantis apsiginti, tarė: 

— Jei siekiate atpildo, pone Ganonai, prašyčiau nepamirš- 
ti, kad kaltinimo aš jums nepareiškiau. Mano dėka išvengėte 
baudžiamosios atsakomybės. 

— Teisybė. Bet poveikis toks, tarsi būtumėte įspaudęs man 
įdagą, kad esu kaltas. Praradau darbą. Praradau penkerius 
savo sumauto gyvenimo metus, ir tik dėl to, kad jūs ir kiti 
pakišote man Siuzi Monro, o tada pasirūpinote, kad ji pri- 
siuostytų tiek kokaino, kad išleistų dvasią. 

Brita keliu bakstelėjo Raliui į kelį, primindama jam įjung- 
tą filmavimo kamerą ir jo pažadą, kad valdys emocijas. Jei 
šis pokalbis atrodys kaip asmeninis kerštas, visas darbas nu- 
eis perniek. Juk jie siekia teisingumo, o ne keršto. 

Žvilgtelėjęs į kamerą Fordaisas kreipėsi į Ralį: 

— Turiu prisipažinti, kad tos merginos mirtis man visuo- 
met atrodė kažkokia keista. Man nedavė ramybės tai, kad 
ji mirė Džėjaus Burdžeso bute - policininko bute. Kai Kendė 
atvedė jus į mano kabinetą ir jūs pareiškėte, kad vienintelė 

jūsų gynyba - menamas trumpalaikis atminties praradimas, 
mano įtarimas tik dar labiau sustiprėjo. 

— Įtarimas? 

- Įtarimas, kad čia kažkas ne taip. Jūsų reputacija buvo 
nepriekaištinga. Buvote susižadėjęs ir ruošėtės vesti. Ne, 
nesakau, kad žiedas su deimanto akute sulaiko žmones nuo 
svetimavimo, bet jūs, kitaip negu Džėjus, negarsėjote po- 
linkiu į nuotykius. Jūs niekada nevartojote narkotikų, jūsų 
biografijoje nebuvo jokių juodų dėmių, buvote kylanti Prieš- 
gaisrinės apsaugos departamento žvaigždė. —- Jis ištiesęs 
kilstelėjo smilių ir pridūrė: - Bet tikras galvosūkis man buvo 
tai, kad jūs tyrėte gaisro priežastis, o Siuzi Monro bylą tirti 
paskirti detektyvai buvo to gaisro didvyriai. 

— Jūs - irgi. 

— Taip. 

Ralis tikėjosi, kad filmavimo kamera fiksuoja apgailesta- 
vimą, aiškiai atsispindintį Fordaiso veide ir girdimą balse. 
Jo pečiai jau neatrodė tokie platūs, o laikysena tokia išdidi. 
Jis sėdėjo ir žiūrėjo į savo rankas ant stalo. Gal šią akimirką 
jis jaučiasi kaip Poncijus Pilotas, žvelgiantis į kaltės dėmes, 
kurias jis vienas tegalėjo matyti ant savo rankų? 

Bet Ralis nesileido sujaudinamas šio vyro atgailos. 

— Jautėte, kad čia kažkas ne taip, supratote, kad tai - ti- 
kras galvosūkis, bet per daug nesistengėte išsiaiškinti, kas 
ir kaip, tiesa? 

— Ne. - Fordaisas lėtai pakėlė galvą ir pažvelgė tiesiai į fil- 
mavimo kameros objektyvą. - Nesinėriau iš kailio, nes su 
ta byla buvo susiję policininkai, pripažinti nuovados gaisro 
didvyriai, o aš ketinau kandidatuoti į teisingumo ministro 
postą. Sėkmė teisingumo ministro rinkimuose labai priklau- 
so nuo teisėsaugos institucijų paramos. Nenorėjau nuteikti 
prieš save visoje valstijoje dirbančių sąžiningų pareigūnų 
pareikšdamas, kad keli jų kolegos yra įsivėlę į sąmokslą, o 
galbūt ir žmogžudystę. 

Ralis susigriebė, kad klausosi Fordaiso užgniaužęs kvapą. 
Jis pažvelgė į Britą. Ji vis dar laikė filmavimo kamerą nu- 
kreiptą į Fordaisą, bet žvilgtelėjo į Ralį norėdama įsitikinti, 
ar jis suprato šio ką tik nufilmuoto stulbinamo prisipažini- 
mo reikšmę. 

Nusitvėrusi jo tarsi siūlo galo, ji paklausė: 

— Kas nutiko Klivlandui Džounsui apklausos kambaryje? 

Ji kalbėjo ir elgėsi maloniai, negrėsmingai, nekritiškai, 
atrodė, kad ji ir teisingumo ministras čia vienudu, ir kad ji 
nuoširdžiai, nesavanaudiškai siekia padėti jam apvalyti są- 
žinę. 

Taigi, Ralis truputį nustebo išgirdęs Fordaisą sakant: 

— Nežinau, Brita. - Jis kreipėsi į ją žiūrėdamas į objekty- 
vą. - Aš neįvykdžiau savo pareigos iki galo ištirti Siuzi Mon- 
ro mirtį, nes man tai buvo paranku. Tai buvo savanaudiškas 
mėginimas išvengti atsakomybės, už kurį ponui Ganonui 
teko brangiai sumokėti. Labai dėl to apgailestauju. Jei galė- 
čiau, sugrąžinčiau jam tuos gėdos paženklintus metus, deja, 
negaliu. Bet tikrai nežinau, kas įvyko tame apklausų kam- 
baryje. Nei kaip mirė Klivlandas Džounsas, nei kas sukėlė 
gaisrą. - Pamatęs, kad Ralis nori kažką pasakyti, jis kilstelėjo 
ranką ir jį sulaikė. - Jums nereikia tikėti mano garbės žo- 
džiu. Tai - faktas. Galite patikrinti. 

— Papasakokite, - paprašė Brita. 

— Prieš pat šešias iš savo kabineto teismo rūmuose išėjau 
į policijos nuovadą. 

— Kodėl tokiu vėlyvu metu vykote į policijos nuovadą? 

— Pasiimti kai kurių naujų įrodymų byloje, kuri jau buvo 
pakeliui į teismą. Prie budėtojų stalo turėjau susitikti su ją 
tiriančiu pareigūnu. Man jau ketinant įeiti į pastatą ėmė 
veikti priešgaisrinė signalizacija. Puoliau į vidų. Yra likusių 
gyvų žmonių, kurie tuo metu buvo vestibiulyje, jie gali mano 
žodžius patvirtinti. Iš pradžių manėme, kad tai netikras pa- 
vojaus signalas. Tame sename pastate nuolat kas nors nevei- 

kė taip, kaip turėtų. Kažkas ta tema netgi mestelėjo vieną 
kitą juoką. Paklausė, ar tai - ne pratybos. 

Fordaisas nutilo nieko nematančiomis akimis žvelgdamas 
priešais save, tarsi iš naujo mintyse išgyvendamas šią sceną. 

— Tačiau beveik iš karto užuodėme dūmus ir supratome, 
kad tai - rimta. Kuo skubiausiai pro pagrindinį išėjimą išve- 
džiau žmones į lauką, o tada tekinas leidausi pirmojo aukšto 
koridoriais šaukdamas kabinetuose dirbantiems žmonėms, 
kad kuo greičiau bėgtų iš pastato. - Jis vėl trumpam nutilo 
ir gūžtelėjo pečiais. - Visa kita jūs žinote. 

Brita tarė: 

— Kaip jūs kuklinatės... Jūs užlipote laiptais ir ėmėte vesti 
žmones iš antrojo aukšto. 

Jis linktelėjo galva. 

— Taigi, jūs buvote tikras didvyris, - pasakė ji. 

— Tą dieną padariau tai, ką turėjau padaryti. - Ir, žiūrėda- 
mas į Ralį, jis pridūrė: - Tik vėliau neatlikau savo pareigos. 

Ralis pagalvojo, kad arba Fordaisas yra pats geriausias 
melagis per visą šio meno istoriją, arba sako tiesą. 

— Teigiate, kad turite liudytojų, galinčių patvirtinti, kad 
jums keliant koją į policijos nuovadą pavojaus sirena jau 
kaukė? 

— Taip. Tai gali patvirtinti netgi policijos pareigūnai, tą 
dieną budėję priimamajame. 

— Ar buvote užėjęs ten anksčiau? 

— Turite omenyje, tą pačią dieną, tik anksčiau? Ne. Ir tai 
taip pat galima įrodyti. Budėtojų žurnale privalo pasirašyti 
netgi apygardos prokuroras. 

— Registracijos žurnalas sudegė per gaisrą. 

— Nebuvau ten anksčiau, pone Ganonai. Iš savo kabineto 
nebuvau išėjęs net priešpiečių, ir mano sekretorė tai gali pa- 
tvirtinti. Tai buvo įsimintina diena, todėl tapo svarbios net 
ir mažiausios smulkmenos. 

— Ir niekada netardėte Klivlando Džounso? 

— Ne. Prisiekiu. Aš netgi nežinojau, kaip jis atrodo, kol 
praėjus kelioms dienoms po gaisro laikraščiuose buvo iš- 
spausdinta policijos dokumentams daryta jo nuotrauka. 

Tada vėl prabilo Brita. 

- Iš patikimo šaltinio sužinojome, kad jums paskambino 
Patas Vikhamas vyresnysis ir paprašė, kad atvažiuotumėte į 
nuovadą ir pagrasintumėte Džounsui iškelsiąs jam daugybę 
kitų kaltinimų, jeigu jis neprisipažins užpuolęs ir sumušęs 
tą vaikiną. 

Patas jaunesnysis - ne tas žmogus, kurį Ralis pavadintų 
„patikimu šaltiniu , bet Fordaisas, atrodo, ja patikėjo. 

Jis nė nebandė gintis. 

— Patas Vikhamas man skambino. Ankstyvą popietę. Sakė, 
kad turi sulaikęs skustagalvį. Nepataisomą nusikaltėlį, visiš- 
ką padugnę, kurį jie nori įkišti už grotų ilgiems metams. Bet 
Klivlandas Džounsas puikiai žino, kaip veikia sistema, paaiš- 
kino man jis. Jis mus mulkina. Čia aš cituoju Patą Vikhamą. 
Jis sakė, kad šį kartą jokio sandėrio už nuoširdų prisipažini- 
mą nebus ir kad jie turi progą prikirpti Klivlandui Džounsui 
uodegą kaip reikiant. Jis manęs paprašė truputį paspausti 
sulaikytąjį, kad jis greičiau prisipažintų ir būtų išvengta ilgo, 
brangiai kainuojančio teismo proceso. Jis norėjo, kad atei- 
čiau į policijos nuovadą, pasikalbėčiau su Džounsu ir tiesiai 
šviesiai jam iškločiau, kokia niūri ateitis jo laukia. Bet aš bu- 
vau užimtas ir iš karto atvykti negalėjau. Pažadėjau užsukti 
šiek tiek vėliau, kai atvažiuosiu į policijos nuovadą tvarkyti 
kito reikalo. 

Fordaisas trumpam užsimerkė, tarsi mėgindamas prisi- 
minti dar ką nors. 

— Pamenu, mintyse stebėjausi, kodėl jis kaip apsėstas ti- 
ria būtent tą užpuolimą. Tai sunkus nusikaltimas, bet, šiaip 
ar taip, Džounsas nebuvo kaltinamas grupiniu išprievarta- 


vimu, žmogžudystėmis ar vaiko tvirkinimu. - Jis atsirėmė 

į rašomąjį stalą ir pasilenkė arčiau Ralio. - Bet aš ne viską 
žinau, tiesa? Papasakokite man. 

— Neturiu įrodymų. 

— Ašjų ir neprašau. Kas, jūsų manymu, ten atsitiko? 

— Nežinau, kurie pareigūnai sulaikė Džounsą, - paaiškino 
jam Ralis. — Tai viena iš šio įvykio aplinkybių, kurios niekas 
nenori atskleisti. Tačiau mūsų šaltinis mums papasakojo, 
kad Patas vyresnysis, Džordžas Makgovanas ir Džėjus Bur- 
džesas visur ieškojo Džounso ir buvo tvirtai pasiryžę paro- 
dyti jam, iš kur kojos dygsta. Remdamasis šiuo faktu spėju, 
kad Džounsą suėmė kuris nors vienas ar du iš tų policininkų. 
Suimant Džounsą arba, labiau tikėtina, per apklausą jie ne- 
susivaldė, ir viskas baigėsi Džounso kaukolės lūžiais, kurie, 
kaip vėliau paaiškėjo, buvo mirtini. 

— Norite pasakyti, kad tie pareigūnai jį mirtinai sumušė? 

— Galbūt Džounso mirtis tebuvo atsitiktinumas. Bet jis 
mirė, ir jie puolė į paniką. Jie turėjo ką nors daryti, kad nu- 
slėptų savo nusikaltimą. 

Fordaisas suraukė kaktą. 

— Gaisras - ne itin patikima priedanga žmogžudystei. Tie 
trys pareigūnai turėjo tai žinoti. Teismo medicinos eksper- 
tai būtų nustatę, kad Džounsas mirė ne dėl gaisro sukeltų 
priežasčių. 

— Tai tiesa. Įtariu, kad jie padegė šiukšliadėžės turinį no- 
rėdami visus įtikinti, jog Džounsas tame apklausų kambary- 
je visai pametė protą. Jų manymu, tai turėjo patvirtinti jų 
melą, kad suimtasis ėmė elgtis kaip tikras beprotis. O ugnį jie 
ketino tuoj pat užgesinti. Norėjo paskleisti šiek tiek dūmų, 
bet ne daugiau. Šitaip jie būtų pasiekę savo tikslą niekam per 
daug nepakenkdami. Tačiau policininkai nenumatė, kad jų 
užkurto menko lauželio liepsna pateks į pasenusią ventilia- 
cijos sistemą ir greitai išplis po visą pastatą. Jiems nespėjus 
nė apsižiūrėti liepsnos tapo nevaldomos, apėmė viršutinius 
aukštus ir galų gale išprovokavo pastato griūtį. 

— Supratę, ką padarė, jie puolė gelbėti tų, kuriuos dar galė- 
jo išgelbėti, - tyliai tarė Brita. 

— Bet iš po griuvėsių vis tiek teko ištraukti septynių žuvu- 
siųjų kūnus, - pridūrė Ralis. 

— Dieve... - Fordaisas pasitrynė kaktą taip, tarsi jam būtų 
įsiskaudėję galvą. Pagaliau jis nuleido ranką, pažvelgė į Britą 
ir Ralį ir paklausė: 

- Trys vyresnieji detektyvai tardė vieną skustagalvį niek- 
šelį? Kodėl? 

— Išjunk kamerą. - Ralis žinojo, kad jie turi papasakoti 
Fordaisui apie Patą jaunesnįjį, bet, kita vertus, nenorėjo lau- 
žyti šiam jaunam vyrui duoto žodžio. Supratusi, kodėl Ralis 
nenori, kad ši pokalbio dalis būtų nufilmuota, Brita išjungė 
kamerą. 

— Pato Vikhamo sūnus - gėjus, - paaiškino Ralis Fordai- 
sui. - Džounsas Hamptono parke jį užpuolė, sulaužė koją, 
sumalė veidą. Jaunuolis buvo suluošintas ir nepagydomai 
sužalotas. Patas vyresnysis norėjo atsilyginti Džounsui sa- 
vaip ir pasikvietė į pagalbą kolegas. 

Fordaisas abu juos nužvelgė, tada atsistojo ir priėjo prie 
lango, pro kurį buvo matyti baseinas. Kelias sekundes pažiū- 
rėjęs į baseiną, jis vėl atsigręžė veidu į Britą ir Ralį. 

— Tai ir buvo trūkstama dėlionės dalis. Dabar, kai ją turiu, 
viskas stojosi į savo vietas. Detektyvai turėjo saugoti dvi pa- 
slaptis. 

— Tai dar ne viskas, - atsiliepė Brita, vėl įjungdama filma- 
vimo kamerą. - Mudu netikime, kad Patas vyresnysis žuvo 
vykdydamas pareigas. - Ir ji pakartojo tai, ką jiems papasa- 
kojo Patas jaunesnysis, tai yra, kad po gaisro jo tėvas spar- 
čiai degradavo. - O dar greičiau jis ėmė ristis po Siuzi Monro 
mirties, kai įsivėlė dar ir į šį sąmokslą. 

— Jis neišlaikė kaltės naštos, - pasakė Fordaisas. 

— Tiems, kurie artimai bendravo su Vikhamu vyresniuoju, 
jo žlugimas atrodė neišvengiamas, - paaiškino Brita. - Aki- 

vaizdu, kad Džėjus ir Džordžas Makgovanas baiminosi, jog 
Patas Vikhamas viską prisipažins ir juos visus įklampins. 
Mudu su Raliu įtariame, kad jo mirtis nebuvo atsitiktinė. 
Džėjui buvo diagnozuota nepagydoma liga. Prieš mirtį jis 
norėjo palengvinti sąžinės naštą. 

— Taigi, Makgovanas turėjo atsikratyti ir jo, - susimąstęs 
pratarė Fordaisas. 

Ji kilstelėjo petį ir reikšmingai pažvelgė į Fordaisą, leisda- 
ma jam pačiam pasidaryti logišką išvadą. Tada jis nukreipė 
akis į Ralį, o šis pasakė: 

— Makgovanas vienintelis iš jų, likęs gyvas. 

— Nenuostabu, kad jis neatsako į mano skambučius. - Tei- 
singumo ministras sunkiai atsiduso ir paklausė: - Ar turite 
kokių nors įrodymų, pagrindžiančių jūsų įtarimus? 

Į šį klausimą atsakė Brita. 

— Ne. Bet Makgovanas, matyt, bijo, kad galbūt jų turiu. 
Mano automobilis yra Kombahio upės dugne. - Ir Brita pa- 
pasakojo Fordaisui, kokį siaubą jai teko patirti. - Aš irgi da- 
bar būčiau ten, jei Ralis nebūtų važiavęs iš paskos. Jis matė, 
kaip nuskendo mano automobilis. 

Fordaisas atsigręžė į jį. 

— Jūs ją išgelbėjote? 

— Man pasisekė. Dar minutė, ir ji būtų nuskendusi. 

— Kągi, tai paaiškina, kodėl pradingote, - pasakė teisingu- 
mo ministras Britai. - Saugi buvote tik tol, kol jie manė, kad 
esate nebegyva. 

— Bijau, kad jei būčiau pasirodžiusi, mano gyvenimas būtų 
buvęs trumpas. 

Ralis įdėmiai stebėjo Fordaisą. Atrodė, kad jis tiki tuo, ką 
jiedu papasakojo, bet, kita vertus, jis buvo atsargus žmogus, 
teisme laimėjęs daugelį bylų, ir tik dėl to, kad niekada ne- 
pasitikėdavo pirmu įspūdžiu, o viską skrupulingai patikrin- 
davo ir, kaip dera geram kriminalines bylas nagrinėjančiam 
teisininkui, skeptiškai įvertindavo. 


428 +» Sandra Brown 


— Tikiuosi, suprantate, kad jūsų įtarimai labai rimti, - vėl 
kreipėsi į juodu Fordaisas. - Naudodamiesi atmetimo prin- 
cipu jūs tvirtinate, kad Džordžas Makgovanas - padegėjas ir 
žudikas. Ir kad kėsinosi į Britos gyvybę. 

— Mes tvirtiname, kad jis prisidėjo prie visų šių nusikalti- 
mų, - atsakė Ralis. - Vos prieš kelias minutes mes manėme, 
kad judu galbūt veikėte išvien. 

Fordaisas dėbtelėjo į revolverį, gulintį ant stalelio tarp įrė- 
mintų jo šeimos narių nuotraukų, ir niūriai šyptelėjo. 

— Tai štai kodėl atėjote čia ginkluoti. 

- Įtariu, kad Makgovanas nusamdė du žmones ir pavedė 
jiems atsikratyti Džėjaus ir Britos, - paaiškino Ralis. - Ne 
raumenų kalnus, ne kaulų traiškytojus, o niekam į akis ne- 
krintančius vyrus. Prieš dvi dienas jie apieškojo mano tro- 
belę ir pikapą. Vieną iš jų Brita pažino, nes buvo jį mačiusi 
„Vairinėje“, kur tą lemtingą vakarą susitiko su Džėjumi. Abu 
jie dalyvavo ir Džėjaus laidotuvėse. Jie mane persekiojo, bet 
aš juos suklaidinau. O vakar vakare vėl su jais susidūrėme, 
bet mums pavyko pasprukti. - Jis nesileido į šio susidūrimo 
detales ir jautėsi dėkingas, kad Fordaisas nieko neklausinė- 
ja. - Mes spėjame, kad kaip tik jie nustūmė Britos automobi- 
lį nuo kelio, nors prisiekti ji negalėtų. - Jis trumpam nutilo, 
o tada dar pridūrė: - Tai, galima sakyti, ir viskas. Kol kas 
daugiau nieko nenutiko. 

Nei jis, nei Brita daugiau nepratarė nė žodžio ir leido For- 
daisui iki galo suvokti viską, ką jie papasakojo, o papasakota 
tikrai nemažai. Kol tvyrojo tyla, Brita išjungė filmavimo ka- 
merą, kurios valdymo skydelyje jau mirkčiojo lemputė, įspė- 
janti, kad baterija sparčiai silpsta. Jai labai pasisekė, kad šis 
aparatas taip ilgai veikė. 

Pagaliau Fordaisas, tarsi galutinai apsisprendęs, vos pas- 
tebimai linktelėjo galvą. 

— Būtina iš naujo ištirti bent jau tai, ką papasakojote apie 
Klivlandą Džounsą ir gaisrą. Reikia iš naujo atlikti išsamų 

tyrimą, ir noriu, kad šiam darbui vadovautumėte jūs, pone 
Ganonai. 

-— Ačiū, - taip netikėtai užkluptas netvirtu balsu padėkojo 
Ralis. Bet neketino paleisti Fordaiso tik todėl, kad šis švyste- 
lėjo jam šį kaulą. - O kaipgi Siuzi Monro byla? 

— Ją irgi tirsime iš naujo. Pažadu jums. - Jis mostelėjo 
ranka į filmavimo kamerą. - Turite įrašę mano prisipažini- 
mą, kad pirmą kartą ištyriau ją aplaidžiai. Prisiimu kaltę. 

Ralis tylomis linktelėjo galvą. 

Fordaisas pažvelgė į Britą. 

- Jūs vis dar įtariama nužudžiusi Džėjų Burdžesą. Bijau, 
kad negalėsiu padėti jums šio kaltinimo išvengti, nors, jei 
atvirai, manau, kad jis sukurptas skubotai. Kai tik ištaikysiu 
progą pasikalbėti su šią bylą tiriančiais detektyvais, neabe- 
joju, kad jie savo kaltinimą atsiims. Ir nedelsdamas pasirū- 
pinsiu, kad būtų apklaustas Džordžas Makgovanas. Be to, 
noriu, kad būtų surasti abu jus persekioję vyrai ir nustatyta 
jų tapatybė. Nemanau, kad žinote jų pavardes. 

— Tik automobilio registracijos numerius, - pasakė Brita. 

Fordaisas padavė jai laiškinio popieriaus bloknotą ir raši- 
klį. Ji užrašė kaštoninio sedano markę, registracijos nume- 
rius ir viešbučio „Holiday Inn“ adresą. Kadangi vakar vakare 
buvo užklupti, vargu ar jie tebėra tame viešbutyje, bet ten 
galima pradėti jų ieškoti. 

— Kaijie bus sulaikyti ir kiekvienas atskirai apklaustas, ga- 
liu lažintis, kad mums pavyks priversti vieną iš jų arba abu 
išduoti Makgovaną, - pareiškė Fordaisas. 

Ralis abejojo, ar tie tipai toks jau lengvas riešutėlis. Tačiau 
garsiai savo nuomonės nereiškė. 

— Mane suimsite? - paklausė Brita. 

Kelias sekundes pažiūrėjęs į ją, Fordaisas kreivai šyptelėjo. 

— Niekada nebijojau pamatyti jus žurnalistų būryje. Jūs 
visuomet buvote kibi, bet sąžininga ir dažniausiai savo re- 
portažuose palankiai atsiliepdavote apie mane ir darbą, kurį 

dirbu valstybės labui. Niekada neabejojau jūsų sąžiningumu, 
Brita. Taigi, ketinu ne suimti jus, o skirti jums apsaugą. 

— Dėkoju. 

Fordaisas atsisuko į Ralį. 

— Jums abiem gresia didžiulis pavojus. Neabejoju, kad ir 
patys tai suprantate, - tarė jis, vėl žvilgtelėjęs į revolverį 
ant stalelio. - Jūs - svarbiausi asmenys, galintys patvirtinti 
rimtus kaltinimus, kurie bus iškelti Makgovanui. Jeigu jis 
nužudė savo draugus ir taip užčiaupė jiems burnas, tai nė 
nemirktelėjęs atsikratys ir jumis. Jums reikia apsaugos. 

- Ar ilgam? — Raliui nepatiko mintis, kad bus saugomas, 
bet žinojo, jog saugoti Britą būtina. 

— Bent jau tol, kol policija suims Makgovaną ir suras abu 
jus sekusius vyrus. 

— Mes matėme tik du, - įsiterpė Brita. - Kas galėtų garan- 
tuoti, kad jų nėra daugiau? Makgovanas turtingas. 

— Padarysiu viską, ką galiu, kad jus apginčiau, - patikino 
ją Fordaisas. Tada kreipėsi į Ralį: - Tiesą sakant, pone Gano- 
nai, klydote sakydamas, kad tai buvo diena, kurios aš bijojau 
penkerius metus. Dažnai, - o jei atvirai, tai kasdien, - min- 
tyse klausdavau savęs, ar būčiau buvęs išrinktas, jei per tą 
gaisrą nebūčiau išgarsėjęs. Nuo pat pirmos dienos, kai pra- 
dėjau eiti ministro pareigas, mane kankino abejonė. Iš tie- 
sų džiaugiuosi gavęs progą įrodyti, - tegul tik sau pačiam, - 
kad rinkimus laimėjau pelnytai, o ne dėl staiga įsiplieskusio 
gaisro. - Paskui, tarsi atitokęs iš susimąstymo, jis tarė: - Jei 
leisite, trumpam atsiprašysiu ir paskambinsiu keliems žmo- 
nėms, kad reikalai pajudėtų. 

Brita ir Ralis išėjo į vestibiulį, o ten ji rankomis apsivijo 
Raliui liemenį ir trumpai, bet stipriai jį apkabino. 

— Tai geriausia, ko galėjome tikėtis! - prislopintu balsu su- 
šuko Brita. - Dabar turime galingą sąjungininką. 


— Taip, bet man nepatinka būti uždarytam ir po raktu. 

- Jis nenori, kad tau nutiktų kas nors bloga. Neabejoju, 
kad ir pats tai supranti. Patikėk, aš irgi mieliau būčiau lais- 
vėje ir rengčiau reportažą apie tai, kaip šioje istorijoje toliau 
klostosi įvykiai. Bet dar labiau noriu gyventi. Ir noriu, kad 
tu gyventum. 

- Aš irgi. Bet kai Makgovanas supras, kad jo dainelė su- 
dainuota, norėčiau tai pamatyti. Žinau, kad ne kerštas dabar 
svarbiausia, bet man vis tiek tai būtų maloni akimirka. 

— Tą malonią akimirką tikrai patirsi. 

Netrukus pas juos grįžo Fordaisas. 

— Rūmų apsaugos darbuotojas greitai bus čia ir nuveš jus 
į... Palaukite. Kaip jūs čia atvažiavote? Nepamenu, kad bū- 
čiau matęs automobilį. 

— Palikome jį gretimoje gatvėje. 

— Arjus sekantys vyrai tą automobilį pažįsta? 

“- Taip, bet aš kelis kartus pakeičiau registracijos numerius. 

Teisingumo ministras šyptelėjo. 

— Tai tegu ten ir lieka. Apsaugininkas nuveš jus į viešbutį 
„Marriott“. Apartamentai neištaigingi, bet įsikursite patogiai. 

Brita nusijuokė. 

— Palyginti su vietomis, kuriose slėpėmės, „Marriott“ bus 
tikri rūmai. 

Fordaisas pakreipė galvą ir smalsiai juos abu nužvelgė. 

— Bet vieno dalyko jūs man dar nepaaiškinote. Kaip čia at- 
sitiko, kad judu suvienijote jėgas? 

— Mmm, Ralis... mane susirado. 

— Pamačiau jos spaudos konferenciją ir man krito į akis 
labai panaši mudviejų patirtis. 

Pertraukdami vienas kitą ir praleisdami asmeniškumus, 
jie Fordaisui papasakojo, kad pasidalijo tuo, ką abu žinojo, 
ir nutarė veikti išvien. Ir kuo daugiau kalbėjosi, tuo aiškiau 
jiems darėsi, kad nuojauta Ralio neapgauna. 

Garsiai skimbtelėjo žalvarinis durų belstukas. Fordaisas 
atsiprašė ir nuėjo atidaryti durų. 

— Ačiū, kad taip greitai atvykote, - padėkojo jis ir žingtelė- 
jo į šalį praleisdamas apsaugininką į vestibiulį. 

— Nėra už ką, sere. - Jis išsitraukęs parodė savo ženkle- 
lį. - Gavau žinią važiuodamas į valstijos valdžios rūmus. 
Štai kodėl nevilkiu uniformos. - Jis pažvelgė į Ralį, Britą ir 
linktelėjęs galvą su jais pasisveikino: - Pone. Ponia. - Tada 
vėl kreipėsi į teisingumo ministrą: - Ar viešbutyje viskas 
parengta? 

— Taip, - atsakė Fordaisas. - Jiems paskirti du gretimi 
kambariai viršutiniame aukšte. Prie jų durų pastatykite ap- 
saugą. Ir nieko neįleiskite, netgi aptarnaujančio personalo, 
prieš tai nepatikrinę. 

— Supratau, sere. Kai ten nuvyksime, vienas iš mūsų vyrų 
jau bus viešbučio priimamajame. Kitas - prie tarnybinio įėji- 
mo. Jei prireiks, atsiųsime ir daugiau apsaugos. 

— Puiku. - Greždamasis į Ralį ir Britą Fordaisas paklau- 
sė: - Ar galite apibūdinti, kaip atrodė tie du jus sekę vyrai? 

- Taip, - linktelėjo galvą Ralis. - Ir, manau, gana detaliai. 

— Gerai. Tuoj pat atsiųsiu į viešbutį fotorobotus kurian- 
tį policijos pareigūną. - Jis paeiliui paspaudė jiedviem ran- 
kas. - Jei ko nors prireiks, skambinkite į mano biurą. Jei ma- 
nęs nebūtų, viskuo pasirūpins mano sekretorė. 

— Mes norėtume žinoti, kas dedasi, - pasakė Ralis. 

— Aš jus nuolat informuosiu. - Jis suėmė Ralio ranką ir 
dar kartą ją paspaudė. - Norėčiau, kad vieno „atsiprašau“ pa- 
kaktų. Bet suprantu, kad nepakanka. 

- Atlyginkite man skriaudą pričiupdami Džordžą Makgo- 
vaną. 

— Galite manimi pasitikėti. 

Rankos mostu Fordaisas pakvietė Ralį ir Britą eiti link 
durų, kur jų jau laukė apsaugininkas. Eidama pro vestibiulio 
stalelį, ant kurio stovėjo didelė porceliano vaza su šviežio- 
mis gėlėmis, Brita čiupo ją už kaklelio ir iš visų jėgų tėškė 
apsaugininkui į galvą. 

Jis garsiai riktelėjo iš skausmo ir susverdėjo. 

Vaza krito ant marmuro plokštėmis klotų grindų, aki- 
mirksniu pažiro porceliano šukės, pasklido gėlės, klioktelėjo 
vanduo. 

Ji šūktelėjo: 

- Bėgam! 

Britos poelgis Ralį pribloškė, bet jis ja pasitikėjo. Nedvejo- 
damas išlėkė paskui Britą pro atdaras lauko duris. Ji nušoko 
nuo verandos laiptų, liuoktelėjo per gėlių lysvę ir kiek įka- 
bindama pasileido per pievelę, jos sportbačių padai slysčiojo 
ant rasotos žolės. Ji vos nepargriuvo, bet Ralis sučiupo ją už 
alkūnės ir padėjo nusigauti iki šaligatvio. 

Prieš pasukant už kampo, jis surizikavo grįžtelėti per petį. 
Jų nesivijo nei Fordaisas, nei apsaugininkas. Pastarasis grei- 
čiausiai tysojo be sąmonės ant Kobo Fordaiso vestibiulio 
grindų. 

— Apsaugininkas... Jis tą naktį buvo Džėjaus namuose, - 
vos atgaudama kvapą, bet nė nemanydama lėtinti žingsnio, 
pratarė Brita. - Iš karto jį pažinau. Aš prisimenu, Rali! Pri- 
simenu! 


Dvidešimt septintas skyrius 


Rais važiavo taip greitai, kaip tik drįso, kuo toliau nuo Ko- 
lumbijos miesto. Jis vengė pagrindinių greitkelių ir mieliau 
rinkosi atokesnius kelius, kuriuos per tremties metus spėjo 
neblogai pažinti. 

Viena akimi Ralis nuolat žvilgčiojo į užpakalinio vaizdo 
veidrodėlį, bet jeigu juos kas nors ir sekė, jis persekiotojų 
nematė. Policijos ekipažai su sirenomis jų irgi nesivijo, bet 
jis ir nesitikėjo, kad Fordaisas siųs paskui juos policijos au- 
tomobilius. Jau greičiau į akis nekrintančius sedanus. Savo 
asmeninę gvardiją. 

— O aš tuo saldžialiežuviu šunsnukiu patikėjau, - piktai 
tarstelėjo Ralis jiedviem skriejant per dar snaudžiantį mies- 
telį, kurio pagrindinėje sankryžoje tebemirkčiojo geltonas 
įspėjamasis šviesoforo signalas. 

— Aš irgi, - prisipažino Brita, - nors paprastai iš karto pa- 
stebiu, jei kas nors bando mane mulkinti. 

— Sušiktas melagis... 

— Atrodė, kad atsiprašinėdamas tavęs jis taip nuoširdžiai 
atgailauja... 

— O, jis tiesiog negalėjo patikėti savo sėkme! Jo nusamdy- 
ti galvažudžiai sekiojo mus per visą Dievo karalystę taiky- 
damiesi nužudyti, o mes ėmėme ir išdygome prie jo namų 
durų! Apsišaukėlis apsaugininkas tikriausiai tūnojo kur nors 

netoli valstijos valdžios rūmų ir laukė mūsų atvykstančių 
vienuoliktą valandą. Nebūtume nė kojos įkėlę į pastatą. 

— Tu pasielgei labai gudriai, kad pakeitei planą. 

— Bet nebuvau toks gudrus, kad suprasčiau, jog Fordaisas 
pučia miglą į akis. Viešbutis „Marriott“, ir sugalvok tu man, - 
niekinamai prunkštelėjo jis. - Kol mes laukėme vestibiulyje 
džiaugdamiesi, kad turime sąjungininką ir gynėją, jis skam- 
bino savo smogikui ir pranešė apie staiga pasikeitusį planą. 

— Gal aš jį nužudžiau, - netvirtu balsu pasakė Brita. 

— Nemanau, bet... - Ralis žvilgtelėjo į ją. - Bet kreiptis 
į policiją ir jiems pasiduoti gal būtų visai nebloga mintis? 
Turime filmuotą medžiagą. Turime užfiksavę Fordaisą sa- 
kantį, kad... 

— Nieko nesakantį, Rali. Nieko esmingo. Įrašas - bevertis. 
Fordaisas vaidino atsisukęs tiesiai į filmavimo kamerą. Tame 
įraše mūsų garbusis teisingumo ministras apgailestauja ir 
atsiprašo. Taip, mes nufilmavome jo atgailą, bet Fordaisas 
jokiu būdu ir jokia forma neprisipažįsta esąs kaip nors susi- 
jęs su gaisru, Siuzi Monro mirtimi ar panašiu nusikaltimu. 

Susivokęs, kad ji teisi, Ralis nusikeikė. 

— Jis puikiausiai žinojo, ką daro, - pridūrė ji, - o mes tapo- 
me jo manipuliavimo aukomis. 

Supratęs, kaip lengvai leidosi apkvailinamas, Ralis įsiuto. 

— Jei dabar važiuotume į policiją ir imtume svaidytis kalti- 
nimais, Fordaisas pareikštų, kad įsibrovėme į jo namus gin- 
kluoti - o, velnias! Palikau ant stalelio revolverį. 

Jis koneveikė save dėl tokio neapsižiūrėjimo, bet dabar jau 
nieko negalėjo pakeisti. Be to, Ralis abejojo, ar tikrai būtų į 
ką nors šovęs. Tačiau jo priešai šito nežinojo, ir dabar jis jau 
ilgėjosi to, kad ir apgaulingo, saugumo jausmo, kurį jam tei- 
kė užtaisytas ginklas. 

— Fordaisas paaiškins, kad pateikėme jam įvykių versiją, 
kurią tikrai verta atidžiau patikrinti. Bet, kai jis pakvietė 
apsaugininką, turėjusį mudu saugoti, kol jis tą versiją pa- 

tikrins, tu, niekieno neišprovokuota, tvojai tam vyrui vaza 
per galvą. 

— Negaliu įrodyti, kad jis nužudė Džėjų, - tarė Brita, - bet 
žinau, kad jis ten buvo. 

— Prisimeni mačiusi jį ir „Vairinėje'? 

— Ne. Bet tikrai žinau, kad jis buvo Džėjaus namuose ir 
turėjo bendrininką. 

— Bačą? Sandansą? 

— Ne. Tai buvo visai kitas vyras. 

— Taigi, turime Bačą, Sandansą, tipą, atskubėjusį gelbėti 
Fordaiso, ir dar vieną, kurio kol kas dar nematėme. Iš viso 
keturi, dirbantys poromis. 

— Ko gero, - sutiko ji. - Jei tik vėl pamatyčiau ketvirtąjį 
vyrą, tuoj pat jį pažinčiau, nes dabar labai aiškiai prisimenu 
jį, pasilenkusį prie manęs... 

Britai netikėtai nutilus, Ralis atsisuko veidu į ją. 

— Pasilenkusį prie tavęs... Ką? Jis tave išprievartavo? 

— Ne, tik... - Ji visa suvirpėjo, sekundėlę palaukė ir vėl 
įjungė filmavimo kameros kištuką į cigarečių žiebtuvėlio liz- 
dą. - Tai reikia įrašyti, jei kartais kas nors nutiktų man arba 
mums abiem. 

Tai buvo kraują stingdanti mintis, bet Ralis pritariamai 
linktelėjo. 

Ji ėmė pasakoti. 

— Mudu su Džėjumi įėjome į jo namus. Atsisėdau ant jo 
sofos, o jis įsitaisė šalia. Jis pasiūlė man škotiško viskio, bet 
paaiškinau jam, kad prastai jaučiuosi ir kad išgertas vynas 
stipriai muša man į galvą. Jis pasakė, kad irgi jaučiasi ap- 
svaigęs ir visą kaltę dėl to suvertė vaistams, kuriuos vartojo. 
Mudu sėdėjome ten šiek tiek išsikėtoję, vienas šalia kito, at- 
lošę galvas. Jis paėmė mane už rankos ir pakartojo turįs pa- 
pasakoti istoriją, kuri pramuš didžiulę skylę policijos depar- 


tamente ir miesto rotušėje. Pamenu, paprašiau jo, kad prieš 

pradėdamas kalbėti leistų iš rankinės pasiimti bloknotą, bet 
man neužteko jėgų to padaryti. 

Džėjus pasakė: „Tau nereiks jokių užrašų, ir taip viską prisi- 
minsi. Aš nesiginčijau. Tiesą sakant, buvau pernelyg apsvai- 
gusi, išsiblaškiusi ir taip toliau. Džėjus nuavė man sandalus, 
užsikėlė pėdas sau ant kelių ir ėmė jas masažuoti. Ir paklau- 
sė, ar esu patogiai įsitaisiusi, nes pasakojimas bus ilgas. Pa- 
sakiau jam, kad įsitaisiau netgi pernelyg patogiai, man limpa 
akys. Jis nusijuokė ir tarė: „Tai gal dar kartą pasimylėkime, 
prisiminkime senus gerus laikus? Pasakiau, ačiū, ne. O jis: 
„Ak, bala nematė, vis tiek esu toks girtas, kad man turbūt 
neatsistos. Aš pridėjau: „Pirmą kartą gyvenime, ar ne? 

Mes juokėmės, ir įėjo du vyrai. Tas, kurį matėme šian- 
dien, ir dar vienas. Jie atėjo iš užpakalinės terasos pusės. Ką 
tik jų ten dar nebuvo. O po akimirkos jie jau stovėjo kam- 
baryje, tarsi perėję kiaurai stiklines terasos duris ir išdygę 
namo viduje. 

Pirmoji mano mintis buvo nuostaba, kodėl, po galais, tokį 
šiltą vakarą jie mūvi pirštines. Paskui pastebėjau, kad tai - la- 
tekso pirštinės, bet tai nesukėlė man jokio nerimo. Nepame- 
nu, kad būčiau išsigandusi. Priešingai, jaučiausi nepaprastai 
drąsi. Pakylėta ir viskam abejinga. Tačiau Džėjus dar nebuvo 
toks girtas ir labai susirūpino. Jis pakilo nuo sofos ir pastojo 
jiems kelią. „Kas jūs? Ko jums čia reikia? Tas, kuris atvyko 
į Fordaiso namus, tarė: „Atėjome į vakarėlį“ ir stumtelėjęs 
Džėjų vėl parvertė ant sofos. Jie liepė Džėjui mums abiem 
pripilti po stiklą škotiško viskio. Paskui privertė mus jį išger- 
ti. Tada dar po stiklą. Prisimenu, kad man buvo labai bloga. 
Man daugiau alkoholio jie nedavė, bet Džėjų ir toliau vertė 
gerti tol, kol butelis buvo beveik tuščias. 

Brita nutilo. Ralis žvilgtelėjo į ją; jos akys buvo užmerk- 
tos. Jis paėmė ją už rankos. 

— Likusią istorijos dalį palik teisėsaugos pareigūnams. Tu 
neprivalai man visko pasakoti. 

— O taip, privalau. - Blausiai jam šyptelėjusi, Brita pakėlė 
filmavimo kamerą su integruotu mikrofonu, tarsi priminda- 
ma, kad reikia įrašyti visą pasakojimą. - Po tos nakties vis 
bandžiau įsivaizduoti, kokių šlykščių dalykų tada galėjo nu- 
tikti. Kai prisiminiau, kaip viskas buvo iš tikrųjų, man labai 
palengvėjo. Tai, ką patyriau, buvo siaubinga, bet galėjo būti 
kur kas blogiau. 

Jie privertė mus nusirengti, pirmiausia Džėjų, paskui 
mane. Tiesa, jiems teko mums abiem padėti. Nei Džėjus, nei 
aš nesilaikėme ant kojų. Kas vyko per kitas kelias minutes, 
turbūt niekada nesužinosiu, nes neprisimenu, kaip iš sve- 
tainės atsidūriau miegamajame, bet pamenu, kad nuoga ty- 
sojau ant lovos. Tada vienas iš jų, - ne tas, kuris atvažiavo į 
Fordaiso namus, o kitas, - ėmė mane glamonėti. Tarp kojų. 
Tai netgi nebuvo seksualu, tai buvo... pats niekšiškiausias 
įžeidimas. Jis geidulingai žvelgė į mane ir žiūrėdamas tiesiai 
man į akis pasakė: „Kaip gaila prarasti tokią gražią... 

Pritrūkusi žodžių, Brita vėl nutilo. Ralis spustelėjo jai ran- 
ką. Ir pagalvojo, kad vis dėlto galėtų kai ką nušauti. Jei tik 
jam pasitaikytų proga užklupti kurį nors iš tų niekšų, jis ga- 
lėtų juos nudėti. Lengvai. 

Brita nusisuko nuo jo ir, žiūrėdama pro keleivio langą, vėl 
tyliu balsu prabilo: 

— O koljis tai darė, jo bendras juokėsi. Galbūt kaip tik dėl 
to iš karto jį atpažinau. Prisiminiau jo grimasą, jo šlykštų 
juoką. Nė pati nežinau, kaip jam įžengus pro Fordaiso namų 
duris susilaikiau nešūktelėjus. Tikriausiai todėl, kad staiga 
suvokiau, jog turime iš ten sprukti. Supratau, kad jei to ne- 
padarysime, netrukus abu mirsime. Gal su ta vaza jo ir ne- 
užmušiau, tačiau tikiuosi, kad bent jau sunkiai sužeidžiau. 
Šiaip ar taip, grįžtant prie anos nakties įvykių, jo bendrinin- 
kas pasakė jam, kad jis negali būti Romeo. „Lašelis ne šito 
bičo sėklos, ir mūsų planas žlugs.“ 

— Jie žinojo, kad neturi palikti savo DNR. 

- Tikriausiai todėl manęs ir neišprievartavo. O ne dėl to, 
kad tas vyras turėjo sąžinės. 

- Ar jie minėjo Fordaiso pavardę? Arba Džordžo Makgo- 
vano? 

— Ne. Tuo esu beveik visiškai tikra. Jie profesionalai ir 
moka laikyti liežuvį už dantų. 

— O Džėjus? Ką jis visą tą laiką veikė? 

- Jis aukštielninkas drybsojo šalia manęs. Ir nė nemėgino 
priešintis. Manau, kad prigirdytas tokiu kiekiu alkoholio jis, 
matyt, jau buvo be sąmonės. - Brita atsiduso ir pažvelgė į 
Ralį. - Rytą pabudau galvodama apie tai, kad mane kanki- 
na baisiausios pasaulyje pagirios, ir neatsiminiau nieko, kas 
buvo. Atmintis grįžo tik tuomet, kai Fordaisas atidarė tam 
sadistui namų duris. 

— Anksčiau man sakei, kad kai pabudai, Džėjus gulėjo nu- 
gara į tave. 

— Spėju, kai praradau sąmone, jie pagalve užspaudė jam 
veidą, o paskui nusikaltimo vietą sutvarkė, kad viskas atro- 
dytų taip, tarsi girtų meilužių konfliktas baigėsi žmogžudys- 
te. - Brita liovėsi įrašinėjusi ir išjungė filmavimo kamerą, bet 
laidą paliko įjungtą, kad krautųsi baterija. 

Ralis troško grįžti ir su abiem Britos skriaudėjais bei For- 
daisu iššluostyti marmurines grindis, bet tai būtų buvęs as- 
meniškai motyvuotas, kerštingas ir neprotingas poelgis. Da- 
bar jis turi galvoti tik apie tai, ką daryti toliau. Kaip atkreipti 
visuomenės dėmesį į Fordaiso klastą, kol jis dar nespėjo jų 
nužudyti? Jiedu važiuoja nusikaltėliams pažįstamu automo- 
biliu. Ir atitrūkę nuo jų vos per kelias minutes. 

O Fordaisas po ranka turi pagalbininkų, kurie pašaukti 
tuoj pat prisistato. Jų mažiausiai keturi. Jie veikia greitai, 
smogia mirtinai ir tuoj pat dingsta kaip į vandenį. Suorgani- 
zuoti Džėjaus egzekuciją jie teturėjo vieną dieną ir vis dėlto 
savo planą įgyvendino tobulai. 

Šį rytą, jei Brita nebūtų to vyro atpažinusi ir ryžtingai 
pasielgusi, jiedu jau būtų buvę negyvi. Vienaip ar kitaip tos 
žmogžudystės būtų pateisintos. Fordaisas būtų sugalvojęs, 
kaip paaiškinti jų mirtį, ir visi būtų juo patikėję. Pavyzdžiui, 
kad jie jį užpuolė, jis buvo priverstas gintis ir neturėjo kitos 
išeities, tik juodu nudėti. Arba kad jie jam grasino, o kai jis 
pasipriešino, jie paspruko, ir daugiau niekas jų nematė. 

Kad ir kokį pasakojimą jis sukurps, visi juo patikės. Jų- 
dviejų pokalbiai su Kende ir Patu Vikhamu jaunesniuoju 
patvirtins, kad jiedu buvo nusiteikę agresyviai ir troško at- 
keršyti tiems, kurie, jų įsitikinimu, juos nuskriaudė. Tada 
būtų padaryta prielaida, kad dėl juos apėmusios paranojos 
jie ėmė iškreiptai suvokti tikrovę, tapo pavojingi ir, kai įsi- 
veržė į teisingumo ministro namus, jau buvo visiškai prara- 
dę sveiką protą. 

Tiesa, jeigu jie žūtų ar tiesiog dingtų, Luisas Džounsas ti- 
kriausiai suprastų, kad čia kažkas ne taip, ir imtų kelti ban- 
gas. Delnas Pikensas irgi. Bet argi kas nors klausytųjų - neo- 
naciams prijaučiančio prievartautojo ir padegėjo tėvo arba 
seno pelkynuose gyvenančio apskretusio atsiskyrėlio? 

Pašalinus jį ir Britą, policijos nuovados gaisro ir septynių 
jo aukų istorija liks tokia, kokia yra dabar. Niekas niekada 
nesužinos apie šią didžiulę neteisybę, o nuo bausmės išsisu- 
kę Džordžas Makgovanas ir Kobas Fordaisas toliau džiaugsis 
gyvenimu. 

Ralis nenorėjo apie tai net pagalvoti. Jis tvirtai suspaudė 
vairą ir mintyse priminė sau, kad tebėra gyvas. Galjis ir žus, 
bet dabar su Brita lėkdamas siauru dviejų eismo juostų keliu 
buvo nusiteikęs kovoti dėl teisybės iki paskutinio atodūsio. 

Dabar, kai neteko revolverio, vienintelis jų ginklas - vaiz- 
do įrašas. Kaip taikliai pastebėjo Brita, prisipažinimas yra 
bevertis. Bet tai viskas, ką jie turi, tad pasistengs išpešti iš 
šio įrašo kuo daugiau naudos. 

— Ar gali padaryti to įrašo kopiją? - paklausė jis. 

— Tam man reikėtų dviejų filmavimo kamerų, be to, vaiz- 
dajuostės įrašymo neįmanoma pagreitinti. Dviejų kamerų 
neturiu ir... 

— Mes neturime tiek laiko. - Bet Ralis ėmė austi šiokį tokį 
planą. - Tiesą sakant, vien grasinimo, kad toks įrašas apskri- 
tai yra, mums turėtų pakakti. 

— Kam pakakti? 

- Kad priverstume Džordžą Makgovaną kalbėti. - Žvilgte- 
lėjęs į ją Ralis pamatė, kad ji atidžiai klausosi. - Vaizdo įraše 
Fordaisas neprisipažįsta prisidėjęs prie nusikaltimo, bet ir 
neatmeta mano tvirtinimo, jog kaltė krinta ant trijų detek- 
tyvų. Jis netgi nuėjo taip toli, kad surizikavo pareikšti, esą 
Džėjų nužudė Džordžas. Nemanau, kad Džordžas reaguos į 
tai ramiai. 

- Jis tikrai nenorės pats vienas prisiimti visos atsakomy- 
bės, - pritarė Brita. - Jis norės teisingumo. 

- Jeigu man pavyktų išpešti iš Makgovano ką nors, kas 
įklampintų juos abu, tada vaizdo įrašas su Fordaiso kalba 
vis dėlto būtų mums naudingas. Vadinasi, būsime jį sugavę 
meluojantį ir besistengiantį nusikratyti kaltinimų. - Ralis 
mostelėjo ranka į filmavimo kamerą. - Išimk vaizdajuostę 
ir įdėk naują. Ar baterija jau spėjo įsikrauti tiek, kad galima 
filmuoti? Parodyk man, kaip šis daikčiukas veikia. 

— Filmuosiu aš. 

Jis papurtė galvą. 

— Pas Džordžą eisiu aš. Tu turėsi kitą užduotį. 

Kelias sekundes Brita žvelgė tiesiai jam į akis, o tuomet tarė: 

— Tu nori, kad pasiduočiau. 

- Tai vienintelis būdas tau apsisaugoti, Brita. 

Ir Ralis išdėstė jai savo sumanymo esmę. Kai jis baigė, Bri- 
ta paklausė: 

— O kaipgi Klarkas ir Chavjė? 

— Policijos departamento pareigūnais aš nepasitikiu. Ne- 
noriu, kad artintumeis prie policijos būstinės. Makgovanas 


442 » Sandia Brown 


ir Fordaisas ten turi per daug draugų. Vaizdo įrašas gali tie- 
siog imti ir pradingti. 

— Gal man kreiptis į savo advokatą? 

— Nesame tikri, ar jis patikimas, bet tikrai žinome, kad yra 
bailus kaip kiškis. 

Apmąsčiusi tai, ką išgirdo, Brita tarė: 

— Na gerai, aš tai padarysiu. Bet bus nelengva. Ypač šiandien. 

- Jeigu kas nors prie tavęs kabinėsis, imk garsiai kalbė- 
ti, iškelk sceną ir atkreipk į save visų dėmesį, net jei reiktų 
verstis kūlio Brodstrite. Išsitrauk vaizdajuostę ir pasistenk, 
kad tavo kolegos žurnalistai ją pamatytų. Priversk juos iš- 
klausyti tave. 

Ji šyptelėjo Raliui. 

— Na, tai aš moku. 

— Bet ar sugebėsi vairuoti mano pikapą? 

— Pavarų dėžė automatinė? 

Jis linktelėjo. 

— Tada sugebėsiu. 


Kad ir kokie nesusipratimai juodu lydėjo pastaruoju metu, 
jie maloniai nustebo, kad pikapas tebestovi apleistame aero- 
drome ant pakilimo tako, kur ir buvo palike. Jis buvo nuklo- 
tas storu dulkių sluoksniu, bet šiaip neatrodė, kad kas nors 
būtų kišęs prie jo nagus. 

— Ši vieta tebėra mūsų paslaptis, - stabdydamas sedaną 
pasakė Ralis. 

Brita išjungė filmavimo kameros bateriją iš maitinimo 
tinklo. 

— Ar supratai, kaip ja naudotis? 

- Ja filmuoti galėtų ir trejų metukų vaikas. 

Jiedu išlipo iš sedano. Ralis klestelėjo prie pikapo vairo, 
užvedė variklį ir patikrino, kiek bake yra degalų. 

— Pusė bako, iki Čarlstono tikrai užteks. 


Brita pasisiūlė paimti sedaną. 

Bet jis tik griežtai papurtė galvą. 

— Per daug pavojinga. Sedano jie ieškos. Aš tik tikiuosi, 
kad suspėsiu pas Džordžą Fordaiso smogikams dar nespėjus 
manęs sučiupti. 

— Gali būti, kad jie ieško ir pikapo. 

— Gal, bet jis sunkesnis už sedaną. Pikapą daug sunkiau 
nustumti nuo kelio. - Ralis paliko veikiantį variklį ir išlipo iš 
pikapo, Brita jo veide įžvelgė susirūpinimą. 

— Man nieko neatsitiks, - tarė Brita. 

— Bandai padrąsinti mane ar save? 

— Abu, - prisipažino ji. - Bet kai atsidursiu ten, būsiu sau- 
gi. Galbūt surakinta antrankiais, bet saugi. 

Jis uždėjo rankas Britai ant pečių ir pažvelgė į ją ilgu reikš- 
mingu žvilgsniu. 

- Brita... 

Ji švelniai šyptelėjo ir uždėjo pirštus jam ant lūpų. 

— Nieko nereikia sakyti, Rali Ganonai. Žinau, kad mane 
mėgsti ir netgi labai. 

Jis stipriai suspaudė Britą glėbyje, apdovanojo ilgu godžiu 
bučiniu, paskui paleido ir iš susijaudinimo prikimusiu balsu 
ištarė: 

— Būk atsargi. Pažadi? 

— Pažadu. 

Negaišdamas, kol dar neapsigalvojo, jis padėjo Britai įlipti 
į pikapo kabiną. 

Nuo pakilimo tako iki pagrindinio kelio, o paskui dar ke- 
lias mylias jis važiavo sedanu jai iš paskos, kol jų keliai išsi- 
skyrė. Atsisveikindama Brita pamojavo jam pro langą. Ralis 
atsakė iškeldamas į viršų nykštį, bet dar penkias minutes po 
to, kai jiedu nutolo, norėjo ištarti „velniop! savo planui, ap- 
sukti automobilį ir lėkti paskui ją. Nenorėjo išleisti Britos iš 
akių. Kad ir kas nutiktų, geriau jiedu būtų likę kartu. 

Bet jis turėjo laikytis plano. Ir jis, ir Brita turėjo po už- 
duotį, ir nuo jų abiejų labai priklausė sėkmė. Vaizdajuostė su 

Fordaiso kalba teikė Britai pastiprinimą. Kolji tą vaizdajuos- 
te turės, galės naudotis ja kaip gynybos priemone ir kontro- 
liuos situaciją. Ralis ginkluotas tik filmavimo kamera, bet iš 
tiesų tai ne ginklas, o kone teatro rekvizitas. Jis vylėsi, kad 
Džordžui Makgovanui to ir užteks. 

Ralis norėjo užklupti Džordžą netikėtai, kad jis nesuspė- 
tų paskambinti į policiją, advokatui arba iš anksto apgalvoti, 
ką atsakys į jo klausimus. Ir kad nesuskubtų pagalbon pasi- 
kviesti Leso ir Mirandos. Tikėjosi užklupti jį vieną, negalintį 
apsiginti. 

Bet pirmiausia reikia išsiaiškinti, kur jį rasti. 

Ralis sustojo degalinėje ir mokamu telefonu paskambino 
į „Konvėjaus statybas . Kai atsiliepė sekretorė, Ralis prisi- 
statė išgalvota pavarde ir paaiškino, kad nori pasikalbėti su 
Džordžu Makgovanu apie projektą. Jis tik norėjo įsitikinti, 
kad Džordas sėdi kabinete, ir tai išgirdęs ketino tuoj pat pa- 
dėti ragelį. 

Tačiau, užuot patvirtinusi, kad viršininkas yra darbe, mer- 
gina jam paaiškino, esą ponas Makgovanas prastai jaučiasi, 
buvo trumpam pasirodęs kontoroje, bet išvažiavo namo ir 
šiandien į darbą jau negrįš. 

„Dar geriau“, - pagalvojo Ralis. 

Jis padėkojo sekretorei ir jau ketino baigti pokalbį, bet ji 
beveik pašnibždomis pridūrė: 

— Manau,jis labai nusiminė sužinojęs apie teisingumo mi- 
nistrą Fordaisą. 

Ralio ranka taip ir pakibo ore. Akimirksniu jam nutirpo 
visas kūnas, sukaustė siaubas ir bloga nuojauta. 

— Teisingumo ministrą Fordaisą? Ką sužinojęs? 

- Ak, jūs dar negirdėjote? - Dabar sekretorės balse buvo 
girdėti susijaudinimas žmogaus, priblokšto tragiškų naujie- 
nų. - Tai siaubinga. Šį rytą Kobas Fordaisas buvo pašautas 
savo namuose. 

Raliui viduriuose lyg kažkas apsivertė. 

- Jį rado namo grįžusi žmona. Suprantama, ją ištiko šo- 
kas, bet policijai ji papasakojo, kad jis pats įsileido į namus 
vyrą ir moterį, o jie į jį šovė. Abu atvyko visai netikėtai, bet 
jis juos priėmė. Poniai Fordais tai pasirodė keista, bet vyras 
pasakė, kad viskas gerai, tegul ji veža sūnus į beisbolo treni- 
ruotę. Ji dabar gailisi, kad paliko vyrą vieną su atvykėliais, 
tai jau tikrai. Ir ji beveik įsitikinusi, kad moteris buvo Brita 
Šeli. Na žinote, ta reporterė, kurios ieško policija. Ta pati. 

Ralis stipriai užmerkė akis ir visu svoriu užgulė telefono 
aparatą. 

— Sakote, buvo pašautas. Jis mirė? 

- Oficialiai apie mirtį dar nepranešta, bet galima sakyti, 
kad taip. Fordaisui buvo šauta į galvą ir jo būklė kritiška. 


Dvidešimt aštuntas skyrius 


Diepiai sekretorei tebetarškiant Ralis padėjo ragelį. 

Drebančiais pirštais jis įmetė į plyšį dar kelias monetas ir 
surinko kitą numerį. Jis žvilgčiojo sau per petį jausdamasis 
taip, tarsi telefono būdelė - šaudymo atrakcionas, o jam ant 
nugaros nupieštas taikinys. 

- Alio. 

— Tai aš. - Norėdamas apeiti sekretorę, jis paskambino 
Kendei į mobilųjį ir tyčia nepaminėjo savo vardo. 

— Dieve šventas, - sušnypštė ji. - Ką tu padarei? 

— Nieko. 

— Aš tave pas jį pasiunčiau. Tu įpainiojai ir mane. 

— Jis mirė? 

— Oficialiai dar nepatvirtinta. Bet jis per plauką nuo mir- 
ties. Priešais ligoninę įsikūrė žurnalistai, laukia naujienų. - 
Ir Kendė piktai pridūrė: - Visi žiniasklaidos atstovai, išsky- 
rus tavo mergužėlę. Šįryt ji buvo su tavimi, ar ne? 

— Taip, bet... 

— Viešpatie... Iš pradžių Džėjus, o dabar... 

— Ji Džėjaus nepasmaugė. Ir tu žinai, kad nepaleidau kul- 
kos Fordaisui į galvą. 

— Tai kodėl tada jo smegenyse stirkso kulka? O svarbiau- 
sia, kodėl važiavai į jo namus? Kodėl sutartu laiku neatvykai 
į susitikimą, kurį tau suorganizavau? Beje, tai reiškia, kad 
jeigu kas nors sužinos, nukentės ir mano karjera, ir kailis. 

— Norėjau užklupti jį netikėtai. 

Ji garsiai atsiduso. 

— Ne kažin koks pasiteisinimas, kvaily tu. Kol nesusirasi 
advokato, patarčiau daugiau niekam šito nesakyti. 

— Kai išėjome, Fordaisas buvo gyvas ir sveikas. Mes pama- 
nėme, kad jis mus pergudravo. 

— Dar vienas motyvas į jį šauti. 

— Ašį jį nešoviau! 

— Policija turi nusikaltimo ginklą. Revolverį „Taurus.357“. 
Ar ant jo bus tavo pirštų atspaudai? O gal - jos? 

Ralis ranka pasitrynė kaktą ir burbtelėjo: 

— Po velnių... 

— Vadinasi, bus. 

— Matyt, jis pasinaudojo mano revolveriu. 

— Jis? Kas toks? 

— Ji tau papasakos. Ji pakeliui pas tave. 

— Pas mane? Kas čia... 

— Paklausyk! Paklausyk manęs. Apie Fordaisą ji net neži- 
no, nebent išgirdo per radiją po to, kai išsiskyrėme. Aš turė- 
jau tau paskambinti ir pasakyti, kad pasitiktum Britą ten, 
kur prieš kelis mėnesius ji ėmė iš tavęs interviu. Ar žinai, 
kokią vietą ji turėjo omenyje? Ji sakė, kad tu žinosi. 

— Taip, gerai. 

— Brita lauks prie durų, pro kurias aną kartą tu ją įleidai. 
Ji turi vaizdajuostę. 

— Kokią vaizdajuostę? 

- Ji tau viską paaiškins. Pasitiksi ją? 

— Ar bent suvoki, ko prašai? Čia yra žmonių... 

— Žinau, kad metas netinkamas. 

— Netinkamas? Ne, blogesnio ir būti negali! Ir būtent šian- 
dien. Be visų šitų nepatogumų ir visiškai netinkamo laiko, tu 
manęs prašai pažeisti įstatymus. 

- Ji ateina pasiduoti. 

— Puiku. Paskambinsiu policijai ir pasakysiu, kad... 

— Ne. Tik ne policijai. 

- Jei to nepadarysiu, būsiu apkaltinta pagalba nusikal- 
tėlei, kurstymu nusikalsti, trukdymu teisėsaugos instituci- 
joms ir... 

— Visa tai aš žinau, Kende. Bet padaryk tai, padaryk bū- 
tent taip, kaip prašau. 

— Kodėl? 

— Kad išgelbėtum mudviem gyvybę. - Ralis palaukė, kol ji 
suvoks šiuos žodžius, o tada pridūrė: - Vyras, kuris nužudė 
Džėjų, šįryt pasirodė Fordaiso namuose. Brita jį iš karto pa- 
žino. - Dabar jis jau nesuko sau galvos, kad kalbėdamas mini 
vardus. - Kai pasprukome, jis šovė Fordaisui į galvą. Taigi, 
dabar prie dviejų pridėk du. Jei nebūtume ištrūkę, irgi būtu- 
me nužudyti. Bet mes pabėgome, atpažinome jį, ir dabar tas 
vyras tikrai nesustos. 

Šiek tiek atlyžusi, Kendė paklausė: 

— Bet kas tas vyras? Kodėl jis nužudė Džėjų ir šovė į For- 
daisą? Ar jis turi vardą ir pavardę? 

— Aš jų nežinau. 

— O kaip jis atrodo? 

— Brita jį tau apibūdins. Tikiuosi, ji nebus areštuota ir su- 
spės atvykti pas tave. 

— Ji bus atsidūrusi už pusės kvartalo nuo teismo rūmų. 
Čia - tikras balaganas. Brodstrite būriuojasi žurnalistai, lau- 
kiantys... 

— Žinau. Ji labai rizikuoja bandydama perduoti tau tą vaiz- 
dajuostę. Taigi, turėtum numanyti, koks svarbus tas vaizdo 
įrašas. 

— Kodėl jis toks svarbus? 

— Kai peržiūrėsi, pati suprasi. - Prie degalų kolonėlių sto- 
vintis klientas ėmė varstyti Ralį akimis. Galbūt jis tebuvo 
koks nors Džo, kurio dodžui pritrūko degalų, bet Ralis juk 
nežinojo, kaip atrodo ketvirtasis persekiotojas. O kol to ne- 
žinojo, į kiekvieną nepažįstamąjį žvelgė kaip į galimą žudi- 
ką. - Daugiau negaliu kalbėti. Man reikia eiti. 

— Palauk! Kur tu esi? Kodėl ne kartu su Brita? 

Jei būtų Kendei pasakęs ir tai, būtų užkrovęs jai dar vieną 
sunkiai išsprendžiamą dilemą, nes tuomet Kendė būtų pri- 
valėjusi pasiųsti policijos ekipažą į Makgovano rezidenciją. 
Apsimetęs, kad neišgirdo jos klausimo, Ralis tarė: 

— Brita jau pakeliui. Dėl Dievo, Kende, pasitik ją. - Ir ne- 
spėjus jai ištarti nė žodžio padėjo ragelį. 


Grįstame apskritimo formos kiemelyje priešais Džordžo 
Makgovano rezidenciją stovėjo sidabro spalvos „Dodge Navi- 
gator “markės visureigis, vadinasi, šeimininkas namie, nors 
Ralis aplink nematė nė gyvos dvasios. Aptvare maždaug už 
penkiasdešimties jardų nuo namo ganėsi keli rūpestingai 
prižiūrimi žirgai. O šiaip namas atrodė visiškai tuščias. 

Pasiėmęs filmavimo kamerą Ralis išlipo iš automobilio ir 
patraukė prie laukujų durų. Jis nepaskambino ir nepasibel- 
dė, tik pasuko bumbulo formos rankeną ir, radęs duris neuž- 
rakintas, įėjo į vidų. 

Įėjęs tylutėliai uždarė duris, tada stabtelėjo ir įsiklausė. 
Namuose buvo ramu ir tylu kaip kape. 

Ralis patraukė pagrindiniu koridoriumi, o jo žingsnių gar- 
są slopino ilgas ir siauras rytietiškas kilimas. Jis žvilgtelėjo 
į valgomąjį kairėje. Jam iš dešinės buvo priėmimams skirta 
svetainė su marmuriniu židiniu ir krištoliniu sietynu, abu 
aukštesni už jį patį. Aliejiniais dažais tapyti paveikslai pa- 
auksuotuose rėmuose. Sunkios, iš blizgios medžiagos siūtos 
užuolaidos. Kolekciniai daiktai. Turtuolių žaisliukai. 

Žmogžudystė Džordžui Makgovanui išėjo į naudą. 

Ralis ant pirštų galų nutykino per erdvų vestibiulį ir staiga 
sustojo išgirdęs stiklų dzingtelėjimą, sklindantį jam iš deši- 
nės, iš kambario už laiptų. Jis prisėlino, stabtelėjo prie atda- 
rų durų, o tada atsargiai žvilgtelėjo pro staktos kraštą. 

Džordžas sėdėjo prie didžiulio rašomojo stalo, priešais pa- 
sistatęs butelį kukurūzų degtinės. Vienoje rankoje jis laikė 

pilną ilgakoję taurę, kitoje - devynių milimetrų kalibro pis- 
toletą. Jis iš karto pamatė Ralį ir nusišypsojo. 

Mostelėjęs ranka su ginklu, Džordžas tarė: 

— Užeik, Rali. Aš taves laukiau. 


— Esu visiškai tikra, kad Senatas mano paskyrimui pritars. 

Nors Ralio skambutis gerokai prislėgė, teisėja Kasandra 
Melors planuotos spaudos konferencijos neatšaukė. Nedi- 
dukėje salėje žurnalistai stengėsi užsiimti kuo geresnę vietą, 
bet jų susirinko ne tiek daug, kiek laukta. 

Pasikėsinimas į Kobo Fordaiso gyvybę padalijo žurnalistų 
gretas į dvi stovyklas. Daug reporterių, kurie kitomis aplin- 
kybėmis būtų buvę čia ir rengę reportažą apie pačią svar- 
biausią jos karjeros dieną, dabar buvo Kolumbijoje ir budėjo 
prie ligoninės laukdami žinių apie Fordaiso sveikatos būklę. 

— Vos prieš kelias minutes telefonu kalbėjausi su preziden- 
tu, - kreipėsi ji į susirinkusius. - Jis mane patikino, kad šian- 
dien vyksiantis balsavimas tėra formalumas. Tikiuosi, jis tei- 
sus. - Ji kilstelėjo ranką, gindamasi nuo klausimų lavinos. — 
Žinoma, mano susijaudinimą nustelbė tragedija, šį rytą įvy- 
kusi teisingumo ministro, buvusio mano kolegos ir žmogaus, 
kurį laikau savo draugu, namuose. Mintimis ir maldomis esu 
drauge su ponia Fordais ir berniukais, taip pat - su medikais, 
narsiai kovojančiais dėl Kobo Fordaiso gyvybės. 

Kažkuris iš žurnalistų paklausė: 

- Jeigu jis liks gyvas, ar jo smegenys liks nepagydomai pa- 
žeistos? 

— Sužeidimo mastas ir galimi jo padariniai iki galo dar ne- 
nustatyti. Kol kas gydytojai tiesiog stengiasi išgelbėti jam 
gyvybę. 

— Ar kalbėjotės su detektyvais, nuvykusiais į teisingumo 
ministro namus ir apžiūrėjusiais nusikaltimo vietą? 

— Ne. Todėl tikrai žinau ne daugiau už jus. 

— Ar kalbėjotės su ponia Fordais? 

— Ne. Šeimos vardu su žiniasklaida bendrauja jos brolis. 
Jis pranešė, kad ponia Fordais budi prie savo vyro, ir prašė, 
kad mes visi už jį melstumės. 

— Ar tiesa, kad ieškomi Brita Šeli ir Ralis Ganonas ir kad 
juos ketinama apklausti dėl šio pasikėsinimo? 

— Neturiu komentarų. 

— Ponia Fordais atpažino... 

Kendė kilstelėjo ranką. 

— Tai viskas, negaliu jums skirti daugiau laiko. 

Kendė skubiai apsisuko ir paliko žurnalistus, vis dar be- 
riančius jai klausimus. Grįžusi į biurą ji pasiteiravo sekreto- 
rės, ar jai nepalikta žinučių. 

— Ne, nieko nėra, ponia teisėja, - atsakė ji. 

- Iš ligoninės irgi jokių žinių? 

Sekretorė papurtė galvą. 

— Nei iš Vašingtono. - Ir droviai pridūrė: - Nepaisant to, 
kas šiandien nutiko ponui Fordaisui, negaliu nesijaudinti 
dėl jūsų. 

Kendė nusišypsojo. 

— Man pačiai šiurpuliukai ritasi per kūną. Todėl man rei- 
kia šiek tiek atsipūsti. Eisiu į kitą savo biurą parepetuoti 
inauguracijos kalbos. 

Tai buvo svari priežastis, tad sekretorė daugiau nieko jos 
neklausinėjo. 

Kadangi dirbdama teismo rūmų kabinete Kendė būdavo 
nuolat trukdomair prašoma skirti kelias minutes tai vienam, 
tai kitam reikalui, ji dažnai pasitraukdavo į savo slėptuvę, 
kur galėdavo nusiraminti, susikaupti, o kartais, ištaikiusi va- 
landėlę tarp teismo posėdžių, ir pailsėti. O svarbiausia, apie 
tai žinojo tik jos sekretorė. Niekas kitas negalėjo Kendės ten 
rasti, nebent ji pati norėjo būti surasta. 

— Turiu mobilųjį. Jei ką sužinosi, paskambink. 

— Žinoma, ponia teisėja. 

Ji išsmuko pro užpakalines duris ir patraukė gerai pa- 
žįstamu keliu, tarpusavyje besijungiančiomis gatvelėmis, 

kuriomis eidama galėjo įveikti beveik pusę Brodstrito jame 
nė nepasirodžiusi, tik kartą perėjusi į kitą gatvės pusę. Ken- 
dė išniro iš gatvelės, įsispraudusios tarp dviejų pastatų, ir 
apsižvalgė, ar kelias laisvas. Pro šalį pradundėjo krovininis 
sunkvežimis, bet šiaip jau mašinų gatvėje nebuvo. Kitame 
gatvės gale, toldama nuo jos už kampo suko arklių traukia- 
ma karieta su turistais. Žurnalistai vis dar būriavosi priešais 
teismo rūmus, bet į jos pusę nė vienas nežiūrėjo. 

Ji sparčiu žingsniu perėjo gatvę ir niurktelėjo į skersgatvį 
prie apleisto pastato, kuriame kadaise veikė biurai. Jis buvo 
įsispraudęs tarp kitų dviejų pastatų, tačiau skyrėsi tuo, kad 
daug metų nebuvo tvarkytas ir šaukte šaukėsi kapitalinio 
remonto. Jis buvo šešių aukštų, tačiau, kaip ir daugelio kitų 
Čarlstono pastatų, jo plotis tesiekė vieno kambario plotį, tai- 
gi, jeigu žmogus neieškodavo būtent šio siauro pastato, jo 
tiesiog ir nepastebėdavo. 

Jis buvo toks senas ir taip apleistas, kad išorinės plytų 
sienos skiedinio plyšiuose žaliavo ir ūglius leido paparčiai. 
Teisėja buvo vienintelė nuomininkė, jai buvo leista naudotis 
nedideliu biuru, bet tik todėl, kad buvo padariusi paslaugą 
nekilnojamojo turto pardavėjui, jau ne vienerius metus ban- 
dančiam atsikratyti šio objekto. 

Užpakalinėje pastato pusėje buvo apibraižytos ir įduobtos 
metalinės durys. Ten Kendės jau laukė Brita Šeli su mėlynais 
džinsais, sportiniais marškinėliais ir beisbolo kepuraite ant 
galvos. Ji atrodė lyg palaikymo komandos narė, išsiruošusi į 
beisbolo aikštelę pakelti ūpo savo komandai, o ne kaip mote- 
ris, įtariama žmogžudyste ir sprunkanti nuo teisėsaugos bei 
nematomo piktadario. 

Pasirodžius Kendei, žurnalistė plačiai nusišypsojo ir iš jos 
veido išraiškos buvo aiškiai matyti, kad jai labai palengvėjo. 

— Ačiū Dievui, Ralis jums prisiskambino. - Sunkiai alsuo- 
dama Brita uždėjo delną sau ant krūtinės ir pridūrė: - Bijojau, 
kad jam nepavyks iki jūsų prasibrauti. Atėjau jums pasiduoti. 

— Pirmiausia įeikime į vidų. - Kendė raktu atrakino įleisti- 
nę durų spyną ir įsivedė Britą į pelėsiais trenkiančią, tamsią 
ir drėgną patalpą. Paskui ištiesusi ranką uždegė šviesą ir abi 
prišnerkštomis grindimis nusigavo iki metalinių laiptų. 

Laiptus Brita įveikė lengviau negu Kendė, kuri šeštojo 
aukšto laiptų aikštelę pasiekė kaip reikiant pūtuodama. Tuo 
pačiu raktu Kendė atrakino ir savo kabineto duris. Jame sto- 
vėjo rašomasis stalas, popiečio poguliui skirta kušetė ir ma- 
sažinis krėslas. 

Vos tik jos įėjo ir durys užsitrenkė, Kendė paklausė: 

— Brita, ar girdėjai naujienas iš Kolumbijos? 

Grėsmingas Kendės tonas privertė sunerimti žurnalistę 
Britą. Ji netvirtai atsakė: 

— Jei kalbėjotės su Raliu, tai jau žinote, kad mes nelaukė- 
me vienuoliktą valandą numatyto susitikimo. Nuvažiavome 
pas Fordaisą į namus. 

— Na taip, tik bijau, kad tai toli gražu ne viskas. - Ir Kendė 
galvos mostu parodė jai krėslą. - Geriau atsisėsk. 


Džordžas aiškiai buvo girtas. Ralis vylėsi, jog jis pernelyg ap- 
svaigęs ir taikliai šauti negalės. Jis slapčia paspaudė filma- 
vimo kameros įrašymo mygtuką, kaip mokė Brita. Net jeigu 
jam nepavyks pagauti gero vaizdo, liks garso įrašas. 

Ralis įėjo į darbo kambarį. Pirmiausia jo dėmesį patraukė 
ant sienos, gerai matomoje vietoje kabanti įrėminta keturių 
gaisro didvyrių nuotrauka. Jei Fordaisas neišsikapstys, iš 
šios ketveriukės vienintelis likęs gyvas bus Džordžas. Pasku- 
tinis paslapties sergėtojas. 

— Graži nuotrauka, - įvertino Ralis. 

Džordžas nenuleido į Ralį nutaikyto pistoleto vamzdžio, 
bet žvilgtelėjo į fotografiją. 

— Aha. Padarė mane sušiktu didvyriu. - Tada mostelėjo 
ranka, rodydamas į visą kambarį. - Ir pažiūrėk, kur mane 
nuvedė tas didvyriškumas. 

Ralis priėjo prie krėslo ir atsisėdo priešais rašomąjį stalą 
ir Džordžą. O atsisėdęs, ant stalo, šalia viskio butelio pama- 
tė gulintį dar vieną daiktelį. Senovinį žiebtuvėlį, ant kurio 
puikavosi ryškus holograminis nuogos moters piešinys. Tai 
buvo tas pats žiebtuvėlis, kuris anksčiau priklausė Klivlan- 
dui Džounsui, tas pats, kurį per mugę jis gavo dovanų iš 
senelio. 

Džordžo akys buvo pasruvusios krauju, veidas įraudęs, — 
aiškiai matyti, kad pastarosiomis valandomis jis išgėrė daug 
kukurūzinės. Deja, ginklą rankoje laikė labai tvirtai. Šiaip ar 
taip, jis buvęs faras. Iš tokio atstumo neprašaus. 

— Tu - joks didvyris, Džordžai, - pasakė Ralis. 

Jis niūriai nusijuokė, vienu mauku pabaigė kukurūzų deg- 
tinę taurėje ir įsipylė dar. 

— Ji taip manė. 

- Ji? 

— Miranda. 

— Ji namie? 

— Išėjusi. 

— Kur? 

— Tiesiog... išėjusi. Kas žino, kur? Ir kam tai, po velnių, 
rūpi? 

— Manau, tau rūpi, Džordžai. 

Jis vėl nusijuokė ir vis taip pat niūriai. 

— Taaaip, tikrai. Mano žavioji žmonelė. Argi nesutiksi, kad 
ji žavinga? 

— Sutiksiu... 

Džordžas gurkštelėjo ką tik įsipilto viskio ir susiraukė. 

— Ar žinai, koks jausmas, kai tau ant kaklo kabinasi pati 
geidžiamiausia ir turtingiausia miestelio mergina? 

— Tikriausiai malonu. - Ralis džiaugėsi, kad apgirtęs Džor- 
džas leidžiasi į visokias sapaliones. Jam atsirado laiko pagal- 
voti. Mintyse jis svarstė, ar galėtų išplėšti Džordžui iš rankos 
pistoletą nerizikuodamas, kad per grumtynes bus nušautas. 

Ar nuo išgerto alkoholio Džordžo refleksai sulėtėjo tiek, kad 
jis pačiuptų ginklą buvusiam farui dar nespėjus sureaguoti? 

Ar Brita laimingai atvyko pas Kende? Ar ji kaip tik dabar 
pasakoja apie keistą nusikaltimą, kurį Džordžas padėjo su- 
planuoti? 

— Per pirmąjį mūsų pasimatymą, - postringavo Džor- 
džas, - Miranda tiesiog užgriuvo ant manęs. Dievaži, mano 
automobilyje. Aš kaip tik vairavau. Per orgazmą vos neuž- 
mušiau mūsų abiejų, bet pasidulkinom kaip reikiant. 

— Įsivaizduoju. 

- Ir spėk, ką pirmą kartą mums dulkinantis sužinojau? 

— Kad ji nėra skaisti. 

Šį kartą Džordžas nusikvatojo nuoširdžiai. 

— Gerai pasakei, Ganonai. Šiaip ar taip, turi humoro jaus- 
mą. Geras pokštas, tikrai. Bet jei rimtai... - Jis vėl siurbtelė- 
jo gėrimo iš taurės. - Ne, radau mažulytį auksinį karoliuką, 
įsegtą į jos klitorį. Žmogau, kaip susijaudinau! Maniau, nu- 
mirsiu ir nukeliausiu į pindos dangų. 

Jis trumpam nutilo ir pasiūlė Raliui išgerti. 

— Ačiū, ne. 

— Tikrai? Rinktinis Kentukio viskis. 

— Tiek to. 

— Kaip nori. Taigi, kur aš sustojau? 

— Rojuje. 

Džordžas atsiraugėjo. 

— Teisingai. Nebuvome išdraugavę nė mėnesio ir Miranda 
prabilo apie vestuves. Aš, aišku, mielai šiai minčiai pritariau. 
Ji - karšta pupytė, o jos tėtušis pritinęs pinigų. Kam jau čia 
nebūtų patikę, ar ne? 

— Aišku. 

— Taigi, atsidūrėme prie altoriaus. Paskui medaus mėnuo 
Taičio saloje. Plaukiojome nuogi vandenyno bangose. Mi- 
randa apskritai didžiąją laiko dalį būdavo nuoga. Galima sa- 
kyti, pūsles ant koto pritryniau. Galvojau sau: „Džordžai, tu 

laimingiausias šunsnuki, šį kartą tikrai laimėjai aukso puo- 
dą. Ji buvo graži, turtinga ir turėjo užpakaliuką, kuris dėl 
ten pūpsančio mažučio auksinio karoliuko kaitindavo kraują 
dvidešimt keturias valandas per parą ir septynias dienas per 
savaite. 

Kelias sekundes jis žvelgė nieko nematančiomis akimis, o 
tada atitoko ir vėl įbedė žvilgsnį į Ralį. 

- Žinai, ji nužudė mano kūdikį. - Pamatęs, kad Ralis nu- 
stebo, pakartojo: - Taip, taip, išgirdai teisingai. Po medaus 
mėnesio ji grįžo nėščia. Labai džiaugiausi ir vaikščiojau iš- 
didus kaip povas. Bet paskui pastebėjau, kad jos pilvas ne- 
sipučia, ir kai paklausiau apie tai Mirandos, ji nusijuokė ir 
pasakė: „Ir neišsipūs, mielasis. Ji atsikratė kūdikio ir net 
nepasivargino man to pasakyti. 

Raliui jo pagailo, bet tuoj pats sau mintyse priminė, kiek 
žmonių Džordžas pražudė. 

— Bet mano paguodos prizas buvo nesibaigiantis seksas, — 
kalbėjo Džordžas. - Ji labai užvedanti ir žaisminga. Moka 
visokių gudrybių. Ir spėk, iš kur viso to išmoko? 

— Nenoriu spėlioti, Džordžai. 

— Nes lovoje jau seniai buvo viską išbandžiusi, štai iš kur. 
Faktiškai iki dvylikos metų ji buvo skaisti, bet jau daug anks- 
čiau jiedu su Lesu... 

Ralis pasibjaurėjęs nevalingai loštelėjo atgal. 

- Staigmena! - šūktelėjo Džordžas. Tik staiga jo veidas su- 
krito ir, rodės, ant kaukolės jį laiko tik tabaluojanti oda. - Aš 
ir pats, švelniai tariant, nustebau sužinojęs, kad Miranda yra 
tėtuko numylėtinė tikrąja to žodžio prasme. O tas mažas 
auksinis karoliukas, kuris man taip patiko?.. Pasirodo, jį įsi- 
verti pasiūlė Lesas. 

Ralis pasibjaurėjęs sunkiai surado tinkamų žodžių. 

— Ji buvo vaikas, auka. Kodėl ji niekam nepasiskundė? 

— Auka? - nusišaipė Džordžas. - Ne, Ganonai, ne. Jai tai 
patiko. Ji tai tiesiog dievino. 

— O kaipgi ponia Konvėj? 

— Tikriausiai suprato, - atsainiai gūžtelėjo pečiais Džor- 
džas. - Ir kaip nesupras? Vieną gražią dieną, kai Mirandai 
buvo keturiolika, motina užklupo juodu nusikaltimo vietoje. 
Netgi ne misionieriaus poza. Naktį ponia Konvėj susivertė į 
burną buteliuką tablečių ir susipylė pusantro butelio degti- 
nės. Oficiali išvada - netyčinis vaistų perdozavimas. 

Jis išgėrė taurėje buvusį viskį ir įsipylė vėl. 

— Turbūt svarstai, kodėl nepalieku Mirandos. 

Ir iš tiesų Ralis svarstė. Be to, jis galvojo ir apie tai, ar Brita 
jau spėjo parodyti Kendei vaizdo įrašą ir ar policijos ekipažai 
jau važiuoja suimti Džordžo. Kad ir koks nemalonus šis po- 
kalbis, vis dėlto, jeigu jam pavyktų vilkinti laiką... 

— Daugybę kartų grasinau susirinkti daiktus ir išeiti, bet 
ji žinojo, kad niekada to nepadarysiu. Pirmiausia todėl, kad 
man patinka pinigai, seksas ir viskas, ką gavau vesdamas 
Mirandą Konvėj. Bet esminė, pati svarbiausia priežastis, dėl 
kurios negaliu jos palikti, yra tai, kad ji žino, jog nesu didvy- 
ris. Ji viską žino ir apie Klivlandą Džounsą, ir apie tai, kaip 
jis mirė, ir kas sukėlė gaisrą. 

Raliui ėmė neramiai daužytis širdis. 

— Kaip ji sužinojo? 

— O... - Džordžas vėl nusikvatojo. - Tau tai patiks, Ga- 
nonai. Pats jai pasakiau. Prisipažinau jai, kaip tu pavadin- 
tum, silpnumo akimirką. Mano smegenys buvo apdujusios. 
O mano kotas - Luisvilio eržilas. Žaidėme tokį sekso žaidi- 
mėlį. Odiniai diržai. Masažinis aliejus. Akių raištis. Paskui 
pradėjome žaisti „Pasakyk arba padaryk“. Ji pasakė, kad da- 
bar išduosime vienas kitam savo pačias didžiausias ir bai- 
siausias paslaptis. - Džordžas pasilenkė į priekį ir sušnabž- 
dėjo: - Ar kada tau į subinę buvo įkišta žvakė ir tuo pat metu 
čiulpiamas pimpalas? - Jis vėl atsilošė ir išsiviepė girto žmo- 
gaus šypsena. - Ji neleido man išsilieti tol, kol neišpešė visos 
istorijos. Vis nesiliovė manęs erzinusi ir, kaip sakoma Sena- 
jame Testamente, tiesa išsiliejo kartu su sėkla. 

Taigi. Bet po to, kai Miranda nuėmė man nuo akių raištį, 
priminiau jai, kad dabar jos eilė. Tada ji nusišypsojo piktdžiu- 
giška šypsena, kurios niekada nepamiršiu, ir pasakė man, 
kas ją išmokė tos nedidelės šlykščios gudrybės su žvake. „Tai 
vienas mėgstamiausių tėtės dalykėlių, kurį darome“, - pa- 
aiškino ji. 

Staiga jo akyse pasirodė ašaros ir ėmė ristis papurtusiais 
skruostais. 

— Geriau jau būtų iškastravusi ten pat, lovoje. Nes nuo tos 
dienos ji su Lesu palengva pjovė man kiaušius, po truputį 
marindami mano vyriškumą. Jie žinojo, kad neišduosiu jų 
paslapties, kol jie neišduos manosios. 

Jis mąsliai pažvelgė į kukurūzinę taurėje, bet negėrė, o 
stumtelėjo nuo savęs. Tada pakilnojo rankoje pistoletą, tarsi 
sverdamas. 

— Laukiau tavęs, bet atvažiavai anksčiau, negu tikėjausi. 
Maniau, užbėgsiu tau už akių ir nepridarysiu dar daugiau 
rūpesčių. 

— Kokių rūpesčių? - sukluso Ralis. 

— Juk žinai Pato jaunesniojo paslaptį, ar ne? Kad jis žydras? 

Ralis tylomis linktelėjo galvą. 

— Dabar sugalvok bent vieną pateisinimą tam suskiui, 
kad ir nevykusį, - tarė Džordžas. - Žiauri likimo ironija, kad 
visą tą košę užvirė tas žliumbiantis homikas. O Klivlandas 
Džounsas... - Jis pasibjaurėjęs garsiai iškvėpė. - Kas jau kas, 
o tas tai tikrai nusipelnė nudvėsti. Pasipūtęs, ant įstatymų 
dedantis šunsnukis. Manė, kad jam įstatymai negalioja. Ir 
nuoširdžiai niekino valdžią. Bet gudrus buvo vyrukas. Ir kie- 
tas. Na, pats pažįsti tokius. Patas jautėsi pažemintas ir pa- 
našiai, kad jo sūnus - gėjus, bet tas Džounsas jam vos širdies 
smūgio neįvarė. Patas užsispyrė išmušti iš Džounso prisipa- 
žinimą ir ilgiems metams įkišti į cypę, ten, kur jo gyvenimė- 
lis bus nesaldus, kur kasdien bent du kartus bus krušamas. 
Kad bausmė atitiktų padarytą nusikaltimą, supranti? 

Dabar pagalvoju, kad mums reikėjo nudėti jį ten, kur ra- 
mės įstatymų. Bent jau iki tol. Atsitempėme jį į nuovadą, 
nusivedėme į belangę, kad niekas negalėtų pažvelgti vidun, 
ir pradėjome jį tvarkyti. Mes visi keturi Džounsui aiškiai pa- 
sakėme, kad neišeis iš čia tol, kol neparašys prisipažinimo, 
ir kad mums tas pats, kiek laiko tai užtruks. Tiesą sakant, 
tikėjomės, kad darbuotis teks labai labai ilgai. 

Ralis paklausė: 

— Kai jį sulaikėte, jo kaukolė nebuvo lūžusi, ar ne? 

Džordžas nusišluostė šlapius skruostus ir dėbtelėjo į Ralį 
taip, tarsi norėtų pasakyti, kad šis klausimas net nevertas 
atsakymo, bet Ralis jį uždavė dėl to, kad norėjo šį epizodą 
įrašyti. 

— O kuris sudavė mirtiną smūgį, Džordžai? 

Iš krauju pasruvusių akių vėl ėmė byrėti ašaros. 

— Sunku pasakyti. Gal Patas. Džėjus irgi sudavė porą klas- 
tingų smūgių, bet jis nebuvo toks stiprus. Mušėme paeiliui. 
Džounsas tysojo ant grindų, ir manau, kad Džėjus pirmas 
pamatė, jog suimtasis nejuda. Tada Džėjus liepė mums vi- 
siems liautis. Ir patikrino Džounso pulsą. - Džordžas ranka 
persibraukė panosę, rankove kliudydamas tekantį snarglį. — 
Džounsas buvo negyvas. 

Džordžas nutilo, tad Ralis jį paragino: 

— O kas atsitiko paskui? 

— O kaip tu manai, po velnių? Mes paklaikome, ypač Pa- 
tas, nes juk nužudėme žmogų, ir vis per jo iškrypėlį sūnų. 

Ralis galva mostelėjo į žiebtuvėlį ant rašomojo stalo. 

— Gaisrą sukėlėte šiuo žiebtuvėliu? 

— Kai atvedėme Džounsą į nuovadą ir užregistravome, aš 
iškrausčiau jo kišenes. Žiebtuvėlį pasilikau. Nežinau, kodėl. 
Gal norėjau parsinešti jį namo, parodyti Mirandai, gal tikė- 
jausi, kad jai patiks. Jau nepamenu. Šiaip ar taip, žiebtuvėlį 
aš pasiėmiau ir netrukus mums jo prireikė. 

— Norėjote viską sutvarkyti taip, jog atrodytų, kad Džoun- 
sas prieš mirtį dar turėjo jėgų sukelti gaisrą? 

- Taip, iš esmės toks mūsų sumanymas ir buvo. Puolėme 
į paniką, rėkėme vienas ant kito, keikėmės, nežinojome, ką 
daryti. Kaip jau sakiau, visai sutrikome. Kaip visada, blai- 
viausiai mąstė Džėjus. Jis liepė, kad visiems sakytume, jog 
matėme sužeidimus Džounso galvoje, bet manėme, kad tos 
žaizdos paviršinės. Ir esą tik vėliau, kai prirėmėme Džounsą 
prie sienos ir jis pradėjo keistai elgtis, supratome, kad jam 
kažkas negerai. 

Mes visi sutikome, kad planas neblogas. Džėjus liepė pa- 
degti šiukšliadėžę su popieriais, kad atrodytų, jog Džoun- 
sas tikrai išprotėjo. Padegiau kelis popierius. Tada išėjome 
iš patalpos tikėdamiesi, kad ugnis greitai užges. Mūsų ten 
nebuvo gal minutę. Tikėjomės, kad ims kaukti priešgaisrinė 
signalizacija, tada įpulsime į apklausų kambarį ir apsimesi- 
me sukrėsti radę Džounsą negyvą. Bet ugnis... - Jis žemai 
nuleido galvą ir burbtelėjo: - Visa kita pats žinai. 

Ralis vos vos tvardėsi. Filmavimo kamera ką tik užfiksavo 
Džordžo prisipažinimą, nors jis nesuprato esąs filmuojamas 
arba tiesiog nekreipė į tai dėmesio. Kuo ramesniu tonu Ralis 
paklausė: 

— Kodėl pasilikai žiebtuvėlį? 

Džordžas niūriai papurtė didelę galvą. 

— O kodėl kunigai save plaka? Tas žiebtuvėlis - tarsi rykš- 
tė. Kartais išsitraukiu jį ir prisimenu, ką padariau. 

Jis trumpam nutilo, ir Ralis skaičiavo sekundes. Ar dar 
ilgai teks laukti, kol atvažiuos policija? Brita jau bus papasa- 
kojusi Kendei apie vakarą Džėjaus namuose, apie pasikėsini- 
mą ją nužudyti ir apie šį rytą pasirodžiusį vyrą, kuris jiems 
pabėgus, matyt, nušovė Fordaisą. 

Fordaisas. 

Kažkas vis nedavė Raliui ramybės, bet jam nespėjus iki 
galo suvokti, kas jį graužia, vėl prabilo Džordžas. 

— Stengėmės elgtis lyg niekur nieko ir laukėme, kol suveiks 
signalizacija. Tik staiga užsiliepsnojo ir iš vidaus ėmė degti 
ta sumauta kambario siena. Tada tai tikrai puolėme į paniką. 
Dėl Džounso jau nesukome galvos. Žinojome, kad jis negy- 
vas. Šokome vesti žmones į laiptinę, o paskui ir iš pastato. 
Per visą tą sumaištį, per dūmus niekas nieko nematė. Niekas 
negalėjo rasti raktų nuo kamerų. - Džordžo smakras ėmė 
drebėti, jo kresną kūną vėl supurtė rauda. - Man dar ir šian- 
dien ausyse skamba kameroje įkalintų suimtųjų klyksmai. — 
Džordžas vėl nusivalė nosį. - Tai, kad tapome didvyriais, 
mums patiems buvo tikras netikėtumas. - Jis nusijuokė, bet 
tikrąją savijautą išdavė skruostais riedančios ašaros. - Mes 
manėme, kad kai tik bus užgesintas gaisras, mus suims. Tad 
gali įsivaizduoti, kaip pasijutome, kai... Na, pats žinai. Ta 
nuotrauka... - numykė jis, žiūrėdamas į fotografiją ant sie- 
nos. - Įtikinome save, kad jei jau taip pakrypo, vadinasi, taip 
turi būti. Džėjus tai vadino likimo valia. Kokia nesąmonė, - 
su panieka prunkštelėjo Džordžas. - Šiaip ar taip, pasiža- 
dėjome niekam nieko nepasakoti. Niekada. Tikėjomės, kad 
viskas bus gerai. Manėme, kad išsisuksime. Bruneris mūsų 
paaiškinimu apie Džounsą liko patenkintas. - Jis sunkiai at- 
siduso ir vėl pakėlė akis į Ralį. - Bet tu buvai užsispyręs kaip 
velnias ir labai jau geras. Džėjus mėgino tave sustabdyti, nes 
tu per daug domėjaisi Klivlando Džounso istorija ir niekaip 
nenorėjai jos pamiršti. Tu mus mirtinai išgąsdinai. 

Ralis lėtai linktelėjo galvą. 

— Todėl sugalvojote mane sukompromituoti. 


Brita norėjo išgirsti paskutines naujienas iš Kolumbijos, bet 
teisėja užsispyrė pirma išklausyti ją. 

Taigi pastarąsias dešimt minučių Kendė Melors klausėsi 
Britos, kuri paskubomis, galima sakyti, springdama, pasa- 
kojo pastarųjų dienų įvykius pradedant jos susitikimu su 
Džėjumi ir baigiant jos ir Ralio pabėgimu iš teisingumo mi- 

nistro namų. Žinodama, kad teisėjos dienotvarkė šiandien 
labai įtempta, ji stengėsi nedaugiažodžiauti, kalbėti glaustai 
ir atskleisti kuo daugiau detalių. 

Ji baigė pasakojimą tarusi: 

— Mudu su Raliu sprukome iš ten kiek kojos nešė. 

Kendė atsirėmė į kėdės atlošą ir giliai atsiduso, tarsi visą 
tą laiką kalbėjo ji pati. 

— Dieve šventas. Dabar suprantu, kodėl nesiryžai pasiduo- 
ti policijai. 

Brita linktelėjo galvą. 

— O kur Ralis? 

- Jis stengiasi įtikinti Džordžą Makgovaną, kad Fordaisas 
jį išdavė. Jis pasiėmė filmavimo kamerą tikėdamasis įrašyti 
Makgovano prisipažinimą dalyvavus šioje istorijoje ir išgirs- 
ti iš jo apie Fordaiso vaidmenį. 

— Bet teisme toks vaizdo įrašas nebus pripažintas įrodymu. 

- Ir aš, ir Ralis tai suprantame. Bet vis dėlto geriau tą įrašą 
turėti. 

— Tu turi vaizdajuostę, kurioje įrašytas pokalbis su Fordaisu? 

Brita iš džinsų kišenės ištraukė nedidelę kasetę, padavė ją 
teisėjai ir paaiškino: 

— Tiesą sakant, Fordaisas neprisipažino dalyvavęs tame 
nusikaltime. Bet jei Ralis išgaus iš Džordžo Makgovano pri- 
sipažinimą, tada paaiškės ir teisingumo ministro vaidmuo, 
ir mes vaizdajuostėje turėsime užfiksavę, kaip jis meluoja, o 
tai - svarus argumentas kaltinimus pateiksiančiam proku- 
rorui. 

— Aukų skaičius labai didelis, - purtydama galvą tarė tei- 
sėja. - Jų nusikaltimų mastas mane tiesiog pribloškė. 

— O dar labiau pribloškia tai, kad visus tuos penkerius me- 
tus jie išvengė atsakomybės. 

— Tas vyras, šį rytą atsiliepęs į Kobo Fordaiso kvietimą, 
tas apsimetėlis apsaugininkas, yra tas pat žmogus, kurį aną 
vakarą matei Džėjaus namuose? 

— Esu tuo visiškai tikra. Kai tik Fordaisas atidarė namų 
duris ir pamačiau jį stovintį prie slenksčio, man akimirksniu 
grįžo atmintis. Kai kuriuos dalykus vis dar prisimenu kaip 
per miglą. Visiškai neprisimenu kai kurių laiko tarpų, bet jį 
prisimenu kuo puikiausiai, nes jis visą laiką juokėsi, kol jo 
bendras prie manęs priekabiavo. 

— Priekabiavo? Anksčiau nieko apie tai neužsiminei. 

— Man nelengva apie tai kalbėti. - Ir Brita, kaip moteris 
moteriai, papasakojo apie savo patirtį. 

Teisėja pasidygėjusi susiraukė. 

— Turėjai jaustis siaubingai. Ar dar kartą pamačiusi tą vyrą 
atpažintum? 

- Žinoma. 

— Ar jis atrodo maždaug taip? 

Brita, sugluminta tokio, atrodytų, beprasmio klausimo, 
pažvelgė ten, kur mostelėjo galva teisėja. 

Į kambarį jis įėjo nepastebėtas, dabar stovėjo nugara į už- 
darytas duris ir varstė ją gašliu žvilgsniu, lygiai taip pat, kaip 
tąkart, kai ją graibė. 

— Brita, - kreipėsi teisėja, - kaip suprantu, jau spėjai arti- 
mai susipažinti su ponu Smitu. 


Dvidešimt devintas skyrius 


Džrėsą, atrodo, suėmė stingulys. Jam nė nepastebėjus, Ra- 
lis padėjo įjungtą filmavimo kamerą ant rašomojo stalo kam- 
po ir vėl kreipėsi į Džordžą, norėdamas, kad jis atitoktų: 

— Turėjote sustabdyti mano tyrimą, todėl pakišote man 
Siuzi Monro. 

Džordžas giliai įkvėpė ir lėtai išleido iš plaučių orą. 

— Tai buvo Džėjaus mintis. Kaip sakoma, vienu šūviu no- 
rėjome nušauti du zuikius: sutrukdyti tau išsiaiškinti, ką 
padarėme Klivlandui Džounsui, ir atrišti Džėjui rankas pavi- 
lioti tavo sužadėtinę. - Jis pamerkė krauju pasruvusią akį. — 
Šis jo planas irgi pavyko, argi ne? Toks jau jis, mūsų Džėjus. 
Viskas visada būdavo taip, kaip jis nori. 

Ralis prisiminė, kad tą rytą, kai jis pabudęs šalia rado ne- 
gyvą merginą, Džėjus ramiai sau gėrė kavą ir skaitė sekma- 
dienio laikraštį. Net keista, koks jis galėjo būti abejingas pa- 
aukojęs jaunos moters gyvybę. 

— Ją nužudė Džėjus? 

— Ji pati nusižudė. 

- Jis tik parūpino kvaišalų. 

— Jei atvirai, tai padarėme mudu su Patu. - Džordžo atsa- 
kymas buvo itin dalykiškas. - Džėjus turėjo surasti mergio- 
te, o mes - parūpinti kokaino. Taip buvome sutarę. Džėjus 
įkalbėjo ją slapčia įberti tau narkotikų. Įtikino, kad tada tu 

ištempsi visą naktį, ir - velniai griebtų! - tau beveik pavyko. 
Bet galų gale nusmigai. Tada davėme jai kokaino. Džėjaus 
raginama, ji... - Džordžas vėl sukūkčiojo. Jam prireikė trum- 
pos minutėlės, kol susitvardė ir galėjo kalbėti toliau. - Rytą ji 
buvo negyva, ir viskas baigėsi taip, kaip buvo žadėjęs Džėjus. 
Tavo gyvenimas iš cukraus virto mėšlu. Mes atsikratėme pa- 
vojaus grėsmės. - Džordžui ėmė pintis liežuvis, bet jis pui- 
kiai suvokė, ką sako. Jis įbedė apsiblaususį žvilgsnį į Ralį. - 
Seniai viską išsiaiškinai? 

— Senokai. Iš pradžių negalėjau patikėti, kad tai įmanoma. 
Nenorėjau tikėti, kad geriausias draugas su manimi taip pa- 
sielgė. Nenorėjau ir dabar nenoriu. 

— Bet kai viską supratai, negalėjai tylėti. 

— Negalėjau. 

Džordžas atsiduso. 

— Na, negaliu tavęs dėl to kaltinti. Tavim dėtas, tikriausiai 
būčiau pasielgęs taip pat. Ir, jei atvirai, norėjau, kad pradė- 
tum nuo manęs. 

Galbūt Džordžas jau nemąstė taip aiškiai, kaip atrodė Ra- 
liui. Jis suglumęs paklausė: 

— Kad pradėčiau nuo tavęs? Ką čia kalbi, Džordžai? 

— Keršyti. 

— Keršyti... 

- Žinai, man netgi palengvėjo. Nuo to vakaro, kai skers- 
gatvyje buvo nudėtas Patas vyresnysis, ėmiau laukti savo 
eilės mintyse svarstydamas, kaip ir kada mane sudorosi. Tu- 
riu pagirti, kad Džėjų sutvarkei klasiškai. Tai buvo poetiška, 
drauguži. Pasinaudoti ta žurnaliste ir įberti jai narkotikų, 
kaip kadaise mes įbėrėme tau. Labai gudru. Pasiuntei mums 
žinią, nuo kurios, jei nori žinoti, mane net šiurpas nukrėtė. 
Po Džėjaus nužudymo visi mes, dar likę gyvi, jau supratome, 
kad mums galas, kad tai - tik laiko klausimas. Netgi Lesas 
ir Miranda nervinosi, nors jiedu tikrai ne iš tų, kurie greitai 
ima drebinti kinkas. Bet aš tai jaučiu. Jie vos vos tvardosi ir 

mintyse klausia savęs, ar paaiškėjus, kad esu viso labo apsi- 
šaukėlis, jų santykiai iškils į viešumą. Matai, tvirtas, augalo- 
tas Mirandos vyras, ir dar didvyris, jiems yra tiesiog tobula 
priedanga. O Pato jaunesniojo vos neištiko širdies smūgis. 
Suprantama: jis bijo ir kiekvieno, žinančio, kad yra gėjus, ir 
dar tavo keršto. 

— Po galais, Džordžai, apie ką čia kalbi? 

Bet Džordžas jau klaidžiojo apgirtusios sąmonės ūkanose. 
Ralio klausimas išbristi iš tų ūkanų jam nepadėjo. 

- Ir vis dėlto nesuprantu vieno dalyko. Kodėl šįryt šovei 
į Kobą Fordaisą? Kai patvarkėme Džounsą, jo ten net nebu- 
vo. Jis buvo tikrasis ir vienintelis gaisro didvyris. Ir su Siuzi 
Monro neturi nieko bendra. Netgi padėjo tau sausam išlipti 
iš balos. Tai kam į jį šovei? Ne, ne, gali neatsakyti. Velniop. 
Man nerūpi. 

Staiga jis kilstelėjo pistoletą ir įrėmė jo vamzdį sau po sma- 
kru. Akimirksniu Ralis peršoko per stalą ir sučiupo Džordžą 
už riešo šiam kaip tik spaudžiant gaiduką. Kulka šovė pro 
šalį ir pramušė skylę sienų apkaloje. 

Prie rašomojo stalo stovinti sukamoji kėdė su abiem ant 
jos suvirtusiais vyrais pariedėjo atgal ir trenkėsi į trofėjų vi- 
triną. Ant jų pasipylė dūžtančio stiklo šukės. Nuo vitrinos 
lentynų ėmė kristi Džordžo sportinius gebėjimus liudijan- 
tys trofėjai. Sunki sidabrinė taurė stipriai taukštelėjo Raliui 
į galvą, bet skausmo jis beveik nepajuto. Visą dėmesį jis buvo 
sutelkęs į grumtynes dėl pistoleto. 

Džordžas buvo daug stambesnis už Ralį, bet Ralio vikru- 
mo neslopino kukurūzinė. Jis išplėšė pistoletą Džordžui iš 
rankos, bet Džordžas jam smogė ir mėsingas jo kumštis pa- 
taikė tiesiai Raliui į akį. Ralio kaukolė sutraškėjo, akyse ėmė 
suktis iš šviesos pluoštų išlindusios naujos saulės, bet pisto- 
leto jis nepaleido. 

— Leisk man tai padaryti! Tegu tave velniai! - sukūkčiojo 
Džordžas. - Leisk man tai padaryti. 

— Sakei, kad Džounsą tvarkėte keturiese. Bet paskui prasi- 
tarei, kad Fordaiso ten nebuvo. 

— Atiduok pistoletą. - Džordžas žliumbte žliumbė, tai iš- 
tiesdamas, tai vėl sulenkdamas pirštus, tiesdamas juos link 
ginklo, kurį Ralis laikė taip, kad jis niekaip negalėtų jo pa- 
siekti. 

— Kas dar buvo apklausų kambaryje, Džordžai? 

— Prašau... - nesiliovė verkšlenes jis. - Aš taip nuo visko 
pavargau. Noriu tik numirti. 

Laisvąja ranka Ralis čiupo jį už pakarpos ir ėmė tempti 
aukštyn, kol jųdviejų veidus skyrė ne daugiau kaip colis. 

— Kas buvo tas ketvirtasis, Džordžai? - Jis papurtė Džor- 
džą taip šiurkščiai, kad jam net galva sudrebėjo. - Kas? 

— Kendė, žinoma. 

Oras Raliui iš plaučių išsiveržė kaip stipraus vėjo šuoras. 
Jis įsistebeilijo į įraudusį, perkreiptą Džordžo veidą, bet 
liūdnoje jo išraiškoje melo neįžvelgė, tik apgailestavimą ir 
kančią. Ralis jį paleido taip staiga, tarsi medžiaga, iš kurios 
buvo pasiūti Džordžo marškiniai, būtų įdūrusi jam į delną. 
Kai Džordžo galva trenkėsi į grindis, žvangtelėjo stiklas, bet 
į galvą raižančias šukes jis jau nekreipė dėmesio. Džordžas 
pasivertė ant šono, susirietė embriono poza ir ėmė raudoti 
kaip mažas vaikas. 

Kendė. Žinoma. 

Ralis sugniaužė rankoje Džordžo pistoletą, pašoko, apsisu- 
ko ir ketino mestis prie durų. Bet staiga sustojo kaip įbestas. 

Tą akimirką į kambarį įžengė ir atkišę ginklus sustojo tie 
patys du vyrai, kuriuos Ralis paskutinį kartą matė puspli- 
kius tapnojančius į viešbučio kambarius. Bačas ir Sandansas. 
Šį kartą abu mūvėjo kelnes, o jų veidai buvo pilni pykčio ir 
ryžto. 

— Mesk ginklą, Ganonai! Tuoj pat! 

Ralis pagalvojo apie Britą, kurią pasiuntė tiesiai į prie- 
šo stovyklą, pas Kendę, tariamą draugę, vienintelį žmogų 

pasaulyje, kuriam jis patikėjo savo gyvybę. Ir Britos. Jis 
pasiuntė Britą pas Kendę, kad ši ją apgintų, ir tik dabar su- 
žinojo, kad Britą reikia ginti būtent nuo Kendės. Gelbėti ją 
dabar jau per vėlu. Gelbėtis pačiam - irgi. Viskam per vėlu. 
Jei pamėgintų kulkomis prasiskinti kelią, jis visiškai nieko 
neprarastų. 

Šios mintys praskriejo Ralio sąmonės horizontu nelygi- 
nant kometa, ir jis uždėjo pirštą ant gaiduko. 

Bačas suriko: 

— Mesk! Nešaudyk! FTB! 


Vyras, kurį Kendė pristatė kaip poną Smitą, įėjo į kabinetą 
taip pat tyliai, išdidžiai ir grėsmingai, kaip ir į Džėjaus na- 
mus. Brita aiktelėjusi pašoko ant kojų. 

Kendė tyliai nusijuokė. 

— Matau, pažinai. Tą vakarą jam buvo liepta tavęs nelies- 
ti, bet sakai, kad jis šiek tiek paglamonėjo tau tarpkojį. Tai 
kuriuo iš jūsų man dabar tikėti, ką? - Suskambo jos mobilu- 
sis. - Neprieštarausite, jei atsiliepsiu? - Teisėja iš švarkelio 
kišenės išsitraukė mobilųjį telefoną ir vienu piršto judesiu 
atlenkė dangtelį. 

Vos tik ji tai padarė, Brita visa gerkle ėmė rėkti, kad ją 
žudo, tikėdamasi, jog tas, kuris skambina, išgirs jos šauks- 
mą, arba, tai būtų stebuklas, riksmą pagaus kieno nors, 
esančio gretimame pastate, ausis. 

Smitas reagavo iš karto. Jis puolė prie Britos, delnu už- 
spaudė jai burną ir nosį ir suėmė prie šonų rankas, kad ji 
nieko negalėtų padaryti. 

Suraukusi antakius ir žvilgtelėjusi į Britą, teisėja tęsė 
pokalbį. 

- Taip, tai panelė Šeli pasistengė pranešti, kad yra kartu su 
manimi. Aš ja pasirūpinsiu. Tavo darbas sudoroti Ganoną. 

Brita su nerimu ir vis didėjančia baime klausėsi, kaip Kendė 
davė nurodymą rasti Ralį ir Makgovaną ir pašalinti juos abu. 

- Tik jokių liudytojų. Daryk tai, ką turi daryti, bet taip, 
kad atrodytų, jog tai Ralio darbas. Ir nenuvilk manęs. Šį rytą 
jau susimovei. 

Ji baigė pokalbį, ryžtingai trinktelėjo dangtelį ir vėl įsiki- 
šo telefoną į kišenę. Britai taip trūko oro, kad net plaučiai 
degė. Teisėjai vos pastebimai linktelėjus galvą, Smitas pa- 
traukė ranką ir leido Britai kvėpuoti, bet tebelaikė ją suėmęs 
už smakro. Brita suprato, kad panorėjęs jis akimirksniu ga- 
lėtų nusukti jai sprandą. Ji kimiu balsu pratarė: 

— Nesuprantu... 

— Ne? Kotu nesupranti? - paklausė Kendė. 

— Tai jūs nuo pat pradžių buvote į tai įsivėlusi? 

— Sakydama „nuo pat pradžių turi omenyje nuo tos die- 
nos, kai kilo gaisras? 

Brita linktelėjo galvą. 

— Taip. Nuo tos dienos, kai Džėjus paskambino man ir pa- 
prašė ateiti į nuovadą. Jis, Makgovanas ir Vikhamas tardė 
skustagalvį ir jiems reikėjo žmogaus iš apygardos prokuroro 
kontoros, kad padėtų jį įbauginti ir išgauti prisipažinimą. 
Fordaiso rasti nepavyko, tad čiupau savo portfelį ir atskubė- 
jau pas juos. 

— Jūs buvote ten, kai Klivlandui Džounsui... 

— Buvo suskaldyta kaukolė? Taip. Mums taip ir nepavyko 
išsiaiškinti, kuris smogė mirtiną smūgį. 

Scena, kurią šaltai nusakė gerbiama teisėja, Britai trum- 
pam atėmė kalbos dovaną. 

— Mums sekėsi saugoti paslaptį, - vėl prabilo Kendė, - bet 
pastaruosius penkerius metus aš atidžiai vyrus stebėjau. 
Matai, moterys stipresnės. Daug stipresnės. Taigi, nenulei- 
dau akių nuo savo... 

— Sąmokslininkų, - pasiūlė tinkamą žodį Brita. 

Kendė šyptelėjo. 

— Na, jeigu jau nėra geresnio žodžio... Domėjausi, kaip jie 
gyvena, ir žvalgiausi bent menkiausių permainų ar silpnumo 

ženklų. Džėjui diagnozuota mirtina liga buvo didžiulis smū- 
gis. Ėmiau klausytis jo pokalbių telefonu. Ir gerai padariau, 
nes kai tik jis paskambino tau ir susitarė susitikti, aš apie 
tai iš karto sužinojau. Užsidegė raudonas pavojaus signalas. 
Jis gyveno paskutines dienas ir bijojo patekti į pragarą. Su- 
pratau, kad nori viską išpažinti. Todėl paskubomis apmečiau 
planą, kad būčiau tikra, jog Džėjus neatskleis mūsų paslap- 
ties, o jei ir išplepės, tu nieko neprisiminsi. Vis dėlto reikėjo 
nužudyti ir tave. Dabar tai suprantu. Bet tuomet maniau, 
kad būsi man naudingesnė gyva. Visų akyse turėjai atrodyti 
kaip viena iš daugelio Džėjaus paviliotų ir pamestų merginų, 
kuriai galų gale nusibodo jo gudravimai ir kuri jį miegantį 
uždusino pagalve. Pagal planą turėjai tapti pagrindine įtaria- 
mąja, tuomet kitų galimų žudikų policija nebūtų nė ieškoju- 
si. Viskas vyko taip, kaip buvo suplanuota. - Staiga klastinga 
jos šypsena išblėso. - Tik staiga ėmei ir pabėgai. 

— Ralis įslinko į mano namus ir mane pagobė. 

Nesitikėjusi tokio posūkio, Kendė įbedė į Britą akis, o pas- 
kui nusijuokė. 

— Galjuokauji? Įstatymo raidės skrupulingai besilaikantis 
Ralis Ganonas? Jis tave pagrobė? 

Brita pritariamai linktelėjo. 

— Nors ką gali žinoti?.. Miškuose praleisti metai, matyt, 
pažadino kažkur giliai slypinčius laukinius instinktus, - nu- 
sišaipė teisėja ir, pamerkusi akį Britai, paklausė: - Ar tie gy- 
vuliški instinktai pasireiškia ir lovoje? Apie Džėjaus seksu- 
alinius gebėjimus mes žinome, nes jis nuolat jais girdavosi. 
Bet man būdavo įdomu, ką sugeba Ralis. Jis ne plepys kaip 
Džėjus. Jis — stiprus ir tylenis. - Žaismingai grūmodama 
smiliumi, ji pridūrė: - Seniai įtariau karštas povandenines 
sroves po šaltu paviršiumi. Aš teisi? 

Brita nieko neatsakė, tik spoksojo į teisėją stengdamasi 
nerodyti emocijų, o mintyse karštligiškai ieškojo išeities ir 
stengėsi ką nors sugalvoti, kad liktų gyva. 

— Nenori pasakoti? - paklausė teisėja. - Na, tiek to. Ne- 
svarbu. — Ji žvilgtelėjo į savo rankinį laikrodį. - Turime pa- 
skubėti ir greičiau baigti šį reikalą. Kur mes sustojome? 

— Prie laukinių Ralio instinktų, - priminė Brita. - Jie jam 
labai pasitarnavo, kai jis nėrė į upės gelmę ir mane išgelbėjo. 

— Ak. Gelbėtojas. Štai tas Ralis, kurį pažįstu. Iš kur jis ži- 
nojo, kad pliumptelėjai į upę? 

— Aš... 

— Nesvarbu. Ilgam pasakojimui neturiu laiko. 

— Atsiprašau, kad sujaukiau įtemptą jūsų dienotvarkę. 

— Nebūk tokia kandi, Brita. Sarkazmas tau visai netin- 
ka. - Teisėja trumpam nutilo, o tada pridūrė: - Nė kiek ne- 
nustebau išgirdusi, kad Ralis išlindo iš slėptuvės ir atvyko į 
Džėjaus laidotuves. Juk jiedu visą gyvenimą buvo draugai. 
Nė trupučio nesumišau sužinojusi, kad jis ten pasirodė, tik 
mane suerzino, kad jis prikibo prie Džordžo, nes jo užuomi- 
nos Džordžą labai sunervino. Bet tavo prisikėlimas iš numi- 
rusių man buvo tikras šokas. Maniau, tave jau būsiu galuti- 
nai sudorojusi. 

— Klausėtės, kaip telefonu kalbėjausi su savo advokatu? 

— Taip, mes klausėmės jo telefoninių pokalbių. Kai pasakei 
jam, kad Džėjaus mirtis ir gaisras policijos nuovadoje tar- 
pusavyje susiję, turėjau veikti greitai. Štai šis ponas Smitas 
buvo atsakingas už tavo nuskandinimą Kombahio upėje. 

- Ir tas nuskandinimas, jei tik mane apskritai kas nors 
būtų radęs, turėjo atrodyti kaip savižudybė. 

— Toks buvo mano sumanymas, bet dabar matau, kad per- 
nelyg daug palikau atsitiktinumui. Maniau, mums pavyko, 
o apie tai, kad tebesi gyva, nežinojau tol, kol judu su Raliu 
neapsilankėte Pato jaunesniojo namuose. 

— Jis jums paskambino? 

— Iš karto, kai tik išėjote. Matai, jis manęs baisiai bijo. Nes 
jam tebegulint ligoninėje su vielos įtvaru sutvirtintu žandi- 
kauliu perspėjau jį, kad jeigu kada nors kam nors prasitars, 

jog tame apklausų kambaryje su Klivlandu Džounsu buvau 
ir aš, visiems papasakosiu apie jo homoseksualumą, kurį jo 
tėvas laikė didžiule gėda, ir nudėsiu jį, kad nebūtų atskleis- 
ta paslaptis. Kartais šį perspėjimą Patui jaunesniajam pri- 
mindavau - šiaip sau, jeigu staiga pamanytų, kad pamiršau 
ką žadėjusi ir kad iš mano pusės jam jau niekas negresia. Jo 
vestuvių dieną pasakiau jam, kad jeigu kada nors mane iš- 
duos, sugriausiu jo butaforinę santuoką. Kai gimė jo vaikai, 
ateidavau nešina pliušiniais meškiukais ir grasindavau nu- 
skriausti Pato vaikus, jeigu jis išplepės, kad buvau ten, kai 
mirė Džounsas ir buvo sukeltas gaisras. 

- Ir jums pavyko jį įtikinti, - tarė Brita. - Patas jaunesny- 
sis nieko nepasakė. 

- Šaunuolis. 

Kuo ilgiau Britai pavyks užšnekinti teisėją, tuo daugiau 
šansų pasprukti. Tik kaip? Smitas jai už nugaros stovėjo ne- 
judrus tarsi siena. Net jeigu pavyktų ištrūkti iš jo gniaužtų, 
ji tikriausiai net nespėtų nubėgti iki durų. 

O ar galėtų mestis į priekį? Kambaryje tik vienas langas 
ir tas pats — tiesiai Kendei už nugaros. Nevarstomas, vien- 
gubu stiklu, be metalinio ar medinio rėmo. Bet jie pačiame 
šešiaaukščio pastato viršuje. Jeigu per stebuklą pavyktų pa- 
sprukti nuo Smito, prasmukti pro Kendę ir iššokti pro langą, 
ar nukritusi iš tokio aukščio ji liktų gyva? Greičiausiai ne. 
Tačiau ji, šiaip ar taip, jau nesitiki gyventi, tad... gal vis dėlto 
verta rizikuoti?.. 

Bet dar ne dabar. Pirmiausia turi sužinoti visą istoriją. Iš- 
pešti tiesą. Juk tai ir yra jos darbas, tiesa? 

Ralis sakė, kad ji per mažai savimi pasitiki, tačiau bet kur 
galėtų tapti žvaigžde. Šį paskutinį interviu ji paims dėl jo. 

— O kaip kilus gaisrui jums pavyko pasprukti iš pastato? — 
ėmė smalsauti Brita. 

Teisėja nusikvatojo. 

— Džėjus uždegė popierius ir mes išėjome, palikę kamba- 
ryje Džounsą vieną. Man nebūtina laukti, tad iš karto išėjau. 

Nutolusi vos per kelias gatves, užuodžiau dūmus, be to, ėmė 
kaukti priešgaisrinė signalizacija. Įsimaišiau tarp žioplių, 
kurie būriavosi aplink ir spoksojo į gaisrą. Niekas nė neįtarė, 
kad aš ką tik išėjau iš nuovados. 

— O jūsų sąmokslininkai ir nesiruošė niekam apie tai pra- 
nešti. 

— Jei būtų pranešę, būtų ir patys įmerkę uodegas. 

— Jūs padėjote surežisuoti atsitikimą su Siuzi Monro. 

— Nenorėjau Raliui daryti tokios kiaulystės. Tikrai. - Tarp 
jos vešlių antakių statmenai įsirėžė raukšlė, dėl kurios at- 
gaila atrodė beveik įtikinama. — Vaikystėje jis man būdavo 
geras. Aš nebuvau gražuolė, ne iš tų, dėl kurių visi alpsta. 
Jiedu su Džėjumi mane erzindavo, bet Ralio pašaipos nebū- 
davo tokios žiaurios kaip Džėjaus. Ralis elgdavosi su mani- 
mi kilniai. 

— Ir štai kaip už tą kilnumą jam atsilyginote. Suteršėte jo 
reputaciją ir sugriovėte gyvenimą. 

Raukšlė nuo kaktos dingo. Teisėja gūžtelėjo pečiais ir at- 
sakė: 

— Kaip jau sakiau, Brita, niekada nebuvau populiari. Ma- 
nęs nelaukė iš anksto paruošta karjera. Turėjau ją pasidaryti. 

— Žudydama žmones? - paklausė Brita. - Klivlandas Džoun- 
sas. Siuzi Monro. Patas Vikhamas vyresnysis. Įtariu, kad ir tą 
mirtiną susišaudymą skersgatvyje suorganizavote jūs. 

— Jis neišlaikė ir visai praskydo. Bijojau, kad neprasižio- 
tų. - Ji gūžtelėjo pečiais, žvilgtelėjo į Smitą Britai už nugaros 
ir prisipažino: - Padariau tai, ką reikėjo. 

— Oką apie tokį savalaikį susišaudymą pagalvojo Džėjus ir 
Makgovanas? 

— Nežinau. Ir niekada neklausiau. Galbūt pamanė, kad tai 
siaubingai parankus atsitiktinumas. Gal ir įtarė, kad būsiu 
čia prikišusi nagus, bet, šiaip ar taip, visi apsimetėme, jog 
tai - tragedija, ir niekada apie ją nesikalbėjome. 

Stengdamasi laimėti laiko, Brita tarė: 

— Taigi paslaptis liko neatskleista dar kelerius metus. O 
tada susirgo Džėjus. Ar tarėtės su Džordžu, ką daryti su Džė- 
jumi? 

Kendė papurtė galvą. 

— Džordžas per daug geria. Negaliu juo pasitikėti, niekad 
nesu tikra, kad prisilakęs visko neišpliurps Mirandai. Todėl 
ir vėl ėmiausi darbo viena. Na, ne visai viena, man padėjo 
ponas Smitas ir jo kolega, ponas Džonsonas. 

— Vyras, kuris atėjo į Fordaiso namus. 

— Tas pats. Nors abejoju, ar Džonsonas - tikroji jo pavardė. 

— Kur juos radote, telefonų knygoje? O gal internetiniame 
kataloge? 

Kendė sukikeno. 

— Sakykime, pagal pogrindinį skelbimėlį. Kai šių vyrukų 
prireikia, jie visada po ranka. Jie atskrido iš Sen Luiso tą pa- 
čią dieną, kai tu susitikai su Džėjumi „Vairinėje . 

— O šį rytą Džonsonas iš karto atsiliepė į Fordaiso kvieti- 
mą atvykti. 

- Mes klausėmės teisingumo ministro pokalbių ir išgirdo- 
me, kaip jis paskambino sekretorei ir paprašė atsiųsti vieną 
iš valstijos valdžios rūmuose budinčių apsaugininkų, kuris 
palydėtų judu su Raliu į viešbutį. Mano laimė, Fordaisas jai 
nepaaiškino, kodėl jis nori laikyti judu po užraktu. O dar ge- 
riau, kad Džonsonas prie rūmų pastato kaip tik laukė tavęs ir 
Ralio, atvyksiančių į vienuoliktos valandos susitikimą. Jis nu- 
skubėjo į Fordaiso namus ir suvaidino iškviestąjį sargybinį. 

Brita prisiminė, kaip Ralis sakė, kad jiedviem dar nespėjus 
įkelti kojos į rūmų pastatą lauks pasala, ir kaip Džonsonas 
ryte aiškino, kodėl jis nevilki uniformos. Tačiau ji jautėsi su- 
trikusi. 

— Norite pasakyti, Kobas Fordaisas tikėjo, kad Džonso- 
nas - iš rūmų atvykęs apsaugininkas? 

— Dieve šventas, Brita, - atžariai šūktelėjo teisėja. - Argi 
dar nesupranti? Kobas Fordaisas neturi nieko bendra nei su 

Klivlandu Džounsu, nei su Siuzi Monro. Viskas, ką jis sakė 
tau ir Raliui, yra tiesa. - Ji įsidėjo nedidukę vaizdajuostės 
dėžutę į kišenę ir nusišypsojo. - Gaila, bet tavo vaizdajuos- 
tės niekas nepamatys. O joje tikriausiai užfiksuotos pačios 
puikiausios teisingumo ministro šlovės akimirkos. Kai pa- 
galvoji, tai net širdį suspaudžia. Jis mirs... 

— Palaukite! - suriko Brita. - Kaip suprasti „jis mirs“?! 

— O, Jėzau... Per visą šią sumaištį pamiršau tau pasaky- 
ti, kad jums pasprukus Džonsonas paleido kulką Fordaisui į 
galvą. Judu su Raliu ieškomi už pasikėsinimą jį nužudyti. 

Be paliovos stulbinama Brita klausėsi teisėjos, pasakojan- 
čios apie sunkią Kobo Fordaiso sveikatos būklę. Jis jiedviem 
su Raliui nemelavo. Jis tikrai norėjo juodu apsaugoti, kol iš 
esmės ištirs šį bjaurų reikalą. 

O tada atidarė duris savo žudikui, kurį atsiuntė Kasandra 
Melors. 

Tuo metu Kendė pasakojo toliau: 

— Atvykęs tikrasis valstijos valdžios rūmų apsaugininkas 
rado ponią Fordais vestibiulyje, ant kelių laikančią krauju 
pasruvusią teisingumo ministro galvą ir isteriškai klykian- 
čią. Puiki medžiaga dramatiškam žinių pranešimui. Gaila, 
kad negalėjai parengti reportažo. Bet tu vis tiek įžymybė, 
Brita. Dabar judu su Raliu esate naujieji Bonė ir Klaidas. 

Net jei Fordaisas liks gyvas, jo smegenys, be jokios abejo- 
nės, liks smarkiai pažeistos. Niekas niekada nesužinos, kad 
į jį šovė Džonsonas. Dabar jis jau tikriausiai taip pat veiks- 
mingai susitvarkė su Džordžu ir Raliu. 

Brita nevalingai sukūkčiojo. 

— Nutrūko besimezgantis romanas? - paklausė Kendė, ap- 
simetusi, kad jai gaila, ir papūtė lūpas. - Kaip gaila... 

Staiga vėl suskambo teisėjos mobilusis. Ji išsitraukė apa- 
ratą iš švarkelio kišenės. Kai tik atvertė dangtelį, Smitas vėl 
delnu užspaudė Britai burną. 

— Klausau, - atsiliepė Kendė. Ji kelias sekundes klausėsi, 
ir jos veide nušvito plati šypsena. - Puikios naujienos! Kada 

jis turi skambinti? Gerai. Tuoj būsiu. - Ji uždarė telefono 
dangtelį. - Senatas ką tik balsavo. Aš - naujoji Federalinio 
apygardos teismo teisėja. 

Šiuos žodžius Kendė ištarė pašnibždomis, tarsi pati dar 
netikėtų tuo, ką sužinojo. Tada pakėlė akis į Britą. 

— Juk tu supranti. Tu irgi darai karjerą, vadinasi, mane su- 
pranti, Brita. Juk tai - vyrų pasaulis. Padariau tai, ką turėjau 
padaryti. 

Brita kilstelėjo galvą ir Smito ranka nuslydo jai nuo bur- 
nos. Stengdamasi kalbėti tvirtu balsu, ji tarė: 

- Jūs taip lengvai neišsisuksite. Pati tai žinote. Anksčiau 
ar vėliau... 

— Atleisk, Brita. Mielai pasiklausyčiau, kas, tavo nuomo- 
ne, anksčiau ar vėliau atsitiks, bet po penkių minučių turi 
skambinti ir mane pasveikinti prezidentas, be to, mano kon- 
toroje jau renkasi žiniasklaidos žmonės, jie norės nušviesti 
šį įvykį. - Ji užjaučiamai šyptelėjo. - Tau tai būtų puiki isto- 
rija. Apgailestauju, kad negalėjai būti drauge su savo kolego- 
mis. Sakau tai visiškai nuoširdžiai, nes šiaip jau tave mėgau 
ir žavėjausi tavo darbo etika. Jei tik tą vakarą būtum Džėjui 
pasakiusi, kad turi kitų planų... 

Britai nepraslydo pro ausis, kad teisėja šneka apie ją bū- 
tuoju laiku. Jos širdis iš baimės ėmė daužytis. 

Bet prie durų žengianti teisėja buvo tikras ramumo įsikū- 
nijimas ir praeidama paliepė Smitui: 

— Susitvarkyk tyliai. Kūnu pasirūpinsime vakare. 

Ji atsidarė duris eiti, bet kelią jai pastojo du vyrai. 

Jie įsiveržė vidun, ir Brita juos iš karto atpažino. Vyrai su 
marškiniais aukštu kaklu ir juodomis neperšaunamomis lie- 
menėmis visiems liepė gultis ant žemės, laikė atkišę pisto- 
letų vamzdžius ir prisistatė esantys FTB pareigūnai. Paskui 
juos į kambarį įvirto šturmui pasiruošęs policijos departa- 
mento specialiosios paskirties būrys. 

Paskutinis, irgi su neperšaunama liemene, įėjo Ralis. 

Smitas paleido Britą. Ji puolė ant grindų, kaip liepė gin- 
klais mosuojantys vyrai. Smitas nei atsigulė, nei sustingo, 
tik ranka siektelėjo už kelnių juosmens užkišto revolverio. 
Vienas specialiosios paskirties būrio pareigūnas metėsi ant 
jo, pargriovė, apvertė veidu į grindis ir ištraukė jo ginklą iš 
dėklo. Kitas juodai vilkintis vyras priklaupė prie Smito, įrė- 
mė kelį jam į tarpumentį ir uždėjo antrankius. 

Ralis puolė prie Britos. Ji pajuto, kaip jis tvirtomis ranko- 
mis suima jai už žastų ir kelia nuo grindų. 

— Kaip tu?! 

Apstulbusi ji linktelėjo galva ir šiaip taip pralemeno: 

— G-gerai. 

Kendė Melors keiksnojo FTB agentą, kuris apieškojo ją 
nusukes veidu į sieną. 

— Gal išprotėjote? Man tuoj turi skambinti prezidentas. 
Senatas... 

Vyras, kurį Ralis praminė Baču, atsuko Kendę veidu į 
save. 

— Prezidentas nepaskambins ir jūsų nepasveikins, teisėja. 
Prieš porą valandų jam paskambino mano viršininkas. FTB 
vadovas jam rekomendavo sustabdyti jūsų skyrimą ir paža- 
dėjo netrukus pateikti išsamią ataskaitą apie įtariamą jūsų 
nusikalstamą veiklą. Ir prezidentas jo patarimo paklausė. 

Išsproginusi akis, paklaikusiu žvilgsniu ji iš pradžių įsi- 
siurbė į jį, paskui - į Ralį, į Britą, o galiausiai - vėl į agentą. 

— Jie ką tik patvirtino mano paskyrimą. Mano sekretorė 
ką tik skambino ir sakė... 

— Tas skambutis tebuvo gudrybė, užmaskavusi mūsų ren- 
giamą puolimą, - paaiškino jai agentas. - Šiandien nebuvo 
jokio balsavimo. Ir jau nebus. Niekada. - Ir jis ėmė balsu var- 
dyti teisėjai jos teises. 

Ralis vis dar glaudė Britą prie savęs, glostė jai žastus. 

— Ar šitas prie tavęs lindo? - tyliai paklausė jis. Brita pa- 
matė, kaip jis rūsčiai žvelgia į vyrą, kurį ji pažinojo kaip poną 
Smitą. 

— Taip. 

Ralis švelniai pavedė ją į šalį ir ryžtingai nužingsniavo prie 
to vyro. 

— Rali... - baimingai pratarė Brita. 

Įsispraudęs tarp dviejų specialiosios paskirties būrio pa- 
reigūnų Smitas, matyt, buvo ramus ir tikėjosi išvengti pel- 
nyto atpildo. Jis matė ateinantį Ralį, bet, užuot pasiruošęs 
gintis, tik kvailai išsiviepė. 

Visiškai netikėtai Ralis staiga spyrė jam į tarpkojį ir dar 
taip stipriai, kad pašokdino per porą colių nuo grindų. Skaus- 
mo banga porą sekundžių aptemdė šiam sąmonę. Tada visą 
Smito kūną supurtė drebulys, jis suklykė kaip kokia mergio- 
tė, suklupo ir kniūbsčias parpuolė ant grindų. 

— Užteks, Ganonai! - sudraudė jį Sandansas. - Pasitrauk. 

Bet Britai atrodė, kad Ralis jo neišgirdo. O jei ir išgirdo, 
nepakluso, nes, užuot pasitraukęs, puolė prie Kendės, kuri 
pasinaudojusi sąmyšiu išsivadavo nuo kito FTB agento. Ji 
metėsi prie lango, pro kurį Brita taip pat ketino sprukti, ir 
trankiai su visu stiklu išvirto pro jį. 

Atsilikdamas vos menką sekundės dalelę, paskui ją iššoko 
ir Ralis. 

Siaubo sukaustyta Brita įsmeigė žvilgsnį į išdaužtą langą. 


Trisdešimtas skyrius 


Mais liuoktelėjo pro langą ir nušoko ant dešimčia pėdų že- 
miau esančio stogo. 

Šį seną pastatą jis pažinojo, nes su kolegomis ugniagesiais 
kartą dalyvavo jame vykusiose pratybose. Šioje Brodstrito 
dalyje, vienoje seniausių visame mieste, pastatai buvo su- 
spausti vienas su kitu, užpakalinės jų sienos sudarė mūro 
labirintą, o stogai viršuje atrodė kaip sudurstyta skiautinė 
antklodė. Jis žinojo, kad šį namą nuo gretimo skiria vos ke- 
turi coliai ir kad iššokęs pro šeštojo aukšto langą atsidurs 
ant to pastato stogo. 

Stogo danga buvo sena ir aptrupėjusi, puikiai tinkama 
minkštai nusileisti, bet kai Ralis pamėgino atsistoti ir rasti 
kojoms patikimą atramą, buvo tam visiškai netinkama. Kaijis 
pašaukė Kende vardu, ji jau svyrinėjo prie pat stogo krašto. 

— Sustok. Pasikalbėkime. 

Ji atsisuko į Ralį, nugara į tuštumą, kuri, Ralis žino- 
jo, nežada nieko gera, tik mirtiną krytį iš penkiolikos pėdų 
aukščio. 

— Nėra apie ką šnekėti. 

— Yra, ir apie daug ką. 

FTB agentas buvo suteikęs Kendei malonę ir antrankiais 
surakinęs jai rankas priekyje, o ne už nugaros. Ralis matė, 
kad stiklų supjaustytos rankos kraujuoja. Kelios stiklo šukės 

buvo įsivėlusios į plaukus. Šokdama ant stogo, ji susiplėšė 
pėdkelnes ir nusibrozdino kelius. Bet net jeigu juto skaus- 
mą, neišsidavė. 

— Daugiau nėra apie ką kalbėti, Rali. Viską jau žinai. O jei 
ko nežinai tu, žino tavo draugė. - Porą akimirkų padvejojusi, 
ji pridūrė: - Žinai, galbūt aš netgi džiaugiuosi. Dėl tavęs. Dėl 
jos. Po to, ką mes tau padarėme, tu tikrai nusipelnai atokvė- 
pio valandėlės. 

— Kodėl tai padarei, Kende? Kaip tu galėjai? 

— Po velnių, Rali, todėl, kad tu vis klausinėjai apie tą pra- 
keiktą gaisrą. Ir apie tą skustagalvį. Nenorėjome tavęs žudy- 
ti, bet ką nors daryti reikėjo. Tu juk nesiruošei sustoti. 

— Tu irgi nesustojai, - tyliai tarė jis. - Tu juos nužudei. 
Patą vyresnįjį. Džėjų. Savo draugą Džėjų. 

Ji kreivai šyptelėjo. 

- Jei jau įsivėliau į šį reikalą, turėjau ginti save ir karjerą. 

— Gali sustoti bent dabar. - Nenorėdamas Kendės išgąs- 
dinti ir pastūmėti šuoliui nuo stogo, Ralis artinosi prie jos 
po colį, nedarydamas jokių staigių judesių. 

Kendės žvilgsnis įsmigo į kažką jam už nugaros. Ralis 
žvilgtelėjo sau per petį. Du specialiosios paskirties būrio pa- 
reigūnai, išlipę pro langą ir nusigavę iki pastato krašto, pri- 
gludo prie išorinės sienos ir nutaikė ginklus į Kendę. 

— Nesiartinkite! - sušuko Ralis. Nė vienas nekrustelėjo, 
bet ir ginklų nenuleido. - Leiskite man su ja pasikalbėti, - 
jau švelnesniu tonu paprašė jis. Tada, vėl atsisukęs į Kendę, 
tarė: - Nesuteik tiems žmonėms malonumo. Pasiduok. Vis- 
kas baigta. 

— Jie taip nemano, - atrėmė Kendė ir žvilgtelėjo sau per 
petį žemyn. 

Ralis negalėjo pažvelgti per stogo kraštą ir pamatyti, kas 
dedasi apačioje, bet maždaug įsivaizdavo. Jis girdėjo, kaip 


policininkai reikalauja susirinkusius smalsuolius pasitrauk- 

ti. Kaukiančios sirenos skelbė, kad atvyksta kitos gelbėjimo 
tarnybos. Žurnalistai ir operatoriai tikriausiai stumdosi dėl 
geresnės vietos tiesioginiams reportažams. 

Patvirtindama Ralio spėjimą, Kendė pasakė: 

- Šiandien tikėjausi reporteriams pranešti kiek kitokią 
naujieną. 

Ralis išgirdo sau už nugaros batų dunksėjimą ir suprato, 
kad specialiosios paskirties būrio pareigūnai atsargiai priėjo 
arčiau, bet pulti neskubėjo. Jie davė Raliui dar truputį laiko 
įkalbėti Kendę nešokti žemyn. Bet ar ilgai jie lauks, ar greitai 
atakuos? Kiek praeis laiko, kol Kendė nuspręs baigti jųdviejų 
pokalbį taip, kaip nori ji? 

— Nuo prezidento paskyrimo iki štai ko, - sumurmėjo ji. 

— Gaila, kad tau viskas šitaip susiklostė, Kende. 

Ji vėl atsisuko į Ralį, o jos veide atsispindėjo panieka. 

— Nė velnio. 

— Tikrai. Tikrai gaila. Dėl visko, dėl to, kad Patas jaunesny- 
sis buvo sumuštas parke ir tapo neapykantos auka. 

Besisukančių sparnų keliamas triukšmas įspėjo, kad at- 
skrenda sraigtasparnis. Kendė pažvelgė į namų stogus, į 
žemai skrendantį ir link jos artėjantį sraigtasparnį, ir spe- 
cialiosios paskirties būrio pareigūnus, užsiėmusius pozicijas 
ant gretimų namų stogų. 

Į Ralį ji vėl atsigręžė kaip tik tą akimirką, kai jis, žingtelė- 
jęs pirmyn, sustojo kaip įbestas. Pasinaudojęs tuo, kad Ken- 
dės dėmesys nukrypo kitur, jis mažais žingsneliais gerokai 
priartėjo prie Kendės, ir dabar juodu skyrė vos šešios pėdos, 
jis beveik galėjo pasiekti ją ištiesęs ranką. 

— Pasprukti man nepavyks, ar ne, Rali? 

Jis papurtė galvą ir išdrįso žengti dar vieną žingsnelį. 

— Ne, bet tau nereikia mirti. 

— Ne, reikia, supranti? Visa, dėl ko dirbau, pražuvo. Tai 
kokia prasmė? 

Taip tarusi, Kendė loštelėjo. 

Ralis puolė prie jos. Jam skaudžiai žnektelėjus ant stogo 
krašto trakštelėjo žastikaulis. Iš skausmo Ralis net suriko. O 
gal tai buvo džiaugsmo šūksnis, nes dešine ranka jam pavy- 
ko sučiupti kairiąją Kendės ranką. Nekreipdamas dėmesio 
į veriantį skausmą, Ralis laikė ją pastvėręs. Paskui žvilgte- 
lėjo per stogo kraštą ir pamatė, kaip Kendė kabodama ore 
muistosi, spardo mūrinę sieną, stengiasi išplėšti ranką iš jo 
gniaužtų. 

— Paleisk mane, Rali! - šūktelėjo ji aukštai likusiam Ra- 
liui. - Dėl Dievo, paleisk mane. 

Iš abiejų pusių prie Ralio supuolė specialiosios paskirties 
būrio pareigūnai. Vienas padėjo į šalį ginklą ir ištiesė ranką 
prie Kendės rankos. Bet pasiekti jos negalėjo. Dabar viskas 
priklausė nuo to, ar Ralis sugebės ją išlaikyti. Stiklų supjaus- 
tyta Kendės ranka buvo kruvina ir slidi, beveik neįmanoma 
išlaikyti, bet Ralis vis dėlto ją tebelaikė. 

— Rali, prašau... - sudejavo Kendė ir sutelkusi paskutines 
jėgas vėl pamėgino ištraukti ranką. 

Kruvinas jos riešas per nedidelę colio dalį slystelėjo jo del- 
nu žemyn. Įtampos skausmas ėmė deginti jam peties sąnarį. 
Kaire ranka Ralis apskritai negalėjo naudotis, o jos skausmas 
vis stiprėjo. Bet jis sukando dantis ir nepaleido Kendės. 

— Paleisk! — suriko ji. - Juk aš sugrioviau tavo gyvenimą, 
kvaily tu! 

Tą akimirką Ralis nežinojo nė vienos priežasties, kodėl 
neturėtų atgniaužti dešinės rankos delno. 

Jųdviejų žvilgsniai susitiko. Kendės akyse jis išvydo bevil- 
tiškumą, kurį patyrė pats, kai klasta į smulkias šukes sudau- 
žė jo gyvenimą. Vedama aklų ambicijų ji ilgam buvo atėmusi 
iš jo viltį. 

Ralis išlaikė Kendės žvilgsnį, žiūrėjo tiesiai jai į akis ir jau- 
tė, kaip jos ranka pamažu slysta, slysta, slysta iš jo sugniauž- 
to delno. 

pi4 Dia Dia 
Ypatingasis FTB agentas Mileris tarė: 

— Manau, užteks. - Jis tylomis pažvelgė į savo porininką, 
ypatingąjį agentą Stainerį, kuris pritariamai linktelėjo galvą. 

Mileris, arba Bačas, išjungė filmavimo kamerą su inte- 
gruotu mikrofonu. 

- Ačiū, pone Ganonai. Vertinu jūsų pasiryžimą duoti pa- 
rodymus jau šiandien. Nors visa tai galėjome atlikti ir rytoj. 

— Norėjau tai padaryti kuo greičiau, - paaiškino Ralis. 

— Ponai? - Mileris kreipėsi į detektyvus Klarką ir Chavjė, 
pakviestus dalyvauti Raliui duodant parodymus. Kol vyko 
apklausa, jiedu tarpusavyje nepersimetė nė keliolika žodžių. 

Klarkas paklausė: 

— Kada gausime vaizdo įrašo kopiją? 

— Rytoj iš pat ryto, - patikino jį Mileris. 

Chavjė atsistojo ir, netaręs nė žodžio, pasuko prie durų. 
Klarkas atsisveikino su visais santūriu galvos linktelėjimu ir 
nusekė paskui kolegą. 

— Subingalviai, - pusbalsiu pratarė Ralis. 

— Kai tik imame kištis į jų tiriamą bylą, jie visada pasiun- 
ta, - paaiškino Mileris, rodos, nė kiek nepaveiktas prastos 
detektyvų nuotaikos ir storžieviškumo. 

Raliui buvo smalsu, ką FTB agentai pagalvotų išgirdę jiems 
prilipdytas pravardes. Keista, bet tos pravardės vyrams labai 
tiko. Porelė kaip iš kino filmo. Iš jųdviejų Mileriui bendrauti 
sekasi lengviau. Staineris niūresnis. Jo akys skvarbios ir, at- 
rodo, pastebi net menkiausias smulkmenas. Iš pirmo žvilgs- 
nio jį nesunku supainioti su samdomu žudiku. 

Staineris pastarąsias kelias minutes atidžiai žvelgė į Ralį. 
Dabar jis tarė: 

— Jūs nekaip atrodote. 

Ralis žinojo, kad tai tiesa. Jie sėdėjo mažame kambarėlyje 
FTB būstinėje Mitingstrite, vos per kelias gatves nuo tos vie- 
tos, kur šiandien po pietų klostėsi tie dramatiški įvykiai. 

Prieš ilgą apklausą Ralis probėgšmais pamatė savo at- 
spindį lango stikle. Jo oda atrodė nesveikai išblyškusi. 
Kairė ranka buvo sugipsuota ir pakabinta ant perpetės 
raiščio, delnus nusibrozdino šokdamas ant stogo, o ant 
veido buvo matyti keli stiklo šukių pjūviai. Džordžas Mak- 
govanas įstatė jam mėlynę po akimi, ši tebebuvo sutinusi 
ir skaudėjo. 

Ralis tapo nebepanašus į žmogų, koks buvo prieš savaitę, 
bet ne visų šių pokyčių priežastis - sunkūs šios dienos fizi- 
niai išmėginimai. Ir ne nuskusta barzda bei pakirpti plaukai 
buvo priežastis. Tikroji priežastis buvo vidinė: Ralis pagaliau 
baigė aiškintis tai, kas nutiko prieš penkerius metus. O dar 
viena priežastis buvo Brita, dabar sėdinti šalia, - tokia arti- 
ma ir dėmesinga jo savijautai, dėmesinga viskam. 

— Kaip tu? Dar laikaisi? - neslėpdama susirūpinimo pa- 
klausė ji. 

— Taip. - Ralis spustelėjo jos ranką, kurią laikė per visą ap- 
klausą. Beveik tris valandas jis kalbėjo sėdėdamas priešais 
filmavimo kamerą su mikrofonu, FTB agentams ir abiem 
Čarlstono policijos departamento detektyvams papasako- 
jo visą istoriją ir dar kartą pakartojo tai, ką nesileisdamas 
į smulkmenas spėjo nupasakoti, kai visi skubėjo iš Džordžo 
Makgovano rezidencijos. 

Ten, Džordžo darbo kambaryje, Ralis per kelias sekundes 
suvokė, kad tie du vyrai, kuriuos jis palaikė samdomais žu- 
dikais, iš tiesų yra FTB agentai. Jis paleido iš rankų Džordžo 
ginklą, kaip jam buvo liepta, bet pasistengė, jog FTB pareigū- 
nai kuo greičiau suprastų, kad žmogžudystes pakurstė Ken- 
dė Melors, tiesa, Ralis gerokai nustebo išgirdęs, kad agentai 
ir patys jau buvo padarę tokią išvadą, - vadinasi, Britos gy- 
vybei grėsė didžiulis pavojus. 

Staineris reagavo akimirksniu ir pasisiūlė palaukti, kol at- 
vyks kiti pareigūnai ir suims Džordžą. Tuo metu Mileris jau 
lėkė į miesto centrą, pakeliui pranešė apie susiklosčiusią pa- 

dėtį specialiosios paskirties policijos būriui ir vadovavo visai 
operacijai taip, kad būtų išvengta žmonių aukų. 

Ralis važiavo kartu su Mileriu, nes pareiškė, kad jeigu 
agentas atsisakys jį paimti, jis vis tiek seks iš paskos savo au- 
tomobiliu. Mileris nusileido. Kaip tik per šią, rodės, kanki- 
namai ilgą kelionę, Ralis jam bendrais bruožais perpasakojo 
viską, ką prisipažino Džordžas. 

Per pastarąsias tris valandas jis viską papasakojo dar išsa- 
miau ir atsakė į daugybę agentų klausimų. Bet Mileris turėjo 
dar vieną ir uždavė jį dabar. 

- Kaip judu su panele Šeli suvienijote pajėgas? 

— Aš ją pagrobiau. 

Mileris ir Staineris iš nuostabos kilstelėjo antakius ir su- 
sižvalgė. 

— Gal paaiškintumėte, panele Šeli? - paprašė Staineris. 

— Ar dabar tai svarbu? 

— Jūs man pasakykite, - atsakė agentas. - Svarbu? 

— Ne. 

Abu agentai vėl susižvalgė. Staineris gūžtelėjo petimi. Ra- 
lis ir Brita sėdėjo suglaudę pečius, ir Ralis abejojo, ar agentai 
suims jį už padarytą federalinį nusikaltimą. 

— Norėčiau kai ko paklausti jūsų, - tarė Ralis. Jis jau buvo 
pasiruošęs eiti iš čia. Jo ranka tvinkčiojo, nuo pamuštos 
akies skaudėjo visą galvą, jam verkiant reikėjo išgerti dar 
vieną anestetiko tabletę, bet jis norėjo, kad šis susitikimas 
testųsi tol, kol ir FTB agentai, ir jis išgirs visus rūpimus atsa- 
kymus. Ralis nenorėjo kitą rytą pabusti bijodamas dar vie- 
nos išsamios apklausos. 

— Kaip atsitiko, kad šiuo reikalu susidomėjo FTB? 

Mileris jam paaiškino: 

— Prieš skiriant Federalinio apygardos teismo teisėją 
atliekamas įprastas patikrinimas. Teisėjos Kasandros Me- 
lors dosjė buvo nepriekaištinga, netgi pavyzdinga, todėl ji 
kandidate į Federalinio apygardos teismo teisėjus buvo pa- 

siūlyta pirmoji. Niekas nesitikėjo atkapstyti kokių nors įtar- 
tinų faktų. 

Bet vienas iš pastabiausių mūsų duomenų analitikų at- 
kreipė dėmesį, kad jos pavardė netiesiogiai susijusi su Siuzi 
Monro bylos tyrimu. Pradėjome domėtis ta byla ir sužino- 
jome apie gaisrą, jo didvyrius ir - labai atsiprašome! - gais- 
ro priežasčių tyrėjo ryšį su narkotikų perdozavusia ir dėl to 
mirusia mergina. Išsiaiškinome, kad praėjus vos metams po 
gaisro vienas iš jo didvyrių buvo nušautas skersgatvyje ir ši 
žmogžudystė taip ir liko neišaiškinta. 

Taigi turėjome dvi mįslingas mirtis, o įdomiausia, kad 
su jomis buvo susiję tie patys žmonės. Ir vėl be jokios aiš- 
kios priežasties, bet mums tai pasirodė keista. Todėl ėmė- 
me kapstytis giliau ir domėtis Džėjumi Burdžesu, Džordžu 
Makgovanu ir teisėja Melors. 

— Tai štai ką tą vakarą veikėte „Vairinėje ... 

Mileris pritariamai linktelėjo Britai galva. 

- Žinojome, kad Burdžesas serga ir gyventi jam liko ne- 
daug, bet, šiaip ar taip, nuolat jį stebėjome. Nusekėme paskui 
jį į barą. Judu susitikote, atrodo, tikote vienas kitam, kartu 
išėjote ir nuvažiavote į jo namus. - Susisielojęs jis pažvelgė 
į Ralį. - Mudu su Staineriu pagalvojome, kad vaikinas nusi- 
pelnė praleisti šiek tiek laiko su žavia moterimi, ir tą naktį 
palikome jį ramybėje. 

Ralis jautė, kaip skaudžiai agentai gailisi dėl šio savo 
sprendimo. 

Brita paklausė: 

— Kodėl, kai buvo nužudytas Džėjus, jūs nepasirodėte ir ne- 
pranešėte policijos pareigūnams, kad atliekate slaptą tyrimą? 

— Na, - paaiškino Staineris, - kiek mums buvo žinoma, 
judu su Burdžesu buvote meilužiai, susiginčijote, ir jūs jį nu- 
žudėte, kaip policijos pareigūnai ir įtarė. Galbūt tai neturėjo 
nieko bendra su tuo kitu reikalu. Tai buvo Čarlstono polici- 
jos departamento jurisdikcija, jų žmogžudystė, jų byla. 

— Beto, - įsiterpė Mileris, - nenorėjome kištis. Jei čia buvo 
įsipainiojusi teisėja Melors, nenorėjome, kad ji pasijustų ti- 
krinama ir imtų maskuoti pėdsakus. O Burdžesas buvo po- 
licininkas. Kartais net juokinga, kaip aršiai pareigūnai gina 
saviškį, net ir mirusį. Jeigu jie būtų pamanę, jog mes, visur 
nosį kaišiojantys FTB agentai, mėginame apkaltinti sąmoks- 
lu vieną iš jų didvyrių, kaip manote, ar jie apskritai būtų su 
mumis bendradarbiavę? 

— Bet paskui jūs staiga dingote, - tarė Staineris. - Tai mus 
išmušė iš vėžių. 

— Jums nepasirodė, kad pabėgau norėdama išvengti su- 
ėmimo? - pasiteiravo Brita. 

— Pagalvojome apie tai, bet tuo metu buvome išsamiai pa- 
sidomėję jūsų biografija. Ji tyra kaip krištolas. Nesate viena 
iš tų, kurios gali sprukti, juolab - uždusinti vyrą. 

- Ačiū, - padėkojo ji. 

- Jei atvirai, nuogąstavome dėl blogiausio, - pasakė Mile- 
ris. - Bijojome, kad kažkas galutinai pašalino jus iš žaidimo. 

— Ar tarp įtariamųjų buvau ir aš? - paklausė Ralis. Nė vie- 
nas iš agentų nereagavo į jo iššūkį, bet Ralis neketino leisti 
jiems išsisukti nuo atsakymo. - Kai Brita dingo, jūs ėmėte 
ieškoti manes. Kodėl? Kodėl išnaršėte mano trobele? - Jiedu 
su Brita jau buvo prisipažinę, kad agentus tenai matė. 

— Norėjome su jumis pasikalbėti apie senus draugus Džėjų 
ir Kendėę, įvertinti, koks jūs žmogus, susivokti, kokius jaus- 
mus jiems puoselėjate. 

— Kurgi ne, - niekinamai mestelėjo Ralis. - Jei būtumėte 
norėję tik pasišnekėti, būtumėte palaukę, kol grįšiu. 

Pagautas meluojant, Mileris nuraudo. Staineris kumščiu 
prisidengė burną ir kostelėjo. 

— Na gerai, mes įtarėme, kad galite būti kaip nors susijęs 
su Burdžeso nužudymu. 

- Ir Britos dingimu, - pridūrė Ralis. 

Staineris pritariamai linktelėjo. 

- Ir su Britos dingimu. Po to, ką perskaitėme ir išgirdome, 
pamanėme, kad galbūt norite visiems atkeršyti, taip pat ir 
panelei Šeli. Motyvą turėjote, tad norėjome patikrinti, ar tu- 
rėjote ir progą. 

— Tą dieną turėjote kratos orderį? 

— Ne, bet turėjome rimtą priežastį įeiti į vidų. 

— Kokią? 

— Pažiūrėjome pro langus į trobelės vidų ir pamatėme ant 
lovos išdriektus moteriškus drabužius. Naujus drabužius. 
Kai kurie iš jų dar buvo pirkinių maišeliuose. Mes jumis do- 
mėjomės, bet neaptikome nė menkiausio ženklo, kad pas- 
taruoju metu jūsų gyvenime būtų atsiradusi moteris. Taigi, 
pamatę drabužius, nutarėme, kad geriau bus įeiti į vidų ir 
viską patikrinti. 

Staineris ironiškai pridūrė: 

— Pasirodo, nuojauta mūsų neapgavo. Jūs ją pagrobėte. 

Ralis žvilgtelėjo į Britą, ši jam nusišypsojo ir kreipėsi į 
agentus: 

— Kai Ralis man paaiškino, kaip buvo įveltas į istoriją su 
Siuzi Monro, - labai panašiai, kaip ir aš buvau įvelta į istoriją 
su Džėjumi, - mudu tapome sąjungininkais ir nutarėme iš- 
siaiškinti visą tiesą. 

— Mes taip ir pamanėme, kad judu susivienijote, - linkte- 
lėjo galvą Mileris. - Neradome jokių kovos pėdsakų. Be to, 
jei vyras ketina moterį žudyti, paprastai neperka jai naujų 
drabužių. 

Brita pasakė: 

— Būtume viską paaiškinę, jei tik būtumėte pasilike ir 
mums prisistatę. Kodėl išvažiavote? Juk Ralio pikapas sto- 
vėjo kieme, juk žinojote, jog esame kažkur netoliese. 

- Skubėjome į laidotuves. Turėjome grįžti laiku, kad nepa- 
vėluotume. Norėjome pamatyti, kas į jas atvyks, pažiūrėti, 


kaip žmonės reaguoja ir panašiai. - Mileris pašnairavo į Ralį 

nutaisęs veido išraišką, būdingą tam, kuris ką tik apsikvai- 
lino. - Mes nenutuokėme, kad suprantate, jog jus sekame, 
bet kai išvažiavote iš kapinių, tapo akivaizdu, kad mus pa- 
matėte. - Tada jis nukreipė žvilgsnį į Britą ir pridūrė: - Beje, 
gudrus sumanymas išleisti padangų orą. 

- Ačiū. 

— O kai išpuolėte iš kambarių ir ėmėte ją vytis, kodėl ne- 
prisistatėte, kad esate FTB agentai? 

— Būtumėte patikėję, iškėlę rankas ir pasidavę? - savo 
ruožtu paklausė Mileris. 

Prisiminęs, kaip Mileris vienais apatiniais skuodžia pas- 
kui Britą, Ralis šyptelėjo. 

— Ne. 

— Aš šūktelėjau: FTB, - pasakė Staineris, - bet jūs tik padi- 
dinote greitį. Neturėjau nei tarnybinio pažymėjimo, nei gin- 
klo, nieko, kas jus įtikintų, o jūs buvote atsukęs į mus savo 
patrankos vamzdį. 

— Laimė, neiššoviau. 

- Taigi, laimė. Šiandien - taip pat. 

Šie žodžiai Raliui priminė susidūrimą su šiais agentais 
Džordžo darbo kambaryje, tad jis pasidomėjo: 

— Kas laukia Džordžo Makgovano? 

— Na, turime jūsų pokalbio įrašą, bet geras advokatas pa- 
sieks, kad teismas jo nelaikytų teisėtu įrodymu. Išskyrus tą 
žiebtuvėlį, visi kiti įrodymai yra netiesioginiai. Jis labai tur- 
tingas, tad galėtų nusipirkti teismo išteisinimą. 

— Arba galbūt laikysis savo prisipažinimo, - ėmė garsiai 
mąstyti Staineris. 

— Kodėl turėtų? - nustebo Mileris. 

Ralis žinojo, kodėl. Džordžas geriau pasirinks kalėjimą, o 
ne pragarą žemėje su Miranda ir Lesu. Vienaip ar kitaip, jo 
padėtis nepavydėtina. 

— Patas Vikhamas žadėjo patvirtinti Ralio parodymus, - 
tarė Mileris. 

— Jam daugiau nereikia bijoti Kendės Melors bausmės, - 
įsiterpė Brita. - Ji vertė jį gyventi nuolatinėje baimėje dėl 
savęs ir šeimos. 

Duodamas parodymus Ralis papasakojo, kaip jiedu su Bri- 
ta tykojo Pato jaunesniojo prie gėjų baro, ir prisipažino matę 
ten FTB agentus. Mileris paaiškino, kad jie irgi veikė vado- 
vaudamiesi nuojauta, jog Patas slepia tikrąją seksualinę pa- 
kraipą ir kad jo paslaptis gali būti susijusi su kitais įvykiais. 

Nustatyta, kad jis su šeima atsidūrė Arkanzaso valstijoje, 
kurorte prie ežero. Buvo sulaikytas ir apkaltintas trukdymu 
tirti bylą. Ralis jo gailėjo ir tikėjosi, kad jeigu Patas jaunes- 
nysis bus nuteistas, teisėjas bus jam gailestingas ir nepasiųs 
į kalėjimą. Bet dar labiau jis užjautė šio jauno vyro žmoną 
ir vaikus, - ko gera, jie vieninteliai šioje istorijoje visiškai 
nekalti. Šis skandalas pakeis jų gyvenimą; pasekmės neiš- 
vengiamos. 

— Džonsonas buvo sulaikytas pakeliui į Makgovano na- 
mus, - pasakojo jiems Mileris. - Jis ir Smitas mums puikiai 
pažįstami įvairiausiomis pavardėmis. Daug metų veikė ne- 
baudžiami, ginami aukštų valdininkų, kuriems dirbo nešva- 
rius darbelius. Labai džiaugiamės, kad juos sučiupome. Dau- 
giau gyvenime jie laisvės nematys. 

— Ką gi, Džonsono anketoje bent jau nebus Kobo Fordaiso 
nužudymo, - pasakė Brita. 

Tos pačios dienos pavakarę ligoninės atstovas pranešė, 
kad teisingumo ministro sveikatos būklė gerėja. Per operaci- 
ją buvo išimta kulka, jis jau atgavo sąmonę, atpažino žmoną 
ir netgi ištarė jos vardą. Gydytojai, nors dar kalba atsargiai, 
yra nusiteikę optimistiškai. Ar teisingumo ministro smege- 
nys liks smarkiai pažeistos, dar reikės ištirti, bet jis gyvas ir 
bent jau kol kas jo sveikatos būklė stabili. 

— O dėl Kasandros Melors... - Staineris nutilo ir reikšmin- 
gai pažvelgė į Ralį. - Negiliomis jos kūno žaizdomis pasirū- 
pinta, bet gydytojai nerimauja dėl jos psichikos būklės. Ji 

paguldyta į ligoninę ir stebima. Saugoma, kad nenusižudytų. 
Prie jos palatos durų budi sargybinis, o palatoje nuolat yra 
slaugė ir policininkė. 

Ralis linktelėjo galvą. 

Stojo slogi tyla. Ją pagaliau nutraukė Mileris: 

— Niekas nebūtų jūsų kaltinęs ar jumis abejojęs, pone Ga- 
nonai. Specialiosios paskirties būrio pareigūnai būtų patvir- 
tinę, kad stengėtės ją išgelbėti. Jie sakė, kad netgi rizikavote 
savo saugumu, bet vis tiek nepaleidote jos rankos. 

— Jis niekada nebūtų paleidęs, - vėl įsiterpė Brita. Ralis 
pažvelgė į ją. Jos akys buvo švelnios ir pilnos ašarų. - Nieka- 
da gyvenime. 

Susijaudinęs, kad Brita jį taip gerai supranta, jis pajuto, 
jog jam užgniaužė gerklę. Ralis nieku gyvu negalėjo paleisti 
Kendės rankos ir pasiųsti ją į mirtį, kaip ir negalėjo išskleis- 
ti sparnų ir nuskristi nuo stogo. Taigi jis laikė, laikė, nors 
išlaikyti buvo tiesiog neįmanoma, grūmėsi su negailestinga 
traukos jėga ir savo ribotomis fizinėmis galimybėmis, su- 
gnybė jos slidžią ranką ir palengva skausmingai ėmė traukti 
ją aukštyn, kol specialiosios paskirties būrio pareigūnai su- 
čiupo ją už pažastų ir saugiai užkėlė ant stogo. 

O tada suėmė. 

- Šokti pro langą paskui ją buvo tikrai drąsu, - pripažino 
Mileris. 

— Ne tiek ir drąsu. - Ralis paaiškino tą pastatą gerai pažįs- 
tantis. - Šokdamas žinojau, kad neteks ilgai kristi. 

— Na, vis tiek... - nenusileido Mileris. - Niekas daugiau 
pro jį nešoko. - Po nejaukios tylos jis skubriai atsistojo ir, 
norėdamas parodyti, kad yra labai užimtas, ėmė vieną ant 
kito krauti dokumentų segtuvus. - Kol kas viskas. Tie de- 
tektyvai tikriausiai norės apklausti jus patys. Be to, greičiau- 
siai gausite šaukimą į teismą liudyti būsimuose posėdžiuose. 
O mes savo darbą kol kas baigėme. Grįžkite namo. Ir atsigul- 
kite, kol dar nesusmukote. 

Kad ir sunkiai, Ralis atsistojo. Kai jiedu su Mileriu paspau- 
dė vienas kitam ranką, Brita prilaikė Ralį. 

— Džiaugiuosi, kad jūsų nenušoviau. 

Agentas šyptelėjo. 

— Aš irgi. 

Staineris pasisiūlė nuvežti Ralį ir Britą kur šie pageidauja, 
ir jiedu sutiko. Bet kai visi trys išėjo iš pastato, agentas su- 
stojo kaip nudiegtas ir šūktelėjo: 

— O čia dabar kas?! 


Trisdešimt pirmas skyrius 


I. šaligatvio priešais savo seną ratuotą „Frankenšteiną“ 
stovėjo Delnas Pikensas. Išsiruošęs keliauti į miestą, jis 
apsiavė batus, bet užsegta buvo tik viena jo kombinezo- 
no petneša, 0 pečiai ir krūtinė buvo nuogi. Gatvės žibinto 
šviesoje jo žilų banguotų plaukų kuokštai spindėjo tarsi 
keista aura. 

Ralis puikiai suprato Stainerio nuostabą. 

— Tai mano draugas. 

— Mūsų draugas, - pataisė jį Brita. 

Jiems trims einant artyn, Delnas atidžiai nužvelgė Staine- 
rį. Reikšdamas neigiamą nuomonę apie agentą, jis susirau- 
kė, o tada išspjovė šlakelį tabako į nuotekų šulinį. 

Ralis paklausė: 

— Dėl Dievo, ką čia veiki, Delnai? 

— Atvažiavau jūsų iš čia ištraukti. Per televizorių mačiau, 
kaip jus iš ligoninės priimamojo išlydėjo FTB žmonės. - Jis 
dar kartą piktai dėbtelėjo į Stainerį ir niekinamai prunkš- 
telėjo. 

— Mes nesuimti. - Ralis paaiškino, kad viso labo davė pa- 
rodymus. - Jau baigėme ir dabar grįžtame namo. 

— Na, tada gerai, - tarė Delnas. - Galiu pavežti. 

Šiek tiek padvejojęs, Ralis sutiko: 

— Ačiū. Būtų puiku. 


494 +» Sandia Brown 


Staineris nelabai norėjo palikti jų Delno draugijoje. Bet 
Ralis jį patikino, kad senis ne toks didelis keistuolis, kaip iš 
pirmo žvilgsnio atrodo. 

- Jis nepavojingas. Dažniausiai. 

Agentas atsisveikindamas paspaudė jiems abiem rankas, 
palinkėjo sėkmės - atrodo, visiškai nuoširdžiai, - ir grįžo į 
FTB būstine. 

Ralis padėjo Britai įlipti į keleiviams skirtą Delno keiste- 
nybės dalį ir įsitaisė šalia jos tyliai tardamas: 

— Bijok. 

Brita paaiškino Delnui, kaip nuvažiuoti iki jos namų, o 
tada jiedu su Raliu papasakojo jam, kas nutiko per pastarą- 
sias porą dienų. Ralis baigė pasakojimą patikindamas kai- 
myną, jog tai, kas prasidėjo prieš penkerius metus, pagaliau 
baigėsi, dabar tai jau praeitis ir ten pasiliks. 

Delnas suniurnėjo: 

— Gerai. Gal tavo nuotaika bent kiek pasitaisys. 

Nepaisant šios pastabos, Ralis žinojo, jog ir Delnui palen- 
gvėjo dėl to, kad šis reikalas pagaliau susitvarkė. Ralio tė- 
vams - irgi. Laukdamas, kol jam sugipsuos sulaužytą ranką, 
Ralis jiems paskambino, mat baiminosi, kad netgi gyvenda- 
mi Ogastoje jie girdėjo naujienas ir dabar nerimauja. Ralis 
jiems pasakė, jog dar daug ką turi jiems papasakoti, bet esmė 
ta, kad jis susigrąžino gerą vardą, o tie, kurie yra atsakingi 
dėl Siuzi Monro mirties, bus nubausti. Mama verkė. Ralis 
pagalvojo, kad susijaudinęs ašarą galbūt nubraukė ir tėvas. 

Jie įsuko į gatvę, kurioje gyveno Brita, ir pamatė, kad prie 
jos namo nėra besibūriuojančių žurnalistų. Visi lengviau at- 
sikvėpė. Kai Ralis apie tai užsiminė, Brita tarė: 

- Šiandien buvo įvykių turtinga diena. Pirma Fordaisas, 
paskui - teisėja Melors. Džordžo Makgovano sulaikymas. 
Manimi niekas nesidomėjo. 


Išsiritęs iš mašinos Delnas padėjo išlipti Britai ir pasakė: 

— Nebūk tokia kukli. Girdėjau, kad ryt rytą duosi interviu 
tiesioginiame eteryje. 

— Priėmiau tą kvietimą, bet tik jei bus išpildytos tam ti- 
kros sąlygos. 

— Na, vienas tos laidos žiūrovas jau tikrai yra. 

Brita suėmė abi senio rankas, suspaudė savo delnuose, 
paskui pasilenkė į priekį ir jį apkabino. 

— Ačiu, kad parvežėte, Delnai. Ačiū jums už viską. 

Jis nusitraukė nuo galvos aptrintą šiaudinę skrybėlę ir 
priglaudė ją sau prie širdies. 

— Nėra už ką. - Tada galva mostelėjo į parištą Ralio ranką 
ir paklausė, ar ji sugis. 

— Gydytojas sakė, kad lūžis nekomplikuotas, per kelias sa- 
vaites kaulas turėtų suaugti. 

- Stebuklas, kad neužsimušei. Šokti pro langą. Ir sugalvok 
tu man tokią kvailystę. - Senis vėl nusispjovė ir delno viršu- 
mi nusibraukė burną. - Važiuoji? 

— Į trobelę? 

— Dabar, kai tapai įžymybe, pamaniau, gal norėsi įsikurti 
kur geriau ir paliksi mūsų kraštus. 

Šie žodžiai Ralį sujaudino. Atsaini kaimyno išvaizda Ralio 
nesuklaidino, jis žinojo, kad jei nebegrįš, senis jo pasiilgs. 

— Manęs neatsikratysi. Aš grįšiu. O kol manęs nebus, ne- 
spęsk spąstų ten, kur galiu ant jų užlipti. 

Delno burna buvo įrudusi ir ištepta kramtomuoju tabaku, 
bet nusišypsojo jis nuoširdžiai. Tada įlipo į savo byrančią su- 
durstytą mašiną, ir ji, keisčiausiai tarškėdama, žvangėdama 
ir skambėdama nudardėjo gatve. 

Ralis, taip išsekęs, kad beveik neturėjo jėgų eiti, taku nu- 
sekė paskui Britą į jos namus. Ji užrakino lauko duris ir nu- 
leido žaliuzes, o jis paklausė: 

— Iš kur Delnas žino, kad rytoj pasirodysi per televiziją? 

— Kai sutikau duoti interviu, šiandien tas televizijos kana- 
las trimituoja apie tai visą popietę ir vakarą. 

— Kokias sąlygas iškėlei? 

— Pirmiausia tegul kanalo generalinis direktorius viešai 
atsiprašo už tai, kad išgrūdo mane neterminuotų atostogų, 
nors nebuvau padariusi jokio nusikaltimo. Antra, noriu būti 
sugrąžinta į ankstesnį darbą, tik su gerokai didesniu atlygi- 
nimu. Be to, noriu turėti mažiausiai tris valandos trukmės 
autorines laidas per metus su teise pačiai rinktis temą. Dar 
pareikalavau atskiro kabineto ir padėjėjo. Ir kad viskas juodu 
ant balto būtų įrašyta sutartyje. 

Ralis net švilptelėjo. 

— Kokia tu griežta. 

Ji koketiškai Raliui nusišypsojo ir tarė: 

— Dabar aš vertinama. 

— Gali reikalauti kokio tik nori dydžio algos. - Po strategi- 
nės pauzės jis pridūrė: - Bet kurioje televizijoje. 

- Galbūt, bet... 

— Bijai, kad nepasiseks? 

— Ne. Argi galėčiau dar ko nors bijoti po to, kas šiandien 
įvyko? — švelniu balsu paklausė Brita. - Atvirai sakant, ne- 
noriu išvykti iš Čarlstono. Dabar jaučiuosi čia kaip namie ir 
manau, kad galiu puikiausiai dirbti. - Ji pakėlė galvą ir pa- 
žvelgė į Ralį. - O tu? Kol tave gydė, į ligoninės priimamąjį 
buvo atėjęs priešgaisrinės apsaugos vadas. Vėliau man žmo- 
nės pasakojo, esą... 

— Vėl radai sensacingą istoriją, ką? 

— ...jis atkakliai reikalavo, kad jam būtų leista su tavimi su- 
sitikti. Bet tu atsisakei. Kodėl? 

— Gal aš irgi noriu užsikelti kainą. Tegul dienelę kitą pasi- 
nervina, o tada sutiksiu su juo pasimatyti. 

— Ojeigu jis pasiūlys grįžti į senąsias pareigas? 

— Atsisakysiu. 

Britos šypsena išnyko. 

— Oho. 

— Ketinu primygtinai reikalauti man žadėto paaukštini- 
mo. Mirus Bruneriui, jo darbą perėmė kažkoks veteranas, 
bet jis jau ruošiasi išeiti į pensiją. Noriu, kad mane paskirtų 
viso departamento, visų priešgaisrinių gelbėjimo stočių ir 
viso miesto vyriausiuoju padegimų tyrimų inspektoriumi. 

— Oho, - pakartojo ji, tik šį kartą visai kitokiu tonu. 

— Aš irgi galiu čia puikiausiai dirbti. 

— Tikiu. 

Jiedu vienas kitam nusišypsojo, tada Brita žingtelėjo į 
priekį, tiesiai jam į glėbį, jis dešine ranka apkabino ją per lie- 
menį ir švelniai priglaudė. Ji apsikabino jį. Ralis pabučiavo 
jos plaukus ir sušnabždėjo: 

— Ne taip aš jau sunkiai ir sužeistas. Apkabink mane stipriai. 

Brita jam pašnibždomis atsakė: 
emocinės įtampos jos balsas trumpam užlūžo, bet po akimir- 
kos ji pridūrė: - Pažįstu tave vos kelias dienas. Bet kai iššokai 
pro tą langą, man širdis sustojo. Tu nė neįsivaizduoji... 

— Man ir nereikia įsivaizduoti. Aš žinau. Pasijutau taip 
pat, kai supratau, kad pasiunčiau tave tiesiai pas nusikaltėlę, 
kartą jau bandžiusią tave nužudyti. Jeigu tau būtų nutikę 
kas nors blogo, geriau jau tie FTB agentai būtų mane nušo- 
vę. - Ralis pirštais švelniai suėmė jos smakrą, pakėlė jos gal- 
vą ir nykščio pagalvėle palietė jai apatinę lūpą. - Mes tikrai 
pažįstami vos kelias dienas? 

— Sunku patikėti, ar ne? 

Visos emocijos, kurias jie tą dieną patyrė, prasiveržė jų- 
dviejų lūpoms susiliejus į bučinį. Jis buvo aistringas ir, at- 
rodė, truks amžinai. Kai jie pagaliau atšlijo vienas nuo kito, 
abu degė geismu ir prisiminė praėjusią naktį. Ralis krenkš- 
telėjo. 

— Brita, praeitą naktį... 

- Žinau. 

— Man nereikėjo. 

— Mums nereikėjo. 

— Juolab kad pirmą kartą viską taip baisiai sureikšminau. 

— Tu norėjai būti sąžiningas. 

— Buvau tikras bukagalvis. 

— Na, gal šiek tiek, - švelniai šypsodamasi sutiko ji. - Bet 
vakar viskas buvo kitaip. Taip, kaip turi būti. 

— Jaučiausi velnioniškai gerai. 

— Tai tu ne... nesigaili? 

— Dieve, ne, - dusliu balsu atsiliepė Ralis. 

Pabudęs jis apsižiūrėjo, kad guli meiliai susiglaudęs su Bri- 
ta, ir iš pradžių jam pakako jos artumo. Bet paskui malonus 
jos sėdmenų, gražiai prigludusių prie jo kūno, spaudimas ir 
krūties, ant kurios jis buvo uždėjęs ranką, putlumas, kaip ir 
reikėjo tikėtis, nesunkiai privertė atgyti. 

Jo susijaudinimas pažadino Britą. Ji krustelėjo. Paėmė jo 
delną ir pakėlė sau prie lūpų, bučiavo jį, švelniai čiulptelėjo 
pirštų galiukus, o tada nuleido ant savo spenelių. Jis juos paža- 
dino švelnutėliais brūkštelėjimais ir privertė Britą tankiau kvė- 
puoti. Ji ėmė glaustytis prie jo, nebyliai kviesdama nesustoti. 

Jis buvo kietas, sunkus ir toks įsitempęs, kad rodės, tuoj 
sprogs. Jis ketino paglamonėti ją tik atsargiai liesdamas. Bet 
vos tik palietė, ji jau laukė, tokia jusli, šilta ir sudrėkusi. Jis 
įsiskverbė į ją, ji apgaubė jį savo kaitra, ir jiedu nuskendo už- 
simiršę begaliniame laike, neskubėdami mylėjo vienas kitą 
švelniausiais judesiais, siūbuodami grakščiai, lyg supami 
bangų mūšos. 

Jis akimirką pasitraukė, atvertė ją ant nugaros, o tada vėl 
grįžo pas ją ir ėmė skverbtis dar giliau. Jam beveik nereikėjo 
judėti, jis ir nenorėjo, nes ji pasiglemžė jį taip stipriai, taip 
besąlygiškai, kad susiliejusių jųdviejų kūnų pulsavimas ne- 
trukus sukėlė jai ekstazę. Jis laikė jos klubus tvirtai suspau- 
dęs rankomis ir jautė kiekvieną mielą trūkčiojimą. 

Jis žinojo, kad turi ją saugoti ir laiku sustoti, bet šį kartą 
jam neužteko valios atsispirti numanomam malonumui. Ir 

ne tik malonumui, bet ir gaivališkam poreikiui visiškai su- 
silieti su ja. Ji kilstelėjo klubus, tarsi norėdama gauti dar 
daugiau, jos rankos jam ant nugaros nekantravo ir ragino, ir 
supratęs, ką reiškia šie maldavimai, jis vėl įsiskverbė į ją. Ir 
išsiliejo. Ir išsiliejo. 

Kai visa baigėsi, jis įsibrovė liežuviu jai į burną, ir jųdviejų 
lūpos ėmė bendrauti viską išduodančios aistros kalba. Jiedu 
svaiginamai ilgai mylėjosi bučiniais. Kol juos vėl įveikė mie- 
gas. Jie vėl atsigulė kaip pirma: jis priglaudė ją prie savęs ir 
apkabino, nosimi liesdamas jai sprandą, uosdamas jos plau- 
kų ir odos aromatą, kol abu užsnūdo. 

Nė vienas nepratarė nė žodžio, tačiau tai buvo labai jaus- 
minga ir asmeniška patirtis, teikianti viltį ir suartinanti am- 
žiams. Žodžių nereikėjo. Nei anksčiau, nei dabar. 

Jis paėmė Britą už rankos ir nusivedė į miegamąjį. 


Rutoros pastaba 


Diame romane aprašomas gaisras yra grynas fantazijos vai- 
sius. Pasakodama šią istoriją, leidau reikštis savo kūrybinei 
išmonei ir išgalvojau policijos nuovadą bei ją sunaikinusį 
gaisrą. 

Jau buvau beveik įpusėjusi rašyti šią knygą, kai 2007 m. 
birželio aštuonioliktąją kilo žmonių aukų nusinešęs gaisras 
Čarlstono „Sofų salone“. Tai buvo nerimą keliantis sutapi- 
mas. Net kelis mėnesius svarsčiau, ar nederėtų pakeisti ro- 
mano veiksmo vietos, mat baiminausi, kad iš mano pusės 
galbūt netaktiška leisti romano veiksmui rutuliotis mieste, 
patyrusiame tokią skaudžią nelaimę. 

Bet paskui apsigalvojau. Tas gaisras paskatino daugybę 
valstybinių ir valstijos institucijų atlikti patikrinimus, kurie 
baigėsi tuo, jog buvo nuspręsta imtis griežtesnių saugumo 
priemonių, pradėta taikyti veiksmingesnius gaisrų gesinimo 
būdus, kuriuos dabar jau perėmė visos šalies priešgaisrinės 
gelbėjimo stotys. Tikiuosi, ši laiminga pabaiga apsaugos nuo 
tokių skaudžių netekčių tiek visuomenę, tiek konkrečius žmo- 
nes, kuriems šis įvykis buvo didelis asmeninis praradimas. 


Sandra Brown 


Padėka 


| ios policijos departamentas į naujas patalpas persikė- 
lė 1974 metais. Tą pastatą atidžiai apžiūrėjau rašydama „Ali- 
bi . Prieš šį persikėlimą departamentas buvo įsikūręs garbin- 
go amžiaus, iš akmenų sumūrytame pastate senamiestyje, 
Sen Filipo ir Vanderhorsto gatvių kampe. Nepraėjus nė me- 
tams po persikraustymo šis pastatas buvo nugriautas. Esu 
dėkinga už pagalbą mano komandos narei Eimei Grei, taip 
pat Janui Histeriui ir Čarlstono muziejui už suteiktą infor- 
maciją ir parūpintas nuotraukas. 

Ypač norėčiau padėkoti trims Pietų Karolinos valstijos 
Jemaso miesto gyventojams, vieną ramų sekmadienio rytą 
parodžiusiemss mano vyrui Maiklui ir man kelią prie Kom- 
bahio upės, kuri netekėjo ten, kur turėjo tekėti pagal mūsų 
turėtą užmiesčio kelių žemėlapį. Kai tik patikinome tuos 
ponus, kad nesame nekilnojamojo turto vystytojai, jie tapo 
draugiški, svetingi ir padėjo kuo tik galėjo. 

Pasiklydusi aš dažnai „...priklausydavau nuo nepažįsta- 
mųjų malonės“. 

Rošvatus žaidimas 


Intriguojanti ir kupina 
netikėtų peripetijų de- 
tektyvinė istorija apie 
manijas ir jų padari- 
nius. Susikompromita- 
vusi futbolo žvaigždė 
prarado viską, nes žaidė 
ne pagal taisykles. Da- 
bar jo ateitį ir gyvybę 
lemia paskutinis ėjimas, 
p laikas baigiasi... 

Užgavėnos 
„Įtemptas, puikus, nenu- 
trūkstantis pasakojimas, 
kupinas siužeto vingių ir 
posūkių, jaudinantis ir 
baisus kaip pelkės, ištvir- 
kęs ir dekadentiškas kaip 
Prancūzų kvartalas Užga- 
vėnių karnavalo įkarštyje. 
Puota, kurios neįmanoma 
praleisti.“ 

Book Page 


Detektyvas seržantas 
Dankanas Hačeris vidury 
nakties iškviečiamas į 
teisėjo Kato Leirdo namus 
tirti žmogžudystės. Iš pir- 
mo žvilgsnio viskas atrodo 
paprasta: Eliza, gražuolė 
teisėjo žmona, gindamasi 
nušovė įsilaužėlį. Tačiau 
Dankanui Elizos pasakoji- 
mas sukelia įtarimų... 

Po širdies persodinimo 
operacijos televizijos seri- 
alų žvaigždė Keitė Delani 
persikelia į Teksasą vesti 
kartą per savaitę trans- 
liuojamos laidos ir ne- 
trukus sužino, jog kažkas 
persekioja ir žudo visus, 
kuriems buvo persodinta 
širdis tą pačią dieną kaip 
ir jai. Moteris kreipiasi 

į detektyvinių romanų 
rašytoją, kad šis padėtų 
rasti žudiką... 

Mirtinos paslaptys 


„Brown talentas papasa- 
koti istoriją be galo retas 
net tarp populiariausių 
rašytojų.“ 

Toronto Sun 


„Brown jėga - kurti 
erotizmu pagardintus 
siužetus, verčiančius skai- 
tytojus nepabaigiamai 
spėlioti.“ 

Library Journal 


vtlIUK BI 


Išskirtinis interviu 
Šalies prezidento žmonai 
pasidalijus įtarimais, 

kad jos kūdikis galbūt 
nužudytas, televizijos 
žurnalistė Berė Treivis 
ryžtasi išsiaiškinti tiesą. 
Pagalbos ji kreipiasi į 
buvusį prezidento patarė- 
ją Grėjų Bondurantą. Jau 
per pirmą pasimatymą ji 
sužino daug naudingos in- 
formacijos ir... pasiduoda 
jo kerams. Ar padedama 
Grėjaus ir bičiulio žurna- 
listo Berė išgelbės pirmąją 
šalies ponią ir paviešins 
prezidento paslaptis? 

JAV rašytoja, detektyvinių trilerių autorė, parašė daugiau kaip 60 
knygų, Jos išverstos į daugiau Kaip 30 kalbų. Lietuvių skaitytojams 
gerai žinomi jos romanai: „Alibi“, „Pavydas“, „Baltasis karštis“, 
„Šalčio faktorius“, „Sveika, tamsa“, „Susikeitimas“, „Spąstai“, 
„Svetimas veidas“, „Mirtinos paslaptys“, „Nešvarus žaidimas“, 
„Rikošetas“, „Šarada“, „Išskirtinis interviu“, 

Daugelis S, Brown romanų yra skaitomiausių knygų 

sąrašuose ir visi jie, pasak USA Today, verčia skaitytoją 
nerimastingai versti puslapį po puslapio iki pat pabaigos. 


Pabudusi vienoje lovoje su Čarlstono policijos 
departamento įžymybė Džėjumi Burdžesu, žinių 
reporterė Brita Šeli nėpamena nieko - nei kaip čia 


atsidūrė, nei kaip... mirė Džėjus, knygų 
Prieš penkerius metus išvaizdus, vakarėlius mėgstąs Džėjus klubas 
buvo tapęs siaubingo gaisro, sunaikinusio Carlstono 
policijos departamentą, didvyriu, Liepsnos tą dieną 
pražudė septynis Žmones, tačiau Džėjaus ir dar trijų vyrų 


Tapkite Knygų klubo nariu! 


„ Nemokamas knygų katalogas kiekvieną ketvirtį 
= Naujausios Ir populiariausios knygos 


dėka visi kiti pastate buvę Žmonės išsigelbėjo, - Ypatingi pasiūlymai 
“ L r "T : . Knygų pristatymas į namus, darbovietę ar paštą 
Ugniagesys Ralis Ganonas, Džėjaus vaikystės draugas, tą . 


dieną nedirbo. Tačiau vis dėlto būtent jam buvo pavesta www.knyguklubas.lt 
tirti gaisro priežastis. Dėl keistomis aplinkybėmis kilusio 

skandalo Ralis tyrimo tąkart nebaigė, Sužinojęs apie 
paslaptingą Džėjaus mirtį, Ralis įtaria, kad šis įvykis ga 
būti susijęs su prieš penkerius metus įvykusia tragedija 
Jis ryžtasi atnaujinti tyrimą ir kartu su Brita nusprendž 
žūtbūt išsiaiškinti tiesą. Tačiau jau labai greitai jiedu 
supranta, kad ne visiems toji tiesa yra paranki ir kad 
jųdviejų gyvybei iškilo mirtinas pavojus... Fotografas Patrick Demarchelier 


